
ESTETICA MEDIEVALĂ 


|. ESTETICA EVULUI MEDIU TIMPURIU 


A. ESTETICA RĂSĂRITEANĂ 


1. CADRUL GENERAL 


1. CREȘTINISMUL. Chiar înaintea secolului I 
î.e.n., într-o perioadă cînd cultura elenistică era 
încă înfloritoare și Roma era la apogeul puterii ei, 
s-a produs o schimbare în atitudinea oamenilor faţă 
de viaţă şi lume. Spiritele lor se îndepărtau de 
lucrurile temporale şi se îndreptau către cele ale 
unei alte lumi. În anumite cercuri, atitudinea ra- 
țională a cedat locul misticismului; nevoile ime- 
diate se situau pe un plan secundar față de exi- 
genţele religiei. Aceste noi atitudini şi exigenţe au 
produs noi religii, secte, ritualuri şi sisteme re- 
ligioso-filosofice, o viziune asupra lumii: complet 
nouă și, odată cu ea, o nouă estetică. Filosofiile 
materialiste și pozitiviste au pierdut teren şi pla- 
tonismul și-a recîştigat drepturile. O caracteristică 
aparte a epocii acesteia a fost apariţia sistemului 
neoplatonic al lui Plotin: monist, transcendent, 
emanativ, cu o teorie a cunoaşterii, o etică şi o 
estetică bazate pe extaz. 

Dar cea mai bogată în consecinţe dintre toate 
a fost apariţia religiei creştine. Timp de trei 
veacuri de la primele ei începuturi, cînd ade- 
renţii săi erau încă puţini şi fără influență în 


domeniul politicii şi, în general, asupra societăţii, 
vechile forme de viaţă și gîndire au dăinuit mai 
departe. Aceste secole aparţin tot erei Antichi- 
tășii, Începînd însă din veacul al IV-lea sau, mai 
precis, din 313, cînd, printr-un edict al lui Con- 
stantin cel Mare, creștinismul a putut fi profesat 
nestînjenit, şi îndeosebi din 325, cînd a devenit 
religie de stat, noile moduri de viaţă și gîndire au 
devenit predominante în dauna celor vechi; a în- 
ceput o nouă perioadă în istoria „lumii locuite“. 

Baza creștinismului stătea în credința sa, în legea 
morală, principiul iubirii şi proclamarea vieţii 
veşnice. El nu avea nevoie de ştiinţă sau de filo- 
sofie, cu atît mai puţin de estetică. „Iubirea de 
Dumnezeu este adevărata filosofie“, spunea loan 
Damaschinul, iar Isidor din Sevilla scria: „Cea 
dintii îndatorire a ştiinţei e de a-l căuta pe Dum- 
nezeu, iar cea de-a doua de a lupta pentru noblețea 
vieţii“. Astfel, dacă creştinismul avea să propună 
o filosofie, aceasta trebuia să fie o filosofie pro- 
prie, diferită de oricare alta dinaintea lui. 

Părinţii Bisericii latine, trăind în regiunile aride 
din Africa și în cercurile sobre de la Roma, au 
preferat să renunţe cu totul la filosofie. Nu și 
Părinţii Bisericii greceşti. Trăind în mijlocul tra- 
diţiilor filosofice ale Atenei sau Antiohiei, ei şi-au 
dat seama că și în cazul păgînilor, filosofia se 
deplasa către o atitudine religioasă. Ei au înţeles 
necesitatea filosofiei şi posibilitatea de a utiliza fi- 
losofia grecească în crearea unei filosofii creștine. 
Tertullian a încercat să alcătuiască o filosofie creș- 
tinā pe baza stoicismului, Grigore din Nyssa pe 
baza platonismului, iar Origene una bazată pe filo- 
sofia neoplatonică. Dar Biserica n-a aprobat aceste 
eforturi. Cu toate acestea, prin secolele al IV-lea 
şi al V-lea, o filosofie creştină, cuprinzînd credinţa 
creștină împreună cu elemente ale ştiinţei antice, 
a fost recunoscută de Biserică și poate fi găsită în 
scrierile Părinților greci şi ale lui Augustin. Deși 
estetica nu era de primă însemnătate, ea şi-a găsit 
totuşi un loc în această filosofie. 

S-a întîmplat ca primii gânditori care au elabo- 

şi o competență remarcabilă în estetică. Cu excep- 
ţia ideilor grecești, estetica lor, ca și întreaga lor 
filosofie, era derivată din Sfintele Scripturi. O 
istorie a esteticii din această perioadă trebuie să 
înceapă, așadar, cu ideile estetice cuprinse în Sfin- 
tele Scripturi. 

2. CELE DOUĂ IMPERII. În acelaşi secol al 
IV-lea care a marcat începutul erei creştine și În 
care s-au pus temeliile filosofiei și esteticii creştine, 
s-a produs şi altă schimbare importantă: „lumea 
locuită“ s-a scindat într-un imperiu de răsărit și 
unul de apus. Partea de răsărit și cea de apus a 
Imperiului Roman se deosebeau mult ca sisteme 
politice şi mentalitate, dar aceste deosebiri s-au 
adîncit şi mai mult atunci cînd, în 395, Imperiul 
s-a divizat din punct de vedere politic în cel de 
Răsărit și cel de Apus. De atunci încolo, istoria 
politică și culturală a celor două Imperii a urmat 
căi deosebite. Imperiul de Apus s-a dezintegrat la 
scurtă vreme după aceea; Imperiul de Răsărit a 
supravieţuit o mie de ani. Și în timp ce Imperiul 
de Apus a suferit schimbări, Imperiul de Răsărit, 
conservator, a încercat să oprească dezvoltarea, 
ceea ce a și reușit. Imperiul de Apus a fost nevoit 
să se adapteze, cel puţin în parte, moravurilor 
şi gusturilor aduse de cuceritorii săi nordici, pe 
cînd Imperiul de Răsărit, situat la frontierele Eu- 
ropei răsăritene, era deschis influențelor asiatice. 
Fapt mai important încă, în Răsărit a fost posi- 
bilă păstrarea formelor culturii antice; în Apus, ele 
au fost distruse și dare uitării. Răsăritul a fost 
capabil nu numai să păstreze şi să trăiască aceste 
forme culturale, ci şi să le dezvolte; Apusul pier- 
zîndu-și formele culturale antice și de o mai mare 
perfecţiune, a trebuit să-și creeze altele noi, luînd-o 
de la capăt. În Răsărit se apropia de sfîrşit o eră, 
în Apus începe o nouă perioadă istorică. Dacă e 
să numim „medievale“ noile forme de cultură 
create în Apus după căderea Romei, atunci Răsă- 
ritul n-a avut Ev Mediu. E drept, şi Răsăritul s-a 
adaptat unor noi forme de viață şi cultură, dar 
nu a luat-o pe de-a-ntregul de la capăt. Le-a per- 
petuat pe cele ale Antichității. 


Istoria culturii, artei şi esteticii creștine trebuie 
să urmeze, așadar, aceste două linii separate de 
dezvoltare și de vreme ce punctul său de vedere 
e direct conexat cu Antichitatea, trebuie să înce- 
pem cu Răsăritul. Aici, vreme de multe veacuri, 
bizantinii au continuat să vorbească grecește şi să 
gîndească în manieră grecească, începînd totodată 
să gîndească în mod creștin. Academia lui Platon 
a supravieţuit pînă în secolul al VI-lea. Constantin 
cel Mare a intenţionat ca Bizanțul să preia moş- 
venirea Romei, acesta devenind de fapt „Noua 
Romă“. În același timp, în virtutea poziţiei sale 
geografice şi istorice, el a beneficiat de moştenirea 
Greciei. Aici nu au lipsit modele antice: la ordinul 
împăraţilor, opere de artă antice de pe întreg cu- 
prinsul Imperiului au fost confiscare și aduse la 
Bizanţ. Numai în fața bisericii Sf. Sofia au fost 
ridicate 427 de statui greceşti și romane. Acestea 
au fost circumstanţele în care şi-au făcut începutul 
muzica și artele plastice creştine, tot aici apărînd 
şi cele dintii lăcașuri sfinte creștine, printre ele 
distingîndu-se Sf. Sofia. Tot aici au început creș- 
tinii să mediteze și la problemele de estetică. 


NOTĂ BIBLIOGRAFICĂ 


Istoricii, în Ideea că Evul Mediu era preocupat de teologie 
sau cel mult de psihologie și cosmologie, nu s-au gindit să 
caute și estetica în moștenirea medlevală; astfel încît vreme 
îndelungată n-a existat literatură despre estetica medievală. 
Ea nu a fost tratată în lucrările generale de istorie a filoso- 
fiel, iar lucrările specializate despre istoria esteticii ocoleau 
perloada medievală: după ce se ocupau de estetica antică, 
treceau direct la analiza esteticii moderne. 

Deși scriitorii din Evul Mediu nu au lăsat nici un fel de, 
tralate de estetică, în tratatele teologice, psihologice și cos- 
mologice găsim anumite principii și deducţii prezentind 
interes estetic și fiind reflexul unel concepţii despre frumos 
și artă. Multe dintre textele interesante pentru istoricul 
esteticii sint cuprinse în publicaţiile lul J. -P. Migne, Patro- 
logia Graeca (citată mai jos ca PG) cu cele 161 de volume 
ale ei, și Patrologia Latina (citată ca PŁ), în 221 de volume, 
ca și în ediţii ulterioare și, de cele ma! multe ori, superioare, 
din scriitorii medievali. Unele dintre lucrările acestor serii- 
tori se găsesc încă în manuscrise nepublicate. 

- Primele lucrări asupra esteticii medievale au fost unele 

din Aquino, de la sfirșitul secolului al XIX-lea. Erau puține 
la număr și acopereau doar o mică parte din subiect. Imediat 
după cel de-al doilea război mondial a apărut însă o lucrare 
despre întreaga moştenire medievală: Edgar de Bruyne, 
Etudes d'esthétique médiévale, 3 volume (Tipografia Unl- 
versltăţii din Gand, 1946). Datorită muncii întreprinse de 
unul singur de acest om, dispunem de o culegere de izvoare 
pentru Istoria esteticii mal completă pentru epoca medie- 
vală decit pentru cea antică. Acest material a fost tratat în 
amănunt, dar nu a fost condensat și strins încă la un loc din 
sutele de monografii. Lucrarea de faţă se bazează în mare 
măsură tocmai pe materialul adunat de către de Bruyne, 
care impune însă o operaţie de condensare și selecție, deoa- 
rece, alături de texte importante pentru estetică, lucrarea 
lui de Bruyne conţine multe altele ncesenţiale. În afară de 
publicarea acestor studil de Izvoare, de Bruyne a publicat 
in două rînduri o expunere sistematică a esteticii inedlevale: 
în franceză, Esthétique du Moyen Âge (Louvain, 1947), şi în 
flamandă, Geschiedenis van de Aesthetica de Middeleeuwen 
(Anvers, 1951—1955). 

Materialul adunat de de Bruyne nu cuprinde estetica 
creștinătății răsăritene, începind cu estetica occidentală 
după Augustin. Seria de Ftudes ale lui de Bruyne se ocupă 
de Boethius în vol. I, p. 3, de Cassiodor I, 35, de Isidor I, 
74, de estetica carolinglană I, 165, de poetica medlevală I, 
216 și II, 3, de teorla medievală a muzicii I, 306 și II, 108, 
de teorla artei plastice I, 243, II, 69 și II, 361, de estetica 
misticilor IHI, 30, de estetica victorină II, 203, de Guillaume 
d'Auvergne, Guillaume d'Auxerre și Summa Alexandri III, 
72, de Robert Grosseleste III, 121, de Bonaventura III, 189, 
de Albert cel Mare III, 153, de Toma din Aquino III, 278, 
și de Vitelo III, 239.. 

De Bruyne scrie în Introducerea sa că a Intenţlonat să dea 
„un recueil de tertes devant servir à l'histoire de l'esthétique 
médiévale“, dar nu şi-a atins scopul. A inclus textele parte 
în corpul proprillor sale comentarii, parte în note, dindu-le 
cel mai adesea în original, alteorl cu o traducere şi ocazional 
numai în franţuzește. Nu există însă o adevărată culegere 
de izvoare pentru estetica medlevală. Ținind seama de aceas- 
ta, în lucrarea de față ne-am asumat sarcina de a stringe la 
un loc, ca și pentru estelica antică, acele texte care par mal 
importante. Culegerea nu e completă, dar unele idel din 
domenlul esteticii au fost repetate atit de des de autorii 
medievall, incit o culegere completă ar înceta să fle utilă 
prin însăşi monotonia ei; ni s-a părut mal indicată o selecție 
de texte reprezentative. 

Singura culegere mai importantă de texte asupra esteticii 
medievale e, pînă în prezent, publicată în traducere itallană 
în Grande Antologia filosofica, vol. V, 1954: R. Montano, 
L'estetica del pensiero cristiano, pp. 207—310. 

În afara lucrărilor lul de Bruyne, literatura ltallană asu- 
pra acestui subiect este cea care posedă cea mai completă 
prezentare sintetică a esteticii medievale, în publicaţia colec- 
tivă Momenti e problemi di storia dell'estetica, vol. 1, 1959, 

și anume:' Q. Cataudelia, Estetica cristiana, pp. 81—114, 
şi U. Eco, Sviluppo dell'estetica medievale, pp. 115—229. 
Această publicaţie conţine și cea mal completă bibllogralie 
In materie (pp. 113—114 și 217—229). Trebuie să | se adauge 
mal cu seamă unele lucrări despre Istoria literaturii, muzicii 
și artelor plastice, tratînd probleme generale de natură este- 
Lică. În ansamblu, literatura monografică despre estetica 
medievală e foarte redusă și are goluri enorme. În Istoria 
de faţă, cele mal importante texte sint date în referințe, 
indeosebi cele în legătură cu Sfinta Scriptură (pp. 12—20), 
estetica Părinților Bisericii (pp. 26, 32, 33, 34), estetica 
bizantină (pp. 55, 57, 60, 64, 65, 67), estetica lui Augustin 
(pp. 75, 78, 86, 88), a lul Toma din Aquino (p. 235), estetica 
artelor plastice (pp. 210, 211, 214-216, 218-221, 228-227, 
236, 243, 244), a muzicii (p. 188) și a poeziei (p. 172, 176). 


2. ESTETICA SFINTEI SCRIPTURI 


Scriitorii creștini timpurii care au iniţiat filo- 
sofia creștină au inițiat și estetica creștină; aceștia 
au fost, pe de o parte, Părinţii greci, îndeosebi 
Vasile, iar pe de alta, Părinţii latini, în fruntea 
cărora stă Augustin. Ca punct de plecare, cei din- 
tîi și-au luat izvoare greceşti, ceilalți izvoare ro- 
mane, ambele grupuri fiind familiarizate cu teo- 
riile antice despre frumos și artă şi inspirîndu-se 
din ele. Acestea însă n-au fost decît unul din 
izvoarele esteticii lor; altul consta, fireşte, în con- 
vingerile lor creștine, cuprinse în Sfinta Spa 
tură. Deşi Sfînta Scriptură era pusă în slujba 
altor scopuri decît cele estetice, scriitorii timpurii 
au găsit totuși în ele idei despre estetică, îndeosebi 
în Vechiul Testament. 

Cuvîntul „frumos“ (kal6s) apare de mai multe 
ori în Septuaginta, versiunea grecească a Sfintelor 
Scripturi. Aici sînt puse şi tratate anumite chestiuni 
estetice. Majoritatea acestor chestiuni estetice sînt 
puse în două din cărțile Vechiului Testament, fie- 
care cu un caracter total diferit: Facerea și Cartea 
înțelepciunii lui Solomon. Frumuseţea e foarte evi- 
dentă și în Cântarea cîntărilor. Dar în Ecclesiastul 
şi în Pilde e menţionată mai puţin frecvent. 

1. CARTEA FACERII. Primul capitol din Fa- 
cere conţine o afirmaţie de mare însemnătate pen- 
tru estetică, întrucît se referă la frumusețea uni- 


versului. Acest capitol relatează cum Dumnezeu, 
privind lumea pe care a creat-o, își apreciază lu- 
crarea. Facerea spune: „Şi a privit Dumnezeu toate 
câte făcuse și iată erau bune foarte“ /kalâ, bona]!. 
Această expresie se repetă de mai multe ori în 
Facere (1, 4, 10, 12, 18, 21, 25 şi 31). Găsim aici, 
în primul rînd, credința că lumea e frumoasă 
(credinţa în pankalia), şi, în al doilea rînd, con- 
vingerea că e frumoasă deoarece, asemenea unei 
opere de artă, ea e creaţia conştientă a unei ființe 
cugetătoare. 

Deşi Facerea cuprinde aceste idei în versiunea 
grecească, se pare că în original ele nu pot fi întîl- 
nite, fiind introduse de traducători. Sensul origina- 
lului ebraic, potrivit experţilor”, e diferit: cuvîntul 
pe care traducătorii Septuagintei, savanții evrei din 
Alexandria secolului al III-lea î.e.n., l-au tradus 
prin grecescul kalós, „frumos“, era un adjectiv cu 
semnificație mai largă, denorînd calităţi externe şi 
interne (îndeosebi calităţi morale: „vitejie“, „fo- 
los“, „bunătate“), dar nu neapărat de ordin este- 
tic. Sensul real al cuvintelor din Facere, în care 
Dumnezeu își apreciază opera, este că a fost izbu- 
tită. Aceste cuvinte conţin o aprobare generală, nu 
specific estetică, a lumii, nu o valorizare specific 
estetică. Aceasta concordă cu spiritul general al 
Vechiului Testament şi cu faptul că frumuseţea 
nu juca practic nici un rol în cultul și religia 
biblică. 

Traducătorii aveau cu toate acestea motive te- 
meinice de a utiliza cuvîntul kalós, care, şi el, avea 
un înţeles larg, cu multe nuanţe semantice, şi de- 
numea nu numai frumosul estetic, ci şi pe cel 
moral, şi, în general, orice era vrednic de laudă 
şi producea plăcere. Se poate să-l fi utilizat fără 
să fi avut în vedere frumosul estetic în special, şi 
abia mai tîrziu cuvîntul a fost înţeles în această 
accepţie. Dar e posibil şi ca traducătorii înșiși să-l fi 
interpretat în acest sens deoarece în secolul al III-lea 


* Theologisches Wörterbuch zum Neuen Testament, hrsg. 
v. H. Kittel, 1938, vol. III, p. 539 (articolul xeă6a de 
W. Grundmann). 

î.e.n. viața intelectuală din Alexandria era gre- 
cească, iar evreii erau şi ei supuşi influenţei gre- 
cești, fiind înclinați, așadar, să nu adopte o atitu- 
dine exclusiv morală în faţa lumii. 

Oricum, în mod deliberat sau nu, traducînd 
ideea biblică potrivit căreia lumea este o reuşită, 
prin cuvîntul kal6s, traducătorii Septuagintei au 
introdus în Biblie o idee grecească despre frumu- 
sețea lumii. Acesta a fost rezultatul, dacă nu şi 
intenţia, traducerii. O dată introdusă, ideea a 
continuat să-și exercite influenţa. Ea nu a trecut 
în versiunea latină a Sfintei Scripturi; Vulgata 
a tradus kalâs cu bonum, nu pulchrum. Ideea s-a 
menţinut Însă în cultura creștină atît medievală 
cît şi modernă. 

Deşi esteticienii creștini care au formulat ideea 
că lumea e frumoasă apelau la Vechiul Testament, 
izvorul ei nu se găsea aici. Nu putem spune nici 
chiar că a avut două izvoare, unul grecesc și unul 
biblic. Era pe de-a-ntregul grecească şi a pătruns 
în Biblie prin influența grecească, prin intermediul 
unei tălmăciri în grecește. 

Ideea frumuseţii creaţiei, aşa cum e formulată 
în Cartea facerii, reapare în Cartea înțelepciunii 
lui Solomon (13, 7 şi 13, 5) şi în Cartea înţelep- 
cinnii lui Isus, fiul lui Sirah (43, 9 şi 39, 16), unde 
lucrarea lui Iehova în natură și istorie e numită 
în greceşte kalâ. Aceeaşi idee apare în Ecclesiastul 
(3, 11) şi în Psalmul 25, 8: „Doamne iubit-am 
bunăcuviinţa casei tale“4 și, în termeni ușor modi- 
ficaţi, în Psalmul 15,:6 unde a folosit cuvîntul 
boraios, care are o accepţie mai specific estetică 
decît kalós. În toate aceste pasaje din Sfinta 
Scriptură vedem reflexul tezelor estetice ale elenis- 
mului”. 


* Unli teologi numesc Cartea facerii pur „grecească“: 
J. Hempel, „Găttliches Schăpfertum und menschliches Schăp- 
fertum“, în: Forschungen zur Kunstgeschichte und christlichen 
Archăologie, vol. II, 1953, p. 18: „In einer fir das ganze 
Kulturbewusstsein des alten Israel und seline Ausstrahlungen 
im Mittelalter welthin kennzelchnenden Welse tritt elin 
Gefühl für den ästhetischen und damit einen Elgenwert 
des Geschaffenen vor der sgriechischen + Sapientia Salo- 

13 monis nie auf“. 


Aceste cărţi din Vechiul Testament îşi au ori- 
ginea în perioada elenistică: Ecclesiastul se spune 
că ar data din secolul al III-lea î.e.n., Înţelepciu- 
nea lui Isus, fiul lui Sirah de la începutul secolu- 
lui al II-lea, iar Cartea înţelepciunii lui Solomon 
tocmai din secolul I f.e.n., adică din perioada în 
care teologii evrei, ca Filon din Alexandria, pose- 
dau o bună cunoaștere a filosofiei elenistice. 

2. CARTEA ÎNȚELEPCIUNII. Cartea înţelep- 
ciunii lui Solomon e acea carte din Vechiul Testa- 
ment în care frumuseţea e menţionată cel mai 
mult. Ea vorbește despre frumuseţea creației, 
această frumuseţe fiind privită ca semn al existen- 
ei şi activităţii lui Dumnezeu. Prin măreţia și 
frumuseţea creaţiei sale, Creatorul, care i-a conferit 
existență, e cunoscut în mod analogic (13, 5). 
Această carte vorbeşte nu numai de frumuseţea 
creaţiei divine, ci şi de „creaţia“ umană, adică nu 
numai despre, frumusețea naturii, ci şi a operelor 
de artă, al căror farmec e atît de mare, încît oa- 
menii „au numit dumnezei lucrurile mîinilor ome- 
nești“. 

Pe lîngă această idee, cartea introduce alta, com- 
plet diferită, care nu era religioasă, ci filosofica 
şi pur grecească, pitagoriciană și platonică. Anume 
că: Dumnezeu a rînduit „toate cu măsură, cu 
număr și cu cumpănă“, omnia in mensura et nu- 
mero. et pondere (11, 20%; e aici o teorie mate- 
matică a esteticii. O atare teorie într-o carte reli- 
gioasă dovedea amploarea influenței grecești, iar 
în cazul de faţă nu numai în traducere, ci Şi asupra 
cărţii înseși. Faptul că această teorie a pătruns în 
paginile Sfintei Scripturi a fost de o mare însem- 
nătate în estetica medievală; autoritatea Scriptu- 
rii a permis expunerea ei și a condus la rezultatul 
neașteptat că o teorie matematică a devenit una 
din principalele, teorii estetice ale unei perioade re- 
ligioase. Această idee apare nu doar o dată în Ve- 
ligioj Testament: potrivit Ințelepciunii lui Isus, 
fiul lui Sirab, Dumnezeu și-a măsurat creația, de- 
numeravit et mensus est (1, 8). 

3. ECCLESIASTUL ȘI CINTAREA CINTĂ- 
RILOR. Deşi, prin intermediul grecilor. qptimis- 

mul estetic şi noțiunile matematice de frumos și-au 
făcut drum în estetica Bibliei, atitudinea evreilor 
înşişi a furnizat un element total diferit”, și 
anume o indiferență față de frumos și de înfăți- 
şarea lucrurilor. Vorbind despre clădiri, evreii de- 
scriau cum sînt făcute, dar niciodată cum arată. 
Se spune, e drept, că Iosif, David sau Avesalom 
crau frumoşi, dar frumusețea lor nu e descrisă. 
Evreii nu manifestau nici un interes față de as- 
pectul lucrurilor sau al oamenilor, spiritul lor nu se 
ocupa de aspectele exterioare, ca şi cum acestea ar 
fi scăpat atenţiei lor. Dacă acordau vreo atenţie 
calităţilor exterioare ale oamenilor, o acordau nu- 
mai acelora care le exprimau experienţele lăuntrice. 

De la indiferență nu era mult pînă la aver- 
siune. Pildele dau glas unui sentiment al deșertă- 
ciunii frumuseţii: Fallax gratia et vana est pulchri- 
t»do (21, 30). Chiar aici putem desluși o temă 
grecească avîndu-și originea în cercurile sceptice 
printre filosofii greci, dar atitudinea biblică față 
de frumuseţe era mai disprețuitoare decît cea a 
filosofilor greci. Caracteristic pentru spiritul Sfin- 
tei Scripturi este că vorbește de o frumuseţe sen- 
sibilă, vizibilă şi estetică atunci cînd descrie pomul 
cunoașterii, pe care Vulgata îl numește pulchrum 
oculis aspectusque delectabile, „plăcut ochilor la 
vedere și vrednic de dorit“: aici e vorba de ceva 
primejdios, de sursa nenorocirilor omenești. 

Atitudinea negativă faţă de frumos cuprinsă în 
Vechiul Testament nu a avut un ecou general prin- 
tre creștini. Ea nu i-a împiedicat pe unii din ei să 
glorifice frumuseţea şi să o considere ca pe un 
dar generos al lui Dumnezeu, ca pe o mărturie a 
erfecțiunii lui. Aceste două atitudini contrarii 
aţă de frumuseţe — frumuseţea ca deșertăciune 
şi frumuseţea ca manifestare a divinului — aveau 
să reapară în mod constant în estetica creştină de-a 
lungul vremurilor. 


* T. Boman, Das hebrăische Denken im Vergleich mit 
dem griechtschen, Göttingen, 1954. — Observațiile mele de 
mal jos despre atitudinea Vechiului Testament şi a evrellor 
față de frumos se intemelază și ele intr-o mare măsură tot 

15 pe această carte, indeosebi pp. 60—103. 


O altă caracteristică a atitudinii ebraice faţă . 
de aparență era că ei o priveau în mod simbolic. 
Erau încredinţaţi că vizibilul nu e important în 
sine, ci numai ca semn al invizibilului. Frumuse- 
ţea unui om e determinată de calitățile lui lăun- 
trice, care se manifestă în exterior în înfățișarea lui. 
Dacă evreii sculptau sau pictau imagini ale pro- 
feților lor, ale jertfei lui Isaac sau ale lui Moise 
lîngă rugul în flăcări (ceea ce au și făcut, deși 
rareori, după cum au dovedit-o descoperirile ar- 
heologice datînd din secolul al III-lea de la 
Dura-Europos de pe Eufrat), atunci scopul lor 
era de a zugrăvi activitatea lui Dumnezeu. Păgînii 
îşi pictau şi sculptau zeii, pe cînd evreii pictau și 
sculptau simbolurile şi operele Dumnezeului lor. 
Deși creștinii au preluat în parte această atitudine, 
ei au preluat şi atitudinea păgânilor. Din această 
cauză, atitudinea lor faţă de frumuseţe și artă 
era dublă: percepţie nemijlocită și simbolică. Am- 
bele atitudini pot fi găsite în estetica lor. 

O altă trăsătură specifică a concepției ebraice 
despre frumos se reflectă în descrierea iubitei din 
Cintarea cîntărilor. Se descriu aici două trăsături 
care alcătuiesc frumuseţea: pe de o parte, puri- 
tatea morală și inaccesibilitatea (ea e comparată cu 
un turn şi cu o fortăreață), care sînt calităţi lăun- 
trice manifestate exterior. Pe de altă parte, iubita 
are și calităţi care-i conferă farmec și pe temeiul 
cărora e comparată cu florile, giuvaerurile, lucru- 
rile plăcute la gust şi bine mirositoare, dulceața 
vinului, parfumurile Libanului, ale șofranului și 
aloelui şi cu un izvor cu apă rece. 

Amîndouă aceste caracteristici indică o concep- 
ție despre frumos diferită de cea a grecilor. 

4. CONCEPȚIILE EBRAICE ȘI GRECEȘTI 
DESPRE FRUMOS. 1. Pentru greci, lucrurile 
aveau o frumuseţe nemijlocită, dar în Vechiul Tes- 
tament frumuseţea lor era indirectă, simbolică. 
2. Pentru greci proprietăţile lucrurilor le deter- 
minau frumuseţea; pentru evrei, ea era efectul lor, 
impresia făcută de ele asupra subiectului. 3. Pen- 
tru greci, frumuseţea era în mod fundamental vi- 

zuală; pentru evrei, ea era în aceeaşi măsură, dacă 
nu chiar mai mult, o chestiune de gusturi, miro- 
suri, sunete, ea era sinonimă cu atracția sensibilă 
care e la fel, dacă nu chiar mai puternică la cele- 
lalte simţuri. Și de asemenea, 4. pentru greci, fru- 
museţea consta în armonie, adică în aranjarea 
armonioasă a elementelor, în timp ce pentru evrei 
ca ţinea de elementele înseși; astfel pentru greci, fru- 
muscţea stătea în combinarea elementelor, în timp 
ce pentru evrei ea stătea în faptul că nu erau com- 
binate; frumos era ceea ce e pur și neamestecat. 
lumina soarelui și a lunii și culorile separate erau, 
pentru evreii Vechiului Testament, mai frumoase 
decît orice combinaţie de culori; așa stăteau lucru- 
rile și în cazul muzicii. 5. Astfel, dacă la greci 
forma era ceea ce constituia frumuseţea unui lucru, 
aici aceasta rezulta din intensitatea proprietăţilor, 
culorii, luminii, mirosului și sunetului său. Pentru 
evrei, frumuseţea rezida în ceea ce era viu și 
activ: în graţie, plenitudine şi forţă, iar nu În pro- 
porţia sau forma perfectă. „Evreii au găsit cea 
mai înaltă frumuseţe în focul amorf și terifiant 
si în lumina dătătoare de viață.“* 6. Pe cînd 
grecii erau sensibili la culoare și formă, evreii erau 
sensibili la lumină, fiind mai sensibili la saturaţia 
luminii decît la nuanțele coloristice**. Şi culorile 
pe care le admirau se deosebeau de cele admirate 
de greci. Dacă putem admite că grecii priveau al- 
hastrul ca pe cea mai frumoasă dintre culori, cu- 
loarea cerului şi a ochilor Atenei, evreii, potrivit 
filologilor, nici măcar: nu aveau o denumire spe- 
cifică pentru ea; pentru ei, roșul era o culoare fru- 
moasă. Apoi: 7. Frumuseţea, în epoca grecească 
clasică era statică, era o frumuseţe a calmului și 
echilibrului, în timp ce pentru evrei frumuseţea 
fusese totdeauna dinamică, era frumusețea mișcării, 
vieţii şi acțiunii***. 8. Prezenţa frumuseţii în na- 


* T. Boman, op. cit. 
** H, Guthe, Bibelmðrterbuch, Tübingen, 1903. 

*ee „Die Bildlosigkelt der Jahwerellgion erstreckte sich 
nicht nur auf Skulptur und Gemälde, sondern auch auf das 
fromme Bewusstsein. Ihre Vorstellungen von Gott waren 

17 motorisch, dynamisch, auditiv.“ (Boman, op. cit., p. 92.) 


tură era ceva fundamental pentru greci; în cazul 
evreilor, frumuseţea naturii juca un rol minor. 
9. Grecii își reprezentau zeii în piatră, pe cînd 
evreilor li se interzicea orice zugrăvire a lui Dum- 
nezeu. De vreme ce ei îl concepeau în afara ori- 
cărei imagini, frumuseţea, în adevăratul înţeles al 
cuvîntului, nu putea fi unul din atributele lui. 
E adevărat că Scriptura afirmă că Dumnezeu l-a 
creat pe om „după chipul şi după asemănarea sa“, 
dar această imago Dei era înţeleasă nu ca o repro- 
ducere a înfățișării fizice a lui Dumnezeu, ci ca 
o imagine corporală a unui Dumnezeu acorporal; 
imago era aici o formă sub care apărea divinitatea, 
iar nu un portret al divinității”. 

Dumnezeul Vechiului Testament era caracteri- 
zat prin cele mai înalte atribute care includeau mă- 
rirea și splendoarea, nu însă şi frumuseţea. Și to- 
tuși, în Cîntarea cîntărilor, şi nu în Pentateub, 
după cum ne-am fi așteptat, găsim următoarea 
frază: ostende mihi faciem tuam... facies tua 
speciosa? — „Arată-ți faţa ta... că faţa ta e plă- 
cută“. Ea nu poate fi reconciliată cu concepţia 
ebraică despre frumos decît dacă admitem că 
cuvîntul speciosus, „frumos“, e folosit aici într-un 
sens diferit, într-un sens aplicabil divinității, fru- 
mos ca furnizînd plăcere nu senzorială, ci pur 
intelectuală. Frumuseţea lui Dumnezeu a mai fost 
menţionată în alt sens de filosoful Filon din Ale- 
xandria, a cărui operă e strîns legară de Vechiul 
Testament; a vedea ceea ce este divin și increat, 
scria el, e mai bine decît binele și mai frumos de- 
cît frumuseţea”. Această concepție rafinată despre 
Frumos avea să se consolideze în estetica creştină. 


Concepţia despre frumos cuprinsă în Vechiul 
Testament a avut, desigur, mai multe izvoare; 
dezvoltarea ei a fost determinată de condiţiile de 
viaţă ale evreilor, de religia lor monoteistă și în- 
deosebi de prohibiţiile introduse de această religie. 


* Un alt contrast poate [i găsit prin compararea descrie- 
rilor din Homer și din Biblie: E. Auerbach, Mimesis. Repre- 
zenitarea realității !n literatura occidentală, orig. german: 
1946 (trad. românească: 1967). 

5. INTERZICEREA PICTURII ȘI SCULP- 
TURII. Moise a interzis reprezentarea lui Dum- 
nezeu şi, de fapt, a oricărei ființe vii. În Penta- 
teuh, această interdicţie e formulată cel mai expli- 
cit și reiterată de nu mai puţin opt ori (leş. 20, 4; 
leş. 20, 23; leş. 24, 17; Lev. 26, 1; Deut. 4, 15; 
Deut. 4, 23; Deut. 5, 8; Deut. 27, 15). De şase 
ori e prohibită confecţionarea idolilor; o dată con- 
fecţionarea imaginilor sculptate sau a orice „în 
chip de bărbat sau de femeie“, şi de patru ori 
sculptarea oricărei ființe vii, a oricărei asemănări 
a ceva din cîte sînt în cer, sus, şi pe pămînt, jos, 
sau din cîte sînt în apele de sub pămînt!!. Inter- 
dicţiile priveau „imaginile“ în genere şi sculptura 
îndeosebi, indiferent dacă era vorba de figuri tur- 
nate, sculptate sau modelate; într-un loc, atît ima- 
pinile turnate cît și cele sculptate sînt menţionate 
laolaltă (Deut. 27, 15)12. 

Intenţia acestor interdicții era neîndoios de ex- 
tracţie religioasă. Ele erau aplicate în scopul de a 
preîntîmpina idolatria*. Frapant e radicalismul lor: 
ele includeau toate ființele vii şi erau de o efica- 
citate remarcabilă. Au fost scrupulos. respectate 
vreme de veacuri. Ele explică absenţa sculptorilor 
şi pictorilor evrei și faptul că evreii au încetat în 
general să mai practice artele frumoase. O altă 
consecință pare a fi fost o diminuare a nevoilor 
estetice ale naţiunii. Dacă aceste nevoi şi-au găsit 
un debuşeu, acesta a constat nu în frumuseţea for- 
mei, ci în bogăţia materialului. Jezecbiel scrie (24, 
13): „Hainele tale erau împodobite cu tot felul de 
pietre scumpe: cu rubine, topaze şi diamante, cu 
crisolit, onix şi iaspis, cu safir, smaragd, carbuncul 
şi aur“. Ceea ce e preţios şi strălucitor era consi- 
derat de evrei drept cea mai înaltă frumuseţe. 


* L. Pirotta și A. Robert, Dictionnaire de la Bible, Suppl. 
vol. IV, 1949; art. „Idoles, idolatrie“, de A. Gelin, pp. 169 
şi urm., și art. „Images“, de J. B. Frey, pp. 199 și urm. — 
CI. P. Klelnert in Realencyklopădie für protestantische Theo- 
logie und Kirche, vol. 111 şi VI, 1897 şi 1899. — G. F. Moore 
în Cheyne, Encyclopaedia Biblica, vol. II, 1901. — A. Lods 
în Hastings, Encyclopaedia of Religion and Ethies, vol. VII. 
— L. Brâhier, La Querelle des images, 1904. — J. Tixeront, 
Histoire des dogmes, vol. III, 1928. 


Atitudinea Vechiului Testament faţă de muzică 
era total diferită de atitudinea faţă de artele plas 
tice: muzica nu numai că nu era interzisă, ea făcea 

arte din cultul religios. Dovada o avem în Psalmi, 
indeosebi în Psalmul 150: „Lăudaţi-l pe el în glas 
de trîmbiță; lăudaţi-l pe el în psaltire şi alăută... 
lăudaţi-l pe el în chimvale bine răsunătoare“. Cele 
mai frumoase cuvinte despre muzică se găsesc în 
2 Regi, 4, 15, unde Iosafat îl întreabă despre viitor 
pe Elisei, iar Elisei, nefiind înzestrat cu darul pro- 
Feţiei, spune: „Acum însă chemaţi-mi un cântăreţ. 
Și dacă a început acesta a cînta, s-a atins mîna 
Domnului de Elisei, şi acesta a zis: Așa grăieşte 
Domnul“. O seamă de scriitori religioși și laici au 
dat glas deseori părerii că adevărul poate fi atras 
prin muzică, sau prin artă în genere, la fel, dacă 
nu şi mai bine decit prin ştiinţă şi filosofie, dar ei nu 
s-au exprimat niciodată mai viguros decît acest 
verset din Biblie. Şi în ciuda deosebirilor dintre 
atitudinea biblică față de artă şi cea a filosofiei 
grecești clasice, distincţia dintre artele plastice şi 
muzică le era comună amîndurora. 

6. MOŞTENIREA ANTICHITĂȚII: Pe scurt: 
în Vechiul Testament, trei erau temele estetice de 
însemnătate majoră: în primul rînd, frumusețea 
universului, în a] doilea rînd derivarea frumuseţii 
din „măsură, număr și greutate“, și în al treilea 
rînd, deșertăciunea și chiar pericolul inerent fru- 
museţii. Toate acestea le erau familiare grecilor: 
cea dintii era tema elenistică a pankaliei, a doua 
tema pitagoriciană a măsurii, iar a treia o temă 
luată de la cinici. Primele două au pătruns pro- 
babil în Vechiul Testament prin intermediul gre- 
cilor; numai cea de-a treia a reprezentat o contri- 
buţie originală din partea autorului Ecclesiastului. 

Unii istorici au denumit tema măsurii „tema sa- 
pienţială“*, adică tema din Cartea înțelepciunii, 
dar autorul acestei scrieri a luat-o fără îndoială 
de la greci, nu a inventat-o el însuși. Tema panka- 
liei, deşi îşi are deasemenea obîrșia în rîndul gre- 


* E. de Bruyne, Esthétique du Moyen Age, Louvain, 1947. 

cilor, ar putea fi însă mai îndeaproape corelată 
cu Biblia, deoarece în Biblie a primit o semnificaţie 
pe care n-o avea la greci şi care poate fi descrisă 
mai exact ca „tema biblică“. 

Estetica creștină s-a inspirat atît din Vechiul 
Testament cît şi din autorii greci. Faptul că în 
unele cărţi, și îndeosebi în versiunea Septwagintei, 
Vechiul Testament însuși se inspira de la greci, a 
făcur mai lesnicioasă combinarea celor două iz- 
voare. Cu toate acestea, dualitatea, tensiunea şi 
contradicţia au rămas. În estetica creştină, frumu- 
seţea era percepută deopotrivă simbolic și ne- 
mijlocit, era frumuseţea luminii și frumuseţea ar- 
moniei, frumuseţea vieţii și frumusețea păcii. Creş- 
tinii priveau frumusețea ca pe vana pulchritudo 
şi totodată ca pe una din desăvîrșirile creaţiei. 
Tertullian a fost partizanul interdicţiei imaginilor 
(uei pe temeiuri diferite: şi anume, pentru a evita 
alsitatea la care e predispusă orice formă de re- 
prezentare), dar majoritatea creștinilor au urmat 
exemplul grecilor. Ei s-au consacrat artelor şi au 
zugrăvit nu numai lucrările creaţiei, ci și pe Crea- 
torul însuşi. Dublul izvor al esteticii creştine se 
reflecta mai mult în practică, în gusturi, prefe- 
rinţe și în operele propriu-zise decît în teorie și 
în generalizarea științifică, deoarece în acestea din 
urmă creștinii i-au urmat pe greci. 

Creștinii timpurii, trăind în lumea elenistică, au 
tratat, cînd a fost cazul, problemele esteticii în 
termenii conceptelor elenistice curente pe atunci. 
Cei cu o educaţie superioară erau familiarizați și 
cu teoriile greceşti, cum ar fi concepția populari- 
vată de către eclectici, că frumosul constă în aran- 
jarea părţilor, şi cu teoria mai recentă a lui Plotin 
că frumosul constă în lumină şi strălucire. 

Dar vederile estetice preluate din Antichitate 
au fost puse de creştini în slujba altor scopuri și 
au primit o nouă semnificaţie. Faptul s-a datorat 
atitudinii lor religioase, care raporta toate valorile 
la Dumnezeu, şi de asemenea atitudinii lor morale, 
potrivit căreia orice activitate umană e subordo- 
nată considerentelor morale. Lumea e frumoasă — 
din cauză că a creat-o Dumnezeu. Lumea are mă- 


sură și număr — din cauză că ele i-au fost con- 
ferite de Dumnezeu. Frumuseţea e deşartă în com- 
paraţie cu valorile eterne şi cu scopurile morale 
ale omului. Tocmai pe baza acestor ipoteze trece- 
rea de la estetica antică la cea creştină — chiar 
dacă creștinii au preluat ideile principale ale gre- 
cilor și romanilor — s-a încheiat cu apariţia unui 
nou grup de idei care nu se datoreau noutăţii unei 
idei anume, ci unei noi viziuni asupra lumii. 
7. EVANGHELIA. Concepţia creştină despre 
lume s-a întemeiat în primul rînd și îndeosebi pe 
Noul Testament. Dar Noul Testament conţine 
încă și mai puţină estetică decît Vechiul Testament; 
am putea spune chiar că nu conţine deloc. Cu- 
vîntul „frumos“ (kalós) apare, e drept, de mai 
multe ori: în Evanghelia după Matei se spune că 
pomul face roade frumoase (7, 17; 12, 33), că se- 
mănătorul seamănă sămînță frumoasă (13, 27, 37, 
38) şi îndeosebi că faptele sînt frumoase (5, 16). 
Această frumuseţe nu e însă niciodată estetică, ci 
totdeauna şi în exclusivitate morală; ea repre- 
zintă frumosul şi binele în accepţia creştină, adică 
în sensul unui act realizat din iubire și credință. 
Cînd loan Evanghelistul vorbeşte de bo poimân ho 
kalós (10, 11 şi 14), nu putem traduce decît prin 
„păstorul cel bun“ și nu „păstorul cel frumos“. 
La fel, în literatura creștină timpurie, kalós nómos 
e întrebuințat în sensul de „legea cea bună“, iar 
kalâs diâkonos în sensul de „preotul cel bun“. 
Dintre toate tipurile de frumos cunoscute elenis- 
mului, Evanghelia n-a preamărit decît unul singur: 
frumosul moral. Frumosul în sens estetic restrâns, 
frumusețea aspectului exterior sau a formei, nu 
era important. Și totuși frumusețea lucrurilor nu 
e dispreţuită; în predica de pe munte (Matei 6, 
28—29) se spune: „Luaţi seama la crinii cîmpului 
cum cresc: nu se ostenesc, nici nu torc. Și vă spun 
vouă că nici Solomon, în toată mărirea lui, nu s-a 
îmbrăcat ca unul dintre aceștia“13. Lumea fizică 
şi frumuseţea ei își au însemnătatea lor deoarece, 
după cum spune Pavel, prin ele s-a făcut vizibilă 
puterea veşnică şi divinitatea ™. 

Dacă creştinii timpurii n-au găsit idei specific 
estetice în Evanghelie, au găsit anumite indicaţii 
referitoare la atitudinea pe care erau datori s-o 
adopte față de fiecare aspect al vieţii, inclusiv fru- 
mosul şi arta. Această atitudine se baza pe o cre- 
dinţă în superioritatea eternului asupra tempora- 
lului, a spiritualului asupra fizicului şi a moralu- 
lui asupra oricărei alte valori. Astfel, deşi în Noul 
Testament nu pot fi găsite nici un fel de teorii 
estetice, el conţinea un criteriu care decidea ce 
teorii estetice putea accepta un creștin. Şi nu după 
mult timp, gînditorii creştini aveau să înceapă 
a utiliza acest criteriu. 


A. TEXTE DIN SF. SCRIPTURA" 


FRUMUSEȚEA UNIVERSULUI 
Facerea, 1, 31 (cf. I: 4.10.12, 18, 21, 25) 
1. Și a privit Dumnezeu toare cîte a făcut și 
“iată erau bune (kalà, bona) foarte. 
Înţelepciunea lui Isus Sirah, 39, 21 
2. Lucrurile Domnului toate sînt foarte bune 
(hală, bona). 
Ecclesiastul, 3, 11 
3. Toate le-a făcut Dumnezeu frumoase (kală, 
bona) și la timpul lor. 
Psalmul 25, 8 
4. Doamne, iubit-am bunăcuviinţa (euprépeian, 
decorum) casei. Tale. 
Psalmul 95, 6 
Laudă şi frumuseţe este înaintea lui. 
FRUMUSEȚEA LUMII ÎL REVELĂ PE CREATOR 
Înţelepciunea lui Solomon, 13, 5 
5. Căci din mărimea și frumusețea făpturilor 
poţi să cunoşti bine, socotindu-te, pe cel care le-a 
zidit. 
* Texte reproduse după Biblia sau Sfinta Scriptură, 
23 Bucureşti, 1975. 


UNIVERSUL ÎŞI DATOREAZĂ FRUMUSEȚEA 
MĂSURII, NUMĂRULUI ŞI GREUTĂȚII 


Înţelepciunea lui Solomon, 11, 20 


6. Ci toate le-ai rînduit cu măsură, cu număr 
şi cu cumpănă. 
Înţelepciunea lui Isus Sirab, 1, 8 


7. El a zidit-o (înţelepciunea) şi a văzut-o, și 
a numărat-o. 


INSIGNIFIANŢA FRUMUSEȚII 
Pilde, 31, 30 
8. Înşelător este farmecul și deşartă este fru- 
museţea. 
FRUMUSEȚEA DIVINITĂȚII 
Cintarea cîntărilor, 2, 14 


9. Arată-ţi faţa ta! Lasă-mă să-ți aud glasul! 
Că glasul rău e dulce şi faţa ta plăcută. 


Filon din Alexandria, Legatio ad Gaium, 5 

10. A vedea ceea ce este divin și increat este mai 
bine decît binele și mai frumos decît frumuseţea. 
ÎMPOTRIVA IMAGINILOR 


Ieşirea, 20, 4 


11. Să nu-ţi faci chip cioplit şi nici un fel de 
asemănare a nici unui lucru din cîte sînt în cer, 
sus, şi din cîte sînt pe pămînt, jos, şi din câte sînt 
în apele de sub pămînt! 


Deuteronomul, 27, 15 


12. Blestemat să fie cel ce va face idol cioplit 
sau turnat, lucru de mînă de meșter şi urîciune 
înaintea Domnului. 


FRUMUSEȚEA NATURII 


Matei, 6, 28—29 
13. Luaţi seama la crinii cîmpului cum cresc: 
nu se ostenesc, nici nu torc; și vă spun vouă că 

TR A CETE A pa a 
nici Solomon, în toată mărirea lui, nu s-a îmbrăa- 
cat ca unul dintre aceștia. 


DIVINITATEA VIZIBILĂ ÎN CREAȚIE 
Pavel, Romani, 1, 20 


14. Cele nevăzute ale lui se vad de la facerea 
lumii, înțelegîndu-se din făpturi. 


3. ESTETICA PĂRINŢILOR GRECI Al BISERICII 


1. PĂRINŢII BISERICII. Scriitorii creştini, 
îndeosebi scriitorii timpurii, erau preocupaţi de 
viața şi cultul creştin mai mult decît de frumos 
și artă; cu toate acestea, ei au fost adeseori obli- 
paţi să adopte o atitudine faţă de ele. Problema 
era deschisă, ea nu fusese rezolvată de Sfinta 
Scriptură. Puteau lua o atitudine fie favorabilă, fie 
nefavorabilă. Unii părinţi, ca Tertullian, priveau 
operele de artă (artifices statuarum et imaginum) 
ca lucrare a diavolului. Aceștia erau însă în mi- 
noritate; majoritatea scriitorilor creștini timpurii 
fuseseră educați în școli grecești şi priveau favo- 
rabil frumosul atît în natură cît şi în artă, vă- 
zîndu-l pe Dumnezeu revelat în el. 

Poziţiile creştine în estetică au fost stabilite în 
Răsărit mai devreme decît în Occident. Comenta- 
riile biblice ale Părinților, şi mai ales comentariile 
la Cartea Facerii, au oferit un prilej de a dezvolta 
aceste idei. Printre Părinţii greci, adică cei care au 
trăit în Răsărit și au scris în grecește şi care şi-au 
exprimat opiniile asupra acestui subiect, se nu- 
mära Clement din Alexandria, membru al școlii 
alexandrine, cu o vastă cunoaştere a filosofiei gre- 
cești, care a trăit în secolul al III-lea. În secolul 
al IV-lea ei au fost mai numeroşi: Atanasie (299— 
373), patriarh al Alexandriei, și Grigore din Na- 
zians (330—c. 390), episcop al Naziansului şi 

25 Constantinopolului. Dar mai presus de toți: Vasile 


din Cezareea, ale cărui concepţii au oglindit în 
modul cel mai complet estetica Părinților Bisericii”. 


2. VASILE. Vasile (329—379), supranumit cel 
Mare, episcop al Cezareei, era prin vocaţie pre- 
dicator, dar poseda şi considerabile cunoştinţe 
laice dobîndite în școlile din Cezareea, Bizanţ şi 
Atena. Grigore din Nazians, cu care a studiat, 
scrie cu entuziasm despre marile lui cunoștințe de 
filosofie, gramatică, astronomie, geometrie şi me- 
dicină. Vasile cel Mare însuși menţionează con- 
versaţiile lui cu poeţi, istorici, oratori şi filosofi. 
În cercurile intelectuale din Atena, de cea mai 
înaltă preţuire se bucurau profesorii de retorică: 
lor le-a datorat Vasile cunoașterea literaturii gre- 
cești şi familiarizarea cu Pitagora, sofiștii, So- 
crate și Platon. Cele învăţate de la ei le-a com- 
binat cu idei extrase din Evanghelie și din Ve- 
chiul Testament. Există, așadar, două elemente în 
operele lui: unul grecesc și altul creștin, și de fapt 
trei, deoarece elementul grecesc este dublu: pe de 
o parte, vechea estetică colectivă grecească, iar 
pe de alta, cea neoplatonică mai mouă. Princi- 
palele idei și le-a extras din Cartea Facerii, ar- 
gumentele lui erau însă luate din filosofii greci. 
Ca şi ceilalți Părinţi greci, nici el nu a scris vreun 
tratat anume de estetică, dar scrierile lui, îndeo- 
sebi Omilia despre creaţie, conţin atît de multe 
afirmaţii despre frumos şi artă, încît pe baza lor 
se poate construi o teorie estetică aproape com- 
pleră**. 

3. LUMINĂ ŞI VIZIUNE. Concepţia lui des- 
pre frumos era grecească. Ea era, după cum am 
mai spus, dublă, derivată din ambele curente ale 


” Cele mal cuprinzătoare scrieri despre estelica palris- 
tică sînt: E. de Bruyne, „Esthetique paienne, esthelique 
chrâtlenne. A propos de quelques textes palristiques“, Revue 
Internationale de Phiiosophie, 31 (1955), pp. 130—144. — 
Geschiedenis van de Aesthetica, vol. III, 1951. — Q. Cataudel- 
la, „Estetica cristiana“, în lucrarea colectivă Momenti e 
problemi di storia dell'estetica (1959). — Culegere de texte: 
R. Montano, „L'esletica nel pensiero cristiano“, în: Grande 
Antologia Filosofica, vol. V, 1954, pp. 151 şi urm. 

»* Y, Courtonne, Sf. Basile et t'hellenisme, Paris, 1934 
(par. IX: „Beauté de la création“). 

esteticii greceşti, cel mai vechi și cel neoplatonie, 
predominînd cînd unul, cînd altul. Pe urmele gîn- 
ditorilor greci mai vechi, el privea frumosul ca 
pe un raport între părți şi apărînd ca atare în 
obiecte compuse; dar pe urmele lui Plotin, îl pri- 
vea şi ca pe ceva simplu. 


Prima concepţie — aceea a stoicilor, a eclecti- 
cilor şi a lui Cicero — a exprimat-o pain afirma- 
ţia că frumosul se întemeiază pe asamblarea, aran- 


arca şi selecția părţilor. Ca punct de plecare şi-a 

ji definiţia stoică: frumuseţea fizică e rezul- 
tatul unei proporţii între părţi şi al unei culori 
pläcutel. Nici o parte a unei statui luară separat 
nu c frumoasă în sine: izolată de rest, ea își pierde 
valoarea estetică, statuia fiind frumoasă numai ca 
un tot. O mînă detaşată, un ochi smuls din orbită, 
un membru rupt din statuie nu produc sentimen- 
tul frumuseţii. Dar odată reaşezate la loc, fru- 
museţea lor, care provine din raportul lor cu în- 
tregul, va deveni numaidecît vizibilă. Constatarea 
e valabilă nu numai în cazul frumuseţii statuilor, 
ci şi în cel al frumuseţii corpurilor vii, al oame- 
nilor sau animalelor?. 

Alteori însă, pe urmele lui Plotin, Vasile cel 
Mare afirmă că frumuseţea se iveşte în lucrurile 
simple, neîntemeindu-se, așadar, pe raport şi pro- 
porţie: aurul e frumos nu datorită proporţiei, ci 
culorii sale, soarele și luceafărul de seară sînt fru- 
moși datorită strălucirii lor. Lumina și strălu- 
cirea sînt, aşadar, factori determinanţi ai frumu- 
seții, în egală măsură cu armonia părţilor com- 
ponente!. i 

Vasile și-a dat seama că viziunea lui Plotin 
se deosebea de cea a lui Cicero. Era înclinat să 
considere ca juste ambele lor concepţii și a încer- 
cat să le reconcilieze. A făcut aceasta prin redu- 
cerea concepţiei lui Plotin la cea a lui Cicero. 
Lumina e fără îndoială frumoasă, cu toate că ea 
e o substanță omogenă între ale cărei părți nu 
există o proporţie corectă, dar aceasta nu invali- 
dează concepţia potrivit căreia frumuseţea se ba- 
zează pe proporție. Căci şi lumina își are propor- 

27 ţia, relaţia ei corectă. Aceasta nu este interrela- 


ţia părţilor ei, ci relaţia dintre ea și organele vä- 
zului!, Frumuseţea depinde de această relaţie. 

Vasile viza un compromis între cele două con- 
cepţii, rezultatul a fost însă o concepţie nouă. 
Câutind să decidă între cele două concepţii des- 
pre frumos, el a dat de o a treia. Istoriceşte, a- 
ceastă concepție a fost de o însemnătate conside- 
rabilă, întrucît a introdus un factor subiectiv în 
conceptul de frumos. Frumosul, e drept, trebuie 
găsit în lumea exterioară, în lumină, culoare și 
formă, dar pentru a percepe frumuseţea luminii, 
culorii şi formei, e necesar văzul. În termeni mai 
generali: ele trebuie percepute de un subiect. Un 
gînditor religios putea vedea acest lucru mai bine 
decît esteticienii clasici, deoarece o atitudine re- 
ligioasă transferă atenţia de la lumea exterioară 
la cea lăuntrică, de la obiect la subiect. 


4. FRUMOSUL ŞI ADECVAREA. Pe ce se 
bazează frumuseţea lucrurilor? În primul rînd, pe 
faptul că ele sînt plăcute văzului şi auzului. Creş- 
tinii timpurii aveau însă și altceva în vedere cînd 
vorbeau despre frumuseţe. Atunci cînd, după cum 
se spune în Facere, Dumnezeu a elogiat frumuse- 
țea lumii, n-a făcut-o pentru că lumea era plă- 
cută simţurilor lui, ci pentru că ea realizase scopul 
în care fusese creată. Cu alte cuvinte, lumea e 
frumoasă datorită finalităţii ei. Fiecare lucru in- 
dividual e frumos în măsura în care își îndepli- 
nește scopul, e frumos în conformitate cu funcţia 
în slujba căreia se află, în conformitate cu per- 
fecțiunea cu care îşi îndeplineşte sarcina atribuiră?. 

Frumosul poate fi astfel înţeles în două moduri: 
ca nemijlocit sensibil și ca întemeiat pe adecvarea 
la o finalitate. Vasile a ilustrat această dualitate 
citind exemplul mării. Aceasta posedă o frumu- 
seţe nemijlocită, frumuseţea plăcută văzului; po- 
sedă însă și o altă frumuseţe care constă în exis- 
tența ei ca sursă de umiditate, ca rezervor ine- 
puizabil de apă, util din punct de vedere econo- 
Mic și social, oferind o legătură între continente, 
făcînd posibil comerţul şi asigurînd astfel bună- 
starea. Intenţia dindărătul acestor consideraţii era 

teologică, dar conţinutul lor a avut o anumită im- 
portanță pentru estetică. Anticii „explicaseră fru- 
muscţea lucrurilor prin faptul că ele sînt apta, 
mructurate adică în mod adecvat şi adaptate 
scopului lor. Vasile a văzut același tip de frumu- 
e nu numai în lucrurile individuale, ci și în 
univers ca totalitate. Iar adecvarea, care pentru 
antici era cel mult una din formele frumosului, 
a devenit pentru el o trăsătură universală a fru- 
mosului. Alte trăsături — precum ordinea, pro- 
purția sau aranjarea armonioasă a părţilor şi ca- 
pacitatea lor de-a acționa asupra intelectului si 
simţurilor şi de-a produce plăcere — au căzut, 
planul al doilea şi s-au subordonat acestei nig. 
turi fundamentale, adecvarea. 

Oamenii judecă frumosul după plăcerea sen- 
zorială pe care o trezeşte, ceea ce însă, gîndea 
Vasile cel Mare, se datorează numai limitării. 
Dacă n-ar fi așa, omul ar judeca frumuseţea lu- 
crurilor du ă, adecvarea lor. Dumnezeu cu sigu- 
ranţă o ju ecă în acest fel. Pe această bază, pen- 
uu Vasile și pentru toți scriitorii creștini timpu- 
rii, existau două tipuri de frumuseţe, una ome- 
nească și cealaltă ipu; ivină,, adică frumuseţe super- 
ficială şi reală, subiectivă şi obiectivă. 

5. PANKALIA. Lumea e teleologică î în alcătui- 
rea sa. După cum spune Vasile, nimic în creaţie nu 
e de prisos şi nu lipseşte nimic necesar. Nimic n-a 
fost Bis fără o rațiune, nimic întîmplător: totul 

reflectă o înțelepciune inexprimabilă?. Și lumea e 
frumoasă tocmai pentru că e teleologică. 
Susţinînd adecvarea şi frumusețea lumii, Vasile 
a reluat tema pankaliei din Cartea Facerii. Ea a 
fost reluată și de alți Părinţi greci. Scriitorii cla- 
sici, îndeosebi stoicii, vorbiseră despre pankalia, 
dar abia acum acest concept şi-a croit drum în 
primul plan al esteticii; a fost înţeles acum teleo- 
logic: lumea e frumoasă nu în sensul că place ori- 
cui şi oricînd, ci în sensul că e intențional con- 
struită. 
Și de vreme ce lumea e frumoasă pentru că e 
construită intenţional, ea se aseamănă în această 
29 privinţă cu o operă de artă. Așa cum spune Va- 


sile: »Pășim pe pămînt ca și cum am vizita un 
atelier în care divinul sculptor își înfățișează ope- 
rele minunate. Domnul, marele făcător de minuni 
şi artist, ne-a chemat să ne arate propriile-i o- 
pere“5. Concepţia despre Dumnezeu ca artist și 
despre univers ca obiect menit contemplării n-a 
fost de'mică importanță pentru estetică. 

Ideea că lumea este, așa zicînd, opera unui artist 
şi că orice frumuseţe e similară frumosului artis- 
tic fusese formulată de către unii scriitori clasici, 
ca Cicero și Plutarh; acum însă a trecut în prim 
plan și a fost universal acceptată. Ea poate fi 
întâlnită in Cartea înțelepciunii, la Vasile, la alţi 
Părinţi greci, Atanasie și Clement, și la Părinții 
latini, Iustin şi Lactanţiu. Ca şi pankalia, ea era 
caracteristică literaturii estetice patristice. Era 
complementul pankaliei: lumea nu e numai fru- 
moasă, ci e frumoasă așa cum este frumoasă o 
operă de artă. 

Anticii au văzut mai limpede diferența decît 
asemănarea dintre natură și artă. Și dacă le-au 
corelat, ei au conceput mai degrabă arta sub în- 
faţișarea naturii decît natura sub înfăţişarea artei: 
o operă de artă era ca natura din cauză că imita 
natura. Vasile și ceilalți Părinţi au avansat ideea 
că natura nu numai este ca o operă de artă, ci și 
că ea revelează spiritul creatorului ei artistic. 
După cum spunea Atanasie: nu numai opera în- 
săşi e văzută, ci şi artistul; un om greșeşte dacă, 
admirînd un edificiu, nu-l evocă şi pe arhitectul 
lui”. Deloc surprinzător, el a aplicat această idee 
naturii, lucru firesc date fiind înclinațiile sale re- 
ligioase care-l făceau să privească natura nu ca 
pe realitatea supremă, ci ca pe o creaţie divină. 

Deşi Părinţii priveau lumea ca frumoasă, ei nu 
o considerau frumoasă în sine, ci fiindcă e opera 
lui Dumnezeu. Tocmai din acest motiv ea posedă 
adecvare, ordine și armonie. „Dumnezeu este 
cauza a tot ce e frumos“8, scria Clement din Ale- 
xandria. Iar Atanasie: „Creaţia, aidoma literelor, 
prin orînduire şi armonie îl arată pe stăpînul şi 
creatorul ei“?. Principiul pankaliei a îmbrăcat ast- 

fel nu numai o semnificaţie teleologică, ci și una 
teologică. 

Nu lipsea mult să apară noțiunea că Dumne- 
zeu e frumusețea, cea mai mare frumuseţe și 
chiar frumuseţea adevărată; dar această idee nu 
e încă prezentă la Părinţii Bisericii din secolele 
al II-lea şi al IV-lea. Pentru ei, frumuseţea era 
o proprietate a creației, nu a Creatorului, o pro- 
prietate a lucrurilor vizibile şi nu a unui Dum- 
nezeu invizibil. Pe de altă parte, Dumnezeu era 

ntru ei cauza frumuseţii. Lucrurile frumoase ne 
urnizează o noţiune justă despre Dumnezeu, 
pindurile celor care privesc lucruri frumoase trec 
de la lucrurile înseși la cauza lor. 

Valoarea lucrurilor frumoase variază. Frumu- 
setca trupului, frumusețea naturii și orice frumu- 
sețe vizibilă e trecătoare şi nu e lipsită de pri- 
mejdii!!. Cea mai sigură frumuseţe derivă din 
sănătate și e o manifestare exterioară a sănătăţii 
(astfel o viaţă sănătoasă e cea mai bună cale de 
a deveni frumos, argumenta Clement din Ale- 
xandria)!2. Și totuşi frumuseţea lăuntrică e mai 
mare și mai bună decît orice frumuseţe exterioară, 
sufletul e mai frumos decît trupul. Concepţia tra- 
dițională despre frumos, preluată de la greci şi 
îndeosebi; de la Platon, cuprinsese și frumuseţea 
sufletului: în gîndirea creștină, frumuseţea a fost 
transferată lumii spirituale, a avut loc o spiri- 
tualizare a frumosului. Folosind exemplul ope- 
rei de artă perfecte utilizat în mod constant de 
către greci, şi anume statuia lui Zeus Olimpianul 
de Fidias, Origene susținea că nici chiar această 
statuie nespus de frumoasă nu poate rivaliza în 
frumusețe cu un suflet virtuos: „Dacă vei intra 
în sinca-ţi în neprihănire sufletească, vei desco- 
peri în frumuseţea sufletului tău răsfrîngerea fru- 
museţii Celui care îţi este cauză”. 

Pe acest fundal s-a dezvoltat o concepţie aparte 
despre portret. În Faptele sf. Ioan se spune: „Por- 
tretul meu este asemenea mie însumi, şi totuși nu 
e asemenea mie, căci nu este decît icoana mea 
trupească, şi atîta timp cît un pictor, zugrăvin- 

n du-mi chipul, dorește să-mi facă portretul ade- 


vărat, el nu va izbuti aceasta, căci aici este ne- 
voie de ceva mai mult decît culorile“* . Ştim_că 
Paulinus din Nola (353—431) n-a primit să i 
se facă portretul, crezînd că numai „imaginea di- 
vină a omului“ (imago celestis hominis) are în- 
semnătate; arta poate da numai o imagine pă- 
mâînteană"*. 


Creștinii timpurii aveau de întimpinat însă o 
dificultate în deprecierea frumuseții fizice: şi 
anume că Hristos a fost întrupat. El era oare fru- 
mos?"** Evanghelia nu-i pomeneşte înfăţişarea ex- 
terioară, iar părerilor Părinților erau diferite. Unii 
— citînd Psalmul 45 — susțineau că a fost fru- 
mos, pe cînd alţii, citîndu-l pe profetul Isaia (52, 
14) "afirmau contrariul. Clement din Alexandria 
spune că »Mîntuitorul e mai presus de î întreaga na- 
tură umană şi este frumos“ s.» alții spun că era de 
constituție debilă şi urit. Temeiul primei opinii 
era că lui Hristos nu-i putea lipsi nici o calitate, 
inclusiv frumuseţea; temeiul celei de-a doua era 
că frumuseţea nu e cu adevărat o calitate com- 
parabilă cu calităţile morale. Polemica era teolo- 
gică, oferind î însă un prilej de speculație estetică. 
Prima părere se baza pe punctul de vedere opti- 
mist care privea lumea materială ca pe o creaţie 
divină şi ca atare frumoasă, pe cînd cea din „urmă 
se baza pe un contrast între mizeria și uriţenia 
lumi: materiale și desăvirşirea şi frumuseţea lumii 
divine. Ambele aceste păreri antagonice păreau 
deopotrivă de convingătoare creştinilor timpurii, 
iar oamenii ezitau între ele. În arta creștină tim- 
purie, a predominat cea dintii: Hristos era zugră- 
vit pe pereții catacombelor ca un tînăr frumos. 


* A. K. Coomaraswamy, „Medieval Aesthetics, I: Dioe 
nyslus the Pseudo-Areopaglte and Ulrich Engelbert of Strass- 
burg“ KA Art Bullettin, XVII, 1935. 

* La fel, cu o mle de an! mal ttrzlu, Eckhart, I, 408: 
„Oricine și orlcînd îml vede asemănarea nu mă vede pe mi- 
ne ... Chipul meu nu e natura mea“. Citat de Coomaraswamy, 
op. cit. 

Pun Theologisches Wörterbuch zum Neuen Testament, 
hrsg. v. G. Klttel (Stuttgart, 1938), vol. ITI, pp. 513 şi urm., 
art. de P. Bertram. 

+*+ Stromata, II, 5, 21, 1. 

6. CONCEPȚIA DESPRE ARTĂ. Mentalitatea 
creştinilor timpurii era astfel încât ceea ce era sub 
ochii loc înceta să-i mai atragă sau să-i mai in- 
tereseze, își pierdea importanța sau realitatea în 
folosul a ceea ce era îndepărtat, supranatural și 
invizibil. Dată fiind această perspectivă, ne-am 
fi putut aștepta ca artele să dispară. N-au dispă- 
rut, li s-a modificat însă caracterul, această modi- 
ficare fiind paralelă cu o schimbare în concepția 
despre frumos. 

A. Criteriul valorii artei nu a mai stat în con- 
formitatea cu natura. E] a devenit interior: con- 
formitatea cu ideea unei frumuseți perfecte, supra- 
sensibile și spiritua's. Deoarece lumea a fost 
guvernată întîi şi cu precădere de legea lui Dum- 
nezeu (lex Dei), aceasta trebuia să se reflecte și 
în artă. Pentru artă era mai important să dea glas 
Înţelepciunii și măreției lumii decît să se confor- 
meze aparenţei ei accidentale. 


B. Funcţia artei nu mai putea fi perfecțiunea 
formală. Arta trebuia să-i reprezinte pe sfinţi, ca 
modele de imitat pentru oameni, şi evenimente de 
scamă ca mărturii ale harului și minunii Domnu- 
lui. Din acest motiv, arta a dobîndit caracteristici 
pe care nu le avusese în Antichitate. Deoarece 
avea de înfățișat pilde de bunătate și de atestat 
adevărul, ea a devenit ilustrativă şi didactică. 
Trebuia nu numai să înfăţișeze adevărul, ci şi să-l 
propovăduiască şi să-l propage; astfel, funcţiile 
ci nu mai erau doar cognitive, ci și educative. 

7. VALORIZAREA. ARTEI. Dată fiind această 
concepţie despre artă, şi valorizarea artei trebuia 
să se modifice. Părinţii Bisericii au detectat prin- 
tre artişti o tendinţă de a produce opere tot mai 
frumoase și de a urmări aspectul exterior (species), 
lorma (figura) şi ornamentul (ornatus); statuile 
erau atît de frumoase, încît oamenii au ajuns chiar 
să le adore. Aceasta era privit de ei ca un păcat. 
Pînă şi un om atît de familiarizat cu cultura an- 
uca, atît de învăţat ca Ieronim, se opunea artei“: 


* R. Elswirth, „Hleronymus Steilung zur Literatur 
und Kunst“, Kiasstsch-philologische Studien, 18, 1955. 


nu voia să includă pictura și sculptura printre 
artele liberale? şi a condamnat edificiile ornate, 
preferînd frumuseţii artei frumuseţea naturii 15. 

E de înţeles de ce creştinii considerau că unele 
opere de artă trebuiau condamnate. În ochii lor, 
ele erau o încarnare a păgînismului. Creştinii în- 
şişi nu nutreau nici o dorință de a practica aceste 
arte sau le practicau cît mai puţin cu putinţă. 
Sculptura grecilor şi romanilor antici, cu statuile 
lor. de zei plăsmuiţi după asemănarea omului, 
întîmpina cu deosebire opoziţia lor. Opoziția era 
exprimată de „Părinţii Bisericii, mai ales de Athe- 
nagoras. El îi condamna pe cei ce admirau sta- 
tuile zeilor: „ei admiră arta, nu pe zei”. Această 
atitudine faţă de arta sculpturii și arta păgînă 
nu era universală. Codicele lui Theodosie făcea o 
distincţie esenţială între valoarea religioasă și cea 
artistică a acestei forme de artă. Statuile zeilor 
păgîni, spunea el, trebuie apreciate pe temeiul 
valorii lor artistice, iar nu pe cel al valorii reli- 
gioase!6. Această distincţie şi această afirmaţie 
se vor ivi de-a lungul întregului Ev Mediul. 


Părinţii Bisericii priveau, muzica cu tot atîta 
suspiciune ca şi sculptura” . La început, aveau 
obiecţii foarte drastice împotriva cîntului. Dom- 
nul trebuie slăvit în tăcere și reculegere, iar nu 
prin cînt. Practic, toți manifestau rezerve față de 
întrebuințarea instrumentelor muzicale. Aceasta se 
datora probabil faptului că pentru ei instrumen- 
tele muzicale erau legate de ceremoniile păgîne 
şi teatrale. Astfel bunăoară, Clement din Ale- 
xandria îngăduia numai lira și șitera, fiindcă le 
folosise şi regede David"*. Ieronim condamna toate 
instrumentele. La fel şi Eusebius, episcop al Ceza- 
reei (c. 260 — c. 340), care condamna pînă şi 
țitera. Trupul omenesc, scria el, trebuie să fie 
instrumentul muzical al omului și sufletul trebuie 
să cânte. Pe de altă parte, loan Gură-de-Aur, 
episcop al Constantinopolului (345—407), con- 


* Th. Gârold, Les Pères de Eglise et la musique. 
** PG, vol. 8, pe 443. Cf. G. Reese, Music in the Middle 
Ages, 1940. 


damna numai „cîntecele şi dansurile Satanei“, alt- 
minteri însă arăta înțelegere pentru muzică și o 
aprecia. Şi Vasile cel Mare îndeosebi, trecînd 
peste fobiile și reticențele clerului, elogia muzica, 
văzînd în ea un bun mijloc de propagare a cre- 
dinței. Ca şi în cazul altor probleme artistice, și 
aici și-au găsit expresia printre creștinii primelor 
timpuri două puncte de vedere opuse: mundanita- 
tea și ascetismul. 

Consecințele acestor doctrine creștine au fost 
însă mai puţin nocive în cazul picturii, arhitecturii 
şi artei decorative, deşi au modificat caracterul 
acestor forme de artă. Spre a fi acceptată de 
creştini, pictura trebuie să-i înfățişeze pe Hristos 
şi pe sfinți, iar arhitectura şi artele decorative 
trebuiau să simbolizeze lucrurile divine. Ele exis- 
tau subordonate cultului, iar nu de dragul artei 
înseși. 

Cît despre simbolismul operelor de artă, acesta 
ținea, potrivit tradiţiei antice, de ordinul nume- 
relor: cinci uşi de biserică simbolizau pe cele cinci 
fecioare înțelepte, iar douăsprezece coloane pe 
cei doisprezece apostoli. Amvonurile erau susți- 
nute de unsprezece coloane, simbolizîndu-i pe cei 
unsprezece apostoli care erau de faţă la pogort- 
rea Duhului Sfînt, iar baldachinul pe zece coloane 
îi simboliza pe cei zece apostoli care nu fuseseră 
de faţă la răstignire. 

Cea mai spinoasă problemă de rezolvat era cum 
să fie privite operele care nu numai îl simboli- 
zau, ci-l și reprezentau pe Dumnezeu. Oare con- 
ținutul lor le conferea sacralitate sau trebuiau 
tatate ca orice alt produs al mîinilor omului? 
Polemica în jurul veneraţiei datorate imaginilor 
lui Dumnezeu, care ulterior avea să izbucnească 
în Bizanţ, îi confrunta și pe primii Părinţi ai 
Bisericii. În scrierea sa de tinerețe Contra gentes, 
Atanasie condamna veneraţia arătată de oameni 
unor pietre şi bucăți de lemn”. Dar mai târziu, în 
Sermo de sacris imaginibus, se exprima altfel. 
Folosind analogia cu portretul unui rege, el spu- 
nea că, de vreme ce conține aceeași formă ca 

35 regele, oricine îl priveşte vede în el pe regele 


adevărat18. În felul acesta, el a trecut de la ceea 
ce avea să fie punctul de vedere iconoclastic la 
punctul de vedere al iconodulilor. Și Vasile cel 
Mare susținea că veneraţia arătată unei efigii e 
transferată asupra prototipului ei. Strict vor- 
bind, aceasta nu era o problemă estetică, din cauză 
că nu se discuta frumuseţea, ci sacralitatea ima- 
ginilor, era însă o problemă esențială pentru teo- 
ria contemporană a artei. 

Unul dintre Părinţii latini, Tertullian, s-a opus 
nu numai cultului imaginilor și confecţionării unei 
asemănări a lui Dumnezeu, ci şi confecționării 
oricărui fel de asemănare. El rămînea credincios 
Vechiului Testament. Dar Biserica nu i-a accep- 
tat punctul de vedere. Argumentul lui Tertullian 
era că orice asemănare şi orice artă reprezenta- 
țională este fictivă și mincinoasă şi că, prin ur- 
mare, nu trebuie să i se acorde nici un loc20. 

În epoca patristică, același criteriu al adevăru- 
lui şi minciunii era aplicat şi poeziei. Pe lîngă 
cei ce acuzau poezia că e ficţiune, erau și cei care 
apărau adevărul conţinut de ea. Lactantius, unul 
dintre Părinţii latini, scria: „Nimic nu e în 
întregime plăsmuir de poeţi, ci mai degrabă tra- 
dus“21. În teoria creștină a poeziei, ca și în teoria 
grecească, problema adevărului a rămas în prim 
plan. 

8. CONCLUZII. O privire asupra concepţiilor 
Părinților greci ai Bisericii, și îndeosebi asupra 
celor ale lui Vasile, ne duce la o concluzie oare- 
cum neașteptată. Deşi puneau probleme estetice 
numai incidental, ei s-au ocupar de un număr 
considerabil de teme estetice. În afara noţiunii de 
pankalia, mai exista şi noțiunea de frumos ca 
adecvare. Ei priveau natura ca pe o operă de 
artă și au adus frumusețea interioară și simbolică 
pe primul plan. Socoteau că funcţia artei e ilus- 
trativă și didactică, iar arta pur senzorială o con- 
siderau deșartă și nocivă. Aceste idei erau nu 
atît rodul investigației estetice și al experienței 
artistice cît al aplicării în domeniul esteticii a 
unui punct de vedere religios şi moral. Unele idei 
avansate de Părinţi, dar nicidecum toate, au fost 

valoroase pentru estetică, precum, bunăoară, cele 
în legătură cu aspectul subiectiv al frumosului. 
Părinţii greci, ca bărbaţi de cultură grecească, 
au folosit în discuţiile despre frumos și artă con- 
cepte grecești tradiţionale. Viziunea lor despre 
bine era însă incompatibilă cu axiomele teoriei 
antice a frumosului și artei. Concepţia lor etero- 
nomă despre artă a subminat libertatea de care 
se bucura arta în Antichitate, interesul lor pentru 
simbolism i-a subminat realismul, iar punctul lor 
de vedere spiritual, concentrarea asupra formei. 
Întemeindu-se pe Evanghelie, în care nu există 
nici un fel de estetică, şi inspirindu-se din greci, 
care avuseseră o estetică diferită, gînditorii creștini 
timpurii au creat — ca produs auxiliar al stu- 
diilor lor teologice — o estetică spirituală şi 
teocentrică. Esteticienii creștini mai tîrzii din 
Evul Mediu au extins şi aprofundat aceste idei, 
păstrîndu-le însă pe cele fundamentale. 


B. TEXTE DIN PĂRINȚII GRECI Al BISERICII" 


FRUMUSEȚEA PROPORŢIILOR 

ȘI FRUMUSEȚEA LUMINII 

Vasile din Cezareea, Homilia in Hexatmeron 
(Omilia despre Creaţie) IL, 7 (P. G., 29, c. 45) 

1. Dacă frumuseţea corporală rezultă din pro- 
porţia părţilor unele faţă de altele și din aparenţa 
Frumos colorată, cum e valabil principiul ei în 
cazul luminii care prin natură e simplă şi ne- 
diferențiată în păr? Sau poate în ce priveşte 
lumina, proporţia nu se referă la părțile proprii 
ale acesteia, ci la plăcerea şi potrivirea pentru 
care privirea stă mărturie? Tot aşa e frumos şi 
aurul, nu datorită proporţiei părţilor, ci din pri- 
cina doar a culorii lui frumoase, el posedînd cali- 
tatea de a atrage privirea şi de a fi plăcut aces- 
teia. Luceafărul de seară este dintre stele cel mai 
Frumos, nu din pricina proporționării părţilor din 
care e compus, ci pentru. că strălucirea lui este 


* “Vraduse de Mihal Gramatopol. 


pentru ochi plăcută și dulce. Ajungem acum și la 
aprecierea lui Dumnezeu despre frumuseţea lu- 
minii, bazată nu întru totul pe desfătarea privirii 
celui ce contemplă, ci şi pe folosul ultim al 
acesteia. Nu au existat ochi care să aprecieze 
frumuseţea luminii. 


FRUMUSEȚEA CONSTĂ ÎN AȘEZAREA PĂRȚILOR 
Vasile din Cezareea, ibidem, III, 10 


2. is „căci mâna prin ea însăşi și ochiul, luat 
separat, şi fiecare din părțile unei statui ca atare 
nu par nimănui frumoase. Întoarse însă în aşeza- 
rea lor firească, proporţionalitatea (analogia) abia 
vizibilă înainte, devine evidentă şi unui neprice- 
put. Artistul cunoaște frumusețea fiecărei părţi 
şi mai înainte de asamblare şi o apreciază cu 
mintea în funcţie de scopul ei. Dumnezeu e repre- 
zentat drept un artist de felul celui care-şi apre- 
ciază opera după părţi şi o va face deplin pentru 
întregul univers atunci cînd acesta va fi desă- 
vîrşit. 


FRUMUSEȚEA CONSTĂ ÎN POTRIVIRE 
Vasile din Cezareea, ibidem, III (P.G., 29, c. 76) 


3. „++ „și Dumnezeu a văzut că era frumos“. Nu 
cu ochii s-a desfătat Domnul de cele făcute de 
el, căci el nu percepe frumuseţea în același fel 
cu noi, ci judecă a fi frumoasă împlinirea conform 
principiului artei şi în vederea folosinţei pentru 
care și-a atins țelul. 


PERFECȚIUNEA LUMII 
Vasile din Cezareea, ibidem, V, 8 (P.G., 29, c. 113). 


4. Nimic nu e lipsit de cauză, nimic nu ia naş- 
tere spontan; totul e străbătut de o inefabilă î înțe- 
lepciune; ce cuvînt o poate reda? Cum poate min- 
tea omenească să urmărească cu preciziune totul, 
astfel încît să zărească particularitățile, să ose- 
bească limpede diferențele fiecărui lucru și să 
scoată la lumină absolut toate cauzele ascunse? 


Vasile din Cezareea, ibidem, IX, 5 (P.G., 29, 
c. 200) 
4a. ...dacă cercetezi membrele animalelor vei 


afla că Ziditorul n-a adăugat nimic în plus şi nici 
n-a precupeţit ceva necesar. 


Vasile din Cezareea, ibidem, IV, 33 c (P.G., 29, 
c. 80) 


5. Noi pe care Domnul, marele făcător de mi- 
nuni şi artist, ne-a chemat să ne arate propriile-i 
opere, ne vom cutremura la vederea lor și ne vom 
pocăi la auzul prorocirilor duhului său. 


OPERA ȘI ARTISTUL 


Atanasie, Oratio contra gentes (Cuvintare împo- 
tiva neamurilor) 35 B (P.G., 25, 69) 


6. Adeseori artistul e recunoscut din operele sale 
chiar dacă nu e înfățișat în ele. Așa se spune 
despre sculptorul Fidias ale cărui opere se făceau 
cunoscute privirilor prin armonia (symmetria) şi 
proporţionarea (analogia) părţilor unele față de 
altele, chiar dacă Fidias nu era reprezentat. 


Atanasie, ibidem, 47 (P.G., 25, 96) 


7. ... tot aşa cînd cineva admiră mai mult ope- 
rele decît artistul sau într-o cetate e impresionat 
de clădiri dînd uitării pe constructorul lor, sau ca 
unul care laudă instrumentul și trece cu vederea 
pe compozitor și pe executant. 


DUMNEZEU, CAUZA FRUMUSEȚII 


Clement din Alexandria, Stromata, 5 (P.G., 8, 
p. 71) 


8. Dumnezeu este cauza tuturor lucrurilor fru- 
moase. 
Atanasie, ibidem, 34 (P.G., 25, c. 69) 


9. Creaţia, aidoma literelor, prin orînduire și 
armonie îl arată și îl strigă pe stăpînul şi crea- 
torul ei. 


Vasile din Cezareea, ibidem, III, 10 (P.G., 29, 
c. 77) 


10. Dumnezeu, creatorul atîtor măreţii, vă dă 
? iri NE 
39 în toate cele putinţa de a-i pricepe adevărul, căci 


după cum din cele văzute gîndiți cu mintea nevă- 
zutul, tot așa după mărimea şi frumuseţea -zidiri- 
lor sale vă veți face o părere cît mai potrivită 
(prepusan) despre ziditor. 


NIMICNICIA FRUMUSEŢII FIZICE 


Clement din Alexandria, Paedagogus (Pedagogul), 
IL, 8 (P.G., 8, 480) 


11. Frumuseţea ca şi floarea desfată pe privi- 
tor; bucurîndu-ne cu privirea de lucrurile fru- 
moase, trebuie să cinstim pe creator. Practicarea 
acestor plăceri este însă vătămătoare, căci amîn- 
două sînt nocive, şi frumuseţea florii, și cea a 
trupului. 


FRUMUSEȚEA SPIRITUALĂ ȘI FIZICĂ 


Clement din Alexandria, ibidem, III, 11 (P. G., 
8, 640) 


12. Înainte de toate, frumusețea sufletească e 
cea mai aleasă. Ea se arată atunci cînd sufletul este 
împodobit de sfîntul duh și inspirat de acesta cu 
toare strălucirile dreptăţii, raţiunii, bărbăţiei, cum- 
pătării, iubirii de bine şi ruşinii, căci nu poate fi 
zărită o mai înfloritoare culoare decît a unui ast- 
fel de suflet. Apoi şi frumuseţea trupului va 
îmbina proporţia membrelor şi părţilor cu colori- 
tul plăcut. Frumuseţea este floarea aleasă a sănă- 
tăţii; ea se manifestă în interiorul corpului, în 
vreme ce prima înfloreşte în exteriorul lui și se 
arată cu limpezime în coloritul plăcut. Cele mai 
bune și mai sănătoase moduri de viaţă pun la 
osteneală trupurile și creează frumuseţea adevărată 
şi durabilă. 

CONDAMNAREA PICTORILOR ŞI SCULPTORILOR 
Ieronim, Epistolae (Scrisori), 88, 18 


13. Nu voi fi convins să primesc în rîndul ar- 
telor liberale pe pictori, cu atît mai puţin pe 
sculptori sau pe marmorari sau pe alţi slujitori 
ai desfriului. 


Ieronim, Ibidem, 90, 25 
14. Ce să spun despre marmurele de care stră- 

lucesc templele şi casele, despre pietrele tăiate 
rotund și lustruite cu care susţinem porticele şi 
acoperișurile ce adăpostesc pe oameni? Acestea 
sînt născocirile sclavilor celor mai umili; înţe- 
lepciunea sălășluiește mai sus. 


FLORILE SÎNT MAI FRUMOASE DECIT ARTA 


lcronim In Evang. Matthaei (Despre evanghelia 
lui Matei) 1, 6 (P. L., 26, c. 47) 


15. Ce mătase, ce purpură regească, ce țesătură 
înllorară poate fi comparată cu florile? Ce e mai 
roșu decît trandafirul, mai alb decît crinul? Cu 
ochii poţi să-ţi dai seama mai mult decît prin 
vorbe că nu există purpură de scoică să întreacă 
purpura violetei. 


VALOARE ARTISTICĂ 


Codicele lui Theodosie, VI, 10, 8 (J. Gothofredi, 
1743, vol. VI, partea I, p. 300) 


16. În templu statuile trebuie apreciate din 
[actul de vedere al artei şi nu din cel al cre- 
dinţei. 


Tlildebert din  Lavardin, Carmina miscellanea 
(Poezii diverse), LXIII (P. L., 171, c. 1409) 


16a. Nu a putut să creeze natura zei cu-astfel 
de chipuri 

Cum a făcut pentru el, omul, frumoase statui; 
Faţă puterii divine a dat şi acestea sînt mai 
preţuite 

Pentru-al măiestriei talent, nu pentru vinul 
ar. 


ÎMPOTRIVA ADORĂRII IMAGINILOR 


Atanasie, Oratio contra gentes (Cwvintare împo- 
viva neamurilor), 13 (P. G., 25, c. 28) 


17. ... închinîndu-se pietrelor şi lemnelor nu-și 
dau seama că ceea ce cu puţin înainte foloseau 
în mod curent, tot pe acestea, în nechibzuinţa lor, 
sculptîndu-le, le ţin drept sfinte. Nu văd şi nici 
nu judecă cuprinzător, că nu se închină zeului, ci 
artei sculptorului. Cînd piatra este neșlefuită și 
lemnul nelucrat, calcă pe ele şi adeseori le folo- 


sesc la treburi şi mai lipsite de cuviință. Cînd 
însă artistul le-a dat proporţiile propriei sale arte, 
plăsmuind materialul în forma unui bărbat sau 
a unei femei, li se închină ca unor zei, după ce 
mai Înainte le-au cumpărat cu bani de la sculptor 
care el însuşi le numeşte zei îndată ce a terminat 
să le cioplească și să le lustruiască. Și dacă sînt 
de admirat aceste statui, este pentru faptul că gra- 
ție lor putem lua contact cu arta unui artist în- 
vățat, căci nu se cuvine mai multă cinstire crea- 
iei decît creatorului însuși. Nu materialul împo- 
dobește și îndumnezeieşte arta, ci dimpotrivă. 


PENTRU ADORAREA IMAGINILOR 


Atanasie, Sermo de sacris imaginibus (Cuvîntare 
despre imaginile sacre), (P. G., 28, p. 709) 


18. Oricine va putea judeca aceasta cu mai 
multă exactitate luînd drept pildă portretul unui 
rege care reproduce exact imaginea și forma lui. 
Regele și portretul au acelaşi chip. Asemănarea 
lor este neștirbită, astfel încît cel ce priveşte por- 
tretul îl vede pe rege și recunoaşte că regele este 
în imagine. Deci cel ce venerează imaginea, vene- 
rează în ea pe rege, deoarece imaginea redă forma 
şi chipul regelui. 


Vasile din Cezareea, Liber de Spiritu Sancto (Des- 
pre Duhul sfint), VIII (P. G., 32, c. 149) 


19. Cinstea arătată unei imagini se răsfrînge 
asupra modelului. Ceea ce este reprezentarea 
(eikón) în artele imitative este Fiul Domnului în 
natură. 


ÎMPOTRIVA IMAGINILOR 


Tertullian, De spectaculis (Despre spectacole), 
XXII (P. L., 1, c. 730) 


20. Mă întreb dacă producerea de asemănări 
omenești este pe placul Domnului care nu îngăduie 
să se facă nici un fel de asemănări, cu atît mai 
mult ale chipului său. Creatorului adevărat nu-i 
place minciuna (Jeșirea, 20): orice plăsmuire este 
pentru el spurcată. 


a 


ADEVĂRUL ÎN POEZIE 


lactantius, De falsa religione (Despre falsa cre- 
dinti, XI (P. L., 6, c. 171—176) 


21. Nu ştiu care e măsura licenţei poetice, pînă 
unde este îngăduit să se meargă cu plăsmuirea, 
căci treaba poetului este de a traduce întîmplările 
adevărate într-alt chip de reprezentare indirectă 
yi împodobită .. . 

Nimic nu e în întregime plăsmuit de poeţi, ci mai 
degrabă tradus și adumbrit prin reprezentarea in- 
directă cu ajutorul căreia se acoperă adevărul. 


A, ESTETICA LUI PSEUDO-DIONISIE 


|, CORPUS DIONYSIACUM. Un nou stadiu în 
istoria esteticii creştine a fost atins de scrierile gre- 
cești mult timp atribuite lui Dionisie) Areopagitul, 
primul episcop al Atenei, care a trăit în secolul 
i e.n. Ele însă nu-i aparţin lui, ci unui scriitor 
anonim, nai tîrziu, care, după cum arată forma 
yi conţinutul lor, era un platonician „creştin din 
mecolul al V-lea”. Acest scriitor anonim e numit 
îndeobşte Pseudo-Dionisie sau Pseudo-Areopagitul. 
Scrierile lui reprezintă o fuziune „specifică a gîn- 
dirii creștine cu filosofia grecească tîrzie, mai ales 
vu filosofia neoplatonică, aceasta putînd fi, pe 
temeiul transcendentalismului ei, relativ lesne com- 
binată cu religia. 

Scrierile lui Pseudo-Dionisie, așa-numitul, Corpus 
Dionysiacum, sînt teologice. Ele nu cuprind nici 
un tratat anume de estetică. În aceste scrieri, teo- 
logia estetică e însă în foarte mare măsură pe 
primul plan: ele se ocupă de frumos ca unul din 
atributele lui Dumnezeu. Concepţia dionisiană des- 
pre frumos este expusă în modul cel mai. complet 
în tratatul Despre numele divine (IV, 7). Dar 
observații ocazionale despre estetică se întîlnesc 
şi în celelalte tratate: în Ierarhia eclesiastică, în 
Ierarhia cerească şi în Teologia mistică. 


* P. Godet, Dictionnaire de thtologte catholique, IV, 1, 
1924, pp. 340 şi urm. 


Estetica lui Pseudo-Dionisie are multe trăsături 
comune cu estetica lui Vasile cel Mare şi a celor- 
lalţi Părinţi greci ai Bisericii din secolul al IV-lea. 
Ea a marcat sfîrșitul esteticii patristice, dar prin 
aceasta i-a schimbat într-o anumită măsură şi 
caracterul: a făcut-o mai speculativa şi mai ab- 
stractă. În ea, ideile răspîndite. printre Părinţi sînt 
adunate într-un sistem și derivate speculativ din 
cele mai generale principii apriori. Dacă a con- 
stituit un pas înainte în dezvoltarea esteticii creş- 
tine, faptul se explică prin sistematizarea acestei 
estetici, nicidecum prin îmbogățirea experienţei 
estetice; estetica dionisiană nu se baza pe expe- 
rienţă, Nici înainte, nici după ea n-a existat o 
estetică mai transcendentală, mai apriori și mai 
ruptă de lumea reală şi de experiența estetică 
normală. 

2. FRUMOSUL ARHETIPAL. Cel mai mare 
bine şi cauza tuturor lucrurilor, spune Pseudo- 
Dionisie, e numit de către teologi şi „Frumuseţea“ 
şi „Frumosul“. E cel mai înalt frumos, conţine şi 
depăşeşte orice alt, frumos; el reprezintă o stare 
durabilă şi unitară a frumosului, care — după 
cum spune Pseudo-Dionisie”, scriind într-un stil 
ce-şi are obîrşia în Platon, dar făcînd un și mai 
mare uz de superlative şi, hiperbole — nu se înalță 
şi nu piere, nu creşte şi nu scade, nu e frumos 
într-un lucru şi urît în altul, și nu este frumos 
o dată și urît altă dată. Faptul că e frumos nu 
depinde de nici un punct de vedere, loc sau mod 
de contemplare particular; e constant, mereu ace- 
laşi, în sine şi pentru sine. El e izvorul oricărei 
frumuseți. El este obiectul tuturor dorințelor și 
aspirațiilor, el e finalitatea, ţinta și modelul lor. 
E identic cu binele, este frumosul și binele. Acest 
frumos-și-bine constituie cauza a tot ce e frumos 
și bun pe lume, a oricărei existenţe și deveniri, a 
oricărei armonii și ordini, a oricărei perfecțiuni, 
gîndiri şi cunoașteri: „Cauza comună prin care 
ființează toate este a frumosului și a binelui, căci 
nu există nimic pe lume care să nu participe la 
frumos şi la bine”. 


Pseudo-Dionisie continuă cu și mai mult avânt 
în acest stil, încercînd să pătrundă în temeliile 
existenţei şi pînă la izvorul metafizic suprem al 
(rumosului. 

3. CREȘTINISM ȘI NEOPLATONISM. Es- 
tetica lui Pseudo-Dionisie, ca și întregul lui sistem, 
se baza pe două noţiuni: un concept religios de 
Dumnezeu, derivat din Biblie, și un concept filo- 
sofic de absolut, luat de la greci. Pseudo-Dionisie 
a contopit într-unul singur aceste două concepte. 
Pe această noţiune și-a întemeiat concepția despre 
frumos ca atribut al lui Dumnezeu-absolutul. 

Cartea Facerii şi Părinţii Bisericii vorbiseră 
«despre frumos în sensul unei însușiri a lucrurilor 
create. Pseudo-Dionisie l-a atribuit însă creato- 
rului. Dacă Dumnezeu e frumos, atunci frumuseţea 
pe care o vedem pe pămînt nu este nimic în com- 
araţie cu frumusețea lui Dumnezeu. Dacă el e 
pelin atunci numai el e cu adevărat frumos. 
Mribuindu-i lui Dumnezeu frumuseţea, Pseudo- 
Dionisie a trebuit să tăgăduiască frumuseţea lumii. 
Dacă vedem frumuseţea în lucruri, aceasta ar 
utea fi doar un reflex al frumosului divin unic. 
'rumosul' divin şi reflexul lui în cele pământești 
— iată idei noi, de negăsit în stadiile mai timpurii 
ale esteticii creștine. 

Aspectele filosofiei greceşti din care s-a inspi- 
ra Pseudo-Dionisie nu erau, firește, pozitiviste 
sau materialiste, ci acelea reprezentate de Platon 
şi Plotin, îndeosebi în pasajele mai transcendentale 
din operele lor: Bancbetu/ (210—211) și Ennea- 
dle, I, 6 şi V, 8. El nu a preluat nimic din ceea 
ce spuseseră aceștia despre experienţa estetică, ci 
numai ideile lor metafizice, interesul față de fru- 
mosul transcendent, metoda speculativă, monismul 
yi teoria lor emanatistă. Doctrina superiorității 
frumosului spiritual şi ideal față de cel empiric 
şi cea a frumosului ca obiect şi scop veneau de la 
Platon. Frumosul ca însușire a absolutului, fru- 
mosul corelat cu binele, emanaţia frumosului fizic 
din cel absolut — acestea proveneau din Plotin. 
Dar Pseudo-Dionisie a mers mai departe decît 

4 Platon şi Plotin. Plotin, deşi corela frumosul cu 


binele, făcea totuși o distincţie între ele, privind 
frumosul ca pe un aspect exterior al binelui; 
Pseudo-Dionisie n-a făcut însă nici o deosebire 
între ele, identificîndu-le într-o unitate atotcu- 
prinzătoare. 

4. FRUMOSUL ABSOLUT. Intenţia platoni- 
cienilor creştini era de a prezenta o concepție 
creştină despre Dumnezeu și frumos, dar aparatul 
conceptual necesar l-au prelua: de la greci. Deşi 
îl aveau în vedere pe Dumnezeu, ei vorbeau des- 
re frumosul  „suprasubstanțial“  (byperoision 
âllos). Conceptelor şi vocabularului lui Plotin ei 
le-au adăugat nestingheriţi superlative; vorbeau 
despre „frumosul universal“ (pânkalon) şi de „su- 
prafrumos“ (byperkalon). Deplasarea spre trans- 
cendenţă în utilizarea conceptelor estetice, care a 
început cu Plotin, a fost dusă de Pseudo-Dionisie 
pînă la ultimele limite posibile. 


El a introdus în estetica creştină cel mai abstract 
concept de frumos. A ridicat o proprietate empi- 
rică la nivelul unui absolut şi prin aceasta a efec- 
tuat şi o altă modificare. Fiind conceput ca un 
absolut, frumosul a devenit o perfecţiune şi o 
putere. Se spunea că totul derivă din el, că el 
conţine totul şi totul se îndreaptă spre el. Toate 
relaţiile — substanțiale, cauzale și finale — duc 
la el. El este principiul și scopul tuturor lucrurilor, 
modelul și măsura lor. Astfel a pătruns elementul 
de „superplatonism“ în estetica creștină. Frumosul 
nu mai fusese niciodată mai exaltat decît acum. 
El însă şi-a pierdut individualitatea și a încetat a 
mai fi ceea ce se înţelege de obicei prin frumos 
în accepţia strictă a cuvîntului. El a devenit un 
alt nume pentru perfecţiune şi putere. A încetat 
a mai fi un obiect de observaţie şi experienţă şi 
a devenit în exclusivitate un obiect de speculație, 
a dispărut în sfera misterului. Aceasta în pofida 
sensibilităţii personale a lui Pseudo-Dionisie faţă 
de frumosul normal vizibil pe care o putem dis- 
cerne în scrierile lui, unde vorbește despre frumo- 
sul vizibil ca exemplificare a frumosului: absolut 
și se referă cu competență şi originalitate la ar- 
tele frumoase. 


5, EMANAŢIA FRUMOSULUI. Pe lîngă con- 
ceptul de absolut, Pseudo-Dionisie a preluat de la 
Plotin conceptul de emanaţie, ideea că frumosul 
absolut iradiază și răspîndeşte emanaţii, din care 
rezultă frumosul terestru. Părinţii Bisericii înţele- 
mcseră relația dintre Dumnezeu și lume într-un 
mod dualist. Dumnezeu e perfect; în comparaţie 
cu cl, lumea e nesemnificativă. Atributele lui Dum- 
nezeu sînt perfecte; atributele mundane, inclusiv 
frumuseţea, sînt imperfecte. Dar pentru Pseudo- 
Dionisie, lumea nu avea nici un fel de frumuseţe 
proprie, nici măcar frumuseţe imperfectă. Ea con- 
ținea totuşi emanaţii ale frumosului divin. De 
vreme ce frumosul perceptibil în lume e o ema- 
nație a frumosului divin, există un singur frumos: 
frumosul divin. Astfel, Pseudo-Dionisie a adoptat 
o viziune monistă asupra frumosului. 

A rezultat de aici că în ciuda imperfecțiunii a 
tot ce e pământesc, frumuseţea terestră mai con- 
ține ceva divin, şi că frumosul divin, deși trans- 
condent, se manifestă în lume. Pseudo-Dionisie a 
exprimat această idee spunînd că materia are 
Îniuntrul ei ecouri (apéhema) ale frumosului per- 
fect şi inteligibil? (așa cum avea să spună Augus- 
tin, are „urme“, vestigia, de frumuseţe perfectă) 
şi că lucrurile vizibile sînt „imaginile“ lucrurilor 
invizibile3. Cu ajutorul acestor ecouri și imagini, 
omul e capabil să ajungă la frumosul desăvirşit; 
prin frumosul vizibil, el poate parveni la fru- 
mosul invizibil. 

Doctrina despre artă a lui Pseudo-Dionisie de- 
curge din doctrina lui despre frumos şi îndeosebi 
despre mijloacele prin care arta atinge frumosul. 
În acest scop, artistul trebuie să-și dirijeze atenţia, 
sí se concentreze și să privească adînc frumusețea 
„arhetipală“4. Creativitatea e „imitație“, dar imi- 
taţie a frumosului perfect și invizibil. În al doilea 
rînd, în scopul de a înfățișa frumosul invizibil, 
artistul poate folosi formele lumii vizibile, pentru 
că lucrurile vizibile sînt imagini ale lucrurilor 
invizibile. Creativitatea umană e astfel imitaţia 

47 frumosului invizibil cu ajutorul frumosului vizi- 


bil5. În al treilea rînd, artistul trebuie să respingă 
orice element din lumea vizibilă care l-ar putea 
distrage de la frumosul invizibil. Creativitatea 
constă astfel în înlăturarea superfluuluis. ; 

6. CONSONANTIA ET CLARITAS. Teoria 
emanației avansată de Plotin și de Pseudo-Dioni- 
sie se întemeia pe analogia luminii. Se presupunea 
că existența împărtășește natura luminii, că ea 
iradiază ca lumina și că frumosul absolut în s 
cial iradiază în acest fel frumusețe. Astfel lumina 
a intrat ca un concept fundamental în estetică. 

Pseudo-Dionisie se referă adesea la frumos ca 
lumină sau strălucire (lumen, claritas); iar într-un 
loc, el combină acest nou concept cu conceptul 
tradițional de frumos ca armonie (consonantia): 
frumosul e definit drept consonautia et claritas 
(enbarmostia kai aglaia)!, altfel spus, ca armonie 
şi lumină sau proporţie şi strălucire, Puţine for- 
mulări din istoria esteticii au întîmpinat o accep- 
tare atît de durabilă ca aceasta. Rostită poate în- 
timplător de Pseudo-Dionisie, ea avea să devină 
una din ideile fundamentale ale esteticii, mai cu 
seamă în Evul Mediu matur. 

Pentru Pseudo-Dionisie, frumosul — frumosul 
absolut — era nu numai izvorul, ci și scopul exis- 
tenței; omul nu trebuia doar să-l contemple, ci 
să-l iubească şi să se străduiască a-l atinge. Trei 
feluri de mişcări conduceau la frumos. El le nu- 
mea, în limbajul lui figurativ, ciclică, simplă și 
în spirală, pentru a exprima probabil faptul că 
ele călăuzesc prin intermediul experienţei, reflec- 
ţiei și contemplaţiei. Acest îndemn de a năzui 
către frumos ca spre cea mai înaltă ţintă a omului 
nu era însă o formă de estetism. Strădania către 
frumos Înseamnă aici strădania totodată către 
bine și adevăr. 

7. INFLUENȚA LUI PSEUDO-DIONISIE. 
Astăzi, ideile lui Pseudo-Dionisie sînt considerate 
vagi, de o profunzime mai mult aparentă decît 
reală şi, oricum, pur verbale; s-a spus chiar că 
modul său de a combina platonismul cu creşti- 

nismul e inadecvat”. Chiar dacă lucrurile ar sta 
Însă așa, această combinaţie de idei a împlinit o 
necesitate la vremea sa şi a avut un puternic ră- 
sunet. Şi-a găsit numaidecît adepţi entuziaşti, cel 
mai proeminent dintre ei fiind Maxim Mărturisi- 
torul. Prin secolele al V-lea și al VI-lea ea cuce- 
rise lumea creştină şi înrîurise toate formele de 
gîndire creştină, nu doar pe cele estetice. Chiar 
cînd, mai tîrziu, estetica creștină s-a dezvoltat în 
noi direcţii, ea a continuat să păstreze ideile lui 
Dionisie. În apogeul scolasticii, Toma din Aquino 
a comentat cu cea mai mare deferență opiniile 
lui Pseudo-Dionisie despre frumosul absolut. 

Oamenii de azi ar fi înclinați să lase întregul 
Corpus Dionysiacum în seama teologilor şi sa-l 
ocolească, în estetică; istoricii însă nu o pot face. 
Urmele lui mai pot fi găsite şi cu peste o mie 
de ani mai tîrziu. Ori de cîte ori esteticienii au 
abandonat cercetarea empirică și au început să 
speculeze asupra sursei frumosului, a fost citat 
acest scriitor anonim din secolul al V-lea. 

8. MOTIVUL TEISTIC. Estetica lui Pseudo- 
Dionisie a avut în realitate o singură idee cen- 
trală: aceea de frumos absolut. L-a conceput teis- 
tic, modificîndu-i versiunea panteistică apărută 
în Antichitatea târzie. A dat acestui concept un 
nou înţeles și l-a exprimat în moduri diferite: 
frumosul este al absolutului, în absolut și tinde 
spre absolut. Sau, în limbajul teologic folosit de 
succesorii lui Pseudo-Dionisie: frumosul este al 
lui Dumnezeu, în Dumnezeu şi tinde spre Dum- 
nezeu. 

Această idee fundamentală a avut urmări adinci. 
Cele mai importante au fost: 

(1) Conceptul de frumos absolut a pătruns în. 
estetica creștină în detrimentul frumosului sen- 
sibil, de la care ar trebui să pornească estetica. 

(2) În estetica creştină a pătruns totodată con- 
ceptul de emanaţie a frumosului sensibil din cel 


* H. F. Müller, „Dionysios, Proklos, Plotinos“, Beiträge 
zur Geschichte der Philosophie des Mittelalters, XX, 4—4, 
1918. — Cf. G. Théry, Etudes diongstennes, 1932, Dionysiaca, 
I, Solesmes, 1937. 


absolut, care a făcut ca frumosul sensibil să îm- 
brace o semnificaţie simbolică în calitate de repre- 
zentare a frumosului absolut. 

(3) În estetică a intrat și conceptul de lumină. 
Frumosul a început să fie definit ca lumină, stră- 
lucire — sau în expresia mixtă — ca armonie și 
strălucire, consonantia et claritas. 

(4) Dezvoltarea unui concept de frumos spe- 
cific estetic, inițiată în Antichitate, a fost oprită 
şi chiar răsturnată: conceptul de frumos a început 
să-şi piardă înțelesul estetic și să devină un con- 
cept metafizic general. 

(5) Estetica dionisiană a strămutat problemele 
frumosului din sfera experienței în cea a specula- 
ţiei și, Într-o anumită măsură, în sfera miste- 
rului. 

9. INFLUENȚA ASUPRA PICTURII. Ideile 
lui Pseudo-Dionisie au exercitat o înrîurire nu 
numai asupra esteticii, ci şi asupra artei. Influenţa 
ler asupra poeziei a fost cea mai puternică; mu- 
zica, legată de poezie, și, de asemenea, artele plas- 
tice au fost afectate indirect. Ideilor lui li se da- 
toreşte locul onorabil ocupat în biserici de ima- 
ginile sfinţilor, deoarece sfinţii erau emanaţii ale 
lui Dumnezeu. Începînd din secolul al VI-lea, 
pereţii lăcaşurilor de cult ale creștinătății răsă- 
ritene au fost decorate cu picturi; începînd din 
secolul al IX-lea, picturile au fost utilizate în 
scopuri liturgice. Acest fenomen nu s-a produs 
și în Europa Occidentală, cel puţin nu în ţările 
de la nord de Alpi, unde aceste doctrine mistice 
nu pătrunseseră. Teoria lui Pseudo-Dionisie a 
contribuit și la cultul icoanelor, deoarece lumea 
sensibilă era privită ca o emanaţie a celei divine. 

10. INFLUENŢA ASUPRA ARHITECIURII. 
Ideile dionisiene au exercitat tot atîta influență 
și asupra concepției simbolice și mistice despre 
arhitectură.  Misticii contemporani reprezentau 
universul ca pe un hexagon acoperit de domul 
cerului. Pe cînd Occidentul creştin a adoptat pen- 
tru bisericile sale basilica, un edificiu funcţional 
antic, arhitecții din Răsăritul creştin şi-au con- 


struit edificiile în conformitate cu imaginea lor 
mistică despre lume, clădiri de plan central bazate 
pe un hexagon sub emisfera unui dom. La început 
au clădit morminte și mausolee în această formă, 
apoi biserici, cea mai mare dintre ele fiind biserica 
St. Sofia din Constantinopol. În Apus, unde ideile 
mistice pătrunseră cu mult mai tirziu, și atunci 
sub o formă atenuată, nu găsim această utilizare 
simbolică a cupolei centrale. În Răsărit însă, în 
Bizanţ, în centrul de influență al lui Pseudo-Dio- 
nisie, bisericile au fost construite după un plan 
central, cu pereţi acoperiți cu picturi, vreme de 
aproape o mie de ani; și chiar după căderea Bi- 
zanțului, biserica răsăriteană a conservat această 
lormă în arhitectura ei. 

Influenţa lui Pseudo-Dionisie s-a extins și asu- 
pra detaliilor arhitecturale, Conceptul lui de ema- 
nație îi înclina pe constructori să întrebuințeze un 
simbolism diferit de cel utilizat mai înainte — un 
simbolism multiplu — pentru a simboliza atât 
Dumnezeu cît și lucrările lui în acelaşi edificiu, 
Acest simbolism a fost dezvoltat, pe urmele ideilor 
lui Pseudo-Areopagitul, de către i ărtu- 
risitorul în opera sa Mystagogia. Un imn siriac din 
secolul al VI-lea recent descoperit dovedeşte că 
edificarea catedralei din Edessa a fost făcută pe 
baza unui simbolism extras din ideile Pseudo-Areo- 
pagitului“. 

Biserica era tratată acum ca un triplu simbol. 
În primul rînd, după cum se arată în imnul 
pre catedrala din Edessa, ca un simbol al lui 
Dumnezeu în Sfînta Treime: ea avea trei fațade 
identice, şi „unica lumină“ pătrundea în cor prin 
trei ferestre; în al doilea rînd, ca simbol al Bise- 
ricii întemeiate de Hristos — „îi înfățișa teme- 
liile: apostoli, profeți şi martiri“; îl al treilea 
rînd, ca un simbol al cosmosului: „E nespus de 
minunat cum, În ciuda micimii ei, ea seamănă 


* A. Dupont-Sommer, „Un hymne syriaque sur la cathâ- 
drale d'Edesse“, Cahiera archéologiques, II, 1947. — A. Gra- 
bar, „Le témoignage d'une hymne syriaque sur la cathédrale 
d'Edesse et sur la symbolique de l'édifice chrétien“, ibid., 
II, 1947. 


cu întreaga lume necuprinsă, nu prin dimensiuni, 
ci prin formă“. Acoperişul ei simboliza cerul fiind- 
că, asemenea cerului, el era întins și boltit; domul 
ei simboliza bolta cerească, iar cele patru arce 
ale domului reprezentau cele patru colțuri ale 
pămîntului. 

Era aici un simbolism diferit de cel al primelor 
veacuri creștine, cînd biserica nu-l reprezenta de- 
cît pe Dumnezeu, pe cînd în noul simbolism, care 
purta pecetea filosofiei emanatiste a lui Pseudo- 
Dionisie, biserica îl reprezenta nu numai pe Dum- 
nezeu, ci şi lumea care emana din Dumnezeu. 
Aceasta era doar una din trăsăturile caracteristice 
pe care arhitectura simbolică a vremii le datora 
lui Pseudo-Dionisie; alta era încercarea de a da 
expresie „misterelor sublime ale cerului și pămîn- 
tului“. O a treia era rolul special pe care această 
arhitectură îl atribuia luminii. Pe lîngă acestea, 


din Pseudo-Dionisie au fost luate și idei mai spe-: 


cifice: bunăoară, dacă strana episcopului avea 
nouă picioare, explicaţia era că ele reprezentau 
cele nouă cete îngereşti pe care le enumerase 
Pseudo-Dionisie. 


C. TEXTE DIN PSEUDO-DIONISIE* 


FRUMUSEȚEA UNIVERSALĂ, 
FRUMUSEŢEA SUPREMĂ 


De divinis nominibus (Despre numele divine), IV 
7 (P. G., 3, c. 701). 


1. Acest bine este proslăvit de sfinții teologi 
sub numele de frumos şi de frumuseţe, de dragoste 
şi de lucru îndrăgit și de oricîte alte nume divine 
se potrivesc frumuseţii desfătătoare şi creatoare 
de plăcut. Frumosul şi frumusețea trebuie deo- 
sebite în sensul: că cea din urmă este cauza cu- 

rinzătoare a totului în unitate. Făcînd deose- 
irea care se impune pentru toate fiinţele, între 
participare şi cele ce participă, spunem că fru- 


* Traduse de Mihai Gramatopol. 

mosul participă la frumuseţe, iar aceasta este 
participarea la cauza creatoare de frumos a tutu- 
ror lucrurilor frumoase. Frumosul suprasubstan- 
țial se numeşe frumuseţe, deoarece din ea se îm- 
părtăşesc cu frumusețea proprie fiecăruia toate 
cite există și fiindcă ea este cauza universală a 
bunei potriviri și a strălucirii; fiindcă ea ilumi- 
nează totul, dăruind cu raze orice participă la 
crearea lucrurilor frumoase, acestea însele fiind 
frumoase toamai de aceea (de unde se trage nu- 
mele însuşi al frumuseţii) şi fiindcă ea, frumuse- 
țea, le strînge pe toate, în toate privinţele, sub 
unul și același acoperămînt. 

Frumusețea ca frumuseţe universală (pânkalon) 
yi în același timp suprafrumuseţe (Pyperkalon) 
este eternă și mereu identică sieşi, nenăscută și 
nepieritoare, nesupusă creşterii sau împuţinării, nici 
frumoasă aici şi urîtă în altă parte, nici frumoasă 
acum şi urîtă altă dată, nici frumoasă în raport 
cu ceva şi urîtă cu altceva, nici frumoasă într-un 
loc şi urîtă în altul, nici frumoasă pentru unii și 
urîtă pentru alții, ci veşnic identică cu ea însăși 
şi unitară, cuprinzînd într-însa în cel mai înalt 
grad frumuseţea dintii a tuturor lucrurilor fru- 
moase. Întreaga frumuseţe şi tot ce e frumos 
constituie cauza comună a frumuseţii simple şi 
supranaturale a tuturor lucrurilor frumoase. Din 
această frumuseţe decurge ființa fiecărui lucru 
frumos pe măsura lui proprie, prin ea ființează 
armoniile, legăturile şi comuniunile tuturor cîte 
există, Toate se unesc în frumuseţe, toate-și trag 
obiîrşia din ea, care le e cauză eficientă; ea pune 
În mişcare totul şi strînge laolaltă tot ce e îndră- 
postit de frumusețea proprie a fiecărui lucru. Fru- 
museţea este limita a toate cele, obiect de adora- 
ție, cauză finală (deoarece toate se nasc spre a 
fi frumoase) şi model universal deoarece toate 
își capătă conform ei forma (cauză formativă). De 
aceea frumosul este şi bun deoarece cauza co- 
mună prin care fiinţează toate este a frumosului 
şi a binelui, căci nu există nimic pe lume care 
să nu participe la frumos şi la bine. 


LUCRURILE SPIRITUALE POT FI REPREZENTATE 
ÎN FORME MATERIALE 


De coelesti hierarchia (Despre ierarhia cerească) 
II, 4 (P.G., 3, c. 144) 


2. Se pot plămădi forme care să nu facă de 
ruşine cerul, chiar din cele mai lipsite de preţ 
ărți ale materiei, deoarece însăşi aceasta își trage 
Finta din frumuseţe şi posedă în întreaga ei al- 
cătuire unele ecouri ale frumuseţii intelectuale. 


Epistola X (P. G., 3, c. 1117) 
3. Într-adevăr cele ce se văd sînt imagini clare 
ale lucrurilor invizibile. 


ARTA ȘI ARHETIPUL 


De ecclesiastica hierarchia (Despre ierarhia ecle- 
siastică), IV, 3, Par. Pachymeres (P. G., 3, c. 489, 
cf. 3, c. 473) 


4. Numai dacă pictorul își aţinteşte privirea a- 
supra frumuseţii arhetipale (tò arhétypon kâllos) 
fără să se lase purtat de gînd într-o parte sau 
alta, va reuși să efectueze o imitație exactă. 


PRIN FRUMUSEȚEA VIZIBILĂ 
CĂTRE CEA INVIZIBILĂ 
Despre ierarhia cerească, 3 (P.G., 3, c. 121) 

5. ... nici nu i-ar fi cu putință minţii noastre 
să contemple și să săvîrşească o imitație imaterială 
a ierarhiilor cerești dacă nu s-ar folosi de un mij- 
loc material. Pentru intelectual, cele frumoase şi 
vizibile sînt reprezentări ale frumuseţii invizibile. 
Senzaţiile de miros plăcut sînt întipăriri ale unui 
proces mental, iar strălucirile maternale sînt ima- 
ginile unui izvor nematerial de lumină. 


CREAŢIA E ÎNDEPĂRTAREA INUTILULUI 
Mystica theologia (Teologia mistică), II (P.G., 3, 
c. 1 025) 

6. În aceasta rezidă adevărul vederii şi al cu- 
noașterii, căci după cum Cel ce e deasupra tu- 
turor este proslăvit fără de seamăn prin înde- 
părtarea a tot ce e lumesc, tot aşa şi creatorii de 

matui îndepărtează ce este stînjenitor din calea 
viziunii lor pure şi numai prin această curăţire 
dezvăluie neîntinata frumuseţe. 


5. ESTETICA BIZANTINĂ 


1. CONCEPȚIA BIZANTINĂ DESPRE LUME. 
Estetica bizantină a fost o continuare a esteticii Pã- 
rinților greci şi a lui Pseudo-Dionisie. Ea nu a 
fost fructul experienţei estetice, ci al unei atitu- 
dini generale faţă de lume. Această atitudine era 
religioasă, inspirată de EvangPelie şi de filosofia 
transcendentalistă elenistică”. Ea poate fi rezu- 
mată sub forma următoarelor trei teze: 

În primul rînd, există două lumi, cea terestră 
și cea divină, cea materială şi cea spirituală. Din- 
tre cele două, cea spirituală este primordială. Ea 
posedă arhetipurile după care e modelată lumea 
materială; e separată de lumea materială printr-o 
ierarhie de ființe; este perfectă. În al doilea rînd, 
lumea materială nu e pe de-a-ntregul rea, fiindcă 
Dumnezeu a coborit pînă la ea şi a locuit în ea. 
În viziunea bizantină despre lume, misterul Întru- 

ării constituia toată nădejdea şi mîngfierea omu- 
fii În al treilea rînd, deşi omul trăieşte pe pă- 
mînt, el aparține unei lumi superioare. „Cerul 
este adevărata noastră patrie“, scria teologul bi- 
zantin Nichifor Blemmides. Scopul omului e de 
a-şi croi drumul către această patrie. „Nu ne-am 
născut“, scria Nichifor, „ca să mîncăm şi să bem, 
ci ca să proclamăm virtutea, întru mărirea Crea- 
torului“. 

Acest dualism religios a pătruns în estetica Bi- 
zanţului. Estetica bizantină, ca și aceea a lui 


* N. V. Arseniew, Ostkirche und Mystik, Mânchen, 1925. 
— W. Gass, Genadius und Pletho, Platonismus und Aristo- 
telismus in der griechischen Kirche, Wroclaw, 1944. — V. N. 
Lazarev, Istoriia vizaniiiskoi jivopisi, vol. I şi II, Moscova, 
1947. — Lucrări recente: O. Demus, Byzantine Mosale Deco- 
ration, ed. a 2-a, 1953. — P. A. Michelis, An Aesthetic Ap- 
proach to Byzantine Art, 1955. Prima dintre aceste două cărți 
vede în estetica bizantină o fuziune între Răsărit şi Apus, 
lar cea din urmă moștenirea exclusivă a_Greciel. 


Pseudo-Dionisie, era preocupată de frumosul 
transcendent. Contribuţia ei a stat însă nu atît în 
concepţia despre , frumos, cît în doctrina ei parti- 
culară despre artă. Dar aceasta a fost formulată de 
scriitori numai după ce începuse deja să-i călău- 
zească pe artiști. Conform misterului Întrupării, s-a 
îngăduit reprezentarea lui Dumnezeu în artă, iar 
funcţia artei a fost de a ridica spiritele oamenilor 
de la material la divin. 

2. ATITUDINEA FAŢĂ DE ARTĂ. Pe lingă 
viziunea religioasă și transcendentală despre lume, 
condiţiile etnice, geografice şi politice ale perioa- 
dei s-au reflectat şi ele în arta şi estetica bizantină. 

(a) Bizartinii se considerau greci şi de fapt 
chiar erau în cea mai mare parte greci. Ei îi ci- 
teau pe autorii greci și aveau la îndemînă exem- 
plul grecilor antici. Voiau — şi au și făcut-o — 
să pastreze în mare măsură tradiţia, formele și 
concepțiile despre artă ale grecilor antici. 

(b) Dar cum trăiau la hotarele estice ale Eu- 
ropei, iar teritoriul lor se întindea în Asia, ei au 
suferit şi influenţa asiatică. Din Orient și nu din 
Grecia au învățat să savureze formele abstracte, 
splendoarea, nestematele, aurirea și culorile stră- 
lucitoare. Rolul bizantinilor a fost văzut ca acela 
de _păstrători ai moștenirii Antichității, „pe care 
însă au și transformat-o în aceeaşi măsură în care 
au păstrat-o. 

(c) Vreme de veacuri, Bizanțul a fost o mare 
putere Și totul se întreprindea la scară mare. Arta 
lor a întrecut-o pe cea a anticilor prin capacita- 
tea de a reda proporţiile supraomeneşti, de a 
sublima forme şi de a vehicula un sentiment al 
sublimului. Acesta se reflectă în estetica bizantină. 

(d) Bizantinii şi-au dat seama că, în mijlocul 
distrugerii şi barbariei din Europa, ei singuri păs- 
trează puterea, măreţia și cultura. Dorinţa de a 
conserva aceste calități a contribuit la rezistența 
şi la conservatismul lor. După cum spunea Burck- 
hardt, arta bizantină a nutrit o Încăpăţinare neo- 
bişnuită de a perpetua ceea ce era muribund, dar 
în același timp a posedat una din cele mai mari 
calităţi: rezistenţa în timp. 

(e) Împărații bizantini dispuneau de o putere 
nelimitată, deopotrivă laică și ecleziastică. Voia 
lor era legea supremă. În capitala lor se concentra 
puterea şi cultura. Puterea bizantină era pe cît de 
centralizată pe atît de autocratică şi unificată. 
Viaţa ţării, nu mai puţin viața ei intelectuală și 
artistică, era controlată de către împărat şi func- 
ţionarii lui, iar ei nu tolerau nici o formă de o- 
poziție sau înnoire. Astfel, cultura şi filosofia bi- 
zantină era mai uniformă, deşi mai bogată și mai 

wţin diferențiată intern, decît cea occidentală. 
Formele, o dată create, persistau vreme de veacuri. 
încercările de a transforma concepțiile despre 
artă statornicite, chiar dacă erau impuse de cîr- 
muitori autocraţi, întîmpinau o opoziție impla- 
cabilă. 

3. MATERIALISM MISTIC. Funcţia artei bi- 
zantine era concepută la o scară grandioasă, după 
felul curţii imperiale. În bisericile bizantine erau 
puse să colaboreze roate artele: arhitectura mo- 
numentală, mozaicurile şi frescele murale sau de 
bolți, icoanele, podoabele şi veșmintele liturgice, 
ritualul şi cîntările, cuvintele şi melodiile — toate 
aveau menirea de a produce desfătarea estetică și 
astfel de-a înălța sufletul la Dumnezeu. Ritualul 
bizantin se caracteriza prin ceea ce a fost numit 
„materialismul mistic“. Splendoarea materială era 
utilizată pentru a vehicula idei mistice și a duce 
la Dumnezeu prin experienţe estetice. El era inspi- 
rat de cel mai abstract și mai mistic dintre filo- 
sofi, Pseudo-Dionisie, fiind însă luată în consi- 
derare şi nevoia grecească de frumos şi ceremonie. 
Serviciile religioase erau pentru bizantini ceea ce 
fuseseră pentru atenieni reprezentațiile teatrale. 
„Grecii credeau numai în ceea ce puteau vedea și 
pipăi. Aşa era în epoca lui Fidias şi aşa avea să 
rămînă de-a lungul perioadei bizantine. Obiectul 
credinței a suferit însă o schimbare radicală. În 
Grecia antică, exista o zeitate panteistică, în Bi- 
zanţul medieval, un Dumnezeu transcendent, în- 
carnînd ideea celei mai pure spiritualităţi.”* 


* Lazarev, op. cit., p. 27. 


Cu toată magnificenţa sensibilă şi strălucirea ei 
materială arta Pana era mistică şi simbolică. 
Ea izvora dintr-o estetică spirituală, transcen- 
denră. Măreţia lui Dumnezeu era oglindită în mă- 
reția bisericilor bizantine. Fastul orbitor al ritua- 
lului, aurul, argintul, pietrele scumpe și marmu- 
rile multicolore reprezentau splendoarea cerului. 
Desfătările văzului şi auzului încercate în decursul 
ceremoniilor religioase erau făgăduinţe ale bea- 
titudinii cerești. „Dacă strălucirile acestea pămîn- 
teşti şi trecătoare sînt atît de măreţe, cum trebuie 
să arate oare măreția strălucirilor cereşti, care 
sînt pregătite pentru cei drepți?“, scria Porfiriu, 
episcopul Ghazei. Procopius, descriind biserica Sf. 
Sofia, scria: „Oricine intră să se roage în această 
biserică îşi dă seama că ea n-a fost durată de pu- 
terea sau arta omenească, ci la porunca lui Dum- 
nezeu“. Patriarhul Fotie a mers și mai departe: 
„Credinciosul intră în biserică așa cum ar intra 
în însuși cerul“*. 

4. ICOANĂ ȘI PROTOTIP. Cea mai pură 
expresie a esteticii religioase și spiritualiste a Bi- 
zanţului se găsea în picturi. Pictura era folosită 
nu numai în slujba lui Dumnezeu, ci și ca să-l re- 
prezinte pe el și pe sfinţii lui. Ea îmbrăca o sin- 
gură formă — „icoana“ (eik6n) sau „imaginea“, 
„asemănarea“ lui Hristos și a sfinţilor. Restul lumii 
vizibile era neglijat în beneficiul formei umane. 
Teologicește, faptul era justificat fiindcă Dum- 
nezeu însuși luase formă omenească în Întrupare. 

Deși forma omenească era reprezentată în pic- 
tura bizantină, artistul dorea să redea nu trupul, 
ci sufletul; trupul nu era decît un simbol al su- 
fletului. „Artistul destoinic zugrăveşte sufletul, nu 
trupul“, scria un teolog contemporan. În acest 
scop, artistul dematerializa corpul omenesc, re- 
ducîndu-l la cea mai abstractă, la cea mai puţin 
organică formă cu putință. Aceasta e prima con- 
statare de notat în legătură cu icoanele bizantine. 


* Citat de O. Wullt, Byzantinische Zeitschrift, XXX, 
1930. 


În al doilea rînd, artistul nu prezenta un anu- 
mit aspect al formei omeneşti, ci esența ci. Esenţa 
era identificată cu ideea sau prototipul etern. Aici 
piisim o dovadă a perspectivei dualiste, a sepa- 
rării temporalului şi eternului la care ne-am mai 
referit. Orice lucru temporal îşi are modelul într-o 
lume eternă. Icoanele erau menite să prezinte pro- 
totipurile formelor temporale și, prin fixarea 
minţii privitorilor asupra acestor prototipuri, să 
le îndrepte atenţia către veșnicie și să le înalțe 
mintea pînă la contemplarea lui Dumnezeu. Pic- 
tura în sine era numai un mijloc, nu un scop; 
obiectul ei real era invizibil. „Prin icoane vizi- 
bile, mintea noastră, înălțată de spirit, cată să 
năzuiască spre nevăzuta măreție a dumnezeirii.“ 

Menirea icoanelor nu era doar să fie privite, ci 
şi să fie obiect al rugăciunii, într-o îndelungă și 
concentrată contemplare. Pictorul, așadar, îi re- 
prezenta pe sfinţi nemișcaţi, după cum și privi- 
torului i se cerea să rămînă într-o concentrare i- 
mobilă, cu ochii ţintă în cei ai sfântului. Aseme- 
nea bustului din sculptura antică, fața și îndeo- 
sebi ochii au devenit punctul focal a] picturii. 
Figura sfîntului era alungită și astfel demateria- 
lizată și ruptă de pămînt. Era plasat pe un fundal 
aurit, taret scotea din spaţiul real și-l ridica dea- 
supra realității. Această izolare de lume era şi 
mai intensificată de către coloritul nefiresc al ta- 
bloului; culorile locale erau totdeauna aceleaşi, 
vrînd parcă să dovedească imuabilitatea şi atem- 
poralitatea prototipului. Pînă şi fragmentele de 
natură, munţi sau plante, redate uneori în icoane, 
erau reduse la forme geometrice sau cristaline și 
de asemenea dematerializate, dînd impresia că ţin 
de o altă lume. Arta Bizanțului era atît de adînc 
îmbibată de religie, încît Ioan Damaschinul putea 
scrie: „Dacă un păgîn vine la tine, zicînd: <ara- 
tă-mi credința ta», ... du-l într-o biserică şi 
aşează-l înaintea sfintelor chipuri”. Într-adevăr, 
icoanele, reprezentînd prototipuri eterne, erau nu 
numai contemplate, ci şi venerate. 

Deşi arta tridimensională nu era exclusă. în 

59 mod oficial, ea nu-și găsea locul în arta bizantină 


Era prea materială şi realistă pentru a-și găsi un 
loc Într-o artă concepută să reprezinte numai pro- 
totipuri eterne. 

O estetică pretinzind reprezentarea prototipuri- 
lor mai degrabă decît a aparenţei efemere a lu- 
crurilor, lăsa puţin loc pentru fantezia artistului 
sau originalitatea ideilor. Aceasta a dus la icono- 
grafie fixă şi la canoane imuabile. Inventivitatea 
artistului era astfel limitată. Rolul artistului a 
scăzut considerabil față de ceea ce însemnase în 
epoca elenismului; el a devenit impersonal și 
anonim. 


Dar, prin concentrarea eforturilor tuturor ar- 
telor asupra unui singur scop, au fost obţinute 
rezultate artistice care şi azi ne uimesc prin desă- 
vîrşirea lor”. 

5. CONTROVERSA ÎN LEGĂTURĂ CU VE- 
NERAREA ICOANELOR. După cîteva secole 
de existență, arta bizantină a fost condamnată 
Chiar în Bizanţ prin invocarea acelorași rincipii 
generale care o produseseră. Estetica apodictica a 
Bizanțului a prilejuit cea mai înverşunată contro- 
versă din întreaga istorie a esteticii, controversa 
iconoclastă. Teologii bizantini au limitat sfera pic- 
turii la subiecte religioase, astfel încât singurele 
subiecte pictate erau Hristos şi sfinții. Aceştia 
erau deopotrivă veneraţi și admirați. A apărut 
însă o credință potrivit căreia venerarea și chiar 
pictarea unor tabloun înfășişîndu-l e Dumnezeu 
este idolatră și eretică și că imaginile trebuie dis- 
truse, Autorităţile au dispus distrugerea lor și or- 
dinele acestea au fost duse la îndeplinire. 

Controversa s-a desfășurat după cum urmează*”. 
În 725, împăratul Leon al III-lea Isaurianul a 
promulgat primul edict contra icoanelor. Numai- 
decît a izbucnit o controversă, din cauză că papa, 
Grigore al II-lea, nu numai că n-a recunoscut e- 


* A. Grabar, La peinture bgzantine, Genève, 1953. 

** K, Schwarzlose, Der Bilderstreit, ein Kampf der grie- 
chisehen Kunst um ihre Eigenart und ihre Freiheit, Gotha, 
1890. — G. Ladner, „Origin and Significance of the Byzan- 
tine Iconoclastie Controversy“, Medieval Studies, II, 1940, 
pp. 127—149. 

dictul, ci l-a excomunicat pe împărat. Acesta a 
rimas pe poziţia sa. Nu era doar o dispută între 
conducători. Atît în Bizanţ cît şi la Roma, oa- 
menii de rînd, care erau atașați de icoane, se a- 
gitnu. După moartea lui Leon al III-lea şi Gri- 
more al II-lea, departe de a se stinge, controversa 
a devenit şi mai aprinsă sub împărații și papii care 
le-au urmat. Dupa sinodul din 731, care i-a exco- 
unicat pe iconoclaști, împăratul Constantin al 
V-lea (741—775) şi-a intensificat activitatea, jus- 
uficînd prin ordine și scrisori condamnarea ima- 
pinilor lui Hristos și ale sfinților. În timpul dom- 
niei lui a avut loc cea mai mare distrugere a ope- 
relor de artă. Clerul de mir a cedat presiunilor, 
ordinele religioase au rezistat însă. Ca urmare, ele 
au fost dizolvate, iar călugării au fugit cu miile 
În Occident. Aceasta a fost una dintre marile îm- 

rejurări din istorie cînd oamenii au plătit cu li- 
bertatea, iar uneori chiar cu viaţa, pentru o atitu- 
dine faţă de artă. 

Abia după o jumătate de veac, sub împărăteasa 
Irina (780—802), conducerea bizantină a tre- 
cut temporar de partea iconodulilor și conciliul 
de la Niceea din 787 a osîndit iconoclasmul și a 
reintrodus cultul icoanelor. Dar lupta împotriva 
imaginilor a avut răsunet în altă parte. La do- 
rinţa lui Carol cel Mare, o adunare de episcopi de 
la Frankfurt din 794 a revocat parțial deciziile 
conciliul de la Niceea. Şi în Bizanţ a avut loc o 
schimbare. Din 813, sub Leon al V-lea Armeanul 
(813—820), s-a declanşat un al doilea val de ico- 
noclasm. Sub împăratul Teofil (829—842), lupta 
încă se mai dădea cu fanatism nedomolit, deși de 
astă dată numai la Constantinopol. Abia după 
moartea lui, în 842, după mai bine de un veac 
de conflict, controversa a luat sfîrșit cu victoria 
decisivă a iconodulilor. 

Disputa era doctrinală, dar a avut urmări prac- 
tice. Ea a dus la distrugerea cvasitotală a artei 
bizantine dinaintea acestei perioade. Era de obir- 
şile religioasă, dar subiectul real al disputei era 

priveau frumosul şi arta, astfel încît chestiunea 
nu poate fi omisă dintr-o istorie a esteticii. 

Cauza fundamentală a controversei a fost an- 
tagonismul dintre două doctrine teologice şi două 
viziuni despre artă inspirate de teologie. A în- 
semnat de asemenea o ciocnire între cele două cul- 
turi care s-au întîlnit în Bizanţ: cultura „plas- 
tică“ a grecilor şi cultura abstractă a Orien- 
tului. Și a însemnat o ciocnire între două grupuri 
sociale. Dinastia conducătoare, curtea și clerul 
înalt asociat curții erau împotriva icoanelor, în 
timp ce clerul mărunt, călugării și masa poporu- 
lui, credincioși tradiţiei și avînd nevoie de o re- 
prezentare concretă pentru credința lor, le-au fost 
favorabili. Disputa a avut și o motivație politică 
devenită, în a doua fază, mai puternică chiar de- 
cît cea doctrinală. Mulţi dintre împărații icono- 
claști, în special Leon al V-lea, erau soldați și po- 
liticieni, nu teologi. Ei voiau să vadă realizîndu-se 
o apropiere între creştini și acele grupuri nume- 
roase din Bizanţ care nu aprobau cultul imagi- 
nilor, musulmani, evrei și maniheiști. Voiau tot- 
odată să şi slăbească puterea clerului, ca o con- 
diție necesară pentru menţinerea propriei lor pu- 
teri absolute. 

Osulitatea contra cultului icoanelor mocnise 
vreme îndelungată în Asia Mică, regiune intrată 
sub influența religiilor şi sectelor orientale, iar de 
aici, din când în cînd, pătrunsese în Bizanţ. Într-o 
religie spiritualistă precum creștinismul, această 
atitudine ostilă fusese totdeauna prezentă. În Bi- 
zânț, cu concepţia lui transcendentală despre creș- 
tinism, nu se putea ca, mai devreme sau mai tîr- 
ziu, iconoclasmul să nu obțină supremaţia. A- 
ceasta s-a întîmplat de îndată ce tronul imperial 
a fost ocupat de împărați proveniţi din regiunile 
răsăritene ale imperiului. Dominația iconoclaşti- 
lor a semnificat un reflex al predominaţiei cul- 
turii orientale pur spirituale. Victoria decisivă a 
iconoduliei, victoria imaginilor asupra abstracţiei, 
a Însemnat o victorie a tradiţiei elenice. Dar a- 
ceastă victorie a fost dobîndită prin recurgerea 

lu o teorie mistică. Numai misticismul putea salva 
vultul icoanelor în Imperiul de Răsărit. 

Disputa a cunoscut două faze, despărțite de o 
perioadă de pace sub împărăteasa Irina. În timpul 

rimei faze, poziţia iconofilă a fost formulată de 
oan Damaschinul, doctor al Bisericii greceşti 
(700—749), în scrierea sa Pro sacris imaginibus 
orationes tres. În cea de-a doua fază, apărătorii 
icoanelor au fost Nichifor, patriarhul Constanti- 
nopolului (la răscrucea dintre secolele al VIII-lea 
yi al IX-lea) și autor al scrierilor Apoligeticus 
pro sacris imaginibus şi Antirrbetici tres, şi mai 
ales Teodor Studitul (759—826), un călugăr con- 
stantinopolitan din mînăstirea de la Studion, care 
a fost exilat o vreme şi care a scris mai multe lu- 
crări despre icoane, îndeosebi Antirrbetici tres ad- 
versus iconomacbos. 

Scrierile iconoclaştilor nu s-au păstrat. Așa cum 
iconoclaștii distruseseră operele de artă, la fel şi 
iconodulii, după victoria lor, au distrus scrierile 
iconoclaștilor. Le putem însă descoperi doctrinele 
susţinute și argumentele avansate din lucrările ad- 
versarilor lor. 

6. IDEILE ICONOCLAȘTILOR. 'Ţelurile ico- 
noclaştilor erau lăudabile. Ei doreau să reformeze 
cultul religios şi să elimine idolatria și profanarea 
religiei. Dacă au sucombat în fața adversarilor, 
aceasta s-a datorat intelectualismului și incapaci- 
tății lor de a se apropia de mase. Argumentul lor 
era simplu: divinitatea nu poate fi reprezentată 
pictural, „nici o icoană nu poate înfățișa natura 
dumnezeirii“. Reprezentarea plastică (perigraft) a 
lui Dumnezeu e nu numai imposibilă, dar şi impro- 
prie. Încercarea de a o face implică neputința de 
a recunoaşte distincţia dintre divin şi terestru. Ve- 
nerarea icoanelor e încă şi mai improprie. Acest 
punct de vedere a fost formular sub o formă u- 
neori moderată, alteori extrem de radicală. Sub 
forma lui moderată, el se pronunța contra cul- 
tului icoanelor, iar sub forma lui radicală se o- 
punea oricărei utilizări a icoanelor și pretindea 
distrugerea lor. Altfel spus, sub forma lui mode- 

nelor, iar sub forma lui radicală se opunea 
oricărui fel de venerare (proskynesis)”. 

7. POZIŢIA ICONODULILOR. Deşi poziţia 
iconodulilor era aceea a omului de rînd, argu- 
mentele folosite în sprijinul ei erau complicate, 
speculative şi confuze. Nu erau, desigur, argu- 
mentele maselor, ci ale teologilor. Iconoclaştii își 
bazau argumentaţia pe dualismul zerestrului și di- 
vinului (prima dintre ideile fundamentale ale vi- 
ziunii bizantine despre lime; iconodulii şi-o în- 
temeiau pe Întrupare, care depășea acest dualism 
(a doua idee fundamentală). La obiecția că dum- 
nezeirea e cu neputinţă de reprezentat, primul lor 
răspuns era pur și simplu că imaginile lui Hristos 
îl reprezintă în natura lui umană, iar nu divină. 

Pentru greci era evident că adevărul, fie şi cel 
mai transcendental, nu poate fi atins decît prin 
simţuri. În apărarea făcută de el cultului icoanelor, 
loan Damaschinul spunea că o unire pur intelec- 
tuală cu Dumnezeu e absurdă. Sîntem astfel legaţi 
de corpurile noastre, încît nu putem ajunge la 
spirit independent de ele. Percepem spiritualul cu 
ajutorul imaginilor pe care le vedem în aceeaşi 
măsură ca și prin cuvintele pe care le auzim. E fi- 
resc ca Dumnezeu să trebuiască a se manifesta în 
lucruri vizibile şi, de vreme ce Dumnezeu se ma- 
nifestă prin ele, ele nu sînt pe de-a-ntregul mate- 
riale. Această doctrină a lui Pseudo-Dionisie le era 
bine cunoscută teologilor bizantini şi nu lipsea de- 
cît să fie aplicată picturii. 

8. IOAN DAMASCHINUL ȘI TEODOR SIU- 
DITUL. Pictorii bizantini considerau de la bun 
început ca pe un lucru indiscutabil faptul că 
omul credincios, contemplînd o icoană, îl con- 
templă pe Dumnezeu deoarece imaginea seamănă 
cu prototipul ei divin. Această asemănare era su- 
ficientă, în concepţia lui loan Damaschinul, ca să 
justifice venerarea imaginilor**. În cea de-a doua 


* G. Ostrogorsky, Studien zur Geschichte des byzantini- 
schen Bildersireites, 1929. — Schwarzlose, op. eit. 

*e „Lucrurile materiale nu merită să fle venerate în sine, 
dar dacă ei îl înfățișează pe cineva plin de har, e potrivit 
credinţei să susții că se împărtășesc din acel har.“ loan Da- 
maschinui, De imaginibus oratio (PG, vol. 94, c. 1204). 

faz a disputei, Teodor Studitul a mers încă și 
mai departe, afirmînd că imaginile lui Hristos nu 
numai seamănă cu Hristos, dar sînt și identice cu 
el. Nu e o identitate de materie (materia într-o 
pictură e lemnul şi culoarea) şi nici măcar de esen- 
ți, ci de persoană. 

EI şi-a justificat doctrina despre divinitatea ima- 

inilor prin trimiteri la filosofia neoplatonică și 
a cea dionisiană. Aceasta nu a fost la origine un 
articol al credinței creştine, ci o speculație filo- 
aolică introdusă de Teodor însuși. Potrivit acestei 
teurii, ordinele inferioare ale existenţei emană din 
«ele superioare și sînt reflexe ale lor. Fiecare crea- 
tură, şi omul îndeosebi, e o emanaţie din Dumne- 
zeu şi o imagine a lui. În cazul picturii, aceasta în- 
semna că şi imaginile | lui Hristos sînt emanaţii ale 
lui. Pictorul nu zugrăvește noţiunea sa de Dum- 
nezeu, ci pe Dumnezeu însuși, prototipul, care trece 
în materie prin emanaţie. De aici asemănarea ima- 
pinii cu prototipul. 

Prototipul nu numai poate, ci e şi obligat să se 
manifeste în imagine, altminteri n-ar fi prototip. 
Imaginea e inseparabilă | ei rototip, ca o umbră 
de lucrul care o aruncă; poartă imaginea în 
sinea-i şi trebuie s-o e Mae Între prototip şi 
tablou există un raport necesar. 

Noi putem percepe şi produce i imagini care emană 
din Dumnezeu din cauză că sîntem creați după 
chipul, lui Dumnezeu. „Nu greşeşte cel ce spune 
căi în icoană se află dumnezeirea.“ Imaginea nu e, 
desigur, identică cu prototipul ei; ele sînt, mate- 
rial vorbind, diferite. Ambele au însă o formă co- 
mună şi această formă e de ajuns ca prototipul 
să-şi transfere puterea în imagine. Există astfel ima- 
gini miraculoase, iar imaginile lui Dumnezeu tre- 
huie tratate cu reverență”. 

Întrucît lumea e creația lui Dumnezeu, ea este 
yi imaginea lui şi ne îngăduie măcar să-l între- 
zărim?. Astfel, artistul care doreşte să reprezinte 


* Schwarzlose, op. cit. — Lazarev, op. cit. — G. Ladner, 
„Der Bilderstreit und dle Kunstiehren der byzantinischen 
und abendlandischen Theologie“, Zeitschrift für Kirchenge- 

prototipul divin poate utiliza forme luate de la 
creaturi2. Imaginea e o asemănare autentică a pro- 
totipului?. Ea se „împărtășește“ din prototipi. Ar- 
tistul își produce opera luînd seama la prototip5. 
El îl reproduce astfel, cel puţin parţial, nu în spi- 
rit, ci trupeştef. Oricine priveşte imaginea vede 
prototipul’. Dumnezeu e în imagine?. 

9. CONSECINȚELE TEORIEI ICONODULE. 
Astfel a apărut cea mai neobişnuită teorie a ar- 
tei din istoria esteticii: imaginea era percepută 
ca un fragment al ființei divine şi judecată după 
asemănarea ei cu prototipul transcendent. Nici- 
odată, în istoria esteticii, nu a mai fost produsă 
o teorie atît de radicală, cu toate că au existat nu- 
meroase teorii despre rolul artistului și al obiecti- 
vităţii artei corespunzătoare. Sînt, probabil, puţine 
popoarele care să fie acceptat teoria iconodulilor 

izantini, dar nimeni nu poate tăgădui că ea a 
fost însoțită de opere de artă minunate și că, 
în felul ei, a contribuit la perpetuarea acestui gen 
de artă. 

Potrivit acestei teorii, arta n-ar putea fi o 
simplă reproducere a naturii pentru că ea e da- 
toare să redea prototipul transcendent; ea tre- 
buie să ţină seama însă de natură, deoarece şi 
natura e derivată din prototip. Arta bizantină 
s-a străduit să satisfacă amîndouă aceste condi- 
ţii: avându-și obîrșia într-o teorie extrem idealistă, 
ea poseda elemente realiste. 

Datorită teoriei iconodulilor, operele de artă 
au dobîndit o valoare mistică pe care în Occi- 
dent n-au avut-o. Acestei teorii i se datorește 
şi crearea de tipuri iconografice, cărora bizantinii 
le-au atribuit o origine supranaturală şi care au 
supravieţuit în arta lor vreme de veacuri. 


10. INFLUENȚELE ICONOCLASIE ASU- 
PRA ESTETICII ŞI ARTEI. Într-un anumit sens, 
activitatea iconoclaştilor a avut un efect con- 
structiv atît asupra artei cît și teoriei acesteia. Ea 
a dus la teoria mistică a iconodulilor şi i-a făcut 
pe iconoclaștii înșiși să inițieze arta realistă. Pînă 
atunci, în societatea religioasă bizantină nu exis- 
tase decît o artă idealistă şi religioasă. Dar împă- 

râții care s-au opus artei religioase și au distrus-o 
au sprijinit arta laică și au introdus-o în biserici. 
Constantin al V-lea a dispus înlocuirea scenelor 
din viaţa lui Hristos într-una din bisericile Con- 
stantinopolului cu picturi cu copaci, păsări, ani- 
male, pâuni și cocori — orice cu excepţia unei 
asemănări a lui Dumnezeu. Adversarii i-au repro- 
şat că a făcut din biserică „o magazie de fructe 
şi o colivie pentru păsări“*. În palate, de pildă 
palatul împăratului iconoclast Teofil, pereţii erau 
acoperiți cu picturi reprezentind peisaje, jocuri, 
Întreceri, partide de vinătoare şi spectacole tea- 
trale. Astfel, mulțumită iconoclaștilor, în Bizanţ 
a fost introdus un nou tip de pictură, realist și 
lipsit de conţinut spiritual și mistic. 

11. ESTETICA ȘI TEOLOGIA. S-ar putea 
pune întrebarea dacă disputa iconoclastică apar- 
ţine istoriei estetice şi nu teologiei. În fapt, ea 
aparţine amîndurora: teologiei, dar cu consecinţe 
estetice, și unei estetici bazate pe ipoteze teologice. 
O estetică întemeiată pe ipoteze religioase nu e 
nicidecum ceva excepţional în istoria esteticii. 
Bună parte din estetica antică şi mai toată este- 
tica medievală au fost de acest tip. Controversa 
bizantină nu a privit numai natura lui Dumne- 
zeu, ci și natura frumosului. Cînd, din ordinul lui 
Constantin al V-lea, mozaicurile cu viaţa lui 
Hristos aflate în una dintre marile biserici con- 
stantinopolitane au fost distruse și înlocuite cu 
imagini de animale şi plante, contemporanii au 
considerat că „din biserici a dispărut orice fru- 
museţe“, după cum spune un text păstrat. 

Bizantinii își întemeiau teoriile pe aceleaşi pre- 
mise teologice, dar cele două partide au derivat 
din ele două estetici complet opuse. Iconodulii 
ortodocşi, ca și iconoclaștii, acceptau existenţa 
a două lumi, cea divină şi cea terestră, cea inteli- 
pibilă și cea sensibilă; primii credeau însă că arta 
poate şi trebuie să înfățișeze lumea divină, pe 
cînd cei din urmă considerau că nu poate și nu 


* Vita Stephant, PG, vol. 100, pp. 1112—1113. — A. 
Grabar, L'Empereur dans l'art byzantin. Recherches sur lart 

trebuie s-o facă şi că se poate reda numai lumea 
accesibilă simţurilor. Pornind de la aceleași pre- 
mise metafizice, iconodulii au ajuns la o estetică 
mistică, iar iconoclaştii la o estetică naturalistă. 
Estetica mistică recunoștea existența în artă a 
formelor simbolice, spirituale, atemporale şi ab- 
solute; iconoclaştii o tăgăduiau. 

Estetica mistică a iconodulilor a însemnat o 
dezvoltare a esteticii Părinților greci și a lui 
Pseudo-Dionisie. Ea a fost un produs extrem, dar 
tipic, al Răsăritului creştin. În Occident n-a avut 
nici un răsunet. Cu totul opus a fost cazul este- 
ticii pozitiviste a iconoclaștilor. Ea a rămas o 
trăsătură izolată în Europa de Est, remarcîndu-se 
prin pozitivismul ei nepreocupat de transcendent, 
spiritual și mistic, Într-un mediu a cărui, concep- 
ție era religioasă, transcendentală și spirituală. 

12. ICONOCLASMUL ÎN AFARA BIZAN- 
TULUI. Iconoclasmul nu a fost specific doar Bi- 
zanţului. El a apărut cel puţin în trei rânduri, 
la popoare diferite, cu o cultură și o concepţie 
religioasă diferită. Întii, în religia mozaică a evrei- 
lor, apoi în religia musulmană a arabilor și, în 
sfîrşit, în creștinismul bizantin. S-a ivit pentru 
prima dată printre evrei. Legea mozaică interzi- 
cea confecționarea oricăror asemănări a lui Dum- 
nezeu sau a vreunei ființe vii. Vreme îndelungată, 
evreii au fost unici în această privință şi au fost 
condamnaţi de greco-romani. (Tacitus scrie des- 
pre Iudaeorum mos absurdus sordidusque). 

Mişcarea iconoclastă din rîndul evreilor i-a in- 
fluențar pe mahomedani, care iniţial nu se opuse- 
seră reprezentării celor vii. Coranul nu conţine 
nici un fel de interdicţie în această privinţă. Abia 
la începutul secolului al VIII-lea, califii Yazid 
şi Omar al II-lea s-au opus cultului imaginilor. 
Edictul lui Yazid al II-lea împotriva imaginilor 
din 722 a precedat totuşi cu patru ani primul 
decret bizantin al lui Leon al III-lea. 

Mișcarea iconoclastă, care a durat multe veacuri 
şi s-a răspîndit la multe popoare şi culturi, s-a 
născut din mai multe raţiuni. În primul rînd, 


pentru a preveni idolatria: acesta era motivul 
entru care Moise a interzis folosirea imaginilor. 
fa al doilea rînd, ea a fost îndreptată împotriva 
pretenţiei că artistul poate crea; creaţia e un 
atribuit exclusiv al lui Dumnezeu. Acesta a fost 
motivul interdicției musulmane. În al treilea rînd, 
yi acesta a fost motivul predominant printre creş- 
tini, pentru că Dumnezeu e invizibil, inaccesibil 
imaginaţiei și cu neputinţă de reprezentat. Afară 
de aceste motive principale, au existat și altele. 
Evreii ţineau să evite ceea ce ei priveau ca fal- 
nitate a artei reprezentaţionale. Filon din Alexan- 
dria, purtătorul lor de cuvînt, scria: „Moise a 
osîndit arta picturii şi pe cea a sculpturii fiindcă 
ele strică adevärul cu înşelăciunea lor“. Musul- 
manii, În ceea ce-i privește, au alăturat condam- 
nării imaginilor o condamnare a excesului și extra- 
vaganței în artă, în aurirea plafoanelor şi în ţesă- 
turile bogat împodobite. 

Sfera iconoclasmului a variat. În Bizanț, numai 
reprezentarea lui Dumnezeu sub formă omenească 
a fost prohibită (şi uneori numai venerarea ima- 
pinii lui). Interdicţia mahomedană viza reprezen- 
tarea omului în genere. Interdicţia iudaică se ex- 
tindea la toate fiinţele vii. Secole de-a rîndul, 
evreii au respectat cu scrupulozitate legea privi- 
toare la imagini. Deşi în secolul al II-lea e.n. au 
nesocotit-o, ea a fost restabilită în secolul al V-lea 
şi imaginile au fost distruse. Interdicția mahome- 
danilor cu privire la imagini a fost adesea în- 
calcară. Probibiţia creştină, după cum am văzut, 
a stîrnit opoziție şi controverse și n-a supra- 
vieţuit. 

Iconoclasmul, fiind inspirat de religie, a prins 
rădăcini numai acolo unde a întîlnit condiţii fa- 
vorabile, unde exista o nevoie redusă de artă, 
creaţie și reprezentare. N-a pătruns în ţările la- 
tine din Occident, ci a rămas un fenomen răsă- 
ritean. Nici chiar în Orient, persanii n-au aderat 
la interdicţia musulmană a imaginilor. În Bizanţ, 
punct de întîlnire a culturii orientale şi occiden- 
tale, prohibiţia a însemnat o intruziune a este- 

intruziune, deoarece în timpul perioadei antice şi 
elenistice avuseseră loc mai multe. 

Iconoclasmul a dat rezultate diferite. La evrei, 
el a dus la o .restrîngere a artelor plastice şi la 
dispariţia artelor reprezentaţionale timp de multe 
veacuri. El nu a stînjenir dezvoltarea artei mu- 
sulmane, care a devenit însă abstractă și predomi- 
nant decorativă, stilizată, plină de arabescuri, pur 
imaginativă și ruptă de viață. Iconoclasmul bizan- 
tin n-a stînjenit producția de artă reprezentaţio- 
nală nici chiar în rîndul iconoclaştilor înșiși, cu 
atît mai puţin în rîndul adversarilor acestora. 

În raport cu toate aceste mișcări iconoclaste, 
mișcarea bizantină a fost unică prin aceea că s-a 
afirmat împotriva unei metafizici spirituale, sfîr- 
șind prin a i se supune. 


D. TEXTE DIN TEOLOGI BIZANTINI" 


CREAȚIA CA IMAGINE A LUI DUMNEZEU 


loan Da:naschinul, De imaginibus oratio (Cwvin- 
tare despre imagini) |, 11 (P. G., 94, c. 1241) 


1. În toate cele create vedem imagini (eikónes) 
care ne lasă să întrezărim cu zgârcenie aparențele 
divine. 

CELE DIVINE POT FI REPREZENTATE AIDOMA 
CELOR OMENEŞTI 

loan Damaschinul, ibidem, I, 27 (P. G., 94, c, 
1261) 


2. Dacă ne înălțăm către contemplarea esenței 
divine şi imateriale prin imaginile pe care ni le 
dau simțurile și care sînt asemănătoare nouă în- 
şine, dacă pentru a noastră călăuzire Pronia divi- 
nă statorniceşte cu iubire de oameni tipare (týpoi) 
şi alcătuiri (shemata) celor fără de formă și alcă- 
tuire, de ce nu s-ar cuveni să-l înfățișăm aseme- 
nea nouă pe cel ce în dragostea-i pentru oameni 
s-a supus el însuși alcătuirii și formei? 


* Traduse de Mihai Gramatopol. 

CONCEPEREA IMAGINII 
loan Damaschinul, ibidem, I, 9, (P. G., 94, c. 1240) 


3}. Icoana (cikón) este amprenta (hbomoioma) 
in care e reprodus prototipul (protâtypon) după 
ve se diferențiază de el însuşi. Icoana nu se asea- 
mănă în toare privinţele cu arhetipul (arbttypon). 
Viul este icoana vie, naturală și neschimbată (apa- 
rállaktos) a lui Dumnezeu nevăzutul. 

In Dumnezeu însuși există icoanele și modelele 
celor care vor fi prin voinţa sa. 

În afară de aceasta, icoanele sînt laturile vizi- 
hile ale lucrurilor invizibile și lipsite de tipare 
virora le dau formă corporală, pentru slaba noastră 
putere de înțelegere...; într-adevăr, tiparele 
sînt formele vizibile ale celor lipsite de Tmi 
iar alcătuirile, ale celor fără de alcătuire. 

De asemenea se numeşte icoană [imagine] și ceea 
«e schițează enigmatic lucrurile care vor lua fii 
ți. Se numeşte icoană [imagine] și amintirea în- 
tîmplărilor sau a vreunei minuni, a unei, cinstiri 
sau rușini, a unei virtuţi sau a unui viciu întru 
folosința celor ce mai apoi vor privi în urmă. 
Icoana [imaginea] este de două eluri: cea care 
rezultă din cuvîntul scris în cărți şi cea prove- 
nită din contemplare prin simţul văzului. Icoană 
[imagine] este şi amintirea. Ceea ce este cartea 
pentru cei care ştiu să citească, e icoana pentru 
aceia care nu ştiu; ce e cuvîntul pentru auz 
este icoana pentru văz. 

PARTICIPAREA IMAGINII LA PROTOTIP 


Nichifor Patriarhul, Antirrbeticus (Răspunsuri), 
I, 24 (P. G., 100, c. 262) 

4. Trebuie spus că sfînta icoană a Mîntuitorului 
nostru cuprinde în ea elemente ale arhetipului 
(arhétypon). 

ARTISTUL CREAZĂ PE BAZA PROTOTIPULUI 
Teodor Studitul, Antirheticus, II, 10 (P. G., 99, 

e. 

Dintre cei doi teologi, Dionisie Areo agitul 
afirmă că adevărul rezidă în asemănare, ar etipul 
în icoană (eik6n), unul deosebindu-se de altul prin 
substanță. Vasile cel Mare crede că imaginea 


artistic creată, decalcată după prototip, traduce 
asemănarea în materialul în care e lucrată și par- 
ticipă la definirea prototipului prin gândirea artis- 


tului şi plăsmuirea mîinii. Astfel pictorul, sculp-: 


torul, producătorul de statui de aur și de bronz 
aleg materialul, privesc către prototip, desprind 
tiparul (:Ypon) obiectului privit şi-l împecetluiesc 
în material. 

SPRE CELE SPIRITUALE PRIN CELE MATERIALE 
Ioan Damaschinul, De imaginibus or., III, 12 
(P. G., 94, c. 1336) 

6. Dăm dovadă de supunere față de Domnul 
atunci cînd cinstim cărțile prin intermediul cărora 
auzim cuvîntul său; tot astfel, grație icoanelor 
pictate contemplăm pecetea formei lui trupești, a 
minunilor și a patimilor sale. Ne sfințim, ne um- 
plem de credință, ne bucurăm, sîntem fericiți, ve- 
nerăm, cinstim și ne închinăm în faţa formei lui 
trupeşti. Privind forma fiinţei lui, mintea ne 
poartă, pe cît e cu putinţă, către înţelegerea divi- 
nităţii sale. Deoarece avem o fire dublă, fiind al- 
cătuiți din suflet şi trup, ne este cu neputinţă să 
atingem lumea intelectului fără ajutorul celor 
trupeşti; astfel datorită contemplării fizice ajun- 
gem la contemplația spirituală. 

ADORAREA IMAGINILOR 
Teodor Studiul, Antirrbeticus, III, 3 (P. G., 99, 
c. 425) 

7. Cum este posibilă identitatea închinării faţă 
de Hristos cu cea faţă de icoana lui cînd Hristos 
există prin natură, iar icoana prin convenție 
thesei)? Cel ce privește icoana lui Hristos vede 
în ea pe Hristos și trebuie spus că acesteia i se 
datorează aceeaşi închinare ca şi lui Hristos în- 
trucit este asemănătoare lui Hristos. 
DUMNEZEIREA ESTE ÎN IMAGINE 
Teodor Studitul, Antirrbeticus, I, 12 (P. G., 99, 
c 344) 

8. Nu greşeşte faţă de ceea ce se cuvine cel ce 
spune că în icoană se află dumnezeirea, chiar dacă 
nu e fiziceşte cuprinsă. 

B. ESTETICA OCCIDENTALĂ 


Principiile fundamentale ale esteticii creștine au 
fost formulate de către autori creştini în Occident 
aproape în acelaşi timp cînd ele erau elaborate în 
list de către greci. Augustin, care a trăit ceva 
mai tîrziu decît acei Părinţi greci care se arăta- 
seră interesați de estetică, a fost fondatorul este- 
ticii creștine a Occidentului. El a trăit sub Im 
riul roman și îi citise pe autorii antici care scrise- 
seră despre estetică. Datorită mai marii lui abili- 
niti în mînuirea problemelor estetice și intereselor 
lui mai specifice, el a stabilit o estetică creştină 
mai completă decît Părinţii greci. 


1. ESTETICA LUI AUGUSTIN 


|. SCRIERILE ESTETICE ALE LUI AUGUS- 
VIN. Aurelius Augustinus (354—430), canonizat 
de Biserica romano-catolică (sfîntul Augustin) a 
fost unul dintre cei mai remarcabili și mai influenţi 
gînditori ai perioadei creștine timpurii. S-a născut 
in Africa, unde a trăit pînă cînd s-a stabilit în 
alia. A predat mai întîi retorica la Tagaste, 
Cartagina, Roma şi Milano, iar mai tîrziu a de- 
venit filosof şi teolog. La început a detestat reli- 
7 pia creștină, dar în 387 s-a creștinat. Curînd a 


ajuns preot şi, după 395, episcop al Hipponiei, în 
Africa, şi unul din stâlpii bisericii creştine. Înainte 
de a deveni filosof creştin, fusese maniheist şi 
sceptic. Cu roate că a trăit în perioada de dezin- 
tegrare a Imperiului Roman, tradiţiile culturale 
romane erau încă foarte vii. Nu a prevăzut că 
sfîrşitul marii puteri era atît de apropiat, deși 
asistase la asedierea Romei de către Alaric. Se 
considera deopotrivă roman şi creştin şi împărtă- 
șea în egală măsură cultura antică și pe cea re- 
centă creştină. A folosit din plin cultura mai ve- 
che şi a creat totodată o nouă cultură. Două 
epoci, două filosofii şi două sisteme estetice se 
întîlnesc în scrierile lui. A preluat principiile este- 
tice ale anticilor, le-a transformat şi le-a transmis 
sub noua lor formă Evului Mediu. El a fost un 
punct de răscruce în istoria esteticii. Scrierile lui 
sînt străbătute de firele esteticii antice și din ele 
ies la iveală firele esteticii medievale. 

Primele lui scrieri sînt consacrate esteticii. Cînd, 
mai tîrziu, s-a îndreptat către teologie și meta- 
fizică, nu şi- a pierdut interesul pentru estetică, 
deoarece, „ca şi predecesorii săi greci, el nu vedea 
în estetică o ramură separată a cunoașterii. Ur- 
mînd exemplul cîtorva scriitori antici, ca Platon 
şi Plotin, el a consacrat o lucrare anume frumo- 
sului, sub titlul De pulchro et apto, scriere din 
perioada. lui precreştină (c. 380). La un concurs 
de poezie, a cîștigat corona agonistica, aceasta 
deschizîndu-i calea succesului, dar n-a dat atenţie 
operei sale de tinereţe. A pierdut-o înainte de a fi 
ajuns să-şi scrie Confesiunile, cu douăzeci de ani 
mai tîrziu. Deși lucrarea nu ni s-a păstrat, ideile 
ei principale pot fi reconstituite. 

Dintre scrierile ulterioare ale lui Augustin, nu- 
mai monografia lui despre muzică (De musica, 
scrisă între anii 388 și 391) a fost consacrată unui 
subiect estetic; dar referiri la estetică a făcut şi 
în alte scrieri, îndeosebi în De ordine (sfîrșitul 
anului 386) şi De vera religione (Roma, 387—8, 
terminată la Hipponia prin 405). Propria lui 
atitudine față de frumos şi artă poate fi reconsti- 


7: 


tuită oarecum din Confesiuni (Confessiones, scrise 
între 397 şi 400). 

Estetica lui Augustin, deşi strîns legată de opi- 
niile lui filosofice generale, e mai puţin teocen- 
trică. Aceasta se datorește mai cu seamă faptului 
că ideile lui estetice s-au format şi au fost așter- 
nute în scris înaintea convertirii lui la creștinism. 
Constatarea e valabilă nu numai pentru De pulchro 
et apto, ci şi pentru De ordine și De musica. 


2. AUGUSTIN ȘI ANTICHITATEA. Augus- 
tin a primit o educaţie elenistico-romană de cel 
mai larg tip. A studiat retorica, cea mai bine or- 
panizată dintre disciplinele umanistice din Impe- 
riu. Aici a întâlnit estetica cea mai larg acceptată 
În zilele lui, o estetică eclectică, predominant stoică 
şi cu elemente ciceroniene și platonice. Aceste con- 
cepţii se reflectă în opera lui timpurie. 

Cîţiva ani mai tîrziu, pe la 385, i-a căzut însă 
În mâini tratatul lui Plotin Despre frumos. Această 
operă, opusă esteticii stoico-eclectice, i-a făcut o 

uternică impresie. Urmele ei se pot găsi în Con- 

Pasiuni”, Ceea ce l-a impresionat îndeosebi pe 
Augustin a fost legătura dintre estetică și proble- 
mele fundamentale ale filosofiei. Aceasta se po- 
trivea cu propriul său mod de gîndire. Reflecția 
lui Plotin se orienta spre transcendental și religios 
În aceeaşi măsură ca și creștinismul, la care Au- 
gustin tocmai se convertise pe atunci. Augustin 
şi-a păstrat concepţiile mai vechi despre frumos, 
adăugîndu-le diferite idei din Biblie şi din Plo- 
tin, astfel încât s-ar putea spune că în estetica lui 
există două straturi. 

3. OBIECTIVITATEA FRUMOSULUI. Au- 
gustin a preluat din estetica antică ideile ei funda- 
mentale tipice şi cele mai răspîndite. În primul 
rînd ideea că frumosul e o proprietate obiectivă 


* Cea mal cuprinzătoare expunere a idellor estetice ale 
lul Augustin: K. Svoboda, L'esihetigue de St. Augustin et 
sea sources, Brno, 1933. — Monografii: H. Edelstein, Die 
Musik, Anschauung Augustus nach setner Schrift „De musica”, 
Diss., Frelburg, 1928/29. — L. Chapman, St. Augustine's 
Philosophy of Beauty, New York, 1935. 


"+ P. Henry, Pilotin et POecident, Louvain, 1934. 


şi nu doar o atitudine. Pe Augustin îl interesa 
mult mai mult decît pe antici atitudinea față de 
frumos și plăcerea derivată din frumuseţe, dar el 
era convins că această plăcere stabilește existența 
frumosului independent de noi și că noi doar 
contemplăm, dar nu creăm frumosul. Aici era de 
acord cu principalul curent al gîndirii antice, dar 
ducea reflecția mai departe, privind ca problema- 
tic ceva luat de către antici drept sigur. El a for- 
mulat această problemă cu mare precizie. „Lucru- 
rile sînt frumoase fiindcă plac“, întreba el, „sau 
plac fiindcă sînt frumoase?“ Răspunsul dat de el 
era: „Plac pentru că sînt frumoase“?. 

4. FRUMUSEȚEA MĂSURII ŞI A NUMĂRU- 
LUI. Cea de-a doua idee fundamentală preluată 
de el din estetica antică viza întrebările urmă- 
toare: În ce constă frumosul? Ce lucruri sînt fru- 
moase și de ce anume sînt frumoase? El susţinea 
că lucrurile sînt frumoase atunci cînd „părțile lor 
sînt asemănătoare între ele și din relaţia lor re- 
zultă armonie“. Cu alte cuvinte, frumusețea constă 
în armonie, proporţii juste sau în raportul dintre 

ărți: linii, culori și sunete. Explicaţia faptului că 
rumuseţea o percepem numai prin văz şi auz este 
că celelalte simţuri sînt incapabile să perceapă 
relaţii. Cînd părţile sînt just corelate, rezultă fru- 
musețea întregului. Din acest motiv, un întreg 
produce adeseori plăcere, deși părţile lui, luate 
izolat, nu produc?. Frumusețea unui om, a unei 
statui, a unei melodii sau a unei clădiri nu e 
determinată de părțile individuale, ci de inter- 
conexiunile lor. Relaţia justă a părţilor produce 
armoniei, ordinei şi unitate, frumuseţea constînd 
tocmai din acestea trei. 

Dar care anume relaţie dintre părți este „justă“? 
Aceea care are măsură. Măsura e determinată de 
număr 5-7. Chiar păsările și albinele, spune Au- 
gustin, construiesc conform numărului; iar omul 
trebuie s-o facă în mod conștient. Formularea lui 
clasică sună după cum urmează: „Rațiunea... a 
simțit că nu-i place nimic altceva decîr fru- 
museţea, şi în frumuseţe formele, în forme, pro- 
porţiile şi în proporţii, numerele“8. Măsura și 

numărul asigură ordinea și unitatea şi, prin urmare, 
frumuseţea. 

Augustin a mai exprimat această idee şi sub 
altă formă, şi anume corelînd cele trei concepte: 
măsură, formă şi ordine?. Aceste trei proprietăţi 
determină valoarea unui lucru. Orice conţine mă- 
sură, formă și ordine e bun; gradul în care le 
conţine îl face mai bun ori mai puţin bun; acolo 
unde ele sînt absente, este absent și binele. Au- 
gustin a utilizat aici cuvîntul „bine“, dar e lim- 
pede că a intenţionat să includă frumuseţea. Cu- 
vintul species desemnează atât frumuseţea cît şi 
forma. Această triadă augustiniană — modus, 
species et ordo, măsură, formă și ordine — a deve- 
nit parte componentă în stocul de concepte al este- 
vicii medievale. 

Aceste idei pot fi întîlnite în estetica antică și 
în Cartea înțelepciunii, din care Augustin era în 
măsură să citeze: „Dumnezeu a rînduit totul după 
măsură, număr și greutate“, S-a adăpar astfel din 
amîndouă izvoarele lui. 

Aici apărea noţiunea pitagoriciană de propor- 
ţie şi armonie, care dobîndise în Antichitatea tîr- 
zic o dublă accepţie. Piragoricienii o interpretau 
într-un sens pur cantitativ, „aceasta ducîn la o 
estetică matematică. Mai tirziu însă stoicii și 
Ciicero i-au dat o interpretare calitativă: ei au 
considerat frumusețea ca depinzînd de relația justă 
dintre părți, dar această relaţie nu era înțeleasă 
matematie. | 

Opinia lui Augustin a fluctuat între aceste două 
interpretări. Şi-a întemeiat estetica în mare măsură 
pe număr şi a conceput frumosul, mai ales în 
muzică, matematic. Conceptul de bază al este- 
vicii lui era egalitatea, egalitatea temporală! și 
„egalitatea numerică“! (aequalitas numerosa). 
Uneori a conceput însă frumosul ca pe o relaţie în- 
tre părţi. Această fluctuaţie este explicabilă. Ca 
evtetician, el tindea către o concepție matematică 
despre frumos, dar, ca creştin, nu putea abandona 
notiunea de frumusețe internă. Astfel, a fost ne- 
voit să trateze frumuseţea într-un sens mai larg. 

7 Faptul a devenit evident în două concepte care 


au ocupat un loc predominant în estetica lui, 
conceptul de ritm și conceptul de contrast. 


5. FRUMUSEŢEA RITMULUI. Conceptul de 
ritm aparţinea esteticii antice“, unde era înţeles ma- 
tematic. Romanii îl denumeau chiar număr, nu- 
merus. Era întrebuințat aproape în exclusivitate 
cu privire la muzică. Augustin a făcut însă din 
ritm conceptul de bază al întregii lui estetici. El 
îl privea ca pe izvorul întregii frumuseți. Proce- 
dînd astfel, i-a extins semnificaţia, acesta ajungînd 
să includă ritmul vizual, ritmul corporal, ritmul 
sufletului, ritmul din om și ritmul percepției și 
al memoriei, ritmul pasager al fenomenelor şi rit- 
mul etern al universului. Aducînd conceptul de 
ritm în primul plan al esteticii şi lărgindu-l în 
felul acesta, aspectul lui cantitativ, matematic, a 
încetat a mai fi esenţial. 

6. FRUMUSEŢEA EGALITĂŢII ȘI FRUMU- 
SEŢEA CONTRASTULUI. Deşi Augustin a co- 
relat frumusețea cu „egalitateta numerică“, el a 
văzut că ea e corelată și cu inegalitatea, diferența 
şi contrastul. După părerea lui, și ele contribuie 
la frumusețea unui lucru, îndeosebi la . frumuse- 
țea umană sau la frumuseţea istoriei: Frumuseţea 
lumii (saeculi pulchritudo) ia naştere din con- 
trasti2. Ordinea evenimentelor istorice (ordo sae- 
culorum) este un frumos poem construit „din 
antiteze“ 13, Spunînd aceasta, Augustin adopta mai 
degrabă o noţiune heraclitiană decît una pitagori- 
ciană. Această concepție face ca frumusețea să 
depindă mai curînd de relația dintre părți decît 
de număr. 

Există în scrierile lui Augustin alte pasaje în 
care se desparte nu numai de estetica matematică, 
ci chiar și de punctul de vedere că frumosul constă 
în relaţia părților. Pe urmele stoicilor, el susținea 
că frumosul depinde nu numai de o relaţie con- 
venabilă între părți (congruentia partium), ci și 
de coloritul plăcut (coloris suavitas)". El a rein- 
trodus doctrina lui Plotin că frumosul constă în 


* E. Troeltsch, Augustin, die christliche Antik und das 
Miltelalier, 1915. 

lumină, deşi Plotin a folosit-o pentru a demonstra 
că frumosul nu constă în relația dintre părți. Au- 
pustin era familiarizat cu toate definițiile frumu- 
meţii şi concepțiile curente despre ea în Antichi- 
tate şi le-a folosit pe toate la un moment dat, 
Dar punctul lui de vedere fundamental era cel 
redominant în Antichitate: că frumosul este re- 
ația sau armonia părților. 

7. PULCHRUM ŞI APTUM; PULCHRUM ȘI 
SUAVE. Deşi concepția lui Augustin despre fru- 
mos includea deopotrivă frumosul spiritual și pe 
cel fizic în acord cu estetica antică târzie și cu 
cea creștină, el a făcut o distincţie atentă între 
„frumos“ şi concepte înrudite ca „adecvatul“ și 
„plăcutul“. 

a. Esteticienii elenistici distingeau între „adec- 
vare“, „conveniență” (aptum, decorum) și „fru- 
mos“ (pulchrum) în sens mai restrîns, dar Augus- 
tin a fost probabil cel dintii (în opera lui timpu- 
rie), care să le contrapună'5 în mod limpede. Un 
lucru este „adecvat“ cînd este adaptat ca o parte 
întregului, aşa cum e adaptat un organ orga- 
nismului, sau scopului căruia îi slujeşte, ca un 
pantof mersului pe jos. Există totdeauna un ele- 
ment de utilitate și congruență în conceptul de 
„adecvat“ și acesta nu aparţine frumuseţii pro- 
priu-zise. Adecvarea are numite analogii cu fru- 
mosul, dar se deosebeşte de el fie și numai prin 
caracterul ei relativ. Același lucru poate fi adec- 
vat unui scop şi inadecvat altuia, ordinea, armo- 
nia și ritmul sînt însă totdeauna frumoase. 

b. Augustin a făcut de asemenea distincţia între 
frumos și plăcut pur și simplu. El a numit fru- 
moase formele şi culorile, dar nu sunetele. Sune- 
tele, spunea el, ne produc plăcere, ne îmbată și ne 
înveselesc nu atît prin relaţiile lor cît prin far- 
mecul lor direct. El le-a numit suaves, adică 
plăcute. Această distincţie între frumos şi plăcut 
și limitarea frumuseții la lumea vizibilă nu era 
de fapt o idee originală. În Antichitate, conceptul 
de frumos era uneori atît de larg încît includea 
calitățile spirituale, alteori atît de restrîns încât 

2 excludea pînă și sunetele. 


8. EXPERIENŢA FRUMOSULUI. Estetica lui 
Augustin mai are însă și un alt aspect şi anume 
în legătură cu efectul frumosului, ceea ce astăzi 
numim „experiență estetică“, incluzînd-o în ca- 
drul psihologiei frumosului. Augustin era mai 
preocupat de aceste probleme decît fuseseră este- 
ticienii clasici. Deşi în analiza frumosului era tri- 
butar anticilor, analiza la care a supus el expe- 
riența estetică a fost întreprinsă în mod inde- 
pendent. 

El distingea două elemente constitutive ale ex- 
perienței estetice: unul direct, provenind din sim- 
țuri — impresii şi percepții senzoriale, culoare, 
sunet etc.; al doilea, indirect şi intelectual: ce 
anume exprimă și înfăţişează culorile și sunetele. 
El a descoperit cele două elemente nu numai în 
poezie şi muzică, ci şi în dans. Susţinea că ceea ce 
e exprimat şi înfățișat în reprezentarea artistică 
nu e mai puțin esenţial pentru experiența este- 
tică decît ceea ce e perceput. Egalitatea, factor 
determinant al frumosului, o percepem cu mintea, 
nu cu ochiul'6. Simţurile uzurpă poziţia de arbitru 
suprem al frumosului. Recunoașterea celor două 
elemente ale experienţei estetice a constituit prima 
dintre tezele lui Augustin despre psihologia fru- 
mosului”. 

Cea de-a doua teză a lui era că geneza unei ex- 
periențe estetice depinde nu numai de obiectul 
contemplat, ci şi de contemplator. E neapărat 
necesar să existe o armonie şi o similaritate între 
lucrul frumos şi suflet, altminteri sufletul nu va 
reacţiona la frumuseţea lui. Nu e de ajuns ca lu- 
crul să fie frumos; e necesar ca noi să admirăm fru- 
museţea și să o dorim de dragul ei înseși. Atîta 
timp cît privim lucrurile doar ca folositoare, nu 
vom izbuti să le vedem frumuseţea. Trebuie să 
avem o înclinație pentru lucrurile frumoase, alt- 
minteri ele nu-și vor revela frumuseţea. Augustin 
a observat că arunci cînd îi arătăm cuiva drag 
nouă un peisaj frumos, dar prea obişnuit, senti- 
mentele noastre față de acesta, care între timp se 
răciseră, se redeşteaptă acum din cauză că transfe- 

răm asupra peisajului dragostea „pentru prietenul 
nostru, astfel încît priveliștea își revelează din 
nou pentru noi frumuseţea. 

După părerea lui Augustin, experienţa frumo- 
sului posedă însușirea esențială a frumosului în- 
suşi, anume ritmul. După cum ritmul există în- 
u-un lucru frumos, trebuie să existe şi în experiența 
lui; fără ritm, experiența estetică e imposibilă. 
Augustin a distins cinci tipuri de ritm'®: 1. ritmul 
sunetului (sonans), 2. ritmul percepțiilor (occur- 
sor), 3. ritmul memoriei (recordabilis), 4. ritmul 
acțiunilor (progressor) și 5. un ritm înnăscut al 
intelectului însuşi (judiciabilis). Anticii analizau 
şi clasificau ritmurile matematic (pitagoricienii) sau 
pedagogic şi etic (Platon și Aristotel). Diferen- 
țiind ritmurile percepţiei, memoriei, acţiunii şi 
judecății, Augustin a introdus teoria psihologică. 
Lrăsătura specială a teoriei lui psihologice despre 
ritm era că omul posedă un ritm nativ, sădit în 
el de către natură, un ritm constant al intelectului, 
care este ritmul cel mai important dintre toate, 
întrucît fără el nu putem nici percepe, nici pro- 
duce ritmul. 

În ciuda dependenţei lui de estetica antică, 
Augustin, prin introducerea psihologiei, a realizat 
un pas înainte faţă de estetica antică. În analiza 
lui, el nu numai că a izolat elementul intelec- 
tual din experiența estetică, ci şi ceea ce el a 
numit visiones — imagini vii, expresive, ca acelea 
care pot fi evocate de poeți şi oratori. A reliefat 
de asemenea diversitatea atitudinilor omeneşti. 
Cineva urmărește ceea ce e frumos, pe cînd alt- 
cineva îşi simte interesul trezit de ceea ce nu e 
deloc frumos şi reacţionează deopotrivă de puter- 
nic la ceea ce nu e frumos. Augustin a explicat 
deosebirile de gust la oameni, de care era la fel 
de conştient ca și scepticii şi psihologii moderni, 
prin aceste atitudini diferite. În sfîrşit, Augustin 
a observat ceva ce mai fusese remarcat În Antichi- 
tatea tîrzie, și anume că sîntem mai capabili să 
percepem frumosul decît să-l explicăm, că ne e 
mai uşor să formulăm teorii estetice decît să le jus- 
tificăm. 


9. FRUMUSEȚEA UNIVERSULUI. Pentru 
Augustin, frumosul era o realitate, nu un ideal. 
Lumea reală o privea ca pe un „poem frumos“. 
A insistat la fel de mult asupra frumosului ca şi 
stoicii, Vasile cel Mare şi Părinţii greci. I-a urmat 
mai îndeaproape pe antici în explicarea lui prin 
conceptele antice de „măsură, proporție și ritm“. 
Dar izvorul acestui optimism estetic era credința, 
pe care o împărtășea cu Părinţii greci, că lumea 
nu poate fi decit frumoasă de vreme ce e crea- 
ţia lui Dumnezeu. 

Nu sîntem întotdeauna conștienți de frumuse- 
ţea lumii', explica Augustin, din cauză că nu o 
putem sesiza intelectual ca pe un tot. Asemenea 
unei statui care, aflată într-o biserică şi înzestrată 
cu ochi, nu ar putea vedea întreaga frumusețe 
a bisericii, ci doar acea parte din fața ochilor ei, 
sau,. asemenea unei silabe dintr-un poem, care, 
dacă ar fi însuflețită şi ar avea simţăminte, n-ar 
putea şti nimic despre frumusețea poemului ca 
totalitate, în ciuda propriei sale contribuţii la 
aceasta, la fel şi noi, Fină o parte a ei, nu vedem 
frumuseţea lumii ca totalitate. Și această idee 
se înzîlnește în Antichitate. 

10. URÎTUL. Deşi conștient de frumusețea 
lumii, Augustin nu era orb nici la urîțenia ei. 
Atunci cînd, ca în filosofia creştină, estetica era 
legată de teologie, problema urîtului dobîndea o 
semnificație pe care n-o avusese în Antichitate. 
Augustin a trebuit să se întrebe cum de e cu pu- 
tință urîtul într-o lume crează de Dumnezeu. Toc- 
mai cu scopul de a justifica prezenţa urîtului în 
creaţie a dezvoltat, desigur, Augustin o concepție 
aparte despre urât. El nu e ceva pozitiv, ci o defi- 
ciență. În contact cu frumusețea, care se caracte- 
rizează prin unitate, ordine, armonie și formă, 
urîtul constă într-o lipsă a acestor calități. El 
nu poate fi niciodată altfel decît parţial, deoarece, 
daca lucrurile pot poseda unitate şi ordine. 
în diverse grade, ele nu pot fi total private de ele. 
Nu poate exista, așadar, un urît complet și abso- 
lut. Urîrul e necesar, el fiind pentru frumuseţe 
ceea ce este umbra pentru lumină. Astfel, Augus- 


tin a susţinut frumusețea lumii fără a contesta 
existența urîzului. El putea admite că există „urme“ 
(vestigia) de frumuseţe în orice, chiar în ceea ce 
e considerat urit. 

11. FRUMUSEŢEA LUI DUMNEZEU ŞI 
!RUMUSEȚŢEA. UNIVERSULUI. Există o fru- 
museţe a corpului și a sufletului, frumuseţe sensi- 
bilă şi inteligibilă. Lumea sensibilă ne desfată cu 
strălucirea luminii și a culorii, cu dulceața melo- 
diilor, miresmele florilor și ale parfumurilor, gus- 
tul manei și al mierei. Toate acestea sînt însă mai 
degrabă plăcute decît frumoase. În lumea fizică, 
În natură, cele mai frumoase lucruri sînt viața și 
manifestările vieţii. Cântecele păsărilor ca și su- 
nctele şi mişcările animalelor ne plac ca o expresie 
a vieții, Orice e viu ne place, pentru că posedă 
ritm, măsură şi armonie, implantate de natură. 

Deasupra frumuseţii fizice există însă frumuse- 
kea spirituală. Şi ea constă în ritm, măsură şi ar- 
monie, dar eo frumuseţe „Superioară, deoarece ar- 
monia ei este mai perfectă. Cîntecul uman e mai 
desăvîrşit decît cîntecul privighetorii, deoarece, 
pe lîngă melodie, el conține cuvinte care au un 
conţinut spiritual. În estetica lui Augustin, idealul 
frumuseţii încetase a mai fi pur fizic. Hristos şi 
sfinții erau idealuri ale frumosului, iar nu eroii 
goi, ca în cazul grecilor. Dacă lumea e frumoasă, 
ca este astfel pe temeiul frumuseţii ei spirituale. 

Pasiunea lui Augustin pentru „poemul lumii“ 
nu pare a fi conformă învățăturilor moralei creş- 
tine. Conduita firească pe care ar fi trebuit s-o 
adopte un Părinte al Bisericii ar fi fost să repu- 
dieze frumosul. Augustin n-a adoptat însă această 
conduită. În schimb, după cum spune Troeltsch, 
cl şi-a deplasat atenția câtre lumea frumuseții spi- 
rituale. A găsit adevărata frumuseţe nu în imagi- 
nea sensibilă a lumii, ci în ordine și unitate, adică 
accesibilă numai intelectului, în frumuseţea su- 
fletului. 


Frumuseţea supremă, care transcende frumusețea 
lumii, e Dumnezeu: el e „frumusețea însăşi“2!. 
Frumuseţea lui nu conţine nici unul dintre far- 

diile plăcute ce ne desfată simţurile. Ea e total 
dincolo de simţuri, nici o imagine nu o poate repre- 
zenta. Astfel, Augustin, spre deosebire de scriitorii 
Antichității clasice, dezaproba imaginile reli- 
gioase. Aici era de acord cu Vechiul Testament, 
prefigurind astfel mișcarea iconoclâstă. Frumu- 
seţea divină nu e contemplată cu simțurile, ci de 
către spirit, și ea trebuie să fie contemplată în 
adevăr și virtute, şi nu cu ochii; numai sufletele 
neprihănite, numai sfinții o pot realmente percepe. 

Introducînd noțiunea de frumusețe divină, Au- 
gustin a făcut ca estetica lui, în ciuda fundațiilor 
ei autonome, să fie teocentrică. Frumuseţea fizică 
nu e lipsită de valoare, de vreme ce e opera lui 
Dumnezeu, dar nu este decît un reflex al frumu- 
seții celei mai înalte, este o frumuseţe tranzitorie 
şi relativă, pe cînd frumusețea supremă e eternă 
și absolută. Luată în sine, ea ar putea apărea im- 
punătoare, dar în comparație cu frumusețea di- 
vină, e nesemnificativă. Ea are tot atîta valoare 
ca orice bun temporal, ca de pildă sănătatea sau 
bogăţia, nici mai multă, nici mai puţină. Augustin 
spunea odată, pe urmele stoicilor, că frumusețea 
Izică nu e nici bună, nici rea în sine, ci devine 
bună sau rea după utilizarea ce i se dă. Vorbind 
despre buna utilizare ce poate fi dată lucrurilor 
frumoase, el spune: „Soarele, luna, marea, pămîn- 
tul, păsările, peştii, apa, grînele, vița de vie și 
măslinii — totul îl ajută pe sufletul pios să prea- 
mărească tainele credinţei“. Dar ele pot fi rele 
dacă întunecă frumuseţea eternă, dacă plăcerea 
rodusă de frumuseţea terestră devine un obstacol 
n contemplarea frumosului desăvîrșit. Cu toate 
că frumusețea sensibilă îşi pierde astfel însă mult 
din valoarea ei nemijlocită, ea cîştigă o valoare 
indirectă, religioasă. Ea devine mai degrabă un 
mijloc decît un scop. E, așadar, impropriu să 
cauţi plăcere în opere de artă — vase, tablouri și 
statui — luate în sine. Dar frumusețea sensibilă, 
singura formă de frumos pe care o percepem di- 
rect, devine punctul de plecare pentru meditaţia 
asupra frumosului în general. Ea e valorizată a- 
cum mai mult ca un simbol decît în sine. Soarele 


trebuie admirat nu atît pentru strălucirea lui cît 
ca simbol al luminii divine. 

Astfel, Augustin, împreună cu Pseudo-Dionisie, 
deşi anterior lui, a fost autorul formulării con- 
ceptului de frumos divin. Platon şi Plotin aveau 
un concept de frumos perfect, suprasensibil, un 
frumos mai desăvîrşit decît frumosul sensibil. Ei 
credeau că frumosul sensibil își derivă frumusețea 
din frumosul suprasensibil. Augustin a dat însă 
acestor idei o nouă semnificaţie prin combinarea 
consideraţiilor estetice cu cele teologice. Și ideile 
lui, cu tot ce era profund și totodată primejdios 
yi discutabil în ele, au devenit fundamentul este- 
ticii întregului Ev Mediu. 

12. ARTA ŞI FRUMOSUL. Augustin a acor- 
dat artei o atenţie la fel de mare ca şi frumosului. 
Conceptul de artă și l-a luat de la antici. În pri- 
mul rînd, ca şi anticii, credea că arta se înte- 
meiază pe cunoaștere. Cîntul păsărilor nu e artă 
şi nici muzică, arta e prerogativa omului. Cînd 
Însă un cântec al omului e pur imitativ și nu se 
întemeiază pe cunoaştere, nu poate fi numit 
artă. În al dilea rînd, ca și anticii, Augustin con- 
cepea arta într-un sens larg, extinzînd conceptul 
la orice formă de activitate calificată, inclusiv 
meşteșugurile. Veacurile de elenism își lăsaseră to- 
tuşi pecetea, iar Augustin a distins meşteşugurile 
mai explicit decât grecii de artele preocupate de 
frumos. 

Conform dezvoltărilor esteticii antice, arte ca 
pictura şi sculptura ajunseseră să capete un statut 
special, nu ca arte frumoase, ci ca arte imitative 
sau iluzioniste. Augustin, pentru care Dumnezeu 
era țelul oricărei activităţi, inclusiv al artei, nu 
putea accepta imitația şi iluzia ca funcţie propriu- 
zisă a artei. Cînd teoria mimetică și iluzionistă 
a fost abandonată, s-a deschis drumul pentru o 
nouă teorie și un principiu diferit pe care să se 
întemeieze discriminarea între aceste arte și cele- 
lalte. Dacă funcţia propriu-zisă a picturii și sculp- 
turii nu e nici imitaţia, nici crearea de iluzii, ce 

e5 altă funcție pot avea ele dacă nu aceea de a 


conferi măsură şi armonie? De vreme ce frumo- 
sul constă în măsură şi armonie, funcția picturii 
e de a crea frumosul. Astfel, Augustin a apropiat 
şi mai mult conceptele de artă şi frumos, lucru pe 
care anticii nu-l făcuseră niciodată. 

Cu toate acestea, el nu a rupt total cu concep- 
ţia mimetică despre arte, deoarece artele, de fapt, 
imită natura. Nu a rupt nici cu concepţia iluzio- 
nistă despre artă, căci artele, de fapt, amăgesc. 
Dar nici imitaţia, nici iluzia nu constituie o trăsă- 
tură esenţială a artei. Amîndouă au rămas în pla- 
nul secund al teoriei sale despre artă. Le-a com- 
binat pe amândouă, așa cum făcuseră platonicienii, 
afirmînd că arta e înșelătoare numai cînd imită 
aspectul exterior al lucrurilor. 

Augustin a combinat și teoria imitaţiei cu ideea 
că arta aspiră la frumos. Și procedind astfel, 
a transformat în asemenea măsură noţiunea de 
imitație, încît aceasta a ajuns să fie însuși con- 
trariul naturalismului. Presupunînd că orice lucru 
posedă o frumuseţe proprie şi că există urme de 
rumusețe2? în orice, el susținea că, ori de câte ori 
arta imită, ea nu imită fiecare aspect al unui lu- 
cru, ci descoperă şi potenţează tocmai acele urme 
de frumuseţe. Un istoric eminent” a exprimat o- 
pinia că e cu neputinţă să combinăm într-o sin- 
gură formulă elementele naturaliste și idealiste ale 
artei (amîndouă indispensabile unei opere de artă) 
mai bine decît a făcut-o Augustin. 

13. ARTA ŞI MINCIUNILE EI INEVITA- 
BILE. Multe dintre ideile lui Augustin, cum ar 
fi ideea că aptitudinea de a produce opere de artă 
(care este spirituală) e superioară operei înseși 
(care este materială), por fi găsite în Antichitate. 
Dar multe dintre ideile lui le-au fost străine an- 
ticilor și conforme ideilor altor Părinţi ai Bisericii. 
Astfel erau ideile că natura seamănă cu arta; că 
ea însăși este o operă de artă, şi că arta divină e 


cea care-l călăuzește pe artist şi-i face operele fru- 
moase. 


* A. Riegl, Die spătromische Kunstindustrie. 1904, pp. 211 
şi urm. 

Augustin s-a mai deosebit de antici şi în rezol- 
varea unei probleme care-i intrigase în mod spe- 
cial pe aceştia — și anume: o operă de artă poate 
oare conține falsităţi, şi, în caz afirmativ, cum 
putem explica această împrejurare? Răspunsul lui 
a fost că operele de artă dat, într-adevăr, par- 
tial false, dar falsitatea le este neapărat necesară; 
fără falsitate, ele nu ar fi adevărate opere de 
artă. Neputinţa de a înțelege falsitatea unei opere 
de artă duce la imposibilitatea de a înţelege arta 
în general. Un cal într-o pictură trebuie să fie 
un cal ireal, pentru că altminteri pictura nu ar fi 
o pictură adevărată. Hector de pe scenă trebuie 
să fie ireal, pentru că altminteri actorul care-l in- 
terpretează n-ar fi un adevărat actor. 

14. AUTONOMIA ARTEI. În primii săi ani 
de activitate, Augustin privea arta ca auto- 
nomā. În această privință pare a fi mers mai de- 
parte decît anticii. Mai mult, el era un „estet“ 
care punea frumosul și arta mai presus de toate 
ră pa valori. El, cel dintîi poate, a susţinut acest 

unct de vedere: „Spuneam prietenilor: oare iu- 

im altceva decît frumosul?“, scrie el în Confe- 
simnile?5 lui. lar în scrierea Împotriva academi- 
cienilor, el a contrapus filocalia, sau dragostea de 
frumos, şi filosofia. Mai tîrziu, în Confesiuni, s-a 
căit de estetismul său ca de un păcat, iar în Re- 
bactări nu şi-a mai elogiat scornirea, cum o nu- 
mea el, cu filosofia şi filocalia. 

15. POEZIA ȘI ARTELE PLASTICE. Augus- 
tin a văzut și a subliniat în mod deosebit ceva 
de cea mai mare însemnătate pentru teoria artei 
şi care fusese trecut cu vederea sau omis de alți 
esteticieni. Și anume faptul că o singură teorie 
nu poate îngloba toate artele. Fiecare artă are un 
caracter diferit; artele plastice sînt foarte diferite 
de literatură. Pictura e privită într-un fel, iar 
operele literare într-altul26. Oricine vede şi con- 
templă un tablou, îl cunoaşte și poate rosti o ju- 
decată asupra lui. Într-o operă literară nu e însă 
de ajuns să contempli literele, oricât ar fi ele de 
frumos scrise; operele literare trebuie citite şi în- 

derni: în pictură, forma este esenţială, iar în -lite- 
ratură, conţinutul e la fel de important. 

Augustin a formulat această distincție simplă, 
dar fundamentală în Comentariul la Evanghelia 
după loan, nu în vreuna din scrierile lui estetice”. 
Ca atare, ea a trecut neobservată în istoria și teo- 
ria artei. 

16. VALORIZAREA ARTELOR. În valoriza- 
rea artei, Augustin a fost călăuzit de principii deo- 
potrivă antice şi medievale. Iniţial, el a fost că- 
lăuzit în întregime de spiritul Antichității, iar 
mai tîrziu de principiile religioase care aveau să 
devină principiile tipice ale valorizării în Evul 
Mediu. 

(a) La început, Augustin nu a privit toate artele 
ca avînd o valoare egală. El considera că cea mai 
înaltă formă de artă e muzica, arta numărului și 
a proporției precise. Preţuia și arhitectura pentru 
calitățile ei matematice. Pictura şi sculptura le 
plasa considerabil mai jos pe scara lui de valori, 
entru că ele sînt preocupate de imitarea imper- 
ectă a realităţii sensibile, nu lucrează cu numă- 
rul şi nu au aproape nici un ritm. 

(b) În anii mai târzii ai activității sale, consi- 
deraţiile religioase au precumpănit asupra celor 
estetice. S-a schimbat nu concepţia lui despre artă, 
ci valorizarea acesteia. Judecăţile lui au devenit 
în întregime dezaprobatoare. A început să trateze 
poezia ca fiind falsă, inutilă şi imorală. A con- 
damnat utilizarea ficţiunii. A cerut exercitarea 
cenzurii. În Confesiuni, a condamnat cultura li- 
terară a Antichității, al cărei produs era el însuşi. 
Ca Platon și Aristotel, a condamnat și el teatrul, 
dar dintr-un motiv diferit, nu, aşa cum făcuseră 
ei, pentru că stirnește emoția, ci pentru că stîr- 
nește o emoție mincinoasă. L-a pus pe actor pe 
aceeași treaptă cu gladiatorul, vizitiul și curte- 


* M. Schapira, “On the Aesthetic Attitude in Roma- 
nesque Art”', în Arf and Thought, issued in honour of A. K. 
Coomaraswamy, ed. K. B. Iyer, Londra, 1947, p. 152, a atras 
atenţia asupra acestul text și i-a apreciat Importanța. 


zana. În aceste judecăţi, criteriile etice, pedago- 
gice şi religioase au avut prioritate față de cele 
estetice, 

„17. REZUMAT. Estetica lui Augustin e inclusă 
în estetica creştină, dar s-a sugerat că ea e mai 
degrabă culminaţia esteticii antice. Nu e nici o 
contradicţie aici. El a vestit o nouă eră, trăind 
în era care apunea. Pentru că a trăit în faza ei 
de declin, s-a putut folosi de întreaga ei expe- 
riență și i-a putut comasa realizările într-un mod 
mai deplin decît oricare dintre predecesorii lui. În 
realitate, din operele lui nu lipseşte nici o idee 
estetică fundamentală a Antichității. 

În rîndul acestora pot fi incluse cu precădere 
concepția despre frumos ca proporție și măsură, 
distincţia dintre frumosul sensibil și intelectual și 
credința în frumusețea lumii. El a transmis mai de- 
parte noţiunea pitagoriciană de măsură, noţiunea 
platonică de frumos absolut și noţiunea stoică de 
frumuseţe şi armonie a lumii. 

Acestora le-a adăugat însă altele proprii. El a 
realizat o apropiere între teoria artei și teoria fru- 
mosului, a pus accentul pe analiza experienţei este- 
tice; a lărgit conceptul de ritm; a enunțat teoria 
„urmelor de frumusețe“ şi a clarificat distincția 
dintre poezie și artele plastice. Acestea au fost 
idei strict estetice. În plus, folosind sistemul con- 
ceptual al anticilor, el a înălţat o nouă suprastruc- 
tură religioasă, o teodicee estetică. 

Estetica lui Augustin conţinea astfel elemente 
variate. În parte, ea era deja medievală, dar în 
parte era încă antică. Era religioasă, transcenden- 
tală, teocentrică şi, așa zicînd, supraterestră. Au- 
gustin avea însă un ochi limpede şi pătrunzător 
și pentru lucrurile pămîntești: complexitatea ar- 
tei, fluctuațiile în atitudinea estetică și prezența 
urîtului alături de frumuseţe în lume. 

Ca şi estetica lui Aristotel şi Cicero, estetica lui 
Augustin conţinea două tipuri de idei. Unele erau 
centrale, și a revenit constant la ele, bunăoară 

le-a împărtăşit fie cu Antichitatea, fie cu Părinţii 
Bisericii. Ele au avut o puternică influență asupra 
Evului Mediu.. Alte idei au apărut doar inciden- 
tal, ca și cum nu le-ar fi acordat nici o însemnă- 
tate. Printre ele se numără idei ca „urmele de fru- 
musețe“, combinaţia dintre artă și frumos şi dis- 
tincția dintre poezie şi artele plastice. Acestea au 
fost cele mai independente ide; ale lui. Ele au a- 
vut un răsunet redus în Evul Mediu, astăzi însă 
sînt considerate ca foarte judicioase. 


18. ORIENT ȘI OCCIDENT. Estetica creştină 
a apărut aproape simultan în Est şi în Vest. Au- 
gustin era cu o generație mai tînăr decît Vasile 
şi probabil cu o generație mai vîrstnic decît 
Pseudo-Dionisie. La început, estetica creştină din 
Răsărit și din Apus a fost asemănătoare, pentru 
că se inspira din aceeași filosofie grecească (pla- 
tonică) şi se adapta aceleiaşi credințe. Atît în Rž- 
sărit cât și în Apus, frumosul spiritual era pre- 
uit mai mult decît cel fizic, cel divin decît cel 
uman. Cu toate acestea, existau unele deosebiri 
între estetica răsăriteană şi cea apuseană. Estetica 
lui Vasile venea direct din Grecia; cea a lui Au- 
gustin trecea prin Roma. Cel dintii a recurs mai 
mult la Plotin, celălalt mai mult la Cicero. Este- 
tica lui Vasile se concentra asupra celor mai gene- 
rale probleme ale frumosului, cea a lui Augustin 
includea probleme specifice ale artei. Cel dintii 
celebra frumuseţe a lumii, cel din urmă era con- 
ştient şi de urîţenia ei. Unul preţuia arta pentru 
elementul divin din ea, celălalr emitea un avertis- 
ment Împotriva ei, percepîndu-i elementele umane. 

După Vasile şi Augustin estetica răsăriteană și 
cea apuseană s-au dezvoltat în chip divergent. 
Pseudo-Dionisie și Teodor Studitul, reprezentanții 
iconodulilor bizantini, au fost cei mai speculativi 
esteticieni cunoscuţi În istorie, în timp ce succe- 
sorii lui Augustin, Boethius şi Cassiodorus, au fost 
simpli enciclopediști și colecționari de informaţii, 
definiţii și clasificări pozitiviste. 

19. ESTETICA DUPĂ AUGUSTIN. Vreme de 


un mileniu, Augustin a rămas autoritatea în ma- 

terie de estetică creştină. Însemnătatea lui a fost 
cpalată doar de Pseudo-Dionisie. Cîteva veacuri 
mai târziu, summae-le scolastice, ocupîndu-se de 
frumos, se bazau în exclusivitate pe aceşti doi 
scriitori. Din ei şi-a extras Evul Mediu concepţia 
metafizică despre frumos (iar din Augustin și alte 
numeroase idei specifice despre frumos şi artă). 
Concepţia. religioso-metafizică despre frumos care 
a alcătuit baza esteticii medievale, a fost elabo- 
rată astfel în secolele al IV-lea și al V-lea. Cu 
toate că și-a menţinut poziţia pînă la finele Evu- 
lui Mediu, ea nu a mai cunoscut vreo dezvoltare, 
ci a fost numai repetată, uneori în termeni noi, 
dar mai adesea exact în cuvintele lui Pseudo-Dio- 
nisie şi Augustin. Ea a oferit mai degrabă cadrul 
decît conţinutul esteticii Evului Mediu matur, care 
a fost metafizic doar într-o mică măsură, fiind 
mai ales empiric şi ştiinţific. 

O linie de dezvoltare neîntreruptă ducea din 
Antichitatea clasică pînă la Augustin. Dar ime- 
diat după el, continuitatea a fost întreruptă de 
prăbuşirea Romei. În ruina subsecventă a culturii 
antice, orice urmă a esteticii antice, ca și a noii 
estetici a lui Augustin, a dispărut temporar. El 
n-a avut urmași: contribuția lui la estetica creştină 
a fost momentan întreruptă. 

În acest stadiu, istoricul esteticii are următoa- 
rele obligaţii: (a) să descrie evenimentele și condi- 
tiile de viaţă care explică acea catastrofă ce a 
cuprins lumea antică şi a întrerupt dezvoltarea 
esteticii. (b) El trebuie să-și caute materialul în 
arta perioadei respective, deoarece producția de 
literatură scrisă aproape încetase. Dar întrucât 
oamenii au continuat să cînte, să picteze și să 
construiască, putem deduce atitudinea lor față 
de frumos și creativitate din arta lor. (c) Trebuie 
de asemenea să spună cîte ceva despre Boethius, 
Cassiodorus şi Isidor din Sevilla, care, deși n-au 
avut pretenţia să creeze o nouă estetică, au încer- 
cat măcar să salveze de la pieire rămăşiţele este- 
ticii antice. Aceasta va duce la estetica „renaș- 
terii carolingiene“. 


E. TEXTE DIN AUGUSTIN’ 


CARACTERUL OBIECTIV AL FRUMUSEȚII 


De vera religione (Despre adevărata credință) 
XXXII, 59. 


1. Pentru mulți scopul este desfătarea ome- 
nească, ei nu vor să se străduiască spre cele înalte 
pentru a judeca din ce motiv sînt plăcute lucru- 
rile care se văd. Astfel, dacă voi întreba pe un 
constructor care a realizat un arc, de ce cladeşte 
un altul asemănător în cealaltă parte, va răspunde, 
cred, că părțile egale ale unei clădiri trebuie să 
corespundă unele altora. Dacă voi merge mai de- 
parte cu întrebarea, cerîndu-i să-mi spună de ce 
a ales această dispunere, va răspunde că aşa se 
cuvine, așa e frumos, că așa place privitorilor și 
nu va îndrăzni să pătrundă mai adînc. Va rămîne 
cu ochii în pămînt și nu va înţelege de unde de- 
curge problema. Eu însă nu voi înceta să-l fac pe 
cel a cărui privire este întoarsă spre lăuntru și care 
e văzător al nevăzutului, să cugere de ce plac toate 
acestea și să îndrăznească a fi el însuși judecător 
al desfătării omeneşti. Astfel, el va fi deasupra 
desfătării, nu va fi înlănţuit de ea; o va judeca 
pe ea însăşi şi nu va judeca potrivit ei. Mai întîi 
de toate îl voi întreba dacă lucrurile sînt fru- 
moase fiindcă plac sau plac pentru că sînt fru- 
moase. Voi întreba deci încă o dară, din ce pri- 
cină sînt frumoase, și dacă va ezita, voi preciza: 
oare pentru că părțile sînt asemănătoare unele 
altora şi sînt strînse într-un tot după o anume 
îmbinare? 


FRUMUSEȚEA ÎNTREGULUI 
Ibidem, XL, 76. 


2. Astfel cu toţii, după îndatoririle şi ţelurile 
fiecăruia, ne integrăm frumuseţii universale, încît 
ceea ce ne este neplăcut luat aparte, ne place mult 
cînd îl privim în ansamblu. 


* Traduse de Mihai Gramatopol. 

FRUMUSEȚEA ARMONIEI 
Ibidem, XXX, 55 


3. Deoarece în toate artele armonia (conve- 
nicntia) este plăcută, grație ei existind și fiind 
frumoase toate cele, ea năzuiește către egalitate și 
unitate fie prin asemănarea părţilor egale, fie prin 
icrarhizarea (gradatione) celor inegale (disparium). 


FRUMUSEȚEA ORDINII 
Ibidem, XLI, 77 

4. Tot ce este frumos este bine orînduit. 
FRUMUSEȚEA UNITĂȚII 
Epistole, XVIII (P.L., 33, c. 85) 

5. Unitatea este forma oricărei frumuseți. 
!INUMUSEȚEA NUMĂRULUI 


De libero arbitrio (Despre liberul arbitru) 
1], XVI, 42 


6. Priveşte cerul şi pămîntul și marea şi ceea 
ce strălucește pe cer, deasupra pămîntului şi mării 
sau se tirăște pe dedesubt sau zboară sau înoată: 
il a forme pentru că au mărimi (numerice). 
Lipseşte- -le de numere şi nu vor mai fi nimic. De 
cine sînt create dacă nu de creatorul numărului? 
liinţa lor le este atît cît le este mărimea nume- 
rică. Şi oamenii, creatori a tot felul de forme cor- 
poraie,, folosesc în arta lor numerele, graţie că- 
rora îşi desăvîrșesc (coaptant) operele. Caută ceea 
ce mişcă mîinile artistului însuşi şi vei afla că e 
numărul! 


De musica (Despre muzică), VI, XII, 35 


7. Dacă cercetăm această artă ritmică sau me- 
trică de care se folosesc cei care fac versuri, nu 
socoteşti că, ea cuprinde anumite numere (numeri) 
conform cărora se creează versurile? — Nu pot 
socoti altfel! — Şi oricare ar fi aceste numere, ți 
se pare că trec odată cu versurile sau că rămîn? 
— Rămîn, desigur. — Trebuie deci admis că anu- 
mire numere trecătoare se alcătuiesc din numere 
fixe. 


FORMĂ, PROPORȚIE ŞI NUMĂR 
De ordine (Despre ordine), LI, 15, 42 


8. De aici [raţiunea] a ajuns în tărîmul ochilor 
ŞI, cercetînd pămîntul și cerul, a simţit că nu-i 
place nimic altceva decît frumusețea, şi în fru- 
musețe formele, în forme proporţiile (dimensio- 
nes) şi în proporţii, numerele. 


MĂSURĂ, FORMĂ ȘI ORDINE 


De natura boni (Despre natura binelui), 3 (PL. 
42, c. 554) 


9. Toate lucrurile cu cît sînt mai măsurate, mai 
formate și mai ordonate cu atît sînt mai frumoase 
(bona), dar cu cît sînt mai puţin măsurate, for- 
mate și ordonate cu atît sînt mai puţin frumoase. 
Aceste trei calități: măsura (modus), forma (spe- 
cies) şi, ordinea (ordo), ca să nu mai vorbesc de 
nenumărate altele care în chip evident sînt le- 
gate de acestea, deci cele trei, măsura, forma și 
ordinea, sînt calități generale ale lucrurilor create 
de Dumnezeu fie în ce priveşte sufletul, fie în ce 
priveşte corpul. Acolo unde cele trei sînt pe de- 
plin atinse, şi frumuseţea este deosebită, unde 
sînt puţin respectate, frumusețea e și ea puţină, 
iar unde nu există deloc, şi frumuseţea lipseşte. 


FRUMUSEȚEA PARITĂŢII 
Despre muzică, VI, 10, 26 


10. Care e acel lucru care ne bucură în per- 
ceperea numericului sensibil (sensibili numerosi- 
tate)? Oare altceva în afară de o anume paritate 
şi de intervalele egal măsurate? Piciorul pyrrhic 
sau spondeic sau anapestic sau dactilic sau pro- 
celeusmatic sau dispondeic, nu desfată altfel decît 
integrîndu-și, prin egală împărţire, partea sa în 
ansamblu? 

FRUMUSEȚEA EGALITĂŢII NUMERICE 
Ibidem, VI, 12, 38 

11. Putem iubi altceva decât lucrurile frumoase? 
Cele frumoase plac datorită numărului prin care 
am arătat că se exprimă dorinţa de egalitate (ae- 


«ualitas). Numărul nu se referă numai la acea 
irumusețe care e percepută cu urechea sau la cea 
a mişcării corpurilor, ci chiar la formele vi- 
zibile însele cărora li se spune în mod cu totul 
obişnuit că sînt frumoase. Socoteşti a fi altceva 
decît o egalitate numerică (aequalitas numerosa) 
munci cînd membrele duble, cu părți egale, îşi 
corespund unul altuia? Ce altceva căutăm în lu- 
mină și culori decît ceea ce se potrivește ochilor 
noştri? În ele căutăm ceea ce convine felului nos- 
tru de a fi și respingem ceea ce nu convine... Să 
nu ne bucurăm în acest caz de legea egalităţii? 
lia poate fi observată în cazul mirosurilor, gus- 
turilor şi al simțului tactil. Orice ţine de dome- 
niul simţurilor ne place graţie egalităţii și ase- 
mănării. Unde există egalitate şi asemănare acolo 
este şi proporție numerică (numerositas); nimic nu 
e mai egal și mai asemănător decît unu cu unu. 


De civitate Dei (Despre cetatea lui Dumnezeu) 
XI, 18 


12. Frumuseţea lumii (saeculi pulchritudo) 
constă în opoziţia contrariilor (contrariorum oppo- 
sitione). 


Despre ordine, 1, 7, 18 

13. Frumuseţea tuturor lucrurilor luate îm- 
preună se conturează din antiteze, adică din con- 
trarii. 
VECHEA DEFINIȚIE A FRUMUSEȚII 
Despre cetatea lui Dumnezeu, XXII, 19 


14. Întreaga frumuseţe a corpului constă din 
potrivirea (congruentia) părţilor și dintr-o anu- 
mită delicateţe a culorii (coloris suavitate). 
FRUMUSEŢEA ȘI POTRIVIREA 
Confessiones (Confesiuni), IV, 13 


15. Ce este dar frumosul (pulchrum)? Şi ce e 
Frumusețea (pulchritudo)? ... Luam aminte şi ve- 
deam chiar în corpuri că unul (frumosul) este toc- 
mai Întregul și de aceea e frumos, altul însă, ceea 

doma părţii corpului, întregului din care face 
parte, sau așa cum vine încălțămintea pe picior. 


RAŢIUNEA CA JUDECĂTOR AL FRUMUSEȚII 
Despre adevărata credinţă, XXXI, 57 


16. Mă desfăt cu cea mai desăvârșită egalitate 
pe care o observ_ nu cu ochii corpului, ci cu ai 
minţii. Gândesc că sînt cu atît mai bune cele pe 
care le disting cu ochii cu cît prin natura lor sînt 
mai apropiate de cele „pe care le discern cu spi- 
ritul (animo). De ce sînt astfel, nimeni nu poate 
spune. 


Ibidem, XXXII, 60 


De unde cunoşti acea unitate conform căreia 
judeci corpurile şi pe care, dacă nu o vezi, nu 
poţi constata că acestea nu o cuprind. Dacă o 
zărești cu ochii trupului nu vei spune, fără să 
ai, dreptate, că ele sint departe de dînsa deși mai 
păstrează urme ale ei? Căci cu ochii trupești nu 
poţi zări decît lucrurile corporale; unitatea însă 
o vedem cu mintea. 


Despre muzică, VI, 10, 28 


17. Rațiunea va întreba desfătarea carnală a su- 
Fletului care-și asumă pentru sine rolul de jude- 
cător atunci cînd se lasă vrajită de acea egalitate 
a ritmului pe unităţi de timp — sînt într-adevăr 
cele două silabe scurte egale? 

CELE CINCI GENURI DE RITM 
Ibidem, VI, 2, 2—5 


18. Răspunde, dacă de pildă pronunțăm versul 
„Dumnezeu creator a toate cele“ (Deus creator 
omnium), aceşti patru iambi ce îl compun, unde 
socotești că exista? În sunetul care se aude sau în 
simțul celui care aude şi care se află în urechi? 
Sau poate în, însăși acţiunea celui care pronunță? 
Sau, pentru că versul este cunoscut, trebue să măr- 
turisim că aceste ritmuri există în memoria noas- 
tră?... Aş vrea să te întreb, deoarece consideri 
din aceste patru genuri doar, pe unul mai de 
seamă, nu socoteşti că ne-a apărut şi un al cinci- 

lea care rezidă în însuşi discernămîntul natural al 
celui care încearcă senzaţia? Căci ne bucurăm de 
cpalitatea ritmurilor şi ne supărăm de greșita lor 
alcătuire... Eu socotesc că in toate acele genuri 
acesta singur trebuie osebit, căci una este să emiţi 
un sunet, fapt propriu unui corp, alta este să-l 
auzi, sufletul din corpuri îl înregistrează, alta să 
produci ritmuri mai repezi sau mai lente, alta să-ți 
aminteşti de ele şi, în fine, altceva să aprobi și 
să respingi toate acestea ca şi cum ai da sentința 
în conformitate cu o lege naturală. 


Ibidem, VI, 6, 16 


Sînt cinci genuri de ritm. Fie primul numit al 
minții (iudicialis), al doilea al acţiunii (progressor), 
al treilea al percepției (occursor), al patrulea al 
memoriei (recordabilis), al cincilea al sunetului 
(sonans). 


FRUMUSEȚEA ÎNTREGULUI 
Ibidem, VI, 11, 30 


19. Dacă cineva, de pildă, ar fi aşezat, aidoma 
unei statui, într-un anumit unghi al unui templu 
vast şi superb, n-ar putea vedea frumusețea ace- 
lui edificiu în care el însuși se află. Nici oșteanul 
în rînd nu poate cuprinde cu privirea alinierea 
întregii armate. 


URIŢENIA 


Despre natura binelui 14—17 (P. L., 42, c. 555-6) 


20. Toate lucrurile mici prin comparație cu 
cele mari primesc nume potrivnice acestora. Ast- 
fel forma oamenilor pentru că e mare se cheamă 
[rumuseţe, iar prin comparaţie cu ea frumuseţea 
maimuţei e numită urîțenie (deformitas). Cei ce 
nu cugetă se înșală socotind bună frumuseţea 
omului şi rea urițenia maimuţei; ei nu înţeleg na- 
tura particulară a corpului acesteia, simetria bi- 
laterala a membrelor, armonia părților, modul de 
apărare a integrității trupului și altele. care iau 
timp să le înşirui... Răul nu există în natură de- 

Contra epistolam manicbaei (Impotriva epistolei 
unui manibeist), 34 (P.L., 42, c. 199) 


Niciodată natura nu e cu desăvârşire lipsită de 
ceva bun. 


FRUMUSEȚEA LUI DUMNEZEU 
Confesiuni, X, 34 


21. Ochilor le plac formele frumoase și variate, 
culorile strălucitoare și plăcute. Să nu-mi stăpt- 
nească ele sufletul, ci Dumnezeu, care le-a făcur 
bune îndestul, căci numai el este binele meu... 
Cît de multe ispitiri pentru ochi au adăugat oa- 
menii cu ajutorul artelor și meșteșugurilor în ce 
priveşte hainele, încălțările, vasele și feluritele 
produse, picturile și sculpturile, toate acestea de- 
pășind cu mult moderaţia și cuviința ... Astfel de 
lucruri frumoase sînt desprinse de mîinile făuri- 
torilor din acea frumuseţe ce este deasupra sufle- 
telor și după care zi și noapte suspină sufletul 
meu. Căci făuritorii și admiratorii frumuseţilor 
exterioare își trag din ea numai putinţa de a o 
recunoaște, nu și aceea de a o folosi. 


NORME ALE FRUMUSEȚII 
Despre adevărata credinţă, XXXII, 60 


22. Nimeni neavertizat nu vede că nu există 
nici o imagine, nici un corp care să nu aibă mă- 
car urmă de unitate în el și că, dimpotrivă, nici 
un corp, fie el cel mai frumos, nu poate să-și rea- 
lizeze unitatea către care tinde deoarece ocupă în 
mod necesar mai multe puncte în spaţiu, distan- 
ţate între ele. 

CREAȚIA MAI PRESUS DE OBIECTUL CREAT 


Ibidem, XXVII, 43 

23. Astfel, unor pervertiţi le plac mai mult 
versurile decît arta versificării, căci s-au dedat 
mai mult plăcerii auzului decît aceleia a inteli- 
genţei. 
FICŢIUNE ŞI ADEVĂR ÎN ARTĂ 
Soliloauia (Solilocvii), II, 10, 18 

24. Caci una este să vrei a fi fals şi alta să nu 
poți să fii adevărat; tot aşa și lucrările omeneşti 


cum sînt comediile sau tragediile sau mimii, aces- 
tora putindu-li-se adăuga operele pictorilor și 
sculptorilor. Un om pictat nu poate fi adevărat 
cu toate că are aspectul unui om, cum nu sînt 
adevărate cele scrise în cărţile comediografilor. 
Aceste lucruri nu se vor neadevărate după vreo 
anume dorință a lor, ci după acea nevoie care le-a 
făcut să urmeze voinţa autorului. Roscius, pe 
scenă, prin voința lui, era o falsă Hecubă, prin 
natură, un om adevărat. Prin chiar voinţa lui era 
şi un tragedian adevărat, tocmai pentru că juca 
rolul ales; era un fals Priam pentru că îl imita 
pe Priam și nu era Priam însuși... Fapte din 
care deducem o stranie încheiere... Toate aces- 
tea sînt deci adevărate în măsura în care sînt par- 
wal false, iar adevărul fiecăruia se întregește din 
ce e fals pentru altele, căci numai așa Roscius, 
abia amintit, poate fi un tragedian adevărat fiind 
un fals Hector, şi numai atunci o pictură poate 
[i adevărată cînd reprezintă un cal fals, de pildă. 


I:STETISM 
Confesiuni, IV, 13 


25. Îndrăgeam lucrurile frumoase și demne de 
dispreş şi, adîncindu-mă în ele, le spuneam prie- 
tenilor: oare iubim altceva decît frumosul? 
LITERATURĂ ŞI PICTURĂ 


In Ioannis Evangelium (Despre evanghelia lui 
loan, XXIV, cap. 2 (P.L., 35, c. 1593) 

26. Dar dacă privim nişte litere frumoase nu 
este suficient, pentru a lăuda măiestria scriitoru- 
lui, faptul că le-a executat egale, simetrice și îm- 
podobite, fără să fi citit ce ne-a comunicat cu 
ajutorul lor. Așa se face că privitorul se desfată 
de frumusețea operei plastice și îl admiră pe ar- 
tist; cel ce înţelege însă, îi citește“ oarecum opera. 
Una este să priveşti o pictură și alta niște litere. 
Cînd priveşti o pictură ai văzut totul și o poţi 
lăuda, cînd priveşti niște litere, aceasta nu e totul, 

2. CADRUL VIITOARELOR DEZVOLTĂRI 


(a) Cadrul politic 


1. DISTRUGEREA CULTURII VECHI. În pri- 
ma jumătate a secolului al VI-lea, totalitatea fos- 
tului Imperiu Roman de Apus se afla în mîinile 
unor noi triburi războinice. Italia era condusă de 
ostrogoți, Spania de vizigoți, Galia de franci, 
Africa de Nord de vandali și Britania de anglo- 
saxoni. Venirea lor a dus la dispariția naţiunilor, 
la prăbuşirea civilizației și culturii antice. Ea 
desparte noua eră de cea veche. 

În a sa Historia Gothorum, Isidor din Sevilla 
scrie despre Spania: „În anul 408, vandalii, ale- 
manii şi suevii au ocupat Spania, făcînd năvăliri 
pline de cruzime asupra țării, semănînd uciderea 
și pustiirea, incendiind cetăţile, jefuind și secă- 
tuind rezervele de hrană pînă într-atîta încît popu- 
laţia, silită de foame, a devorat carne de om, ma- 
mele și-au mîncat pruncii, iar animalele sălbatice 
i-au amenințat cu nimicirea pe cei rămași în viaţă“. 

Procopius, în De bello gothico, scriind despre 
Italia de pe vremea luptei lui Iustinian cu ostro- 
goții (526—548), spune că oamenii mureau atît 
de slăbiți de înfometare, încît animalele care se 
hrăneau cu stîrvuri nu găseau nimic altceva decît 
oase și piele uscată. 

Beda, în Historia ecclesiastica gentis Anglorum 
descrie Britania după atacul anglilor în 449: „Clă- 
dirile publice și cele private au fost distruse, atît 
cîrmuitorii cît şi oamenii de rînd, indiferent de 
poziţie, au căzut victima focului și sabiei, astfel 
încît n-a mai rămas nimeni să-i îngroape pe cei 
ce fuseseră ucişi cu cruzime“. 

În aceste împrejurări, prea puţin se putea păstra 
din cultura antică, fie ea materială sau intelec- 
tuală. Trebuia reluat totul aproape de la zero. 
Aceste condiţii nu erau deloc favorabile pentru 
dezvoltarea esteticii. E drept, cultura a reînviat 
relativ repede. Isidor din Sevilla din secolul al 
VII-lea scria că „vestitul trib al goților, după 
multe victorii... s-a bucurat în pace şi desfătare 
înconjurat de coroane regale și bogății uriaşe”. 104 


Curînd însă noi răsturnări au întrerupt această 
„pace şi fericire“. 

Cultura cuceritorilor se deosebea total de cea a 
grecilor şi romanilor. Ei trăiau în comunități tri- 
Dale, fără clase sociale distincte, fără sclavi; o 
cultură rurală, fără oraşe. Aparţineau, de fapt, 
preistoriei. Educaţia, nevoile și interesele lor in- 
telectuale, nivelul tehnic, industria și ştiinţa lor 
nu suferă nici o comparaţie cu acelea ale Romei. 
Nu atinseseră nivelul de dezvoltare al romanilor 
de la începutul Republicii. Istoria o pornea încă 
o dată de la început, Situaţia ar fi putut fi alta 
dacă aceste popoare primitive ar fi asimilat cul- 
tura avansată a învinșilor. Ei însă au început prin 
a o distruge şi și-au dus viaţa în condițiile pro- 
priei lor culturi primitive. 

2. SCHIMBĂRI GEOGRAFICE.  Năvălirile 
barbare au modificat geografia Europei. Regiunea 
mediteraneană, unde se născuse și înflorise cul- 
tura antică, a încetat acum să mai fie principa- 
lul centru al vieţii politice și culturale. S-a situat 
pe un loc secundar față de regiunile nordice și 
apusene ale Europei. Îşi pierduse atracția: orașe 
şi sate, drumuri și apeducte, totul era ruinat. Tri- 
hurile rămîneau în Nord, unde se simțeau acasă 
şi unde şi-au creat state puternice. Expansiunea 
musulmană din secolul al VIII-lea a deplasat încă 
şi mai definitiv spre Nord centrul civilizaţiei 
europene. 

Au existat două regiuni înfloritoare în Evul 
Mediu — zonele de litoral ale Mării Nordului şi 
ale Oceanului Atlantic. Populaţia germanică a 
primei regiuni trăia mai ales de pe urma cuceri- 
rilor. Astfel au încercat să-i cucerească pe vecinii 
lor slavi şi romanici. Vikingii scandinavi, în rai- 
durile lor în țări depărtate, au ajuns pînă în Nor- 
mandia şi chiar în Sicilia. Locuitorii din regiunea 
atlantică, pe de altă parte, trăiau mai ales pe 
baza resurselor regiunii. De aici, îndeosebi din 
Galia (care avea să devină mai tîrziu Franţa, po- 
sesoare şi a unui litoral mediteranean), prin ames- 
sccul galilor celți, al francilor şi sub influența 

unui nou tip uman”. Cea mai mare dintre insti- 
tuţiile politice şi culturale pe care le-a cunoscut 
Evul Mediu timpuriu, statul carolingian, a fost 
coprodusul ambelor regiuni. 

Evul Mediu a rămas vreme îndelungată într-un 
stadiu de instabilitate politică. Statele, grupări mai 
mult sau mai puţin accidentale de ţinuturi şi tri- 
buri, se formau pe atît de lesne pe cît de lesne 
dispăreau. Chiar și marele imperiu al lui Carol 
cel Mare s-a dezintegrat încă din 843, după tra- 
tatul de la Verdun. Nici un stat de asemenea pro- 

orții n-a mai apărut apoi în Europa medievală. 
ntre timp, s-au ridicat imperii la ru nbenele Eu- 
ropei: Imperiul arab în secolele al VII-lea şi al 
VIII-lea, Imperiul Mongol în secolul al XIII-lea 
și Imperiul Otoman în secolul al XIV-lea. Ele au 
cucerit suprafeţe întinse din Europa şi incursiu- 
nile lor au fost oprite doar la frontierele Europei 
Centrale. Acesta e unul din motivele pentru care 
această zonă a dobîndit un rol atît de important 
în formarea culturii europene. Dar chiar și această 
zonă a fost sfişiată de războaie, războaie civile şi 
războaie între statele învecinate, fiecare lăsînd în 
urma-i ruine şi populaţii decimate. Arta și cul- 
tura medievală s-au dezvoltat în mijlocul con- 
flicrelor. 

3. ROMANIA. Goţii, după ce au cucerit Eu- 
ropa, n-au izgonit populaţia existentă. Ei înşişi 
erau puţin numeroși, probabil nu mai mult de 
unu la sută din populaţie. În ciuda interdicţiilor, 
fuziunea cu poporul cucerit era inevitabilă, și ei 
s-au latinizat. 

Decisive n-au fost numai consideraţiile demogra- 
fice. Lupta goților cu Roma n-a fost ideologică. 
Ei nu aveau idei pe care să şi le fi putut impune 
învinşilor. Admirau Roma și civilizaţia ei: nu 
aveau nimic comparabil cu organizarea, realiză- 
rile tehnice și cultura ei. 

În Italia și Galia, în pofida dezordini și lup- 
telor, modul de viaţă a rămas pentru moment în 


* H. Focillon, L'an mil, Paris, 1952. 

mare parte neschimbat. Latina a continuat sä fie 
vorbită pînă în secolul al VIII-lea, sub o formă 
coruptă, dar Încă autentic latină. Latina a unificat 
zonele dezbinate din punct de vedere politic și a 
dar naştere „Romaniei“. Scrierea romană, sistemul 
monetar, greutăţile şi măsurile, legile, sistemul 
administrativ, fiscal şi economic ca și comerţul 
roman au supravieţuit. Arta și-a păstrat în mare 
măsură caracterul roman provincial. Poeţii creș- 
tini continuau să scrie versuri latinești conform 
regulilor antice ale poeziei. 

Puternicul şi magnificul Bizanţ era marele de- 
pozitar al culturii antice, influenţind Occidentul 
prin intermediul comerţului dacă nu politicește. 
Articolele de lux se revărsau aici din Bizanţ. Mo- 
dul de viață bizantin era absorbit de Europa occi- 
dentală. Apusul era „pe cale de a se bizantiniza”. 
S-au produs apoi evenimente care au schimbat 
totul”. 

4. CĂDEREA ÎN BARBARIE. Musulmanii, în 
înaintarea lor victorioasă, ajunseseră în Spania. 
După ce au dobindit controlul asupra ţărmurilor 
sudice şi vestice ale Mediteranei, ei au tăiat dru- 
murile maritime, cea mai importantă legătură în- 
tre Occident, pe de o parte, şi Bizanţ şi întregul 
Orient pe de alta. Abia atunci, izolat, Occidentul 
a început să alunece extrem de rapid în barbarie. 
Faptul s-a petrecut în secolul al VIII-lea, la mai 
bine de trei veacuri după năvălirile barbare. În 
decursul acestor trei veacuri, Europa își păstrase 
încă o bună parte din moștenirea antică. Acum 
însă aceasta a fost brusc pierdută aproape în 
întregime. 

Importul de mărfuri din Răsărit a încetat. S-a 
creat o criză de papirus, care a trebuit să fie în- 
locuit cu pergamentul. Negustorii răsăriteni nu 
mai veneau, și comerţul în general s-a redus în 
asemenea măsură, încît pînă. şi negustorii locali au 
devenit de prisos. Activitatea comercială s-a re- 
dus la minimum. Monedele de aur au dispărut, 


*H. Pirenne, Mahomet et Charlemagne, ed. a 5-a, 1937; 
Histoire de l'Europe, des invasions au XVI' siècle, 1938, 


sistemul monetar bazîndu-se acum numai pe ar- 
int. Comerţul s-a redus la schimbul în natură 
între ţăranii locali, iar singura sursă de aprovizio- 
nare a rămas industria casnică țărănească. Nici 
chiar produsele agricole nu se mai puteau procura 
cu regularitate. Uleiul, folosit pînă atunci la ilu- 
minatul bisericilor, era de negăsit. Bunurile mo- 
bile, chiar ale celor mai puternice personaje, erau 
puţine. Singura bogăţie pe care o poseda un con- 
ducător era pămîntul. Orașele au încetat să mai 
existe ca centre administrative, comerciale și in- 
dustriale, supraviețuind numai ca fortărețe. Civi- 
lizaţia a regresat la un stadiu pur agricol, nu 
mai era nevoie de comerţ, de credit, de schimb, 
de administraţie fiscală sau de specializare a 
muncii. După secolul al VIII-lea, economia a co- 
borit la un nivel primitiv, a devenit o economie 
întemeiată pe natură și jaf. Pădurile au acoperit 
Europa. 

Viaţa intelectuală a regresat poate şi mai mult. 
Nivelul instrucției s-a prăbuşit. Aristocraţii de la 
curtea lui Pepin erau analfabeți, ca și regele 
însuși. Latina, nemaicontrolată prin scris, s-a co- 
rupt și a dat naștere diferitelor limbi romanice. 
Pe la anul 800, latina era folosită numai ca limbă 
savantă și ecleziastică. În afara clerului, practic 
nimeni n-o mai înțelegea. Vorbirea colocvială s-a 
înstrăinat de limbajul savant sau liturgic. Poezia, 
de care nu se mai interesau decit știutorii de 
carte, era ecleziastică, scrisă în latinește și ca atare 
de neînțeles pentru majoritatea oamenilor și eso- 
terică totodată. 

5. DEROMANIZAREA. Datorită penuriei de 
nave şi pericolelor pe care le comporta aventura- 
rea pe mările controlate de pirați, comunicația 
maritimă s-a întrerupt; în Italia nu se mai putea 
ajunge decît peste Alpi. "Țările mediteraneene au 
ajuns cele mai greu accesibile, cele mai izolate, 
cele mai sărace regiuni din Europa. Centrul cul- 
tural s-a deplasat spre Nord. Roma şi-a pierdut 
poziţia privilegiată de centru administrativ și 
episcopal, poziție de care se bucurase pînă în se- 
colul al VII-lea. Popoarele germanice au început 


să joace un rol mai activ în conducerea Europei. De 
pe vremea lui Carol cel Mare, civilizaţia romană 
a fost înlocuită cu o civilizaţie romano-germanică 
şi a început „deromanizarea“ societăţii. 

6. BISERICA. Numai în cel de-al doilea pă- 
trar al secolului al VII-lea au fost întemeiate a- 
proape şapte sute de mînăstiri în Neustria, Aus- 
trasia, Burgundia și Acvitania. Ele acopereau o 
suprafaţă de 30—40 de ori mai mare decît cea 
a Parisului”. Regii merovingieni fuseseră condu- 
cători pe de-a-ntregul laici, dar începînd cu Pepin, 
relaţiile dintre biserică și stat luaseră o cu totul 
altă formă. Biserica a început să-i conducă pe 
regi. În timp ce Merovingienii numiseră episcopi 
dintre funcţionarii lor, urmașii lor își numeau acum 
funcţionarii dintre episcopi. O explicaţie este că 
clerul, deși el însuși alcătuit din persoane fără o 
cultură deosebită, reprezenta totuși singura pătură 
u societății cu oarecare cultură; „cleric“ (clerc) a 
devenit sinonim cu știutor de carte”, 


Această schiţă a cadrului politic al perioadei a 
fost necesară pentru a înţelege de ce a avut loc 
un atît de, mare declin în cultura artistică; de ce 
unele rămăşiţe ale culturii antice s-au mai păstrat 
totuşi; de ce noua cultură a căpătat un caracter 
religios și ecleziastic şi de ce a urmat direcții 
de dezvoltare total diferite în Răsărit şi în Apus. 

Arta, influențată de modul contemporan de 
viață, a devenit religioasă, creştină şi ecleziastică, 
Aşa cum arta bizantină a încorporat elemente 
orientale, la fel și arta occidentală a adoptat anu- 
mite motive germanice. La un moment dat, arta 
occidentală a decăzut pînă la nivelul unei arte 


* J. Hubert, L'art prâ-roman, 1938. 

primitive. În Bizanţ, exista doar o teologie a artei, 
dar în Apus artei nu i se mai consacra aproape 
nici o reflecţie. Dacă s-au exprimat unele opinii 
de natură estetică, ele au fost în cea mai mare 
parte reluări ale unor idei mai vechi. Noile po- 
oare aveau o atitudine bine definită față de 
ie şi artă, dar această atitudine n-a fost for- 
mulată explicit în nici o teorie. Ea a fost doar . 
implicită în operele de artă și în instrucţiunile 
conducătorilor. Această atitudine se deosebea de 
atitudinea romană mai veche şi de cea bizantină 
contemporană. Unele trăsături ale ei por fi gă- 
site în muzică, iar altele în poezie şi în artele 
plastice. 


(b) Literatura 


1. NOUA FUNCŢIE A LITERATURII. La în- 
ceputul acestei perioade, unii oameni de litere 
mai erau încă păgâni şi mulţi scriitori creştini au 
crescut într-o ambianţă păgină. Curînd însă în- 
treaga societate a devenit creştină și scriitorii, nu 
au mai cunoscut altă perspectivă asupra vieţii în 
alara celei creştine. 

Creștinii timpurii erau înflăcăraţi și complet 
dedicați credinţei lor, Scopul primordial al lite- 
raturii lor era să mărturisească credinţa și să-l 
slujească pe Dumnezeu. Locul principal în poezie 
îl ocupau imnurile, iar în proză, vieţile lui Hristos 
şi ale sfinţilor și martirilor. 

2. ATITUDINEA FAȚĂ DE ANTICHITATE. 
La începutul perioadei, literatura, ca şi alte forme 
culturale, s-a dezvoltat în regiunea mediteraneană 
—- la Roma şi în Africa de Nord, dacă nu în 
Siria şi Egipt. Dintre Părinţii latini, "Ambrozie ve- 
nea din Roma, iar Tertullian şi Augustin din 
Africa de Nord. Dintre poeţii veacurilor al IV-lea 
și al V-lea, Martianus Capella venea din Carta- 
gina, Prudentius din Spania, Paulinus din Nola 
şi Apollinaris Sidonius din Galia. 

Literatura creștină se putea inspira din exem- 
plele Antichității. Poezia scriitorilor de frunte, 


deși creştină în conţinut, era precreştină în formă. 
Pină și conţinutul era un amestec de teme creştine 
şi păgîne, de mitologie și Evanghelie. O operă 
populară ca Nunta Filologiei cu Mercur, de Mar- 
tinus Capella, era prezentată sub forma unei ale- 
porii mitologice. 

Unii dintre Părinţi și scriitorii bisericești se 
formaseră în cadrul culturii antice și posedau de 
asemenea o latină ciceroniană. Ieronim, Minucius 
Felix (născut la jumătatea secolului al II-lea), și 
Lactantius, născut la sfîrșitul secolului al III-lea, 
aparțineau tradiţiei literare romane. Cunoştinţele 
lor de literatură antică erau însă incomplete, iar 
în ceea ce priveşte literatura greacă, Homer și tra- 
picii greci erau necunoscuţi în Apus. Creştinii nu 
erau familiarizați cu cea mai bună poezie. Gustul 
contemporan selecta anumite motive poetice an- 
tice cu caracter religios și le conferea altora o 
semnificaţie religioasă. Pe lîngă literatura antică, 
Biblia era luată şi ea ca model. Scrierile care cir- 
culau sub numele lui Hermes Trismegistul („de 
trei ori marele“), cunoscute mai tîrziu, în Evul 
Mediu, ca scrieri „hermetice“, erau platonice în 
conţinut, dar biblice ca stil. 

Chiar și scriitorii creştini care, ca Ieronim, cu- 
noşteau bine literatura antică, o priveau cu sus- 
piciune, la fel cum priveau şi cultura antică în 
totalitatea ei. „Ce are de-a face Horaţiu“, scria 
Ieronim, „cu Psaltirea, Virgiliu cu Evanghelia şi 
Cicero cu Apostolii?“ (Epist. ad. Eust., Op. I, 112). 
Opoziția faţă de orice element păgîn și profan 
a fost condusă de Tertullian (în secolul al III-lea), 
iar mai târziu (la răscrucea dintre secolele al VI-lea 
şi al VII-lea), de către papa Grigore cel Mare, 
scriitor talentat şi mare reformator al muzicii bi- 
sericeşti, dar păstor de o inflexibilă asprime. 

3. SPIRITUL ASCETIC ȘI SPIRITUL LU- 
MESC. Spiritul păgîn și spiritul creştin — sau, 
mai degrabă, spiritul lumesc şi spiritul ascetic — 
erau pe atunci într-o puternică opoziţie. Deşi aveau 
multiple puncte de contact, erau fundamental în 
conflict. În această perioadă timpurie a creștinis- 

tiile lumii erau mai puternice şi mai larg răs- 
Pinne decît oricînd printre noii convertiți. Tre- 
uie spus însă că nici chiar atunci ascetismul nu 
a fost complet dominant; gradul de ascetism și 
de mundanitate cunoștea fluctuații. Spiritul pä- 
gîn era încă foarte viu. În timp ce papa Grigore 
cel Mare inculca spiritul ascetic, împăratul Carol 
cel Mare disemina un spirit de liberalism şi mun- 
danitate, influența lui asupra culturii și scrisului 
nefiind mai mică decît aceea a lui Grigore. 

4. NOILE FORME ŞI TEME LITERARE. 
Carol cel Mare a trăit însă cu două secole după 
Grigore şi între timp în Apus avusese loc o schim- 
bare considerabilă. Centrul literaturii şi culturii 
se deplasase din regiunea mediteraneană. La un 
moment dat, el s-a situat în Insulele Britanice; 
sub Carol cel Mare, în Europa Centrală. Limba 
latină s-a limitat la documentele oficiale, la li- 
turghie și la cărțile erudite; limba vorbită era 
sermo vulgaris, plebeius sau rusticus, din care 
s-au dezvoltat diversele limbi romanice. Înainte 
însă ca aceste noi limbi să ajungă a fi întrebuin- 
țate în literatură, poezia latină se transformase. 

Vocalele lungi și scurte încetaseră a se mai dis- 
tinge în rostire și poezia s-a adaptat ritmului 
limbii locale. S-a modificat chiar şi principiul ver- 
sificaţiei. Silabele nu au mai fost ordonate după 
lungime, ci după intensitate și după accentul fix. 
A fost introdusă rima, care nu fusese utilizată în 
poezia antică. Ea avea să rămînă vreme de multe 
veacuri unul din cele mai importante elemente 
formale în poezie. 

După secolul al IV-lea, creştinii nu au mai fost 
martirizaţi pentru credința lor şi fervoarea a scă- 
zut. Odată cu strămutarea spre Nord a centrelor 
de cultură, scriitorii au pierdut contactul cu Gre- 
cia şi Roma; temele şi formele antice au devenit 
tot mai îndepărtate. Odată cu năvălirea barbari- 
lor, alte teme au devenit populare. În secolul al 
VI-lea, Grigore din Tours şi-a scris lucrarea His- 
toriae Francorum, în secolul al VII-lea, Isidor 
din Sevilla a scris Historiae Gallorum, iar în se- 
colul al VIII-lea, Paulus Diaconus a scris Histo- 


riae Longobardorum şi Nennius Historiae Brito- 
rem. Deşi sub Carol cel Mare şi urmașii lui ime- 
diați temele antice au dobîndit o popularitate 
sporită, chiar şi atunci subiectele de actualitate 
ca Vita Carol: a lui Eginhard sau Carmen de Ca- 
rolo Magno a lui Angilbert, ocupau un loc pre- 
dominant în producţia literară. Literatura perioa- 
dei a început cu hagiografia și mitologia și a sfîr- 
şit cu istoria. 

5. ŞTERGEREA HOTARULUI DINTRE FIC- 
IUNE ȘI REALITATE. O trăsătură aparte a 
perioadei a fost ştergerea hotarului dintre bele- 
tristică şi literatura savantă și, în primul rînd, 
dintre istorie și ficțiunea narativă. Cei mai buni 
prozatori, şi-au pus talentul în slujba redactării 
unor istorii ale popoarelor germanice sau ale lui 
Carol cel Mare. Descrieri romantice ale Celor 
șapte minuni ale lumii şi Mirabilia Romae consti- 
tiau un gen literar popular. Un gen încă și mai 
popular erau vieţile sfinţilor. Printr-un efort co- 
Jectiv, începînd cu Ieronim, hagiografia s-a dez- 
voltat de-a lungul veacurilor, pînă cînd, în Evul 
Mediu tîrziu, ajungem la o lucrare ca Legenda 
«aurită. 

lHotarul dintre beletristică şi ştiinţele naturii a 
fost de asemenea şters. Enciclopediile, tipice pen- 
tru această perioadă, deşi opere ştiinţifice sau sub- 
stituenţi ai științei, erau scrise de către oameni de 
litere, precum Cassiodorus, Isidor și Beda, fiind 
ca atare în parte beletristică, în parte știință. 
Opere erudite erau prezentate sub formă poetică. 
Alcuin, principalul consilier literar și cultural al 
lui Carol cel Mare, şi-a scris istoria arhiepisco- 
piei York-ului în versuri. Poezia era încă și mai 
strîns legată de teologie. Cei mai mari dintre teo- 
logii timpurii, Grigore din Nazians, loan Gură- 
de-Aur, Ambrozie, Ieronim și Grigore I, au fost 
poeţi. Două capodopere ale perioadei, Confesiu- 
nile lui Augustin și Mingieril filosofiei de Boe- 
thius, aparţin zonei de graniţă dintre filosofie şi 
literatură. 

Mai ciudară chiar decît ştergerea graniței din- 

gerea graniţei dintre ficţiune şi realitate, care s-a 
manifestat chiar în cadrul beletristicii înseși. La 
începutul perioadei, Factorum et dictorum me- 
morabilium libri XVII de Valerius Maximus a fost 
o mină de fapte istorice, legendă și ficţiune. Iar 
legenda regelui Artur a fost consemnată nu nu- 
mai în epica ciclului Mesei rotunde, ci și în Istoria 
britonilor de Nennius. În viețile sfinţilor, cele mai 
fantastice născociri se împleteau cu informații is- 
torice autentice. Faptul se datora nu numai lip- 
sei surselor istorice și a criticii istorice, dar și ati- 
tudiniii scriitorilor, care confundau ficţiunea cu 
realitatea. Istorisirile adevărate despre martiri, 
mari monarhi și cuceritori aveau farmecul unui 
roman și erau povestite În aceeaşi manieră în care 
scriitorii ulteriori aveau să nareze aventurile 
unor eroi imaginari. Așa cum au formulat serii- 
torii scolastici: res fictae nu mai puţin decît res 
gestae constituie subiectul poeziei. Această şter- 
gere a hotarului dintre poezie și ştiinţă, ficțiune 
şi realitate a fost caracteristică pentru acea pe- 
rioadă. 


(c) Muzica 


1. LIMITELE MUZICII. Muzica creștină” a fost 
deliberat limitată în privința mijloacelor şi efec- 
telor ei, mult mai mult decât muzica antică. Ea 
era în exclusivitate bisericească. 'Tonalitatea enar- 
monică şi cromatică a fost abandonată. Ritmurile 
ușoare au fost evitate, ca fiind, după opinia lui 
Clement din Alexandria, potrivite doar pentru 
orgiile curtezanelor. Instrumentele muzicale au 
fost interzise în biserici în secolul al IV-lea. După 
cum spunea Eusebie, episcop al Cezareei (sec. al 
MII-lea — al IV-lea): „Îl lăudăm pe Domnul pe 
un psalterion viu. Armonia întregii suflări creș- 
tine e mai dragă și mai plăcută Domnului decît 
oricare alte instrumente. Țitera noastră este În- 
tregul trup al nostru, prin care sufletul cîntă un 


* Combarieu, Histoire de la musique, |, 1924. — G Reese, 
Music in the Middle Ages, New York. 1940. 


imn lui Dumnezeu“. De-a lungul acestor secole 
timpurii, vocea umană a fost singura formă de 
muzică creştină. 

Biserica respingea orice formă de muzică ce 
desfăta numai simţurile. Și în 813, conciliul din 
Tours ordona preoților să se ferească de orice 
acţionează asupra văzului şi auzului, avînd un 
efect debilitant asupra sufletelor. Dacă muzica era 
auzită în biserică, scopul urmărit astfel nu era 
plăcerea oamenilor, ci numai slujirea lui Dumne- 
zeu, trezind în ascultător o virtute a iubirii, ad 
umoris virtutem excitare, Se credea (aşa cum cre- 
useră și grecii) că efectul anumitor ritmuri și me- 
lodii este generator de desfriu, în timp ce efectul 
altora e sublim. Primele trebuiau evitaze, cele din 
urmă trebuiau cultivate și privite ca un dar pre- 
pios de la Dumnezeu. Ioan Gură-de-Aur spunea 
că Dumnezeu, cunoscînd neglijenţa oamenilor şi 
vrînd să facă mai lesnicioasă citirea Scripturii, a 
adăugat melodii cuvintelor profetului. Astfel, far- 
mecul muzicii ne poate ajuta să-i înălțăm cîntece 
cu bucurie. 

2. UNIFICAREA MUZICII. Formele muzicii 
creştine au fost împrumutate din izvoare diferite: 
din litaniile păgâne, din psalmii şi antifoanele e- 
braice. Originile ei erau predominant răsăritene. 
Ea a luat naștere mai ales în mînăstirile din Siria 
şi Egipt. Pînă în secolul al III-lea, în liturghia 
romană se utiliza limba greacă. După Marea Schis- 
mă (sec. al XI-lea), muzica răsăriteană nu a mai 
ajuns în Apus, întrerupîndu-și dezvoltarea chiar 
şi în Răsărit. Muzica occidentală s-a dezvoltat in- 
dependent. La început însă naţiunile nordice n-au 
luat parte la dezvoltarea muzicii creștine. În con- 
trast cu poezia și artele plastice din acea perioadă, 
ea era uniformă, se întemeia pe o estetică uni- 
formă. Consta mai cu seamă din imnuri, psalmi 
şi antifoane. Imnurile erau cea mai originală tră- 
sătură a ei. Imnuri foarte frumoase au fost scrise 
încă din secolele al IV-lea şi al V-lea, atît în Ră- 
sărit cît şi în Apus. În Răsărit, ele au fost aran- 
jate de sf. Efrem, părinte al bisericii siriene, iar 

Imnurile, psalmii și antifoanele erau poeme puse 

e muzică, făcînd parte integrantă din viaţa de 
atare zi a credinciosului. Interpretarea lor era 
guvernată de reguli liturgice. Sf. Benedict a pre- 
scris imnurile adecvate pentru fiecare ceas al cul- 
tului monastic, 

Muzica liturgică creștină era aranjată iniţial 
în moduri diferite și existau numeroase variante 
locale: de pildă, varianta milaneză („ambroziană“), 
galicană și spaniolă („mozarabică“). La sfîrşitul 
secolului al VI-lea și începutul celui de-al VII-lea, 
ea a fost unificată în Apus de către Grigore cel 
Mare (papă între 590 şi 604). El a produs anti- 
fonarul, care prescria muzica pentru diferitele ser- 
vicii și ceremonii. El nu a fost inovatorul, ci co- 
dificatorul a ceea ce avea să se numească cîntecul 
„gregorian“. Cîntecul gregorian a fost acceptat 

ractic pretutindeni în biserică. Puritatea lui a 
ost păstrată de „Schola Cantorum“ din Roma, 
întemeiată de Grigore însuși. A fost propagat nu 
numai de către papă, ci și de către împăratul 
Carol cel Mare. Ambii îl considerau ca pe un mij- 
loc de întărire a unităţii Bisericii latine. În ţările 
supuse împăratului și papei existau numeroase 


limbi şi melodii populare, pe care biserica se stră- 


duia să le controleze printr-un cânt uniform. Limba 
latină era folosită peste tot din același motiv. 
Deși scopul a fost politic, nu artistic, faptul a 
avut o influenţă considerabilă asupra artei: re- 
zultatul a fost un canon artistic foarte larg răs- 
pîndit şi foarte durabil. 

3. MUZICA GREGORIANĂ. Muzica grego- 
riană, singura muzică ecleziastică utilizată vreme de 
veacuri În cea mai mare parte a Europei, era extrem 
de austeră. Ea a eliminat acompaniamentul, bizuin- 
du-se numai pe voce. Corurilor nu le era permis 
să cînte decît la unison. Textele erau luate în 
exclusivitate din psalmi şi nu se făcea nici o 
încercare de a le adapta melodiei. Nu era accep- 
tată decît o singură formă de ritm. Nu erau nece- 
sare voci frumoase, deoarece muzica nu era desti- 
mată ascultătorilor. În realitate nici nu existau 

ascultători, ci numai interpreţi, întrucît toată con- 
ptegaţia se alătura cîntăreţilor. S-a renunțat nu 
numai la efectele muzicale, ci şi la orice progres. 
lia a rămas credincioasă canoanelor ei, de la care 
nu se îngăduia nici o abatere. Simplitatea îi măr- 
pinea de la bun început posibilitățile. Din acest 
motiv, ea a devenit, aşa zicînd, o muzică atem- 
porală, incapabilă de dezvoltare. Vreme îndelun- 
pătă, scriitorii medievali au privit-o ca pe sin- 
pura muzică posibilă, cea mai înaltă culme pe 
care o putea atinge arta. 

N-a existat nicicînd o artă mai puţin preocu- 
pată de plăcerea senzorială. Arta n-a realizat 
niciodată o mai mare desprindere de viaţa reală. 
Avea însă un efect foarte puternic asupra senti- 
mentelor şi spiritului, exprima şi producea stările 
spirituale cele mai sublime. Cu elevația și simpli- 
tatea melodiilor ei, ea menținea sufletul într-o 
mare de puritate şi austeritate aproape supraome- 
mească. Starea de spirit evocată de muzica gre- 
poriană (scriitorii vremii o numeau „farmec“, 
suavitas) era marcată îndeosebi de liniște şi îm- 
păcare. N-a existat probabil niciodată o muzică 
mai religioasă decît cîntul gregorian. Cu toate că 
cra exclusiv vocală, cuvintele nu erau elementul 
ci cel mai important. Cu adînca lui intuiție psi- 
hologică, atît de caracteristică, Augustin scria (în 
comentariul la Psalmul 169), chiar înainte de apa- 
riţia cîntecului gregorian: „Cine se bucură nu ros- 
teşte cuvinte; cîntecul lui bucuros e fără cuvinte, 
este glasul unei inimi care se topeşte în propria-i 
bucurie și se străduiește a-şi exprima simțămintele 
chiar cînd nu le prinde înţelesul“. 

Estetica inerentă acestei muzici creştine timpurii 
c cu totul caracteristică. Este o estetică eteronomă, 
din cauză că subordonează arta vieții religioase; 
ascetică, din cauză că își limitează în mod con- 
ştient efectele; o estetică a sublimului mai degrabă 
decît a frumosului, sau mai degrabă a unui fru- 
mos intelectual decît a unuia sensibil. 

4. TEORIA MUZICII. Evul Mediu a moștenit 
din Antichitate concepţia potrivit căreia muzica 
nu ¢ o formă de creativitate liberă, ci o ştiinţă 


exactă, aplicaţia unei teorii matematice. Teoria 
muzicii a părut astfel mai perfectă decît muzica 
însăşi, muzica nefiind decît teorie aplicată. Mu- 
zica antică era săracă, dar teoria ei era magni- 
fică. Ea aspira să fie o teorie nu numa: a muzicii, 
dar și a armoniei universului. Atât arta cât şi teo- 
ria erau numite „muzică“. Respectul medieval 
pentru muzică era, strict vorbind, respect pentru 
o teorie care întâmplător era aplicată şi În practică, 

Această concepţie a avut numeroşi susținători 
în Grecia și, mai tîrziu, la Roma, inclusiv pe 
Boethius. În spiritul medieval, muzica, fiind în 
primul rînd teorie, era clasificată laolaltă cu stiin- 
tele. Ea era numită artă numai în sensul în care 
termenul era folosit pentru logică, geometrie şi 
astronomie, iar nu În sensul în care era aplicat pic- 
turii şi sculpturii. 

Potrivit contemporanului lui Boethius, Cassio- 
dorus, „muzica este ştiinţa care tratează despre 
numere“ (musica est disciplina, quae de numeris 
loquitur); „muzica este știința sunetelor concor- 
dante, ea este o cercetare a modului în care aces- 
tea se armonizează sau se deosebesc“ (musica est 
disciplina, quae rerum sibi congruentium, id est 
sonorum, differentias et convenientias perscrutatur). 
Acesta duce la concluzia paradoxală că, dacă mu- 
zica este o știință matematică, sunetul nu e esenţial. 
Boethius l-a elogiat pe Pitagora pentru că s-a ocu- 
pat de muzică fără a se referi la simţul auzului 
(relicto aurium iudicio). „Ştiinţa muzicii e mai stră- 
luciră pe tărîmul cunoaşterii raţionale decît pe cel 
al făuririi şi execuţiei. Muzician este acela care a 
dobîndit-o prin rațiune, slujind , nu ca executant, ci 
folosindu- se de puterea minţii“. Şi în Evul Me- 
diu, tocmai Boethius, filosof şi teoretician, nu com- 
pozitor, era considerat drept principalul exponent 
al muzicii (panditor nostrae artis), cel care a ex- 
plicat-o, criticat-o şi, dezvoltat-o (translator, correc- 
tor et ampliator ipsius musicae). 

Legile universului, se spunea, sînt legi muzicale. 
Asta nu însemna că universul răsună de muzică, 
ci că este armonios și guvernat de număr. Legile 
muzicii sînt numerice: „plăcerea muzicii rezultă 


din număr“ (quidquid in modulatione suave est, 
numerus operatur). Aceasta se aplica atît în ca- 
zul lumii externe cît și în cel al lumii interne: 
„Găsim în sunet aceeaşi relaţie pe care o găsim în 
trup şi în suflet". Proporţiile din lucruri produc 
plăcere minții ude pole mentibus intonat) 
pentru că aceleaşi proporții există în suflet (ani- 
mae ex eisdem proportionibus consistunt). 

Concepția matematică despre muzică nu repre- 
zenta, fireşte, atitudinea estetică a majorităţii ce- 
lor ce ascultau muzica bisericească şi intonau cîn- 
tecul gregorian, ci era atitudinea estetică a specia- 
liştilor care aranjau cîntecul. Ea poate fi găsită 
în scrierile filosofilor și muzicologilor medievali, 
constituind baza tratatelor de muzică timpurii. 
Era o estetică extrem de raţionalistă și cosmolo- 
pică şi care reducea legile artei și ale frumosului 
la cele ale rațiunii şi ale universului. 

Muzica vremii era totdeauna asociată cu poe- 
zia deoarece era exclusiv vocală, deși nu orice 
poezie era pusă pe muzică. Estetica raţionalistă și 
matematică nu era aplicată oricărui tip de poezie. 
Concepţia contemporană despre artele plastice era 
încă şi mai îndepărtată de aceea despre muzică. 
Muzica a fost copleșită de teorie; artele plastice 
au fost aproape neafectate de ea. 


(d) Artele plastice 


1. ARTA CREȘTINĂ 'FIMPURIE. Arta creștină 
timpurie îşi are originile în Antichitate, într-o 
vreme cînd comunităţile creştine trăiau ca o mi- 
noritate În societatea păgînă, fără drepturi, fără 
protecția statului şi făra resurse materiale. Ele 
erau supuse unor persecuții periodice pînă la edic- 
tul de la Milano, din 315. Arta era practicată sub- 
teran, era o artă a catacombelor. 

Creștinii timpurii nu urmăreau să producă un 
pen de artă original sau măreț, ci doar o artă care 
si răspundă necesităţilor cultului religios. Sără- 
cia, persecuția, nevoia de a rămîne la loc ascuns, 
ca și exigenţele religioase şi morale precumpăneau 

cuţie măreția. Primele opere erau menite să satis- 
facă nevoi practice; operele mai tîrzii (sarcofage şi 
ornamente liturgice) erau menite să sprijine răs- 
pîndirea şi inculcarea doctrinelor credinței creş- 
tine şi să-i comemoreze triumfurile. Ea a devenit 
astfel simbolică şi ilustrativă. Era o artă în care 
frumosul şi armonia nu erau căutate de dragul 
lor. Ea reflecta preocu ärile unor oameni cu inte- 
rese în primul rind religioase și morale”. 
Creştinii timpurii trăiau într-o cultură elenisti- 
co-romană. Ei s-au inspirat din tehnicile și moti- 
vele artistice ale acestei culturi, introducînd schim- 
bări numai întru cît le cereau cultul și condiţiile 
de viaţă. Edificiile lor erau identice cu ale păgt- 
nilor, cu excepția mormintelor şi, mai tîrziu, a 
bisericilor care erau proiectate îndeobște după mo- 


* Geneza artel creștine e controversată, îndeosebi de cind 
J. Strzygowski și D. Alnalov, în 1901, au ridicat problema 
dacă ea își are originea la Roma sau în Orlent. Potrivit punc- 
tului de vedere mai vechi, ea își avea originea in Roma, dar 
opinia predominantă acum este că principalul el izvor a fost 
în Răsărit. Există însă și alte opinii. E. S. Swift enumeră 
patru: o origine grecească elenistică; o origine elenistică 
orientală, o origine romană orientală și o origine romană 
occidentală. Descoperirile arheologice recente de la Dura- 
Europos de pe Eulrat din 1920 au întărit opinia că arta 
creștină s-a născut în Orlent. Ea și-a atins maturitatea în 
Bizanţ, lar descoperirile de ia Dura-Europos dovedesc că 
tipul bizantin de pictură s-a ivit cel puţin în secolul I. Cele 
mai importante lucrări despre acest subiect sint: J. Strzy- 
gowskl, Orient oder Rom, 1901. — D. Alnalov, Ellenisticeskile 
osnovt vizantiiskogo iskusstva, 1901. — E. Weigand, „Baalbeck 
und Rom, die römische Relchskunst in ihrer Entwicklung 
und Differenzierung“, Jahrbuch des Deutschen Archăologi- 
schen Instituts, XXIX, 1914. — J. Wilpert, Die rOmischen 
Mosatken und Malereien der kirchlichen Bauten vom IV. bis 
XIII. Jahrh., 4 vol., 1917. — C. Diehl, „Les orlgines orlen- 
tales de l'art byzantin“, tn: L'Amour de l'Art, V, 1924. — 
J. Breadstead, Oriental Forerunners of Byzantine Painting, 
1924. — E. Dlez, „Das magische Opfer in Dura, eln Denkmal 
synkretischer Malerei“, Belvedere, VI, 1924. — F. Cumont, 
Les fouilles de Dura-Europos, 1926. — G. Galassi, Roma o 
Bisanzio, 1930. — W. Molè, Historia sztuki bizantyjskiej i 
wezesnochrzescijánskiej, 1936, şi Sztuka starochrzescijanska, 
1948. — M. Rostovtzeff, „Dura and the Problem of Parthian 
Art“, Yale Classical Studies, 1934, și Dura-Europos and its 
Art, 1938. — R. Grousset, De la Grèce à la Chine, les docu- 
ments d'art, Monaco, 1948. — E. S. Swift, Roman Sources 
of Ghrislian Art, 1951. — Ch. R. Morey, Medieval Art, 1942, 
și Early Christian Art, Princeton, 1953. 


delul antic al basilicii. Nu toate realizările Gre- 
ciei și Romei au fost îmbrățişate. Sculptura, care 
ocupa un loc atît de proeminent în civilizaţia an- 
tică, a intrat în declin şi aproape a dispărut. Cele 
mai importante fomne de artă creștină timpurie 
au fost pictura şi mozaicul. Pereţii catacombelor 
şi, mai tîrziu, pereţii bisericilor au fost decorați 
cu imagini ale sfinților şi simboluri ale credinței. 
Căderea și distrugerea Romei au pus desigur capăt 
şi acestei arte care se dezvoltase în umbra artei 
romane. 

Cu toate că arta creştină timpurie nu a fost 
produsul unei teorii estetice, ea se întemeia pe 
o concepţie particulară despre frumos şi artă. 
l'rumosul și arta erau preţuite nu în sine, ci pen- 
tru că dădeau expresie spiritualului, divinului, și 
revelau adevăruri. Găsim aceeași concepţie despre 
frumos şi artă în filosofia lui Vasile şi a lui Au- 
gustin; ea e subiacentă muzicii și poeziei creștine 
timpurii, ca, de pildă, imnurile sf. Ambrozie sau 
vieţile sfinţilor. 

2. ARTA BARBARĂ. După cucerirea Romei, 
barbarii au continuat să-și practice propria lor 
formă de artă primitivă și simplă, denumită „me- 
rovingiană“, după dinastia care a încurajat-o, sau 
„barbară“, după perioada respectivă. Ea a su- 
hravieţuit multe secole: pe continent pînă în seco- 
ul al IX-lea, sau chiar mai mult în Scandinavia. 

Deşi arta era practicată de triburi diferite, 
ca avea anumite trăsături comune, Întrucît toate 
uiburile se situau la același nivel cultural. For- 
mele ei stilistice erau oarecum primitive. Ele au 
rămas mult. timp neschimbate şi au evoluat lent. 
Erau total diferite de cele ale Antichității clasice, 
ca şi de cele ale artei creştine timpurii, aparținînd, 
în realitate, unui nivel diferit de dezvoltare cultu- 
rală şi răspunzînd unui gust diferit. Dinamismul era 
una din caracteristicile lor, opunîndu-le astfel ar- 
tei statice a Mediteranei. Natura abstractă, tră- 
sătura lor distinctivă, contrasta și ea cu realismul 
artei mediteraneene. Deoarece omul nu constituia 
nici subiectul, nici criteriul artei barbare, ea mar- 

se între perioada antică și cea medievală tirzie a 
artei umanistice. Operele păstrate din acea peri- 
oadă — sculptură şi manuscrise miniate — se ca- 
racterizează prin cununi de linii dinamice, împle- 
tite. Acestea sînt atît de numeroase şi orice spa- 
tiu disponibil e atît de înţesat de ele, încît ești ten- 
tat să crezi că artiştii trebuie să fi fost cuprinși 
de un borror vacui. Dragostea pentru forma ab- 
stractă ce se reflectă în aceste linii a rămas, ală- 
turi de elementele meridionale şi clasice preluate 
din arta antică şi mediteraneană, o caracteristică 
a artei medievale pînă la sfîrşitul ei. 

Sfera artei medievale timpurii era neobişnuită: 
arhitectura a cunoscut o anumită dezvoltare; sculp- 
tura a dispărut, pictura s-a limitat la miniaturile 
de manuscris. Pe de altă parte, au înflorit artele 
decorative și ornamentale; arta era, de fapt, în 
mare măsură limitată la ornament și podoabe. Era 
o preferință pentru strălucire, bogăţie și varietate 
în materiale costisitoare. E un fapt cu atît mai 
frapant dacă ţinem seama de sărăcia epocii. Nici- 
odată pietrele scumpe și. metalele preţioase n-au 
avut o mai mare importanță în artă ca atunci. 
Diferitele ţări şi-au dezvoltat propria lor formă 
de artă: francii din Galia, sub merovingieni, exce- 
lau în arta ornamentală; manuscrisele miniate au 
înflorit în Irlanda; arhitectura a înflorit printre 
lombarzi. 

Această artă, dinamică, abstractă, neumanistică, 
în exclusivitate ornamentală, se baza pe o estetică 
total diferită de aceea a anticilor și care n-a fost 
niciodată explicit exprimată în scris (popoarele 
barbare nu se ocupau cu învăţătura), dar poate 
fi dedusă din arta lor. 

Oamenii medievali au învăţat de la antici să 
admire arta, iar de la creștinii timpurii să o sus- 
pecteze, dacă nu chiar s-o condamne de-a dreptul. 
De aici necurmata fluctuație de-a lungul Evului 
Mediu între admiraţie și condamnare. În timpul 
perioadei barbare, fervoarea religioasă nu era însă 
Chiar atît de puternică, încît să se ajungă la con- 
damnarea artei, după cum nici cultura nu era atît 

de avansată, încît artei să i se acorde o atenţie 
specială. 

3. RENAȘTEREA CAROLINGIANĂ. O schim- 
bare s-a produs însă atunci cînd, în secolul al 
VIII-lea, Carol cel Mare şi-a extins protecţia și 
asupra artei. El a strîns în jurul său o elită cul- 
turală și a pus bazele unei organizaţii pentru pro- 
movarea artei şi ştiinţei. Era firesc ca, în calitate 
de Sfînt Împărat Roman, el să vrea să continue 
tradițiile imperiale romane. Astfel, sub influența 
lui, a avut loc prima înviere a artei Antichității, 
prima renaștere, Această resurecţie s-a manifestat 
atît în stil cât şi în tematică. Ea a marcat reveni- 
rea la o scară mai mare în arhitectură și reintro- 
ducerea omului ca subiect al artei figurative. Frag- 
mentelor păstrate din arta Antichității li s-a dat 
o nouă utilizare, ele fiind și copiate. Politica lui 
Carol cel Mare a fost adoptată mai târziu și de 
împărații ottonieni. 

Introducerea elementelor meridionale n-a în- 
semnat însă eliminarea elementelor barbare. În 
ciuda entuziasmului nutrit de curtea lui Carol cel 
Mare pentru Roma cea îndepărtată, atașamentul 
față de formele lor tradiţionale era prea profund 
pentru a le respinge. În această trecere de la arta 
merovingiană la cea carolingiană, formele primitive 
au fost combinate cu cele ale Antichității, primele 
nefiind respinse în favoarea celorlalte. Această 
combinare a două tendinţe artistice diferite și în 
fapt antagonice, ca și estetica dualistă implicată 
în ea, a dus la tensiuni și contradicții. A fost prima 
artă sincretică din Europa. Exista o preocupare 
pentru arhitectura la scară mare, ca în Antichitate, 
dar şi, ca în arta primitivă, pentru ornament, 
Forma omenească era reprezentată, ca în arta an- 
tică, se păstra însă și o pasiune pentru forma 
abstractă și ghirlandele de linii cursive. Repre- 
zentării lumii reale i se alătura o preferință pentru 
simboluri. Contactul cu Roma a făcut ca popoa- 
rele din Nord să-și îndrepte atenţia către arta 
colosala, monumentală, şi a conferit artei lor un 

triburilor barbare. Aceste caracteristici ale artei 
carolingiene se reflectau şi în estetica curţii lui 
Carol cel Mare”. 


3. ESTETICA DE LA BOETHIUS LA ISIDOR 


1. BOETHIUS. Augustin, metafizician cu o atit 
de mare perspicacitate metafizică, a fost singurul 
filosof din Apus comparabil cu Platon și cu Plo- 
tin. În perioada dintre Constantin cel Mare și Ca- 
rol cel Mare, reflecţia consacrată frumosului și 
artei a fost redusă şi, oricum, simplă și cu picioa- 
rele pe pămînt. 

Augustin și Părinţii greci s-au străduit să in- 
cludă frumosul şi arta în concepţia lor religioasă 
despre viaţă, o sarcină care nu stătea în puterea 
oricui. Majoritatea scriitorilor se mulțumeau în 
schimb să salveze cît se mai putea salva din eru- 
diția antică în curs de dispariţie. Nu trebuie să 
căutăm, aşadar, la aceşti autori idei noi, ci doar 
ceea ce Își aminteau, consemnau și lăsau posterității. 

Cel mai remarcabil, și primul, dintre acești au- 
tori a fost Boethius (Anicius Manlius Torquatus Se- 
verinus Boethius, c. 480—525)**. El a trăit cu 
aproape o sută de ani după Augustin şi a fost 
cunoscut ca „ultimul dintre romani“, deşi a trăit 
după căderea Romei: martor al năvălirilor barbare 
și consilier al conducătorului lor, Teodoric; aderent 
al noii religii creștine, deși roman prin mentalitate 
și cultură. i 

Boethius a înregistrat ceea ce mai rămăsese în 
timpul vieţii lui și după căderea Romei din estetica 


* A. Grabar şi C. Nordenfalk, Les grands siècles de la 
peinture: . le haut Mogen Age du IV* au XP siècle, Genève, 
1957. Această culegere cuprinzind cele mal bune opere ale 
picturil timpului demonstrează cu llmpezime varietatea deo- 
potrivă a artel! contemporane şi a ipotezelor estetice pe care 
se baza aceasta. 

E, de Bruyne, Boethius en de Middeleeumwsche Aesthelick, 
Academia Regală Flamandă a Belgiel, 1939. — L. Schrade, 
„Dle Stellung der Musik in der Philosophie des Boetius”, 
Areh. f. Gesch. d. Phil., XLI, 1932. 

antică. În tratatul său despre muzică, De Institu- 
tione musica, mai ales în capitolele despre pro- 
porţie, putem găsi o teorie estetică identică în esență 
cu aceea a Antichității. Ea a fost luată de la Clau- 
dius Ptolomeus și Nicomahus şi încorpora teoria 
neopitagoriciană a muzicii. Pe tot parcursul Evu- 
lui Mediu, această teorie a exercitat o influenţă nu 
mai puţin puternică decît celelalte scrieri ale lui. 
logica şi Mîngiierile filosofiei. 

2. MOTIVUL PITAGORICIAN. FRUMOSUL 
CA FORMĂ. Boethius era de acord cu Augustin 
şi scriitorii clasici ai Antichității asupra chestiuni- 
lor fundamentale ale esteticii. El a reținut con- 
cepţia pitagoriciană potrivit căreia frumosul constă 
în formă, proporţie şi număr!. Faptul că a urmat 
tendința matematică din estetică era foarte firesc, 
întrucît interesul lui principal era muzica. Muzica 
se pretează foarte bine tratamentului numeric și 
fusese vreme de veacuri legată de filosofia pitagori- 
ciană. 

Noţiunea de frumos derivată de el din muzică 
se reflecta și în alte domenii: în analiza făcută 
frumosului și artei. Boethius pretindea că frumu- 
sețea constă în proporţia părţilor și că e cu atît 
mai mare cu cît proporţia e mai simplă. Forma 
(species) are particularitatea că posedă un efect 
estetic. Ea e plăcută (grata) atît ca obiect al per- 
cepţiei directe (intuitus) cît şi ca obiect de medi- 
taţie. 

Prin consemnarea acestor idei, deşi nu-i aparți- 
ncau, Boethius, împreună cu Augustin, a făcut im- 
portantul serviciu de a transmite generaţiilor vii- 
toare miezul central al esteticii antice. Pe cînd însă 
Augustin a înțeles proporţia într-o accepţie cali- 
tativă, Boethius ne-a lăsat-o în accepţia ei ori- 
ginară, cantitativă şi matematică. 

3. VALOAREA SUPERFICIALĂ A FRUMO- 
SULUI. O sursă antică au, evident, concepţiile lui 
Boethius despre esenţa şi natura frumosului. Nu 
era o concepţie pitagoriciană, ci stoică, şi în ea 
frumuseţea e plasată pe o poziţie inferioară în 
ierarhia ' valorilor. Frumosul rezidă în armonie, dar 

susțineau că frumosul constă în aranjamentul deo- 
potrivă al părţilor interne și al celor externe ale 
lucrurilor. Boethius îl concepea ca pe un simplu 
aranjament extern sau ca pe înfăţişarea exterioară. 
Și prin aceasta el a exercitat o înrîurire asupra se- 
colelor care i-au urmat. Fără îndoială, ideile lui au 
constituit o verigă importantă în dezvoltarea con- 
ceptului, de frumos şi în trecerea de la concepţia 
antică la cea modernă. El a introdus o ambiguitate 
în estetică: termenul species, care denotase frumu- 
sețea formei și compoziţia frumoasă, a ajuns să 
însemne acum aparență frumoasă. Această ambi- 
guitate a persistat. În estetica viitoare, afirmaţia: 
frumuseţea stă în „formă“ putea însemna că ea stă 
fie în compoziţie, fie în aparența exterioară. 

Dacă frumuseţea are o valoare ce ţine doar de 
aparenţă, trebuie să existe alte valori superioare 
frumuseţii. Boethius considera sănătatea ca pe o 
valoare corporală mai importantă decît frumuse- 
ţea, iar valorile spirituale ca fiind şi mai impor- 
tante. Atitudinea creştină, care punea preț pe inte- 
rior şi spiritual, putea reduce, firește, valoarea fru- 
mosului. La Părinţii greci, aceasta nu s-a întîmplat. 
La Augustin, ea a dus la o devalorizare a artei, nu 
a frumosului. Boethius, pe de altă parte, a devalo- 
rizat și frumosul. 

E! credea că admiraţia pentru frumos e un simp- 
tom de slăbiciune a simţurilor omenești. Dacă sim- 
țurile ar fi mai perfecte, nu ar exista frumos. Dacă 
am putea vedea mai bine și mai departe, destul 
de bine, cu alte cuvinte, ca să vedem înăuntrul unui 
om, am mai admira oare trupul? „Pari frumos nu 
pentru că aşa ţi-e felul, ci din pricina neputinței 
ochilor celor care te privesc.“2 Frumosul ca simp- 
tom al slăbiciunii percepţiei omeneşti era o concep- 
ţie care nu fusese întrezărită de antici, nici chiar 
de sceptici sau de stoici. 

4. ARTELE LIBERALE. Boethius a aderat la 
tradiția antică şi în concepția lui despre natura 
artei. El o privea ca pe o abilitate. Anticii conce- 
peau arta ca pe ceea ce astăzi am numi o abilitate 
practică, adică abilitatea de a produce ceva, deşi 
uneori o concepeau mai larg, extinzînd conceptul 1% 


la orice fel de abilitate, chiar şi la abilităţile teo- 
retice ca, bunăoară, abilitatea de a face aritmetică. 
Boethius a acceprat această lărgire a conceptului. 
Arta, pentru el, includea orice gen de abilitate: 
cunoaștere, teorie, principii, reguli. Arta aparţinea 
intelectului, nu mîinilor artistului. Pentru a denumi 
munca manuală și produsele ei, Boethius utiliza ter- 
menul de artificium. Acesta era contrariul lui ars. 
Ars, pentru el, era intelectual, iar artificium, ma- 
nual3. Această opoziţie poate fi înțeleasă în două 
moduri diferite. Ars poate semnifica abilitatea ar- 
ustului, iar artificium meșteșugul lui. Sau, altfel 
spus, artificium ar putea însemna îndemânarea prac- 
tică sau măiestria, şi ars, abilitatea în chestiuni teo- 
retice. 

Era, de fapt, o distincţie veche, bine cunoscută 
anticilor: ea corespundea împărţirii artelor de către 
ei în Jiberales şi vulgares. Boethius a mers însă și 
mai departe. Deşi anticii priveau meşteșugurile ca 
incomparabil inferioare artelor liberale, le con- 
siderau totuși ca arte. Boethius le-a dat un alt nume; 
el considera ca ars numai artele liberale. Şi în rîn- 
dul artelor liberale n-a inclus arhitectura sau pic- 
tura. Printre artele frumoase, Boethius includea nu- 
mai muzica, pentru că muzica era singura artă pe 
care o considera ca fiind liberală. 

Evul Mediu a păstrat conceptul lui de artă. Deşi 
se vorbea uneori despre artele „mecanice“, conceptul 
rafinat al lui Boethius era cel mai des utilizat. Cînd 
se vorbea despre artă fără alt calificativ, se înţe- 
legea că e vorba de asta liberală. Evul Mediu a 
preluat conceptul de artă liberală al lui Boethius, 
care în realitate nu are o mare importanţă pentru 
estetică, dar n-a derivat un concept de artă fru- 
moasă din Boethius pentru că acesta nu exista la el. 
Medievalii nici n-au ajuns vreodată la acest concept. 

5. MUZICĂ ȘI POEZIE. Concepţia lui Boethius 
despre muzică, pe care el o onora incluzînd-o prin- 
tre artele liberale, era largă, Ea includea ceea ce 
azi numim teoria muzicii. Ba chiar considera. teo- 
ria ca fiind muzică propriu-zisă. Adevăratul muzi- 
cian, după opinia lui, nu era compozitorul şi nici 

tere a armoniei. Muzicianul, scria el, este un om care 
e capabil, prin procese de gîndire raţională, să 
judece melodii, ritmuri, cîntece şi versurite. Deși 
era perfect conștient de "efectul senzorial şi emoțio- 
nal al muzicii’ şi susţinea că drumul cel mai sigur 
către suflet trece prin ureches, el era preocupat 
îndeosebi de latura matematică a muzicii. Con- 
ceptul boethian de muzică a dăinuit în Evul Me- 
diu. Boethius însuși era privit ca un „adevărat 
muzician“. Pe medievali nu-i interesa dacă inter- 
pretase ori compusese, ci doar faptul că scrisese 
un tratat despre muzică. 


În al doilea rind, Boethius a extins conceptul 
de muzică astfel încît să includă poezia”. Scrii- 
torii antici consideraseră poezia ca fin d apropiată 
de muzică, Boethius însă a înglobat-o pur şi sim- 

lu în muzică. „Un gen de muzică este acela care 

oloseşte instrumentele“, scria el, „altul e cel al 
compunerii poemelor“?. În conformitate cu această 
noțiune, el susținea că muzica înțeleasă ca teo- 
rie emite „judecăţi deopotrivă asupra execuției in- 
strumentale şi realizării poetice“. Atît pentru an- 
tici cît și pentru Boethius era mult mai firesc să 
combine poezia cu muzica decît ni s-ar putea 
părea nouă astăzi, pentru că, din punctul lor de 
vedere, poezia era menită recitării, nu lecturii; ea 
se adresa urechii. 

6. MUZICA UMANĂ ŞI MUZICA COSMI- 
CĂ. Boethius a definit muzica drept arta sunetului 
și de asemenea, la fel cu Antichitătea, ca armonie. 
Această de-a doua definiţie i-a îngăduit să-și 
extindă şi mai mult conceptul său larg de mu- 
zică și să vorbească despre muzica sufletului ome- 
nesc, care, deși nu conţine nici un sunet, e armo- 
nioasă. Pe urmele anticilor, el putea vorbi. şi des- 
pre muzica sferelor, pe care nu o auzim. 

Boethius a fost în măsură, așadar, să distingă 
trei tipuri de muzică: muzica cosmică (mundana), 
omenească (bumana) şi muzica instrumentală. Cea 
dintii e armonia universului, a doua armonia 
din interiorul omului, iar a treia armonia produsă 
de instrumentele muzicale. Cea de-a treia cu- 
prindea tot ceea ce astăzi numim muzică. Cele- 

lalte două tipuri de „muzică“ ale lui Boethius sînt 
pentru noi simple metafore. Boethius concepea mu- 
zica „umană“ ca armonie a sufletului. Ca s-o înţe- 
legi, trebuie „să cobori în sinea ta“8. Ea nu are 
nimic de-a face cu sunetul. Prin muzică „cosmică“ 
cl înțelege muzica ce însoţeşte mișcarea armoni- 
vasă a corpurilor cereşti. Noi n-o auzim din cauza 
slăbiciunii simţurilor noastre; rațiunea ne îndeamnă 
să-i admitem Însă existenţa, deoarece, după cum 
spune Boethius (împrumutind un argument din 
Antichitate), muzica instrumentală produsă de om 
trebuie să aibă un model în natură (musica instru- 
mentalis ad imitationem musicae mundanae). Acest 
raționament ne arată în ce măsură ideea boethiană 
de creativitate omenească, derivînd din Antichi- 
tate, se deosebea de concepția modernă. 


Nimic din acestea nu era nou. Pitagoricienii 
timpurii vorbiseră despre muzica sau armonia 
sufletului, iar pitagoricienii tîrzii și îndeosebi neo- 
pitagoricienii din ultimele veacuri ale erei clasice, 
despre muzica sferelor. Boethius a grupat însă la- 
olaltă aceste idei şi le-a păstrat în lista diverselor 

tipuri de muzică stabilite de el. 

Boethius nu numai că privea muzica „cosmică“ 
şi pe cea „umană“ — acele feluri stranii de mu- 
zică de nimeni auzită — ca pe adevărată muzică, 
ci și ca pe cea mai perfectă muzică. Aici însă, spre 
deosebire de alte locuri, el nu vorbea ca un iubitor 
al matematicilor, ci ca un reprezentant tipic al unei 
speci spirituale şi transcendentaliste. Concepţia lui 
despre muzică, îmbrățișînd muzica cosmică și pe 
cea umană, nu era o teorie a muzicii, ci o teorie 
universală cuprinzînd atît armonia materială cît 
şi pe cea psihică, atît armonia cosmosului cît şi 
armonia artei, atît armonia sesizată prin reflec- 
tie cît şi prin percepţie. 

Estetica lui Boethius, care se ocupa aproape în 
exclusivitate cu muzica şi se baza pe modelul 
muzicii, era matematică prin fundamentele ei, in- 
telectuală prin perspective (pentru că reducea arta 
la teorie) şi metafizică prin consecinţe (pentru 
că se încheia cu muzica cosmică). Ea a preluat 

nilor și elementul spiritualist din Platon. Ambele 
elemente atrăgeau spiritul medieval. 

7. URMAŞII LUI BOETHIUS. În secolele de 
după Boethius, educaţia a intrat în declin şi nu- 
mărul celor interesați de teoria frumosului și artei 
a scăzut. E greu de numit mai mult de un scriitor 
important care a tratat acest subiect; chiar cei 
care s-au ocupat de el au făcut-o întîmplător, 
fără a i se consacra în mod specific. Printre ei se 
numără Cassiodorus, ministru al lu: Teodoric în 
secolul al VI-lea, Isidor, arhiepiscopul Sevillei 
(c. 570—636), în secolul al VII-lea, Beda Venera- 
bilul (672—735) în secolul al VIII-lea, iar în se- 
colul al IX-lea, Rabanus Maurus, arhiepiscop de 
Mainz (776—856). Ei erau mai degrabă enciclo- 
pedişti decît gînditori originali; nu au produs idei 
noi, ci au adunat și conservat ştiinţa Antichității. 
Cassiodorus a afirmat în mod explicit că el n-a 
formulat idei proprii, ci numai pe cele ale anti- 
cilor (Non propriam doctrinam sed priscorum dicta 
commendo). 

8. CASSIODORUS. Cassiodorus (Flavius Mag- 
nus, Aurelius Cassiodorus, c. 480—575)_ a fost un 
enciclopedist. În timp şi ca preocupări a fost 
aproape de cultură clasică. A fost contemporan 
cu Boethius, dar i-a supraviețuit aproape o jumă- 
tate de veac, „aparținind î în realitate unei perioade 
istorice mai tîrzii. Născut dintr-o familie de dem- 
nitari sirieni, a fost el însuși demnitar la curtea 
lui Teodoric. A rămas activ pînă la sfîrşitul în- 
delungatei sale vieţi: avea nouăzeci şi trei de ani 
cînd a scris Ortografia. Prima jumătate a vieţii 
şi- -a petrecut-o Ja, curtea regală, iar mai tîrziu a 
trăit într-o mînăstire fondată de el însuși. În 
prima parte a vieţii a fost preocupat de pro- 
bleme de star (p= care le-a descris în Variae Epis- 
tolae); mai tirziu s-a consacrat problemelor eterne, 
inspectiva contemplatio Dei. Deşi a trăit în peri- 
oada de după prăbuşirea lumii antice, el mai po- 
seda încă erudiția antică sub forma ei autentică, 
aşa cum se vede din Retorica sa și din De artibus 
et disciplinis liberalium artium. Era familiarizat 
cu arta clasică, o artă care acum zăcea în ruine. 

A încercat să salveze monumentele Romei, exca- 
vandos marmores, de la ruină. A izbutit să salveze 
conceptele romane de frumos și artă. 

Dintre ele, şi el, ca Și Vasile, Augustin şi Boe- 
thius înaintea lui, a păstrat în primul rînd. şi cu 
precădere conceptul matematic de frumos: „Ce 
valoare poate avea oare“, scria el, „ceea ce nu 
are măsură si greutate? Acestea îmbrățișează totul, 
domnesc peste toate şi împrumută frumuseţe ori- 
cărui lucru“. A preluat şi conceptul de artă ca cu- 
noaştere. Asemenea anticilor, el considera că esența 
artei constă în faptul că „ea ne strunește prin 
regulile ei”?. Ca Platon și Aristotel, au apropiat 
arta de știință! şi, asemenea maiorității antici- 
lar, a făcut distincţia între diferitele condiții! ne- 
cesare producţiei artistice. A adăugat imitația ce- 
lorlalte trei condiţii, şi anume natura, arta şi prac- 
tica (natura, ars, exercitatio, imitatio). În Reto- 
rica lui. a făcut distincția între cele trei funcţii 
ale arteit2: aceea de a instrui, a emoționa și a 
plăcea (ut doceat, moveat, delectat). Ca şi Quin- 
tilian, a împărțit artele în teoretice. practice și 
poetice. Pe urmele lui Cicero, a definit retorica 
drept iscusință (scientia) de a vorbi despre subiecte 
publice, şi, pe urmele lui Pitagora, a definit muzica 
drept ştiinţa numerelor (disciplina quae de numeris 
loquitur)®. Ca şi Boethius, a inclus literatura în 
muzică și i-a comparat pe gramatici cu muzi- 
cieniită. 

Pe, lîngă, aceste împrumuturi, în estetica lui 
există totuşi cîteva idei originale: distincţia dintre 
„a face“ şi „a crea“15, un mai mare accent pe 
efectele subiective ale artei, şi, printre aceste efecte 
subiective, un accent pe elementele spirituale şi 
moral-religioase din artă, îndeosebi din muzică“6, 
aceasta nu numai măpulind auzul (aures modula- 
tione permulcet), ci şi înăltînd spiritul (sensum 
nostrum ad superna erigit). Arta are atît un 
efect delectabil cît şi unul educativ, deoarece, „gra- 
ţie ei cugetăm just, vorbim frumos şi ne mișcăm 
cum se cuvine“t9. Ea produce și un catharsis, de- 
oarece în desfătarea sunetului ei (per dulcisonas 

rează pe om de pasiuni și inspiră sentimente lău- 
dabile. Și literatura „purifică moravurile“ 1. 

Frumuseţea perfectă nu numai înrîurește sufle- 
tul, dar e tie aa reflexul unui suflet perfect; me- 
lodia e simbolul armoniei spirituale. Ea indică o 
armonie încă şi mai desăvirșită, întrucît ea fn- 
drumă sufletul spre Dumnezeu şi oferă un gust 
anticipat al fericirii eterne. Pe lîngă valoarea ei 
directă, hedonistă, muzica are alte trei valori: te- 
rapeutică, expresivă şi alegorică. Cassiodorus și-a 
dezvoltat estetica emotivistă, expresionistă şi ale- 
gorică mai ales în termenii muzicii, dar ideile lui 
despre frumosul vizual erau asemănătoare. Urmînd 
tradiţia creștină, el a atribuit frumusețea corpului 
influenței Îînviorătoare a sufletului (sui corporis 
vivicatrix). Pe aceasta a preţuit-o ca pe o frumu- 
seţe a „templelor Sfîntului Duh“. A apreciat cor- 
purile frumoase pentru forma lor (harmonica dis- 
positio), reliefînd însă semnificaţia alegorică a fie- 
cărui organ. A descris un bărbat frumos ca împo- 
dobit de paloare (pallore decoratus), vădind ast- 
fel o schimbare în gust şi începutul unui interes 
pentru o frumusețe mai spiritualizată. 

9. ISIDOR. Isidor din Sevilla era de origine 
germanică, dar a ocupat o funcţie ecleziastică 
înaltă în Spania. A fost un sfînt al Bisericii, un 
savant, istoric și gramatic. În și mai mare măsură 
chiar decît Boethius și Cassiodorus, el a fost un 
culegător tipic al științei antice. 

Scrierile lui vădesc o trecere de la dobîndirea 
cunoștințelor la conservarea lor, revelînd totodată 
şi o trecere de la un interes pentru lucruri la un 
interes pentru nume. Fenomenul e explicabil; el 
se însoțea cu un interes crescînd pentru transcen- 
dentul care nu are echivalent în experienţa prac- 
tică, ci aparţine domeniului conceptelor, cuvin- 
telor și numelor. Isidor era cu deosebire interesat 
să adune sinonime, căutînd etimologiile, şi să sta- 
bilească distincţii conceptuale (differentiae). Dar în 
discuțiile lui, a reţinut și o seamă de idei ale 
anticilor. Unele dintre distincţiile conceptuale fä- 
cute de el se aplică în estetică20, 

Pe urmele lui Augustin, făcea distincția între 
pulchrum şi aptum sau frumuseţea formei și fru- 
museţea adecvării21. Folosind sinonimele decens, 
speciosus și formosus, el deosebea trei tipuri de 
frumuseţe: lucrurile care sînt plăcute, proporțio- 
nate sau bine alcătuite, frumuseţea mișcării, as- 
pectului exterior şi „naturii“20. Revenind la o 
idee a Antichității târzii, care avea să joace un 
mare rol în estetica Evului Mediu, el a corelat 
frumosul cu lumina. „Marmura“, scria el, „place 
datorită albeţii ei, metalele datorită luciului lor, 
iar pietrele preţioase datorită strălucirii lor“. 

El a definit arta în spiritul grecilor clasici?2. A 
conceput muzica 23 așa cum a făcut-o Boethius. 
Susţinea că arta şi, îndeosebi, pictura, utilizează 
nu numai impresii, ci și amintiri (recordatio men- 
tis) sau — ca să folosim terminologia unei perioade 
mult mai tîrzii — nu numai elemente directe, ci 
și „asociative. El susținea de asemenea că arta 
operează cu iluzia. A ţinut seama, așadar, de 
elementele „iluzioniste“ din pictură. Aceste ele- 
mente iluzioniste le-a găsit nu numai în pictură 
(pictura dicta quasi Petra, ci și în poezie 
(fictum pertinet ad poetas). În discuţia despre 
poezie, el a revelat o dualitate bine cunoscută: pe 
de o parte, poetul e un om care scrie în versuri; 
pe de alta, el e un om care creează o ficţiune poe- 
tică. Tot în poezie, el a mai făcut deosebirea între, 
pe de o parte, „aranjarea cuvintelor“ (compositio 
verborum), şi pe de alta, „ideea adevărată“ (sen- 
tentia veritatis), adică a făcut distincţia între for- 
mă și conținut, 

Isidor a relevat frumosul ca pe unul din ele- 
mentele arhitecturii. S-a referit însă la el cu ter- 
menul de venustas, care avea un înţeles mai spe- 
cific — „grație“ și „farmec“. Acest gen de fru- 
mos nu ţine de structura arhitecturală, ci de ceea 
ce „se adaugă pentru ornamentare“, ca de pildă 
bolțile aurite, incrustaţiile și picturilez6. 

Pe de-a-ntregul în spiritul Antichității, cu in- 
sistența ei asupra regulilor generale ale artei, el 
susținea că „în afara normei, nimic nu poate fi 

Isidor a reţinut astfel cîteva dintre cele mai 
subtile idei estetice ale Antichității — caracterul 
dialectic inerent conceptului de poezie şi concep- 
tului de artă, ideea stoică de frumos ca adec- 
vare, noțiunea de iluzionism a lui Gorgias, noțiu- 
nea de asociaționism, care abia îşi făcuse apariția 
în Antichitate, și noţiunea de frumos ca lumină 
a lui Plotin. Nu a dat acestor idei o expunere 
întinsă, le-a menţionat doar pe scurt ca idei bine 
cunoscute și acceptate și le-a transmis Evului 
Mediu. 

10. ÎNCEPUTURILE STILULUI SCOLAS- 
TIC. Alţi scriitori ai vremii s-au exprimat asu- 
pra frumosului şi artei într-un mod asemănător 
cu acela al lui Cassiodorus și Isidor, dar cu cît 
erau mai îndepărtați în timp de Antichitate, cu 
atît erau mai puţin calificați să se ocupe de aceste 
probleme. Iar forma în care şi-au vehiculat ideile, 
Chiar cînd era extrasă din Antichitate, era dife- 
rită. Ea nu reflecta un spirit de investigaţie, ci de 
afirmare și certitudine. Din acest motiv, ea era 
inflexibilă și dogmatică. Pe de altă parte, ea 
avea calitățile simplităţii, fermităţii, preciziei și 
aridităţii. Astfel, stilul lui Cassiodorus şi al lui 
Isidor era, de fapt, deja scolastic, deşi mai puțin 
abstrus decît cel folosit în Evul Mediu tirziu, cu 
distincţiile lui conceptuale excesive. Și tocmai în 
această formă simplă, dogmatică, i-au parvenit 
creștinismului ideile antice. Ideile despre muzică 
şi retorică au fost transmise sub forma cea mai 
completă şi mai sistematică; alte idei au ajuns 
fragmentar, noua eră trebuind să le reasambleze 
în felul ei propriu. 

11. TERMINOLOGIA ESTETICĂ. Romanii 
antici traduseseră termenii estetici greceşti în la- 
tineşte, iar aceşti termeni latinești erau folosiți în 
mod vag şi ambiguu. Se foloseau diferite cuvinte 
pentru a exprima idei similare, după cum se vede 
din sinonimele culese de Isidor. fn același timp, 
același cuvînt putea avea înţelesuri foarte diferite 
— funcţionale, simbolice, religioase şi estetice. 

Figura semnifica „faţă“ și „simbol“, dar putea 
însemna și „formă“. Forma apărea în sensul ju- 

ridic şi filosofic (ca la Platon și Aristotel, însem- 
nind esență), dar şi în sensul estetic, ca ornament. 
imago însemna deopotrivă copia sau portretul 
unei ființe pămîntene vii şi reprezentarea alegorică 
a unei fiinţe supranaturale. /maginatio însemna 
atît perceperea lucrurilor prezente cît şi imagi- 
narea lucrurilor absente sau care nu aparțineau 
lumii acesteia. Visio includea deopotrivă viziunea 
naturală și pe cea supranaturală sau profetică. 
Scnsus denota simţurile propriu-zise ca și activi- 
tatea lor (experiența noastră a lucrurilor sensibile) 
şi totodată un sentiment, un gînd, un înţeles lăun- 
tric, sensul inteligibil mai profund al lucrurilor. 
Species era numele unei categorii logice ca și 
acela al formei exterioare, al aparenţei, aspectul 
frumos al lucrurilor vizibile și, în ultimă instanță, 
al frumosului însuși. Astfel, încă de la începutul 
erei creștine a fost elaborată o terminologie este- 
tică plină de ambiguitate”. 

12. DOUA TIPURI DE PROPOZIŢII ESTE- 
TICE. În estetică se întîlnesc două tipuri de pro- 
poziţii: pe de o parte, există descrieri, analize și 
explicaţii, iar pe de alta, judecăți de valoare. Pro- 
pozițiile de primul fel definesc frumosul și arta, 
le analizează şi explică natura și le descriu efectul 
pe care-l au asupra oamenilor; propoziţiile de al 
doilea fel spun care lucruri sînt frumoase, care 
opere de artă sînt izbutite și cum trebuie să fie 
valorizate frumosul și arta. Primele sînt expresia 
experienţei și raţionamentului, iar cele din urmă 
a gustului, 

În estetica antică se găseau propoziții de ambele 
tipuri. Dar istoricii acordă mai multă atenţie ce- 
lor dintii — definiţiilor, observaţiilor, analizelor, 
explicaţiilor şi generalizărilor —, încredinţaţi fiind 
că ele constituie adevărata realizare a esteticii an- 
tice. Dacă însă, în perioada dintre Boethius și 
Isidor au mai apărut propoziţii noi, ele au apar- 

ţinut celui de-al doilea tip, adică au fost noi 
valorizări ale frumosului şi artei. Au fost noi pen- 
tru că se întemeiau pe o nouă concepţie. Dar în 
ceea ce priveşte propoziţiile de primul tip, este- 
ticienii acestei perioade n-au făcut altceva decît 
să le păstreze pe cele ale Antichității. 


F. TEXTE DIN BOETHIUS, CASSIODORUS 
ŞI ISIDOR” 


DEFINIȚIA FRUMUSEȚII 

Boethius, Topicorum Aristotelis interpretatio (In- 
terpretarea Topicelor lui Aristotel), III, 1 (P. L., 
64, c. 935). 

1. Frumusețea pare a fi  comensurabilitatea 
(commensuratio) părţilor. 

FRUMUSEȚEA CA MANIFESTARE A NEPUTINȚEI 
Boethius, De consolatione philosophiae (Miîngiierile 
filosofiei) III, 8. 

2. Aşadar, pari frumos nu pentru că așa ţi-e 
felul, ci din pricina neputinței ochilor celor care 
te privesc. 

ARTĂ ȘI MEŞTEȘUG 
Boethius, De institutione musica (Despre arta mu- 
zicală) I, 34 (P. L., 63, c. 1195) 

3. Trebuie să se înţeleagă faptul că orice artă 
(ars), orice disciplină (disciplina) e prin însăşi 
natura ei mai respectabilă decît meșteșugul (arti- 
ficium) săvîrşit de mîna și prin truda meseriaşului. 
MUZICA BAZATĂ PE CUNOAŞTERE 
Boethius, ibidem, 1, 34 (P. L., 63, c. 1195) 

4. Ştiinţa muzicii este mai strălucită pe tärîmul 
cunoaşterii raţionale decît pe acela al făuririi și 
execuţiei, în aceeaşi măsură în care trupul este 
întrecut de minte. Muzician este acela care a dobîn- 
dit prin rațiune ştiinţa muzicii slujind nu ca exe- 

cutant, ci folosindu-se de puterea de pătrundere 
a minţii. Tot ce ţine de domeniul rațiunii şi al 
pătrunderii inteligente poate fi pe bună dreptate 
atribuit muzicii. 

DEFINIŢIA ȘI EFECTUL MUZICII 


Boethius, ibidem, I, 34 (P. L., 63, c. 1196) 

4a. Muzician este însuși acela ce e în stare să 
judece prin pătrundere (speculatione) sau prin 
rațiune, conform artei muzicale, melodiile (modi) 
şi ritmurile, feluritele cîntece şi versurile poeților. 
Boethius, ibidem, 1L, 1 (P. L., 63, c. 1168) 

5. Cînd ne dăm seama, cu ajutorul a ceea ce e 
unit şi potrivit convenabil în noi înșine, de ceea 
ce, În sunete, este unit (coniunctum) cum se cuvine 
si în chip potrivit şi ne bucurăm de aceasta, aflăm 
că sîntem alcătuiți în același fel. Asemănarea ne 
este dragă, contrariul ei, dimpotrivă, ne este nesu- 
ferit şi ostil. De aici decurg în cea mai mare măsură 
schimbările obiceiurilor. Sufletul desfrînat fie că 
se desfată cu melodii „desfrînate, fie că, auzindu-le 
deseori, este grabnic înmuiat și corupt. Dimpotri- 
vă, sufletul tare fie că se bucură de cîntecele pline 
de elan, fie că se întărește datorită lor. 


AUZUL, CALE CĂTRE SUFLET 


Boethius, ibidem, I, 1 (P. L., 63, c. 1169) 

6. Cunoştinţelor (disciplinis), nici o altă cale 
către minte (animus) nu le este mai larg deschisă 
decît cea a urechilor. 

POEZIA CA PARTE A MUZICII 
Boethius, ibidem, I, 34, (P. L., 63, c. 1196) 

7. Trei sînt genurile care țin de arta muzicală: 
unul este acela care foloseşte instrumentele, altul 
e cel al compunerii poemelor, iar al treilea al ju- 
decăţilor asupra execuţiei instrumentale şi reali- 
zării poetice. 


MUZICA CEREASCĂ ȘI CEA OMENEASCĂ 
Boethius, ibidem, I, 2 (P. L., 63, c. 1171) 


8. Sînt trei feluri de muzică: prima este cea 

humana), iar cea de a treia se întemeiază pe unele 
instrumente. Muzica cosmică se observă cel mai 
bine în tot ce există pe cer, în amestecul elemen- 
telor, în diversitatea mișcărilor de revoluție ale 
astrelor (temporum varietate). Muzica umană este 
înțeleasă de oricine coboară în sinea lui. 


ARTA CARE NE STRUNEȘTE 


Cassiodorus, De atribus ac disciplinis liberalium 
artium (Despre arte şi principiile artelor liberale), 
Prefaţă (P. L., 70, p. 1151) 


9. Se numeşte artă ceea ce ne înfrînează şi ne 
strunește prin regulile ei. i 
ARTĂ ȘI ȘTIINȚĂ 
Cassiodorus, ibidem, III (P. L., 70, p. 1203) 

10. Platon şi Aristotel, maeștri de referință ai 
învățăturii laice, stabileau următoarea diferență 
între artă și știință (disciplina) afirmînd că arta 
este modalitatea de a prelucra acele lucruri care 
pot fi oricum, în vreme ce ştiinţa se ocupă de 


acelea care nu pot fi decît într-un anume fel 
(quae aliter evenire non possunt). 


FACTORII ARTEI 
Cassiodorus, ibidem, II (P. L., 70, p. 1157). 

11. Darul (facultas) vorbirii se împlineşte prin 
talent (natura), artă (arte) şi exerciţiu (exercita- 
tione); unii adaugă acestora și imitaţia pe care noi 
o subsumăm artei. 

ȚELURILE ARTEI 
Cassiodorus, ibidem 

12. Trei sînt ţelurile oratorului: să instruiască 
(doceat), să miște (moveat) şi să desfete (delectet); 
această diviziune este mai clară decît a celor care 
împart întreaga elocință în fapte şi în simțăminte 
(provocate de fapre).. 

DEFINIȚIA MUZICII 


Cassiodorus, ibidem, V (P. L., 70, p. 1209). 
13. Muzica este o disciplină (disciplina) sau 13 


ştiinţă (scientia) care tratează despre numere în- 
tr-un anumit domeniu, respectiv despre acelea care 
se află în sunete. 


Cassiodorus, Expositio in Psalterium (Explicarea 
Psaltirii), XCVII (P. L., 70, p. 692). 


Muzica este disciplina (disciplina) care cerce- 
tează lucrurile aflate în armonie reciprocă (sibi 
congruentium), adică diferenţele și concordanțele 
(convenientias) sunetelor. 


LITERATUL DĂ MUZICALITATE VERSULUI 


Cassiodorus, Variae epistolae (Scrisori diverse), 
IX, scrisoarea 21 (P. L., 69, c. 787) 


14. Aidoma muzicianului care creează cea mai 
plăcută melodie din vocile armonizate, (consonan- 
tibus choris), literatul (grammaticus) ştie să obţină 
muzicalitatea versului prin dispunerea armonioasă 
a accentelor. Gramatica este maestra cuvintelor și 
podoaba neamului omenesc. 


A FACE ŞI A CREA 
Cassiodorus, Explicarea Psaltirii, CXLVIII (P. L., 
70, p. 1044) 


15. Dacă cercetăm mai adînc, există o oarecare 
diferență între lucrurile făcute și cele create. Să 
lacem, putem noi, cei cărora nu ne e dat să 
creăm. 


URECHILE ȘI INIMA 

Cassiodorus, ibidem, XCVII (P. L., 70, p. 692) 
16. Deseori psalmii sînt însoţiţi de muzică in- 

strumentală care pare a încînta, nu atît urechile 

cît mai ales inima. 

MUZICA ÎNALȚĂ SPIRITUL 

Cassiodorus, Despre arte ..., V (P. L., 70, p. 1212) 
17. Muzica este o știință (cognitio) foarte plă- 

cută şi foarte utilă care cu modularea ei (modula- 


tione) ridică spiritul (sensus) către înălțimi și ne 
435 desfată urechile. 


Cassiodorus, Scrisori diverse, II, scrisoarea 40 
(P. La 69, c. 571). 


18. Graţie acesteia (muzicii) cugetăm just, vor- 
bim frumos și ne mișcăm cum se cuvine. 


LITERATURA PURIFICĂ OBICEIURILE 


Cassiodorus, ibidem, III, scrisoarea 13 (P. L., 69, 
c. 595) 


19. Științei literelor (scientia litterarum) i se 
cuvine toată gloria mai întîi pentru că ea puri- 
fică moravurile omeneşti, iar în al doilea rînd 
pentru că înfrumuseţează vorbirea, de acest din 
urmă fapt bucurîndu-se în chip miraculos deopo- 
trivă cei care ascultă și cei care vorbesc. 


DISTINCŢII CONCEPTUALE 


Isidor, Differentiae (Deosebiri) (P. L., 83, c. 1— 
59), 

20. Între potrivit fa tum) şi folositor. Potrivi- 
rea este temporară, ositorul e veşnic. 

Între artă Și meșteșug (artificium). Arta este prin 
natura ei liberă de efort în vreme ce meșteșugul 
se realizează prin mișcările trupului şi ale mîini- 
lor. 

Între diform (deformis) si urît (turpis). Difor- 
mitatea se referă la trup, urițenia la suflet. Între 
convenient (decens), arātos (speciosus) şi frumos 
(formosum), Convenientul se vădeşte prin miş- 
carea corpului, arătosul prin aspect, iar frumosul 
prin natură sau formă. 

Între diform (deformis) şi inform Garoni: 
Diform este ceea ce nu are o anumită formă, iar 
inform este ceea ce nu a căpătat nici o formă. 

Între ales (decus) şi plăcut (decor). Aspectul ales 
se referă la suflet, cel plăcut la înfăţişarea cor- 
pului. 

Între fals (falsum) şi plăsmuit (fictum). Falsi- 
tatea aparține oratorilor, plăsmuirea poeților. Fals 
este ceea ce nu este adevărat, plăsmuit ceea ce e 
verosimil. 

Între chip (figura) şi formă (forma). Chipul 
este realizarea artei, forma a naturii. 

Între simţ (sensus) şi intelect (intellectus). Sim- 
yul se refera la natură, intelectul, la artă. 


FRUMUSEȚE ŞI POTRIVIRE 


Isidor, Sententiae (Sentenţe), I, 8, 18 (P. P., 83, 
c. 551) 


21. Aspectul plăcut (decor) al tuturor lucrurilor 
constă în frumuseţe (pulchrum) și potrivire (ap- 
tum). Frumusețea este frumoasă prin sine, aidoma 
unui om alcătuit din suflet și din toate membrele. 
Potrivirea se referă însă la veșminte” și la hrană. 
Se spune despre un om că e frumos în sine deoa- 
rece el nu este necesar veșmîntului sau hranei, î în 
schimb acestea sînt necesare omului; ele sînt po- 
trivite pentru că nu sînt frumoase în ele însele ca 
omul, nici prin ele, nici adaptate la ceva, adică 
omului, şi nici nu sînt necesare lor însele. 


ARTĂ ŞI ȘTIINȚĂ 


Isidor, Etymologiae (Etimologii), |, 1 (P. L., 82, 
c. 73) 
22, Se numeşte artă ceea ce e făcut după pre- 
ceptele şi regulile artei. Între artă și ştiinţă (dis- 
epena) Platon şi Aristotel au stabilit o diferență, 
irmînd că arta rezidă în acele lucruri care pot 
fi şi altfel, în vreme ce știința se ocupă de acele 
lucruri care nu pot deveni altele (quae aliter eve- 
nire non possunt). 
MUZICA 
Isidor, ibidem, III, 15—17 (P. L., 82, c. 16—4) 
23. Muzica este dibăcia modulaţiei constind în 
sunet şi cîntec. Fără muzică nici o știință (disci- 
plina) nu, poate fi perfectă deoarece nimic nu 
există fără aceasta, Se spune că lumea însăși constă 
dintr-o anumită armonie a sunetelor și chiar cerul 
se rotește după o modulație armonică (sub harmo- 
niae modulatione). 


FICȚIUNILE PICTORULUI 
Isidor, ibidem, XIX, 16 (P. L., 82, c. 676) 


24. Pictura este o imagine care exprimă aspec- 
137 tul unui lucru şi care privită face ca mintea să-și 


amintească acel lucru. „Pictura ar putea fi numită 
şi ficţiune (fictura), căci e o imagine fictivă, nu 
adevăr. 


FORMĂ ŞI CONȚINUT ÎN POEZIE 
Isidor, Sentențe, II, 29, 19 (P. L., 83, c. 630). 


25. Unii curioşi se delectează ascultindu-i pe 
înţelepţi nu pentru a dobîndi de la aceștia ade- 
vărul, ci pentru a auzi fluenţa elocinţei lor 
după obiceiul poeţilor, preocupați mai mult de 
aranjarea cuvintelor decît de ideea adevărului (sen- 
tentia veritatits). 


FRUMUSEȚEA ÎN ARHITECTURĂ 


Isidor, Etimologii, XIX, 9—11 (P. L., 82, c. 
672—5). 


26. Părţile construcţiilor sînt trei: planul, con- 
strucția şi decorarea (venustas). Planul este mar- 
carea (descriptio) suprafeței sau terenului şi a fun- 
daţiilor. Construcția este clădirea pereţilor și a 
părților superioare. Decorarea (venustas) este ceea 
ce se adaugă clădirilor pentru ornamentare şi în- 
frumusețare (decor), cum sînt plafoanele aurite, 
placajele de marmură prețioasă, picturile policrome. 


NORMA 
Isidor, ibidem, XX, 18 (P. L., 82, c. 680) 


27. În afara normei — numită în grecește gnó- 
mon — nimic nu poate fi făcut cum se cuvine 
(rectum). 


4. ESTETICA CAROLINGIANĂ 


1. CAROL CEL MARE ȘI ALCUIN. După mai 
multe veacuri în decursul cărora doar un mic 
număr de oameni s-au mai consacrat ştiinţei — 
chiar și ei limitîndu-se la consolidarea ideilor moș- 
tenite —, abia în secolele al VIII-lea și al IX-lea, 
sub Carol cel Mare şi carolingieni, statutul știin- 
tei a fost restabilit oarecum. La curtea imperială 
din Aachen, s-au reunit un mare grup „de erudiţi 
cu aspirații ceva mai înalte. Aceşti învăţaţi caro- 

lingieni îşi aveau propria lor viziune despre fru- 
mos şi artă, aşa cum putem afla din puţinele lor 
opere păstrate pînă astăzi. — Retorica lui Alcuin, 
Cărţile carolingiene (Libri carolini), redactate pro- 
babil de Alcuin în colaborare cu Carol cel Mare, 
şi comentariul la Arta poetică a lui Horaţiu, scris 
de unul din elevii lui Alcuin”. 


Figurile majore ale acestei mişcări au fost Carol 
cel Mare și Alcuin. Împăratul nu era nicidecum 
un erudit, învăţind să citească și să scrie doar la 
o vârstă înaintată, dar, ca politician, a îndemnat 
si susținut știința şi arta. În calitatea sa de suc- 
cesor al împăraţilor romani, el a susținut cultura 
şi arta romană. Ideile i-au fost puse în practică 
de Alcuin (c. 735—804). Alcuin era de origine 
britanică. Se aflase în fruntea şcolii din York îna- 
inte ca, în 781, Carol cel Mare să-l fi invitat la 
Aachen, unde a activat ca un fel de ministru 
al artelor şi științelor vreme de zece ani. A avut 
clevi şi adepţi, dintre care cel mai faimos a fost 
Rabanus Maurus (776—856), episcop de Mainz, 
autor enciclopedic, considerat ca praeceptor Ger- 
maniae. Biserica a fost obligară să ia hotăriri au- 
torizate asupra artelor. Numeroase sinoade: de la 
Frankfurt în 794, Aachen în 811, Tours în 813, 
Mainz în 813 şi Aix în 816 s-au pronunțat asupra 
acestui subiect. 


2. ARTA SI ESTETICA CLASICĂ. Resurec- 
tia intelectuală de sub Carol cel Mare e numită 
de obicei „Renaşterea carolingiană“. A fost oare- 
cum o renaștere, în ambele sensuri ale cuvîntului: 
a fost o înviere, o reapariţie şi o reînnoire a cul- 
turii şi totodată o reîntoarcere la Antichitate, o 
reînnoire a clasicismului. Programul lui. Carol cel 
Mare a dat artei un caracter clasic, roman, dar 
țările guvernate de el aveau o tradiţie germanică, 
astfel încît arta carolingiană a oscilat între stilul 
roman şi cel germanic. 


În arta lor protoistorică, triburile germanice 
aveau o predilecție pentru formele abstracte și 


* J. V, Schlosser, Schrifiguellen zur Geschichte der Karolin- 

pentru liniile caligrafice împletite, ca şi pentru 
semne, și simboluri, pentru mister şi fantezie. Era 
o artă a ornamentelor, care urmărea bogăția şi 
strălucirea. Aici, arta lor era contrariul artei cla- 
sice a Antichității; era nu doar mai primitivă, ci 
şi mai formală, mai simbolică și mai barocă. 

Sub i imperiu, au existat astfel două tendinţe to- 
val diferite în artă — o tradiţie neoclasică, sub 
influența Romei, și o tendință anticlasică, sub i in- 
fluența tradiţiei locale. Sub Carol cel Mare şi 
urmașii săi, tendința clasică a fost intensificată, 
nedislocînd-o însă pe cealaltă. Politica, așadar, a 
condus arta spre clasicism, ceea ce a izbutit însă 
numai parţial. Politica i-a influențat mai uşor pe 
teoreticieni decît pe artişti şi pe meşteşugari, iar 
ideile clasice carolingiene au ajuns a fi acceptate 
mai mult î în teoria artelor, în estetică, decît în ar- 
tele înseși. 

În particular, ele au ajuns să fie acceptate în 
estetica muzicii, , care moştenise concepția clasică 
de la Boethius, şi în estetica arhitecturii, care moş- 
tenise concepţiile clasice prin Vitruviu (cunoscut 
începînd din secolul al IX-lea cel puţin). Ideile 
clasice erau gata făcute Și n-a fost nevoie să fie 
regîndite. În muzică și în arhitectură, ele se ba- 
zau pe un concept care fusese fundamental pentru 
Antichitate — conceptul de ordine (ordo), mă- 
sură și armonie. Acest concept, introdus în este- 
tica creştină de către Augustin, a devenit teme- 
lia esteticii carolingiene. 

„Păstreze-şi sufletul ordinea firească“ (Teneat 
anima ordinem suum)’, scria Alcuin. „Nimic peste 
măsură“ (Ne quid nimis}, îi spunea Carol cel 
Mare lui Alcuin. Exista o credinţă într-o ordine 
cosmică universală și o credință că misiunea pri- 
mordială a omului şi mai cu seamă a artistului e 
de a se adapta acestei ordini. Această ordine stă 
în natura lucrurilor. Principiile artei sînt imua- 
bile, pentru că se bazează pe această ordine și nu 
sînt „cîtuși de puţin stabilite de oameni“ (nullo 
modo ab hominibus institutae), după cum spunea 
Rabanus Maurus3. Pentru a păstra ordinea, omul 


140% 


141 


trebuia în primul rînd să adere la ierarhia lucru- 
rilor şi să le iubească pe cele mai înalte. 

3. FRUMUSEŢEA FORMEI ȘI FRUMOSUL 
ETERN. „Frumuseţea formei“ (pulchra species) 
se numără printre aceste lucruri supreme pe care 
trebuie și e şi lesne să le iubim. „Ce e mai uşor 
decît să iubeşti formele frumoase, gusturile dulci, 
sunetele suave, mirosurile plăcute, lucrurile bune 
de pipăit“, scria Alcuin?. Estetica epocii carolin- 
giene, departe de a fi ascetică, preţuia frumosul 
sensibil şi considera „iubirea de podoabă“ a omu- 
lui (amor ornamenti) ca fiind dreaptă şi cuvenită. 
„Simţul vederii“, spune Eriugena, „e un bun natu- 
1al dăruit de Dumnezeu pentru a percepe lumina 
[izică“4, Acesta era punctul de vedere nu numai 
al lui Carol cel Mare și al curţii lui, ci şi al epis- 
copilor. Sinodul de la Aachen din 811 recomanda 
ca muzica bisericească să caute a se distinge prin 
suavitatea sunetelor (suavitate sonorum). ca şi prin 
măreţia textului. Poetica vremii sublinia „dul- 
ceața versurilor“ (dulcedo versuum). Beda presu- 
punea că esența versurilor e „modulaţia“, nu mu- 
zica verbală. Dulcedo, în sensul de frumuseţe a 
formei externe, şi ordo, în sensul de frumu- 
seţe a ordinii interne, erau cele două elemente 
clasice în estetica carolingiană și reprezentau le- 
gătura ei cu Antichitatea. 

Nici o estetică medievală n-a fost însă pur cla- 
sică; cea carolingiană şi-a avut şi ea elementul ei 
neclasic, acesta nefiind însă un element de fante- 
zie sau bogăţie barocă, ceea ce ar fi fost echiva- 
lentul teoretic al artei germanice. Învăţaţii de la 
curtea lui Carol cel Mare n-au acordat nici o 
atenţie acestui element în discuţiile despre fru- 
mos și artă, teoriile lor incluzînd în schimb un ele- 
ment religios. Arta șovăia între clasic și germanic, 
iar teoria artei între clasic şi religios. În estetica 
lor, orice nu era derivat din clasici sau din Boe- 
thius și Vitruviu, venea din Biblie şi din Părinţii 
Bisericii. Autorii carolingieni n-ar fi fost oameni 
ai Evului Mediu dacă estetica lor s-ar fi sfîrşit cu 
Frumosul formei şi farmecul sunetului. 


Deşi preţuiau mult frumuseţea formei vizibile, 
ei puneau un preț şi mai mare pe „frumuseţea 
veşnică“ (pulchritudo aeterna). Cea dintii, scria 
Alcuin, furnizează plăcere ochilor, pe cînd cea 
din urmă este izvorul beatitudinii eterne. Dacă ne 
place frumuseţea lucrurilor trecătoare, frumuseţea 
veşnică ne place și mai mult. 

Frumuseţea trecătoare ne părăsește sau o pă- 
răsim noi, dar frumuseţea etemă e „frumuseţe 
eternă, eternă gingăşie și fericire fără de capăt”!. 
Omului îi face placere frumuseţea formei; dar el 
nu trebuie să zăbovească asupra ei, ci să se înalțe 
de la ea pînă la Dumnezeu şi la frumuseţea divină. 


Această opinie a fost inspirată de Platon, dar 
într-o și mai mare măsură de credinţa creștină. 
Umaniștii carolingieni glorificau Antichitatea, dar 
aderau și la Biblie, estetica lor era deopotrivă este- 
tica lui Augustin și estetica grecilor. A fost mai 
puţin religioasă decît alte forme ale esteticii me- 
dievale. Cu toate acestea, frumuseţea naturii, care 
e opera lui Dumnezeu, era apreciată mai mult 
decit frumuseţea artei. În arhitectură, pe lîngă 
idealul vitruvian, ea avea un al doilea ideal, sim- 
bolizat de Solomon, ziditorul templului. 

Arta în sine nu era nici cucernică (pia), nici 
lipsită de cucernicie (impia). După cum spunea 
Alcuin, nici materialele unei picturi, nici forma ei, 
nici talentul artistului nu au nimic sacru în eles; 
într-o reprezentare a fugii în Egipt, Maica Dom- 
nului e pictată cu exact aceiași pigmenţi ca și ani- 
malele6a. Două picturi pot avea forme şi mate- 
riale identice, una reprezentind-o pe Maica Dom- 
nului, iar cealaltă pe Venus. Chiar unele scene 
care trebuie condamnate din punct de vedere re- 
ligios şi moral pot furniza plăcere, din cauză că 
arta e diferită de morală şi religie. Frumosul și 
urîtul sînt esenţiale artei, şi în artă ele sînt ceea 
ce sînt binele şi răul în alte sfere. Exprimînd ideea 
în termeni moderni, sublimitatea conţinutului nu 
poate compensa neglijenţa formei. 

Pe de altă parte, frumuseţea formei nu poate 
compensa un conţinut pervers. Picturile, după cum 
scria Alcuin, constau din linii, culori şi forme 

aranjate astfel încît să-l încînte pe privitor; dar 
adevărata lor valoare (dignitas) stă în semnificația 
lor şi în lucrurile înfăţişate de ele. Valoarea unei 
opere de artă e determinată de demnitate și graţie, 
de un element intelectual ca şi de unul sensibil, 
de conţinut ca și de formă. 

Frumuseţea formei e importantă, există însă 
lucruri şi mai importante. Alcuin a subliniat ade- 
seori autonomia artei, dar potrivit atît lui Al- 
cuin cât și celui care a scris Libri carolini, artistul 
trebuie să reprezinte ceea ce e adevărat”. Ei îi 
mustrau pe artişti, cerîndu-le să înfățişeze „nu 
numai ceea ce există sau a existat sau poate exista, 
ci chiar ceea ce nu e, nu a fost şi nu poate fi“8, 
Sinodul de la Aachen din 811 declara că, deşi edi- 
ficiile frumoase sînt de dorit, baza morală e mai 
importantă”. lar sinodul de la Tours din 813% 
cerea clerului să se păzească de vraja muzicii. Far- 
mecele muzicii sînt, mai mult ca oricare altele, 
Ueşarte!i. Muzica este o ştiinţă, dar nu o ştiinţă 
morală, scientia pietatis!2. Deoarece autorii caro- 
lıngieni considerau arta autonomă în formă, dar 
nu în conţinut, ei susțineau că forma este dome- 
niul artistului, dar conţinutul constituie preocu- 
parea teologului!2. Conciliul de la Niceea făcuse 
deja următoarea recomandare: „Subiectul pictu- 
rilor trebuie să fie hotărît de Părinţi, iar nu de 
pictor; acesta îşi exercită libertatea de acțiune nu- 
mai asupra artei sale, adică asupra tehnicii“. 

Teoria carolingiană a îngăduit astfel artei mä- 
car o autonomie parțială, dar n-a prețuit atît 
umanul și autonomul din artă, cît ordinea eternă 
a lumii pe care ea o reflecră. Rabanus argumenta 
că artele sînt deopotrivă opera înțelepciunii eterne 
şi a invenţiei umane. Muzica îndeosebi e guver- 
nată de legi eterne, care, chiar dacă au fost des- 
coperite de om, n-au fost însă inventate de el. 
Această concepţie se întemeia pe o tradiție antică 
şi a fost pe deplin convenabilă esteticienilor creștini. 

4. POEZIA ȘI ARTELE PLASTICE. Autorii 
carolingieni considerau literatura (scriptura) ca 
fiind superioară artelor plastice!4, deoarece ea in- 

cuprinde însă acele lucrări despre care „nici vă- 
a nici auzul, nici gustul, nici mirosul, nici pi- 
păitul nu ne spun nimic“. Principala rațiune a 
inferiorităţii picturii este că ea e prin natură li- 
mitată la forme vizibile. Literatura e moralmente 
mai utilă şi, de vreme ce umaniștii carolingieni 
cunsiderau cuvintele ca fiind mai plăcute (amabi- 
liora) decît imaginile, ele ofereau după opinia lor 
şi o. mai mare satisfacţie. Poezia ne solicită mai 
direct gustul, memoria o reține mai bine, iar plă- 
cerea poeziei durează mai mult. Pictura satisface 
numai privirea fugitivă. Poezia antrenează su- 
fierul însuşii5,.. Ea împlinește o mai veche nevoie 
umană, pentru că, după cum se spunea, Dumne- 
zeu i-a dăruit graiul lui Adam, dar abia în epoca 
egiptenilor omul a început să traseze contururi 
și să picteze imagini. Nevoile mai vechi sînt mai 
profunde. Poezia se întemeiază pe adevăr și e pe 
cît de plăcută, pe atît de uulă. Pictura îşi are 
valoarea ei, după cum argumenta Rabanus, scri- 
sul are însă o mai mare valoare, el e mai ade- 
vărat, mai perfect, mai util, mai plăcut şi mai 
durabil. 

Nu toți scriitorii carolingieni au tras aceleaşi 
concluzii din această relaţie dintre poezie şi artele 
plastice. Unii considerau că, dată fiind inferiori- 
tatea ei, pictura e potrivită numai pentru cei mai 
puţin cultivați, pentru cei incapabili să citească şi 
să scrie. Şi, adresîndu-se celor necultivaţi, ea tre- 
buie să respecte în mod scrupulos adevărul. 
Aceasta era poziţia lui Alcuin. Alţi scriitori, dînd 
o interpretare alegorică picturii, susțineau că pri- 
vitorul reproduce spiritualiter ceea ce pictura re- 
prezintă corporaliter şi că aceasta nu se limitează 
numai la forma vizibilă și nici nu e adecvată doar 
pentru analfabeți. 

Pe lingă observaţiile acestea generale despre fru- 
mos, la scriitorii carolingieni se pot găsi idei refe- 
ritoare la chestiuni estetice mai specifice. În primul 
rînd, ideea că experienţa estetica include atit me- 
moria cît și percepţia. Esteticienii elenistici susți- 
neau că pentru sesizarea frumosului și artei e ne- 
cesară imaginaţia; acum se susținea că este nece- 

sară memoria. În al doilea rînd, ideea că formele 
se schimbă odată cu condiţiile morale și sociale pre- 
dominante. „O schimbare a moravurilor pricinu- 
ieşte o schimbare în modul de a scrie“, după cum 
remarca un comentariu contemporan despre Ho- 
rațiu. 

5. DEZINTERESAREA ESTETICĂ. Estetica 
apărută inițial sub Carol cel Mare ca o întreprin- 
dere colectivă a fost desăvîrșită în generația ur- 
mătoare de un singur bărbat eminent, Ioannes 
Scotus Eriugena. El a fost savantul cu cele mai 
profunde înclinații filosofice din era carolingiană. 
A fost activ pe la jumătatea secolului al IX-lea 
şi a făcut parte din curtea lui Carol cel Pleșuv. 
A fost unul dintre puţinii învăţaţi laici ai Evului 
Mediu. Întinderea cunoștințelor lui era neobișnuită 
pentru acele vremuri: știa grecește, îi citea pe Pă- 
rinții greci, l-a tradus pe Pseudo-Dionisie şi a 
scris un comentariu despre Boethius. În principala 
lui lucrare filosofică, Despre împărțirea naturii 
(De divisione naturae) apar întîmplător unele 
idei estetice. Una dintre acestea, o idee modemă 
si subtilă — cea mai subtilă idee produsă de era 
carolingiană — e marginală în raport cu opera 
lui; alta, centrală în gândirea lui, implica alcatui- 
rea unui sistem estetic În maniera neoplatonică și 
pseudo-dionisiană. 

Cea dintii se referă la atitudinea noastră faţă 
de frumos, temă rareori tratată în Antichitate sau 
în Evul Mediu. Filosofii clasici, îndeosebi Aristo- 
tel, puneau în contrast atitudinea practică cu cea 
„poietică“, adică atitudinea omului care creează 
lucruri frumoase, iar nu cu atitudinea omului care 
contemplă frumosul. Eriugena a opus atitudinii 
practice pe cea contemplativă, adică atitudinii ac- 
tive pe cea estetică. 

Cum se comportă oare, întreba el, un avar și 
un înțelept confruntaţi cu un obiect frumos, bu- 
năoară cu un vas frumos? Comportarea avaru- 
lui, replica el, e călăuziră de avariție (cupiditas), 
dar înțeleptul nu nutreşte nici o dorință de 
găţie (pbilargyria), nici o pasiune (nulla libido)”. 

„gloria Creatorului şi a lucrărilor sale“. În veacu- 
rile următoare, această atitudine, specifică înţe- 
leptului, a ajuns să fie cunoscută ca „atitudine 
estetică“. Deși a fost descrisă în termeni mai pu- 
ţin religioși, ea se caracteriza tot prin. lipsa do- 
rinței sau prin dezinteresare. Trebuie să notăm 
că acest filosof din secolul al IX-lea a descris just 
şi a valorizat de asemenea în mod corect atitudinea 
estetică. După cum spune el, omul care abordează 
frumusețea formelor vizibile pătruns de dorință 
(libidinoso appetitu) înjoseşte darul vederiilB. Cu 
alte cuvinte: atitudinea estetică, liberă de dorință, 
este atitudinea potrivită față de frumos și artă. 

6. CONCEPŢIA GENERALĂ DESPRE FRU- 
MOS. Eriugena e faimos în istoria esteticii pentru 
noţiunea sa generală de frumos, prima concepţie 
de acest fel în Occident după Augustin. Era si- 
milară oarecum cu aceea a lui Augustin, fiind însă 
de fapt mai apropiată de monismul şi de filoso- 
fia spiritualistă a lui Plotin și a lui Pseudo-Dio- 
nisie. 

“Pentru Eriugena, frumuseţea universului constă 
în armonia sau, cum spunea el, în „simfonia“ lu- 
crurilor şi formelor combinate într-o unitate”. 
Ca și Vasile și Augustin, el vedea frumusețea lumii 
nu în părțile ei, ci în întreg. El scria că un lucru 
care, prin el însuși, apare amorf (deforme), va 
apărea, dacă va fi privit ca o parte a universului, 
nu numai frumos, deoarece este frumos întocmit 
(ordinatum), ci se va înfățișa şi ca o cauză a 
frumosului universal20. 

Frumosul constă în unitate, în gruparea armo- 
nioasă a părţilor într-un întreg — aceasta era 
prima teză a lui Eriugena. Cea de-a doua era că 
această unitate ia naștere din factori diverşi, atît 
fizici cît şi. spirituali, aceasta presupunînd că 
totul în lume contribuie la frumuseţea ei. Aceasta 
conferă o justificare metafizică valorii pe care 
esteticienii carolingieni o atribuiau: frumosului sen- 
sibil, valoare care ar fi putut apărea ca impro- 
prie în cadrul atitudinii religioase și spirituale 
contemporane faţă de lume. 


Altă idee estetică a lui Eriugena era modul său 
simbolic de a trata frumosul, care e o reflectare 
şi o manifestare a lui Dumnezeu, o „teofanie”21. 
„Formele vizibile sînt imagini ale frumuseţii invi- 
zibile.“ Dumnezeu ne lasă uneori să-l întrezărim 
în ordine și frumos2. Fiecare lucru vizibil e un 
semn a ceva incorporal și sesizabil numai prin in- 
telect. Frumosul exprimă raţiunea, ordinea, înțe- 
lepciunea, adevărul, eternitatea, măreţia, iubirea 
şi pacea — într-un cuvînt, tot ceea ce e desă- 
virșit și divin. 

Din acest motiv, „frumosul e ceva invizibil care 
devine vizibil, ceva ininteligibil care devine inte- 
ligibil“. Aceasta se produce „în chip minunat și 
de nedescris“ (mirabili et ineffabili modo). Nu e 
de mirare, așadar, că produce o „desfatare de 
neexprimat“ (ineffabilis deliciae). Caracterul ine- 
fabil al frumosului a fost altă :dee fundamentală 
a lui Eriugena. 

Alta privea arta. Deși o operă de artă e un 
obiect material, ea îşi are obîrșia în suflet şi, în 
ultimă instanţă, în Dumnezeu. Prototipurile idei- 
lor artistice sînt de găsit în cuvîntul divin. De 
aici, ele sînt transferate în sufletul artistului, iar 
din sufletul artistului în materie. Astfel arta, ca 
şi natura, e derivată din idei divine. Această con- 
cepţie despre artă prezintă afinități cu aceea a 
iconodulilor bizantini. Ambele concepţii își aveau 
originea în Plotin prin intermediul lui Pseudo- 
Dionisie. 

Estetica lui Eriugena n-a adăugat nimic este- 
ticii lui Plotin: era pur și simplu o estetică neo- 
platonică. N-a adus nimic nou nici esteticii creș- 
tine, Părinților greci şi lui Pseudo-Dionisie, pe 
care Eriugena l-a tradus în latinește. Ea a repre- 
zentat Însă o noutate în Occident. Renașterea ca- 
rolingiană s-a inspirat îndeosebi din surse clasice 
romane, dar prin Pseudo-Dionisie şi Eriugena, ea 
și-a asimilat gîndirea grecească, neoplatonică. 

7. ATITUDINEA FAŢĂ DE ICONOCLASM: 
RĂSĂRIT ȘI APUS. Carol cel Mare și învățații 
lui au avut prilejul să-și prezinte în mod oficial 

țiilor bizantine cît şi celor romane. Acest prilej 
le-a fost oferit de conflictul privitor la venerarea 
icoanelor. 

În cursul domniei lui Carol cel Mare, iconodulii 
au câștigat temporar superioritatea în Bizanţ. În 
787, conciliul de la Niceea i-a condamnat pe icono- 
claști, iar papa Adrian I s-a asociat condamnării. 
Procesele-verbale ale conciliului, traduse în lati- 
nește, i-au fost trimise de papă lui Carol cel Mare 
în 789. Dar la curtea francă, papa n-a fost întîm- 
pinat cu simpatie. Carol cel Mare a adoptat o 
poziție de compromis, mai apropiată de cea a 
iconoclaștilor. El era de acord că pictarea tablou- 
rilor care-l reprezintă pe Dumnezeu poate fi în- 
găduită; ele nu trebuie distruse, dar nici venerate35. 
Potrivit vederilor lui Carol cel Mare, o adunare 
de episcopi ţinută la Frankfurt în 794 a osîndit 
aplicarea formulei adoratio et servitus% în cazul 
imaginilor şi şi-a stabilit poziția în Capitulare 
adversus Synodum. Papa a răspuns într-o scri- 
soare din 790, iar Carol cel Mare i-a replicat dras- 
tic trimiţind la Roma, în 794, Libri carolini. Atât 
scrisoarea lui Adrian I cît şi Libri carolini repre- 
zintă documente importante pentru concepțiile 
contemporane despre artă. 

Francii, în consens cu iconoclaștii, considerau 
că, de vreme ce arta e percepută prin simţuri, pe 
cînd Dumnezeu e spirit, divinul nu poate fi atri- 
buit operelor de artă. Dar similaritatea dintre cele 
două poziţii sfârşeşte aici. Francii nu intenționau 
să distrugă picturile. Deși nu le considerau sacre, 
le considerau utile, deoarece puteau fi folosite în 
scopuri instructive. Ele aveau, așadar, o valoare 
didactică. Aceşti oameni nu priveau imaginile ca 
pe ceva sacru, ci căutau altceva — utilitatea și 
moralizarea. Ei nu înțelegeau metafizica bizantină 
şi identificarea în sînul ei a imaginii și prototipu- 
lui, atitudinea lor față de artă era mai simplă, 
mai realistă. 

8. FUNCŢIA ARTEI. Atitudinea occidentală 
fusese deja exprimată de Grigore cel Mare, pe la 
600. Imaginile, scria el în faimoasa lui declaraţie, 
sînt mai ales pentru oamenii simpli şi trebuie să 

fie pentru ei ceea ce e scrisul pentru învăţaţi26. 
Această concepţie a fost reiterată de sinodul de la 
Arras din 102527. Scriitorii ecleziastici au accep- 
tat formula că „pictura e un fel de literatură 
pentru cel lipsit de învățătură“28. Aceasta în- 
semna, În primul rînd, că funcţia propriu-zisă a 
picturii e de a instrui și educa și, în al doilea rînd, 
că ea îşi exercită această funcție ca substituent al 
scrisului. Libri carolini accentuau încă și mai mult 
această funcţie a picturii. „Pictorii trebuie să păs- 
treze vie amintirea evenimentelor istorice, dar ceea 
ce: poate fi atît privit cât şi descris în cuvinte nu 
trebuie să fie zugrăvit și înfățișat publicului de 
către pictori, ci de către scriitori.“ 

Libri carolini nu limitau însă funcţia artelor 
lastice la educaţie. Artele plastice au alte două 
uncții. În primul rînd, ele ne pot aduce aminte 
despre evenimente și despre sfinți, ba chiar despre 
Dumnezeu (deşi nu poate fi vorba de imagini ca- 
pabile, așa zicînd, să-l „încarneze“ pe Dumnezeu, 
după cum spuneau iconodulii bizantini. Aceasta ar 
putea fi numită funcţia istorică și ilustrativă a 
artelor plastice. În al doilea rînd, artele plastice 
pot înfrumuseţa casa lui Dumnezeu. Aceasta s-ar 
putea numi funcţia lor estetică. Frumosul, după 
cum scria Walahfrid Strabo?, nu trebuie să fie 
subestimat. Într-o formulă memorabilă, Libri ca- 
rolini stabileau că imaginile trebuie nu să fie ve- 
nerate, ci să perpetueze amintirea evenimentelor 
şi să înfrumusețeze pereţii bisericilor (ad memo- 
riam rerum gestarum et venustatem parietum)®, 
Alcuin gîndea în același sens cînd scria că unii oa- 
meni păstrează imaginile de frica uitării (obli- 
vionis timore), iar alţii pentru că le place orna- 
mentaţia (ornamenti amore). În nici un caz rolul 
picturii: nu e acela de înlocuitor al scrisului; dim- 
potrivă, pictura nu poate fi înlocuită de nimic, 
scrisul nu poate concura cu artele frumoase în 
această privință. ` 

9. CONCEPȚŢIILE NORDULUI ȘI ALE SU- 
DULUI. Libri carolini revelează deosebirea în 
concepțiile despre artă dintre Răsăritul speculativ 

aceasta a fost scrisă la Aachen şi îndreptată con- 
tra Romei, ea pune în relief şi o deosebire între 
concepțiile Nordului și cele ale Sudului. Atitudi- 
nea față de artă a nordicilor era diferită de aceea 
a italienilor. Italienii erau mai intelectuali în ati- 
tudinea lor; nordicii, pe de altă parte, erau mai 
impresionați de vizual, de „forma frumoasă“. Papa 
a apreciat valoarea estetică a artelor plastice mai 
clar decît nordicii. El era mai conştient de va- 
loarea estetică decît grecii speculativi sau nordicii 
utilitarişti. 

Disputa cu privire la venerarea imaginilor s-a 
prelungit după Carol cel Mare şi a continuat sub 
Ludovic cel Pios (814—840). Chiar după o reve- 
nire la iconoclasm la Constantinopol, sinodul de 
la Paris din 825 a susținut poziţia din Libri caro- 
lini. Practic însă victoria i-a revenit papalității. 
Sub influența ei, venerarea imaginilor a ajuns trep- 
tat să fie acceptată în Occident, în pofida inte- 
lectualismului carolingian şi fără metafizica bi- 
zantină, în pofida de asemenea a interdicţiei Ve- 
chiului Testament de a confecţiona i imagini. Această 
prohibiţie n-a fost inclusă în catehism alături de 
celelalte porunci. Teoretic, poziţia carolingiană î în 
materie de arte frumoase și-a păstrat încă auto- 
titatea aproape de-a lungul întregului Ev Mediu. 
Scriitori mai tîrzii, ca Honorius din Autun, scriind 
pe la Începutul secolului al XII-lea, n-a făcut de- 
cît să o repete: „Pictura are trei rosturi: întîi, ea 
este literatura neştiutorilor de carte, în al doilea 
rînd, să îm odobească cu frumusețea ei casa, şi în 
al treilea rînd, să readucă î în memorie vieţile celor 
de mai înainte“3?!. Și în secolul al XIJ- lea, 
Guillaume Durand reamintea „concepţia potrivit 
căreia „se pare că pictura mişcă sufletul mai mult 
decât cuvîntul scris“ 32, 

10. REZUMAT. Estetica carolingiană a fost (1) 
o estetică a formelor pe care le-a îmbrăcat estetica 
religioasă în Evul Mediu; ea s-a caracterizat însă 
printr-o înclinaţie spre clasicism. (2) Din acest mo- 
tiv, estetica carolingiană a fost capabilă să recu- 
noască valorile formale pur estetice şi autonomia 
artei. (3) În scopul de a reconcilia estetica antică 

şi teismul, ea a preluat o formă platonică a este- 
ticii antice. (4) Ioan Scotus Eriugena, cel mai fi- 
losof dintre esteticienii carolingieni, a încorporat 
estetica Într-un sistem metafizic similar celor ale 
neoplatonicilor şi al lui Pseudo-Dionisie. (5) El 
a elaborat de asemenea cîteva idei proprii, intre 
care importanta noțiune de atitudine estetică dez- 
interesată. 


G. TEXTE DIN UMANIŞTII EPOCII 
CAROLINGIENE* 


FRUMUSEȚEA ETERNĂ 


Alcuin, Albini de rhetorica (Despre retorica lui 
Albinus), 46 (Halm, 550) 


1. Ce e mai uşor decît să iubeşti formele fru- 
moase, gusturile dulci, sunetele suave, mirosurile 
plăcute, lucrurile bune de pipăit, onorurile și feri- 
cirile lumii. Îi este lesne sufletului să iubească 
aceste lucruri care pier ca și umbra zburătoare, 
dar îi vine greu să-l iubească pe Domnul care e 
frumuseţea eternă, eterna gingășie, mirosul cel 
veșnic plăcut, eterna bucurie, onoarea perpetuă și 
fericirea cea fără de capăt. Frumuseţea cea ieftină 
trece și piere, fie că părăseşte pe cel ce o îndră- 
peşte, fie că e părăsită după ce a fost îndrăgită: 
păstreze-și deci sufletul întocmirea (ordo) firească. 
Dar care e întocmirea sufletului? Să îndrăgească 
ceea ce e superior, adică pe Dumnezeu şi să stă- 
pînească ceea ce e inferior, adică trupul. 


IDEEA DE ORDINE 
Alcuin, ibidem, 43 (Halm, 547) 

2. Înţeleg că acea maximă a filosofilor, nimic 
peste măsură, este necesară nu numai în ce pri- 
veşte moravurile, ci chiar şi în vorbire. De ce? 


Este necesară în orice lucru, căci ceea ce întrece 
măsura este viciu. 


* Traduse de Mihal Gramalopal. 


PERMANENȚA REGULILOR ARTEI 


Rabanus Maurus, De clericali institutione (Despre 
rostul clerului), 17 (P. L., 107, c. 393). 

3. (Artele) au reguli de neclintit; ele nu au fost 
câtuși de puţin stabilite de oameni, ci descoperite 
de înțelepciunea celor cu mintea pătrunzătoare. 


FRUMUSEȚEA SENSIBILĂ 


Ioan Scotus Eriugena, De divisione naturae (De- 
spre împărțirea naturii), V, 36 (P. L., 122, c. 975) 

4. Simțul vederii... este un bun natural dăruit 
de Dumnezeu pentru a percepe lumina fizică şi 
pentru ca sufletul raţional să distingă în ea și 


prin ea formele, aspectele și proporţiile (numeros) 
lucrurilor sensibile. 


DULCEAȚA SUNETULUI 


Sinodul de la Aachen, 816, CXXXVII, De can- 
toribus (Despre _cîntăreţi), (Monumenta Germa- 
niae Historica, Concilia, vol. II, 1, p. 414) 


5. Cîntăreţii trebuie să-și dea osteneala să nu-și 
Întineze cu greşeli darul dumnezeiesc ce li s-a dat, 
ci să-l împodobească cu umilință, castitate şi so- 
brietate și cu alte podoabe ale sfintelor virtuţi. 
Cîntecele lor să înalțe sufletele poporului adunat 
către luare-aminte și dragostea celor cereşti nu nu- 
mai prin cuvintele sublime pe care le rostesc, ci 
şi prin suavitatea sunetelor. Cîntăreţul trebuie să 
Fie, după cum ni s-a transmis de la sfinţii părinţi, 
deopotrivă priceput şi strălucit atît ca glas cît și 
ca măiestrie, astfel încît bucuria dulceţii glasului 
său să miște sufletele ascultătorilor. 

SUBIECTUL PICTURII 
Libri carolini (Cărţile caroline), VI, 21 (P. L., 98, 
c. 1229) 

6. Să luăm de pildă imaginea venerabilă a sfin- 
tei Născătoare a Domnului. De unde putem ști că 
este chipul ei, ori prin ce indicii se deosebeşte de 
celelalte chipuri căci față de toate acestea nu i 
se poate găsi nici o altă diferență în. afară de 153 


măiestria (experientia) artiştilor (artificum) şi a 
făuritorilor și de calitatea materialelor. 


Ibidem, IV, 16 (P. L., 98, c. 1219) 


6a. Cuiva căruia venerează imaginile i-au fost 
înfăţişate chipurile a două femei frumoase pe care 
nu se afla nimic scris şi pe care cineva, din lipsă 
de interes, le-a lăsat să zacă aruncate undeva. Ado- 
ratorului icoanelor i se spuse: una din ele o re- 
prezintă pe sfînta Maria şi nu trebuie aruncată, 
cealaltă pe Venus şi e întru totul de lepădat. Pen- 
tru că erau foarte asemănătoare în toate privin- 
yele, omul nostru se adresă pictorului cerîndu-i să 
spună care din cele două e chipul sfintei Maria și 
care al Venerei. Pictorul înscrise pe unul numele 
sfintei Maria și pe celălalt al Venerei. Imaginea 
ce purta numele Maicii Domnului a fost ridicată, 
adorată, sărutată, în vreme ce aceea cu numele 
Venerei a fost aruncată, dispreţuită şi blestemată, 
deşi amîndouă erau aidoma ca figură, culori, ma- 
terial, deosebindu-le numai inscripţia. 


ADEVĂR ŞI MINCIUNĂ ÎN ARTĂ 
Ibidem, I, 2 (P. L., 98, c. 1012) 


7. Imaginile cu măiestrie alcătuite de artişti 
induc întotdeauna în eroare pe adoratorii lor. Ele 
reprezintă oameni, și nu sînt oameni, cum luptă, 
și nu luptă, cum vorbesc, şi nu vorbesc... Toate 
acestea sînt fără îndoială plăsmuiri ale artiştilor 
şi nu adevăr de felul celui despre care se spune: 
„Şi vă va elibera“ (Ioan, VIII). E adevărat însă 
că sînt imagini lipsite de simţire și rațiune, dar e 
fals că ele sînt oameni. 


Ibidem, III, 23 (P. L., 98, c. 1161) 

8. Arta picturii s-a ivit pentru a oferi privi- 
torilor imaginea adevărată a faptelor petrecute și 
pentru a le întoarce gîndurile de la minciună spre 
cultivarea adevărului, însă uneori, dimpotrivă, ea 
împinge cugetul să ia minciuna drept adevăr. Pic- 
tura înfățișează privirilor nu numai ceea ce există 
sau a existat sau poate exista, ci chiar ceea ce nu 

BUNELE MORAVURI SÎNT MAI IMPORTANTE 
DECÎT CLĂDIRILE FRUMOASE 

Sinodul de la Aachen, Bi1, c. 11 (Mansi, XIV, 
app. 328, col. 111, c. 11) 

9. Deşi e bine să fie frumoase clădirile biseri- 
cilor, sînt de preferat totuşi clădirilor podoaba 
şi culmea bunelor moravuri. 

TENTAȚIILE ARTEI 
Sinodul de la Tours, 813, c. 7 (Mansi, XIV, 84) 


10. Preoţii Domnului trebuie să se abţină de la 
orice plăcere a ochiului sau a urechii prin care se 
crede că s-ar putea înmuia vigoarea sufletului, 
căci pe calea plăcerilor urechilor şi ale ochilor 
obișnuiește mulțimea viciilor să pășească înspre 
suflet. 

VANITATEA POEZIEI 
Decretul lui Grațian, c. 3, D 37 


11. Oare nu vi se pare că pășește spre zădărni- 
cia cugetului și în bezna minţii sîrguinciosul acela 
care din toată inima studiază și adună o mare 
pădure de versuri? 


CREDINȚA ÎNAINTEA ARTEL 


Decretul lui Graţian, c. 10, D 37 (Sinodul de la 
Mainz, 813). 


12. Geometria, aritmetica şi muzica au în ve- 
dere adevărul în cunoaşterea lor (scientia) care 
nu este totuna cu cunoaşterea cucerniciei (scientia 
pietatis). Aceasta Înseamnă a citi Scripturile şi a-i 
înţelege pe profeţi, a crede în Evanghelie şi a nu-i 
ignora pe apostoli, 

LIMITELE PICTURII 
Cărţile caroline, III, 23 (P. L., 98, c. 1164) 


13. Pictorii pot, așadar, să reamintească Într-un 
anume fel istoria faptelor petrecute, dar acele lu- 
cruri percepute de simţuri şi exprimate numai prin 
cuvinte nu pot fi sesizate și expuse de pictori, ci 
de scriitori şi de alții asemenea acestora. 

SCRISUL E MAI DE PREF DECÎT PICTURA 
Ibidem. III 30 (P. L., 98, c. 1106) 


14. O, adorator al imaginilor, cutreieră tu pic- 
turile cu luminile ochilor, noi vom parcurge Sfin- 
tele Scripturi. Fii tu proslăvitorul culorilor celor 
false, noi însă să proslăvim şi să înţelegem tîlcu- 
rile ascunse. Bucură-te de tablourile pictate, noi 
să ne bucurăm de sfintele cuvinte! 


POEZIA ANTRENEAZĂ SUFLETUL 


loan Scotus ‘Eriugena, In Coelestem hierarchia 
Dionysii (Despre „lerarhia cerească“ a. lui Dioni- 
sic), II (P. L., 122, c. 146) 

15, Arta poetică, prin poveşti plăsmuite şi ase- 
mănări alegorice, constituie învățătura morală sau 
naturală destinată antrenării sufletelor omeneşti. 
SUPERIORITATEA SCRISULUI 


Rabanus Maurus, Carmen 30, ad Bonosum (Poe- 
mul 30, către Bonosus) (P. L., 112, c. 1608) 


16. Chiar dacă ţie îţi place pictura-ntre artele 


toate, 

Scrisul nu-l dispreţui, te rog, că-i o muncă 
ingrată, 

Nici silința câîntării și nici studiul și grija 
citirii. 


Căci mai de preț este scrisul decît forma 
deșartă - a picturii 

Și frumuseţe mai multă dă sufletului decît 
aceasta 

Care cu false culori preface formele toate. 
Scrisul cel cu credință e calea perfectă - 
a salvării. 

Mult mai de preţ e pe lume şi mult mai util 
orișicui, 

Mult mai iute se gustă, e mai potrivit pen- 
tru minte 

Şi pentru simţirea -: omenească, mai ușor 
se deprinde ca artă. 

El solicită urechea, buzele, ochii. Pictura 
însă 

Prea puţine plăceri oferă privirii, dar scrisul 


Spune pe față - adevărul în cuta lui cea 
mai adincă, 

Dind pe potrivă plăcere pentru vreme mai 
îndelungată. 

Proaspără - atrage vederea pictura, dar 
păleşte cînd mult e privită; 

Repede-și vădeşte minciuna și-ncredere nu 
mai inspiră. 

ATITUDINEA ESTETICĂ 


loan Scotus Eriugena, Despre împărțirea naturii, 
IV (P. L., 122, c. 828) 


17. Înțeleptul îşi îndreaptă fără şovăire şi în 
chipul cel mai simplu către Creatorul tuturor lu- 
crurilor_naturale lauda pentru frumusețea acelui 
vas a cărui imagine a contemplat-o în sine însuși. 
Nu-l cuprinde nici ispita posesiunii, nici veninul 
înavuţirii nu otrăveşte comportamentul minții 
sale pure, nu-l atinge nici o dorință. 


FRUMUSEȚEA ȘI DORINȚA 
loan Scotus Eriugena, ibid., V. 36 (P. L., 122, c. 975) 


18. Rău se folosesc de simţul vederii aceia care 
contemplă frumusețea formelor vizibile cu păcă- 
toasă poftă, căci Domnul spune în Evanghelie: 
„cine va vedea o femeie şi o va dori, preacurvește 
cu sufletul său“ — numind femeie în general fru- 
museţea oricărei creaturi sensibile. 


FRUMUSEȚEA DETERMINATĂ DE UNITATEA 
DIVERSITĂȚII 


Ioan Scotus Eriugena, ibid., III, 6 (P. L., 122, c. 637) 


19. Frumuseţea întregii lumi create este o mira- 
culoasă armonie a celor asemănătoare și neasemă- 
nătoare, alcătuită din feluri şi forme diferite, din 
diverse ordine de substanţe şi fenomene (acciden- 
tes) strînse într-o unitate de neexprimat. 


FRUMUSEȚEA PĂRȚILOR 
ŞI FRUMUSEȚEA ÎNTREGULUI 


Ioan Scotus Eriugena, ibid., V, 35 (P. L., 122, c.953) 


20. Ceea ce e socotit diform prin el însuși, 
Într-o parte oarecare a lumii, atunci cînd e pri- 


vit În ansamblul ei, nu numai că pare frumos pen- 
b S E 

tru că e frumos aranjat, ci se arată cauză a fru- 

museţii universale. 


SIMBOLISMUL FRUMUSEȚII 


Ioan Scotus Eriugena, ibid., III, 17 (P. L., 122, 
c. 678) 


21. Dumnezeu se manifestă el însuși în creaţia 
sa în chip minunat şi de nedescris; se face vizibil. 
fiind invizibil, de înţeles fiind de neînțeles, re- 
velat deşi e ascuns, cunoscut deşi necunoscut și, 
lipsindu-i forma și chipul, devine frumos și arătos 
(speciosus). 


FRUMUSEȚEA VIZIBILĂ ŞI INVIZIBILĂ 


Ioan Scotus Eriugena, Despre „lerarbia cerească“ 
u lui Dionisie, (P. L., 122, c. 138) 


22. Formele vizibile nu ne sînt propuse şi nu 
sînt de dorit pentru ele însele, ci pentru că sînt 
imagini ale frumuseţii invizibile prin intermediul 
cărora divina providență readuce sufletele omenești 
către Frumuseţea pură și invizibilă a adevărului 
însuși. 


TRUMUSEȚEA DIVINĂ 


Ioan Scotus Eriugena, Despre împărțirea naturii, 
1, 74 (P. L., 122, c. 520). 


23. Numai el este cu adevărat demn de a fi 
iubit, pentru că singur este cu adevărat bunătatea și 
frumusețea supremă; tot ce se osebește cu adevărat 
bun, frumos şi demn de iubire în lucrurile create, 
este Dumnezeu însuși. 


ÎMPOTRIVA ICONOCLASMULUI 
Cărţile caroline, IV, 29 (P. L., 98, c. 1248) 

24. Îngăduim oricui ar vrea să picteze imaginile 
sfinţilor ..., dar nu constrîngem să le venereze pe 
cei care nu vor; dacă însă cineva va voi să le spargă 

ÎMPOTRIVA CULTULUI IMAGINILOR 


Sinodul de la Frankfurt, 794, Canoane, II (Mansi, 
XIII, 4, 909) 


25. În recentul sinod al grecilor ţinut la Constan- 
tinopol s-a ridicat chestiunea obligativității adorării 
imaginilor şi s-a hotărît în scris să fie anatemizat 
acela care nu se închină în faţa icoanelor sfinţilor 
şi nu le adoră ca pe Sfînta Treime. Preasfinţii noştri 
părinţi au respins orice fel de închinare și adorare, 
dispreţuindu-le, și au condamnat pe cei care și-au 
dat consimțămâîntul la cele de mai sus. 


PICTURA ESTE NECESARĂ MULȚIMII 


Grigore cel Mare, Epistola ad Serenum (Epistola 
către Serenus) (Monumenta Germaniae Historica, 
Epistola II, 270, 13 și 271, 1) 


26. Una este să te închini picturii și alta să iei 
cunoştinţă prin intermediul ei de întîmplarea pe 
care trebuie să o venerezi. Căci ceea ce este scrii- 
tura pentru știutorii de carte, este pictura pentru 
analfabeţii care o privesc, deoarece datorită ei ig- 
noranții văd ceea ce trebuie urmat şi în ea însăși 
citesc analfabeţii — din care motiv pictura este 
şcoala mulțimilor. Iar dacă cineva vrea să creeze 
imagini, nu te opune, împotriveşte-te însă cu orice 
chip adorării acestora. 


Ibidem, p. 195 


26a. Pictura este îngăduită în biserici pentru ca 
aceia care cunosc literele să citească măcar uitîn- 
du-se pe pereţi ceea ce nu-s în stare să citească 
în cărți. 

Sinodul din Arras, 1025, cap. XIV (Mansi, vol. 
19, p. 454) 

27. Analfabeţii care nu pot vedea imaginile iz- 
vodite de cuvîntul scris, le vor contempla graţie 
picturii. 

Walahfrid Strabo, De rebus ecclesiasticis (Despre 
treburile bisericeşti) (P. L., 114, c. 929) 


28. Cît de mari sînt foloasele de pe urma pic- 
turii se vădește în multiple feluri. Cel dintii este 

acela că pictura e un fel de literatură pentru cel 
lipsit de învăţătură. 


NU TRATAȚI CU UŞURINŢĂ PICTURA 


Walahfrid Strabo, ibidem (P. L., 114, c. 927), 
VIII: De imaginibus et picturis (Despre imagini 
şi picturi) 

29. Varietatea acestora (a imaginilor şi a pic- 
turilor) nu trebuie cultivată cu pasiune peste mă- 
sură, așa cum li se pare unora slabi de minte, dar 
nici nu trebuie neglijată frumuseţea (speciositas), 
așa cum socotesc cei ce cred că totul e deşerta- 
ciune. 


PICTURILE SLUJESC COMEMORĂRII 
EVENIMENTELOR ŞI ÎNFRUMUSEȚĂRII 
PEREŢILOR 


Cărţile caroline, III, 16 (P. L., 98, c. 1147) 


30. De cele mai multe ori imaginile sînt făcute 
fiecare după talentul artiştilor, astfel că unele sînt 
cu formă aleasă, altele diforme, unele frumoase, 
altele urîre, unele asemănătoare modelelor, altele 
diferite de acestea, unele strălucesc prin noutate, 
altele se şterg de bătrîneţe. Întrebarea este care 
dintre ele sînt mai demne de a fi cinstite, acelea 
care par a fi mai preţioase sau cele lipsite de 
valoare? Dacă cele mai de preț sînt mai demne de 
cinstire, ar însemna că le cinstim pentru realizarea 
artistică sau pentru calitatea materialului, și nu 
pentru fervoarea devoţiunii. Nu e drept însă ca 
acelea lipsite de valoare să aibă parte de adora- 
ţia noastră, adică acelea puţin asemănătoare celor 
cu care se vor a fi, deoarece ele nu se remarcă nici 
prin artă, nici prin material şi nici nu se asea- 
mănă unor anumite persoane pentru ca din aceste 
motive să fie mai cu pasiune adorate. Nu dispre- 
uim În ce priveşte imaginile nimic altceva decît 
adorarea lor, drept pentru care îngăduim în bise- 
rici imaginile sfinţilor, nu spre închinăciune, ci 
spre reamintirea faptelor petrecute și pentru În- 

CELE TREI ÎNDATORIRI ALE PICTURII 


Honorius din Autun, De gemma animae (Neste- 
mata sufletului), I, c. 132 (P. L., 172, p. 586) 


31. Pictura are trei rosturi: întîi, ea este litera- 
tura laicilor (a celor neştiutori de carte), în al 
doilea rînd, să împodobească cu frumuseţea ei 
casa, și în al treilea rînd, să readucă în memorie 
viețile celor de mai înainte. 


SUPERIORITATEA PICTURII FAȚĂ DE SCRIERE 


Guillaume Durand, Rationale divinorum officio- 
rum (Îndreptarul sfintelor slujbe), I, 3, 4 (Anvers, 
ediția din 1614, p. 13) 


32. Conciliul de la Agde a interzis să se pic- 
teze bisericile şi să se zugrăvească pe pereți obiec- 
tul cinstirii și adoraţiei. Dar Grigore spune că 
nu trebuie îngăduită distrugerea picturilor pentru 
motivul că ele nu trebuie adorate. Se pare că pic- 
tura mișcă sufletul mai mult decîr cuvîntul scris. 
Prin intermediul picturii se pun înaintea ochilor 
faptele petrecuie, în vreme ce prin scriere acele 
fapte revin în memorie numai graţie auzului care 
mișcă mai puţin sufletul. Din acest motiv arătăm 
la biserică mai puţină cinstire cărților decît ima- 
ginilor şi picturilor. 


5. BILANŢUL ESTETICII CREȘTINE TIMPURII 


1. CELE DOUĂ PERIOADE DE VIRF. Condi- 
tile nu au favorizat dezvoltarea esteticii în de- 
cursul primului mileniu creștin. Pacea necesară ac- 
tivității intelectuale şi artistice lipsea şi nu exista 
nici destul interes pentru arte și științe. Cu toate 
acestea au fost însă două perioade — secolele 
al IV-lea și al V-lea și secolul al IX-lea — în 
timpul cărora estetica s-a dezvoltat rapid și 
rodnic. 

(a) Prin secolul al IV-lea, creștinii au început 
să manifeste interes faţă de problema frumosului. 
Interesul păgîn față de frumos nu dispăruse, tra- 
dițiile antice nu fuseseră încă abandonate. Creş- 

tinii au adus în această problemă o nouă ati- 
dine. Printre cei care au contribuit la dezvoltarea 
esteticii creştine în această perioadă s-au numărat 
Vasile cel Mare şi, ceva mai târziu, Pseudo-Dioni- 
sie, în Răsărit; Augustin şi, puţin mai tirziu, Boe- 
thius şi Cassiodorus în Occident. 

(b) Resurecţia esteticii a fost însă de scurtă du- 
rată. Ea a fost urmată de cîteva secole de totală 
sterilitate. În Occident, împrejurarea aceasta s-a 
datorit năvălirilor barbare, iar în Răsărit, auto- 
craţiei bizantine. Situaţia a rămas neschimbată 
pînă la începutul secolului al IX-lea — în Occi- 
dent, sub influența renașterii carolingiene, iar în 
Răsărit, sub influența mișcării iconoclaste, arta 
situîndu-se astfel în centrul discuţiei. Activi în 
Apus în această perioadă au fost Alcuin și Eriu- 
gena, iar în Răsărit, loan Damaschinul şi Teodor 
Studitul. 

Estetica creştină timpurie și-a avut obîrșia în 
diferite medii, diferențiindu-se după locul de ori- 
gine. În Bizanţ și în Răsărit ea a fost speculativă, 
în Apus, empirică. În Sud, la Roma, a fost con- 
cretă; în Nord, în capitala lui Carol cel Mare, 
a fost mai abstractă. Sudul a dovedit o mai bună 
înțelegere a artelor plastice, Nordul a literaturii — 
nordicii tindeau să privească artele plastice a- 
proape ca pe niște simpli substituenți ai litera- 
turii. 

În această perioadă, singurele contribuţii la este- 
tică au fost aduse de erudiți, pentru că numai ei 
păstraseră o legătură cu Antichitatea. Estetica ar- 
tiştilor contemporani o cunoaștem numai în mä- 
sura În care ea este implicată în operele lor, deoa- 
rece opiniile lor nu ni s-au păstrat. Estetica publi- 
cului contemporan e complet necunoscută. Dacă 
a avut anumite opinii, acestea trebuie să fi fost 
primitive, deoarece, cu excepţia erudiților și artiș- 
ilor, nimeni nu avea nici mijloacele, nici încli- 
nația de a se ocupa cu frumosul şi arta. 

2. ÎMPRUMUTURI DIN ANTICHITATE. 
Estetica creştinismului timpuriu a datorat mult 
esteticii antice, în particular conceptele ei funda- 

tica creştină timpurie, frumosul mai era conside- 
rat ca fiind o proprietate obiectivă a lucrurilor, 
deşi Vasile s-a dont de acest punct de vedere, 
privind frumosul ca pe o relaţie dintre subiect și 
lucruri. Ca şi anticii, estetica creștină privea fru- 
mosul ca pe aranjarea părților, ca pe o armonie 
între părți. Frumosul a fost conceput astfel de 
Părinţii greci, de Augustin şi Boethius, iar mai 
tîrziu de filosofii carolingieni. Augustin a core- 
lat acest concept de frumos cu conceptul de ritm. 
Vasile, din dorința de a păstra acest concept fără 
a elimina un alt concept neoplatonic, a combinat 
în mod ingenios anumite idei „pitagoriciene“ cu 
alele din Plotin. 

Esteticienii creştini timpurii au preluat de la 
antici şi conceptul de artă. Ca şi anticii, ei n-au 
izolat artele frumoase astfel încît acestea să alcă- 
tuiască un grup distinct în cadrul conceptului larg 
de artă. Ei au preluat (prin Cassiodorus) și lista 
antică de elemente și funcţii ale artei, ca și anu- 
mite distincţii conceptuale fundamentale, cum ar 
fi distincția dintre formă şi conţinut, și (prin Au- 
gustin și Isidor) distincția dintre frumosul for- 
mal și cel funcţional. 


3. MOTIVUL TEISTIC. Aplicîndu-li-se vizi- 
unea creştină, conceptele vechi au dobîndir însă 
o nouă semnificaţie, fapt care a ridicat noi pro- 
bleme. Esteticienii erau preocupaţi acum nu atît 
cu definirea frumosului, cît cu stabilirea unei ie- 
rarhii în cadrul frumosului însuşi, distingînd a- 
devăratul frumos de frumosul aparent și frumosul 
inferior de cel superior. În conformitate cu ati- 
tudinea lor religioasă, ei priveau frumosul spiri- 
tual ca superior frumosului fizic, iar frumusețea 
lui Dumnezeu, nu cea a lumii, ca pe singura fru- 
musețe adevărată. Spiritualizarea și deificarea a 
fost fundamentală pentru teoria lor, deși, întrucît 
o găsim la Platon şi la Plotin, ea nu era pe de-a-n- 
tregul nouă, Pulcbritudo aeterna îi orbea cu stră- 
lucirea ei, şi într-o anumită măsură i-a făcut chiar 
impermeabili la frumosul sensibil. Observaţia e 
valabilă atît în cazul Părinților greci cît şi în 
acela al lui Augustin şi al umaniștilor carolingieni. 164 


A existat un consens cu privire la natura celei 
mai înalte forme de frumos, dar întrebarea dacă 
această frumuseţe e accesibilă omului şi daeă ea 
poate fi prezentată prin imagini (perigrafe, cum 
o numeau bizantinii) a fost controversată. Acesta 
a fost de fapt subiectul polemicii iconoclaste. 
Pseudo-Dionisie, Teodor Studitul și Eriugena au 
construit sisteme metafizice în scopul de a lega 
frumosul uman de cel divin. Ei şi-au întemeiat 
sistemele pe ideile lui Plotin, sistemele lor au fost 
însă mai religioase ca spirit. Astfel, o concepţie 
panteistă despre estetică a fost transformată în- 
tr-o concepţie teistă. 

4. MOTIVUL BIBLIC. Pentru oamenii acelor 
vremuri, valorizarea frumuseţii materiale a lumii 
prezenta dificultăţi și ridica probleme speciale. 
Bunăcară, lumea poate fi oare considerată fru- 
moasă în comparaţie cu frumuseţea lui Dumne- 
zeu? Pe de alta parte, de vreme ce ea e opera lui 
Dumnezeu, poate fi oare altfel decît frumoasă? 
În cele din urmă a prevalat o concepţie optimistă. 
Ea poate fi întîlnită atît la Augustin, cât și la 
Vasile, Alcuin și Eriugena. 

Și totuși chiar și acești autori susțineau că lumea 
nu poate fi frumoasă în sine, ci doar ca simbol, 
ca manifestare („teofanie“) a frumosului divin. Ea 
este frumoasă întrucît conţine „urme“ ale unei 
frumuseți mai desăvîrșite (Augustin); sau pentru 
că e o „emanaţie“ din frumusețea divină, mai per- 
fectă (Teodor); sau pentru că existența divină in- 
vizibilă devine vizibilă prin ea (Eriugena). Ea 
nu e frumoasă din cauză că place văzului sau au- 
zului, ci datorită ordinii și intenţionalității ce 
domnesc în ea (Vasile). Nu e frumoasă în toate 
detaliile sale, ci numai ca totalitate. Recunoaște- 
rea frumuseţii. lumii nu era nouă (teoria pankaliei 
fiind formulată încă de stoici), dar concepţia reli- 
gioasă despre pankalia şi justificarea ei, ca operă 
a lui Dumnezeu adică — o idee biblică apărută 
în Septuaginta — n-au cunoscut o largă răspîndire 
decît în lumea creștină. 

Potrivit acestei concepții, frumusețea lumii a 

tei: aşa cum opera de artă este creaţia conștientă 
şi intențională a artistului, la fel și lumea e creaţia 
conştientă și intențională a lui Dumnezeu. Dar 
aceasta nu a ridicat valoarea artei deoarece, ca 
operă a omului, frumuseţea ei în ochii acestor 
autori religioși este neapărat inferioară frumu- 
seţii lumii, care e opera lui Dumnezeu. 

5. CONCEPTUL DE ARTĂ. Această atitudine 
teistă a afectat concepţia creştină timpurie des- 
pre artă. Conţinutul artei s-a schimbat: Dumne- 
zeu a devenit singurul ei subiect veritabil. S-a 
modificat de asemenea criteriul bunei arte; cri- 
teriul ei a devenit corespondenţa cu legea lui 
Dumnezeu, nu cu legea naturii. Și chiar funcţia 
artei s-a schimbat. Arta trebuia să ofere acum o 
pildă a felului de a trăi, a mărturisi adevărul, a 
instrui și a perpetua memoria evenimentelor im- 
portante. Doar puţini dintre cei care au scris des- 
re artă și-au amintit că ea poate și trebuie „să 
înfrumusețeze pereţii”. Vechea atitudine intelec- 
tualistă faţă de artă şi noua atitudine teistä au dus 
împreună la credința că arta nu trebuie să fie 
opera artistului în exclusivitate, ci opera colec- 
tivă a artistului și a savantului deopotrivă. Mă- 
iestria este de resortul artistului, dar conţinutul e 
de resortul teologului. Această opinie poate fi 
întilnită nu numai în puţinele scrieri estetice ale 
vremii, ci și, implicit, în numeroase opere de artă. 

Teoria mimetică a artei, larg răspîndită în An- 
tichitate, a trecut pe planul al doilea în estetica 
religioasă. S-a deschis calea şi pentru altă: teorie — 
care îşi avea originea la Augustin si erudiții caro- 
lingieni — şi anume că există unele arte care nu 
presupun imitație, ci numai frumuseţe. Bizantinii 
au propus cea mai mistică şi transcendentală teo- 
rie a artei avansată cîndva, şi anume că imaginile 
lui Dumnezeu emană din el, fiind, aşadar, ele în- 
seși divine. 

Totuși arta — nu numai arta păgînă, ci și 
această nouă artă creștină — n-a împlinit tot- 
deauna idealurile acestei teorii estetice teiste. Mai 
mult, arta a fost privită cu suspiciune, dacă nu cu 
aversiune, aşa cum s-a întîmplat și în Antichi- 

tate la filosofi atît de îndepărtați unul de altul 
ca Platon şi Epicur. Pe cînd însă în Antichitate 
această atitudine fusese mai mult ori mai puţin 
secundară, în Evul Mediu ea a fost aproape opi- 
nia predominantă, fiind chiar transferată din artă 
la frumosul ca atare. Boethius privea frumosul ca 
pe ceva superficial și fără importanţă. Dar printre 
cei mai eminenți scriitori creștini, de la Părinţii 
greci pînă la umaniștii carolingieni, frumosul și 
arta şi-au avut totuşi apărătorii lor; autonomia 
artei a fost susţinută în Codexul lui Teodosie ca 
şi în filosofia lui Eriugena. 

6. ARTA ȘI OMUL. În general, interesul față 
de problemele estetice a fost mai redus în noua 
epocă decît în cea precedentă, cu o excepție; pro- 
blema atitudinii omului față de frumos. Esteti- 
cienii creştini. Augustin și Eriugena îndeosebi, au 
încercat să stabilească atitudinea corectă faţă de 
frumos, atitudinea necesară pentru perceperea şi 
valorizarea frumosului sau, în termeni moderni, 
atitudinea specific estetică. În conformitate cu 
punctul de vedere transcendental al epocii, acești 
gînditori au susținut că frumosul nu poate fi sesi- 
zat doar cu ajutorul simţurilor, fiind necesare de 
asemenea memoria și intelectul. Ei au subliniat 
faptul că nu oricine percepe frumosul, ci numai 
omul care, după cum se exprima Augustin, posedă 
un simț înnăscut al ritmului. Și, așa cum spunea 
Eriugena, pentru contemplarea frumosului e nece- 
sară o atitudine dezinteresată. 


(i. ESTETICA EVULUI MEDIU MATUR 


1. CADRUL SOCIAL ŞI POLITIC 


1. STRUCTURA IERARHICĂ. Vorbim despre 
Evul Mediu într-un sens larg şi într-un sens re- 
strîns. În sens larg, termenul cuprinde perioada 
de la sfîrșitul Antichității pînă la începutul epocii 
moderne atît în Europa răsăriteană cît și în cea 
occidentală, adică aproximativ din secolul al IV- 
lea și pînă în secolul al XIV-lea. În sens restrîns, 
el se aplică numai Europei occidentale. Cassiodo- 
rus și Alcuin aparţin Evului Mediu în acest sens, 
nu însă și esteticienii bizantini. „Evul Mediu“ 
în sensul cel mai restrîns cuprinde perioada mai 
mult sau mai puţin de la începutul mileniului al 
doilea. Estetica discutată pînă aici nu era, aşadar, 
„medievală“ în acest sens restrîns; termenul poate 
fi aplicat numai la ceea ce urmează să fie discutat 
acum. 

Cultura medievală, arta și esterica ei reflectă 
structura politică şi socială contemporană, ast- 
tel încît trebuie să spunem mai întîi un cuvînt 
despre aceasta. 

Structura politică și socială a Europei occiden- 
tale în Evul Mediu păstra rămășițe romane şi ger- 
manice; luat însă ca un tot, acest nou sistem „feu- 
dal“ se deosebea atît de sistemul roman cît și de 
cel germanic. El se caracteriza în primul rînd prin 
structura lui ierarhică. Puterea și privilegiile se gä- 
seau în mîinile unei singure clase, situată deasupra 


celorlalte, organizată la rîndul ei ierarhic, pe un 
sistem de vasalitate. Ca răsplată a lealirăţii lor 
laţă de conducător, vasalii primeau pămînt (sin- 
gura avere în acele vremuri de sărăcie) cît și 
putere administrativă, juridică şi politică. În 
schimbul acestor privilegii, ei îndeplineau serviciul 
militar. Astfel, ei erau deopotrivă proprietari de 
pămînt şi cavaleri. Ocupaţi fiind cu războiul şi 
cu exercitarea puterii, nu se îngrijeau personal 
de pămînt, ci lăsau cultivarea lui pe seama țăra- 
nilor. Asemeni sclavilor din trecut, țăranii le 
creau altora posibilitatea de a duce o viaţă cul- 
turală și artistică, dar, datorită muncii împovăra- 
toare, ei erau incapabili, în ce-i privea, să participe 
la această viaţă. 

Dar nici stăpînii feudali nu se ocupau cu arta 
și știința. Erau prea absorbiți de practicarea cava- 
lerismului, iar codul cavaleresc nu prea punea 
preţ pe asemenea activităţi. Și totuși, deoarece 
puterea şi mijloacele aparţineau cavalerilor, ei 
influențau activitatea poetică si artistică, chiar 
dacă nu erau angajați personal în ea (unii însă, 
deşi rareori, au şi creat, ca de pildă în Provența 
din secolele al XI-lea şi al XII-lea). 


2. BISERICA. Arta și ştiinţa, în care țăranii nu 
puteau, iar nobilimea nu voia să se angajeze, erau 
lăsate în seama Bisericii. Timp de multe veacuri, 
doar clerul, în special călugării, a avut educaţia, și 
răgazul necesar. Biserica a imprimat artei și știin- 
ței un ton de universalism roman şi o concepție 
religioasă despre viață. 

3. REURBANIZAREA. Condiţiile economice 
au determinat apariţia unei clase urbane mijlocii. 
După dispariţia aproape completă a orașelor, se- 
colul al IX-lea a asistat la începutul reurbanizării 
Europei. În jurul castelelor au început să se dez- 
volte orașe, iar odată cu ele comerțul și o con- 
centrare de meseriași. Exista o diviziune a munții 
Între sat și oraş, s-au ivit o clasă de negustori 
profesionişti și bresle ale negustorilor și meseriaşi- 
lor. A avut loc un r de bogăţie şi putere în 
rîndurile noii clase urbane. Din secolul al XII-lea 

Astfel, alături de civilizaţia feudală şi monas- 
tică, s-a dezvoltat o civilizație urbană, aceasta 
fiind în măsură să înrîurească arta şi știința. În 
Evul Mediu târziu, artiştii, arhitecţii, sculptorii, pic: 
torii, compozitorii, oamenii de litere și savanții 
care se numărau în rîndurile clerului, erau membri 
ai acestei noi cle mijlocii. Noua clasă burgheză 
înstărită se bucura de mai puţine privilegii decât 
nobilimea, ducînd totuși o viață mai liniştită şi 
posedînd bogății mai mari. Doritori să se încon- 
joare cu opere de artă, burghezii au finanțat arta. 
Arta urbană era însă cu necesitate diferită de arta 
cavalerilor şi călugărilor: îi lipsea romantismul 
celei dintii și aspectul transcendent al celei din 
urmă. 

4. EVOLUȚIA EVULUI MEDIU. În ciuda con- 
servatismului care caracteriza feudalismul, Evul 
Mediu a fost o perioadă de evoluţie. A avut loc 
o schimbare constantă în structura socială, în po- 
lirică și în gîndire. Țăranii erau mai productivi 
decît fuseseră sclavii în perioada anterioară, şi 
astfel nivelul agriculturii, țesutului şi prelucrării 
metalelor a crescut, s-a dezvoltat comerțul, iar în 
vremea cruciadelor s-au stabilit contacte cu țări 
inai îndepărtate. Încă din Evul Mediu s-au format 
marile state centralizare ale Europei moderne ca 
și clasele sociale moderne. 

Spre sfârşitul Evului Mediu au început să apară 
însă breșe în sistemul feudal. În Anglia, Magna 
Charta a fost publicată în 1215, iar în 1305, în 
Franţa, s-au ținut primele State Generale, la care 
luau parte și clasele mijlocii. Reforma, care avea 
să ducă la prăbuşirea puterii Bisericii, își făcea 
deja începutul. Cu alte cuvinte, înseși temeliile 
structurii sociale medievale se dezagregau încă în 
plin Ev Mediu. Era foarte firesc ca la sfîrşitul 
acestei perioade, arta și estetica să ia o dezvoltare 
diferită. 

5. CARACTERISTICILE DURABILE ALE 
EVULUI MEDIU. Unele trăsături esențiale ale 
Evului Mediu însă au persistat ca, de pildă, feuda- 
lismul și învățătura transcedentală a Bisericii. Mo- 
dul de viață şi de gîndire era ierarhic şi religios: 


147 


creștinismul medieval a avut mai multe aspecte: 
unul legal-ecleziastic şi unul mistic, unul evanghe- 
lic, cînd predica iubirea şi pacea, şi unul apoca- 
liptic şi milenarist, cînd semăna groaza de pe- 
deapsa finală; dar, indiferent de fema pe care 
o îmbrăca, el a continuat să fie cea mai importantă 
forță de-a lungul întregii perioade şi un factor 
fundamental în viața intelectuală și artistică. 

Cavalerul feudal își închina viaţa artei războ- 
iului, iar țăranul cultivării pămîntului, aşa încât, 
înainte de apariția clasei mijlocii, condiţiile care 
puteau îngădui cuiva să se consacre artei și ştiin- 
yei nu existau decît în jurul catedralei sau în 
mânăstire. 

Ca niciodată înainte sau mai apoi, cultura a fost 
religioasă, și practic toate artele — arhitectură, 
sculptură, pictură, artele decorative și aplicate, 
muzica, poezia şi teatrul — au fost religioase ca 
temă şi orientate ecleziastic. 

Arta era produsă pentru Biserică, primindu-și 
directivele, conţinutul şi sprijinul financiar din 
partea Bisericii; deși artiştii îşi luau inspirația din 
Biserică şi religie, Biserica nu era singura sursă 
de inspiraţie”. Teoria artei însă, aflată, ca şi în- 
treaga știință a vremii, în mîinile clerului, era în 
mai mare măsură dependentă de Biserică. 

Altă trăsătură durabilă a Evului Mediu a fost 
universalismul lui. Naţiunile separate nu se iviseră 
încă și cu atît mai puţin conștiința naţională. Di- 
ferenţele dintre ţări, provincii, triburi și straturi 
sociale erau subordonate unităţii creștinătății. 
Aceste diferenţe se oglindeau, într-o anumită mă- 
sură, în artă, dar nu și în teoria artei. Aici, uni- 
versalitatea era asigurată de utilizarea limbii la- 
line, de tradiţia clasică şi de doctrina bisericii. 
Sistemul corporativ al Evului Mediu, potrivit că- 
ruia un om era mai degrabă un reprezentant al 
corporației decît individ de sine stătător, avea şi 
o tendință spre universalism. Arta și ştiinţa erau 


* P. Francastel, „L'humanisme roman“, Publications 
de la Faculté des Lettres de l'Université de Strasbourg, tasc. 96, 

rezultatul unui efort colectiv, impersonal, depus 
în conformitate cu aceleași principii universale, 
valabile în ţări şi la generaţii diferite, şi înţeles în 
mod anonim și ierarhic. Arta n-a jucat un rol 
nesemnificativ, după cum ne-am fi putut aștepta 
într-o perioadă în care predominau problemele 
religioase şi morale; în realitate, ea a înflorit. Isto- 
ricii sociali, ca şi istoricii artei, susţin că arta este 
ce] mai important titlu de glorie al ei, cea mai de- 
plină expresie a perioadei”. Estetica a ocupat și 
ea un loc important în Evul Mediu. 


6. ESTETICA SPECIFICĂ A ARTELOR ȘI 
ESTETICA FILOSOFICĂ GENERALĂ. Estetica 
Evului Mediu matur nu învederează diferențe ma- 
jore de la o ţară la alta, deși ea s-a dezvoltat în 
Anglia şi Italia ca şi la Paris. 

Pe de o parte, ea nu manifestă diferențe cro- 
nologice considerabile. În secolele timpurii, era 
prea puţină estetică; în secolul al XII-lea, ea începe 
să apară, înfloreşte în secolul al XIII-lea şi trece 
din nou pe planul al doilea în secolele al XIV-lea 
și al XV-lea. Estetica medievală şi-a atins apo- 
geul în secolele al XII-lea şi al XIII-lea. 

Varietatea punctelor de vedere şi opiniilor în 
estetică se datorește faptului că ea a apărut în 
parte din analiza artelor şi în parte dintr-un sis- 
tem filosofic. Cea dintîi apare mai devreme şi va 
fi astfel discutată prima în lucrarea de faţă. Ea 
constă din teoria estetică a poeziei, muzicii și 
artelor plastice. Discuţia esteticii filosofice va fi 
lăsară pentru mai tirziu. 


2. POETICA 
1. CLASIFICAREA ARTELOR. Evul Mediu pri- 


vea fiecare artă izolat, ca și cum artele n-ar avea 
trăsături comune. S-a acordat puţină atenţie com- 
parării și clasificării artelor. Clasificarea antică în 
arte liberale şi meşteșugărești a fost suficientă. Ea 


* M. Bloch, Société féodale, Paris, 1940. 

a fost uneori îmbogăţită prin diviziunea făcută de 
Cassiodorus, după Quintilian, în arte teoretice, 
practice și productive. Diviziunea platonică şi 
aristotelică a artelor în creative şi reprezentaţio- 
nale n-a fost utilizată. 

Cunoaştem însă cel puţin două clasificări me- 
dievale ale artelor, una făcută de eminentul uma- 
nist și mistic din secolul al XII-lea, Hugo de la 
Sf. Victor, iar alta de un scriitor dealtfel puțin 
cunoscut, Radulfus din Longo Campo sau Long- 
champ, poreclit Ardens sau „Înflăcăratul“*. Cea 
dintîi a fost ultima dintre clasificările antice, dar 
cealaltă a deschis calea unei noi clasificări. 

Hugo a reţinut distincția lui Quintilian dintre 
artele teoretice, practice şi productive — cu excep- 
ţia faptului că el a denumit artele productive „me- 
canice“ şi le-a tratat foarte amănunțit. El a adău- 
gat și un al patrulea tip de artă, „logică“. Această 
categorie rebiecte concepția intelectualistă despre 
artă, prevalentă încă de pe vremea lui Boethius, 
arta ca distinctă de producţie; ea se apropie mai 
mult de conceptul de „pricepere“. În clasificarea 
lui, ca și în cele antice, artele care prezintă interes 
pentru esteticieni erau diseminate în aceste diverse 
categorii de artă. Muzica intra în artele teoretice, 
retorica în artele logice, iar artele plastice erau 
clasificate împreună cu artele mecanice. 

Hugo a introdus două noi idei. În primul rînd, 
el a acceptat o ierarhie în rîndul artelor, contra- 
punînd artele principale celor subordonate. Arhi- 
tectura era una din artele principale; sculptura și 
pictura îi erau subordonate, complementare. În 
al doilea rînd, spre deosebire de clasificatorii an- 
tici, el a tratat poezia nu ca pe o artă în deplinul 
înţeles al cuvîntului, ci ca pe un „apendice al 
artelor“ (appendix artium) şi a clasificat-o în grupa 
artelor logice. 

2. INCLUDEREA POEZIEI ÎN RÎNDUL AR- 
TELOR. În această privinţă, Radulfus a mers şi 
mai departe. Respingînd clasificările vechi care 


* M. Grabman, Geschichte der scholastischen Methode, 

fuseseră repetate veacuri de-a rîndul și adoptînd 
un nou principiu de diviziune, el a deosebit patru 
domenii ale artei: filosofic, retoric, mecanic şi 
poetic. În clasificarea lui, filosofia cuprindea toate 
formele de ştiinţă (cu excepţia logicii și gramaticii, 
care intrau în retorică), iar artele mecanice le 
includeau pe toate cele al căror rezultat era un 
anumit produs material. Pe lingă acestea, era poe- 
zia, de astă dată nu ca un „apendice al artelor“, 
ci ca o artă în deplinul înțeles al cuvîntului și 
totodată o artă cu un domeniu propriu separat. 
Împătrita diviziune a lui Radulfus era şi o divi- 
ziune a artelor frumoase în muzică (în categoria 
filosofiei), arte plastice (în categoria mecanicii), 
retorică (în categoria elocinței) și poezie. 

Poezia trecutului mai degrabă decît poezia con- 
temporană era cea onorată cu includerea în rîn- 
dul artelor. Perioada în care poezia a fost inclusă 
în rîndul artelor n-a fost una remarcabilă în istoria 
poeziei. Perioada de apogeu a Evului Mediu, care 
a produs arhitectura gotică şi filosofia scolastică, 
n-a reușit să producă nimic comparabil în poezie. 
Marea poezie religioasă fusese produsă de la o 
dată anterioară. Imnurile latine folosite în ser- 
viciile divine în secolele al XII-lea şi al XIII-lea 
erau opera unei perioade mult mai timpurii. Cum 
nu exista cerere pentru altele noi, altele noi n-au 
apărut. Realizările poetice ale Evului Mediu ma- 
tur s-au situat într-un domeniu total diferit. 
Această soluție de continuitate pare caracteristică 
Evului Mediu: aşa cum teatrul s-a rupt de tradiţia 
lazină, la fel și poezia lirică s-a rupt de tematica 
religioasă”. 

* R. de Gourmont, Le latin mgstigue, 1923. — M. Manil- 
tlus, Geschichte der lateinischen Literatur des Mittelalters, 
3 vol., 1911—31. — E. Faial, Les arts poétiques du XII et 
du XIII’ siècles, 1923. — F. J. E. Raby, A History of Seeular 
Latin Poetry in the Middle Ages, 3 vol., 1934. — H. H. Glunz, 
Die Literaturăsthetik des europäischen Mittelalters, 1937. — 
J. de Ghellink, Litiérature latine du Moyen âge, 1939. — 
L'essor de la littérature latine au XII’ siècle, 2 vol., 1946. — 
E. R. Curtius, Europäische Literatur und lateinisehes Mittel- 
alter, 1948 (ed. românească: Literatura europeană și Evul 


Mediu latin, trad. de A. Armbruster, Univers, București, 
1970]. — E. Garin, Medioevo e Rinascimento, 1954. 

3. LIRICA LAICĂ. La vremea apariţiei sale, 
poezia laică nu s-a bucurat nici de respect, nici 
de sprijin. Ea era practicată de către „goliarzii” 
care-și cîştigau existența de pe urma ei, și de că- 
tre „jongleri“ (jongleurs), care erau și cîntăreţi. 
Ii erau foarte numeroși şi, pe la anul 1000, a exis- 
tat o breaslă a „jonglerilor“ în Franţa. Erau și mai 
Puțin instruiți decît „goliarzii“, poezia lor era 
compusă în limba autohtonă. Repertoriul lor cu- 
prindea epică, cronici eroice ca și lirică. Profesia 
lor poetică a fost desconsiderată pînă cînd, 
dintr-odată, în cercurile curtenești s-a impus moda 
de a face poezie. 

Această modă a predominat în Provența, unde 
au existat cavalerii-poeţi cunoscuţi sub numele de 
„trubaduri“. În Franţa de nord, ei erau numiţi 
„truveri“, iar în țările germanofone, „Minnesân- 
ger“. Ei aparţineau cavaleriei feudale, mulţi chiar 
păturilor ei superioare, printre ei numărîndu-se și 
monarhi, ca Richard Inimă-de-Leu și Frederic al 
II-lea. Poezia regală a înflorit vreme de două se- 
cole. Gulielm al IX-lea, conte de Poitiers, scria 
poezie înainte de sfîrşitul secolului al XI-lea, re- 
gele Richard în secolul al XII-lea, iar regele Fre- 
deric în secolul al XIII-lea. Războaiele religioase 
din secolul al XIII-lea i-au dat o lovitură fatală. 
Guiraut Riquier (m. 1292), unul din ultimii tru- 
haduri, scria: „Un cîntec trebuie să exprime bu- 
curia, dar eu sînt copleșit de tristețe; am venit pe 
lume prea tirziu“. 

Poeţii aceştia au fost prolifici. Nu mai puţin 
de 2600 de poeme ale trubadurilor (puse pe 264 
de melodii) și 4000 de poeme ale truverilor (puse 
pe 1400 de melodii) le sînt cunoscute filologilor. 
Această poezie era de obicei pusă pe muzică. „Un 
poem fără muzică e ca o moară fără apă“, scria 
trubadurul Foulquet din Marsilia (m. 1231). Forma 
şi-o lua în mare măsură din poezia ecleziastică 
mai veche: se foloseau refrenele derivate din lita- 
nie, precum şi alte forme bazate pe secvenţe și 
imnuri. Dar în conţinut, această poezie era nouă; 
tematica ei era laică şi alcătuită mai ales din cîn- 


tece de dragoste şi balade. Ea dădea glas unui sim- 
țămînt natural al vieţii, așa încît nu e de mirare 
că a folosir limba vulgară. Spre deosebire de poe- 
zia mai veche, ea nu avea nici un fel de funcţii 
cultice sau didactice; funcţia ei era expresivă şi 
estetică. Estetica ei implicată întregea estetica din 
tratatele teoretice. Era o poezie a expresiei și fru- 
mosului, nu o poezie mistică. Din acest motiv, 
peate, ea a contribuit la abolirea distincţiei antice 
dintre poezie și artă, dintre poezia mistică și arta 
erudită. 

4. MISTERELE. Teatrul medieval a fost în 
exclusivitate religios. „Misterele“ care îi alcătuiau 
repertoriul apăruseră, ca şi teatrul antic grecesc, 
din cult. Ele erau reprezentate cel mai adesea în 
biserici, actorii fiind preoții, diaconii și ministran- 
ţii; actrițe nu existau. Aceste piese își derivau 
forma — în special dialogul — din serviciile 
divine, iar tematica din viaţa lui Isus și a sfinți- 
lor. Ele s-au ivit din necesitatea de a prezenta 
ideile religioase într-o formă concretă. Strict 
vorbind, ele nu erau piese, ci slujbe. Nu aveau 
spectatori, ci numai participanți și cu toate că 
replicile propriu-zise le reveneau actorilor, toţi cei 
prezenţi participau ca la o slujbă. Deşi por fi 
clasificate în rîndul artelor, ele aparțineau şi cul- 
tului religios. Ca în serviciile divine, se foloseau 
deopotrivă muzica și cuvîntul rostit. Nu era deci 
un teatru pur literar, aşa ceva fiind, de fapt, ne- 
cunoscut în Evul Mediu. 

Misterele, deși legate de tragediile greceşti, se 
deosebeau de acestea prin mai marele accent pus 
pe transcendență, prin dezinteresul lor față de 
frumos şi prin concentrarea asupra problemei mîn- 
tuirii. Subiectele lor erau supranaturale, iar nu pro- 
blemele mult prea omeneşti care alcătuiau tema- 
tica tragediei grecești. Renan a spus că între omul 
medieval şi arta lui stătea Biblia, care o priva de 
posibilitatea acţiunii directe. 

Laicizarea teatrului s-a produs abia la sfîrşitul 
Evului Mediu, cînd au început să apară comedii 
cu subiecte laice, şi cu toate că pînă în secolul al 
XVI-lea clerul a continuat să participe la repre- 


zentaţii, acum şi-a făcut apariţia și actorul profe- 
sionist. Prima menţiune despre o trupă de actori 
(avînd tot o denumire religioasă — Confrérie de 
la Passion) şi despre un teatru permanent (în spi- 
talul Sfintei Treimi de la Paris) datează din 1402. 
Aceasta a determinat o ruptură nu numai în orga- 
nizarea teatrului, dar și în întreaga concepție des- 
pre teatru. 

Ca şi poezia lirică a trubadurilor, misterele im- 
plicau o anumită estetică. Poezia trubadurescă 
cra o expresie a vieţii, teatrul medieval era o for- 
mă de ritual. Ne-am fi putut aștepta ca teoria 
medievală a poeziei să oglindească teoria impli- 
cată în poezia contemoorană, dar lucrurile n-au 
stat nicidecum astfel. Teoreticienii medievali n-au 
ţinut deloc seama de poezia contemporană sau de 
mistere: misterele, fiind rituale, erau considerate, 
ca să spunem aşa, ca superioare poeziei, iar lirica 
laică, inferioară ei. Ei au ţinut seama însă de 
teoria antică a poeziei, din care supraviețuiseră 
unele rămășițe, și din care și-au extras principalele 
idei şi teze. 

5. ARTES POETICAE. Poetica medievală, aşa- 
dar, se aplica poeziei din trecut, nu poeziei epocii 
sale. Pe lingă clasicii romani, ea şi-a luat însă 
drept model şi Biblia. Fie și numai această îm- 
prejurare ar fi fost suficientă pentru a o distinge de 
teoria antică. 

Teoria literară medievală mai avea si o funcție 
specială dictată de necesitățile timpului. Deoarece 
aptitudinea scrisului era ceva excepțional, privile- 
piul unei foarte restrinse minorităţi, au devenit 
necesare sfaturile privitoare la scris. Primele tra- 
tate de teorie a literaturii au fost cele care se 
ocupau cu artes dictaminis sau arta scrisului în 
general, pentru că orice operă literară se numea 
dictamen (dictamen est cuiusliber rei tractatus), 
termenul înglobînd atît proză cît şi poezie. Ber- 
nardus Silvestris a scris o Ars dictaminis (nepu- 
blicată încă). 

Abia după cîtva timp, în secolul al XII-lea, au 

sacrate în mod specific poeziei, manuale de artă 
a poeziei, numite poetriae sau artes poeticae. S-au 
păstrat pînă azi tratatul în versuri De ornamentis 
verborum al lui Marbod (c. 1035—1123), datînd 
din secolul al XI-lea, tratatul lui Conrad din 
Hirschau și Ars versificatoria a lui Matthieu de 
Vendôme (n. 1130) din secolul al XII-lea şi, 
din secolul al XIII-lea, Poetria nova de Ioan din 
Garlandia (1195—c. 1272), Poetria lui Geoffroy 
de Vinsauf (n. 1249) şi Poetria lui Gervasius din 
Melkley (n. 1185). Ele au apărut mai toate în 
cercurile din Orléans şi Paris şi au folosit din 
plin poetica şi retorica antică, preluînd în între- 
gime unele concepte și clasificări, dar conținînd şi 
unele inruiţii şi idei noi”, 

6. GENURILE POETICE. Arta cuvîntului 
(sermo, oratio) era împărţită în modul cel mai ge- 
neral în proză şi poezie. Poezia era deosebită de 

roză atît pe baza conţinutului cât şi pe aceea a 
Formel Matthieu de Vendôme o definea ca pe 
aptitudinea de a pune în formă metrică o vorbire 
serioasă și aleasă (Poesis est scientia, quae gravem 
et illustrem orationem claudit in metro. Aceasta 
era o variantă a definiției grecești derivate de la 
Posidonios. Matthieu definea versul (versus) ca pe 
o vorbire pusă în formă metrică, împodobită cu 
cuvinte și cugetări frumoase, în care nimic nu e 
mărunt și nimic nu e inutil3. Unele afirmaţii arată 
că, în poezie, compoziția muzicală și o reprezen- 
tare adecvată a proprietăţilor lucrurilor erau con- 
siderate mai importante decât alegerea şi aranjarea 
cuvintelor: elegans iunctura dictionum şi expressio 
proprietatum. Adeseori însă, mai cu seamă cînd 
aveau de făcut distincţia dintre poezie și proză, 
teoreticienii renunţau la aceste definiții și spuneau, 
pe urmele scriitorilor antici, că poezia e un gen 


* E. Faral, Les arts poétiques du XII“ et du XIII’ siècles, 
1923. — De asemenea: G. Mari, Trattati medievali di ritmica 
latina, 1899. — Despre Ioan din Garlandia: B. Haurtau, 
Notices el extraits des manuscrits, XXVII, 1879. — E. Habel, 
Johannes de Garlandia, în: Mitteilungen der Geselischaft für 
deutsche Erziehungs- und Schulgeschichte, 1909. — G. Mari 
în: Romanische Forschungen, XIII, 1902 (Poeiria, text). 

literar inventiv în care adevărul nu este respectat, 
Potrivit lui Conrad din Hirschau, poetul este un 
fictor şi formator, adică un om care inventează 
și aranjează, care vorbeşte pro veris falsat. 

Tratatele medievale de poetică se ocupau și cu 
clasificarea amănunţită a literaturii. Poetria lui 
Ioan din Garlandia conținea nu mai puţin de patru 
diviziuni. 

(a) Din punctul de vedere al formei verbale, el 
împărțea literatura în poezie și proză. Proza era 
subdivizată în tehnică sau științifică, istorică sau 
narativă, epistolară și ritmică. Cea din urmă co- 
respunde prozei literare de mai tîrziu. 

(b) Din punctul de vedere al rolului autorului, 
literatura era împărțită — în maniera anticilor — 
în imitativă (imitativum — dramatik6n), descrip- 
tivă  enarvativum —  exegematikân) şi mixtă 
(mixtum — didaskalik6n). În prima, autorul vor- 
beşte în numele eroilor săi, iar în cea de-a doua în 
numele lui însuși. 

(c) Din punctul de vedere al adevărului, ea se 
diviza în trei categorii, întâlnite și în Antichitate: 
historia, fabula şi argumentum., 

(d) Din punctul de vedere al sentimentelor ex- 
primate, operele poetice se împărțeau în tragedii 
(care încep cu bucurie și sfîrșesc cu durere) și co- 
medii (care se desfăşoară de la durere la veselie). 

7. REGULI ȘI TALENT. Potrivit tratatelor 
de poetică ale Evului Mediu, trei lucruri sînt 
necesare pentru compoziţia literară: teoria, prac- 
tica și lectura. Sau, formulate altfel: cunoașterea 
regulilor, aptitudinea personală şi cunoașterea 
bunilor autori care pot servi ca modele. Acest din 
urmă punct a reprezentat o contribuţie tipic me- 
dievală la poetica clasică. 

Poetriae-le medievale puneau teoria mai presus 
de orice. Asta înseamnă că, după ele, compoziţia 
literară era în întregime supusă regulilor. Ele au 
încercat să dea reguli pentru toate tipurile posi- 
bile de compoziție: de pildă, Geoffroy de Vinsauf 
a descris nouă modalităţi de a începe o povestire, 

prin excelență caracteristice poeticilor medievale. 
Netăgăduind că poetul are nevoie de talent (inge- 
nium) şi experiență (exercitium), se credea totuși 
că valoarea unei opere depinde în primul rînd 

respectarea regulilor. O operă era valorizară mai 
mult ca un produs al intelectului decît al inspira- 
ției, adică nu pentru ceea ce îl deosebea pe poet 
de învăţat ci pentru ceea ce ei aveau în comun. 

În estetica antică, arta se baza pe reguli, dar 
poezia nu era considerată artă, şi dacă totuși i se 
nstituiau şi reguli, aceasta contravenea, ca să spu- 
nem așa, principiilor. Deoarece în poetica ti a 
vală poezia era inclusă în rîndul artelor, nimic nu 
se opunea subordonării ei față de reguli. 

Legată de concepţia raţională despre poezie era 
condiţia ca poezia să fie inteligibilă. Potrivit lui 
Ioan din Salisbury, poeţii nu trebuie să fie mîn- 
dri de faptul că nu pot fi înţeleși fără comentarii. 
O altă supulaţie a poeticilor medievale venea însă 
în contradicţie cu aceasta, și anume că poezia 
bună trebuie să aibă o semnificaţie alegorică și să 
descrie suprasensibilul cu ajutorul sensibilului. Dar 
o semnificaţie alegorică nu poate fi sesizată ime- 
diat şi astfel, într-un tratat medieval de poetică 
dăm de afirmaţii ca aceasta: „cele mai bune poeme 
sînt cele care nu sînt înțelese numaidecîr“. 


8. MINTE, AUZ ŞI CONVENȚIE. Latura 
subiectivă a poeziei, efectul ei asupra ascultăto- 
rului și cititorului, era concepută în sens larg. 
Poezia poate și trebuie să satisfacă multe nevoi şi 
să acţioneze asupra diferitelor facultăţi ale spiri- 
tului. Forma versificată însăşi înlesneşte înțelege- 
rea, susține atenţia şi preîntimpină plictiseala. 
Conţinutul poeziei are un efect diferit. Poezia tre- 
buie deopotrivă să amuze şi să instruiască. Poemul 
trebuie să placă atît auzului cât şi minţii: esto quod 
mulcet animum, sic mulceat aurem, după cum scria 
Ceoffroy5. El trebuie judecat atît de ureche cît 
și de minte. Potrivit aceluiaşi autor, judecarea unei 
opere trebuie să fie triplă: de către minte, de către 
auz și conform obiceiului$. 

Această din urmă idee — şi anume că ceea ce 
e contrar obiceiurilor nu poate plăcea — este cea 

mai originală contribuţie a Evului Mediu. Uzanţa 
era considerată chiar ca fiind un factor hotărîtor 
în aprecierea unei opere de artă: index... summus 
qui terminet — usus. S-a constatat că convențiile 
literare diferă în funcţie de popoare, epoci și 
locuri. Aceasta a adus un anumit element de rela- 
livism în poetica obiectivă și raţionalistă a Evului 
Mediu. 

9. ELEGANȚA. Proprietăţile obiective ale poe- 
ziei erau concepute în termeni la fel de largi. 
Ar fi fost de așteptat ca aspectul religios să stea 
pe primul plan, și totuşi în poetica medievală 
el trece virtual nemenţionat. Oare din cauză că 
era considerat ca de la sine înţeles sau din cauză 
că aparţinea teologiei şi nu poeticii? Calitățile 
menţionate ale poeziei erau similare cu cele culti- 
vate de către antici: moderaţia (moderata venus- 
tas, cum o numeşte Geoffroy) și conveniența, adap- 
tarea cuvintelor la conţinut (aici scriitorii medie- 
vali vorbeau de congruum, după cum anticii vor- 
biseră de decorum şi aptum). Principalele calităţi 
menţionate erau farmecul, frumusețea și utilita- 
tea. Sau eleganța, compoziţia şi demnitatea poe- 
zieid. Ceea ce tratatele medievale de poetică elo- 
giau cel mai mult era eleganța?. Acest ideal al 
poeților și teoreticienilor din secolul al XII-lea 
denota măiestria aleasă, infailibilă și perfectă şi 
expresia adecvată, graţioasă și somptuoasă (elegan- 
tia est, quae facit ut locutio sit congrua, propria 
et apta), în contrast cu frumusețea severă a clasi- 
cismului. Astfel, ea combina toate calitățile cele 
mai mari ale poeziei realizate perfect. 

Eleganţa era o calitate atît a conţinutului cît şi 
a formei poeziei. Matthieu de Vendôme scria: 
„Versul îşi trage eleganța fie din frumuseţea con- 
ținutului, fie din podoaba exterioară a cuvintelor, 
fie din felul expresiei’. Venwstas interioris sen- 
tentiae denumește aici conţinutul, iar superficialis 
ornatus verborum şi modus dicendi denumesc for- 
ma. Teoria poetică medievală nu s-a mărginit însă 
la această calitate supremă. 

10. FORMA POEZIEI. Poetica medievală a 

numeri) şi frumuseţea cuvintelor (verba polita) — 
ca pe un gen superficial de frumuseţe sau ca pe 
o simplă ornamentare (ornatus), „ca perlele cusute 
pe deasupra“. Dar această ornamentare exteri- 
oară era considerată ca esenţială pentru poezie. O 
distincţie importantă a fost făcută între două 
feluri de formă externă, cea auditivă și cea inte- 
ligibilă. Forma auditivă constă din melodie, ritm, 
muzicalitate și farmec al sonorităţii (suavitas can- 
tilenae). Acest tip de formă aparține muzicii, iar 
despre versul bun se spunea că este nibil alind 
quam fictio rhetorica in musicaque posita. 

În plus, poezia îşi are forma ei inteligibilă: sti- 
lul frumos, adecvat şi ornat. Dacă primul tip de 
formă e muzical, acest tip de formă e specific 
literar. Ea era numită „modul de exprimare“ 
(modus dicendi), ca şi calitatea (qualitas) sau cu- 
loarea (color) vorbirii. Ea constă în imagini, tropi 
şi figuri de vorbire, binecunoscute și dezvoltate 
încă din Antichitate. În poetica medievală, pe ima- 
gistică şi pe bogăţia și alegerea cuvintelor se punea 
un accent chiar mai puternic decît pe melodia 
versului, fiind tratate ca decorație picturală și 
apreciate mai mult decît decorația muzicală. Se 
credea că bogăţia și solemnitatea cuvintelor este 
ceea ce deosebeşte poezia de proză. În poezie, cu- 
vintele trebuie să fie ca un veșmînt impecabil. E 
foarte important de notat că toate aceste orna- 
mente (ornatus) ale poeziei erau considerate de că- 
tre poetica timpului ca fiind supuse regulilor și nu 
invenției libere a poetului; ele puteau și trebuiau 
să fie codificate. 

Potrivit lui Gervasius din Melkley, ornamenta- 
ţia stilistică se bazează pe trei principii — identi- 
tatea, similaritatea și contrastul (identitas, simili- 
tudo et contrarietas ... eloquentiae generant ve- 
nustatem). Aceste trei principii corespund princi- 
piilor asociației din psihologia modernā. Nu e 
nimic ciudat în această coincidență: căci ornamen- 
taţiile stilistice constau în comparații, în asocierea 
de obiecte și cuvinte cu alte obiecte și cuvinte. 

Poetica medievală pretindea stil în poezie, dar 
admitea că stilul poate varia, îndeosebi din cauză 
că fiecare idee poate fi exprimată simplu și direct 
(ductus simplex) sau într-o manieră complexă, cir- 
cumlocutorie, ingenioasă (ductus figuratus, oblicus, 
subtilis). Deşi se credea că toată literatura trebuie 
să fie ornată, ornamentarea putea fi de două feluri: 
directă (ornatus facilis) şi întortocheată (difficilis); 
de aici varietatea în stil. Tratatele de poetică in- 
sistau mai mult asupra stilului dificil, ingenios. 
Geoffroy menţiona şapte forme ale acestuia: un 
asemenea stil oferă simboluri pentru lucrul sim- 
bolizat, materialul în locul lucrului făcut din acest 
material, cauza în locul efectului, proprietatea în 
locul substanţei, conţinătorul în locul conţinutului, 
partea în locul întregului sau întregul în locul 
părţii!!, 

Poetica medievală, pe urmele anticilor, a făcut 
de asemenea distincţia între trei stiluri: simplu, 
mediu și sublim (sunt igitur tres styli: humilis, 
mediocris, grandiloquus). Și asemeni anticilor, ea 
prefera stilul sublim celorlalte. Dar acolo unde 
tratatele antice de poetică vorbeau despre trei „ge- 
nuri“ (species sau genus), tratatele medievale, apli- 
cînd un termen foarte utilizat mai tîrziu, vorbeau 
de „stiluri“ (styli). Termenul propriu-zis era de 
origine antică, dar fusese puţin folosit de antici. 
Ioan din Garlandia a corelat sociologic cele trei 
stiluri cu cele trei stări ale societăţii contem- 
porane12. Această triplă diviziune a stilului se 
referea atît la conținut cît și la formă. 

11. CONŢINUTUL POEZIEI. În ciuda im- 
portanţei pe care i-o confereau formei, autorii me- 
dievali erau încredinţaţi că nu ornamentările exte- 
rioare, ci conţinutul (interior sententiae)? e lucrul 
cel mai însemnat în poeziet3. Conţinutul are prio- 
ritate, de vreme ce autorul trebuie să aibă mai 
întîi o idee; numai atunci el o poate îmbrăca în 
cuvinte (prior est sententiae conceptio, sequitur 
verborum excogitatio). Opera trebuie să se afle 
în inimă Înainte de a fi pe buze". 

Două erau cele mai importante consideraţii în 

piile moralei şi religiei şi plauzibilitatea sau con- 
lormitatea cu adevărul. Criteriile lui erau, așadar, 
moralitatea și realitatea. Poetica medievală pretin- 
dea nu numai prezentarea adevărului, ci și pre- 
zentarea lui exactă. Scriitorului, când descria oa- 
meni bunăoară, i se cerea să consemneze amănun- 
tele personale cu precizie și fidelitate — sexul, 
vîrsta, sentimentele și circumstanţele lor'5. 

Ca și în poetica lui Aristotel, scriitorului i se 
lăsa multă beata şi iniţiativă. În ciuda insisten- 
ței asupra descrierii precise, se recomanda selecţia 
trăsăturilor caracteristice (quod prae ceteris do- 
minatur), şi totodată accentuarea anumitor trăsă- 
turi penea) şi chiar idealizare. În cele din urmă, 
Matthieu a adoptat punctul de vedere că frumu- 
seţea poeziei diferă de frumusețea reală, pe te- 
meiul că urîțenia bine descrisă e mai plăcută în 
poezie decît frumuseţea rău descrisă. 

12. EXIGENȚELE POETICII. Pe lîngă cele 
două exigenţe deja menţionate, aceea a moralității 
şi a realității — teoreticienii medievali îi pretin- 
deau poetului seriozitatea gîndirii (pondus rerum), 
care să evite trivialitatea, noblețea (elatio) opusă 
vulgarităţii, şi alegoria, care juca un rol mai im- 
portant decît în Antichitate. Echivalentul lumii 
imanent şi necomplicat al anticilor fusese înlocuit 
cu un tablou al lumii deopotrivă transcendent şi 
misterios. Pe lîngă sensul lor literal (sensus litte- 
ralis), pîna și cele mai simple cuvinte şi imagini 
aveau acum un sens transpus (figuralis) şi unul spi- 
ritual sau alegoric (spiritualis vel allegoricus) şi 
desemnau nu numai vizibilul și temporalul, ci și, 
în mod indirect, invizibilul. 

În ceea ce priveşte forma, se insista asupra 
aranjamentului potrivit al cuvintelor sau com- 
poziţiei adecvate (în terminologia vremii: dispo- 
sitio), asupra bogăției şi ornamentării şi totodată 
asupra clarităţii în expresia verbală. Rostirile com- 
plicate şi confuze erau condamnate: ne dictiones 
implicitae sint et intricatae. Nu erau încurajate 
schiţele şi impresiile. Ceea ce se urmărea era un 
produs complet şi finit. În această privinţă, epoca 
a pus aceleași condiţii poeziei ca și artelor plas- 

tice: întrucît, conform normelor medievale, o 
pictură trebuie să fie un obiect demn de admiraţie 
chiar dacă este examinară cu lupa. Se cerea de ase- 
menea precizie, meșteșugul poetului fiind compa- 
rat cu cel al gravorului. 

În poetica medievală erau elogiate orice opere 
neobișnuite care stîrneau interesul (curiositas). Se 
punea mare preţ pe calităţile picturale ca strălu- 
cirea poetică (nitor) şi limbajul colorat, poetic, 
figurativ (color rbetoricus). Calităşile muzicale ale 
poeziei (suavitas cantilenae) şi combinaţia vizua- 
lului cu muzicalul, color rbytmicus, erau de ase- 
menea admirate, 


13. FUNCŢIA POEZIEI. Cum înţelegea Evul 
Mediu funcția poeziei? Nu credea, desigur, că ea 
ar putea fi un scop în sine, nici că finalitatea ei 
principală ar fi frumosul, perfecțiunea sau expre- 
sia. Funcţia ei era, în primul rînd, de a informa 
şi instrui (nu exista o graniță clară între poezie 
şi ştiinţă), și apoi de a exercita o influența mo- 
rală; în această privință, ea avea o gamă largă 
de funcţii subsidiare. Se considera că poezia mîn- 
gîie sufletul, trezeşte simțăminte comprehensive, 
încurajează obediența, combate deprimarea și în- 
deamnă la acţiune. Și în al treilea rînd, poezia 
era menită pur şi simplu să amuze. Dacă primele 
două funcţii îl ridicau pe poet la nivelul unui sa- 
vant şi al unui predicator, cea din urmă îl cobora 
la nivelul unui jongler. 

Teoriile poetice medievale erau derivate din 
tradiţie, fiind în mare măsură o reiterare a unor 
idei greceşti şi romane, sau din ipoteze a priori 
extrase din sistemul scolastic. Dar și experiența 
poetică vie își avea un loc în ele. Contrar doc- 
trinei tradiţionale şi a priori potrivit căreia poe- 
zia e supusă unor reguli universale, se admitea că 
efectul ei depinde de convenţia personală a ascul- 
tătorului sau cititorului. Deşi poezia trebuie să 
se conformeze raţiunii, oamenilor le place adeseori 
poezia pe care de fapt n-o pot înţelege. Cele mai 
interesante teze ale tratatelor medievale de poetică 
— distincţia dintre forma internă și cea externă; 

plastice în forma externă; distincția dintre frumo- 
sul direct și cel complicat al poeziei; şi necesitatea 
eleganţei — au fost derivate mai degrabă din ex- 
perira decît din tradiţie și din sistemele filo- 
sofice. 


H. TEXTE PRIVIND POETICA MEDIEVALĂ” 


DEFINIȚIA ŞI ÎMPĂRȚIREA LITERATURII 


Alberic, Ars dictandi (Arta literaturii) (Rockin- 
ger, 1, 9) 

1. O operă literară (dictamen) este un tratat 
potrivit (congruus) şi referitor la un anumit su- 
biecr, bine aplicat (applicatus) acelui subiect. 
Unele opere literare sînt metrice (metrica), altele 
ritmice (ritbmica), altele în proză (prosaica). 
DEFINIȚIA POEZIEI 
Matthieu de Vendôme (J. Behrens, p. 63; de 
Bruyne, II, 15) 

2. Poezia e acea pricepere (scientia) de a struni 
în metru vorbirea serioasă şi aleasă. 

DEFINIREA VERSULUI 
Matthieu de Vendôme, Ars versificatoria (Arta 
versificării), |, 1 (Faral, p. 110) 


3. Versul este o exprimare în metru, succintă 
și desfășurată după o anumită măsură (clausula- 
ANDA e, x an : 
tim), împodobită de plăcuta îmbinare a cuvintelor, 
neconţinind într-însa nimic umil şi nimic în plus. 


DEFINIREA AUTORULUI ŞI A POETULUI 


Conrad din Hirschau, Dialogus super auctores 
(Dialog despre autori) (Schepps, p. 24) 


4. Autor se spune de la augere, a spori, deoa- 
rece prin. condeiul său sporeşte faptele petrecute, 
spusele și cugetările celor vechi. Poetul este numit 
plămăditor sau compunător (formator) pentru că 


* 'Traduse de Mihai Gramatopol. 

spune lucruri neadevărate în locul celor adevărate 
X Š $ 
sau amestecă pe cele adevărate cu cele neadevărate. 


EFECTUL POEZIEI 


Matthieu de Vendâme, Arta versificării (Faral, 
p. 151) 

4a. Versul face ca înţelegerea să fie mai lesni- 
cioasă, atenţia mai puțin încordată, bunăvoința 
mai, mare, audiența mai plină de răsunet; ea în- 


depărtează neplăcerea plictisului și sporește pofta 
[8 unoaşterii. 


URECHEA, MINTEA ŞI POEZIA 


Geoffroy de Vinsauf, Poetria nova (Poetica nonă), 
v. 1960 (Faral) 


5. Fie ca ceea ce desfată mintea să desfete și 
urechea. 


ÎNTREITA JUDECARE A POEZIEI 
Geoffroy de Vinsauf, ibidem (Faral, 1947 şi 1966) 
6. Nu numai urechea, nici numai mintea să fie 
unicul judecător: să fie judecarea întreită a minţii, 
a urechii şi a obiceiului. Fie deci trei judecătorii 
fiecărui cuvînt: mai întîi mintea, apoi urechea şi 
în al treilea și ultimul rînd, cel mai înalt, obiceiul. 
FARMEC, FRUMUSEȚE ȘI FOLOS 


loan din Garlandia, Poetria (Poetica), 897 


7. Trebuie să alegem subiectul după trei criterii: 
fie că ne oferă ceva plăcut, fie ceva desfătător (de- 
lectabilis), fie ceva folositor. Plăcutr pentru minte 
prin farmecul (amoenitate) său, desfatător pentru 
privire prin frumuseţe şi folositor prin utilita- 
tea acelui lucru. 

ELEGANȚĂ, COMPOZIȚIE ŞI DEMNITATE 


Ars grammatica (Arta literaturii) (Pierville, p. 953; 
de Bruyne, II, 14) 


8. Sînt trei lucruri care se cer în orice bucată 
literară de sine stătătoare: eleganță, compoziţie 
185 și demnitate (Ret. ad Her, IV, 12, 17). Eleganţa 


este ceea ce face ca expunerea să fie congruentă, 
proprie şi adecvată. Compoziţia este înmănunche- 
rea armonioasă şi șlefuiră a expresiilor. Demnita- 
tea este ceea ce împodobește ordinea și distinge 
prin frumoasă varietate. 


ELEGANȚA 
Matthieu de Vendôme, Arta versif. (Faral, p. 153) 


9. Trei sînt lucrurile care dau savoare unui poem: 
cuvintele șlefuite, culoarea expresiei și mierea con- 
ținutului, Versul își trage eleganța fie din frumu- 
setea conținutului (venustas interioris sententiae), 
fie din podoaba exterioară a cuvintelor (superfi- 
ciali ornatu verborum), fie din felul expresiei (ex 
modo dicendi). 


SONORITATEA POEMULUI 
Boncompagno (Thurot, p. 480; de Bruyne, II, 12) 


10. Compoziţia (appositio) este o structură ar- 
tistică formată din expresii (dictiones), numită de 
unii şi alergare (c4rsus), deoarece atunci cînd ex- 
presiile sînt așezate cu măiestrie (artificialiter), 
par a alerga cu un sunet plăcut urechilor către 

una primire a ascultätorilor. 


Geoffroy de Vinsauf, Documentum de modo et 
arte dictandi et versificandi (Învăţătură despre fe- 
lul şi arta literaturii şi versificării), II, 3, 4 (Faral) 


11. Şapte sînt dificultățile stilului împodobit: 
prima este aşezarea semnificantului în locul sem- 
nificatului, a doua a materiei în locul lucrului 
material, a treja a cauzei în locul efectului, a patra 
a însușirii în locul subiectului; a cincea a conțină- 
torului în locul conţinutului; a șasea a părţii în 
locul întregului sau a întregului în locul părții; a 
şaptea a consecinţei în locul antecedentului. 


STIL ŞI CLASĂ SOCIALĂ 
Ioan din Garlandia, Poetica, 920 


12. Sînt trei stiluri conforme celor trei stări ale 
oamenilor: vieții pastorale i se potriveşte stilul 

umil, agricultorilor stilul mediu, iar stilul solemn 
(gravis) persoanelor solemne care sînt deasupra 
păstorilor şi agricultorilor. 


IMPORTANȚA CONȚINUTULUI ÎN POEZIE 


Geoffroy de Vinsauf, Învățătură..., II, 3, 1 
(Faral, p. 284) 


13. Unul este chipul de a te folosi de o facilă 
împodobire şi altul de una mai dificilă. Se poate 
adăuga că nici facila împodobire, nici cea dificilă 
nu are nici o valoare dacă împodobirea este numai 
exterioară (aparentă). Dacă împodobita suprafață 
a cuvintelor nu e înnobilată de o gîndire (senten- 
tia) sănătoasă şi exact exprimată, ea este asemă- 
nătoare acelei picturi proaste care place de de- 
parte, dar displace văzută de aproape. Tot așa şi 
cuvintele împodobite lipsite de podoaba gîndirii 
plac celui ce le aude, dar nu și celui ce le cerce- 
tează cu luare-aminte. Suprafaţa cuvintelor îm- 
podobită cu podoaba cugetării (sententia) este ase- 
mănătoare unei picturi mari care cu cît e văzută 
mai de aproape cu atît se descoperă că e mai 
exactă. 


Geoffroy de Vinsauf, Poetica nouă, v. 58 


14. Opera trebuie să fie mai întîi în minte și 
apoi pe buze. 


REALISM 


Marbord din Rennes, De ornamentis verborum 
(Despre podoabele cuvintelor) (P. L., 171, c. 1692) 


15. Arta ce de la natură-a plecat, la îndemnul 

gîndirii, 

Cată să nu-nitrăineze forma obiîrșiei sale. 

Cine dorește, așadar, scriind să-aibă parte 

de laude 

Sexul, etatea, simţirea şi- mprejurärile toate 
Cum sînt ele în faptă, să-ncerce să 

le-nfăţişeze. 


3. TEORIA MUZICII 


1. TRATATE DESPRE MUZICĂ. Evul Mediu 
poseda cunoștințe despre teoria muzicii din Anti- 
chitate. Aceasta a fost transmisă în tratatele celor 
doi intermediari dintre Antichitate și Evul Mediu, 
Augustin şi Boethius, ambii familiarizați cu teoria 
grecească despre muzică. Scriitorii medievali care 
s-au ocupat de muzică după ei n-au făcut adeseori 
altceva decît să le reproducă scrierile parafrazîn- 
du-le, iar uneori chiar le-au copiat textual, așa cum 
Regino din Prüm (Harm. Inst., 18) l-a copiat pe 
Boethius (Inst. Mus., I, 14). Tratate despre muzică 
au continuat să apară de-a lungul Evului Mediu: 
cele ale lui Aurelianus de la Minăstirea din Moâ- 
tiers-Saint-Jean (Musicae disciplina), în secolul 
al IX-lea; cel al abatelui benedictin Odo din 
Cluny, Hucbald și Regino, abatele benedictin din 
Prüm (De barmoniae institutione), în secolul al 
X-lea; al lui Guido d'Arezzo (Micrologus ş.a.) şi 
Aribo, un filosof scolastic din Freising, în secolul 
al XI-lea; al lui Ioan Cotton (Musica) în secolul 
al XII-lea; al franciscanului spaniol Gil de Za- 
mora, în secolul al XIII-lea; al lui Jean de Muris 
în secolul al XIV-lea şi al lui Adam din Fulda în 
secolul al XV-lea. Pe lîngă aceştia, despre muzică 
au vorbit filosofii; muzica era considerată ca fiind 
o proprietate universală a lucrurilor şi teoria mu- 
zicii era privită, aşadar, ca o ramură a filosofiei. 

Aproape toți filosofii începînd cu Eriugena au 
fest chemaţi să vorbească despre muzică: uma- 
nistul Hugo de la Sf. Victor, misticii cistercieni, 
şcoala de la Chartres, Adelard din Bath și Guil- 
laume de Conches, Gondissalvi, care a fost format 
de arabi, naturaliştii din secolul al XIII-lea, Ro- 
bert Grosseteste şi Roger Bacon, și cei mai eminenți 
filosofi scolastici, Bonaventura și Toma din 
Aquino, cu toții au menționat-o. Ideile medievale 
despre muzică au făcut în asemenea măsură parte 
integrantă și comună din gîndirea medievală, încât 
punctele de vedere ale muzicologilor şi filosofilor 
au prezentat foarte mici diferenţe. Astfel, teoria 
medievală a muzicii poate fi tratată ca un tot În- 

cepînd din secolul al IX-lea și pînă în secolul al 
XV-lea”. 

2. MUZICA ȘI MATEMATICA. În teoria 
medievală a muzicii au fost păstrate ideile funda- 
mentale ale Antichității, îndeosebi teza potrivit 
căreia esența muzicii rezidă în proporţie şi număr, 
o idee axiomatică pentru pitagoricieni. Urmînd 
teza lui Cassiodorus, musica est disciplina, quae 
de numeris loquitur, medievalii au legat muzica 
mai strîns de matematică decît de estetică și, cu 
toate că o priveau ca pe o artă, ea era pentru ei 
mai mult o știință. 

Concepţia medievală despre muzică era mai 
largă decît cea a zilelor noastre. Oriunde există 
armonie, există, după concepția medievală, și mu- 
zică. „Muzica e armonie“, scria Hugo de la Sf. 
Victor?, „muzica e temeiul (ratio) armoniei“, scria 
Rudolf de la St.-Trond. Armonia nu se exprimă 
neapărat în sunet; mișcarea era și ea o formă 
de muzică2. Muzica sunetului era doar una din 
formele muzicii. Deși unii scriitori medievali au 
vorbit despre sunet, alţii s-au ocupat însă numai 
de teoria abstractă a armoniei şi pro orției și n-au 
manifestat mai nici un interes faţă d sunet. Acest 


* Texte medievale: M. Gerbert, Scriptores ecclesiastici de 
musica, 3 vol., 1784. — E. de Coussemaker, Scriptorum de 
musica medii aevi nova series, 4 vol., 1864—1876. — Nume- 
roase texte in Patrologia latina a lul Migne: Cassiodorus 
(vol. 30), Augustin (vol. 32), Boethius (63), Beda (90), Not- 
ker (131), Regino, Hucbald şi Odo (132), Adelbald (140), 
Guido d'Arezzo (142), Cotton (143), Bernard (182) ş.a. 

Studii: E. Westphal, Geschichte der alten und der mittel- 
alterlichen Musik, 1864. — H. Abert, Die Musikanschauung 
des Mittelalters und ihre Grundlage, 1905. — J. Combarleu, 
Histoire de la musique, I, 1924. — G. Pletsch, Die Klassifi- 
kation der Musik von Boettus bis Ugolino v. Orvteto, 1929. — 
Th. Gerold, La musique des origines à la fin du XIV’ siècle, 
1936. — G. Reese, Music in the Middle Ages, 1940. — J. Chail- 
ley, Histoire musicale du Moyen Age, 1950. — A. Elnatein, 
A Short History of Music, 1936, reed. 1951. — G. Contalo- 
nleri, Storia delia musica, 2 vol., 1958. — A. Harman, Me- 
diaeval and Early Renaissance Musie (up to 1525), Londra, 
1958. — E. Welletz, Ancient and Oriental Music, 2 vol., 
Londra, 1957. The Music of Byzantine Church, 1959. — A. 
Robertson, The Interpretation of Piainchant. — O carte 
consacrată special esteticii muzicale: R. Schăfke, Geschichte 

199 der Musikăsthetik, 1934. 


aspect dublu al muzicii, auditivă și abstractă, este 
Chiar mai caracteristic pentru teoria medievală 
despre muzică decît pentru cea antică. 

Concepția abstractă despre muzică a fost cea 
dominantă. Ea deriva din pitagorism, din Timaios 
al lui Platon și din Boethius. Potrivit acestei con- 
cepţii, muzica nu era doar corelată cu matema- 
tica, ci a devenit chiar o ramură a matematicii. 

Și întrucît conceptul de proporţie era conceptul 
central în muzică3, iar despre proporţie se credea 
că nu e un produs al intelectului umani și nici 
o invenţie a muzicianului, ci e derivată din reali- 
tate, teoria muzicii era privită ca o ramură a teo- 
riei existenței sau a ontologiei5. 

3. CONCEPȚIA LĂRGITĂ DESPRE MU- 
ZICĂ. Această concepţie despre muzică era în- 
soţită de credința că muzica e percepută nu numai 
de auz, ci și, ba chiar în mod mai deosebir, de 
spirit, „de simţul interior al sufletului“6. Ea in- 
clude proporții și armonii inaudibile. „Muzica în 
general“, scria Iacob din Liège, „se aplică în mod 
obiectiv tuturor, lui Dumnezeu și creaţiilor sale 
spirituale sau fizice, cereşti și omeneşti, ştiinţelor 
teoretice şi celor practice“. Oriunde există ar- 
monie sau un raport numeric adecvat, există mu- 
zică, şi astfel, în concepţia scolasticilor, muzică 
există pretutindeni în lume (consonantia habetur 
in omni creatura). 


Acest domeniu extins al muzicii era divizat în 
trei mari secţiuni: muzica din univers, muzica din 
om și muzica din operele omului. Împărţirea mu- 
zicii În aceste trei secţiuni reprezintă o întoarcere 
la Antichitate, la pitagoricienii tîrzii, Evul Mediu 
atribuind-o lui Pitagora însuşi. Ea îi fusese trans- 
misă de Boethius şi era o axiomă universal accep- 
tată a teoriei muzicale medievale. 

Muzica produsă de om cu ajutorul instrumente- 
lor inventate de el însuși era numită muzică „in- 
strumentală“ (instrumentalis). Muzica din univers 
era numită musica mundana. lar cel de-al treilea 
fel de muzică, muzica din sufletul omului, con- 
stînd din armonie lăuntrică, era numită muzică 
„umană“ (musica humana). Scriitorii medievali 

făceau distincţie şi între muzica artificială (arti- 
ficialis) şi cea naturală (naturalisP. „Există două 
instrumente universale“, scria Regino, „unul apar- 
ținînd naturii şi altul artei, adică unul cosmic și 
celălalt uman: stelele sînt instrumentul cosmic, 
corzile vocale instrumentul uman.” Regino vorbeşte 
despre corzile vocale ca instrument muzical pen- 
tru că în Evul Mediu muzica era mai ales vocală. 
Muzica, scria Adam din Fulda, e de două feluri: 
muzica naturii şi muzica omului. Muzica naturii 
este muzica lumii și a omului. Muzica lumii constă 
în sunetele corpurilor cerești, produse de miş- 
carea sferelor, și constituie preocuparea matemati- 
cienilor., Muzica omului constă într-o justă pro- 
porţie dintre trupul şi sufletul lui, ea fiind obiec- 
tul fizicienilor. Doar muzica privită ca artă con- 
stituie obiectul muzicienilor". 

Scolasticii priveau muzica naturii ca origine şi 
izvor al muzicii artistice, care nu e decît o imi- 
taţie a ei. Vorbind despre muzica inaudibilă a 
naturii, ei se gândeau la ceea ce în Antichitate era 
cunoscut ca „muzică a sferelor“, adică armonia 
universului. Ei aveau însă în vedere şi altceva încă 
yi mai general și mai puţin tangibil, şi anume ceea 
ce ei numeau armonia „metafizică“ sau „transcen- 
dentală“, adică armonia care se află în tot ceea 
ce existăl. Această armonie este inaudibilă, pen- 
tru că e o armonie inteligibilă, iar nu o armonie 
sonoră, devenită inaudibilă din cauza distanței 
prea mari sau din cauza limitelor auzului nostru, 
după cum se credea în Antichitate. Scolasticii au 
inclus, așadar, în concepţia lor mult mai largă 
despre muzică un fel de muzică ce poate fi per- 
cepută numai de către minte (speculativa). Aceasta 
era pentru ei noţiunea primordială de muzică; 
dupa cum se exprima lacob din Liège, musica 
principalius est speculativa quam practica'2. 

Muzica mai era împărţită și în terestră sau 
„sublunară“ (swblunaris) şi cerească (coelestis), în 
sensul de „muzică a sferelor“ la antici. Muzica 
cerească era obîrșia și fundamentul oricărei alte 
muzici, Existau astfel două feluri de muzică, 
materială şi spirituală (spiritualis). Muzica așa 


cum e înțeleasă astăzi forma, aşadar, numai o 
parte din ceea ce se înțelegea prin muzică în Evul 
Mediu. 

Din această concepţie despre muzică rezulta că 
armonia e ceva independent de om şi neprodus de 
el, neputînd fi decît percepută și asimilată. Scrii- 
torii medievali erau de aceeaşi părere cu pitago- 
ricienii cînd susțineau că nu există decît un singur 
fel de armonie, în muzică nemaiîncăpînd prin ur- 
mare varietatea, originalitatea sau Patena. Mu- 
zica, scriau ei, este „în mod atît de natural legată 
de noi, încît chiar dacă am vrea să ne lipsim de 
ea, nu am putea“ 14, 

4. MUZICA TEORETICĂ ȘI PRACTICĂ. De 
vreme ce muzica cea mai desăvîrșită există inde- 
pendent de muzician, datoria acestuia e nu numai de 
a o crea, ci și de a o descoperi, cu alte cuvinte, mu- 
zicianul, pe lîngă preocuparea de a compune ar- 
monii, trebuie să le şi descopere pe cele ale uni- 
versului. Astfel, există două feluri de muzicieni: 
cel practic și cel teoretic. Cel dintii se consacră 
compunerii sau interpretării muzicii, iar cel din 
urma studierii muzicii. Cele două feluri de muzică 
ce corespund acestor două atitudini faţă de mu- 
zică, practică (practica) şi teoretică sau speculativă 
(theoretica, speculativa), erau denumite amîn- 
două în Evul Mediu „artă“ (ars). Termenul de 
„artă“ e folosit aici într-o accepţie largă, boe- 
thiană, care include ceea ce noi, astăzi, numim 
artă, pe de o parte, şi știință, pe de alta. Studiul 
teoretic al muzicii nu a depășit treapta însușirii 
cunoștințelor; nu e de mirare, așadar, că era in- 
clus, alături de geometrie şi logică, printre disci- 
plinele școlare. O altă distincție se făcea între 
muzica „pur practică“ (practica pura) și „practică 
îmbinară cu teorie“ (practica mixta). 

Foarte adesea, numele de „muzician“ (musicus) 
era rezervat celor care posedau o cunoaștere teo- 
retică a muzicii și erau capabili să speculeze 
despre armonia cerească (speculativa et ratione)”; 
profesioniştilor le erau date alte nume. O altă 
caracteristică a atitudinii medievale față de mu- 
zică era aceea că interpretul ocupa un loc mai im- 

portant decît compozitorul, iar printre interpreţi, 
locul cel mai înalt era ocupat de cîntăreţ. Cîntă- 
rețul îl reprezenta în fapt adeseori pe muzicianul 
profesionist în opoziţie cu  teoreticianul. Guido 
d'Arezzo şi loan Cotton vorbesc despre muzician 
și cîntăreţ (cantor). Unul se distingea prin cu- 
noştinţe, celalalt prin înzestrare. Se făceau distincţii 
şi între muzicianul teoretic, compozitor şi cântăreţ. 
Un loc de primă importanță era acordat teoreti- 
cianului care, potrivit scolasticilor, practică „arta“. 
Profesionistul exploatează doar un talent natural, 
ceea ce face el este non ars, sed natura. Conform 
concepției lor despre artă și artist, muzicologul, 
și nu compozitorul sau interpretul, era veritabilul 
artist, 

Scriitorii din secolul al XII-lea care, ca Ade- 
lard din Bath, aveau afinități cu şcoala platonică 
de la Chartres, au contrapus aceste doua aspecte 
ale muzicii: teoria și practica, știința şi talentul, 
proporţia matematică și anmonia audibilă, legile 
eterne și aplicaţia lor. În tratatul său Despre 
identitate și diversitate, el a simbolizat acest as- 
pect dihotomic al muzicii prin două figuri ale- 
gorice pe care le-a numit Philosophia și Philo- 
cosmia. Philosophiei îi aparţine muzica teoretico- 
practică (rbeoretico-practica), ea te conduce la 
contemplare și la bucurie intelectuală (laetitia) în 
unitatea muzicii. Philocosmiei îi aparţine muzica 
practică; ea deşteaptă curiozitatea și produce des- 
fătare (voluptas) în diversitate. 

5. MUZICA UMANĂ ȘI EFECTELE El. Deşi 
musica mundana şi speculativa ocupau un loc im- 
portant în concepţia medievală despre muzică, 
muzica sunetelor nu era neglijată. Iacob din Liège 
o privea ca pe „muzica în înţelesul propriu al 
cuvîntului“, caci ea este mai apropiată de noi şi 
ne e mai bine cunoscută (nobis notior)". Scriitorii 
mai târzii s-au arătat interesați de creativitatea 
umană ca și de armonia eternă a universului. Ro- 
ger Bacon a restrîns noţiunea de muzică la mu- 
zica vocală și instrumentală, in delectationem sen- 
sus20. Cotton a susținut dreptul de a fi creator în 

dițională după care o lucrare muzicală nu poate 
fi rezolvată decît într-un singur fel, din cauză că 
nu există decît o singură armonie eternă obiectivă. 
El admitea că creativitatea trebuie să țină seama 
de această armonie eternă obiectivă. Dar ea. tre- 
buie să ţină seama şi de factorul subiectiv, adică 
de gustul ascultătorilor, pe care caută să-l satis- 
facă (quibus cantum suum placere desiderat); gus- 
tul poate diferi mult, deoarece lucrurile diferite 
produc diferiților oameni plăceri diferite (di- 
versi diversis delectantur)?!. lar unii muzicologi 
medievali, ca Guido din Arezzo, relevau deja cali- 
tatea emoțională pe care muzica o are în comun 
cu culoarea și mirosul. „Nu este de mirare că auzul 
se delectează cu diversitatea sunetelor, căci și pri- 
virea se bucură de felurimea culorilor, și mirosul 
de diversitatea parfumurilor, şi limbii îi plac 
schimbările gusturilor. Tot astfel prin fereastra 
corpului ajunge ca prin minune în adîncul inimii 
dulceaţa lucrurilor desfătătoare.“22—23 Sînt releva- 
te aici efectele sensibile şi subiective ale muzicii. 
Efectul muzicii, în accepţia restrînsă a cuvîntu- 
lui, a fost descris de unii dintre scolastici aproape 
în acelaşi fel în care fusese descris de greci, în 
special de stoici. Ea îi desfară pe copii, îi ajută 
pe adulți să-și uite necazurile (muzica este con- 
solatum unicum et familiare), e odihnitoare şi plă- 
cută, e necesară în vreme de război și de pace, 
are o funcţie religioasă şi morală, linişteşte su- 
fletul tulburat şi-l înalță la contemplarea subli- 
mului şi are un efect ameliorator asupra caracte- 
rului. Ea contribuie chiar la menţinerea unui sis- 
tem politic normal”, are un efect terapeutic şi 
exercită o înrîurire chiar şi asupra animalelor.. 
Distincția făcută în aceste tratate între formă și 
conţinut (deşi nu neapărat în acești termeni) se 
aplica numai muzicii ca artă provenită din in- 
venția umană. Nu era o distincție lesne de făcut 
entru un medieval, deoarece muzica era aproape 
în exclusivitate vocală, adică ea consta deopotrivă 
din text şi din sunet. Forma muzicii, conform teo- 
reticienilor medievali, era sunetul, iar textul era 
conţinutul ei. Potrivit lui Cotton, forma e înfru- 

museţată într-un fel (ornatus), conţinutul în altul. 
Acest punct de vedere corespunde exact celui ex- 
primat în tratatele contemporane despre poezie. 

6. DEZVOLTAREA TEORIEI MUZICALE 
Astfel, concepţia medievală, ca și cea antică, des- 
pre muzică se întemeia pe o credință fundamen- 
tală în armonia universului, o armonie a spiritua- 
lului și fizicului, a cerescului şi terestrului, o ar- 
monie eternă a proporţiilor matematice, care există 
independent de om și pe care el nu o creează, dar 
poate şi trebuie s-o perceapă. Adevăratul muzi- 
cian e acela care percepe muzica universului, nu 
acela care își creează propria lui muzică micro- 
cosmică. Cu toate că muzica sunetului inventată 
de om alcătuieşte doar o mică parte din muzica 
universului, ea îi este mai apropiată și mai fami- 
liară omului. Astfel, în cursul Evului Mediu, in- 
teresul omului s-a îndreptat de la muzica univer- 
sului, de la contemplarea abstractă a legilor obiec- 
tive ale muzicii, spre muzica mai familiară, artă 
umană, spre creativitate și armonie sensibilă, spre 
efectele şi sentimentele trezite de muzică. Astfel, 
teoria muzicală medievală, care pornise de la ipo- 
teze foarte diferite de cele ale concepţiei moderne 
despre muzică, adică muzica văzută ca o artă 
umană şi ca o artă a sunetelor, s-a apropiat trep- 
tat de această concepţie. La început, creativitatea 
umană în domeniul sunetelor fusese inclusă în vi- 
ziunea spirituală despre lume, mai largă și trans- 
cendentală, dar în cele din urmă ea a fost consi- 
derată în sine. 

7. TEORIA MUZICII ȘI TEORIA GENE- 
RALĂ A FRUMOSULUI. Teoria muzicală me- 
dievală a influenţat atît teoria celorlalte arte cît 
şi concepțiile generale despre artă şi frumos. „Su- 
netele afecteză urechea în același mod în care 
ochiul e afectat de ceea ce vede“ (Eodem modo 
auris afficitur sonis vel oculus aspectu). Frumosul 
celorlalte arte este, ca și muzica, bazat pe armonie, 
care se bazează, la rîndul ei, pe proporţii simple. 
„Frumosul stă în raportul just dintre părți”. Fru- 
museţea poeziei se bazează pe ritm și pe raportul 

cazul muzicii. S-ar putea spune că muzica, în sen- 
sul cel mai larg, determină în mod universal fru- 
mosul. Ea se înzlneşte în lucruri vizibile, de 
exemplu în mișcările dansurilor?7. În Evul Mediu, 
orice frumos era derivat, ca și frumuseţea melo- 
diei, din „modulație“ (modulatio), adică din co- 
mensurabilitatea părților, care sînt multipli ai ace- 
leiași unități. Aceasta e valabil în cazul dansului, 
al poeziei, al picturii, al sculpturii și arhitecturii, 
ca şi în cazul muzicii vocale. Vedem aici că Evul 
Mediu generalizează și dezvoltă o teorie estetică 
a cărei origine se situează în Antichitate. 

8. CONTRAPUNCIUL. Evul Mediu a înfăp- 
tuit o revoluție mult mai mare în practica muzicii 
decît în teoria ei. A fost una din cele mai mari 
revoluţii din istoria muzicii, și anume introduce- 
rea principiului contrapunctului, din care s-a dez- 
voltat mai tîrziu muzica modernă. 

Revoluţia a fost înfăptuită de teoreticieni, ne- 
fiind un rezultat al inspiraţiei artistice. În timp 
ce unii teoreticieni au generalizat pornind de la 
ceea ce se realizase, alţii le-au dăruit artiștilor noi 
posibilităţi. În Evul Mediu, primii au scris tra- 
tate despre muzica „speculativă“ și „universală“, 
pe cînd ceilalți au descoperit contrapunctul. 

Astfel a devenit cu putință trecerea de la mo- 
nodie, care fusese utilizată pînă atunci, la poli- 
fonie. Acolo unde înainte se putea întrebuința o 
singură voce în același timp, devenea acum posi- 
bilă, cu ajutorul contrapunctului, armonizarea vo- 
cilor, adică folosirea lor împreună şi simultan. 
Aceasta a lărgit nemăsurat posibilităţile muzicii. 
Cuvîntul „contrapunct“, derivat din punctul cu 
care e indicată o notă, apare la începutul secolului 
al XIV-lea, dar practica propriu-zisă a început 
mai devreme. Ea își are obîrşia în ţările nordice, 
neîncătușate de tradiția muzicală antică, Într-un 
moment în care muzica gregoriană era încă la 
apogeu. Velșul Giraldus Cambrensis, care a trăit 
în secolul al XII-lea, menţionează cîntecele poli- 
fonice care făceau parte din vechea tradiţie lo- 
cală din Anglia. 


Deşi teoreticienii din secolul al XII-lea au în- 
ceput să se arate interesați de polifonie, ei și-au 
îngreuiat misiunea menţinind opinia grecească după 
care numai octava, cvinta și cvarta sînt armo- 
nioase. Numai acest lucru în sine n-ar fi creat 
polifonia. Polifonia a început să se dezvolte abia 
cînd, în pofida grecilor, a fost considerată armo- 
nioasă şi terța. Iar aceasta a însemnat răsturnarea 
deprinderilor și prejudecăţilor de mult statorni- 
cite și acceptarea unei noi armonii, care pentru ne- 
iniţiaţi suna cacofonic și părea o „muzică falsă“. 
Noi cei care, în secolul al XX-lea, trăim o dez- 
voltare similară, putem înțelege cum a lărgit posi- 
bilitățile muzicii această respingere a prejudecăţilor. 

Polifonia a început cu armonizarea a două voci. 
Unei teme date (cantus, cantus firmus, vox princi- 
palis) i se adăuga o a doua temă (discantus, vox 
organalis). Muzica polifonică a ajuns astfel să fie 
denumită discantus sau, de la echivalentul grecesc, 
„diafonie“. 

Școala de la Paris a devenit centrul muzicii poli- 
fonice la începutul secolului al XIII-lea. Perotin, 
supranumit „cel Mare“, a fost pionierul ei. Noua 
muzică a triumfat însă abia pe la 1300. Datorită 
însemnătăţii acestei date, unii consideră că acum ia 
sfîrșit perioada muzicii medievale şi începe aceea a 
muzicii moderne. Dar această periodizare nu e jus- 
tificabilă, deoarece, în alte privinţe, Evul Mediu 
a continuat încă multă vreme şi, așadar, muzica 
nouă poate fi considerată ca fiind opera Evului 
Mediu. 

9. ARS NOVA. Muzica nouă n-a fost creaţia 
unei singure persoane sau a unei singure naţiuni, 
Teoreticienii (scriptores), care au formulat noile 
principii, şi compozitorii, care au pus aceste prin- 
cipii în practică, au contribuit deopotrivă la ea. 
Contribuțiile lor au fost inegale. Principiile au fost 
stabilite limpede şi bine, compoziţiile însă erau în 
cea mai mare parte greoaie. În decursul veacurilor 
următoare, dezvoltarea polifoniei n-a mai depins 
de descoperirea unor noi principii, ci de producerea 
unor opere bazate pe principii deja formulate. Se- 

197 colul al XIV-lea a fost pe deplin conștient de nou- 


tatea acestei muzici. Ea era universal cunoscută ca 
ars nova. La început, ea a întîmpinat o opoziţie 
considerabilă, şi însuşi papa Ioan al XXII-lea în 
bula lui din 1324 și-a exprimat îndoielile cu pri- 
vire la utilizările care i se dădeau contrapunctului. 
„Unii adepţi ai noii şcoli... se străduiesc să pro- 
ducă, cu notații noi, melodii pe de-a-ntregul rod al 
invenţiei lor în dauna muzicii tradiţionale, ... in- 
troduc moliciune femeiască prin acest discant al 
lor..., și au ajuns pînă acolo încît dispreţuiesc 
principiile fundamentale ale antifonarului și gra- 
dualului ... Muzica se năpusteşte Fără odihnă, îm- 
bată urechea fără a tămădui sufletul... și pioșe- 
nia e dată uitării.“ Această opoziţie se datora în 
esență conservatismulu:i moral, religios şi politic, 
ca se datora însă şi consideraţiilor artistice, ca de 
pildă credinţei într-o muzică bisericească univer- 
sală, canonică, eternă, care și-ar putea pierde fru- 
museţea dacă ar fi modificată. 

În ciuda extinderii principiilor ei şi teoriei foarte 
dezvoltate, muzica din secolele al XIII-lea şi al 
XIV-lea era într-o stare jalnică. Furaţi de noțiu- 
nea de contrapunct, compozitorii se gîndeau numai 
la construcție în detrimentul expresiei. A trebuit 
să treacă mult timp pentru ca acestea să se îm- 
bine și a fost nevoie de o măiestrie considerabilă 
pînă ce în calcul a fost infuzată simţire. Polifo- 
nia nu a putut atinge dintr-o dată înaltul grad de 
perfecţiune pe care-l realizase muzica gregoriană. 
Dobiîndind noi calităţi, muzica a trebuit să și le 
piardă pe cele vechi. 

10. MUZICA ŞI POEZIA. În Evul Mediu, mu- 
zica era mult mai strîns legată de poezie decît as- 
tăzi. Vreme îndelungată n-a existat poezie nea- 
companiată de muzică, nici muzică fără cuvinte. 
Boethius avea temeiuri serioase pentru a considera 
poezia drept muzică. Poemele lirice ale trubadu- 
rilor erau cîntece, iar operele dramatice medie- 
vale, misterele, erau un gen de operă, aparţinind 
în egală măsură istoriei muzicii şi istoriei poeziei. 

Deoarece poezia lirică a trubadurilor era laică, 
acompaniamentul ei muzical n-a fost ţinut să ur- 
meze canoanele muzicii liturgice, şi astfel, el a 199 

contribuit la căutarea unor noi forme de muzică. 
Dar noua muzică propriu-zisă, care luase ființă, 
era nepotrivită atit pentru poezia lirică cît și 
pentru exigenţele emoţionale ale teatrului medie- 
val, deoarece compozitorii care o practicau erau 
preocupaţi în primul rînd de tehnică şi construc- 
ţie. Astfel, misterele au încetat să mai fie muzicale 
şi au devenit pur literare, iar muzica, asociată 
cu poezia vreme atît de îndelungată, încît teore- 
ticienii priveau cele două arte ca pe una singură, 
a început acum să se dezvolte independent de 
poezie. 


|. TEXTE PRIVIND TEORIA MEDIEVALĂ 
A MUZICII” 


DEFINIȚIA MUZICII 


Hugo de la Sf. Victor, Didascalicon, II, 16 (P. L., 
176, e. 757) 


1. Muzica sau armonia este concordia celor ne- 
asemănătoare puse laolaltă într-un tot. 


Ieronim din Moravia, Tractatus de musica (Tratat 
despre muzică), | (de Coussemaker, I, 4). 


1a. După Alpharabius: mugica este cunoaşterea 
diferitelor armonii, a modalităţilor și elementelor 
compoziţiei. 

După Ricardus: muzica este armonia (concordia) 
mai multor voci diferite strînse într-un tot. 

După Isidor, în cartea a II-a a Etimologiilor: 
muzica este ştiinţa melodiei (modulatio) și constă 
în sunet și cînt. 

Din nou după Hugo de la Sf. Victor: muzica 
este știința împărțirii sunetelor şi a varietăţii 
melodioase a vocilor. După Guido din Arezzo mu- 
zica este ştiinţa alcătuirii unei melodii frumoase. 


Filip din Vitry (de Coussemaker, II, 17) 


1b. Muzica este știința cîntăririi adevărate sau 
Stu h L <a 
calea uşoară către atingerea perfecțiunii în a- cînta. 


* Traduse de Mihai Gramalopol. 


Anonimul XII, Tractatus de musica (Tratat des- 
pre muzică), I (De Coussemaker, III, 475) 

1c. Este definită deci astfel: muzica este o ştiin- 
tă liberală care orînduieşte modalitatea de a cînta 
conform regulilor artei (artificialiter). 

SCOPUL MUZICII 
Robert Grosseteste, De artibus liberalibus (Despre 
artele liberale) (Baur, 3—4) 

2. Cercetării muzicale îi incumbă nu numai ar- 
monia vocii şi gesturilor omenești, ci şi a instru- 
mentelor precum şi a oricărui lucru care produce 
desfătare prin sunet şi mişcare și, pe lîngă acestea, 
armonia celor cerești și necerești. 


MUZICA ŞI NUMĂRUL 


Musica encbiriadis (Gerbert, 1, 195) 

3. Tot ce e suav în melodie e produs de număr 
prin mărimile fixe ale sunetelor: tot ce e delec- 
tabil în ritm, atît în melodii cît şi în mișcările 
ritmice, se realizează numai, prin număr. Sunetele 
trec repede, numerele însă rămîn. 


NU OMUL A INVENTAT ARMONIA 


Regino din Prüm, De harmonica institutione (Des- 
pre arta armoniei), 11 (P. L., 132, p. 494; Ger- 
bert, I, 239) 

4. Trebuie să se tie că des pomenitele armonii 
(consonantiae) nu au fost inventate de mintea 
omenească, ci destăinuite lui Pitagora prin voința 
divină. 

MUZICA ȘI UNIVERSUL 
Musica enchiriadis (Gerbert, 1, 172) 

5. Acelaşi principiu ce potrivește emiterea sune- 
telor conduce și File muritorilor... Căci prin 
aceleași relaţii numerice prin care sînt armoni- 
zate sunetele neegale, merg alături vieţile şi tru- 
purile, incompatibilităţile elementelor și armonia 
eternă a întregii lumi. 


MUZICA ŞI SIMŢUL LĂUNTRIC 


Ioan Scotus Eriugena, Despre împărțirea naturii 
(P. L., 122, c. 965) 

6. Îmi dau seaina că nimic altceva nu place 
sufletului şi nimic nu' produce frumuseţe în afară 

de intervalele raţionale ale diferitelor sunete, care, 
strînse împreună, produc dulceața melodiei mu- 
zicale. Nu diferitele sunete produc dulceaţa armo- 
niei, ci relaţiile sunetelor şi proporţiile lor, înțelese 
şi judecate doar de simţul interior al sufletului. 


ȚELUL MUZICII 


Iacob din Liège, Speculum musicae (Oglinda mu- 
zicii) (Grossmann, 58) 

7. Muzica în general se aplică în mod obiectiv 
tuturor, lui Dumnezeu şi creaţiilor sale spirituale 
sau fizice, cereşti şi omeneşti, științelor teoretice 
şi celor practice. 


CELE TREI FELURI DE MUZICĂ 


Aurelianus (de la Mofitiers-Saint-Jean), Musica 
disciplina (Ştiinţa muzicală), III (Gerbert, 1, 32) 

8. Sînt cunoscute trei feluri de muzică: prima 
este cea cosmică (mundana a) a doua este aceea a 
omului (bumana), iar cea de a treia se execută cu 
instrumente. 

Muzica cosmică se poate observa cel mai bine 
în lucrurile pămînteşti sau cereşti, în diversitatea 
elementelor și a anotimpurilor și chiar dacă sune- 
tul ei nu „ajunge la urechile noastre, ştim totuşi 
că În cer există o armonie muzicală (harmonia 
modulationis). 

Muzica omenească (bumana) se află din belşug 
în microcosm, adică în universul mic, așa cum 
e numit de către filosofi omul. Căci ce altceva oare 
răspîndeşte în corp incorporala vioiciune a ra- 
țiunii dacă nu o anumită potrivire care asemeni 
celei a sunetelor înalte și joase produce o singură 
armonie? Ce altceva leagă într-unul și acelaşi om 
părțile sufletului și ale corpului? 

În al treilea rînd e muzica care constă în folo- 
sirea instrumentelor cum sînt orgile, ţiterele, lirele 
şi alte multe. 


MUZICA ÎN NATURĂ ȘI ÎN ARTĂ 


Regino din Priim, Despre arta armoniei (P. L., 132, 
c. 491; Gerbert, I, 233 şi 236) 


9. Ce deosebire este între muzica naturală și cea 


artistică (artificial:s)? Muzica naturală este aceea 
care răsună fără ajutorul vreunui instrument mu- 
zical, fără atingerea degetelor, fără vreun impuls 
sau atingere omenească, ci, inspirată în chip divin, 
instruită numai de natură, modulează dulci melodii 
fie prin mișcarea cerească, fie prin vocea ome- 
nească. Se numeşte muzică artistică aceea care e 
produsă și inventată de arta şi inteligența ome- 
nească și care se realizează prin anumite instru- 
mente. 

Oricine dorește să aibă o idee despre această 
artă trebuie să știe că deși muzica naturală pre- 
cedă cu mult pe cea artistică, nimeni nu poate 
lua însă cunoștință de puterea acesteia decît prin 
intermediul celei din urmă. 


Adam din Fulda, Musica (Gerbert, III, 333) 


10. Muzica este de două feluri: naturală și ar- 
tistică (artificiali). Muzica naturală este cea cos- 
mică (mundana) şi cea a omului (humana). Mu- 
zica cosmică este rezonanța (resonantia) corpu- 
rilor supracerești rezultată din mișcarea sferelor; 
armonia ei este perfectă. De acest fel de muzică 
se ocupă matematicienii. Muzica omului (humana) 
există în corp şi în suflet, în funcțiuni și în 
dispunerea organelor, trupul trăind atîta vreme 
cît durează armonia şi murind cînd proporţia lui 
dispare. De acest fel de muzică se ocupă naturaliștii 
(pbysici). De muzica artistică se ocupă muzicienii. 
Ea este intrumentală sau vocală. 


MUZICA TRANSCENDENTALĂ 


Iacob din Liège, Speculum musicae (Oglinda mu- 
zicii) (Grossmann, 80) 


11. Am osebit acest fel de muzică cerească 
(coelestis) de cea cosmică (mundana), deoarece de- 
numirea de muzică cosmică este dată de Boethius 
numai lucrurilor mobile şi sensibile. Cele care ţin 
de felul de muzică de care tocmai vorbeam, sînt 
lucrurile metafizice și transcendente, fără nici o 
legătură cu mișcarea şi materia sensibilă. 

MUZICA SPECULATIVĂ 
lacob din Liège, ibidem (Grossmann, 61) 


12. Acela este muzician adevărat şi desăvîrșit 
care posedă muzica teoretică, Îîndrumătoarea celei 
practice. În aspectul ei principal, muzica e mai 
degrabă speculativă decît practică. 


MUZICA CEREASCĂ 


Anonim, Musica Bibliotheca Casanathensis, 2151 
(Pietzsch, 122) 


13. lată muzica cerească (coelestis) care este 
rincipiul întregii muzici cosmice (mundanae), 
începutul și obîrşia muzicii umane (humanae) și a 
celei instrumentale (instrumentalis). 
OMUL NU POATE TRĂI FĂRĂ MUZICĂ 


Gil de Zamora, Ars musica (Arta muzicală), IV 
Gerbert, II, c. 377). 


14. Muzica este în mod atît de natural legată 
Fri ` i % e 
de noi, încît chiar dacă am vrea să ne lipsim de 
ea, nu am putea. 


MUZICIANUL PRACTICIAN ŞI TEORETICIAN 


Dominico Gondissalvi (Grabmann, Geschichte der 
scbolastischen Methode, II, p. 100) 


15. Artistul, în sensul practic al cuvîntului, este 
cel ce alcătuieşte mișcările (newmata) şi armoniile 
şi a cărui însărcinare este compunerea, după re- 
gulile artei, a acelor melodii care pot mișca sim- 
țămintele omeneşti. Artistul, în sensul teoretic al 
cuvîntului, este cel care ne învață cum trebuie 
făcute toate acestea după normele artei. 


CONCEPTUL DE MUZICĂ 


Regino de Priim, Despre arta armoniei, 18 (Ger- 
bert, I, 246) 

16. Trebuie ştiut că este numit muzician nu 
acela care produce cu mîinile muzica, ci cu ade- 
vărat muzician este acela care poate, datorită 
înclinaiei sale naturale, discuta despre muzică şi 
explica înţelesul acesteia pe baza unor anumite 
principii raţionale. Căci orice artă şi știință este 

teşugul care se desăvîrşeşte cu mîinile și străda- 
nia meșteșugarului (artifex). Este mult mai impor- 
tant ca fiecare să ştie ce face decît să facă după 
cum învaţă de la altcineva. 


Gil de Zamora, Arta muzicală, III (Gerbert, II, 
c. 376) 


17. Muzicieni sînt aceia care judecă orice cîn- 
tec, orice fel de melodie, însăşi armonia cerească, 
graţie cunoștințelor teoretice și raţiunii lor. 


MUZICIAN ȘI CÎNTĂREȚ 
Ioan Cotton, Musica, I (Gerbert, II, 233) 


18. Muzicianul și cîntăreţul se deosebesc mult 
unul de altul; în vreme ce muzicianul procedează 
corect datorită artei (ars), cîntărețul merge pe 
calea cea dreaptă numai prin exerciţiu (per usum). 
Cu ce să asemui mai bine pe cîntăreţ decît cu 
beţivul care vrea să se întoarcă acasă, dar este 
cu desăvîrșire ignorant în ce priveşte drumul pe 
care să apuce. 


Teodoric de Campo, De musica mensurabili (Des- 
pre măsurile muzicale) (De Coussemaker, III, 178) 


18a. Muzicianul.. nu este numit astfel pentru că 
se foloseşte de voce sau miini, ci pentru că ştie 
să vorbească despre muzică potrivit regulilor 
(regulariter), explicînd deplin sensul acesteia cu 
ajutorul anumitor principii. Cine ignoră profund 
puterea și esența științei armoniei zadarnic își dă 
sieși numele de cântăreţ. 


MERITELE MUZICII ARTISTICE 


Iacob din Liège, Oglinda muzicii (Grossmann, 86; 
de Bruyne, II, 122) i 

19. Această muzică instrumentală (instrumenta- 
lis) este muzica în înţelesul propriu al cuvîntului, 
mai bine cunoscută nouă, mai familiară nouă, acce- 
sibilă pentru cel ce se ocupă de ea, nu numai 
prin intelect, dar şi pe calea simţurilor. 


Roger Bacon, Opus maius, III, 230 (Brewer) 
20. Muzica se ocupă de acele mișcări asemă- 

mătoare care sînt proprii cântecului și sunetului 
instrumentelor pentru desfătarea simțului. 


DIVERSITATEA PREFERINȚELOR MUZICALE 
Ivan Cotton, Muzica, XVI (Gerbert, II, 251) 


21. Nimeni nu trebuie să pară surprins atunci 
cînd afirmăm că unor persoane diferite le plac 
lucruri diferite, căci este în însăşi natura oamenilor 
ca simţurile lor să nu aibă aceleași pofte. Din 
care pricină se și întîmplă deseori ca un cîntec să 
i se pară cuiva foarte dulce, iar altuia strident și 
lipsit cu desăvîrșire de compoziţie. 


PLĂCERILE MUZICII 


Guido din Arezzo, Micrologus, 14 (P. L., 141, 
c. 393; Gerbert, II, 14). 


22. Nu este de mirare că auzul se delectează cu 
diversitatea sunetelor, căci şi privirea se bucură 
de felurimea culorilor și mirosul de diversitatea 
parfumurilor, și limbii îi plac schimbările gusturi- 
lor. Tor astfel prin fereastra corpului ajunge ca 
prin minune pînă în adîncul inimii dulceața (swa- 
vitas) lucrurilor desfătătoare. 


Anonim, Musica Bibliotheca Casanatbensis, 2151, 
135 v (Pietzsch) 


23. Este inerent muzicii ca prin ea însăși să fie 
o desfătare pentru toți (communis delectatio). 


EFECTUL EMOȚIONAL AL MUZICII 
Jean de Muris Musica (Gerbert, III, c. 197) 

24. Modul de a cînta vădeşte credința cîntăre- 
ţului şi trezește în ascultător, dacă e binevoitor, 
simţămâîntul pioșeniei. 

EFECTUL MORAL ȘI POLITIC AL MUZICII 


Adam din Fulda, Muzica, 1, 2 (Gerbert, III, 335) 
25. Muzica, prin măsura (proportio) exactă și 
egală a numerelor, îi face pe oameni drepți, egali 
în comportări și dispuşi să accepte în mod firesc 
un regim politic normal. Muzica înviorează spi- 
ritul, predispune cugetele spre acceptarea efortu- 
Dindeste în cele din urmă pentru suflet mîn- 


tuire, căci dintre toate artele ea a fost făcută spre 
a lăuda (pe Domnul). 


SONORITATEA CA SCOP AL MUZICII 


Odo din Cluny, Dialogus de musica (Dialog des- 
pre muzică) (Gerbert, I, c. 278) 


26. Trebuie cu orice preț să avem grijă de un 
lucru: să ne folosim de aceste reguli astfel încît 
să nu dăunăm în nici un chip eufoniei, căci țelul 
de căpătii al artei muzicale pare a fi acela de 
a o sluji. 

MUZICA VIZIBILĂ 
Roger Bacon, Opus maius, III, 232 (Brewer) 


27. În afara părţilor muzicii care privesc sune- 
tele, sînt și altele referitoare la aspectul vizibil — 
adică gestica omenească —; acesta cuprinde miş- 
cările de dans și toate mlădierile corpului. 


4. TEORIA ARTELOR PLASTICE 


Evul Mediu, în cursul căruia s-a scris atît de 
mult despre „poetică și despre teoria muzicii, n-a 
dat tratate generale despre artele plastice. El și-a 
însușit totuși o concepție bine definită despre aceste 
arte şi, cu toate că nu sîntem în măsură să o găsim 
exprimată în tratate medievale, o putem recon- 
stitui în mod indirect din alte surse. Putem face 
aceasta în două feluri: pe baza artei contempo- 
rane şi a produselor ei, care implică o anumită 
viziune generală, şi pe baza unor texte contem- 
porane, descrieri. sau cronici, ale căror afirmaţii 
despre felul în care erau pictate sau apreciate 
operele implică de asemenea o teorie generală a 
artei. Aceste două surse vor fi tratate aici pe 
rînd. 

1. CELE DOUA STILURI MEDIEVALE. Arta 
medievală nu era atît de uniformă pe cît se 
credea, bunăoară, în timpul Renașterii și al baro- 
cului. La început, după năvălirile barbare, ea a 
îmbrăcat numeroase forme locale, combinînd în 

proporții variate tradițiile germanice cu mmoșteni- 
rea Romei. Mai tîrziu, ea a creat două mari stiluri 
curopene. Primul a apărut în secolele al XI-lea 
și al XII-lea și a cuprins Franţa, Catalonia, Lom- 
bardia și Renania, într-un cuvînt întreaga Ro- 
manie veche, astfel încît numele de artă „roma- 
nică“, pe care i l-au dat istoricii din secolul al 
XIX-lea, e foame potrivit. Abia în secolul al 
XII-lea sau chiar al XIII-lea, adică spre sfârșitul 
Evului Mediu, s-a ivit stilul gotic (cel mai matur, 
nu însă, așa cum s-a crezut multă vreme, şi singu- 
rul stil medieval). 

Dacă trecem peste formele timpurii de artă me- 
dievală şi ne limităm la cele mai înalte realizări 
ale ei, ne rămîn aceste două mari stiluri, cel ro- 
manic şi cel gotic. Ambele au fost stiluri univer- 
sale, cuprinzînd arhitectura, sculptura, pictura şi 
artele aplicate. Ambele au creat forme noi; ambele 
au apărut (spre deosebire de arta bizantină și ca- 
rolingiană) în mod spontan, fără directive de sus. 
Ambele au implicat o viziune filosofică distinctă 
şi o estetică specifică. Ambele au avut un caracter 
european — arta ieșise între timp din provincia- 
lismul ei timpuriu. Teofil Presbiterul”, care a lăsat 
cele Zece cărți despre felurite arte, era conștient 
că cele mai bune culori veneau din Grecia, cele 
mai bune marchetării şi emailuri din Toscana, cele 
mai bune obiecte de metal ciocănit și turnat din 
Arabia, cele mai bune sculpturi în piatră prețioasă 
şi os din Italia, cele mai bune vitralii din Franţa 
și cele mai bune produse de metal din Germania. 

Cele două stiluri, considerabil diferite în for- 
mele lor concrete, erau similare în concepţiile -lor 
estetice, similare, dar -nu identice. 

2. ARTA ROMANICĂ. Arta romanică este 
foarte interesantă, din punct de vedere estetic, prin 
următoarele caracteristici: 

(a) Ea întrebuința, îndeosebi în arhitectură, 
forme la care ajunsese cu ajutorul unor simple 
rcguli numerice şi geometrice. În această privinţă, 
intenţiile ei nu se deosebeau de cele ale Antichi- 

raţionale cel puţin tot atît ca pe intuiţia şi talen- 
tul individual al artistului. În marile sale edificii, 
aplica un sistem metric; în proiecţiile orizontale, 
lucra cu forma simplă a pătratului. Regularitatea 
geometrică a artei romanice își avea însă limitele ei: 
n-a fost aplicată cu adevărat decît în arhitectură. 
Faptul a fost compensat de sculptura ei, care 
s-a bucurat de o mai mare libertate, individuali- 
tate şi diversitate. 

(b) Arhitectura se baza pe reguli și se bizuia 
mai ales pe proporţie. Edificiile romanice se carac- 
terizează prin masivitatea lor. Arhitectura roma- 
nică a fost singura arhitectură europeană care și-a 
derivat frumusețea din masa ei. Zidurile masive, 
deschiderile mici și pilaștrii greoi în loc de coloane 
erau necesari din cauza limitelor tehnicii con- 
structive a timpului, dar arhitecţii romanici au 
fost capabili să exploateze în mod artistic aceste 
limitări, făcînd o calitate dintr-o necesitate; erau 
capabili să scoată frumuseţea din ziduri groase și 
suprafeţe brute. Bizuindu-se îndeosebi pe propor- 
ţie, ei au renunțat la alte efecte facile, ca utili- 
zarea culorilor, a mozaicurilor sau a materialelor 
costisitoare. Însufleţeau însă suprafeţele brute 
cu frize, arcade închise, galerii și, în primul rînd, 
cu sculptură dens concentrată în jurul portalurilor 
şi capitelurilor. Mulțumită întrebuințării arhitec- 
tonice a sculpturii, edificiile romanice au combinat 
regularitatea geometrică cu libertatea și severitatea 
cu bogăşia. 

c) Sculptura romanică n-a fost doar o desfășu- 
rare de forme, ci, într-un sens, o enciclopedie a 
cunoștințelor. Teologii, nu mai puţin decît arhi- 
tecţii, răspundeau de sculptura care împodobea 
portalurile şi capitelurile bisericii romanice. Nu 
întîmplător, cea mai frumoasă sculptură s-a ivit 
în vecinătatea centrelor intelectuale. Biserica din 
Vezelay, atît de vestită pentru sculptura ei, era 
foarte aproape de Chartres, cel mai mare centru 
științific de pe continentul european în secolul al 
XII-lea. Enciclopediile romanice sculptate întru- 

naturală. Constituiau o panoramă nu numai a 
Sfintelor Scripturi, ci şi a totalității creaţiei. Pu- 
ten Însă răsturna afirmația — și se cade s-o fa- 
cem —, și să spunem că sculptura romanică nu 
cra doar o enciclopedie a cunoștințelor, ci și o mare 
desfăşurare de forme. 

(d) Sculptura romanică înfățișa, în primul rînd, 
realitatea, fiinţe vii, oameni şi animale. „Maestru 
al pietrei vii“ (magister lapidis vivi) era denumi- 
rea oficială a sculptorului. Venind după arta mero- 
vingiană, cu preferința ei pentru forme abstracte 
și neglijarea gurii umane, sculptura romanică i-a 
redat omului locul ca principal subiect al artei; 
principalul subiect, dar nu, ca în Antichitate, sin- 
gurul subiect. Omul şi-a făcut reintrarea în artă 
însoțit de totalitatea naturii. Deși arta romanică 
a fost mai umanistică decît arta merovingiană, a 
avut această calitate într-un grad mult mai redus 
decît arta anticilor. 

Realismul artei romanice a fost însă limitat 
în trei feluri. În primul rînd,.deşi reprezenta na- 
tura, ea dorea să reprezinte și lumea supranatu- 
rală. În al doilea rînd, realismul ei se manifesta 
numai în sculptură. Pictura era total diferită. Pro- 
blemele de spaţiu, masă, perspectivă, lumină, mo- 
delaj sau alte mijloace de reproducere fidelă a 
realității erau dispreţuite. Figurile omeneşti erau 
detașate de mediile lor, pictate pe fond aurit, 
liniare, bidimensionale şi afsolut nemişcate. Exista 
o mai mare grijă pentru frumusețea caligrafică a 
liniilor decît pentru ceea ce era reprezentat prin 
aceste linii. În al treilea rînd, deşi sculptura ro- 
manică era în principiu realistă, aceasta era ade- 
vărat despre tematica, nu despre forma ei. 

(e) Formele naturale erau transformate fără nici 
un scrupul. Proporţiile formei umane erau distor- 
sionate în diferite feluri, uneori fiind făcute aproape 
pătrate, alteori excesiv alungite, ca în faimoasele 
figuri din biserica de la Moissac. Se considera că 
e mai importantă adaptarea figurii umane la 
forma unui portal sau capitel decît reprezentarea 

Formele cadrului arhitectural dictau formele pe 
care aveau să le ia oamenii și animalele”. Aceste 
forme puteau fi dreptunghiuri, semicercuri (ca la 
capiteluri), cercuri (ca în nimburi) sau ovale (ca 
în aureola). Astfel, formele naturale erau alungite 
sau retezate, rotunjite sau ajustate aşa încît să 
se potrivească în cadrul arhitectural. În majori- 
tatea cazurilor, cadrul era dreptunghiular, iar con- 
tururile sculpturii romanice erau cel mai adesea 
tot dreptunghiulare, astfel încît istoricii vorbesc 
despre acest contur ca despre „canonul romanic“. 
Era o sculptură decorativă, subordonîndu-se arhi- 
tecturii și decorînd-o, și cel puţin o parte din 
valoarea ei și-o trăgea din linia abstractă, geome- 
trica, neorganică. Deşi înfățișa oameni, așa cum 
spune Focillon, ea nu era umanistică pentru că 
forma umană era mai ales o combinaţie de forme 
geometrice. 

(f) Modul de gîndire medieval era simbolic, iar 
arta vremii era expresia acestui mod de gîndire. 
Bisericile ca totalitate şi toate picturile şi piesele 
sculptate individuale din ele aveau o anumită sem- 
nificație simbolică. Aceasta era însă înţeleasă în 

rimul rînd de teologii și clericii care construiau 
isericile, mai puţin de artiști și de privitorul de 
rînd. 

Arta romanică se întemeia deci pe cîteva pre- 
mise estetice bine determinate: era o artă sub- 
ordonată regulilor, o artă care își deriva frumuse- 
țea din masă și suprafeţe brute; o artă enciclo- 
pedică; o artă realistă, dar care distorsiona reali- 
tatea; o artă simbolică. Aceste premise nu erau 
însă strict respectate, ci sufereau modificări în 
practică. 

Premisele estetice ale artei romanice le continuau 
într-o anumită măsură pe cele ale Antichității (de 
ex., ideea că arhitectura trebuie să se bazeze pe 
proporţii simple și forme geometrice), dar unele 
dintre ele erau originale (de ex., rîvna ei de a 
distorsiona formele naturale sau de a vehicula 
cunoştinţe). În parte, aceste premise depindeau 


* J. Baltrušaitis, La stplistigue ornementale dans la seulp- 
ture romane, 1931. 

de exigenţele tehnicii (ca în utilizarea formelor 
masive), dar în alte privinţe, mai ales în sculptură, 
îi făcea loc creaţia fanteziei liber rătăcitoare a 
artistului. Acest gen de artă era în parte (mai cu 
seamă în simbolismul ei) o consecință a viziunii 
medievale despre lume; în parte, pur și simplu, 
expresia unei preferinţe estetice — dragostea pen- 
tru lumină, culoare şi diversitate a formei”, În 
parte, ea s-a dezvoltat din aceleași idei estetice 
care fuseseră formulate de unii scriitori medievali, 
dar și din idei care nu pot fi găsite în scrierile 
învăţaţilor, ca în cazul esteticii „masei“ sau al 
esteticii distorsiunii. 

3. ARTA GOTICĂ. Arta gotică a fost o conti- 
nuare a artei romanice, dar ea a avut și unele 
caracteristici proprii. Originalitatea ei a fost de- 
terminată de doi factori total diferiți: o tehnică 
şi o viziune religioasă și filosofică. 

(a) Tehnica era pe de-a-ntregul nouă; viziunea 
cra concepţia creştină, mai perfect formulată însă 
de marii filosofi scolastici din secolele al XII-lea 
şi al XIII-lea și, mulțumită noii tehnici, capabilă 
de a fi exprimată în artă. Amîndoi acești factori 
s-au Întrajutorat: noua tehnică a făcut posibilă 
o artă expresivă, spiritualizată, în acord cu vi- 
ziunea spiritualistă despre lume, iar necesitatea 
unei arte expresive, spiritualizate i-a împins pe con- 
structori să dezvolte o nouă tehnică. ` 

Tehnica de construcţie din secolul XII-lea era 
aceea a bolții pe arce frînte. Aceasta permitea 
edificiilor să fie mai libere — nemaifiind limitate 
la proiecții pătrate — mai înalte, mai suple, cu 
ziduri mai subţiri și deschideri mai mari. Ogiva, 
care mai tîrziu a devenit marca distinctivă a go- 
ticului, nu a fost decât o consecinţă a noului sistem 
de boltire şi a construcţiei gotice. Astfel, 1. zidu- 
rile bisericilor au putut deveni mai subțiri, redu- 
cîndu-și greutatea; 2. ele puteau fi mult mai înalte 


* Atitudinea specific estetică ce s-a manifestat în arta 
romanică e demonstrată extrem de convingător in lucrarea 
lul M. Schapiro, „On the Aesthetic Attitude in the Roma- 
nesque Art“, în Art and Thought, issued in honour of A. K. 

şi astfel biserica putea căpăta proporţii mai svelte; 
3. ferestrele au putut fi mai mari, prin ele putân- 
du-se revărsa în interior mai multă lumină; 4. da- 
torită coloanelor și arcelor care divizau nava, in- 
terioarele puteau fi mărite și se puteau deschide 
diferite perspective; 5. din cauză că bolțile puteau 
fi construite acum și pe alte proiecții decît cele 
pătrate, interioarele au devenit mai bogate şi mai 
variate; 6. nervurile şi contraforturile au pus în 
evidență structura edificiului şi au făcut-o mai 
ușor sesizabilă vizual. 

Aceste schimbări au avut alte consecințe: ele 
au făcut posibilă exprimarea în arhitectură a dis- 
poziției transcendentale și a concepţiei spiritualiste 
a Evului Mediu. Pierzîndu-şi masivitatea, zidurile 
păreau a se dematerializa; prin marea lor înăl- 
time, ele se ridicau spre cer și exprimau efortul 
ascensional al omului. Edificiile au primit lumină 
din abundență, iar lumina fusese încă de la Plotin 
și Pseudo-Dionisie un sinonim pentru frumosul su- 

rem, nepămîntean. Ele au devenit expresive, 
ntr-un mod diferit de clădirile clasice, şi s-au spi- 
ritualizat atîta cât stătea în putinţa arhitecturii. 

Goticul a furnizat noi proporții arhitecturii, ca 
și tuturor artelor, orfevrăriei și tîmplăriei, picturii 
și sculpturii, deoarece toate au fost obligate să se 
adapteze exigenţelor arhitecturii; pictorii și sculp- 
torii au alungit proporțiile umane. 

(b) Arta acestor secole prezenta şi o altă parti- 
cularitate care nu avea nimic de a face cu bol- 
vile, ogivele, tehnica sau proporția. Acestea apar- 
țineau arhitecturii, dar caracteristica menţionată 
se aplica numai artelor reprezentaţionale şi consta 
într-un realism sporit. Acesta se datora, în ce-i 
privea pe artişti și pe beneficiarii lor, unei încli- 
naţii firești către frumusețea culorii și a formei, 
care, în pofida filosofie: spiritualiste a Evului 
Mediu, nu dispăruse. Sculptura romanică şi-a avut 
trăsăturile ei realiste, chiar dacă filosofia secolului 
al XII-lea n-a încurajat realismul; dar prin seco- 
lul al XIII-lea filosofia însăşi, urmîndu-l pe Aris- 
totel, devenise mai empirică și mai realistă. 

În cadrul filosofiei religioase medievale, funcţia 
artelor reprezentaţionale — pictura și sculptura 
— nu era doar, ca în arhitectură, să se pună în 
slujba lui Dumnezeu, ci şi să-l reprezinte. În 
creştinătatea răsăriteană s-a pus sub semnul între- 
bării însăși oportunitatea acestei funcţii, dar în 
Occident, numai practicabilitatea ei. Trei posibili- 
tăți i se deschideau teologului care discuta pro- 
bleme de artă. El putea susține fie că e imposibil 
ca Dumnezeu să fie reprezentat, arta trebuind în 
consecință să fie abandonată. Fie că Dumnezeu 
poate fi reprezentat prin intermediul simbolurilor: 
prin urmare, arta trebuia să fie simbolică. Fie că 
Dumnezeu poate fi reprezentat prin operele lui: 
prin urmare, arta poate fi realistă. De aici, este- 
tica iconoclastă, simbolică sau realistă. În este- 
tica teologică timpurie au predominat primele două 
soluții; în epoca artei gotice, locul lor a fost luat 
de cea de-a treia, în momentul în care dorința de 
artă realistă, firească în Evul Mediu, fusese redeș- 
teprată și intensificată. 

Realismul medieval a fost chiar mai radical de- 
cît realismul antic în măsura în care s-a străduit 
să înfățișeze nu numai realitatea corporală, ci şi 
pe cea spirituală. Artistul gotic a infuzar mai 
multă spiritualitate în figura de fundal îndepărtat 
decît meșterul atenian într-o statuie a Atenei. Din- 
colo de aceasta, realismul medieval și-a avut însă 
limitele lui firești. 

În conformitate cu filosofia timpului, nu se con- 
sidera că arta trebuie să redea lumea reală de dra- 
gul ei înseși, ci ca să demonstreze înțelepciunea și 
puterea Creatorului. Ea nu s-a oprit, așadar, fi- 
reşte, la aparenţa tranzitorie, accidentală a lucru- 
rilor, ci a pus în evidență trăsăturile esenţiale, 
durabile şi cele mai apropiate de perfecţiune. Ar- 
tiştii romanici distorsionau fără nici un scrupul 
figurile umane în scopul de a realiza forme deco- 
rative, după cum și artiştii gotici le idealizau fără 
nici un scrupul, ceea ce este, în felul său, tot un 
fel de distorsiune. Ei încercau să insufle corpului 
omenesc uri mai mare și mai înalt grad de frumu- 

decît se poate vedea în natură. Şi au făcut-o alt- 
fel decît anticii. Frumuseţea pe care doreau să 
i-o imprime corpului nu era frumusețea pe care 
o posedă în realitate un corp, ci o frumusețe îm- 
prumutată. Corpurile erau făcute frumoase prin 
reliefarea frumuseții sufletului. Acesteia i se dato- 
reau proporţiile figurilor gotice. Ele sînt mai asce- 
tice, mai înguste și mai svelte decît cele ale Anti- 
chității. 

Acest realism limitat, această preocupare pentru 
spirit se conforma cu cea mai mare strictețe cre- 
dințelor Evului Mediu, dar ea nu a fost singura 
formă de realism întâlnită în acea perioadă. Cel 
puţin unii pictori și sculptori gotici, începînd să 
reprezinte lumea reală în pictură și sculptură, au 
fost atraşi de formele ei. Ei au pictat și sculptat 
lumea așa cum o vedeau, fără a o spiritualiza şi 
idealiza şi fără a căuta în ea frumuseți suprasen- 
sibile. Arta lor era din nou concentrată — ca în 
Antichitate — asupra frumosului sensibil. 

Și totuși și această artă realistă se deosebea de 
arta Antichității. Frumuseţea fizică nu mai era su- 
ficientă în sine, așa cum fusese pentru antici. Ea 
era căutată împreună cu frumuseţea spirituală, 
despre care, ca și despre frumuseţea fizică, se pre- 
supunea că iradiază din pictură. A apărut ast- 
fel o nouă concepție despre frumos. Potrivit lui 
Dvotak*, aceasta a fost cea de-a treia mare con- 
cepţie europeană despre frumos. După conceptul 
antic de frumos pur fizic şi după conceptul creştin 
timpuriu de frumos pur psihic, a venit această con- 
cepție despre frumosul psibo-fizic. La început, 
artele plastice medievale s-au îndepărtat de rea- 
litate, pentru ca în cele din urmă să se întoarcă la 
ea, după ce o transformaseră și spiritualizaseră. 

Această concepţie poate fi întâlnită în arta ro- 
manică, dar în arta gotică ea a fost împinsă către 
două extreme. Pe de o parte, printr-o potenţare 
a spiritualului; pe de alta, printr-o potenţare a rea- 


* M. Dvotak, „Idealismus und Naturalismus In der go- 
tischen Skulptur und Malerei“, in: Kunstgeschiehte als Geistes- 
geschichte, 1924, pp. 41—145. 

lismului. În ciuda acestei dezvoltări, cele două 
forme mature de artă ale Evului Mediu, romanică 
şi gotică, au avut multe idei artistice în comun. 
Ambele au aderat la reguli generale în scopul de 
a realiza efecte artistice şi ambele au întrebuințat 
orme dictate de exigenţele arhitecturale. Au 
folosit forme naturale cărora le-au conferit o sem- 
nificaţie simbolică și le-au transformat sau distor- 
sionat, în scopuri estetice sau de altă natură. 

Arta Evului Mediu matur a avut aspecte reale 
şi ideale, sensibile și intelectuale, filosofice şi pur 
estetice. În încercarea de a-i releva individualita- 
tea, istoricul trebuie să accentueze aspectele ideale, 
intelectuale și filosofice, dar, pentru a contracara 
concepția obișnuită, unilaterală, despre arta Evu- 
lui Mediu, el trebuie să aibă permanent în vedere 
aspectele ei realiste, sensibile și estetice. 

4. ARTA CLASICĂ ŞI GOTICĂ. Se ştie bine 
prin ce se deosebea arta medievală, cea romanică 
și, încă mai mult, cea gotică, de arta clasică”. Dar 
nici chiar arta grecească n-a aderat totdeauna la 
idealul clasic. Ea a fost clasică doar pentru scurt 
timp. În perioada elenistică îşi pierduse calitatea 
statică, simplitatea şi moderaţia in beneficiul miş- 
cării, bogăției și mărimii. Atunci a încetat să fie 
clasică și a devenit barocă. 

În Evul Mediu, arta a pierdut o trăsătură 
clasică esențială. Ea nu a mai fost măsurată după 
norme umane sau naturale. Arta Evului Mediu a 
aspirat la proporţii supraumane și supraterestre. 
Subiectul artei aveau si constituie în egală măsură 
Dumnezeu şi omul, spiritul şi natura, lucrurile 
transcendente şi cele temporale. Aceasta a fost 
poate diferența cea mai fundamentală dintre cele 
două perioade și tocmai ea a determinat trecerea 
artei de la clasicism la gotic. Chiar cînd erau 
reprezentate aceleaşi obiecte, ele erau tratate în 
mod diferit: au ` devenit simboluri. Proporţiile 


a W. Worringer, Griechentum und Gothik, 1938. — H. v. 
Elnem, „Die Monumentalplastik des MJttelalters und fhr 
Verhältnis zur Antike“, Antike und Abendland, III, 1948. 


— P. Frankl, The Gothic, 1961. 


lor au fost modificate: proporţiile naturale au 
fost înlocuire cu proporţii ideale. 

5. ARTA ȘI TEORIA ARTEI. Estetica expusă 
mai sus e implicată în operele vremii. Trebuie să 
o examinăm acum pe aceea care se află în textele 
medievale despre artă”. 


Numai În mod excepţional întîlnim tratate spe- 
cifice despre artă. Îndeobște trebuie să ne adre- 
săm descrierilor de orașe (în special Roma), ghidu- 
rilor pentru pelerini (în special pentru cei ce 
călătoreau la Compostela) sau regulamentelor de 
construcție a mînăstirilor (în special cele ale cister- 
cienilor). Aici, judecăţile estetice sînt amestecate 
cu descrieri și recomandări practice, adesea fără 
pretenţii savante, dar alcătuind laolaltă o teorie 
destul de completă a artelor plastice”?. 

Aceste opinii se bazau pe două fundamente: 
pe arta contemporană și pe învăţătura antică. 
Arta medievală era acum bine dezvoltată, iar 
arta antică nu mai era singurul model de urmat 
pentru artiști. În fapt, arta antică era în ruine; 
statui puteau fi văzute numai în cîteva centre de 
cultură antică și, deși admirate pentru perfecțiunea 
lor tehnică, ele nu mai satisfăceau nevoile timpu- 
lui. Între timp însă îşi făcuse apariţia o artă de 
o mare frumuseţe, specific medievală. 

Teoria n-a ţinut pasul cu practica: secolul al 
XII-lea a putut crea o mare arhitectură, dar nu 
şi teoria corespunzătoare. Astfel, teoreticienii artei 
au continuat să se inspire din Antichitate, chiar 
dacă artiştii încetaseră s-o facă. Ei se inspirau, 


* Colecţii Importante ale acestor texte: A. Ilg, Quellen- 
schriften für Kunsigeschichte. — J. v. Schlosser, Quelienbuch 
zur Kunsigeschichte des abendlăndischen Mittelalters, 1896. — 
V. Mortet, Recueil de testes relatifs à Phistoire de l'architecture 
en France au Moyen Age, X1e— Xile siècles, 1911. — V. Mor- 
tet — P. Deschamps, Recueil de teztes relatifs à lUhistoire 
de l'architecture en France au Moyen Age, XII — XII’ siè- 
cles, 1929. — E. Gllmore-Holt, A Documentary History 
of Art, ed. a 2-a, 1957. 

** O mare cantitate de informaţie în acest domeniu a fost 
strinsă de E. de Bruyne, Etudes d'esthétique médiévale, 1946. 
Această Informaţie e răspindită de-a lungul celor trei volume 
ale lucrării, majoritatea în capitolele II și III din volumul II. 

bunăoară, din Vitruviu, care fusese cunoscut Evu- 
lui Mediu încă din secolul al IX-lea. Izvoarele lor 
erau În egală măsură teoria antică și arta care se 
născuse de curînd. Cu toate că aveau catedralele 
lor, în care vedeau o întrupare a frumosului, le 
lipseau conceptele estetice proprii și trebuiau să-și 
exprime ideile despre propria lor artă în concepte 
yi formule antice. 

Teoria medievală a artei plastice e caracterizată 
cel mai bine de atitudinea ei referitor la cinci teme: 
1. Criteriile aplicate în valorizarea operelor de 
artă şi funcţia preconizată pentru artă. 2. Instru- 
mentarul conceptual întrebuințat în descrierea și 
valorizarea acestei funcţii și distincţiile concep- 
tuale utilizate. 3. Problemele considerate ca fiind 
cele mai actuale şi cele mai discutate în teorie; 
4. Concepţia ei despre relaţia dintre artă și reali- 
tate. 5. Recunoașterea de către ea a unor reguli 
universale în artă. 

6. CRITERIILE ARTEI. În Evul Mediu, ca și 
în Antichitate, criteriul artei valoroase a diferit 
de la o artă la alta. Arhitectura era tratată ca o 
dexteritate tehnică, neavînd nici o analogie cu ar- 
tele reprezentaţionale, care îşi aveau propriile lor 
criterii. Arhitectura din Evul Mediu era admirată 
îndeosebi pentru măreţia ei (magnitudo). Aceasta 
se vede atît din texte cât şi din edificiile reale. Ca- 
vedralele aveau dimensiuni și înălțimi aproape de 
neconceput, ţinînd seama de resursele tehnice ale 
epocii. Claritatea sau strălucirea (claritas) bise- 
ricilor gotice, cu ferestrele lor uriașe, era de ase- 
menea admirată. Lumina nu era doar un izvor de 
bucurie pentru ochi, ci şi un obiect de venerație 
mistică, o întrupare a frumosului. În arhitectură 
era apreciată opera bună, trainică, dar şi propor- 
ţiile frumoase. Toate aceste calități: mărimea, stră- 
lucirea, măiestria și proporţia excelentă, erau men- 
ționate, de pildă, într-o descriere contemporană 
care făcea elogiul bisericii Santiago din Compo- 
stela?, considerată ca o minune arhitecturală. 

Scriitorii medievali aslomierau sinonime peste si- 
nonime — decor, pulchritudo, venustas, speciosi- 

117 tas — pentru a descrie atît frumuseţea operelor 


de artă cît şi pe aceea a formei omenești. Fi în- 
cercau să transmită cu ajutorul acestor sinonime 
atît frumuseţea și farmecul unei biserici ca aceea 
de la Compostela sau ale unor picturi ca acelea 
de la Le Mans, cît şi frumusețea femeilor. Dlugosz, 
un istoric polonez din secolul al XV-lea, descrie 
În acești termeni frumuseţea reginei semilegendare 
Wanda2. El scria despre frumuseţea ei cu acelaşi 
entuziasm estetic ca şi Homer descriind frumu- 
sețea Elenei. 

În artele aplicare, lucrurile cele mai apreciate 
erau somptuozitatea și scumpetea materialului, aur, 
pietre preţioase și brelocuri („aur și strălucire“, 
cum spunea un istoric englez*). Era vorba în mare 
măsură de bijuterii și podoabe personale. În această 
valorizare se reflecta un gust protoistoric, dar du- 
rabil și natural. Un criteriu similar se aplica și 
arhitecturii: o biserică era admirată pentru că era 
„strălucitoare de coloane de marmură“ (splendida 
marmoreis columnis). 

În sculptură era admirată în special capacitatea 
de a reproduce viața în piatră. Dacă erau prețuire 
şi Statuile antice, motivul era mai ales asemă- 
narea lor cu făpturile mişcătoare şi vorbitoare 
(moturo et locaturo simillimum), faptul de-a arăta 
mai mult ca niște ființe vii decît ca statui. 

Aceste criterii ale artei valoroase, măreția sau 
proporția justă, scumpetea materialului sau veri- 
dicitatea, nu se deosebesc de cele aplicate în alte 
perioade. Lor li s-a adăugat un alt criteriu, re- 
zultînd din concepția medievală generală, apli- 
cabil tuturor artelor: valoarea simbolică“”. Arta 
era desăvârşită atunci cînd obiectele materiale erau 
reprezentate ca simboluri ale spiritualului și trans- 
cendentului. Arhitectura, ca şi pictura, era simbo- 
lică, Ferestrele, permiţind intrarea luminii, îi 
simbolizau pe Părinţii Bisericii; coloanele, susți- 
nînd clădirea, îi simbolizau pe episcopi. După 
cum spunea marea autoritate medievală în litur- 


* F. P, Chambers, Cgcles of Taste, 1928. 

** G. Bandmann, Mittelalterliche Architektur als Bedeut- 
ungsirăger, 1951. — J. Sauer, Symbolik des Kirchengebăudes, 
ed. a 2-a, 1924. 

phie, episcopul Guillaume Durand, totul e „plin 
de semne și taine, topindu-se astfel într-o dulceaţă 
cerească“. Cronicarul unei biserici din Dijon spune 
că „multe elemente ale acestei biserici sînt facute 
cu înțeles mistic“3. 

Clădirea bisericii, luată ca un tot, avea de ase- 
menea o semnificaţie simbolică. Simboliza casa 
sau locul lui Dumnezeu, era „noul Ierusalim“. Cu- 
vîntul ecclesia, care iniţial însemna biserică în sens 
spiritual, a ajuns să fie aplicat mai tîrziu edifi- 
ciului însuşi, care era conceput ca o copie, ca o 
versiune terestră a împărăției lui Dumnezeu. 

Cea mai importantă parte a bisericii din punct 
de vedere simbolic era însă bolta. Ea era o ima- 

ine a cerului (ut simulacre coeli imaginem reddat). 
ntr-o descriere a domului bisericii Sfinților Apos- 
toli din Constantinopol se spunea că el „îl invocă 
pe omul-Dumnezeu ceresc sa coboare pe pămînt”. 
Pe bolta sanctuarului se picta de obicei Pantocra- 
torul sau Pogortrea Sfîntului Duh. Legătura dintre 
boltă şi cer a devenit atît de puternică, încât cu- 
vîntul coelum (cer) a ajuns sa fie aplicat bolţii 
şi tavanului. Lumina din biserică era un simbol 
al lui Hristos însuși”. 

Aproape fiecare detaliu avea o semnificaţie sim- 
bolică. Constantin cel Mare dorea să aibă un 
mausoleu susținut de douăsprezece coloane și, în 
secolul al XII-lea, abatele Suger i-a dat bisericii 
lui același număr de coloane, „după numărul 
apostolilor“. Pietrele pătrate erau un simbol al 
celor patru virtuţii. Florile și copacii erau o ima- 
gine a faptelor bune care creșteau din rădăcinile 
virtuții’, 

De vreme ce omul era creat după chipul şi ase- 
mănarea lui Dumnezeu, operele de artă, și îndeo- 
sebi arhitectura, erau făcute după asemănarea lui. 
Se considera că altarul biserici: reprezintă capul, 
corul pieptul, transeptul braţele, iar nava pîn- 
tecele. 


* Guillaume Durandus, Rationale Divinorum Officiorum, 
1, 7 (ediția de la Anvers din 1614, p. 8): „Lumen, quod in 
ecclesia accenditur, Christum significat, iuxta illud: Ego 
sum lux mundi“. 


Conceptul de artă simbolică n-a fost o invenţie 
a Evului Mediu. Această -concepție despre artă 
existase în Antichitate. Vitruviu spunea că „statul 
e o casă mare, iar casa un mic stat“, și Dio Cassius 
credea că Panteonul din Roma își primise numele 
„datorită asemănării dintre bolta lui și cer““. 
Aceşti germeni de simbolism au fost hrăniți de spi- 
ritul vremii, de creştinism şi de Apocalipsă. 

7. FUNCŢIA ARTEI. Punctul de vedere pri- 
vitor la funcţiile artei nu se schimbase din pe- 
rioada carolingiană. Se considera că pictura ser- 
veşte nu numai pentru a ornamenta clădirea, ci şi 
pentru a comemora evenimente și a instrui. Pri- 
mele două sînt funcţiile ei firești, iar pe cea de-a 
treia şi-o îndeplinește substituindu-se scrisului, 
adică ținîndu-i locul pentru cei ce nu pot citi sau 
sînt incapabili să-l înțeleagă. Pictura era numită 
„literatura laicilor“ (laicorum litteratura), sau, 
după spusele lui Walahfrid Strabo, „literatura 
analfabeţilor“ (illiterati)**. Această expresie apare 
constant în diferite versiuni: litterae laicorum (Si- 
cardus, episcop al Cremonei la începutul secolului 
al XIII-lea***), sau laicorum lectiones et scrip- 
turae (Guillaume Durand”**), sau libri laicorum 
(Albert cel Mare*****). 


Nu tuturor acestor funcţii li se acorda însă ace- 
eași atenţie. Oamenii politici aveau în vedere func- 
ţia artei de a comemora evenimente; predicatorii 
şi filosofii funcţia ei educativă. Cei ce făceau 
parte din cercurile care au lăsat posterității majo- 
ritatea scrierilor existente despre artele plastice 
concepeau arta pur și simplu în termeni de deco- 
rație şi se mărgineau mai degrabă la funcţia ei 
estetică decît la cea utilitară. 


* K. Lehman, „The Dome of Heaven“, Art Bul- 
detin, XXVII, 1945. 
** Cf. textele erudiților din perloada carolingiană 
(G 28). 
*** Sicardus , Mitrale, I, 12, în PL, vol. 213, p. 40. 
**** Guillaume Durand, Rationale Divinorum Offi- 
ciorum, 1, 3. 
"**** Albert, Sermones de tempore, de eucharistia, de 
Sanctis, ed. Toulouse, 1883, p. 14. 

Evul Mediu a atribuit cele mai diverse funcţii 
nu numai arhitecturii și picturii, ci şi meşteşugu- 
rilor artistice. Potrivit lui Honorius din Autun, 
candelabrele care atirnă în biserici și au forma 
unei coroane (corona) aveau trei funcţii: să deco- 
reze cu lumină biserica, să-l însuflețească pe cre- 
dincios întru slujirea lui Dumnezeu, care este co- 
roana vieţii, şi să le amintească de ceruri”. Astfel, 
nu numai edificiile şi picturile, ci și artele aplicate 
îşi aveau, pe lîngă funcţiile lor utilitare, funcții 
simbolice, religioase, morale și estetice. 

8. TERMINOLOGIA ESTETICA. Dacă medie- 
valii vorbeau despre frumos, o făceau în primul 
rînd în contextul artelor plastice şi nu în acela -al 
poeziei sau muzicii. Ca şi grecii, ei puneau în 
legătură frumosul cu lumea vizibilă. Frumosul vi- 
zibil primea diferite nume, aici terminologia este- 
tică fiind mult mai abundentă decât în tratatele 
despre poezie şi muzică. Cel mai adesea era numit 
pulchritudo, dar se întrebuințau și alte nume, ca 
formositas şi speciositas, care, etimologic (de la 
forma şi species) însemnau aproximativ „ființă 
corect formată“ și „alcătuire frumoasă“. Venustas 
avea o nuanţă specială şi desemna fie atractivita- 
tea, farmecul, aspectul grațios, fie magnificenţa și 
bogăţia aparenţei. Decor era înrudit cu decorum, 
decens, şi fusese larg folosit în estetica antică, de- 
semnînd ceea ce este adecvat, conform unei norme 
şi, prin urmare, perfect”. Elegantia se aplica mai 
mult poeziei decît artelor plastice. Ea denumea 
eleganța, în special eleganța proporţiilor și svel- 
tețea. Aceşti termeni erau asociaţi şi în expresii 
ca pulchritudo et decor sau venusta pulchritudo 
ct pulcherrima venustas. Un nou termen, compo- 
sitio, denumea frumosul pur formal al construc- 
viei. El era utilizat pentru toate artele, în special 
pentru arhitectură, înainte de a fi acceptat ca 
termen specific muzical; „compozitor“ (compo- 


* Cuvintul decor era utilizat în sensul cel ma! general, 
cuprinzind toate formele de frumos, attt frumosul în sensul 
mai restrins (pulchrum) cit şi adecvarea (aptum). CI. A. K. 
Coomaraswamy în Art Bulletin, XVII, 1935. 


sitor) era numele dar oricărui artist, în special 
arhitectului. 

Alţi termeni aveau un înțeles mai restrîns şi 
denumeau frumosul de un tip particular. Magni- 
tudo denumea măreţia, sumptuositas bogăţia, 
splendor magnificenţa şi strălucirea, variatio bo- 
găţia temelor, venustas în accepţia mai restrînsă, 
ornamentul, decorativismul, „tot ceea ce e adăugat 
într-o clădire pentru efectul decorativ și frumu- 
seţe“ ; subtilitas denumea opera valoroasă, elegantă. 
Fără îndoială, aparatul conceptual al esteticii era 
pe atunci foarte dezvoltat. 

Existau însă și mai multe adjective pentru de- 
semnarea calităților estetice. Ele proliferau cu deo- 
sebire în descrierile de arhitectură, ustensile şi or- 
namente bisericeşti. Nu erau căutați numai ter- 
meni ca pulcher, venustas, speciosus, decorus, ele- 
gans sau bellus. Obiectele apreciate pentru frumu- 
sețea lor se spunea că sînt „incomparabile“, „fără 
pereche“, „alese“ (incomparabilis, excellens, electus, 
eximius, exquisitus), „minunate“ (Aia A mi- 
rabilis, mirus, pre Aei „demne de laudă“ (lauda- 
bilis), „plăcute“ (delectans), „valoroase“ (precio- 
sus), „magnifice“ (splendidus, magnificus). Un 
semn de şi mai înaltă prețuire era investit în 
cuvinte ca „recompensator“ (gratus) sau „artis- 
tic“ (artificiosus). Fără îndoială, aparatul concep- 
tual al esteticii devenise extrem de minuţios”. 

9. DISTINCŢII CONCEPTUALE. Chiar şi în 
scrierile medievale relativ populare despre artă se 
întîlnesc unele observații şi distincţii însemnate, 
dovadă certă că estetica artelor plastice atinsese 
pe atunci un nivel înalt. Aceste idei erau preluate 
în parte de la autorii antici, dar în parte ele erau 
originale. 

Frumosul era distins de utilitate. Această dis- 
tincţie s-a făcut încă de la începutul Evului Me- 
diu, din vremea lui Isidor. Era de asemenea cu- 
noscută necesitatea opțiunii între aceste calităţi, 


* O. Lehmann-Brockhaus, „Schrifiquellen zur Kunst- 
geschichie des 11. und 12. Jahrhunderts für Deutschland, Loth- 
ringen und Italien, Indicele: „Aesthetische Attribute“, 1938. 

ca şi necesitatea de a servi fie utilitatea, fie fru- 
mosul (aut usui, aut decori). 

Se făcea o distincţie între frumuseţe şi perfec- 
(iunea realizării. Se susținea că unele opere de artă 
trebuie să fie admise pe temeiul frumuseţii lor 
(operis pulchritudo), iar altele pe temeiul îndemi- 
nării artistului (mira perfectio artis, subtilis et 
minuta figuratio). Aparatul conceptual al Evului 
Mediu era mai dezvoltat în această privință decît 
cel al Antichității. Adjective ca subtilis sau mirus 
şi mirandus erau folosite în mod specific pentru 
a exprima admiraţia pentru îndemînarea artistu- 
lui. Artificiosa compositio se folosea ca apreciere 
deopotrivă a operei şi a talentului artistului. 


În operele de artă admirate, se făcea o dis- 
tincție între armonia internă și decorația externă. 
Cea dintîi era numită compositio sau formositas, 
iar cea din urmă ornamentum sau venustas. Această 
distincţie era deosebit de importantă. 

Se făcea de asemenea o distincţie între frumu- 
sețea formei și frumuseţea expresiei. Într-o lucrare 
polemică a lui Bernard împotriva artei din zilele 
lui, găsim expresiile specifice „frumuseţe defor- 
mată“ (deformis formositas) şi „deformare fru- 
moasă“ (formosa deformitas). Dacă, distorsionate 
fiind, formele deformate sînt totuși frumoase, mo- 
tivul este că sînt expresive. Bernard a dat aici 
o formulă aptă să descrie arta romanică. 

Medievalii făceau deosebirea între reacţia sen- 
sibilă și cea intelectuală față de artă. Se spunea 
că frumuseţea operelor de artă afectează atit ochii 
cît și sufletul (oculis et animo). Această distincție 
dintre cele două tipuri de reacţie implică o dis- 
tincţie între materia unei opere și forma ei. Aceste 
expresii au fost utilizate ocazional: un text din 
secolul al XII-lea descrie catedrala din Aachen ca 
inspirînd venerație „în materie și formă“. 

Se făcea distincție între artă în sensul tradi- 
tional de pricepere teoretică şi priceperea prac- 
tică a artistului. Termenul de ars era rezervat 
pentru cea dintii. Villard de Honnecourt, care le 

numea art de géométrie, iar abilitatea practică a 
arhitecţilor înşişi o numea force, adică, literal, 
putere. 

O distincție de mai mare însemnătate era aceea 
dintre valoarea estetică şi celelalte valori ale unei 
opere de artă, în special cea morală şi religioasă. 
Guibert din Nogent scrie în autobiografia lui că 
deşi. statuile păgîne sînt lipsite de valoare din 
punct de vedere religios, ele sînt pe bună drep- 
tate preţuite pentru proporţiile lor”. 

Se făcea distincție între capacitatea de a trăi 
frumosul şi capacitatea de a verbaliza această trăi- 
re. Prima riu o presupune pe ultima. Cronica de 
la Canterbury afirma, ca și Cicero, că putem per- 
cepe frumosul, fiind totuşi incapabili de a-l de- 
scrie; sîntem mai curînd capabili să-l percepem cu 
ochii decît să-l exprimăm în cuvinte și în scris. 
Vedem că tema imposibilității de a exprima fru- 
mosul în cuvinte a fost deseori reluată: despre 
faimosul portal de la Compostela se spunea că 
„ornamentele lui sînt atît de magnifice, încît cu- 
vintele nu le pot zugrăvi“. Era mai mult decît o 
distincţie conceptuală, era o noţiune estetică im- 
portantă. ; 

Mai mult, poate, s-a scris despre sentimentele 
evocate de operele de artă decît despre operele 
de artă propriu-zise. Despre frumusețea unei clă- 
diri se spunea că „Înveseleşte şi înrremează“ (corda 
laetificat et confortat). Se spunea că vederea unei 
biserici frumoase îl scapă pe om de tristețe şi-l 
umple de bucurie (laetus et gavisus efficitur). Se 
distingeau două feluri de sentimente: pe de o 
parte, sentimentul de plăcere şi satisfacție (gau- 
dium, jucunda visio, aspectus delectabilis), iar pe 
de alta, sentimentul de admiraţie și încîntare (ad- 
miratio, stupefacta mens). Un cronicar de la sfîr- 
șitul secolului al XII-lea scrie că picturile din 
capela episcopală din Le Mans răpeau nu numai 
privirile, ci și sufletele privitorilor şi le atrăgeau 
atenţia Într-un asemenea grad, încît, cuprinși de 
încîntare, „ei îşi uitau de treburile proprii“8. 


* Citat în M. Schapiro, op. cit. 

10. CONTROVERSE ÎN ESTETICĂ. Toate 
acestea arată că oamenii Evului Mediu matur 
aveau o atitudine estetică faţă de artă, o_atitu- 
dine uneori atit de radicală, încît ajungea să intre 
în conflict cu atitudinea religioasă care a fost tot- 
deauna foarte vie în Evul Mediu, această împre- 
jurare creînd tensiuni, conflicte, probleme și, dis- 
pute. Trei dintre ele au fost de o însemnătate 
deosebită: ele priveau atitudinea față de arta 
antică, faţă de arta extravagantă și față de arta 
realistă. 

(a) A existat o dispută cu privire la atitudinea 
față de arta antică, îndeosebi față de sculptura 
antică, pentra că ea era în același timp admirată 
pentru frumuseţea și condamnată pentru păgînis- 
mul ei, Creștinii timpurii nu șovăiau în această 
privință: dacă se fereau să spargă statuile zeilor 
greci, asistau indiferenți la ruinarea templelor 
păgîne. Totuși chiar din rîndurile lor se auzeau 
voci disidente. Codexul lui Theodosie recomanda 
ca statuile antice să, fie privite ca opere de artă, 
iar nu ca asemănări ale zeilor (artis pretio, non 
divinitate metienda“. În Evul Mediu matur, aceste 
puncte de vedere erau și mai frecvent Arie 
Guibert de Nogent, citat mai sus, spunea că, 
statuile antice n-au valoare religioasă, ele au vas 
loare estetică’. Practica a ţinut pasul cu teoria. 
Oamenii n-au mai ezitat să așeze sculpturi păgine 
în biserici, folosind cupidoni drept îngeri, și 
mere tricefale ca simboluri ale Sfintei Treimi. 

Această atitudine indecisă față de sculptura an- 
tică a dus la un conflict nu numai în legătură 
cu sculptura antică, ci cu toate formele de sculp- 
tură. La început, creştinii nu practicau arta sculp- 
turii aproape deloc la scara mare. Pentru: ei, 
sculptura era legată de sculptura antică, iar 
aceasta, după credința lor, perpetua erori în pia- 
trä (erroris vestigia lapidibus insculpta). Deoarece 
pictura antică, pe de altă parte, nu era legată de 
cult și, oricum, doar o mică parte din ea se păs- 
trase, atitudinea medievală faţă de pictură a fost 


* Text la B 16. 


favorabilă. Ea nu a stîrnit aceeaşi ostilitate ca și 
sculptura. În Occident, se considera natural și 
just ca Hristos şi sfinţii să fie reprezentaţi pictu- 
tal. A trebuit să treacă multă vreme însă pînă 
ce îndoielile privitoare la reprezentarea Dumne- 
zeului adevărat în piatră, așa cum păgînii şi-i re- 
prezentaseră pe zeii lor, au putut fi înlăturate. 

(b) Conflicte s-au ivit și în jurul problemei puse 
de arta simplă sau grandioasă. Problema s-a ivit 
în legătură cu arta ecleziastică, dar mai toată 
arta vremii era oricum ecleziastică. În favoarea 
artei prandioase s-a putut spune că ea este o 
ofrandă potrivită lui Dumnezeu, căruia i se dato- 
resc cele mai splendide lucruri pe care le posedă 
omul. Pe de altă parte, grandoarea e însă o formă 
de vanitate, care nu are ce căuta nicăieri și cu 
atît mai puţin într-o biserică. Consideraţiile reli- 
gioase și morale au dus astfel la două estetici an- 
tagoniste. 

Diferitele ordine religioase propovăduiau o 
estetică negativă. Cartusienii renunțau la podoa- 
bele de argint și aur, la odăjdii și la draperii pen- 
tru bisericile lor®. Cistercienii” aveau un program 
de construcţii ascetic, şi regulile lor interziceau 
sculptura și pictura!!. Statutele minoriţilor opreau 
construirea unor biserici excesiv de mari, interzi- 
ceau ridicarea turnurilor și limitau folosirea vitra- 
liilort2, Bisericile trebuie să fie simple şi fără 
nimic extravagant (plane sint et omni careant 
superfiuitate). Picturile și sculptura frumoasă, auri- 
rea, veșmintele liturgice bogate, tapiseriile colorate 
atîrnate pe pereţi, ferestrele cu vitralii, potirele 
bătute în nestema:a și cărțile miniate se datorau 
nu necesităţii, ci lăcomiei!3. 

Ideile ordinelor religioase au fost împărtășite de 
diferiţi alți scriitori". Abélard credea că o casă 
de rugăciuni nu trebuie să aibă decît decorația 
strict mecesară!4. Susţinătorii acestei concepţii cri- 


* M. Aubert, L'architecture cistercienne en France, 1943. 

** V. Mortet, „Hugues de Foulllol, Pierre le Chantre, 
Alexandre Neckham et les critiques dirigées contre le luxe 
des constructions“, tn: Mélanges d’histoire offerts à Ch. Be- 
monti, 1913. 

ticau arhitectura bisericească a vremii pentru de- 
şertăciunea ei (Alexander Neckham exclama: o 
vanitas, o superfluitas*); ei condamnau palatele 
luxoase ale episcopilor (Hugues din Fouilloi: o 
mira, sed perversa delectatiol15). Ei pretindeau o 
artă funcţională (non superflua, sed utilia). Ei 
credeau că pînă şi în Antichitate, edificiile erau 
mai simple decit în vremurile creștine (Petru Can- 
torul scria despre: simplicitas antiquorum in con- 
struendis domibus). Ei considerau că bogăția ma- 
terială era mai bine întrebuințată în scopuri cari- 
tabile decît estetice. Cea mai faimoasă condam- 
nare a artei acelor vremuri se poate găsi în scri- 
soarea lui Bernard către abatele Guillaume, care 
va fi discutată mai tîrziu”*. 

Criticii laici erau de acord cu punctul de vedere 
teologic potrivit căruia frumosul și arta nu sînt 
trainice pentru că le răpește moartea”. 

Benedictinii de la Cluny susțineau opinia con- 
trară. Construind vestita abație de la Saint-Denis 
la mijlocul secolului al XII-lea, abatele Suger por- 
nise de la premisa că o casă a lui Dumnezeu tre- 
buie să fie ornatăfB. Trebuie să aibă atît materiale 
preţioase cît și realizare artistică frumoasă. Dum- 
nezeu trebuie slujit atît cu ajutorul lucrurilor ma- 
teriale cît și cu spiritul. Frumuseţea unei biserici 
e o anticipare a frumuseţii cerești. Deși alcătuită 
din lucruri materiale, ea produce bucurie spirituală, 
îl strămută pe om din lumea materială în aceea 
imaterială". 

Suger nu era singurul susținător al acestei po- 
ziţii. Constructorii marilor biserici din secolele al 
XII-lea și al XIII-lea, care le considerau drept 
„poarta raiului și palatul lui Dumnezeu. însuși“2, 
gîndeau în mod asemănător. Teofil, care a com- 
pilat reguli ale „diferitelor arte“, le-a încurajat 
cultivarea ca daruri preţioase de la Dumnezeu, 
lucruri de „preţ și de folos“21. Frumuseţea unei 


* A. Neckham, De naturis rerum, ed. Th. Wright, 
p. 281. — V. Mortet — P. Deschamps, Recueil des tertes 
relatifs å l'histoire de architecture en France au Mogen Age, 
XII—XIII" siècles, 1929. 

** Text la K 10 şi 11. 


biserici îi umple pe oameni de bucurie, păşind 
prin nava sa ei îşi leapădă tristețea şi devin 
bucuroşi și veseli. 

Această dispută a luat deseori forma: compo- 
sitio sau venustas. Arta ecleziastică trebuie să se 
limiteze oare la perfecțiunea structurală (nici unul 
din partidele angajate în dispută nu o punea sub 
semnul întrebării) sau decorația poate şi trebuie 
să fie introdusă (punct contestat de rigoriştii cis- 
erpin? Aşa cum o prezentau rigoriștii, disputa 
a mai luat şi forma: necesitate (necessitas) sau cu- 
piditate (cupiditas), utilitate sau superfluitate 
(curiositas)2. Ei contestau orice element superfluu 
dintr-o operă de artă și admiteau numai strictul 
necesar. fa ochii lor, totul, orice adaos și orice 
decorație nu făceau decît să satisfacă lăcomia și 
trebuiau, așadar, să fie condamnate. Deși motivele 
acestei dispute erau religioase, rezultatele ei au 
avut o importanță estetică. 

(c) Cea de-a treia şi cea mai însemnată contro- 
versă se referea la raportul dintre artă și reali- 
tate. Realitatea efemeră trebuie reprezentată oare 
În artă sau arta trebuie să țintească la reprezen- 
tarea eternului? Dacă sînt reprezentate lucrurile 
trecătoare, aceasta să se facă sub o formă realistă 
sau idealizată? Artiştii creştini timpurii își închi- 
naseră toate eforturile pătrunderii spre lumea eternă 
şi reprezentării ei, cel puţin indirect, prin inter- 
mediul simbolurilor şi semnelor convenționale. Mai 
tîrziu însă, îndeosebi în Evul Mediu matur, și-a 
făcut apariţia o nouă atitudine, diferită atît de 
aceea a anticilor cît și de aceea a creștinilor tim- 
purii. Această atitudine era reflexul unei viziuni 
mai pozitive asupra realităţii temporale și a fost 
adoptată de oameni care, în ciuda concepţiei lor 
religioase, vedeau în viaţa laică elemente vrednice 
de a fi păstrate în arta religioasă. Asemeni întregii 
culturi medievale tîrzii, arta medievală târzie nu 
a mai reflectat o evadare din lume, ci o formă de 
reconciliere cu ea, consonantia. Arta mai timpurie 
a Evului Mediu reprezenta lucruri tranzitorii ca 
semne și simboluri ale frumosului; arta medievală 
mai târzie le-a reprezentat ca frumoase în sine. 

11. PICTURA CRIPTICĂ. Frumosul material și 
vizibil ocupase un loc de cinste şi în cultura carolin- 
piană, dar acolo era vorba mai degrabă de frumosul 
natural decît de cel artistic, de frumusețea oamenilor, 
animalelor și plantelor. Acestea erau considerate ca 
fiind bune, un izvor de satisfacţie. Arta era gîndită 
drept ceva diferit. Frumosul nu îi era esenţial, ea 
avea un scop mai înalt. Dacă arta e frumoasă, fru- 
museţea ei trebuie să fie intelectuală. 

O artă a cărei tematică să nu poată fi vehicu- 
lată decît cu ajutorul semnelor sau simbolurilor 
era potrivită pentru cei al căror interes primordial 
era transcendentul. Obiectul utilizat ca semn nu 
prezenta în sine importanță sau interes. Nu era 
nevoie să fie reprezentat în mod exact sau cu 
caracteristicile lui, el nu era menit decît să sti- 
muleze memoria sau să evoce o idee. În acest sco 
era suficientă și o schemă, mai indicată chiar decît 
o reprezentare exactă. Astfel, pictura din Evul 
Mediu a folosit din abundență schemele. Ea a 
devenit un fel de scriere plastică, semnificaţia sem- 
nelor ei fiind acceptată și convenţională. Atîta 
timp cât privitorul înțelegea convenţia, el putea 
interpreta cifrul. 

Această abordare schematică și criptică a picturii 
se aplica și în cazurile cînd artistul reprezenta lu- 
mea reală, ceea ce făcea cu ajutorul schemelor. El 
utiliza un anumit număr de feţe și figuri, fiecare 
din ele avînd o semnificaţie stabilită şi fiind sem- 
nul unei caracteristici sau al unui sentiment anume. 
Acest lucru era valabil şi în privinţa gesturilor, 
mișcărilor şi culorilor. Dar schemele şi culorile 
nu-şi puteau juca rolul decît dacă erau fixe: astfel 
arta medievală, deopotrivă pictura şi sculptura, 
a fost supusă canoanelor. 

Observaţia unui interes față de lumea reală însă 
a pătruns în scheme şi cifruri. Ele erau făcute ast- 
fel încît să consemneze aceste observaţii într-o 
mai mare sau mai mică măsură. Astfel, în arta 
medievală găsim totul, de la schemele aproape pure 
pînă la naturalismul aproape pur. Odară cu inte- 
resul faţă de lumea reală şi-a făcut apariţia și un 

129 gust sporit pentru frumosul sensibil. Dacă pictura 


medievală era întrebuințată în principiu în scopuri 
ideologice, ea era întrebuințată și în scopuri este- 
tice. Deşi artistul se străduia să atingă idealul 
frumosului intelectual, el urmărea tot mai mult și 
„ frumosul sensibil. 

12. ARTA GEOMETRICĂ. În Evul Mediu se 
credea că arta e supusă unor legi universale. Aceste 
legi erau matematice, arta era prin urmare un gen 
de cunoaștere. Această convingere se aplica în- 
deosebi arhitecturii. Abia într-o perioadă mai tîr- 
zie s-au emis dubii, şi legitimitatea acestei con- 
cepţii a fost controversată. Registrele de șantier 
ale Catedralei din Milano” au păstrat procesele- 
verbale ale unei discuţii referitoare la întrebarea 
dacă arhitectura e sau nu o ştiinţă. În această 
discuţie, care a avut loc în 1398, arhitecţii italieni 
spuneau că, în stabilirea formelor unei clădiri, 
„nu e loc pentru știința geometriei, știința pură 
e una, iar arta alta“ (scientia geometriae non debet 
in iis locum habere et pura scientia est unum et ars 
est aliud)3. Arhitectul Mignot însă, care fusese 
chemat de la Paris, gîndea altfel: Ars sine scientia 
nihil est, „arta fără ştiinţă nu este nimic“2%. În 
această discuţie, italienii reprezentau încă de pe 
atunci poziţia Renaşterii, pe cînd francezul se fă- 
cea ecoul concepţiei medievale tipice. Această con- 
cepție era, întîi, că arta se întemeiază pe cunoaș- 
tere, iar în al doilea rînd, că această cunoaştere e 
matematică. A 

Împrejurarea aceasta e confirmată atît de edifi- 
ciile medievale, a căror analiză revelează recurența 
constantă a proporţiilor geometrice (fig. 1—8)"”, 


* Annali della fabrica del Duomo di Milano, ed. C. Cae- 
tano, I, 1877, p. 209. 

** Clădiri din țări şi secole diterite sint redate alci prin 
mijloace grafice: biserica Sfinte! Înţelepcluni (SI. Sotla) 
din Constantinopol (clădită incepind din 360), San Vitale 
din Ravenna (526— 547), Capella Palatina din Aachen (795— 
805), biserica minăstiri! de la St. Gallen în Elveţia (ince 
pind din 816), catedrala din Worms (1175—1250), Notre 
Dame din Paris (din 1163), San Petronio din Bologna (1388— 
1440) şi Catedrala din Milano (începînd din 1286). Aceste 
exemple arată că prolecțiile orizontale ale clădirilor precum 
și elevaţiile lor și raportul dintre proiecții și elevaţii aveau 
proporții fixate pe cale geometrică. 

Flg. 1. O secļ}lune prin biserica Sf. Sofla din Constanti- 
nopol arată că această concepție spaţială poate fl înscrisă 
Inlr-un sistem de cercuri concentrice, primele trei cercuri 
din exterior spre interlor determinind principalele elemente 
nle planului general: primul cerc determină lățimea de bază 
n edificiului, al dollea cel mal înalt punct al cupolei, lar al 
trellea granița dintre partea centrală a bisericii (de sub cu- 
polă) şi părţile laterale (din abside). Dacă se construiește 
un triunghi avind ca bază lățimea bisericii la bază și ca virt 
punctul cel mal înalt al domului, triunghiul acesta va fi 
echilateral. 

Fig. 2. Capella Palatina de la Aachen: concepție ase- 
mănătoare cu aceea a SI. Sofia. 

Fig. 3. Această secţiune prin biserica San Vitale arată că: 
(1) Interiorul central principal acoperit de cupolă este situat 
într-un plan bazat pe circumferința unui cerc, (2) pătratul tn- 
scris în acest cerc determină axele coloanelor principale, (3) 
intersecțiile extensillor laturilor acestui pătrat cu extensille 
laturilor unul pătrat rotit la 90° determină cele opt puncte in 
care sînt amplasate planurile principale ale ambltului. 


cît şi de textele medievale. În aceste texte, arhi- 

tectul eminent e numit grand geometrier, espertis- 

simo nella geometria, grand geometricien et expert 

en chiffre, czirkilmeister sau meister geometras. 
Villard de Honnecourt, arhitect din secolul al 
XIII-lea, recurgea la geometrie (ars de iometrie)4 
pentru desenarea planurilor lui. El utiliza figuri 
geometrice atît în planurile arhitecturale cât şi în 
desenele lui de oameni şi animale. La fel, Roritzer, 
constructor şi scriitor din secolul al XV-lea, îi sfă- 234 


tuia pe pietrari să lucreze aus der rechten Geo- 
metry25, 

Ni s-au păstrat un număr de tratate specific 
consacrate geometriei în arhitectură din Evul Me- 
diu tîrziu, îndeosebi din ţările germanice: Geome- 
tria Deutsch din 1472; Mathias Roritzer, Von der 
Fialen Gerechtigkeit (1486); Hans Schmuttermayer, 

Fig. 4. O prolecțle orizon- Fig. 5. O proiecţie orl- 
tală a bisericii de la St. Gallen  zontală a catedralei din 
arată că lungimea e! e deter- Worms arată că într-o bi- 
minată de un triunghi echila- serică medievală suprafața 
teral, bazat pe lățimea tran- pătratului din nava late- 
septulul și cu virful in centrul  rală reprezintă un sfert din 
absidei. Iar extensiile laturi- suprafața bolţii navel prin- 
lor unui al doilea triunghi, tot cipale. Această proporție 
echilateral și bazat pe lăţimea determină relația dintre 
a trel nave, determină lățimea nave. 
navel: principale şi iraportul 

233 el cufnavele laterale. 


COOL) i 
i i 


0 10 20 kadal 


Fig. 6. Fațada catedralei Notre-Dame din Paris are 
proporţii care pot fi acoperite de două pătrate care se supra- 
pun la jumătatea inăiţimil. Dacă sint împărțite în două 
de-a lungul axel, se obţin șase pătrate. Proporția dintre 
înălțime și lățime este de 3:2. 


Fialenbiichlein (1490); Lorenz Lachner, Unter- 
weisungen und Lebrungen (1516); Rivius, Der Tri- 
angel oder das gleicbseitige Dreieck ist der für- 
nebmste höchste Steinmetzgrund (c. 1548). Modele 
similare pentru orfevri, datînd de pe la 1500, sînt 
păstrate la Base]. 

Utilizarea geometriei de către arhitecţii medie- 
vali e un fapt dovedit, dar interpretarea lui pune 24 

Vig. 7. O secţiune prin biserica San Petronlo din Bologna 
arată că înălțimea el a fost stabilită pe baza unul triunghi 
echilateral, a cărul latură este egală cu lățimea bisericii. 
Înălțimea navelor laterale a fost stabilită pe baza unor trlun- 
Whluri echilaterale bazate pe jumătatea înălţimii bisericil. 
Restul dimensiunilor au fost definite de exigenţele statici!, 
adică de distribuţia sarcinilor în elementele structurale. 


Tig. 8. O secţiune prin catedrala din Milano arată modul 
Iin care stabilea arhitectul gotic înălțimea unel biserici: 
luînd lăţimea acestela ca bază, construla pe ea un triunghi 
cchilateral, al cărul virf marca înălţimea navei principale. 
Lățimea navelor o stabilea divizind baza în şase părţi: nava 
principală acoperea două din aceste părți, lar flecare dintre 
navele laterale cite una. Această diviziune determina ele- 
mentele verticale ale planului de ansamblu. Arhitectul 
împărțea apol îlecare dintre cele şase părți ale bazei în două 
și din punctele astfel obţinute trasa şase triunghiuri echila- 
terale paralele cu triunghiul de bază. Intersecţia laturii celel 
mal lungi cu linlile verticale stabilea punctul de rezistenţă 
pentru arcele navel principale şi ale acelor laterale. Cele- 
lalte arce de deasupra navelor laterale arată că metoda arhi- 
tecţilor gotici admitea varlante. Într-adevăr, la construlrea 
catedralei din Milano au lost luate în considerare diferite 
variante: a lost aleasă varlanta mediană, în care punctul de 
rezistență pentru arcele navei principale se afla deasupra 
celul de-al patrulea pătrat, lar pentru navele laterale dea- 
supra celul de-al dollea şi celui de-al treilea pătrat. 


un anumit număr de probleme”. 1. În ce dome- 
niu se aplica: în structurarea fațadelor sau a pro- 
iecțiilor? 2. Ce forme geometrice erau utilizate? 
3. În ce scopuri erau utilizate: în scopuri estetice 
sau pur practice? În scopul de a face edificiile mai 
frumoase ori pur și simplu pentru a face munca 
mai lesnicioasă? 4. Cum își dobindeau arhitecţii 
cunoştinţele de geometrie? În școli? Sau erau secrete 
de breaslă? 5. Care era sursa acestor cunoștințe? 
Cînd erau oare dobîndire şi cum erau transmise 
mai departe? 

(a) În arhitectura medievală, aceleași figuri și 
proporţii geometrice apar constant în clădirea ca 
totalitate şi în toate detaliile ei. Sînt figurile 
și proporțiile cele mai simple. Istoricii arhitec- 
turii au observat mai întîi că bisericile prezentau 


* O selecţie din bogata literatură despre acest sublect: 
G. Dehlo, Untersuchungen über das gleichseitige Dreieck als 
Norm gotisecher Bauproportionen, 1894. — A. v. Drach, Das 
Hăltengeheimnis vom gerechten Stetnmetzengrund, 1897. — 
V. Mortet, „La mesure de la figure humaine et le canon des 
proportions d’après des dessins de V. de Honnecourt“, în: 
Melanges Châtelain, 1910. — K. Witzel, Untersuchungen 
über golisehe Proportionsgeseize, 1914. — M. Lund, Ad qua- 
dratum, études des bases géométriques de l'architecture religieuse 
dans lantiquité et au Moyen Age, 1922. — E. Mössel, Die 
Proporiton in Antike und Mittelalter, 1926. M. C. Ghyka, 
Esthetique des proportions dans la nature et dans les arts, 1927. 
— E. Durach, Das Verhältnis der mittelalterlichen Bauhütten 
zur Geometrie, 1928. — W. Ueberwasser, „Spätgotische Bau- 
geometrie“, Jahresberichte der Off. Kunstsammlungen, Basel, 
1928—1930; — Nach rechtem Mass, 1933, — O, Kleeppel, 
„Beltrăge zur Wledererkenntnis gotischer Baugesetzmāssig- 
kelten“, Zeitschrift für Kunstgeschichte, VIII, 1939. — W. 
Thomae, Das Proportionsgeseiz in der Geschichte der gotischen 
Baukunst, 1933 (Rec. O. Klenze, în Zeitschrift für Kunst- 
geschichte, IV, 1935). — H. R. Hahnloser, Villard de Hon- 
necourt, 1935. — F. V. Arens, Das Werkmass und die Bau- 
kunst des Mittelalters, 8. bis 11. Jahrhundert, Diss., Bonn, 
1938. — P. Frankl, „The Secret of Mediaeval Masons“, Art 
Bulletin, XXVII, 1945. — M. Velte, Die Anwendung der 
Quadratur und Triangulatur bei der Grund- und Aufrissgestal- 
tung der gotischen Kirchen, Basel, 1951. — Th. Fischer, Zmei 
Vorträge über Proportionen, 1956. — P. du Colombier, Les 
chantiers des cathédrales, 1953. — M. Lodyńska-Kosińska, 
„O nlektórych zagadnieniach teorii architektury w srednlo- 
wleczu“, Kwartalnik Architektury ! Urbanistyki, IV, 1—2, 
1959. 

Fig. 9. Soclurile unel coloane gotice construite pe baza 
unul cerc, a unul pătrat, a unul triunghi și din nou a unui 
cerc, cu diminuare cvadruplă. Aparenta fantezie se bazează 
pe figuri geometrice simple. 


Fig. 10. Douăsprezece baldachine gotice construite pe 
principiul triunghiului și dreptunghluiui: proiecții și struc- 
turi. 


un raport fix între înălțime şi lăţimea navei, iar 
„SEL rel gi a 5 

apoi că ele au proporții fixe în proiecție, elevaţie 

237 şi toate cele trei dimensiuni. Turnurile au aceleaşi 


proporţii ca nava, aceleași proporții avîndu-le şi 
cele mai mici detalii, ca pinaclele, garguiele şi flo- 
roanele. Aceste proporţii au pătruns şi în artele 


Fig. 11. Arhitectura stratificată a altarelor gotice: la 
stinga, o prolecţie a celor patru nlveluri; la dreapta, prin- 
ciplile constructive ale acestor prolecţit, cu ajutorul triun- 
ghlurilor, pătratelor și cercurilor. 


CNE e PL = 
Fig. 12. Proiecția unui baldachin golic dodecagonal: 


la stinga, proiecția propriu-zisă; la dreapta, conslrucţia el 
cu ajutorul a patru triunghluri și a trei pătrate. 

decorative, fiind utilizate în proiectarea altarelor 
yi cristelnițelor, chivoturilor, potirelor și relicva- 
rilor, Tiparele orfevrului din Basel arată douăspre- 
zece baldachine diferite. Deşi, după toate aparen- 
tele, sînt rodul celei mai dezlănţuite imaginaţii, ele 
sînt totuși compuse din figuri geometrice simple 
(fig. 9—12). S-a spus, nu fără întemeiere, că în- 
treaga structură a unei catedrale medievale poate 
ii reconstituită din proporțiile oricărui detaliu. 

(b) În majoritatea cazurilor, proporţiile arhi- 
tecturii și artei decorative medievale se stabileau 
pe baza unuia din aceste două principii: (1) trian- 
pularea sau (2) cvadratarea, ad triangulum sau ad 
quadratum. În triangulare se foloseau diferite 
teluri de triunghiuri, echilaterale, dreptunghice şi 
pitagoriciene. 

La clădirile medievale se aplica de obicei unul 
din aceste două principii, dar registrele de șantier 
ale Catedralei din Milano învederează un anumit 
conflict între ele. În 1386 s-a făcut o anchetă 
pornind de la ipoteza că edificarea catedralei se 
va face pe principiul triunghiului echilateral. În 
1391 a fost chemat un matematician din Pisa, 
Stornaloco, pentru a face calculele, el adoptind 
principiul că întrucît nava principală era de două 
ori mai lată decît nava laterală, ea trebuia să fie 
și de două ori mai înaltă. Dar un arhitect vestit, 
Henri Parler, invitat la Milano din Nord, a propus 
o proporţie mai sveltă ad quadratum. Aceasta nu 
le-a convenit italienilor. În 1392 a avut loc o în- 
tilnire a 14 arhitecţi și ingineri. Una din între- 
bările cu care au fost confruntaţi a fost dacă bise- 
rica să fie construită ad triangulum sau ad qua- 
dratum. Parler a fost pus în minoritate și s-a decis 
ca acea catedrală să fie construită usque ad trian- 
gulum sive usque ad figuram triangularem et non 
ultra. A fost însă modificat şi proiectul lui Stor- 
naloco, de la un triunghi echilateral la unul pita- 
gorician. 

Astfel, tradiţia și metodele matematice nu i-au 
împiedicat pe arhitecții medievali să-și aleagă 
diferite forme şi proporţii. Unele erau pe placul 

Şi, cu toate că se bazau tot pe triangulare și 
cvadratare, proporţiile gotice se deosebeau de cele 
romanice. 

(c) Istoricii din secolul al XIX-lea, care au ob- 
servat cei dintîi baza matematică a arhitecturii me- 
dievale, au interpretat-o estetic. Ei presupuneau 
că rațiunea acestui fel de a construi era produ- 
cerea unui efect frumos. Mai tîrziu, ei şi-au dat 
seama că în arhitectura medievală geometria avea 
şi funcții practice. Arhitecţii din Evul Mediu nu 
aveau utilaje adecvate pentru transpunerea unui 
proiect la scara construcţiei reale, nu aveau teodo- 
live, echere, busole şi instrumente de măsură pre- 
cise. Dacă realizau conformitatea dintre edificiu 
şi plan, aceasta se datora faptului că în ambele 
cazuri aplicau aceeași metodă geometrică de fixare 
a unor puncte şi de stabilire a unor proporţii. Prin- 
cipalul lor instrument era o pereche de compasuri 
(de obicei din frînghie). Cu ele și prin aplicarea 
triangulării și cvadratării, își desenau planurile şi 
îşi ridicau construcţiile. Porneau construcția pe 
axa est-vest, iar de la ea fixau proiecția, luînd ca 
unitate lăţimea navei principale. 

Ar fi însă greșit să presupunem că aspectul teh- 
nic era singurul care conta. Discuţiile de la Milano 
dintre italieni și Parler şi ezitările între triangu- 
lare și cvadratare, între proporții de o mai mare 
sau mai mică svelteţe şi între gustul nordic și cel 
sudic sînt o indicație clară că şi estetica își avea 
locul ei. În arhitectura medievală, geometria avea 
două funcţii diferite: pe de o parte, ea era un 
mijloc convenabil de fixare a oricărei proporţii, 
iar pe de alta, făcea posibilă alegerea anumitor 
proporţii care păreau mai bune decît altele: pro- 
porţiile pătratelor şi ale anumitor triunghiuri, bună- 
oară, erau cosiderate ca fiind perfecte. 

În plus, trebuie subliniat că deși arhitecţii me- 
dievali își construiau edificiile pe principii geome- 
trice, ei nu le dădeau construcţiilor forme geo- 
metrice. Geometria era un principiu de lucru, 
urmele lui fiind șterse din opera propriu-zisă. 
Geometria ajuta la determinarea structurii unei 
cladiri, dar nu a elementelor individuale. În bo- 

iţia şi complexitatea goticului mai tîrziu, e greu 

de identificat structura geometrică. Și aici liniile 
crau stabilite pe baza celor mai simple figuri geo- 
metrice, dar ele se întretăiau şi formele erau su- 
prapuse una peste alta, devenind extrem de com- 
plicate. Deși coloanele sau picioarele de potire 
contemporane mențineau o proiecție regulată, 
aceasta era o proiecție pentagonală, heptagonală, 
eneagonală sau tetradecagonală. 

(d) În Evul Mediu, geometria era o ştiinţă li- 
berală a cărei predare era cuprinsă în quadrivium. 
Majoritatea arhitecților nu treceau însă prin școli. 

Cei care posedau cunoştinţe de geometrie, erau 
foarte căutați. Ceea ce le trebuia era nu atît capa- 
cilatea generală de a lucra cu figuri geometrice 
cît capacitatea specifică de a le alege pe acelea 
utile în arhitectură. Era vorba de ceea ce în limba 
germană se numea rechtes Mass (măsură corectă) 
sau Gerechtigkeit (aplicarea măsurii corecte). 
Această abilitate nu era predată în guadrivium, ci 
reprezenta știința specializată a arhitecţilor, care 
rămînea în posesia breslelor şi era transmisă de 
ele de la o generaţie la alta. Secretul era păstrat 
cu mare grijă, după cum se vede dintr-un statut 
din 1268 al breslei din Paris. Principiile stabilite 
de congresul breslelor germane și elveţiene din 
1454 şi confirmat în 1498 de către împăratul 
Maximilian I arată că şi aici era păstrat un secret. 
Textul care conţinea informaţiile secrete era citit 
în fiecare an membrilor breslei, iar maiștrii itine- 
ranți erau obligaţi sub jurămînt să nu-l trădeze. 
În principiu, acesta era un secret profesional, care 
cu timpul a căpătat o tentă de misticism, ca și 
cum ar fi fost o știință mistică. Natura lui secretă 
explică de ce atîta timp n-a fost consemnat în 
scris şi de ce tratatele existente despre geometria 
aplicată în arhitectura medievală datează numai 
de la finele Evului Mediu. Se ştie că Roritzer, care 
şi-a scris tratatul în 1486, a trebuit să obțină în 
acest scop consimțămîntul episcopului din Re- 
gensburg. 
(e) Principiile geometrice au fost în posesia 

manică și în cea gotică, nefiind noi nici chiar 
atunci. Ele fuseseră cunoscute în Antichitate. Arhi- 
tecţii medievali le dobîndiseră probabil prin Vitru- 
viu. Vitruviu menţiona pătratele şi triunghiurile 
erfecte în cartea a IX-a a lucrării lui, care fusese 
Bine cunoscută în perioada carolingiană (există pînă 
azi 54 de manuscrise medievale ale ei). Pentru el, 
ca și pentru Evul Mediu tîrziu, triunghiurile şi 
pătratele ocupau un loc privilegiat î în arhitectură. 

Această tradiţie era însă și mai veche. Aceleași 
figuri geometrice fuseseră considerate de pitago- 
ricieni ca fiind cele mai perfecte, iar autoritatea 
lui Platon a instituit o credință în calităţile lor 
excepţionale. De la ei, ele au trecut la Vitruviu 
şi, prin el, au pătruns în Evul Mediu”. Vitruviu 
spune că Platon a dublat un pătrat prin metoda 
geometrică („prin trasare de linii”) și că Pita- 
gora „a dat la iveală invenția unui echer fără 
artificii de construcție. Astfel, ceea ce construc- 
torii de-abia pot duce la exactitate prin multă 
trudă, se înfăptuieşte fără greș după preceptele 
lui“. Cu ajutorul cvadratării și triangulării, Vitru- 
viu dorea de fapt să înlesnească tehnica con- 
strucțiilor, atribuind însă și o semnificaţie mai pro- 
fundă acestor metode. El spune: „Cînd Pitagora 
a descoperit acest lucru, neîndoindu-se că a fost 
inspirat de Muze, dădu acestora mari dovezi de 
recunoștință, jertfindu-le, zice-se, şi victime”. 
Astfel a ajuns să se creadă în Evul Mediu că apli- 
carea principiilor geometrice În artă este o învă- 
țătură inspirată şi mistică. 

Deși principiile matematice adoptare din Anti- 
chitatea timpurie și pînă în Evul Mediu tîrziu au 
fost în esență. principiile generale ale pătratelor și 
triunghiurilor, s-au aplicat și principii mai spe- 
cifice. Ca să dăm un singur exemplu: în Geometria 
lui, scrisă pe la 1000, Gerbert din Aurillac, viitorul 
papă Silvestru al II-lea, expunea preceptul antic 
după care o coloană trebuie să aibă un diametru 
la bază egal cu a șaptea parte din înălțimea ei și 


* P. Frenkl, „The Secret of the Mediaevel Masons“, 
Art Bulletin, 1945. 


un diametru la partea superioară egal cu a opta 
parte din înălţime”. De-a lungul întregii Anti- 
chităţi și întregului Ev Mediu, aceste principii n-au 
fost doar proclamate de teoreticieni, ci şi aplicate 
de artiști. Ele au fost totdeauna aceleași. Deși cate- 
dralele romanice şi gotice erau foarte diferite de 
templele dorice şi ionice, arhitecții care le-au clă- 
dit au aplicat proporţii similare și au acordat 
acelaşi statut privilegiat triunghiurilor pitagori- 
ciene și pătratelor platonice. Scriitorul renascentist 
Caesarianus citează o catedrală gotică drept exem- 
plu de aplicare a preceptelor lui Vitruviu. 

(f) Pictorii şi sculptorii foloseau și ei figuri geo- 
metrice în reprezentarea obiectelor, în special a 
feței omeneşti. Numeroase exemple în acest sens 
pot fi văzute în albumul lui Villard de Honne- 
court, datînd din secolul al XIII-lea. În acest al- 
bum există o față cu trăsăturile împărțite pe baza 
a 16 pătrate. Sînt de asemenea feţe înscrise într-un 
pătrat, un cerc sau un pentagon. Sînt figuri în 
picioare a căror formă e determinată prin triun- 
phiuri, un cîine prin patru triunghiuri, o oaie 
printr-un triunghi şi un dreptunghi, şi struți prin 
semicercuri etc. (fig. 13—17). 

Deși s-ar putea crede că artiştii medievali făceau 
ceea ce făcuseră și grecii, în realitate lucrurile nu 
stăteau astfel. Grecii calculau proporţiile reale ale 
omului în scopul de a le aplica în artă, dar artiștii 
medievali elaborau proporţiile care trebuiau să fie 
aplicate în artă, chiar dacă nu corespundeau 
realităţii**. Anticii măsurau, pe cînd arhitecții Evu- 
lui Mediu construiau, cu alte cuvinte, anticii își 
întemeiau calculele pe măsură, pe cînd artiștii me- 
dievali şi le întemeiau pe directive și scheme. 

Schemele geometrice ale Evului Mediu, trebuie 
să notăm, nu aveau nimic de a face cu pictura 
abstractă. Dimpotrivă, schemele medievale erau 


* V. Mortet, La mesure des colonnes à la fin de l'époque 
romane, 1900. 

** E. Panofsky, „Die Entwicklung der Proportionslehre 
als Abbild der Stilentwicklung“, Monatshefte für Kunst- 
wissenschaft, IV, 1921. Verstunea engleză în: Meaning in the 

menite să fie un auxiliar în pictura realistă și în 
distribuția realistă a principalelor puncte de mä- 
sură ale corpului. Villard făcea observaţia că el 
folosește geometria por legierement ovrer*, pentru 
a-şi înlesni munca. Întenţiile lui mergeau însă, fără 
doar şi poate, mai adînc. Ele se bazau pe o cre- 
dință că lumea e construită geometric și că numai 
cu ajutorul geometriei arta poate fi adusă mai 
aproape de realitate şi făcută astfel mai adevărată 
şi mai frumoasă. 

(8) Artiştii medievali, arhitecţi sau pictori, fā- 
ceau uz de ideile estetice matematice ale lui Pla- 
ton fără a fi în general conştienţi de originea lor. 
Începînd însă din secolul al XII-lea, scriitorii preo- 
cupaţi de estetică, în special teologii de la Char- 
tres, care posedau cea mai veche învățătură isto- 
rică şi erau familiarizaşi cu scrierile lui Platon, au 
făcut-o în mod conştient. Întocmai cum arhitecții 
îşi construiau edificiile pe principii platonice, teo- 


Fig. 13. Desene de VIl- Fig. 14. Desene de Villard 
lard de Honnecourt din care de Honnecourt arătind cuin 
se vede cum fundamenta pro- stabilea proporţiile| figurii 
porțiile feţei omenești; și ale umane și ale unor grupuri 
animalelor pe cerc, pătrat şi intreg! pe baza unor figuri 
triunghi. geometrice. 


* H. R. Hahnloser, Viltard de Honnecourt, 1935. 


Fig. 16. Desen de Villard de Fig. 17. Propor- 
Honnecourt formind un ornament ţii faclale stabilite 
nl unei feţe omenesti. de Viliard de Hon- 

necourt pe princi- 
plul pătratelor. 


logii dezvoltau speculaţii platonice despre frumos. 
[i insistau asupra armoniei muzicale și arhitecto- 
nice a cosmosului, care a fost construit pe prin- 
cipii geometrice de către arhitectul divin. Din 
speculaţiile lor geometrico-teologice, au tras şi 
concluzia că arta nu poate repudia ordinea cos- 
mosului, trebuind, așadar, să aplice aceleași pro- 
porţii matematice care domnesc în natură. 
Teoria artei şi arta medievală aveau, în cea 
mai mare parte, un caracter religios. În acest 
cadru religios era însă loc pentru o atitudine este- 
lică. pentru o căutare şi o admiraţie a frumosului. 
Evul Mediu credea că arta e supusă unor legi 


245 universale: în slujba binelui moral, ea trebuia. să 
J 


se conformeze adevărului și să se adapteze legilor 
matematice ale universului. Dar în acest cadru 
era loc şi pentru libertatea artistică. Guillaume 
Durand scria că pînă și scenele biblice „pot fi 
pictate după bunul plac al artiștilor“26. 


J. TEXTE PRIVIND TEORIA MEDIEVALĂ 
A ARTELOR PLASTICE" 


LARGI ORIZONTURI ALE ARTEI 


Teofil Presbiterul, Schedula diversarum artium 
(Descrierea feluritelor arte), cartea I, prefaţă (11 g, 
p. 9—11) 

1. Acolo vei găsi tot ce are Grecia ca felurime 
de culori și de amestecuri; tot ce cunoaște Toscana 
în domeniul alierii metalelor şi al varietăţii emai- 
lurilor, tot prin ce se remarcă Arabia în privința 
obiectelor bătute, turnate și cizelate în metal, tot 
ce prelucrează artistic Italia ca felurime de vase, 
pietre preţioase şi os, tot ce Franţa îndrăgește ca 
vitralii de toate felurile, tot cu ce iscusita Germa- 
nie se laudă ca fineţe a produselor din aur, argint, 
aramă și fier, lemn și piatră. 

INSUŞIRILE ARHITECTURII 


Liber de miraculis S. Jacobi (Cartea despre minu- 
nile sf. lacob) vol. IV, p. 16, între 1074 și 1139 
(P. Fita, 1881) 


2. În această biserică nu se află nici o crăpătură 
sau stricăciune; ea e clădită în chip minunat. Este 
mare, spațioasă, luminoasă. Este cît trebuie de 
mare, ca lățime, lungime şi înălțime; este o con- 
strucţie minunată și de nedescris (ineffabili). Face 
impresie dublă, de biserică şi de palat regal. Căci 
cine parcurge navele acestui palat, dacă a intrat 
întristat, devine bucuros şi vesel văzînd măreaţa 
frumuseţe a lăcaşului. 


* Traduse de Mihal Gramatopo! (1—16, 18—23 a, 26), 
Sorin Mărculescu (17, 24) şi Gheorghe Székely (25). 

PUTEREA FRUMUSEȚII 


Jan Dlugosz, Historiae Polonicae (Istoria Poloniei), 
I (A. Przezdziecki, 1873, vol. I, p. 70) 


2a. Friiele principatului polonezilor au fost 
date, cu consimțămiîntul tuturor, unicei fiice a lui 
Krakus, numită Wanda, ceea ce înseamnă în lati- 
neşte undiţă. ... (celorlalte calități) li se adăugau 
forma deosebită a trupului şi înfăţişarea atît de 
plăcură a trăsămrilor încît numai ce se ivea, că 
şi atrăgea asupră-i gîndurile și simțămintele tutu- 
ror, atit de mare fusese dărnicia naturii care o 
copleşise cu darurile înzestrării. Numele și l-a că- 
pătat grație frumuseţii staturii, căci în strălucirea 
ci trăgea la dînsa, ca pescarul cu undița, pe ori- 
şicine se dedica dragostei și admiraţiei sale. Avea 
un chip atrăgător, o înfățișare plăcută, darul vor- 
birii, întregind astfel frumuseţea fizică cu aceea 
spirituală şi fermecîndu-și ascultătorii prin dul- 
ceața rostirii. 


SIMBOLISMUL FORMELOR 


Chronicon S. Benigni Divionensis (Cronica sf. Be- 
nignus din Dijon), 1001—1031 (Mortet, p. 26). 


3. Forma, şi subtilitatea (subtilitas) nu sînt fără 
motiy explicate prin litere celor mai puțin cul- 
tivați, căci multe elemente ale operei sînt făcute 
cu înţeles mistic şi trebuie puse mai degrabă pe 
seama inspiraţiei divine decît pe cea a priceperii 
artistului. 


Pierre de Roissy, Manuale de mysteriis ecclesiae 
(Despre tainele Bisericii)  (Mortet-Deschamps, 
p. 185) 


4. Pietrele cubice simbolizează cele patru vir- 
tuţi ale sfinţilor care sînt: cumpătarea, dreptatea, 
curajul și înţelepciunea. 

Guillaume Durand, Rationale divinorum officio- 
rum (Explicarea sfintelor slujbe), I, 3, 21 şi 22 
5. Florile și arborii cu fructe sînt pictaţi în bi- 


serici pentru a reprezenta rodul faptelor bune care 
247 cresc din rădăcinile virtuţilor, Felurimea picturilor 


indică felurimea virtuţilor. Virtuţile sînt pictate 
cu chipuri de femei pentru că acestea bucură şi 
dau hrană. De asemenea tavanele împodobite, nu- 
mite şi laqwearia, lucrate pentru înfrumusețarea 
casei, reprezintă pe slujitorii mai puţin învăţaţi 
ai lui Hristos care fac cinste Bisericii nu prin 
ştiinţa, ci doar prin virtuțile lor. 


Gesta abbatum trudonensium (Istoria abaţilor din 
Saint-Trond), 1055—1058, (PP, 173, c. 318, 
Morter, p. 157) 


6. Construcţia acestei biserici era, ca a tuturor 
celorlalte, bine făcută, după părerea doctorilor, în 
sensul că se putea spune că e alcătuită după statura 
corpului omenesc. Ea avea, şi se vede că încă mai 
are, un sanctuar despărțit de un cancel, drept cap 
şi gît, un cor cu bănci drept piept, transeptul, de 
o parte şi de alta a corului, întins ca două mîneci 
sau aripi în chip de brațe și palme, nava drept 

Întec şi transeptul inferior aidoma a două aripi 
întinse spre sud şi nord, drept coapse și gambe. 
DIFERITELE ÎNDATORIRI ALE ARTEI 


Honorius din Autun, De gemma animae (Despre 
podoaba sufletului), 1, 141 (Mortet-Deschamps, 
p. 16; P.L., 172, c. 588) 

7. Candelabrele (corona) se atîrnă în biserică 
din trei motive: mai întîi, pentru că în acest fel 
se împodobește biserica şi se luminează cu lumi- 
nările lor; apoi, pentru ca vederea acestora să 
amintească celor ce servesc cu credință aici pe 
Domnul că primesc coroana vieţii şi lumina bucu- 
riei; şi în al treilea rînd, spre a ne aduce aminte 
de cerescul Ierusalim, după a cărui asemănare par 
a fi făcute. 


EFECTUL PUTERNIC AL ARTEI 


Cronica episcopiei din Le Mans, între 1145 și 1187 
(Morter, p. 166) 

8. Imaginile pictate aici (în capelă), cu un ta- 
lent (ingenio) demn de toată admiraţia, atrag nu 
numai ochii privitorilor, fiind cu atît mai arā- 
toase cu cît redau formele unor. fiinţe vii, ci și 
mintea celor care, concentrîndu-și atenţia asupra 


La | 


lor, se bucură într-atîta încît își uită de treburile 
proprii. 


Cronica minăstirii Saint-Germain-l'Auxerroi, XVII, 
1258—1278 (Mortet-Deschamps, p. 76) 


Frumuseţea (amoenitas) plăcută a clădirilor păs- 
trează şi împrospărează corpul omului, bucură și 
întăreşte inima. 


VALOAREA RELIGIOASĂ ȘI ARTISTICĂ A ARTEI 


Guibert din Nogent, De vita sua (Autobiografie), 
1, 2 (P.L. 156, c. 840) 


9. Într-o statuie păgînă din indiferent ce ma- 
terial, este prețuită forma potrivită fiecărei părți. 
Pe bună dreptate Apostolul (I Cor., 8, 4) nu- 
mește statuia un nimic sub raportul credinței, so- 
cotind-o mai profană decît oricare alt lucru, to- 
tuşi realizarea proporționată a membrelor aces- 
teia e demnă de laudă. 


ÎMPOTRIVA ARTEI ORNAMENTALE 


Annales ordinis Cartusiensis (Analele ordinului 
Curtusian), XL, (P.L., 143, c. 655; Mortet, p. 357) 


10. Despre ornamente. Nu avem în biserică or- 
namente de aur sau de argint în afară de potirul 
şi țeava prin care se soarbe sîngele Domnului; am 
renunţat la odăjdii şi tapiserii. 


Instituta generalis capituli cisterciensis (Hotăririle 
Capitulului general al cistercienilor), de la 1138, 
art. 20 (Nomast. Cist., 1892, p. 217) 


11. Oprim să se facă în bisericile noastre sau în 
vreo clădire a vreunei mînăstiri sculpturi sau pic- 
turi, pentru că atunci cînd se dă atenţie acestora, 
se neglijează folosul pioasei meditații şi disciplina 
demnităţii credinței; avem totuşi cruci de lemn 
pictate. 

Statutul minoriţilor din 1260 (Mortet-Deschamps, 
p. 285). 
12. Deoarece căutarea frumuseţii (curiositas) şi 


wr ce este peste trebuință (superfluitas) sînt ne- 
249 mijlocit opuse sărăciei, poruncim să se evite prima 


în ce priveşte picturile, sculpturile, ferestrele, co- 
loanele şi altele de acest fel ale clădirilor şi tot 
ce este peste trebuință în a lor lungime, lăţime şi 
înălțime, după condiţiile locului. Sa nu se facă 
nicăieri clopotniţa bisericii asemenea unui turn și 
nici ferestre din sticlă cu reprezentări fie turnate 
fie pictate în afară de cea principală din spatele 
altarului cel mare al corului, uda pot fi repre- 
zentați Hristos pe cruce, fericita Fecioară, fericiţii 
Ioan, Francisc şi Anton. 


Dialogus inter cluniacensem monachum et cister- 
tiensem (Dialog între un monah benedictin şi altul 
cistercian) (Martene-Durand, c. 1584) 


13. Picturile frumoase, diferitele sculpturi, toate 
împodobite cu aur, hainele alese şi scumpe, tapi- 
seriile minunate, lucrate cu mulțime de culori, fe- 
restrele împodobite şi costisitoare, geamurile co- 
lorate cu safir, capele și odăjdiile ţesure cu aur, 
potirele din aur bătut cu pietre, literele aurite din 
Cărţi, toate acestea sînt cerute nu de nevoia folo- 
sinței lor, ci de pofta ochilor. 


Pierre Abélard, Epistola octava ad  Heloisam 
(Epistola a opta către Heloisa) (Cousin, I, 179; 
Mortet-Deschamps, p. 44) 


14. Podoabele unei capele să fie folositoare și 
nu fastuoase (superflua); mai mult cuviincioase 
decît costisitoare. În lăcaş să nu se afle nimic fă- 
cut din aur sau argint în afara unui singur potir 
de argint sau a mai multora, dacă e nevoie. De 
mătase să nu fie nici o podoabă afară de stole 
sau „fanone”, și nici o imagine sculptată. 


Hugo din Fouilloi, De claustro animae (Despre tem- 
nița sufletului) II, 4 (P.L., 176, c. 1019 s) 


15. O, minunată dar perversă desfătare! Clădi- 
rile fraților să fie umile și nu fastuoase (superflua), 
adăpostitoare ale virtuţii şi nu ale voluptăţii. Piatra 
este utilă în construcție, dar la ce bun sculptura 
în piatră? Ea a fost folosită la construcția Templu- 
lui pentru că reda simboluri și pilde. Citească-se 
Facerea în carte și nu pe perete! 

|lonorius din Autun, Despre podoaba sufletului, 
|, 171 (Morter-Deschamps, p. 18) 


16. Este bine să se clădească biserici și, odată 
înălyare, să fie împodobite cu vase, odăjdii şi cu 
alte podoabe; mult mai bine este însă ca valoarea 
acestora să fie cheltuită pentru folosul săracilor 
și fiecare să-şi depună averea prin mîinile nevoia- 
yilor în sipetele cerești, pregătindu-și acolo un dar 
nu pieritor, ci etern. 


FHAGILITATEA FRUMUSEŢII 
Liclinant din Froidmont, Les Vers de la Mort 
(Kerne despre moarte) (ed. F. Wulff & E. Wal- 
werg, VV. 97 şi urm.) 
17. Ce-i tot ce-un veac osîrdnic face? 
În clipă moartea tot desface... 
Ce-i frumuseţea, bogăția, 
Ce-i fala, ce e măreţia, 
Cînd moartea după plac pe noi 
Aruncă secere şi ploi. 


DOMNUL TREBUIE CINSTIT ŞI CU FRUMUSEȚEA 
I3XTERIOARĂ 

Suger, abatele de la Saint-Denis, De administra- 
tione (Despre darea cuminecăturii), XXXIII (Pa- 
nofsky, p. 64—66) 


18. Mărturisesc că acest lucru mi-a plăcut cel 
mai mult, ca tot ce-i mai de preț, tot ce e foarte 
prețios să servească înainte de toate dării sfintei 
cuminecături. Vase de aur trebuie să primească 
sîngele lui Isus Hristos, pietrele preţioase și de 
loarte mare valoare între toate creaţiile firii tre- 
buie arătate cu deplină pietate și neştirbită supu- 
nere. Potrivnicii noştri spun că pentru luarea cu- 
minecăturii e de ajuns un cuget pios, un suflet ne- 
întinat, un gînd pătruns de credință. Și noi ad- 
mitem că mai ales acestea sînt necesare. Susţinem 
însă că puritatea lăuntrică trebuie slujită cu toată 
demnitatea lumească ... cu toate podoabele vizi- 
bile ale sfintelor vase de cult. 


FRUMUSEȚEA ÎNALȚĂ CUGETUL 
CĂTRE SFERA IMATERIALĂ 


Suger, ibidem (Panofsky, p. 60—64) 


19. Am împodobit (în biserica Saint-Denis) al- 
tarul minunat ca operă şi plin de bogăţie... cu un 
basorelief demn de admiraţie pentru forma și ma- 
terialul lui, încît se poate spune că „opera a În- 
trecut preţiosul material“ (Ovidius, Metamorfoze, 
II, 5). Şi deoarece prin tăcuta luare de cunoștință 
a văzului nu poate fi uşor înţeleasă din descriere 
felurimea materialelor întrebuințate: aur, geme şi 
mărgăritare — îmbinare pe înțelesul doar al în- 
văţaţilor — am făcut să fie explicată prin cuvinte 
scrise toată strălucirea plšcutelor alegorii. Desfă- 
tat de podoaba casei Domnului, de înfățișarea 
multicoloră a nestematelor, mă simt sustras griji- 
lor exterioare și purtat de la cele materiale spre 
cele nemateriale, căci pioasa meditaţie mă în- 
deamnă a zăbovi în contemplarea feluritelor vir- 
tuţi. Mi se pare că mă văd pe mine însumi așezat 

e o străină întindere care nu era nici pe de-a 
întregul în întinarea lumii, nici cu totul în puri- 
tatea cerului şi că, prin îndurarea Domnului, mă 
puteam înălța în mod analogic din acea lume in- 
ferioară către aceea superioară. 


ÎN SPRIJINUL ARTEI ORNATE 
Epistola Baldrici ad fiscannenses monachos (Scri- 


soarea lui Baudri de Bourgneil către călugării din 
Fécamp) (Montet, p. 343). 


20. Se spune despre biserica aceea că e o poartă 
a raiului și palatul lui Dumnezeu însuși, asemuin- 
du-se cu cerescul Ierusalim; strălucește de aur și 
argint și este împodobită cu mătăsuri. 
VALOAREA ŞI FOLOSUL ARTEI 


Teofil Presbiterul, Schedula diversarum artium 
(Descrierea feluritelor arte), cartea I, prefaţă (Ilg, 
p. 5—7) 

21. Gândul cel bun al credincioșilor să nu negli- 
jeze ceea. ce prevederea iscusită a înaintaşilor ne-a 


Wansmis pină în vremea noastră. Cu tot nesaţiul 
să se straduiască omul să primească și să stăpi- 
mească ceea ce Domnul i-a dat spre veșnică moş- 
tenire. Cu această moştenire însă nimeni să nu se 
laude ca şi cum ar avea-o doar pentru sine și de 
la sine, ci să se bucure cu umilință întru Domnul 
de la care şi prin care sînt toate și fără de care 
nu-i nimic. Tu deci, oricine ești, prea iubite fiu, 
căruia Domnul ţi-a zidit în inimă dorinţa de a 
scruta vastul cîmp al feluritelor arte şi de a culege 
de acolo ce-ţi place, dăruindu-re cu minte și zel, 
nu dispreţui cele ce sînt de prep și de folos. 


„CURIOSITAS“ 

Dominico Gondissalvi, De divisione philosophiae 

(Despre împărțirea filosofiei), prolog (Baur, p. 4) 
22. Curiozităţi sînt acelea care nu sînt de fo- 

los nici traiului, nici nu desfată trupul, ci hrănesc 

ambiția şi mîndria, cum ar fi averea netrebuin- 

cioasă şi tezaurizarea bogățiilor. 

ARTA ŞI CUNOAŞTEREA 


Cronica catedralei din Milano, 1398 (Caetano, 
p. 209) 


Părerea arhitecţilor italieni: 


23. Ştiinţa geometriei nu trebuie să-și afle lo- 
cul între aceste lucruri (în arhitectură), căci ştiinţa 
pură e una şi arta e alta. 


Părerea lui J. Mignot: 
23a. Arta fără ştiinţă nu e nimic. 
ARTĂ ŞI GEOMETRIE 
Villard de Honnecourt (Hahnloser, p. 36) 


24. Aici începe arta desenului după natură (li 
force des trais de portraiture), aşa cum ne învaţă 
arta geometriei spre a lucra lesne. 


M. Roritzer, Von der Fialen Gerechtigkeit, 1486 
(Heideloff) 


25. Dacă vrei să schițezi un plan pentru un 
253 pinaclu în maniera cioplitorilor în piatră, înte- 


meindu-te strict pe geometrie, să începi prin a 
face un pătrat. 


M. Roritzer, Von der Fialen Gerechtigkeit, 1486: 
Dedicaţie (Heideloff, p. 102) 


Pentru a o mulțumi 'pe Înălțimea Voastră și 
pentru a contribui la folosul public şi întrucît fie- 
care artă are materie, formă şi roporţii, am în- 
cercat cu ajutorul Domnului să d sluşesc cîte ceva 
din arta geometriei și mi-am propus mai întîi să 
încep cu Însuși meșteșugul construcţiei în piatră, 
în care proporţiile reies din temeiul geometriei prin 
împărțirea cu compasul, şi să explic cum trebuie 
aduse la scara corectă. 

LIBERTATEA ARTIŞTILOR 


Guillaume Durand, Explicarea sfintelor slujbe, 1, 
3, 22. 


26. Diversele povestiri, atît ale Noului cît și 
ale Vechiului Testament, sînt pictate după bunul 
plac al artiștilor căci: „pictorii şi poeţii totdeauna 
au avut dreptul să-ncerce orice“. 


5. BILANŢUL TEORIEI ARTELOR ŞI 
PROGRAMUL ESTETICII FILOSOFICE 


Teoriile poeziei, muzicii şi artelor plastice se deo- 
scbeau considerabil una de cealaltă în Evul Mediu, 
în ciuda faptului că poezia era considerată o ra- 
mură a muzicii. Fiecare privea arta dintr-un punct 
de vedere diferit; totuşi, întrucît erau produsul 
aceleiaşi epoci, aveau, în ciuda diferențelor, anu- 
mite trăsături în comun. 


1. CONCEPŢIA COSMOLOGICĂ DESPRE 
ARTĂ. Muzica era tratată ca o ramură a cosmo- 
logiei. Se presupunea că (4) armonia e o proprie- 
tate a cosmosului (musica mundana), iar nu o 
invenţie a omului: omul nu o creează, ci doar o 
descoperă. (b) Armonia guvernează nu numai uni- 
versul material, ci și lumea spirituală (musica spi- 


vitualis). (c) Armonia e mai inteligibilă spiritului 
decît simţurilor. Sunetele plăcute sînt numai o 
manifestare, nu esența armoniei, (d) Armonia ce 
poate fi găsită în operele muzicale nu se poate 
compara cu armonia cosmosului. (e) E, aşadar, mai 
important să percepi armonia cosmosului decît să 
produci o armonie proprie. Astfel, esențial pentru 
muzician este ceea ce știe, nu ceea ce face. Adevă- 
raul muzician este omul care înțelege armonia 
existenței. 

Potrivit acestei vederi, arta își are temelia în cos- 
mos, nu în om. Ea aparţine mai degrabă cunoașterii 
decît creativităţii, spiritului mai degrabă decît sim- 
țurilor. A fost iniţial o noţiune filosofică. Ea a fost 
preluată de muzicieni, dar, în Evul Mediu, mu- 
zicienii erau ei înşişi mai degrabă filosofi, cerce- 
tători ai armoniei decît compozitori sau executanți. 


Această viziune nu era originală, ea poate fi gä- 
sită în Antichitate, după, cum nu era nici limitată la 
muzică, putindu-i-se găsi paralele în Teoria arhitec- 
turii, Arhitecţii credeau și ei că trebuie să respecte 
în clădirile lor proporţiile naturii. Această viziune 
n-a constituit totuși conţinutul teoriei artei, ci nu- 
mai cadrul sau, ca să folosim o metaforă poate mai 
nimerită, fundalul ei. 

2. CONCEPŢIA MATEMATICĂ DESPRE 
ARTĂ. Concepţia, cosmologică despre muzică se 
îmbina cu concepţia matematică, și anume că ar- 
monia care se găseşte în univers și care trebuie im- 
plantată în arta umană, se bazează pe raporturi 
numerice. Aceasta era mai mult decit ideea „de 
fundal“ , ea alcătuia însuşi conţinutul teoriei mu- 
zicii. Ca şi concepţia cosmologică, ea provenea de 
la pitagoricieni. Era în primul rînd o concepție 
muzicală si nu mai avea aceeași importanță cînd era 
încorporată în teoria altor arte. 

În artele plastice, elementul matematic apare în 
teoria modulului și a modulării, combinînd concep- 
ţia matematică despre artă cu cea cosmologică. Fie- 
care obiect din natură îşi are „modulul“ sau uni- 
tatea sa de măsură şi este construit pe principiul 

255 multiplicării modulului. Proporţiile lui por fi ex- 


primate numeric. Același lucru îi era cerut artei, 
adică picturii și arhitecturii. Artistul, ca şi na- 
tura, trebuie să construiască sau să picteze pe prin- 
cipiul modulului. Această teorie a artelor plastice 
corespundea concepției matematice despre muzică. 

După cum modulul este echivalentul piciorului 
din poezie, la fel şi teoria modulării este echiva- 
lentul metricii. Mai exista însă şi altă expresie 
a concepției matematice despre frumos şi artă. Co- 
dificînd. poezia și edictînd reguli absolute pentru 
fiecare gen literar, teoreticienii medievali presu- 
puneau că poezia e supusă unor legi universale. 
Şi aici e o analogie între poetica medievală și 
teoria medievală a muzicii. 

3. CONCEPȚIA TEOLOGICĂ DESPRE 
ARTĂ. Și concepția teologică despre artă era ti- 
pică pentru Evul Mediu. Ea era exprimată în mo- 
dul cel mai limpede în teoria artelor plastice. Mu- 
zicianului i se pretindea să reveleze armonia lumii, 
pictorului să-l reprezinte pe, Dumnezeu, pe baza 
ipotezei că frumosul există în cosmos şi că fru- 
mosul suprem poate fi găsit în Dumnezeu. Aceste 
teorii erau corelative. Cosmosul, fiind opera lui 
Dumnezeu, era considerat ca reflex al frumuseţii 
lui. Au apărut îndoieli în legătură cu întrebarea 
dacă Dumnezeu poate fi reprezentat în artă. Aceste 
îndoieli au dat naştere mișcării iconoclaste din 
Bizanţ. Dar chiar dacă artistul nu-l reprezenta pe 
Dumnezeu, el era totuși conştient de faptul că re- 
prezenta operele lui Dumnezeu. Concepţia medie- 
vală implica o estetică simbolică. lemporalul era 
un simbol al lumii eterne. Aceasta se aplica mai 
ales în pictură şi sculptură, găsindu-și însă o apli- 
caţie şi în arhitectură, a cărei menire era să sım- 
bolizeze existenţa transcendentă. Marile catedrale 
gotice erau nu numai lăcașuri de cult, ci şi simbo- 
luri ale împărăției cerești. 


Întoomai cum concepţia cosmologică despre mu- 
zică era numai „fundalul“ teoriei muzicii, la fel 
şi concepția teologică nu era altceva decît un fun- 
dal al teoriei artelor plastice. În introducerea şi 
încheierea tratatelor despre artele plastice, citito- 
rilor li se amintea că artistul e dator să-l slu- 

jească pe Dumnezeu, dar că altminteri materia 
tratată e de natură tehnică: Teofil descria cum 
se amestecă culorile sau cum se colorează sticla, 
iar arhitectul Rorirzer descria cum se efectuează 
triangularea edificiilor. Şi totuşi, teoria medievală 
n artei avea un fundal metafizic cosmologic și 
teologic totodată. 

4. TEORIA PE DOUA PLANURI. Pe teme- 
iuri metafizice, artistul era încurajat să năzuiască 
dincolo de lucrurile materiale. Întrucît însă nu pu- 
tea reprezenta decît ceea ce vedea cu ochii, teoria 
artistică trebuia să ţină seama de acest fapt. Ast- 
fel, ca s-a dezvoltat atît pe un plan empiric cît și 
pe unul metafizic. 

Rolul artei era înţeles în două feluri: arta tre- 
buia să fie pusă în slujba lui Dumnezeu şi totodată 
să bucure ochiul, să înalțe spiritul şi să amuze. 
Teoria artistică se ocupa deopotrivă de conținut 
si, de formă. Poezia trebuia să aibă un conţinut 
pios, dar trebuia să fie în acelaşi timp, și mește- 
sugit compusă şi melodioasă; trebuia să fie ele- 

vată, dar şi elegantă. Deşi în poetică unele genuri 

literare erau preferate ca fiind superioare altora, 
erau tolerate şi cele inferioare. Deși în teoria mu- 
zicii muzica universului deţinea locul privilegiat, 
era analizată şi muzica umană instrumentală. Și 
cu toate că în teoria artelor plastice tot ceea ce 
putea fi privit ca un simbol al eternității se bucura 
de cea mai mare preţuire, foarte apreciate erau şi 
somptuozitatea formei și coloritului, ca şi repre- 
zentarea veridică chiar pînă la iluzionism. Ca 
exemplu de perfecţiune a formei. era dată nu nu- 
mai arta creştină, ci şi cea păgînă. Expresia era 
de asemenea recomandată. Se făcea o distincţie 
între pulchritudo şi venustas sau armonie internă 
şi ornamentare exterioară; ornamentul era pre- 
tuit, deși în mai mică măsură decît armonia. Teo- 
ria picturii era formulată alternativ în limbajul 
teologilor sau în cel al laicilor şi artiștilor. 

Fstetica vremii alterna între orientarea metafi- 
zică şi cea empirică. Ea punea probleme ca: oare 
frumosul poate fi perceput contemplînd lucruri 

suprem, el e cu neputinţă de „perceput? I se pot 
aduce oare lui Dumnezeu prin intermediul artei 
servicii demne de el? Oare omului îi este îngă- 
duit să practice alte arte decît aceea utilizată în 
slujba lui Dumnezeu? 

Evoluţia care a avut loc în teoria artei din 

Evul Mediu a constat în dezvoltarea treptată, a 
aspectului nemijlocit, sensibil şi uman. Tema prin- 
cipală a teoriei muzicale timpurii era musica mun- 
dana şi spiritualis, dar teoria muzicală mai tîr- 
zie a inclus musica instrumentalis sau muzica su- 
netelor, produsă de om. Pe considerentul că rolul 
artei e de a înfățișa frumosul etern, teoriile mai 
vechi nu acordau nici o atenţie creativităţii în artă. 
Mai tîrziu însă, cînd artiştii începuseră să repre- 
zinte natura din ce în ce mai fidel şi ca valoare în 
sine (adică nu tocmai ca pe un simbol), această 
schimbare s-a reflectat, fireşte, în teoria artistică. 

Teoria medievală a artei poate fi definită în 
termeni generali prin următoarele trei trăsături: 
1, concepţia cosmologică despre frumos, care și-a 
găsit expresie mai cu seamă în teoria muzicii, 
2. concepția teologică despre frumos, exprimată 
mai, ales în artele plastice, si, 3. existența simul- 
tană a concepției metafizice şi a aceleia empirice, 
Deşi teoria medievală avea un fundal cosmologic şi 
teologic, conţinutul ei era în mare măsură empiric şi 
provenea din experiența artistică. Experienţa artiș- 
tilor și a cunoscătorilor a început să se infiltreze în 
teoria artei mai ales în secolul al XII-lea, odată 
cu apariţia marii arte a Evului Mediu. 

5, FILOSOFIA MEDIEVALĂ. În veacul ur- 
mător însă, cînd a înflorit filosofia scolastică, prin- 
cipala contribuţie la estetică s-a datorat filoso- 
filor”. Schimbarea n-a acţionat în profunzime: 
teoria specifică a artei era construită pe ipoteze 
cosmologice şi teologice, la fel ca şi estetica 
scolasticilor. Teoria artei şi frumosului nu se dis- 
tingea prin nimic deosebit în nici unul din cazuri: 


* W, Tatarkiewlcz, Historia filozofii, vol. |, ed. a 5-a, 
1958, în speclal pp. 307 şi urm. — E. Gilson - P. Böhner, 
History of Christian Philosophy in the Middle Ages, 1955, 

În primul, se încurca în observaţii tehnice, iar în 
cel din urmă, în idei filosofice generale. Şi totuși 
rezultatele au fost diferite: autorii tratatelor des- 
re arte au îmbogăţit estetica prin observaţiile 
[i scolasticii au dat o mai mare precizie con- 
ceptelor ei. 

Forţa filosofiei medievale a stat în caracterul ei 
colectiv. :A fost dezvoltată de sute de învățați, ge- 
neraţie după generaţie, şi cu toţii au lucrat în 
mod constant pe baza acelorași postulate și tot- 
deauna cu aceeași intenţie. De aceea a fost ca- 
pabilă să producă un sistem uniform și să reali- 
zeze o unanimitate a principiilor pe care filoso- 
fia n-o mai cunoscuse şi nu avea s-o mai cunoască 
vreodată. Aceasta a făcut însă în același timp ca 
ea să fie tradiţională şi impersonală. Observaţia 
e valabilă atît în ceea ce priveşte estetica filoso- 
fică a Evului Mediu cît și celelalte ramuri ale 
filosofiei. 

Filosofia medievală era adaptată doctrinei creş- 
tine: era spirituală (prin faptul că recunoștea 
atît spiritul cât și materia), ierarhică (prin recu- 
noaşterea superiorității spiritului asupra materiei), 
şi pătrunsă de gîndul eternității şi de idei morale. 
Nu era integral teologică pentru că nu se ocupa 
în exclusivitate de Dumnezeu, ci și de lume; dar 
ideea de lume ca creaţie a lui Dumnezeu fi con- 
ferea un fundal teologic. Această idee alcătuia și 
fundalul esteticii medievale, dar ea nu-i epuiza 
nicidecum conţinutul. 

Adevărurile fundamentale ale scolasticii erau 
derivate din credință, funcţia ei fiind explicarea 
acestor adevăruri. Astfel, premisele ei erau reli- 
pioase, iar aspiraţiile ei raţionale. Dar nu toată 
filosofia medievală a fost scolastică. Exista şi o 
filosofie umanistică. Estetica medievală a îmbrăcat 
ambele forme. 

Istoricii au relevat adeseori analogiile dintre fi- 
losofia medievală şi arta medievală, dintre filo- 
sofia scolastică şi arta gotică”. Şi sînt într-adevăr 


* E. Panofsky, Gotic Architecture and Seholasticism, 
Pennsylvania, 1951. 


analogii. Ca și stilul gotic, scolastica se întemeia 
pe tradiţie. Arta gotică păstra proporţiile tradi- 
ționale; filosofia scolastică se baza pe o „con- 
cordantia“ a autorităților. Ca şi arta gotică, scolas- 
tica a trecut în momentul ei de apogeu de la idea- 
lism la realism. Existau numeroase legături între 
filosofia scolastică şi arta contemporană, aceasta 
fiind și mai adevărat în cazul esteticii scolastice. 

Filosofia medievală şi-a păstrat legătura cu filo- 
sofia antică și -a depus mari eforturi pentru a 
recupera operele marilor filosofi ai Antichității, ca 
şi pentru a-i interpreta şi modifica în spirit creştin. 
Nu putea fi de acord cu concepţiile materialiste ale 
epicurienilor sau cu concepțiile sceptice ale lui 
Piron dar Platon şi Aristotel au constituit 
pentru ea, pe rînd, surse și totodată mari autorităţi. 

În pofida similarităţii postulatelor fundamen- 
tale din toate orientările ei, filosofia medievală 
nu era lipsită de varietate. Chiar în scolastică au 
apărut două mari tendinţe în secolul al XIII-lea, 
una bazată pe Platon şi cealaltă pe Aristotel și 
numite augustinism şi tomism după iniţiatorii lor, 
Augustin și Toma din Aquino. În unele locuri, fi- 
losofia mistică s-a dezvoltat umăr la umăr cu 
scolasticismul. S-a dezvoltat şi o filosofie bazată 
pe studii ştiinţifice și umanistice. În secolul al 
XII-lea, aceasta şi-a avut centrul la Chartres, iar 
în secolul al XIII-lea la Oxford. Dezvoltarea fi- 
losofiei şi diversificarea ei au început în secolul 
al XII-lea, atingînd apogeul în secolul al XIII-lea. 

Această diversitate şi-a găsit expresie în este- 
tică. Și-au spus opiniile asupra ei naturalişti şi 
umaniști, din Chartres şi Oxford deopotrivă; dar 
şi misticii cistercieni conduși de Bernard din Clair- 
vaux, și misticii timpurii de la mânăstirea Sf. Vic- 
tor din Paris; printre ei, Hugo de la Sf. Victor s-a 
ocupat de estetică într-o manieră mai tehnică. În 
cadrul metodei și sistemului scolastic, estetica a 
apărut abia în secolul al XIII-lea, cu Guillaume 
d'Auvergne, curînd însă cei mai eminenţi scolas- 
tici, Bonaventura și Toma din Aquino, şi-au adus 
contribuţia la dezvoltarea ei. 

6. ESTETICA FRUMOSULUI ŞI ESTETICA 
ARTEI. Într-un sistem religios ca filosofia medie- 
vală, frumosul şi arta, explicabil, nu erau pe pri- 
mul plan. Estetica nu era tratată ca o disciplină 
separată şi nici ca o ramură esenţială a filosbfiei. 
loarte puține tratate i s-au consacrat anume. Pro- 
blemele ei erau atinse marginal, ocazional și cu 
titlu de comparaţie, mai ales în discutarea altor 
probleme. În consideraţiile despre Dumnezeu și 
cieaţie, se discutau cu precădere binele şi adevă- 
rul, dar şi frumosul. Aceasta s-a întîmplat în 
multe rînduri, și sînt puţine _ Sententiae, Disputa- 
tiones sau Summae în care să nu se ivească pro- 
blema frumosului. 

In Evul Mediu, problemele specifice legate de arte 
erau discutate nu atît în lucrări filosofice, cît în 
tratate specifice de poezie, retorică, muzică sau 
pictură, o estetică „de jos“ care s-a dezvoltat din 
experiența artiştilor. În secolul al XII- lea, cele 
duuă ramuri ale esteticii medievale — estetica ar- 
tiştilor și estetica filosofilor, estetica tehnică și cea 
scolastică, estetica „de jos“ şi estetica „de sus“, 
oria frumosului şi teoria artei — s-au reunit. 
Prin secolul al XIII-lea, a predominat estetica fi- 
losofică. 

FĂ POEZIE ȘI FILOSOFIE. Una din temele 
explorate În estetica filosofilor era raportul dintre 
artă şi ştiinţă, în particular dintre poezie și filoso- 
lie. Filosofia este o concepţie despre lume, ceea ce, 
într-un sens, e şi poezia, deși în alt mod. De aici 
se ridică întrebarea: care concepție este mai potri- 
vită? Această problemă îi stimulase odinioară pe 
Platon şi pe alți greci, dar ea fusese dată mult 
timp uitării în Evul Mediu, nefiind resuscitară de- 
cît în secolul al XII-lea, odată cu reapariţia filo- 
solie platonice. 

Adevărata cunoaştere, după opinia lui Platon, 
se găsea doar în filosofie, şi pretențiile poeziei 
crau privite de el ca neîntemeiate. Totuși, ideile 
lui s-au infiltrat î în secolul al XII-lea pe diferite 
canale, nu numai în mod direct prin operele lui, 
ci şi prin Cicero, Augustin și misticii neoplatonici, 
fiecare dintre aceştia adoptînd cîte un punct de 


vedere oarecum diferit despre meritele comparative 
ale poeziei și filosofiei“. În secolul al XII-lea 
existau cel puţin patru atitudini în această pri- 
vință. Logicianul Abélard, situîndu-se cel mai 
aproape de Platon, îi contesta poeziei orice valoare 
cognitivă, ea fiind simplă ficțiune. Bernardus Sil- 
vestris, filosof al naturii din şcoala de la Chartres, 
inspirat de Timaios, sesiza în poezie un anumit 
grăunte de cunoaştere prezentat alegoric şi conchi- 
dea că poezia ar putea fi un adaos la filosofie. Ioan 
din Salisbury, un umanist care se inspira din 
Cicero, avea o părere mediocră despre poezie pe 
temeiul obscurităţii ei, dar îi recunoștea o valoare 
educativă. În sfîrşit, poetul Hildebert din Lavar- 
din nu numai că susținea critica lui Platon împo- 
triva poeziei, ci chiar o extindea — contrar lui 
Platon — asupra filosofiei înseși, afirmînd că 
adevărata cunoaștere era conținută numai în 
Biblie. 

Oricât de irelevante ar putea părea astăzi aceste 
argumente, ele au fost prea caracteristice epocii pen- 
tru a le ignora. Ele arată cît de variat era spectrul 
reflecţiei despre artă începînd din secolul al XII-lea 
încoace, chiar în interiorul curentului platonic. 
Această varietate avea să crească în secolul al 
XIII-lea pe măsură ce se afirma influenţa lui 
Aristotel și a filosofilor arabi. 


6. ESTETICA CISTERCIANĂ 


1. BERNARD ŞI ELEVII LUI. Marele ordin cis- 
tercian a fost fondat în Franţa la sfîrșitul seco- 
lului al XI-lea. El a înflorit sub sf. Bernard în 
cel de-al doilea pătrar al secolului al XII-lea şi 
a devenit un centru de misticism, spiritualitate şi 
ascetism. Bernard, abatele mînăstirii din Clairvaux, 
era scriitor şi conducător religios, filosof mistic 
şi duşman intransigent al ereziei. El şi-a pus pece- 
tea personalităţii sale asupra ordinului și influența 


* R. McKeon, „Poetry and Philosophy in the 12th Cen- 
tury“, în Crities and Criticism, ed. R. S. Crane, 1954. 

lui a făcur ca ori de cîte ori cistercienii s-au ocu- 
pat de filosofia artei, această filosofie să fie mis- 
tică, iar arta ascetica. Artele de care s-au ocupat 
cel mai intens au fost muzica și arhităctura. Au 
«reat o arhitectură „cisterciană“ specială, care s-a 
dezvoltat din misticismul şi ascetismul lor. 

Din interesul lor combinat pentru filosofie și 
artă, Bernard și cistercienii de după el au produs 
v filosofie a artei specific cisterciană. Nici Ber- 
nard, nici urmaşii lui n-au scris tratate de estetică, 
procedînd aici la fel ca majoritatea filosofilor și 
teologilor medievali, dar s-au referit la estetică în 
vatatele lor filosofice şi teologice. Sursa principală 
în opera lui Bernard este reprezentată de Predi- 
cile despre Cintarea cîntărilor (Sermones in Can- 
tica canticorum). A devenit o tradiţie printre cis- 
tercieni să comenteze Cintarea cîntărilor şi să-și 
expună propria lor estetică în aceste comentarii. 
Avem Commentarii in Cantica canticorum de 
Toma din Cîteaux şi Expositio in Cantica canti- 
corum de Gilbert Foliot, episcop al Londrei 
(m. 1187). Concepţiile estetice ale lui Baldwin, 
episcop de Canterbury, sînt conţinute în lucrarea 
sa Tratat despre salutul îngeresc. 

2. ESTETICA SPIRITUALISTĂ. Filosofia lui 
Bernard şi îndeosebi estetica lui” se situa în des- 
cendenţa directă a lui Platon și a neoplatonicilor. 
Era o filosofie a spiritului. Dar între Bernard şi 
Platon stătea Augustin, iar între el și Plotin, 
Pseudo-Dionisie, astfel încît filosofia lui era în 
acelaşi timp mistică, evanghelică și ascetică. 

Relativ puţin din latura mistică a acestei filo- 
sofii apare însă în estetica lui. Caracteristica esen- 
vială a misticismului creştin și îndeosebi a misti- 
cismului lui Bernard, era credința că omul poate 
atinge gradul cel mai înalt de cunoaștere și perfec- 
țiune și își poate depăşi capacitatea mentală natu- 
rală prin ajungerea la adevăr. Dar acesta putea fi 
atins numai trecînd prin mai multe stadii: cele 
patru stadii ale iubirii şi cele douasprezece stadii 


* R. Assunto, „Sulle Idee estetiche di Bernardo di Chla- 

ale smereniei. Pe drum, se întîlnește frumosul. Po- 
trivit unisticilor de la sfîrșitul secolului al XII-lea 
(Richard de la Sf. Victor) şi din secolul al XIII-lea 
(Thomas Gallo), frumosul se întîlneșre în sta-. 
diul cel mai înalt, pe culmile extazului. El ocupă 
locul cel mai înalt în sistemul lor mistic. Bernard, 
pe de altă parte, credea că frumosul se manifestă 
în stadiile inferioare. Se pare, așadar, că el ia în 
considerare frumosul sensibil, fizic şi exterior şi că 
în sistemul lui frumosul nu aparţine sferei mistice a 
vieţii spirituale. Estetica acestui mistic nu e mistică. 

Deși însă misticismul juca un rol mic în estetica 
lui Bernard, spiritualul şi asceticul erau de mare 
importanță, spiritualul în teoria despre frumos, iar 
asceticul în teoria despre artă. La fel stăteau lu- 
crurile și cu alți scriitori cistercieni. Ei vorbeau 
adesea despre frumos şi ceea ce aveau în vedere 
era frumosul spiritual. Aserţiunile lor despre fru- 
mos erau mai degrabă religioase, morale și metafi- 
zice decît estetice. 

Ideea lor fundamentală era că frumosul interior 
este superior frumosului sensibil. Bernard scria: 
„Frumosul lăuntric este mai frumos decît orice po- 
doabă exterioară“! şi „Nici cea mai aleasă ai 
museţe trupească nu poate fi asemuită frumuseţii 
lăuntrice“. Ei considerau ca de la sine înţeleasă 
frumuseţea virtuţii și curățeniei sufleteşti și pu- 
neau sub semnul întrebării frumuseţea fizică. Fru- 
musețea fizică nu e trainică, umbra morţii şi a 
distrugerii plutește deasupra ei?2. În plus, frumu- 
seţea fizică dă naștere senzualităţii şi trufiei, iar 
acestea sînt urîte. Conform cistercienilor, ele sînt 
cel mai rău tip de urît, adică urîțenia morală. 
Acolo unde se produce un conflict între frumosul 
fizic și spiritual, el trebuie întotdeauna rezolvat 
în favoarea frumosului spiritual. Cistercienii, așa- 
dar, nu apreciau prea mult frumosul (în sensul 
restrîns al cuvîntului). Frumosul apreciat de ei 
nu era estetic în acccepţia modernă. 

Frumuseţea sufletului, după opinia lor, nu pre- 
tinde frumuseţea corpului şi nici nu e neapărat 
legată de ea: un suflet hidos poate fi găsit 
într-un trup frumos şi invers. Ei priveau însă 


uneori raportul dintre frumosul spiritual și cel 
fizic într-o lumină diferită, Deşi atit de deosebită 
de frumusețea corporală, frumusețea sufletului se 
manifestă în corp, nu poate fi ascunsă, iese la 
iveală ca razele de lumină în întuneric, pentru a 
cita limbajul plastic al lui Bernard; ea pătrunde 
trupul „pină cînd se iluminează graţie ei fiece 
faptă, cuvînt, înfăţişare, mişcare și zîmbet“3. Era 
astfel o dualitate în atitudinea cisterciană faţă de 
frumosul fizic. Acesta era în același timp con- 
trariul frumosului spiritual şi totuși o manifestare 
a lui. După cum spune Baldwin din Canterbury: 
„Meritul adevăratei frumuseți aparţine mai mult 
sufletului decît trupului, şi totuși într-o anumită 
măsură se cuvine şi trupului“. Cistercienii au 
ținut seama de frumuseţea umană și chiar mai 
mult, de frumuseţea naturii, pentru că, la fel ca 
majoritatea contemporanilor lor, ei vedeau în 
natură expresia frumosului etern și divin. Acest 
frumos se manifestă în modul cel mai deplin în 
univers ca totalitate, reflexe ale lui existînd însă 
yi în lucrurile particulare din natură. Ei aveau 
mai puţine aprehensiuni în legătură cu frumusețea 
muzicii, dar şi aici, pe urmele contemporanilor 
lor, nu vedeau în muzică un frumos sensibil, 
adică un frumos perceput prin simţuri, ci o con- 
siderau ca depinzind de proporţiile numerice care 
determină frumuseţea universului. Acuzaţiile în- 
dreptate de ei împotriva frumosului exterior, sen- 
sibil, vizau în primul rînd veșmintele şi picturile 
Logat ornamentate. 

În afirmaţiile lor despre estetică, cistercienii par 
a oscila, dar este o oscilație mai degrabă de ordin 
terminologic decît teoretic. Cînd spun că fru- 
mosul e neînsemnat și în același timp că este im- 
portant, ei vorbesc pe de o parte de frumosul 
sensibil și pe de alta de frumosul spiritual. Și cînd 
spun despre frumosul sensibil că este şi neînsem- 
nat, şi important, ei înțeleg prin aceasta că este 
neimportant în sine, dar important dacă mani- 
festă spiritul. 

Poziţia susținută în general de cistercieni era 
că numai spiritul e frumos sau mai curînd că în 


trupul Însuși numai spiritul este frumos. Ei renun- 
țau la estetica dualistă a anticilor, care contra- 
puneau frumosul spiritual și cel fizic, în favoarea 
frumosului spiritual singur. Nu era o noutate, 
pentru că, în Răsărit, Pseudo-Dionisie dăduse este- 
ticii această îndrumare, iar Augustin făcuse ace- 
laşi lucru în Occident. Dar în Răsărit, frumosul 
spiritual era transcendental, pe cînd în Apus el 
era moral. În Răsărit, frumosul era discutat ca o 
parte a metafizicii, în Apus ca o parte a eticii, 
Astfel, cistercienii reprezintă o formă extremă 

a esteticii occidentale a spiritului. 

3. DIFERITE TIPURI DE FRUMUSEȚE. Cis- 
tercienii s-au ocupat în mod consecvent de fru- 
mosul spiritual, încercînd să-i descopere esenţa și 
să-i distingă diferitele forme. „Podoaba sufletului 
e dublă: a umilinței și a nevinovăţiei“f, scria Toma 
din Cîteaux. Sau, după cum formula tot el alt- 
undeva: „Frumuseţea sufletului e de două feluri: 
prima e limpezimea, cea de-a doua mila“4a. Există 
numeroase texte de acest fel la Toma și la alţi cis- 
tercieni. Ele aparţin mai degrabă eticii şi asceticii 
decit esteticii. Totuși, faptul că se ocupă de frs- 
mosul moral arată că, deși cistercienii erau inte- 
resați de probleme morale, acestea erau privite din 
punct de vedere estetic, adică nu numai ca bune, 
ci și ca frumoase. 


Cu toate că frumosul fizic era privit numai în 
contrast cu frumosul moral, el era totuşi analizat, 
făcîndu-se distincții conceptuale. Frumosul spiri- 
tual e frumos în mod absolut (sau, așa cum se 
exprima Bernard, utilizînd terminologia medie- 
vală, este „frumos pur şi simplu“, simpliciter). 
Frumosul relativ poate avea diverse forme. Un 
lucru poate fi frumos „în comparaţie cu altceva“ 
(ex comparatione), sau „frumos într-o anumită 
privinţă“ (cum distinctione) sau „parțial frumos“ 
(ex parte). 

Toma din Cîteaux a introdus diferite distincţii. 
Discutind frumusețea îmbrăcămintei, el distingea 
între frumuseţea care provine din material, din în- 
demînarea cu care este confecţionată și din stră- 
lucirea colorituluit. În alt loc, el distingea trei tipuri 

de frumos exterior: frumusețea unui lucru fără 
cusur, frumusețea ce rezultă din gustul elegant şi 
ornament, și atractivitatea formei şi culori”. Cu 
toate că această distincţie, care include eleganța și 
atractivitatea, se aplica iniţial frumosului sensibil, 
Toma a aplicar-o şi frumuseţii sufletului şi i-a dat 
v interpretare religioasă și mistică. Purificarea de 
pucat determină primul tip de frumusețe, viaţa 
monastică pe cel de-al doilea şi inspiraţia harului 
pe cel de-al treilea. 

Vorbind despre frumosul spiritual, cistercienii 
utilizau mai toţi conceptele tradiționale ale este- 
ticii, care se aplicau îndeosebi lucrurilor vizibile. 
Potrivit lui Baldwin din Canterbury, frumosul 
constă în egalitate, măsură și potrivire a părților?. 
Gilbert Foliot, urmînd de asemenea conceptele tra- 
diţionale de frumos, îl definea ca raportul just al 

srților?. El adăuga însă că există şi un frumos 
in care nu se pune problema raportului părţilor, 
un frumos pe care „nici ochiul nu-l vede, nici ure- 
chea nu-l aude“, adică frumosul spiritual al vir- 
tuţii și frumosul transcendental al lui Dumnezeu. 

4. SUPEREFLUITATE ŞI NECESITATE. În 
atitudinea lor față de frumosul sensibil, cistercienii 
susțineau opinii oarecum contradictorii. Îl priveau 
ca pe ceva inutil şi periculos, dar şi ca pe un reflex 
a ceea ce e perfect. Aveau o atitudine similară față 
de artă, de vreme ce ea e legată de frumosul sen- 
sibil, Deşi arta are valoare, valoarea ei depinde de 
motivele care îi guvernează producerea, de scopu- 
rile pentru care e făcută și de efectele pe care 
este în măsură să le producă. 

În ceea ce privește motivaţia, arta produsă de 
dragul vanităţii și ostentaţiei (vanitas, superfluitas) 
sau al eleganței (curiositas), lăcomiei (cupiditas) 
sau excesul (turpis varietas) este rea. În ceea ce pri- 
veşte efectele ei, arta care furnizează doar plăcere, 
fără a înălța cugetul este de asemenea rea. Iar în 
ceca ce priveşte intenţiile, există un alt fel de 
artă adecvată pentru uzul omului, diferită de aceea 
întrebuințată în slujba lui Dumnezeu. Un fel de 
artă e potrivit pentru edificiile laice și altul pen- 
tru biserici. Se poate face chiar distincţia între o 


artă potrivită pentru episcopi şi una potrivită 
pentru călugări. 

Bernard era preocupat îndeosebi de arta potri- 
vită pentru un ordin religios. Arta poate lua di- 
ferite forme: ea poate fi ornată, bogată şi luxoasă, 
variată şi strălucitoare în colorit și formă, dar ea 
poate să şi renunțe la somptruozitate şi să se limi- 
teze doar la ceea ce e necesar (necessitas). Ber- 
nard credea că deși arta ornată nu este rea în sine, 
ea e totuși nepotrivită pentru oameni care au re- 
nunțat la lume. 

În Apologia ad Guillelmum abbatem S. Theo- 
dorici®, el spunea că portretele sfinţilor nu sînt 
mai sfinte pentru că sînt colorate și că bisericile 
mânăstireşti n-au nevoie de aur pe pereţi sau de 
forme ingenioase. Aceasta este deformis formositas 
ac formosa deformitas, frumusețea urîtă şi urîțe- 
nia frumoasă, ca să cităm memorabila expresie 
caracteristică a lui Bernard. 

5, ARHITECTURA CISTERCIANA. Cister- 
cienii şi-au întemeiat programul artistic pe prin- 
cipiile lui Bernard. Așa cum spunea unul din mem- 
brii ordinului, Hugo din Fouilloi, edificiile tre- 
buie să fie decente, nu somptuoase (aedificia sint 
non volupinosa, sed honesta), utile, nu luxoase (non 
superflua, sed utilia)’. Aceste vederi ale cistercie- 
nilor nu corespundeau artei contemporane. De fapt, 
ei dezaprobau arta vremii lor. Dezaprobau ceea ce 
considerau înălțimea, lungimea şi lăţimea excesivă!! 
a bisericii romanice şi, mai tîrziu, ale celei gotice, 
ca și decorația şi picturile lor. În mod destul de 
ciudat, ei îşi închipuiau că arta Antichității, era 
mai simplă şi mai puţin ornată, mai apropiată de 
concepţia lor despre ceea ce ar fi trebuit să fie 
arta. Dar deşi teoria lor n- a reflectat arta vremii, 
ea a devenit un stimulent şi un ghid pentru arta 
viitorului, la care ei înşişi şi-au adus contribuţia. 

Concepţia cisterciană despre artă a stînjenit dez- 
voltarea picturii şi sculpturii, pentru că a restrâns 
posibilitățile acestor arte, de vreme ce în biseri- 


* Ci. mal sus Dialogus inter cluniacensem monachum et 
cistertiensem și alte critici ale artei „ornate“ din secolul al 
XII-lea, J 10—17. 

cile lor regulamentul nu îngăduia decît crucifixe. 
în arhitectură a avut însă un efect diferit. Deza- 
probarea  ornamentaţiei și importanța acordata 
ucrărilor de strictă necesitate i-au încurajat pe 
arhitecţi să dezvolte o altă calitate, şi anume 
proporția perfectă, care e mai apropiată de Spi- 
ritul esteticii platonico- -augustiniene. La fel și în 
cazul muzicii, o artă pe care ei au promovat-o 
«unsiderabil și pe care o considerau ca model al 
arici În general. Deoarece muzica se ocupă de 
armonie, iar armonia de preporţie, ei căutau ace- 
caşi calitate şi în arhitectură. Aceeași tendinţă o 
gūsim în metafizica lor. Ei considerau că universul 
se bazează pe proporții numerice simple. Prin res- 
pectarea acestor proporţii, arhitectura putea de- 
veni la fel de frumoasă ca şi universul. 

Cu toate că ascetismul regulii cisterciene, care 
sc reflecta în estetica lor, ar putea părea ostil artei, 
cl era în realitate binefăcător, deoarece lui i se da- 
tora severitatea, simplitatea şi regularitatea arhi- 
tecturii „cisterciene“ din secolul al XII-lea. Ea 
a ocupat un loc important în istoria arhitecturii, 
nu numai în Franţa, ci și în multe alte ţări, în- 
deosebi în Polonia. Scrierile lui Bernard din Clair- 
vaux, aşadar, explică nu numai apariţia acestui gen 
de arhitectură și originea ei în tradiţia augusti- 
niană a frumosului spiritual şi artei ascetice, ci 
yi preferința cisterciană pentru frumosul matema- 
tic şi dorința lor de a transpune în artă acel gen 
de frumos care se găseşte în universul ca totalitate 
şi În muzică. 


K. TEXTE CISTERCIENE* 


SUPERIORITATEA FRUMUSEȚII LĂUNTRICE 


Bernard din Clairvaux, Sermones in Cantica can- 
ticorum (Cuvîntări despre Ciîntarea Cintărilor) 
i. L., 183, c. 1001) 


. Frumosul lăuntric este mai arătos (speciosus) 
lesă ît orice podoabă exterioară. 


* Traduse de Mihal Gramatopol. 


Bernard din Clairvaux, ibidem, XXVI, 6 (P L., 
183, c. 901) 


2. Nu poate fi asemuită (frumuseţii lăuntrice) 
nici cea mai aleasă frumuseţe trupească, nici a pielii 
strălucitoare dar care se vestejește, nici chipul îm- 
bujorat vecin cu putreziciunea, nici haina de preţ 
supusă învechirii, nici frumuseţea (species) aurului 
sau splendoarea pietrelor prețioase sau altele de 
felul acestora care toate sînt sortite degradării. 


FRUMUSEŢEA SUFLETULUI SE RĂSFRINGE 
ASUPRA TRUPULUI 


Bernard din Clairvaux, ibidem, LXXXV, 11 
(P. L., 183, c. 1193) 


3. Cînd farmecul acestei podoabe a umplut din 
plin adîncul sufletului, el trebuie să se reverse 
aidoma luminii ascunse sub obroc şi care strălu- 
ceşte în întunericul de nepătruns fără să poată fi 
ascunsă. Corpul primeşte și răspîndeşte prin mem- 
bre şi simțuri, asemenea razelor, lumina raţiunii 
strălucitoare şi revărsate, pînă cînd se iluminează 
grație ei fiece faptă, cuvînt, înfăţisare, mişcare şi 
zîmbet dacă acesta: e înţelept şi plin de cuviință. 
Dacă mișcările, faptele şi comportările acestor 
membre şi ale altora, precum şi ale simţurilor, se 
vor vădi serioase, pure, modeste, cu desăvârșire 
lipsite de obrăznicie și necuviinţă, cu desăvîrșire 
străine de ușurință şi lene şi dornice de pioșenie, 
atunci ele vor grăi deschis despre frumuseţea sufle- 
tului, dacă nu se află nici o urmă de înșelăciune 
în acel cuget. 


FRUMUSEȚEA SUFLETULUI 
Toma din Ciîteaux, Commentarius in Cantica can- 


ticorum (Comentariu despre Cîntarea cîntărilor) 
(P. L., 206, c. 145) 


4. Podoaba sufletului e dublă: a umilinței și a 


nevinovăţiei. 


Toma din Cîteaux, ibidem, (P. L., 206, c. 380) 


4a. Frumuseţea sufletului e de două feluri: prima 
este limpezimea, cea de a doua mila. 


WRUMUSEȚEA ABSOLUTĂ 


Bernard din Clairvaux, ibidem, XLV (P. L., 183, 
t, 1001) 


5. Spun că eşti frumoasă pur și simplu (simplici- 
ter) fiindcă ești frumoasă nu prin asemuire (com- 
haratione), nici prin deosebire (distinctione), nici 
în parte (ex parte). 


FELURILE FRUMUSEȚII 
‘Toma din Cîteaux, ibidem, VII (P. L., 206, c. 450) 


6. Haina poate fi lăudată în patru feluri: pentru 
valoarea materialului, pentru meșteșugul croielii 
(naturae artificio), pentru strălucirea coloritului 
yi pentru mirosul ei plăcut. 


Toma din Cîteaux, ibidem (P. L., 206, c. 309) 


7. Frumuseţea este de trei feluri: întîi cînd este 
fără pată, apoi cînd are o anume eleganță (ele- 
gantia) a gustului şi a podoabei, iar în al treilea 
rînd cînd posedă un anume farmec al părţilor şi 
al culorii care să atragă simțămintele privitorilor. 


FRUMUSEȚEA MĂSURII ADECVATE 


Baldwin din Canterbury, Tractatus de salutatione 
angelica (Tratat despre Bunavestire) (P. L., 204, 
c. 469) 


8. Unitatea (parilitas) dimensiunii stabilită pe 
baza egalităţii, asemănării, compoziției și a potri- 
virii echilibrate şi binemăsurate a părților, nu este 
componenta cea mai de neglijat a frumuseţii. Ceea 
ce este sub sau întrece măsura cuvenită sau nu-și 
este sieşi suficient, nu se bucură de farmecul fru- 
muiseţii. Meritul adevăratei frumuseți aparţine mai 
mult sufletului (mens) decît trupului, ŞI totuși Într-o 
anumită măsură se cuvine şi trupului. 


Gilbert Foliot, Expositio in Cantica canticorum 
(Despre Cîntarea cîntărilor), 1, (P. L., 202, p. 1209) 


9. Există o frumusețe în lucrurile materiale care 
271 provine din dispunerea potrivită a părţilor aces- 


tora; atunci cînd unei părți i se îmbină alta E 
nS : ia i va > 
potrivă, se produce o unică formă frumoasă din 
fericita lor alăturare. 


ÎMPOTRIVA ARTEI OPULENTE 


Bernard din Clairvaux, Apologia ad Guillelmum 
(Apologia adresată lui Guillaume) (Opera sancti 
Bernhardi, ediția Mabillon, 1690, I, 538; Schlos- 
ser, Quellenbucb; P. L., 182, c. 915) 


10. Se expune o foarte frumoasă pictură înfă- 
țisînd vreun sfînt ori vreo sfîntă și se crede că e 
cu atît mai sfîntă cu cît e mai colorată. Aleargă 
oamenii să o sărute, sînt poftiți să-i facă daruri 
şi-i admiră mai mult frumusețea decît îi cinstesc 
sfinţenia. Ce crezi că se urmăreşte prin toate aces- 
tea? Smerenia păcătoşilor sau admiraţia privito- 
rilor? O, deșertăciune a deșertăciunilor, dar nu 
atît deșertăciune cît nebunie! Strălucesc pereţii bi- 
sericii şi-i despuiată sărăcimea ei! Pietrele îi sînt 
îmbrăcate în aur, iar Biserica îşi lasă copiii goi... 
Ce rost are în mînăstiri acea ridicolă monstruo- 
zitate în faţa frunţilor aplecate asupra lecturii, 
ciudată frumuseţe diformă și diformitate frumoasă! 
Ce caută acolo maimuțe îngălate, lei sălbatici, 
centauri monstruoși, oameni pe jumătate fiare, ti- 
gri vărgaţi, ostaşi luptînd și vînători trîmbiţind? 

Bernard din Clairvaux, ibidem, XII, 28 (P. L., 
182, c. 914) 


11. Trec cu vederea înălțimile imense ale biseri- 
cilor, nemăsuratele lor lungimi, lățimea nefolosi- 
toare, amenajările somptuoase şi picturile bogate 
care atrag către ele privirile celor ce se roagă și 
dimpreuna cu ele şi pioșenia lor... Dar fie, facă-se 
toate întru slava Domnului! 


7. ESTETICA VICTORINĂ 


Minăstirea canonicilor congregaţi, cunoscută sub 
numele de Sfîntul Victor, din Paris, a fost unul 
din principalele centre ale gîndirii filosofice din 
secolul al XII-lea. „Victorinii“, aşa cum au ajuns 
să fie denumiți călugării din acest aşezămînt, sînt 

cunoscuţi în istoria filosofiei medievale pentru 
modul în care au combinar cele două orientări 
filosofice din acel veac, orientarea scolastică şi cea 
mistică. Cel mai eminent dintre ei a fost Hugo 
(1096—1141), el fiind totodată și cel mai intere- 
sat de estetică. A scris un tratat consacrat anu- 
me esteticii — adevărată raritate pe atunci — şi 
l-a inclus sub forma unei ultime cărți într-o lu- 
crare de mai mari dimensiuni, intitulată Erudi- 
tionis didascalicae libri VII sau pe scurt Didas- 
calicon. 

1. FRUMOSUL VIZIBIL ȘI INVIZIBIL. Ca 
mistic medieval, Hugo preţuia, evident, mai mult 
frumosul „invizibil“. El credea însă că frumosul 
„vizibil“ prezintă o asemănare cu el. Frumosul 
vizibil stirnește admiraţia (admiratio) și furni- 
zează desfătare (delectatio). Hugo, reprezentind 
o atitudine medievală difentă de aceea a lui Ber- 
nard, aprecia frumosul vizibil în sine și îi acorda 
multă atenţie. 

Există, desigur, deosebiri esenţiale între frumosul 
vizibil şi cel invizibil. Contemplarea celui mai înalt 
tip de frumos aparține spiritului intuitiv, numit 
de victorini „inteligenţă“ (intelligentia); frumosul 
vizibil e percepui de către simţuri şi imaginaţie 
(imaginatio). Frumosul invizibil e simplu (simplex 
¿l uniformis); frumosul vizibil e diversificat și va- 
riat (multiplex et varia proportione conducta). 
Lucrurile invizibile sînt frumoase prin însăși esenţa 
lor (pentru că nu e nici o deosebire între forma şi 
esența lor). În cazul lucrurilor vizibile, frumuse- 
yea lor rezidă în formă. Hugo avea o concepţie 
largă despre formă. În poezie, bunăoară, el inclu- 
dea atît melodia şi farmecul ei (swavitas cantilenae) 
cit şi compoziţia sau ornamentul potrivit al cu- 
vintelor (convenientia suis partibus aptata atque 
disposita). Dar în ciuda acestor deosebiri, fru- 
mosul vizibil şi cel invizibil nu sînt total neco- 
relate. Frumosul vizibil călăuzește spiritul către 
frumosul invizibil și-l manifestā1. 

2. IZVOARELE FRUMOSULUI SENSIBIL. 
Ilugo a introdus o nouă clasificare a frumosului 

373 sensibil. El l-a împărțit în patru categorii, „fru- 


museţea creaţiei” constind din patru elemente: 
poziția (situs), mişcarea (motus), aspectul (species) 
şı calitatea (qualitas)?. 

(a) Hugo definea poziţia în spaţiu ca pe ordi- 
nea sau aranjamentul lucrurilor. Aceasta includea 
aranjamentul lucrurilor între ele (ceea ce el nu- 
mea „dispoziție“) și aranjamentul părților din 
cadrul unui singur lucru (ceea ce el numea „com- 

oziţie”). S-ar putea crede că el privea aranjarea 
în spaţiu ca neavînd decît frumuseţe sensibilă și 
formală, în realitate însă el o considera drept un 
reflex al frumosului spiritual. 

(b) Hugo avea o concepție atît de largă despre 
mișcare, încât putea distinge patru tipuri de miş- 
care: locală (localis), naturală (naturalis), animală 
(animalis) şi rațională (rationalis). Prin mişcare 
locală şi naturală se înţelegea mișcarea în accepţia 
literală a cuvîntului, dar noţiunile de mișcare ani- 
mală și raţională se foloseau într-un sens figurat. 
Mişcarea „animală“, potrivit lui Hugo, se poate 
găsi în simţuri și în dorinţe, iar mişcarea „raţio- 
nală“ în acţiune şi deliberare. Fiecare tip de miş- 
care posedă o frumusețe proprie. Mişcarea „ani- 
mală“, caracteristică lucrurilor vii, este cea mai 
frumoasă. Frumuseţea omului în special e într-o 
largă măsură frumusețea mișcării animale. 

(c) Hugo a denumit aspectul Cpectes) ceea ce 
percepem cu ajutorul simțului vederii: „aspectul 
este forma vizibilă percepută cu ochiul, cum ar fi 
culorile și formele corpurilor“. Avea și un alt 
nume, „calitate“, pentru ceea ce percepem prin 
celelalte simţiri. „Calitatea“, scria el, „este pro- 
prietate interioară care se percepe cu celelalte 
simţuri: melodia unui sunet cu auzul urechilor, dul- 
ceața unui gust cu sensibilitatea gâtlejului, parfumul 
unui miros cu cea a nărilor, moliciunea unui corp 
cu pipăitul miinilor“. Distingînd astfel văzul de 
celelalte simţuri, Hugo a părăsit poziţia susținută 
de antici. Ei izolau văzul şi auzul ca pe simţurile 
cele mai perfecte şi esteticește cele mai impor- 
tante, în timp ce Hugo a izolat.numai văzul. El 
şi-a întemeiat conceptele estetice fundamentale, ca 


„aspectul“ și „aranjamentul“, în exclusivitate pe 
universul văzului și a definit species pur şi sim- 
plu ca „forma vizibilă percepută cu ochiul“. 

3. UNIVERSALITATEA ȘI VARIETATEA 
LRUMOSULUI. Deși Hugo a reţinut frumosul 
vizibil ca demn de atenţie specială, el nu a susți- 
nut că nu există nici o altă formă de frumos sen- 
nibil. Dimpotrivă, una din trăsăturile caracteristice 
ale esteticii lui era aceea că, după el, frumosul 
oxistă în orice formă de senzaţie, inclusiv gustul și 
pipăitul. Încă de pe vremea grecilor fusese obiect 
de controversă problema dacă frumosul e accesibil 
tuturor simţurilor sau numai celor mai perfecte 
sau, cum aveau să fie numite mai apoi, simţurilor 
superioare. Hugo a fost un reprezentant al „pan- 
estetismului“. Această formă de „pan-estetism* 
uebuie însă distinsă de pankalia, potrivit căreia 
totul e frumos. Ceea ce susţinea el era că totul 
poate fi frumos: în orice sferă a realităţii, în do- 
meniul oricărui simţ e loc pentru frumos. 

Fiecare formă de frumos, fie ea întemeiată pe 
culoare sau formă, pe sunet sau miros, este fru- 
moasă în felul ei. fa fiecare domeniu e loc nu 
doar pentru una, ci pentru multiple armonii. Atît 
de numeroase, potrivit lui Hugo3, sînt formele de 
Irumos, încît mintea nu le poate pătrunde pe toate 
şi e greu să le explici în cuvinte. Iămiia, o gră- 
dină de trandafiri, o pajiște, o pădure, o floare 
-- toate produc desfătare, și fiecare în parte pro- 
«duce o desfătare de alt fel. Atît de diferite sînt 
armoniile diferitelor simțuri, încît Hugo între- 
buinţa cuvinte diferite pentru a o descrie pe fiecare 
în parte. Ca mulți dintre scolastici, el păstra ter- 
menul de pulchritudo, cel mai apropiat echivalent 
al „frumosului“ nostru, în exclusivitate pentru 
acele lucruri care sînt percepute cu ajutorul văzu- 
lui. Iar pentru armoniile celorlalte simţuri, el fo- 
losea cuvinte ca suavitas, dulcedo şi aptitudo, care 
denumesc dulceaţa, farmecul și adecvarea mai cu- 
rind decît frumosuli. „Formele lucrurilor sînt 
demne de admiraţie“, scria Hugo, „din mai multe 
motive: al mărimii, al micimii, uneori pentru că 

fiindcă sînt suficient de urîte, altă dată pentru că 
o sigură formă e comună multora sau invers, un 
singur lucru are mai multe forme“5. Frumosul este 
unul din motivele pentru care admirăm lucrurile. 
Hugo a consacrat o întreagă secțiune din lucrarea 
sa lucrurilor „care ne stîrnesc admirația pentru că 
sînt frumoase“%0. El a observat însă că admirăm 
lucrurile şi din multe alte motive și, vorbind des- 
pre admiraţia pentru „urîțenia suficientă“, sau 
pentru „unitatea în „multiplicitate“ “ sau pentru 
„Varietatea în unitate“, el trebuie să se fi gîndit 
la admiraţia estetică, deși într-o formă diferită. 

4. ARTA. Cu gustul lui pentru studiul empiric 
detaliat, Hugo a găsit în artă un domeniu și mai 
fecund decît frumosul. Pe vremea lui, toți conce- 
peau arta ca pe o cunoaștere (scientia), care se 
deosebea de ştiinţa propriu-zisă numai prin faptul 
că se ocupa cu probabilul și ipoteticul, și numai 
artele liberale erau considerate drept arte adevă- 
rate. Hugo însă considera că și artele mecanice 
sînt arte adevărate. S-a văzut nevoit, așadar, să 
redefinească arta. Arta, spunea el, e cunoaştere, 
dar o formă de cunoaștere cuprinzând reguli şi 
prescripţii. O caracteristică esenţială a artei este 
de asemenea, după cum releva el, faptul că ea 
trebuie să fie realizată î în materie; e necesară nu 
numai cunoaşterea, ci și acţiunea (operatio). Această 
definiţie a artei în termeni de practică şi execuţie 
poate, fi găsită la Aristotel, dar ea fusese abando- 
nată în Antichitate şi în Evul Mediu. Hugo a fost 
unul din puţinii care i-au sesizat valoarea, premer- 
gînd epocii moderne, cînd ea avea să devină do- 
minantă. Printre cei care se consacră artei, după 
Hugo, se numără teoreticienii și practicienii. Cei 
dintii „cercetează arta“ (agunt de arte), cei din 
urmă „acționează prin intermediul artei“ (agunt 
per artem). Artiştii teoreticieni stabilesc regulile, 
artiştilor practicieni le aplică; primii țin lecţii des- 
pre opere, cei din urmă le prodig 

5. THEATRICA. Clasificarea artelor de către 
Hugo în teoretice și practice, logice şi mecanice 
a fost menționată mai sus. La fel şi faptul că, cel 
puţin condiţional, el a inclus poezia printre arte 

şi a recunoscut un fel de ierarhie a artelor. Prin 
introducerea unei categorii separate de arte lo- 
gice, el n-a făcut altceva decît să tragă o concluzie 
din concepția medievală despre artă, care cuprin- 
dea şi artele liberale, în rîndul cărora logica era 
cea mai importantă. Pe de altă parte, prin tratarea 
artelor mecanice așa cum a făcut-o el, Hugo urmă- 
rea un interes propriu. 

Hugo distingea șapte arte mecanice — poate în 
intenția de a le face simetrice cu cele șapte arte 
liberale. Fiecare satisface cîte una dintre nevoile 
principale ale omului: armatura (care include arhi- 
tectura) oferă adăpost, lanificium oferă îmbrăcă- 
minte, agricultura şi venatio oferă hrană, medicina 
vindecă bolile, iar navigatio ne dă posibilitatea 
să ne deplasăm în jurul pămîntului. Cea de-a 
şaptea artă mecanică, theatrica, era cea mai neo- 
bişnuită. Cu toate că numele era luat din teatru, 
el era înțeles într-un sens mai larg, ca scientia lu- 
dorum sau arta care oferă și organizează distrac- 
viile. Atît numele cât și ideea erau noi. Nu cunoaș- 
tem alt exemplu de utilizare a lui în această ac- 
cepţie nici mai înainte, nici după aceea. 

6. GENEZA ŞI FINALITATEA ARTELOR. 
lugo a scris și despre geneza artelor. El susținea 
că, asemenea ştiinţelor, ele au apărut în scopul 
de a înlătura deficiențele omeneşti”. Nouă nu era 
nici problema, nici soluţia lui Hugo, el însă a 
tratat-o cu precizie scolastică. Omul suferă de pe 
urma ignoranței, păcatului, dificultăţilor de expri- 
mare şi mizeriei materiale. Aptitudinile teoretice 
înlătură ignoranţa; aptitudinile practice înlătură 
păcatul; aptitudinile logice dezleagă limba, iar 
dexterităţile mecanice ușurează mizeria și fac viața 
omului mai ușoară. Cu ajutorul artelor, omul își 
ameliorează toate deficienţele naturii lui. 

7. STADIILE ARTEI. Hugo a sistematizat de 
asemenea funcţiile și scopurile artelor. El susținea 
că acestea sînt de patru feluri, diviziunea bazată 
pe felurile de lucruri care sînt necesare, comode, 
adecvate și frumoase. Aceste scopuri nu sînt de 

rarhie. Scopul prim al omului este satisfacerea ne- 
cesităţilor proprii. În acest scop, el produce lu- 
crurile care sint necesare (necessaria). După ce 
necesitățile vitale îi sînt satisfăcute, se ivesc altele 
noi. Începe să caute confortul și să facă acele 
lucruri care i-l oferă (commoda). După ce a făcut 
şi aceasta, el încearcă să îmbunătățească lucrurile 
pe care le foloseşte şi să le facă cît mai adecvate 
cu putință (congrua). În sfîrşit, omul doreşte ca 
ele să fie plăcute, fie cînd le întrebuinţează, fie 
cînd le contemplă. Deși omul confecționează tot- 
deauna lucruri care îi slujesc nevoilor lui, gradul 
în care le slujesc variază, astfel încît producţia 
umană trece prin patru stadii: necessaria, commoda, 
congrua și grata. | 

Din punctul de vedere al esteticii, stadiul cel mai 
important e cel de-al patrulea, cel în care intră 
grata sau obiectele care furnizează plăcere. Într-un 
loc, Hugo definea gratum drept ceea ce place 
(placet). Altundeva, îl definea însă drept ceea 
ce nu e destinat utilizării (ad usum non babile est), 
ci doar contemplării delectabile (ad spectandum 
delectabile). El vedea în acesta scopul activității 
productive omenești care, deși are ca finalitate 
utilitatea, culminează oarecum inconsecvent cu 
ceva care nu împlineşte nici un scop util. Hugo 
oferă ca exemple de asemenea lucruri, plante și 
animale, păsări şi peşti frumoşi, sau, printre arte- 
factele omeneşti, picturile, țesăturile și sculpturile. 
Deși în clasificarea dară de el artelor, Hugo nu 
prevede şi „artele frumoase“, cel de-al patrulea 
stadiu în funcţia artelor, adică acele lucruri a că- 
ror funcție e de a produce plăcere prin simpla 
lor înfățișare, este în realitate stadiul „artelor 
frumoase“. Orice fel de artefact poate însă atinge 
acest stadiu și poate deveni astfel „frumos“. „Arta 
frumoasă“ nu e, aşadar, o categorie aparte printre 
diferitele arte, ci un stadiu special la care pot as- 
pira toate artele. Hugo aplică termenii estetici de 
decens, gratum, species etc. tuturor artelor. El era 
în măsură să atribuie frumosul într-un mod atât 
de generos deoarece concepţia lui despre frumos 


era foarte largă. Poziţia lui era astfel deopotrivă 
„pan-estetică“ şi „pan-artistică“. 

Analizele lui Hugo cuprindeau și raportul din- 
tre artă şi natură. (a) Natura e guvernată de in- 
stinct şi experienţă directă, pe cînd arta e rezultatul 
unei finalităţi conștiente. n5 Natura e inițiatorul; 
arta continuă ceea ce a început natura. Omnes 
scientiae prius erant in usu quam in arte. (c) Na- 
tura, potrivit unui dicton tradițional, e unul din 
cele trei elemerite constitutive ale artei, alături de 
execuţie (exercitium) şi cunoştinţe (disciplina). Ta- 
lentul artistic este contribuţia naturii la artă: in- 
genium est vis quaedam naturaliter insita. Aceste 
idei au fost dezvoltate mai complet de către Ri- 
chard, care a fost și el profesor la mînăstirea Sfîn- 
tul Victor". 

8. FRUMOSUL SENSIBIL ȘI CEL SIM- 
BOLIC. În Didascalicon, consideraţiile lui Hugo 
despre frumos, sub diferitele lui forme, şi despre 
artă, cu diferitele ei funcţii, erau analitice și des- 
criptive, ocupîndu-se de tipul de frumos accesibil 
simţurilor. Atitudinea față de frumosul „vizibil“ 
a variat considerabil în Evul Mediu. Potrivit uneia 
din concepţii (pe care cistercienii tindeau s-o adop- 
te), frumosul vizibil e lipsir de valoare, în com- 
paraţie cu frumosul divin „invizibil“. Conform unei 
alte concepţii (moştenită de la Plotin), frumosul 
vizibil e valorizabil în măsura în care reflectă 
frumosul invizibil. O a treia concepţie era că fru- 
mosul vizibil are valoare ca simbol al frumosului 
invizibil. Conform unei a patra concepţii, rareori 
exprimată, frumosul vizibil are o valoare proprie, 
independentă de orice raport cu frumosul invizibil. 

În esență, Hugo îmbrăţişa cea de-a treia con- 
cepție: şi anume aceea că frumosul vizibil e un 
semn (signum) şi o imagine (imago) a frumosului 
invizibil. El susținea de asemenea că frumosul vi- 
zibil trebuie conceput în mod figurativ (figura- 
tive) şi simbolic (symbolice)?2. El a reiterat pro- 
poziţia că adevăratul frumos este divin? şi că 
decor creaturarum e valorizabil ca reflex (simula- 

ca şi o carte scrisă de degetul Domnului“. Cu 
toate acestea, s-a consacrat studiului frumuseții 
acestei lumi cu o sensibilitate şi o ştiinţă de puţin 
alții împărtășite în Evul Mediu. El părea astfel 
înclinat către a patra concepție, şi anume că orice 
formă de frumos e valoroasă în sine. 

Totuși a fost incapabil să se oprească la empiric. 
Pe aceste temelii empirice, a edificat şi el o su- 
prastructură speculativă şi teologică. În estetica 
empirică, l-a urmat pe Cicero; în estetica specu- 
lauivă, pe Pseudo-Dionisie. Concepţia biblică des- 
pre frumos ca proprietate a creaţiei, dar nu a crea- 
torului, nu mai poate fi însă regăsită la scolastici. 
Alţi învăşaţi de la mînăstirea Sf. Victor — de 
pildă mai puţin cunoscutul Achardust5 — au con- 
sacrat un mare volum de atenţie esteticii religioso- 
speculative” și foarte puţină esteticii empirice. 

Hugo s-a ocupat de asemenea de aspectele psi- 
hologice ale esteticii. Deşi nu a spus-o în atît de 
multe cuvinte, el considera că frumosul este un 
obiect de contemplaţie. Conremplaţia era conce- 
pută de Hugo şi de alți filosofi din secolul al 
XII-lea într-un sens larg. Ei o, opuneau gîndirii 
raţionale, care este fragmentară şi exploratorie. 
Contemplaţia „înţelege mult şi poate chiar înţe- 
lege totul“; ea adună și sesizează totul într-o in- 
tuiție comprehensivă. Astfel concepută, contem- 
plaţia admitea diferite grade, de la intuiţia senzo- 
rială pînă la intuiţia intelectuală sau „inteligență“ 3 
cum o numeau victorinii. Pe treapta cea mai de 
sus a experienței (care include experiența frumo- 
sului), „inteligența“ face loc extazului. Contem- 
plația normală stă în puterile oricui, dar extazul 
(exultatio) e o experiență mistică excepţională. De 
vreme ce, pentru Hugo, cea mai înaltă formă de 
frumos era frumosul simbolic, contemplarea. celei 
mai Înalte forme de frumos era contemplarea mis- 
tică. Hugo n-a făcut însă decît să contureze 
această psihologie mistică, ea fiind elaborată în 


* M. Th. d'Alverny, în Recherches de théologie ancienne 
ei moderne, XXI, 1954—1955, pp. 299 şi urm. 


amănunt de elevul şi colegul lui mai tînăr de la 
minăstirea Sf. Victor, Richard. 

9. RICHARD DE LA SF. VICTOR ȘI CON- 
1EMPLAȚIA FRUMOSULUI. Richard era cu o 
peneraţie mai tînăr (m. 1173) decît Hugo. El e 
considerat ca unul dintre cei mai mari mistici ai 
Evului Mediu. Era mai puţin interesat de estetica 
descriptivă şi mai interesat de estetica simbolică 
și mistică decît Hugo. „Ce sînt oare“, întreba 
Richard, „formele lucrurilor vizibile dacă nu ima- 
pini ale invizibilului?*“ 

Richard clasifica lucrurile frumoase altfel decît 
Hugo, punînd un mai mare accent pe conţinutul 
lor. El făcea o distincţie între obiecte (res), acti- 
vităţi (opera) şi practici (mores) frumoase. Obiec- 
tele produc plăcere în funcţie de diferitele lor 
substanțe: bronz, marmură etc., de coloritul, forma 
şi alte calităţi sensibile ale lor. „Activităţile“ na- 
turii produc plăcere în acelaşi mod ca și acţiunile 
umane. „Practicile“ care produc cea mai mare plă- 
cere sînt, după Richard, cele ce aparţin cultului 
yi ritualului religios; cu toate acestea, și obiceiurile 
sau ceremoniile pur umane produc plăcere. Obiec- 
tele, acţiunile și obiceiurile umane posedă deopo- 
trivă frumuseţe simbolică şi formală. 

Richard s-a ocupat îndeosebi de experienţele 
evocate de frumos, adică de experienţele contem- 
plative. În principala sa lucrare mistică, Beniamin 
Maior, el distingea şase feluri de contemplaţie??: 
1. Contemplaţia imaginativă cu ajutorul imagi- 
naţiei. 2. Contemplaţia imaginativa cu ajutorul 
raţiunii. 3. Contemplaţia rațională cu ajutorul ra- 
ţiunii. 5. Contemplaţia care este dincolo de rațiune, 
dar nu contrară ei. 6. Contemplaţia care trece din- 
colo de rațiune şi este aparent contrară ei. Astfel, 
există două feluri de contemplaţie imaginativă, 
două feluri de contemplaţie raţională și două fe- 
luri de contemplaţie care aparţin „inteligenţei“. 
Primele două implică experiență estetică în sens 
mai restrîns. Ele vizează lucrurile vizibile şi fizice 
și, după cum remarca Richard, revelează măreția, 
diversitatea, farmecul și frumuseţea unor atare 

În alt capitol al aceleiaşi lucrări, Richard orîn- 
duia experiențele contemplative după un sistem 
ierarhic diferiti, Pe prima treaptă este contem- 
plaţia simplă a materiei. Pe a doua treaptă, con- 
templaţia estetică a formelor şi culorilor. Pe a 
treia, contemplarea și concentrarea calităţilor ce- 
lorlalte simțuri: sunete, mirosuri și gusturi, prin 
care, ca și prin culori şi forme, spiritul pătrunde 
în profunzimea naturii. Pe a patra treapta se află 
contemplaţia operaţiilor și operelor naturii. Pe a 
cincea, contemplaţia acțiunilor şi operelor omu- 
lui, îndeosebi opere de artă. Pe a șasea, aprecierea 
instituţiilor omenesti. Pe a saptea, aprecierea insti- 
tuțiilor religioase, împreună cu participarea la ce- 
remoniile în care se combină toate calitățile este- 
tice: sunetul armonios al cîntului, coloritul și forma 
bisericii şi al veşmintelor liturgice etc. 

Pe a doua treaptă, contemplaţia este specific 
estetică. Obiectul contemplaţiei este universul for- 
melor si culorilor vizibile pe care le analizase 
Hugo. Dar celelalte forme de contemplaţie de 
care vorbeşte Richard sînr tot estetice într-o ac- 
cepție mai largă, pe deplin firească spiritului me- 
dieval. 

Printre nivelele superioare ale contemplaţiei, 
Richard a distins trei alte tipuri calitativ diferite 
(qualitates): întâi, „dilatarea minții“, reali- 
zată prin capacitatea omenească normală; apoi, 
„înălțarea minţii“, care necesită un har special; şi 
în sfîrşit, stadiul cel mai înalt, realizat în extaz 
(exultatio). În acest stadiu, mintea suferă o schim- 
bare (transfiguratio): ea se transcende şi se ridică 
deasupra ei Înseşi, „se sustrage memoriei prezen- 
tului“ şi-şi devine străină. Datorită acestei schim- 
bări şi stranietăţii experienţei, Richard a denumit 
această stare „alienare“ (alienatio), luînd termenul 
din medicină. Marx avea să resusciteze termenul, 
care avea să capete o largă răspîndire în secolul 
al XX-lea, în sensul de alienare socială. Pentru 
misticul din secolul al XII-lea, el avea însă un 
sens psihologic, denumind alienarea din interiorul 


persoanei omeneşti. Descrierea acestei experiențe, 
dar nu termenul şi nici misticismul, a fost reîn- 
viată în estetica secolului al XX-lea. Experiența 
esteticii a ajuns să fie descrisă ca o concentrare 
autoestompantă asupra obiectului contemplat. Ri- 
chard privea și el starea de „alienare“ ca pe una 
în care contemplăm „frumosul suprem“. 

Richard a încercat, mai ales în Beniamin Ma- 
ior, IV, 1520, să descrie această viziune mistică 
a frumosului. Nu putem aştepta prea mult de la 
o descriere a ceea ce, potrivit misticilor î înşişi, este 
indescriptibil, dar atitudinea mistică e totuşi atît 
de tipică Evului Mediu, încît o istorie a esteticii 
nu o poate ignora. În perioada clasică a scolasti- 
cii se găsesc puţine descrieri de acest fel. Ele 
aveau să se înmulțească în perioada de amurg a 
Evului Mediu şi în timpul Contrareformei. 

10. REZUMAT. Estetica victorinilor sau. mai 
corect, a lui Hugo de la Sf. Victor, marchează 
punctul cel mai înalt atins de estetică în secolul 
al XII-lea. Estetica victorină a avut două aspecte 
complet diferite: unul analitic, celălalt mistic. 
Estetica analitică semăna cu tratatele tehnice de- 
spre arte; estetica mistică semăna cu estetica cis- 
tercienilor. 

Unele rezultate importante au fost obținute î în 
estetica analitică (o formă de estetică rară în Evul 
Mediu). Au fost clasificate diversele forme de fru- 
mos, subliniindu-li-se varietatea. A fost avansată 
teza potrivit căreia frumosul poate fi perceput prin 
toate simţurile şi, în acelaşi timp, frumosul vizibil 
a fost distins de celelalte forme de frumos. A fost 
propusă o scară a experienţei estetice, a fost efec- 
tuată o clasificare a artelor; originea lor a fost 
situată în necesităţile omeneşti; au fost explicitate 
diferitele lor funcţii, de la acelea care răspund ne- 
cesităţilor vieţii pînă la acelea ce rezultă în pro- 
ducția de obiecte menite să furnizeze plăcere. S-a 
formulat concepţia după care cele mai înalte arte 
sint cele care produc obiecte frumoase în aparenţa 
lor. În sfârşit, au fost propuse şi „pan-estetismul“ 
si „pan-artismul“, 


L. TEXTE VICTORINE* 


FRUMUSEȚEA VIZIBILĂ ŞI CEA INVIZIBILĂ 


Hugo de la Sf. Victor, Expositio in hierarchia coelesti 
(Descrierea ierarhiei cerești), II (P. L., 175, c. 949) 

1. Sufletul nostru nu se poate ridica către ade- 
vărul lucrurilor invizibile decît cultivat prin con- 
templarea celor vizibile astfel încît să le ia pe 
acestea drept reprezentări ale frumuseții ascunse. . . 
Aşadar, una este frumuseţea naturii vizibile și alta 
a celei invizibile, căci cea din urmă este simplă 
şi nediferențiată (simplex et uniformis), pe cînd 
prima este multiplă și realizată după diferite pro- 
porţii (multiplex et varia proportione conducta). 
Există totuși o anumită asemănare între frumu- 
sețea vizibilă şi cea invizibilă: este dorința de de- 
păşire pe care artistul nevăzut a dat-o amîndu- 
rora, pentru a realiza o singură imagine prin stră- 
lucirile diferitelor proporţii. Din pricina acesteia, 
mintea omenească, stimnită cît trebuie, se ridică 
spre frumuseţea nevăzută ... La îndemînă ne sînt 
aspectul și forma care desfată privirea, delicate- 
tea parfumului care purifică mirosul, dulceaţa 
gustului care trezește pofta, moliciunea corpurilor 
care stîrnește şi atrage pipăitul. Pentru lucrurile 
invizibile aspectul înseamnă virtute și forma drep- 
tate, dulceaţa este milă și mirosul dorinţă, iar cîn- 
tecul bucurie și extaz (exultatio). 


CELE PATRU IZVOARE ALE FRUMUSEȚII 


Hugo de la Sf. Victor, Didascalicon, VII (P. L., 
176, c. 812) 

2. Frumuseţea (decor) lucrurilor create rezidă 
în poziţie (situ), în mişcare (motu), în aspect (spe- 
cie) şi în calitate (qualitate). Poziţia rezultă din 
compunerea (compositione) [părţilor] unui lucru 
şi din dispunerea (ordine) joram într-un ansam- 
blu]. Dispunerea se referă la loc, timp şi însușire. 
Mişcarea este de patru feluri: locală (localis), na- 
turală (naturalis), animală (animalis) şi rawională 
(rationalis). Mişcarea locală se realizează înainte 


* Traduse de Mihal Gramatopol. 


și înapoi, la dreapta și la stînga, în sus, în Jos şi 
de jur împrejur. Mişcarea animală constă în creş- 
tere şi descreștere. Mișcarea organică este a simpu- 
rilor şi a dorințelor, i iar cea raţională se vădeşte 
rin acţiuni și cugetări (consiliis). Aspectul este 
o vizibilă percepută cu ochiul, cum ar fi cu- 
lorile şi formele „corpurilor. Calitatea este o pro- 
prictate interioară care se percepe cu celelalte sim- 
quri: melodia unui sunet cu auzul urechilor, dul- 
ceața unui gust cu sensibilitatea gîtlejului, parfu- 
mul unui miros cu cea a nărilor, moliciunea unui 
corp cu pipăitul mîinilor. 
FELURIMEA ARMONIILOR 


lugo de la Sf. Victor, ibidem, II, 12 (P. L., 176, 
c. 821) 

3. Atât de multe sînt felurile armoniei care au 
fost toate create pentru a servi și desfăta auzul, 
încît ele nu pot fi parcurse cu mintea şi nici ex- 
plicate cu ușurință prin cuvinte. Mirodeniile își au 
mirosurile lor, unguentele, grădinile cu trandafiri, 
livezile, înflorite, crîngurile sălbatice, pădurile, 
florile își au mirosul lor şi tot ce răspîndește par- 
fum suav şi exală dulci mirosuri folosește simțului 
olfactiv şi toate -au fost create pentru plăcerile 
acestuia, 


Hugo de la Sf. Victor, ibidem, II, 13 (P. L., 176, 

4. Frumuseţea culorilor hrăneşte văzul, suavi- 
tatea (suavitas) cîntecului desfată auzul, mireasma 
mirosului nasul, dulceaţa gustului limba, netezimea 
(uptitudo) unui corp pipăitul. 


DIVERSITATEA FRUMUSEȚII 


Ilugo de la Sf. Victor, ibidem, VII (P. L., 176 

. 819) 

5. Formele (figurae) lucrurilor sînt demne de 
admirație din mai multe motive: al mărimii, al 
micimii, uneori pentru că sînt rare, alteori pentru 
că sînt frumoase, cîteodată fiindcă sînt suficient 
de urîte, altă dată pentru că o singură formă e 
comună multora sau invers, un singur lucru are 
mai multe forme. 


DEFINIȚIILE ARTTI 


Hugo de la Sf. Victor, ibidem, II (P. L., 176, 
c. 751) 


6. Se poate spune că arta e o cunoaștere 
(scientia) a preceptelor şi regulilor artei. Se mai 
poate spune că arta este tratarea verosimilă sau 
ipotetică a unui lucru. Știința (disciplina) se referă 
pe de altă parte, prin consideraţii reale, la acele 
lucruri care nu pot fi altfel decât așa cum sînt. Sau 
se poate numi artă ceea ce se efectuează într-un 
anumit material și se desăvîrşeşte printr-o anume 
lucrare, cum e cazul arhitecturii. 


SCOPUL ARTEI 


Hugo de la Sf. Victor, ibidem, II (P.L., 176, 
c. 745) 

7, Scopul şi destinaţia tuturor acţiunilor și stră- 
daniilor omenești călăuzite de înțelepciune _ trebuie 
să se îndrepte fie către împlinirea integrităţii na- 
turii noastre, fie spre moderarea fireştilor defecte 
cărora le este supusă existenţa concretă. 

LUCRURI FRUMOASE, POTRIVITE, COMODE 
ŞI NECESARE 


Hugo de la sf. Victor, ibidem, VII (P.L., 176, 
c. 813) 


8. Utilitatea lucrurilor create constă în frumu- 
sețe (gratum), în caracterul lor potrivit (aptum), 
în faptul că produc înlesniri (commodum) și în 
aceea că sînt necesare (necessarium). Frumosul este 
ceea ce place, potrivitul ceea ce convine, comodul 
ceea ce ajută, iar necesarul este însușirea fără de 
care nimic nu poate exista. 


NU UTILITATE, CI FRUMUSEȚE 


Hugo de la Sf. Victor, ibidem, VII (P. L., 
c. 822) 


9. Frumosul (gratum) este ceea ce nu e folositor 
la nimic şi e plăcut la vedere, așa cum sînt diferi- 
tele feluri de ierburi şi animale, păsări și peşti şi 
altele asemănătoare. 

aDIESPRE CELE CE STÎRNESC ADMIRAŢIA 
PENTRU CĂ SÎNT FRUMOASE“ 


lugo de la Sf. Victor, ibid., II (P. L., 176, c. 820) 


10. Admirăm forma anumitor lucruri pentru că 
sînt împodobite în chip ales şi alcătuire cum se 
cuvine, astfel încît însăşi închegarea operei pare 
a sta mărturie grijii speciale pe care Ziditorul 
a avut-o pentru ea. 

NATURA ȘI ARTA 


Richard de la Sf. Victor, Beniamin Maior, Il, 5 
(P. L., 19%, c. 83) 


11. Una este creaţia naturii (operatio) şi alta 
iea a strădaniei (industriae). Putem uşor deosebi 
creația naturii, de pildă în ce privește plantele, 
arborii şi animalele. Opera artistică (artificiale), 
adică a strădaniei, se remarcă în sculptură, picturi, 
în scrieri, în agricultură și în alte produse ale pri- 
veperii omeneşti; în toate în care aflăm nenumă- 
rate motive ale admiraţiei şi veneraţiei pentru mä- 
reția acestui dar divin. Opera naturii și opera de 
artă conlucrează una cu cealaltă şi sînt unite prin- 
tr-o latură comună, legîndu-se amindouă prin con- 
templaţie reciprocă. Nu încape nici o îndoială că 
opera strădamiei omenești își are obîrşia în lucra- 
rea naturii, pe ea se întemeiază şi din ea își trage 
vigoarea, iar creaţia naturii profită de pe urma 
acesteia pentru a se îmbunătăţi. 

SIMBOLURI 


iugo de la Si. Victor, Despre ierarhia cerească 
(P. La, 175, c. 954) 

12. Toate lucrurile vizibile au un sens simbolic, 
adică sînt date în chip figurativ şi propuse spre 
vemnificarea și exprimarea lucrurilor invizibile .. . 
ele sînt semne și imagini ale invizibilelor care fiin- 
jează în natura perfectă și ininteligibilă a divini- 
tăţii într-un chip mai presus de orice înţelegere. 
IRUMUSEȚEA CEA MAI FRUMOASĂ 
llugo de la Sf. Victor, Didascalicon, VII (P. L., 
176, c. 815) 

13. Prin frumuseţea lucrurilor create căutăm 
acel frumos care este cel mai frumos din toate 


frumusețile şi care este atît de minunat și de ne- 
grăit, încît nu-i poate fi asemuită nici o fru- 
museţe trecătoare, chiar dacă e adevărată. 


FRUMUSEȚEA SUPRAOMENEASCĂ A LUMII 


Hugo de la Sf. Victor, ibidem, VII (PL, 
c. 814) 


14. Universul sensibil este ca o carte scrisă 
de degetul Domnului. .. iar creaturile individuale 
sînt ca niște forme (figurae) născocite nu după 
vrerea omenească, ci hotărîte după dumnezeiescul 
plac pentru a vădi înţelepciunea divină a celor 
nevăzute. 


ORICE FRUMUSEŢE PROVINE 

DE LA DUMNEZEU 

Achardus de la Sf. Victor, De Trinitate (Despre 
Treime), L. I., c. 6 (Ms. pregătit de Th. d'Alverny) 


Dacă frumusețea este nemărginită, Înseamnă că 
nimic nu poate fi frumos fără ea. Și cu toate aces- 
tea, dacă frumuseţea nu este determinată, frumo- 
sul e imposibil, deși nici această frumuseţe nu este 
frumoasă altundeva decît în Dumnezeu și nu poate 
fi nimic altceva decît Dumnezeu însuşi prin care 
e frumos ce e frumos și fără de care nimic nu 
poate fi frumos. 


CONTEMPLAȚIA 


Hugo de la Sf. Victor, De modo dicendi et me- 
ditandi (Despre cum trebuie să vorbim și să me- 
dităm (Martene-Durand, V, c. 887) 


16. Trei sînt felurile de a pricepe (visiones) ale 
sufletului raţional: raționamentul (cogitatio), me- 
ditaţia (meditatio) şi contemplaţia (contemplatio). 
Contemplaţia este privirea pătrunzătoare şi li- 
beră, asupra lucrurilor răspândite. Diferenţa între 
meditaţie și contemplaţie pare a fi faptul că me- 
ditaţia se referă la lucruri ascunse minţii noastre, 
în vreme ce contemplaţia, fie prin natura ei, fie 
prin capacitatea noastră, are În vedere lucruri care 
sînt evidente. Meditaţia se ocupă întotdeauna de 
căutarea unui singur lucru, pe cînd contemplaţia 


îşi lărgeşte cîmpul spre a cuprinde mai multe sau 
chiar toare lucrurile. Contemplaţia este acea vioi- 
ciune a inteligenței care cuprinde într-o singură 
viziune toate pe care le are dinaintea ei şi astfel, 
intr-o anumită măsură, posedă ceea ce meditaţia 
caută. În meditaţie predomină grija, în speculație 
admiraţia şi în contemplaţie dulceața (dulcedo). 


CELE ŞASE FELURI DE CONTEMPLAȚIE 


Richard de la Sf. Victor, Beniamin Maior, 1, 6 
(P. L, 19, c. 70) 


17. Sînt șase feluri de contemplație care diferă 
«u totul unul de altul. Şi primul este cel al 
imaginaţiei şi bazat numai pe imaginaţie. Al doi- 
lea este în imaginaţie bazat pe, rațiune. Al treilea 
este în rațiune bazar pe imaginaţie, Al patrulea 
este în rațiune bazat pe rațiune. Al cincilea este 
deasupra raţiunii, dar nu alături de ea. Al șaselea 
este deasupra raţiunii şi aparent împotriva ei. Aşa- 
dar, sînt ouă feluri de contemplaţie î în imaginaţie, 
două în rațiune și două în inteligenţă. 


Contemplaţia se situează! fără nici o îndoială în 
imaginaţie atunci cînd are în vedere forma (forma) 
şi imaginea (imago) lucrurilor vizibile, cînd per- 
cepem admirativ şi admirăm perceptiv lucrurile 
corporale cărora le sorbim cu simţurile trupului 
nostru mulțimea, mărimea, diversitatea, frumuse- 
vea și desfătarea, şi cînd cinstim pătrunşi, de admi- 
rație și admirăm cu cinstire în ele toată puterea, 
înțelepciunea și bogăţia acelei supraființe creatoare, 


CELE ŞAPTE TREPTE ALE CONTEMPLAŢIEI 


Richard de la Sf. Victor, ibidem, II, (P. L., 19%, 
84) 


18. Primul fel de contemplaţie, în totalitatea lui, 
poate fi pe bună dreptate împărţit în şapte trepte. 
Prima constă în acea admiraţie față de lucruri 
care decurge din cercetarea (consideratio) materiei. 
A doua treaptă constă în acea admiraţie a lucru- 
rilor care decurge din cercetarea formei. A treia 
în acea admiraţie a lucrurilor căreia îi dă naș- 
tere cercetarea naturii. A patra treaptă este a 


acelei contemplaţii ce are drept obiect cercetarea 
şi admirarea operelor săvîrşite de natură. A cin- 
cea are nu mai puţin drept obiect cercetarea ope- 
relor, dar a celor săvârşite de artă (industria). A 
șasea treaptă constă în cercetarea și admirarea rîn- 
duielilor omenești. A șaptea în cercetarea şi ad- 
mirarea rînduielilor divine. 


ALIENAREA (ÎNSTRĂINAREA) 


Richard de la Sf. Victor, ibidem, V, 2 şi 5 (P. L., 
196 şi 174) 


19. După părerea mea, sub raportul calităţii 
(qualitas), contemplația este de trei feluri. Ea se 
realizează fie prin dilatarea (dilatatione) minţii, 
fie prin înălțarea (sublevatione) şi. alienarea (alie- 
natione) acesteia. Dilatarea minţii (mentis dilatio) 
are loc atunci cînd ascuțimea spiritului se lărgește 
şi devine mai pătrunzătoare, fără a depăşi însă 
cîtuși de puţin hotarul posibilităților omenești (Pu- 
manae industriae). 

Înălțarea minţii (mentis sublevatio) are loc cînd 
vioiciunea inteligenței, iradiată dumnezeieşte, de- 
pășeşte limita posibilităților omenești, fără însă 
să treacă în alienare. Alienarea [înstrăinarea] 
minţii (mentis alienatio) se produce cînd aceasta 
se sustrage memoriei prezentului şi intră, prin 
transfigurarea acţiunii divine, într-o stare de spirit 
străină şi inaccesibilă posibilităţilor omenești. 
Aceste trei feluri de contemplaţie le încearcă cei 
care merită să fie înălțaţi pînă pe culmea unei atare 
graţii. Primul fel se ivește din activitatea ome- 
nească, cel de al treilea numai din graţia divină, 
iar cel mijlociu din conlucrarea amindurora. 

(5)... După cît mi se pare, trei sînt cauzele 
care ne duc la alienarea minţii: fie mărimea devo- 
țiunii (devotio), fie mărimea admiraţiei (admira- 
tio), fie mărimea extazului (exsultatio). Prin mă- 
rimea admiraţiei mintea omenească (anima humana), 
iradiată de lumina divină, este purtată deasupra 
posibilităților ei şi lăsată să plutească în admi- 
rarea frumuseții supreme; ea e răpită şi înălyară 
către sublim. Prin mărimea bucuriei și extazului, 
mintea omenească e înstrăinată de ea însăşi. 

ESTETICA MISTICĂ 
Richard de la Sf. Victor, ibidem, IV, 15 P.L, 
196, c. 153) 


20. Unul aude cu memoria, vede cu inteligenţa, 
sarută cu sentimentul, îmbrățișează cu lauda. Altul 
aude cu amintirea, vede cu admiraţia, sărută cu 
Îndrăgirea, îmbrățișează cu plăcerea. Sau dacă ţi 
sc pare mai potrivit: aude prin revelație, vede 
prin contemplaţie, sărută prin devoțiune și îmbră- 
vișează întru dulceața propriei îmbrăţişări. Unul 
aude prin revelaţie, cînd întregul tumult de zgo- 
mote se domoleşte în faţa glasului lui care creşte 
încetul cu încetul pînă își aude numai propria voce, 
cînd dispare toată turma aceea a sunetelor turbu- 
lente și rămîne singur numai cu glasul său şi singur 
pe el singur îl ascultă în contemplație. Altul vede 
prin contemplaţie, cînd încetul cu încetul sufletul 
se încălzește la vederea neobişnuitei viziuni, admi- 
rind frumuseţea, și se încinge din ce în ce mai mult 
și se face în întregime incandescent pînă ce se 
transformă pe de-a întregul în adevărata puritate 
și frumuseţe interioară. 


8. ESTETICA ŞCOLII DE LA CHARTRES 
ȘI A ALTOR ŞCOLI DIN SECOLUL AL XII-LEA 


1. CELE TREI ŞCOLI. Pe vremea renașterii 
literare din secolul al XII-lea existau deja, mai 
cu seamă în Franţa, mai multe centre de studiu. 
Pe lîngă acela din mînăstirea cisterciană de la 
Clairvaux şi de la mînăstirea Sfîntul Victor, din 
Paris, exista un al treilea centru important la 
Chartres. Această şcoală se distingea pentru studii 
atît de științele naturii și umanităţi cît și de teo- 
logie și filosofie. 

De Bruyne a rezumat într-o formulă elegantă 
raportul dintre aceste trei şcoli. În Evul Mediu, 
spune el, au existat trei modalități de a privi fru- 
musețea lumii: cu ochiul fizic, care se delecta ne- 
mijlocit cu forme vizibile; cu ochiul spiritual, care 

191 descoperea analogii și semnificaţii spirituale în 


frumuseţea lumii; şi în sfîrşit, cu ochiul savantului, 
care privește frumosul în mod ştiinţific. Prima 
modalitate de a privi frumosul îl caracteriza pe 
Hugo de la Sf. Victor, cea de-a doua pe Bernard 
din Clairvaux, iar cea de-a treia, după de Bruyne, 
pe învățații de la Chartres. 

„Aceştia din urmă n-au studiat însă frumosul şi 
arta în mhod specific, așa cum făcuse Hugo de la 
Sf. Victor. Cu toate că s-au angajat în studii em- 
pirice, acestea n-au inclus studiul frumosului, pen- 
tru că ei îl priveau ca pe un subiect mai degrabă 
metafizic decît științific. Ei n-au conceput frumo- 
sul nici ca pur vizual, ca Hugo de la Sf. Victor, 
nici ca alegoric, așa cum au făcut cistercienii, ci 
au susținut o a treia concepție, diferită de aceea 
a cistercienilor și a victorinilor, și anume că fru- 
mosul, deși nu este doar vizibil, trebuie găsit în 
lucruri, iar nu dincolo de ele. Estetica lui Hugo 
de la Sf. Victor era empirică, aceea a cistercieni- 
lor religioasă, iar aceea a școlii de la Chartres 
metafizică, 

2. ŞCOALA DE LA CHARTRES. Gilbert de la 
Porrte („Porretanus“), mai tîrziu episcop de Poi- 
tiers (m. 1154), a jucat un rol conducător în viaţa 
intelectuală a acestui centru. Ioan din Salisbury, 
mai tîrziu episcop de Chartres (c. 1110—1180) 
şi Adelard din Bath au dat tonul în studiile uma- 
pistice. Opiniile filosofice şi estetice ale şcolii de 
ia Chartres au fost împărtăşite şi de alții din afara 
cercului ei. Alain din Lille (Alanus ab Insulis, 
c. 1128—1202), poet şi filosof, a exprimat în mod 
convingător estetica şcolii în poezie. 

3. PLATONISM. Metafizica şcolii de la Char- 
tres, era platonică. Frumosului, concepţiei plato- 
nice. despre frumos, i se atribuia un loc de seamă. 
Întocmai cum în secolul al IX-lea Eriugena reintro- 
dusese ideile lui Plotin, iar secolul al XIII-lea avea 
să le reintroducă pe acelea ale lui Aristotel, la fel, 
în secolul al XII-lea, şcoala de la Chartres le-a re- 
introdus pe acelea ale lui Platon”. Ideile platonice 


* O. v. Sinson, op. cit. 


veneau direct din Platon, iar nu, așa cum a fost 
uncori cazul în Evul Mediu, prin Augustin. 

F posibil să găsim mai multe estetici diferite ba- 
yate pe doctrinele lui Platon: o estetică idealistă, 
potrivit căreia numai ideile sînt realmente fru- 
moase; sau o estetică spiritualistă, potrivit căreia 
numai spiritualul e realmente frumos. Dar şcoala 
de la Chartres a preluat de la Platon și un alt tip 
de estetică, şi anume o estetică matematică. Ideea 
centrală în această estetică era că numai proporţia 
este cu adevărat frumoasă. Această estetica, pe care 
încă Augustin și Boethius o introduseseră în gîndi- 
rca medievală, fusese preluată de Platon de la pi- 
taporicieni. Sursa din care au luat această idee sa- 
vanții din secolul al XII-lea a fost dialogul lui 
Piaton Timaios, în care el spunea că universul e 
construit matematic și că principiul creaţiei este 
proporția. De aici decurge că frumosul e un atribut 
al universului şi că punctul de vedere estetic e apli- 
cabil cosmologiei. Această idee poate fi lesne 
reconciliată cu Facerea și cu Cartea Inţelepciunii. 

4. IDEI ESTETICE DE BAZĂ. Pe aceste prin- 
cipii platonice, adepții şcolii de la Chartres şi alții, 
ca Alain din Lille, a cărui gîndire era asemănă- 
toare cu a lor, îşi întemeiau următoarele teze: 

a) Universul e construit pe principii matematice 
şi îşi derivă frumuseţea din ele. 

(b) Dumnezeu e un artist, în accepţia antică și 
medievală, adică cineva care lucrează după reguli 
stabilite; el e arhitectul care „a clădit frumosul 
palat al lumii, ca un elegant arhitect al univer- 
sului”?, 

(c) Astfel, armonia şi concordia (concordia), 
forma, figura, măsura, numărul și relația formau 
categoriile de bază în concepţia lor despre lume?. 
Alain din Lille, adresîndu-se naturii, o numeşte, pe 
de o parte, cîrmuire, ordine, lege, metodă și re- 
pulă, iar pe de alta, lumină, stralucire, frumuseţe 
vi formă3. Astfel, şcoala de la Chartres a văzut uni- 
versul ca fiind frumos în sine și nu pentru că sim- 
ioliza o frumuseţe transcendentă mai perfectă. 

(d) Ei concepeau lumea după modelul unei ope- 

W) ce de artă, supusă unor reguli stricte, ca arhitec- 


tura şi muzica, iar nu ca acele arte, precum pictura, 
care folosesc culoarea şi imagistica, sau care si- 
mulează viaţa, precum sculptura. 

(e) În cosmologia lor, ei făceau distincţie între 
crearea lumii (creatio) şi împodobirea ei ulte- 
rioară de către Dumnezeu (exornatio). Ei îl com- 
parau pe Dumnezeu nu numai cu un arhitect, ci 
și cu un aurar care îşi desăvirșește opera. 

(f) Pe urmele unei alte idei a lui Platon, con- 
cepeau universul în mod analogic ca pe o totali- 
tate organică, o ființă vie; ei considerau aceasta 
drept cel de-al doilea factor determinant al fru- 
museţii lui. 

(e) Ei vedeau în om culmea creaţiei, nu numai 
în sensul că, fiind cea mai perfectă, el este, așadar, 
cea mai frumoasă creatură, ci și în sensul că nu- 
mai el e capabil să perceapă și să aprecieze fru- 
museţea universului. 

5. PLATONISMUL ȘI ARTA GOTICĂ. Deși 
estetica școlii de la Chartres se ocupa îndeosebi 
de frumosul natural, ea era aplicabilă și în do- 
meniul artei. Deși conceptul lor de artă era pla- 
tonic și axat în special pe aspectul matematic al 
artei, ei nu împărtăşeau disprețul lui Platon pen- 
tru artele reprezentaţionale. Frumuseţea pe care o 
posedă arta constă în proporţie, Acest concept de 
artă pune în faţa artistului un ideal înalt: să rea- 
lizeze în arta lui frumusețea eternă a lumii. Și nu 
era simplă teorie, ci a contribuit efectiv la for- 
marea artei gotice. - 

Nu întîmplător, primul edificiu gotic clasic a 
fost ridicat la Chartres. Episcopul Godefroy, răs- 
punzător de construcția catedralei, era el însuşi 
platonician. Conform istoricilor arhitecturii, toate 
detaliile catedralei din Chartres sînt rezultatul 
calculului, nici unul din ele n-a fost pus acolo 
doar de dragul ornamentării, ceea ce era în con- 
formitate cu estetica platonică a școlii de la Char- 
tres. Încă de la primele ei începuturi, arhitectura 
făcuse uz de geometrie, dar mai ales din raţiuni 
tehnice; odată cu arhitectura gotică, geometria în- 
cepe să fie utilizată în scopuri estetice. 

Paralelismul dintre scolastică şi arta gotică, 
două aspecte, ştiinţific și artistic, ale aceleiași ati- 
tudini mentale caracteristice secolului al XII-lea, 
a fost relevat, dar între ele e ceva mai mult decît 
paralelism: e un raport de dependență, întrucît 
scolastica, şi în particular estetica scolastică, a fost 
una din cauzele noii arte gotice care se năștea pe 
atunci. Episcopii, şi abaţii care patronau această 
artă erau oameni învăţaţi, iar arhitecţii au intro- 
dus în opera lor unele dintre ideile filosofice și 
estetice ale școlii. Nu e de mirare, așadar, că pla- 
tonismul de la Chartres şi-a găsit expresia în artă, 
şi nu numai platonismul de la Chartres, ci și plato- 
nismul lui Bernard, platonismul spiritualist ca și cel 
mistic al victorinilor. Henric, episcop de Sens, și 
Suger, abate de St.-Denis, care au înălțat catedrale 
gotice timpurii, împărtăşeau ideile lui Bernard din 
Clairvaux. 

6. TABERE RIVALE. Dacă însă şcoala de la 
Chartres împărtășea cu şcoala cisterciană un pla- 
tonism comun, cele două erau dezbinate în alte 
privinţe, aceste diferenţe reflectîndu-se în atitu- 
dinea lor față de artă. Bernard și adepţii lui cis- 
tercieni îmbinau cu platonismul lor un ascetism 
străin școlii de la Chartres, și acest ascetism îi 
înclina către o viziune morală așupra lumii și ar- 
tci; şcoala de la Chartres, pe de altă parte, tindea 
către o viziune estetică. Astfel, cele două şcoli 
pot fi deosebite pe temeiul atitudinii lor față de 
profanae novitates („inovaţii laice“). 

Orientarea interesată de cultura laică avea re- 
prezentanți destul de numeroşi în secolul al XII-lea. 
Interesul faţă de ştiinţele laice, alături de teologie, 
poate fi găsit chiar la începutul veacului, ca de 
pildă la doi benedictini, Guibert din Nogent (de 
Novigento, 1053—c. 1124) şi Conrad din Hirschau, 
care, într-o carte intitulată Didascalon, au ex- 
pus un ciclu de studii laice. Începînd de la ju- 
mătatea secolului, interesul față de științele laice 
a sporit atît la Chartres cît şi la mînăstirea Sf. 
Victor, ca şi, într-o anumită măsură, în şcoala 
condusă de Abélard. Reprezentanţii acestei tabere 

(m. 1167), unul dintre cei mai eminenţi filosofi din 
secolul al XII-lea, a studiat sub îndrumarea lui 
Hugo și a lui Abélard. Clarembaldus, arhidiacon 
din Arras, un comentator al lui Boethius, a fost 
elev atît al şcolii de la Chartres cît și al lui Hugo 
de la Sf. Victor. Lucrarea anonimă Isagoge in theo- 
logiam, scrisă între 1148 şi 1152, provenea din 
şcoala lui Abélard, dar cuprindea pagini întregi 
copiate din Hugo. Anonimele Sententiae divini- 
tatis combină de asemenea vederile acestor două 
şcoli. 

7. ESTETICA MARGINALĂ. Ne-am fi putut 
aştepta ca, în tabăra interesată de științe laice, stu- 
diul frumosului şi al artei să ocupe un loc de 
cinste. Ele își aveau un loc în programul ei. Ioan 
din Salisbury le enumera pe cele trei fiice ale 
Gindirii, în maniera Antichității, ca Filologia, Fi- 
losofia şi Filocalia. Astfel, dragostea de frumos era 
plasată alături de dragostea de scris și dragostea 
de înțelepciune. Programul n-a fost însă niciodată 
îndeplinit; frumosul și arta se bucurau de cinstire, 
dar ele n-au fost studiate decît de Hugo de la 
Sf. Victor. 

Filosofia platonică oferea totuşi un cadru pen- 
tru discutarea esteticii, ca de pildă în cazul dis- 
tincției făcute de Gilbert de la Porrte între valo- 
rile absolute și cele relativet. Concepte utile pen- 
tru estetică au fost elaborate inițial în logică și 
metafizică. Printre ele se numărau concepte ca 
unitate şi armonie, proporţie şi număr, formă și 
figură, idee și imaginație, natură şi artă, imagine 
(imago) şi imitație (imitatio). Deşi în secolul al 
XII-lea aceste concepte erau tratate în şcoli din 
punct de vedere logic şi metafizic, discuţiile aces- 
tea au fost totuși profitabile pentru estetică, în 
special cînd erau consacrate unor concepte ca „for- 
mă“ și „artă“, 

8. FORMĂ ŞI FIGURĂ. Evul Mediu a adop- 
tat conceptul antic de formă, adică forma conce- 
pură ca esența metafizică a lucrurilor, și nu e de 
mirare că forma şi natura sînt, ca la Isidor, strîns 
corelate. În secolul al XII-lea s-a petrecut însă 
exact contrariul. Conrad din Hirschau le-a contra- 


pus cînd scria despre natură ca despre „calitatea 
internă“ a lucrurilor, şi despre formă ca despre 
„aranjarea exterioară“ a acestora5. Clarembaldus a 
definit de asemenea forma ca pe un aranjament 
al părților în lucrurile materialef. Aceasta arată 
cu semnificația cuvîntului începuse să se depla- 
seze de la sensul aristotelic, metafizic, către sensul 
modern, adică aspectul exterior, sensibil, al lucru- 
rilor (concept mai util în estetică), de la forma 
ca „esență a lucrurilor“ spre forma ca „aparența 
exterioară a lucrurilor“. Dar dacă acest nou con- 
cept era mai des utilizat în estetică, vechiul con- 
cept nu ieșise nicidecum din uz. Sententiae divi- 
nitatis face distincţia între cele două sensuri ale 
lormei într-o manieră care se reduce la un com- 
promis între ele, adică între forma „cauzală“, care 
este cauza internă sau formativă a proprietății 
lucrurilor, și forma „vizibilă“, care revelează 
această formă”. Gilbert de la Porrte a mers chiar 
şi mai departe în diferenţierea diverselor semnifi- 
caţii ale formei: el distingea nu mai puţin de patru 
semnificaţii, pe una dintre ele reducînd-o la apa- 
rența exterioară a lucrurilor și identificînd-o cu 
„figura“8. 

„Figura“, fiind un termen mai recent, mai puţin 
încărcat cu ambiguitate, era un mijloc mai bun 
pentru a denumi aparenţa exterioară a lucrurilor. 
Abélard definea figura în termeni de compoziţie 
și nota că termenul de „figură“ se aplică atît obiec- 
telor naturale cît și operelor de artă care recreează 
aceste obiecte?. Nici cuvîntul acesta nu e total scutit 
de ambiguitate, deoarece denumeşte fie aparenţa 
exterioară a lucrurilor, fie, în cadrul aparenţei lu- 
crurilor, aranjamentul părţilor lor. Isagoge in theo- 
logiam distingea două elemente în formă: figura 
și culoarea. 

Legătura dintre formă şi frumos era foarte im- 
portantă pentru estetică. Materia, după Sententiae, 
este amorfă (informis). Ea nu e însă complet lip- 
sită de formă (carens forma), ci e lipsită de frumu- 
sețea și ordinea care însoțesc formati. Robert din 

că informitatea e un fel de formă, deoarece un lu- 
cru e numit inform nu pentru că e lipsit de formă, 
ci pentru că nu este format frumos12. 

Această legătură dintre conceptul de formă și 
conceptul de frumos a devenit un loc comun. 
Hugo din Pisa, decretalist şi filolog, a definit for- 
ma în dicţionarul lui etimologic, Magnae deriva- 
tiones, ca „frumuseţe“ sau „aranjament frumos“ 
(pulcbra dispositio). Trecerea de la conceptul an- 
tic (metafizic) de formă la conceptul nou (estetic) 
care a avut loc îndeosebi în secolul al XII-lea, 
s-a făcut în cadrul conceptului tradiţional de fru- 
mos. Acesta a continuat să fie definit ca „ținuta 
elegantă a unui corp îmbinată cu o culoare plă- 
cută“ (Bartholomaeus Anglicus)%3. 

Aceasta nu înseamnă că secolul al XII-lea a 
înlocuit consideraţiile teologice despre artă cu cele 
formale. Faptul acesta rezultă în mod limpede din 
scrierile lui Achardus și ale lui Richard de la 
Sf. Victor. Însuși Robert din Melun susţinea că 
frumosul ne arată drumul către Dumnezeu și că 
frumosul e o dovadă a omnipotenţei lui. Guibert 
din Nogent a avansat teza că frumosul este ceea 
ce e pe vecie stabilit de Dumnezeu! Alexander 
Neckham descria „parta, mintea, ordinea şi frumu- 
sețea“ ca expresii ale înțelepciunii divine, care 

rin: ele „desfată, creează, orinduiește şi împodo- 

ește“15, Găsim aici, formulată într-o teză teo- 
logică, ideea modernă că ordinea și frumosul sînt 
în legătură cu jocul şi creativitatea. 

9. ARTA. Conceptul medieval de artă a deve- 
nit atît de intelectualizat, încît numai ştiinţele spe- 
culative îi corespundeau şi numai ele, prin urmare, 
puteau fi considerate drept adevăratele arte. În 
secolul al XII-lea însă arta a fost încă o dată con- 
cepută ca activitate practică sau, cel puţin, artele 
practice au fost deosebire de cele speculative. Cla- 
rembaldus din Arras descria artele speculative ca 
cunoaștere (propriu-zis „contemplare“, contempla- 
tio) a principiilor și regulilor, iar artele practice 
ca aptitudinea de a lucra în conformitate cu aceste 
principii şi regulié. Recunoscînd astfel practica 
și acțiunea ca pe o ramură specială a artei, chiar 

dacă arta o mai concepea ca teoretică, el era mai 
aproape de izvorul antic al conceptului de artă şi 
ii anticipa dezvoltarea ulterioară. Dominico Gon- 
dissalvi a făcut ceva mai tîrziu o distincţie simi- 
lară. Arta speculativă, spunea el, se bazează pe 
cunoaștere, arta practică pe acţiune, adică pe pro- 
ducerea unei opere. Pe prima o numea ars intrin- 
secus, iar pe cealaltă ars extrinsecus, sau artă in- 
ternă și artă externă. Deşi a luat această distincţie 
de la arabi, îndeosebi din Avicenna, ea avea în 
urma ei o istorie îndelungată. Ea poate fi găsită 
la Cicero și, prin Boethius, a fost transmisă Evu- 
lui Mediu. Gondissalvi, pe baza concepţiei lui prac- 
tce despre artă, l-a definit pe „artist“ ca pe acela 
care acţionează cu unelte asupra materiei în con- 
iormitate cu artal, Astfel concepută, în secolul 
al XII-lea, arta era corelată cu reprezentarea, fru- 
mosul, libertatea, ideea și adevărul. 

(a) Conceptul de artă a fost o dată mai mult 
corelat cu acela de reprezentare, de pildă, în dis- 
cuția despre imagine şi „imitaţia“ artistică. Ioan 
din Salisbury definea o imagine ca pe „ceea ce ia 
naștere prin imitație“ 19. 

(b) Conceptul de artă şi conceptul de frumos 
au ajuns să fie puse în legătură, ca, de pildă, în 
Carmina cantabrigensia, unde găsim termenii de 
«tă şi frumos în combinaţie, așa cum se întîlnesc 
adeseori astăzi, rareori însă în Antichitate sau în 
Evul Mediu (ars pulchra)’. 

(c) Artele liberale, potrivit lui Salisbury, sînt 
astfel numite din cauza că, pentru a le practica, 
mintea trebuie să fie liberă de griji. El le pune 
astfel în legătură cu libertatea interioară a omu- 
lui și nu, ca: mai înainte, cu starea de libertate 
a omului. 

(d) Se obişnuieşte ca arta să fie privită ca legată 
oarecum cu ideile. Cîtva timp după secolul al 
XII-lea, Iacob din Viterbo, doctor inventivus, 
avea să se întrebe în Quodlibet-urile lui dacă ar- 
tistul produce o operă cu ajutorul unei idei și dacă 


* Carmina cantabrigensia, ed. K. Strecker, în: Monu- 
menia Germaniae Historica, nr. 12, p. 37. 


raportul dintre această idee și opera însăşi este o 
relatie reală (respectus realis)??! Întrebarea are o 
rezonanța scolastică, dar ea poate fi interpretată 
într-un sens modern, şi anume dacă ideea care 
specifică opera de artă e reflectată în operă. Cu 
alte cuvinte, factorii subiectivi influenţează oare 
opera de artă ori aceasta e determinată numai de 
factori obiectivi, de care teoreticienii antici şi 
medievali ai artei erau aproape în exclusivitate 
interesați? 

(e) S-ar părea, așa cum reiese din scrierile vre- 
mil, că exista şi conceptul de adevăr artistic. Pā- 
rerea populară cîndva că arte ca pictura sînt năs- 
cociri, falsificări și amăgiri e mai puțin repetată. 
Alain din Lille spune despre pictură că „schimbă 
minciunile în adevăr“22. 

10. Printre alte concepte utilizate în estetică şi 
dezvoltate în secolul al XII-lea, putem menţiona 
conceptele psihologice, ca imaginatio şi contem- 
platio, ambele folosite de cistercieni și victorini. 
Aceste concepte au fost iniţial definite în termeni 
generali și abia mai tîrziu aplicate la estetică: dar 
scriitorii din secolul al XII-lea utilizau deja un 
concept de contemplaţie foarte asemănător cu acela 
folosit în estetica modernă. Nu şi-au dat seama însă 
că Însăși estetica e domeniul adecvat acestui concept. 

În rezumat, putem spune că filosofii din secolul 
ai XII-lea, chiar dacă nu s-au ocupat nemijlocit 
de estetică, au contribuit la acest domeniu, dez- 
voltind în cadrul altor discipline anumite concepte 
estetice de bază, precum forma, arta şi contem- 
plaţia. 


M. TEXTE ALE ȘCOLII DIN CHARTRES 
ȘI ALE ALTOR ŞCOLI DIN SECOLUL AL XII-LEA* 


ARTISTUL DIVIN 


Alain din Lille, De planctu naturae (Plingerea 
naturii) 

1. Dumnezeu, ca un elegant arhitect al univer- 
sului, ca un bijutier în atelierul său, ca un artist 


* Traduse de Mihai Gramatopol. 


de o surprinzătoare îndemiînare, ca făurarul admi- 
rat pentru lucrul ieşit din mîinile sale, a clădit 
frumosul palat al lumii. : 
TORMA 


Alain din Lille, Anticlaudianus de Antirufino (In- 
versul Claudian despre inversul Rufin) (P. L., 210, 
c. 504) 


2. Structura (forma), forma (figura), măsura 
(modus), numărul și relaţia (junctura) se potrivesc 
cum se cuvine (decenter) fiecărui membru, alcă- 
tuind îndrituitele proporţii. Astfel fiecare mem- 
bru se află îmbinat pe potriva sa încît nu se ob- 
servă la nici unul vreo legătură discordantă. 
FRUMUSEȚEA NATURII 
Alain din Lille, Plingerea naturii 


3. Pace, iubire, tărie, lege, putere, 
Ordine, poruncă, scop, cale şi sursă, 
ris i zi i s 
Lumină, viaţă, splendoare și formă : 
Lumii stăpînă, 
Tu, care ţii în frîie lumea întreagă, 
Toate trainic le legi cu nodu-mpăcării 
Şi măriţi, lipind cu a păcii miere, | 
Cerul cu glia. 
BINELE ABSOLUT ŞI RELATIV 


Gilbert de la Porrte, In Boethii De hebdomade 
(Despre „Săptămîna“ lui Boethius) (N. M. Ha- 
ning, IX, p. 206) 

4. Binele este definit în două feluri: binele în 
sine şi binele în raport cu folosul său; pe acesta 
unii îl derivă din ceea ce se numeşte binele în 
sine. Din care pricină, primul este binele absolut, 
iar cel de al doilea este conceput prin comparaţie 
cu folosul care rezultă din el. 


FORMA ŞI NATURA 
Conrad din Hirschau (R. B. C. Huyghens, Coll. 
Latomus, XVII) 


5. Cunoașterea lucrurilor se referă la două as- 
pecte ale lor, la formă (forma) şi la natură (na- 
301 tura); forma constă în dispunerea (dispositione) 


exterioară, în vreme ce natura în calitatea (quali- 
tate) interioară. Forma lucrurilor e măsurată fie 
în numere, la care se referă aritmetica, fie în pro- 
porţii, la care se referă muzica, fie în dimensiuni 
de care se ocupă geometria, fie prin mişcare pe 
care o cercetează astronomia; de natura interioară 
se ocupă fizica. 


CONCEPT ŞI FORMĂ 


Clarembaldus din Arras, Expositio super librum 
Boethii De Trinitate (Expunere asupra cărții luni 
Boethius „Despre Treime“) (W. Jansen, p. 91) 


6. Forma este aranjarea (compositio) potrivită 
a "părților acelor lucruri care ţin de domeniul ma- 
teriei. 


Sententiae divinitatis. Tractatus I. De creatione 
mundi O ne divinității. Tratatul 1. Despre 
facerea lumii) (B. Geyer, p. 101) 


7. Forma este fie cauzală, fie vizibilă. Forma 
cauzală este acea putere intrinsecă, hărăzită prin 
natură unui lucru, în virtutea căreia acel lucru 
poate produce, așa cum pămîntului îi este dată 
puterea de a produce iarbă. Forma vizibilă este 
producerea celor nevăzute și ascunse din punct 
de vedere: cauzal. 


Gilbert de la Porrée, In Boethii De Trinitate (Des- 
pre „Ireimea“ lui Boethius) (Basel, 1570, p. 1138) 

8. Forma are mai multe înţelesuri... Formă se 
cheamă și înfățișarea (figura) corpurilor. 
CONCEPTUL DE „FIGURĂ“ 


Pierre Abélard, Logica „ingredientibus“ (Logica 
pentru începători) (B. Geyer, p. 236) 


9. Unii numesc figură (figura) atît alcătuirea 
unei reprezentări cît şi reprezentarea unui corp, 
cum ar fi statuia lui Ahile. 


Isagoge in theologiam (Introducere în teologie) 
(Landgraf, p. 239) 

10, Numim aparență (species) forma invizibilă. 
Aceasta cuprinde figuri (figuras) şi culori. 

FORMĀ ȘI LIPSĂ DE FORMĂ 


Scntenţele divinității. Tratatul 1. Despre facerea 
lumi, 1, 4 (B Geyer, p. 13) 


11. Materia creată este informă (informis), dar 
nu cu totul lipsită de formă, ci numai prin com- 
paraţie cu frumuseţea şi ordinea (legate de formă). 


„Robert din Melun, Sententiae (Sentenţe) I, 1, 20 
(R. Martin, III, I, p. 22) 


12. Însuşi faptul că ceva este inform înseamnă 
că are o formă oarecare. De aceea se spune despre 
un lucru că e inform, nu pentru că nu are nici o 
formă, ci pentru că nu este frumos format. 


CONCEPTUL DE FRUMUSEȚE 


Bartholomaeus Anglicus, De proprietatibus rerum 
(Despre proprietăţile lucrurilor), 19, 7 (Ed. Frank- 
furt, 1601, p. 1149) 


13. Frumuseţea este ţinuta (habitudo) elegantă 
a corpului îmbinară cu o culoare plăcută. 


ETERNUL ÎN FRUMUSEȚEA TRECĂTOARE 


Guibert din Nogent, De vita sua (Autobiografie), 
2 (P. L., 156, c. 840) 


14. Desigur, deşi, datorită vieţii trecătoare, fru- 
museţea momentană este schimbătoare, ca și cri- 
teriile binelui aparent, nu i se poate nega acestei 
[rumuseţi aspectul ei plăcut. Dacă însă Dumne- 
zeu a hotărît un lucru pentru eternitate, acel lucru 
este frumos. Tot ceea ce este frumos pentru o 
vreme, este un fel de oglindă a acelei Fumuseti 
eterne (aeternae speciei). 


ARTA, MINTEA, ORDINEA ȘI FRUMUSEȚEA 


Alexander Neckham, De laudibus divinae sapien- 
tiae (Despre meritele înțelepciunii divine), 297 
(Wright, p. 426) 


15. Prin înalta înţelepciune a Tatălui, arta, 
mintea, ordinea și frumuseţea care așează fiecare 
lucru îmbinîndu-l unui cu altul, desfară, creează, 

hos orînduiesc și împodobesc. 


ARTELE TEORETICE ȘI PRACTICE 
Clarembaldus din Arras, ibid. (W. Jansen, p. 27) 


16. În celelalte arte liberale sau chiar în cele 
mecanice, teoria nu este altceva decît contem- 
larea (contemplatio) principiilor și regulilor con- 
Porm cărora se lucrează în fiecare artă. Știința 
de a lucra practic înseamnă însuşirea amintitelor 
reguli și principii. 


Dominico Gondissalvi, De divisione philosophiae 
(Despre împărțirea filosofiei, 4, 3) (Baur, 52) 

17. Fiecare artă se împarte În teoretică şi prac- 
tică; atîta vreme cît rămîne numai la nivelul cu- 

noaşterii intelectuale, ea este teoretică; atunci cînd 
trece la executarea operei, este practică. 
CONCEPTUL DE ARTIST 
Dominico Gondissalvi, ibidem, 4, 2 

18. Aristul este acela care acţionează asupra 
materiei prin intermediul unui instrument şi con- 
form artei. 
CONCEPTUL DE IMAGINE 


Ioan din Salisbury, Metalogicon, III, 8 (C. Webb, 
p. 148) 

19. Imagine este ceea ce ia naștere prin imi- 
taie. 
ARTA ȘI LIBERTATEA 
loan din Salisbury, ibidem, I, 12 

20. Artele liberale sînt numite astfel fie pentru 
că cei vechi se îngrijeau să-și educe copii! prin 
intermediul lor, fie pentru că presupun liber- 
tatea omului, eliberat de griji, pentru a se deda 
înțelepciunii, și într-adevăr, cel mai adesea aceste 
arte eliberează de grijile pe care înţelepciunea nu 
le îngăduie. 
IDEEA ŞI OPERA DE ARTĂ 
isa din Viterbo, Quodlibet, III, 15 (P. Glorieux, 

, 145) 

21. Raportul dintre ideea conform căreia artis- 
tul creează și opera realizată pe temeiul acelei idei 
este oare un raport real? 

ADEVĂRUL ÎN ARTĂ 


Alain din Lille, Anticlaudianus, 1, 4 (P. L., 210, 
c. 491) 


22. O, noi minuni ale picturii! Ea transpune în 
ființă ceea ce nu poate exista. Imitînd adevărul, 
jucîndu-se cu arta cea nouă, pictura transformă 
în. lucruri umbrele lucrurilor şi preschimbă fiece 
minciună în adevăr. 


9. ÎNCEPUTURILE ESTETICII SCOLASTICE 


i. ESTETICA SCOLASTICĂ. Scopul scolastici- 
lor era să elaboreze un sistem conceptual unic în 
conformitate cu principiile creștine, în care să se 
coreleze Dumnezeu și lumea, natura şi omul, cu- 
noaşterea și acțiunea. Acest proiect conceptual glo- 
bal a început să se realizeze în secolul al XII-lea, 
(ără a fi însă complet în toate ramificaţiile lui. 
În particular, mai trebuia să se elaboreze o este- 
tică scolastică. Aceasta nu era nici estetica cister- 
cienilor, nici aceea a victorinilor; prima era pre- 
ponderent mistică, cea din urmă preponderent des- 
criptivă, nici una preponderent conceptuală. Este- 
tica scolastică a fost opera secolului al XIII-lea, şi 
char atunci ea a fost de o importanță secundară, 
pentru că scolasticii erau preocupaţi mai degrabă 
de problemele teologice, ontologice şi logice decît 
de cele estetice. Dar, cu toate că nici unul din 
marii scolastici nu a fost estetician declarat, toţi 
s-au referit şi la estetică. Problema frumosului nu 
putea fi omisă dintr-o Summa atotcuprinzătoare, 
mai ales din capitolele care tratau despre Dumnezeu 
si lume. Și, cu toate că alte probleme erau aprins 
controversate, scolasticii erau în general de acord 
în privinţa esteticii, în parte și din cauză că, pen- 
tru ei, problemele estetice nu erau importante şi e 
mai uşor de obținut consensul în chestiuni consi- 
derate ca neimportante. 


Estetica. scolastică a început să-și facă apariţia 
sv; în cel de-al doilea pătrar al secolului a XIII-lea. 


Ordinul franciscan, unul din cele două mari ordine 
consacrate pe atunci studiului, a fost primul care 
s-a ocupat de estetică. Faptul s-a datorat, în parte 
ce] puţin, influenței exercitate de către întemeie- 
torul ordinului, sf. Francisc. Atitudinea lui faţă 
de lume era deopotrivă estetică și morală. În 
Summa, cunoscută ca Summa fratris Alexandri, 
atribuită lui Alexandru din Hales, primul magistru 
franciscan, deși în fapt redactată parţial de ele- 
vul său, Ioan din Rochelle (m. 1245), și parțial 
de alt membru al ordinului, exista un capitol inti- 
tulat De creatura secundum qualitatem seu de 
pulchritudine creati. 


Probleme estetice au fost discutate tot pe atunci 
de Guillaume d'Auvergne, episcop al Parisului 
(m. 1249), în tratatul său De bono et malo? și de 
Guillaume d'Auxerre în așa-numita lui Summa 
aurită. Ambii aparţineau aceleiași generaţii ca şi 
primii esteticieni franciscani și au discutat ace- 
leaşi probleme, astfel încît opiniile lor pot fi pre- 
zentate laolaltă, ca reprezentînd primul stadiu al 
scolasticii medievale. Ei nu s-au mai mărginit, așa 
cum făcuse Bernard, să accentueze superioritatea 
frumosului spiritual şi primejdiile frumosului fizic, 
şi nici să clasifice arta şi experiențele estetice, ca 
Hugo de la Sf. Victor. Problemele ridicate de ei 
au fost mai fundamentale: Cum trebuie definit 
frumosul? Care sînt proprietățile lui esenţiale? În 
ce raport se află el cu binele şi existenţa? E oare 
o proprietate obiectivă sau e legată de un su- 
biect? Cum este el perceput? — într-un cuvînt, 
mai specifice decît întrebările de natură strict 
filosofică. Summa Alexandri reuneşte câteva dintre 

rincipalele probleme relative la frumos: Ce este 

înotul Diferă el de alte concepte înrudite (în 
special de conceptul de adecvare)? Căror lucrări 
le poate fi aplicat? Care sînt principalele cauze 
ale frumuseţii lumii? Ce contribuie la frumu- 
sețea ei?” 


* Dom H. Poulllon, „La beauté, propriâtt transcendante 
chez les scolastiques, 1220— 1270“, Archives d'histoire doctri- 
nale et littéraire du Moyen Age, XI, 1946, pp. 263 şi urm. 

2. AUTORITĂŢI ŞI IZVOARE. În construirea 
sistemului lor filosofic, scolasticii s-au bazat pe 
autorități, deopotrivă religioase și filosofice. În 
estetică însă acestea erau absente: autorităţile reli- 
pioase, Biblia şi Părinţii Bisericii, aveau puţine de 
spus În materie de estetică, iar concepțiile estetice 
ale autorităţilor filosofice, Platon şi Aristotel, nu 
erau bine cunoscute în secolul al XIII-lea. Cu toate 
acestea, concepţiile lui Platon erau cunoscute prin 
intermediul lui Vasile și Augustin, iar cele ale șco- 
lilor neoplatonice prin intermediul lui Pseudo- 
Dionisie. Pseudo-Dionisie a fost principalul izvor 
al esteticii scolastice; scrierea sa despre Numele 
divine nu numai că a furnizat scolasticilor un pri- 
lej de a discuta probleme estetice, dar i-a și con- 
surîns efectiv s-o facă. Plotin le era necunoscut. 
Dintre operele lui Platon, doar Timaios era cu- 
noscut, și acest dialog dezvoltă numai una din 
ideile estetice ale lui Platon. Din scrierile lui Aris- 
totel, scolasticii nu cunoșteau Poetica, principala 
lui operă estetică. Îi puteau deduce însă concep- 
tiile estetice din alte opere. Pe Cicero îl cunoșteau 
parţial, dar ideile lui erau mai puțin pe gustul lor. 
Pe scurt, scolasticii posedau doar o cunoaștere 
(fragmentară, și în cea mai mare parte de la a 
doua mînă, a esteticii mai vechi. Aceasta le oferea 
totuși filosofilor din secolul al XIII-lea un punct 
de plecare în redeschiderea problemelor funda- 
mentale. 

Opiniile estetice ale lui Aristotel, în special Poe- 
tica lui, au fost puţin cunoscute Evului Mediu și 
descoperite foarte tardiv, poate chiar prea tar- 
div. Tratatul lui a suferit următoarele vicisitu- 
dini*: din uitarea în care căzuse din Antichitate a 
fost pentru prima oară scos de către sirieni, tra- 
ducerea lui Ishaq ibn Husain fiind făcută în se- 
colul al IX-lea. Poetica a fost tradusă în limba 
arabă în secolul al X-lea. O versiune prescurtată 


* Aristoteles Latinus, XXXIII: De arte Poetica Guillelmo 
de Moerbeke Interprete, ed. E. Valmigli, revis. Ae. Frances- 
chini și L. Minlo-Paluello, 1953. 


a ei a dat marele Averroes în secolul al XII-lea“. 
A trecut însă mult timp pînă cînd să ajungă, sub 
una din aceste forme, accesibilă erudiției apusene. 
Ediţia lui Averroes a fost tradusă pînă la urmă 
în latineşte în secolul al XIII-lea de către ger- 
manul Hermann: copii ale acestei traduceri au cir- 
culat, dar se pare că n-au căzut pe mini bune 
şi n-au avut nici o influență asupra esteticii sco- 
lastice. Prima traducere a tratatului complet a 
fost făcută în 1278 de Wilhelm din Moerbeke**. 
Faptul s-a petrecut după moartea lui Toma din 
Aquino şi se poate spune că a venit prea tîrziu, 
deoarece scolasticii îşi făuriseră deja conceptul de 
frumos şi artă, iar interesele lor estetice erau în 
scădere. Poetica lui Aristotel a fost ignorată nu 
numai de scolastica secolelor al XIII-lea și al 
XIV-lea, ci și de Dante, Boccaccio şi, probabil, Pe- 
trarca. Abia după ce, în 1448, G. Valla a dat 
traducerea lui, Poetica a devenit o operă populară 
şi influentă în estetică, rămînînd de fapt vreme 
îndelungată chiar cea mai populară și mai in- 
fluentă. Există o tendință de a privi Evul Mediu 
ca aristotelic și epoca modemă ca anti-aristote- 
lică*"*, pe cînd în realitate Aristotel a fost pentru 
cel dintii o carte ferecată în ceea ce priveşte poetica 
sau, mai general vorbind, estetica, dar îndelung 
admirat și ascultat de cea din urmă. E adevărat, 
desigur, că Evul Mediu, familiarizat cu celelalte 
scrieri ale Stagiritului, a fost în măsură să-i deducă 
din ele opiniile estetice sau oricum putea, şi a şi 
făcut-o, să-și asimileze şi în estetică spiritul şi me- 
toda lui filosofică. 


* J. Tkatsch, Die arabische Übersetzung der Poetik, 
Wien, 1928—32. 

** L. Minlo-Paluello: „Giugllelmo d! Moerbeke tradut- 
tore della Poetica di Aristotele (1278)“, Rivista di Filosofia 
Neoscolastica, XXXIX, 1947. 


"* E. Lobel, „The Medieval Latin Poetlcs“, Proceedings 
of the British Academy, XVII, 1931. — Ae. Franceschini, 
„La Poetica di Aristotelenel secolo XIII“, Atti R. Instit. 
Veneto, XCIV, II, 1934/5. 


3. DEFINIŢIA FRUMOSULUI. Aspectul de în- 
semnătate fundamentală al scolasticii a fost me- 
toda ei, modul în care punea problemele. Ea a 
început acolo de unde trebuie să și înceapă este- 
tica, şi anume cu definiția frumosului. Guillaume 
d'Auvergne a furnizat o definiţie în următorii ter- 
meni: frumosul este ceea ce place prin sine însuși!; 
sau, formulată altfel: frumosul e ceea ce place 
sufletului (animum delectat) şi trezeşte iubirea 
(ad amorem sui allicit). Frumosul e definit într-un 
mod asemănător în Summa Alexandri: frumosul 
e ceea ce are o dispoziţie de a furniza plăcere cînd 
este perceput (dispositionem secundum quod est 
piacitum apprebensioni); altundeva, frumosul e 
definit ca fiind ceea ce conţine anumite trăsături 
plăcute privirii13, 

O trăsătură caracteristică a acestor definiţii ale 
frumosului este „relaționismul“ lor. Frumosul e 
conceput ca o relație între subiect şi obiect, ca apti- 
tudinea unui obiect de a fi atractiv și de a-i plăcea 
unui subiect. Nu e nimic surprinzător în acest „re- 
laţionism“: el poate fi găsit încă în scrierile lui 
Vasile cel Mare. Prima generaţie de scolastici l-au 
accentuat, cu toate că a fost neglijat de generaţia 
următoare şi reînviat doar de Toma din Aquino. 
Definind frumosul ca o relaţie cu un subiect, sco- 
lasticii au introdus un factor subiectiv în defi- 
niţia lor, deși nu priveau nicidecum frumosul ca 
pur subiectiv. După opinia lor, el avea în egală 
măsură un aspect obiectiv și unul subiectiv. îl 
considerau safe] din două puncte de vedere, obiec- 
tiv și psihologic. 

De vreme ce nu s-au limitat la frumosul fizic, 
ci au luat în consideraţie şi frumosul spiritual, 
scolasticii au fost obligați să adopte o definiție 
largă a frumosului. Aceste două tipuri de frumos, 
fizic și spiritual, extern şi intern, sensibil și inte- 
ligibil, erau familiare scriitorilor Antichității, dar, 
cu excepţia lui Platon și a platonicilor, ei nu atri- 
buiau frumosului spiritual, intern și inteligibil o 
importanță la fel de mare ca scriitorii din Evul 
Mediu. Cît despre valorile respective ale frumo- 

W9 sului fizic şi spiritual, medievalii nu aveau nici 


un dubiu. Pentru ei singur frumosul spiritual era 
cu adevărat importanti4. Ei credeau că frumosul 
este apreciat numai pe seama frumosului spiritual. 
Pe de altă parte, le era mai puţin limpede care 
anume tip de frumos, fizic sau spiritual, ne este 
mai bine și mai direct cunoscut. Guillaume d'Au- 
vergne privea frumosul fizic ca pe forma primară 
a frumosului. Dacă aplicăm termenul de „frumos“ 
frumosului spiritual, o facem „prin comparaţie cu 
frumuseţea exterioară şi vizibilă“2. Pe de altă 
arte, „judecăm frumosul spiritual în interior, nu 
în extenor“, și chiar frumosul exterior este valori- 
zat pe temeiul „adecvării“, care este o proprie- 
tate morală. 

4. NATURA OBIECTIVA ȘI CONDIŢIO- 
NATA A FRUMOSULUI. În ciuda „relaţionis- 
mului“ implicat în definiţia frumosului, scolasticii 
îl priveau în esenţă ca pe o proprietare a lucrurilor 
Frumoase. Formele şi acţiunile frumoase sînt re- 
cunoscute prin faptul că ne plac, dar pentru a ne 
plăcea, ele trebuie neapărat să aibă anumite pro- 
prietăți precise. Unele acţiuni, scria Guillaume 
d'Auvergne, sînt „neîndoielnic şi esențialmente“ 
(indubitabiliter et essentialiter) frumoase şi drepte. 
Esenţa lor le face să fie frumoase şi, prin urmare, 
ele sînt plăcute viziunii noastre interioare prin 
însăşi natura lor. Aceeași observaţie e valabilă și 
pentru frumosul fizic: unele culori, forme și aran- 
jamente sînt frumoase în esenţa lor, delectează 
prin însăși natura lor. Anumite lucruri produc 
plăcere „de la sine“ (per se ipsum), „din însăşi 
esenţa lor“ (ex essentia placent) sau „sînt plăcute 
prin natura lor * (natum est placere) — în ast- 
fel de propoziţii era exprimată noţiunea medie- 
vală de obiectivitate a frumosului. Scolasticii au 
introdus chiar aceste propoziţii în definițiile date 
de ei frumosului; aşa cum spunea Guillaume d'Au- 
vergne: „Frumuseţea vizibilă [e] ceea ce este fă- 
cut să placă prin sine însăşi (per se ipsum) celor 
care o privesc*. 

Altfel spus: frumosul este ceea ce nu poate să 
mu placă. Fără acest element de necesitate în plă- 

cerea pe care o găsim în lucruri, nu poate exișta 
frumuseţe; plăcerea ar fi altfel pur subiectivă. Ve- 
dem natura obiectivă a frumosului atunci cînd 
comparăm lucrurile frumoase cu cele utile. Fru- 
mosul, argumentează Summa Alexandri, citîndu-l 
pe Isidor, depinde de „Proprietăţile lucrurilor, uti- 
litatea de scopul căruia îi sînt destinate. Ceea ce 
se aplică la a rumos se aplică şi la contrariul lui, 
urîtul: „Ceea ce prin natura sa ne îndepărtează 
şi ne dezgustă se numește urât“ 

Guillaume d'Auvergne a făcut însă o rezervă 
importantă: frumosul, deşi obiectiv, ţinînd, în 
esență de natura unui lucru, acţionează numai în 
anumite condiţii. Dacă aceste condiţii nu sînt în- 
deplinite, el nu acţionează și nu delectează. „Roșul 
este prin, el însuși plăcut vederii şi este frumos. 
Dacă însă colorează albul ochiului, ochiul devine 
urît. Ceea ce în sine este bun și frumos arată urît 
neole unde nu merge, ca de pildă verdele, plăcut 
la vedere ca atare, dar urîr unde nu se otri- 
veşte.“4 La fel și în cazul formelor: „Ochiul în 
sine are un aspect plăcut şi e frumos; el împodo- 
beşte faţa omenească cu frumuseţea lui numai dacă 
c așezat în locul cuvenit care i se potrivește. Într-un 
loc ce nu i se potrivește, el urițeşte faţa însăși”5. 
Același lucru e valabil şi în cazul frumosului spi- 
ritual sau moral. E frumos, bunăoară, să fii cultivat 
sau inteligent, dar dacă aceste calități le posedă un 
om depravar, ele îi intensifică depravarea (auget 
deturpationem subiecti). 


Unele culori, forme şi proprietăţi spirituale sînt, 
aşadar, obiectiv frumoase numai cînd sînt core- 
late într-un mod adecvat: ele își pierd frumuseţea 
cînd sînt inadecvat corelate. „Ceea ce este în sine 
frumos poate fi urît în raport cu altceva sau îmbi- 
nat cu ceva, sau cuprins în ceva.“6 

Urîtul apare cînd lucrurile au o formă inadec- 
vată. Vorbim despre urât, spune Guillaume d'Au- 
vergne, ca opus frumosului; şi un lucru poate fio 
contradicţie a frumosului în două feluri: fie prin 
etalarea a ceva nepotrivit, fie prin neetalarea a 
ceea ce ar trebui să posede, adică prin simplă priva- 

Pri piune. „Spunem că este urât acela care are trei ochi, 


dar nu mai puţin și cel cu un ochi. Primul pentru 
că are ce n-ar trebui să aibă, ultimul pentru că nu 
are ce ar trebui să aibă.“7 

5. ESENȚA FRUMOSULUI. Dacă frumosul e 
definit drept ceea ce place și, mai mult, drept ceea 
ce nu se poate să nu placă, următoarea întrebare 
este: care e sursa frumosului, ce proprietăți fac ca 
un lucru să fie frumos, ce proprietăți determină ca 
un lucru să producă cu necesitate plăcere? Răspun- 
sul clasic al Antichității — transmis scolasticilor de 
Augustin, Boethius şi Isidor — este că frumosul e 
o relaţie. Această relaţie însă era concepută în două 
moduri: fie ca o relație între părţile unui lucru, fie 
ca o relaţie între un lucru și scopul său. Din primul 
punct de vedere, un lucru este frumos dacă există 
un raport armonios între părțile lui, din al doilea 

unct de vedere, el e frumos dacă este adaptat 
uncţiei pe care e destinat s-o îndeplinească, uzului 
căruia trebuie să-i servească sau exigențelor na- 
turii sale (conveniens, aptum, decorum). 

Guillaume d'Auvergne sprijinea cea de-a doua 
concepție despre frumos. El sublinia faptul că fru- 
mosul e posibil numai cînd un lucru e adecvat 
subiectului său (in subiecto decenti) și se află la 
locul potrivit (in loco debito). Dar tot el scria: 
„Frumuseţea în sine este fie formă și poziție, fie 
culoare, fie ambele, fie una în comparaţie cu cea- 
lalră“8. Astfel, de vreme ce frumosul constă în 
formă, el constă într-o relaţie între părți. Dar mai 
ales autorii franciscani ai scrierii Summa fratris 
Alexandri erau cei care susțineau noțiunea de fru- 
mos ca relație a părţilori, noţiune originară din 
Antichitate și introdusă în estetica creştină de către 
Augustin. 

Potrivit Summei: pulchra est res, quando tenet 
modum et speciem et ordinem. Aceasta e cuvînt 
cu cuvînt definiția lui Augustin: factorii determi- 
nanţi ai frumosului sînt modus, species şi ordo. 
Summa din secolul al XIII-lea nu numai că-i re- 
produce cu fidelitate ideile, dar folosește chiar și 
aceiași termeni, deși sub formă adjectivală; lucru- 
rile sînt frumoase dacă sînt moderata, speciosa şi 
ordinata. Deşi aceşti trei termeni sînt destul de 


ambigui și variabili ca semnificaţie, s-ar părea că, 
aşa cum sînt utilizaţi de franciscanii din secolul 
ul XIII-lea, modus corespundea măsurii, species 
formei, iar ordo ordinii. Astfel, formula din Summa 
sună în traducere după cum urmează: frumosul 
este ceea ce are măsură, formă și ordine. 

Modus, aşa cum e definit în Summa Alexandri, 
este quo res limitatur'6, adică elementul prin care 
un lucru e limitat, închis, mărginit de un hotar şi, 
prin urmare, lăuntric armonios. Ordo e definit ca 
quo res ad alind ordinatur, adică elementul prin 
care un lucru e corelat cu altul și armonizat cu 
mediul lui. În sfîrșit, species e definită ca quo 
res distinguitur, adică elementul prin care un lucru 
e diferențiat de alte lucruri. 

Măsura, forma și ordinea erau, după Summa 
Alexandri, atribute universale ale lucrurilor, fără 
de care lucrurile nu ar putea fi înţelese (res non 
possunt intelligi sine modo, specie et ordine). Deşi 
ele sînt mai clar vădite în lumea corporală (a 
corporalibus), por fi găsite și în lumea spiritului 
(in spiritualibus)", Aceste atribute admit însă gra- 
daii: cu cît un lucru posedă „mai multă (quanto 
magis) formă şi ordine, cu atît e mai frumos — 
sau aşa trebuie înțeleasă probabil Summa. Cu 
toate că esteticieni franciscani au luat această teo- 
rie a „măsurii, formei și ordinii“ de la Augustin 
și din Cartea înţelepciunii, sursa ei primară era 
concepţia grecească, potrivit căreia frumosul constă 
într-o armonie a părţilor. . 

Franciscanii au atacat însă această ultima no- 
ţiune. Argumentul lor, care apela desigur la teo- 
logi și moralişti, era că această noțiune nu e apli- 
cabilă frumosului moral. Înseamnă oare că se con- 
traziceau pe ei înşişi: atacînd o teorie pe care ei 
înşişi o susțineau? Nu, pentru că teoria rumosului 
ca armonie a părţilor exista în două versiuni în 
Antichitate. Era o versiune mai veche, care era 
mai restrînsă şi cantitativă, versiunea pitagoriciană, 
şi exista o versiune mai târzie, popularizată de stoici 
ȘI de Cicero, care era calitativă. Aceasta era ver- 
siunea introdusă de Augustin în estetica creștină. 

M3 Versiunea atacată de franciscanii din secolul al 


XIII-lea pe motiv că nu include frumosul moral 
era versiunea cantitativă; versiunea pe care au 
pus-o la baza esteticii lor era cea calitativă. 

6. FORMA (species). Dintre cele trei caracteristici 
ale frumosului — măsura, forma și ordinea — 
Summa Alexandri o privea pe aceea numită 
„lormă“ (species) ca pe cea mai importantă2. Nu 
fără temei se folosea speciosus ca o variantă pen- 
tru pulcher. Vorbind despre „formă“, era limpede 
că autorii care puneau accentul pe frumosul spi- 
ritual nu se gîndeau numai la forma externă. 

Termenul species avea două accepţii în latineşte. 
În utilizarea lui normală, el denota aparenţa ex- 
ternă, sensibilă a lucrurilor. Dar în logică, el de- 
nota conţinutul conceptual, adică non-sensibil, al 
lucrurilor. În Summa Alexandri se atrage atenția 
asupra acestei duble semnificaţii. Species are două 
înțelesuri: potrivit unui înțeles, semnifică elemen- 
tul prin care un lucru e diferențiat de alte lucruri 
quo res distinguitur ...); potrivit celuilalt, sem- 
nifică elementul prin care un lucru produce plă- 
cere şi este apreciat (quod res placet et accepta 
est)!6. El are, așadar, o accepție logică şi una este- 
tică. Dar definind species drept quo res distin- 
guitur, se introduce în estetică accepţia logică, 
non-sensibilă și non-vizuală, cele două accepţii 
fiind combinate într-un concept. Ideea conținută 
în Summa poate fi exprimată după cum urmează: 
forma externă, sensibilă, este frumoasă atunci cînd 
manifestă forma internă, inteligibilă. Tocmai prin 
aceasta se deosebește o formă frumoasă de una 
care este doar agreabilă ochiului, plăcută simţu- 
rilor. Frumosul nu este numai ceea ce are aparența 
pe care trebuie s-o aibă (conveniens aspectus) şi 
nu e nici doar o configuraţie plăcută (figuratio) 
sau o structură organizată (formatum), ci ma- 
nifestă şi caracterul individual al lucrului (quo 
res distinguitur): el se adresează și spiritului, nu 
numai ochiului. Această nouă concepţie avea să fie 
de mare însemnătate în viitor. 

7. TREPTELE FRUMOSULUI. Frumosul ad- 
mite gradaţii. Există speciositas maior şi specio- 


sitas minor, şi o întreagă ierarhie a frumosului: 
frumusețea corporală şi, la un nivel superior, fru- 
museţea sufletului, frumuseţea tranzitorie şi fru- 
musețea imuabilă sau esenţială (essentialis) a uni- 
versului26, 

Scolasticii corelau orice frumusețe, inclusiv fru- 
museţea temporală și fizică, cu Dumnezeu. O fä- 
ceau în două feluri. Pe de o parte, ca şi Părinţii 
preci înaintea lor, susțineau că frumosul e ceea 
ce îi place lui Dumnezeu. Ceea ce nu-i place lui 
este urîr?. Cu alte cuvinte, nu omul, ci Dumnezeu 
singur e judecătorul frumosului. Pe de altă parte, 
susțineau, ca şi Augustin, că „frumuseţea unui 
lucru creat este urma (vestigium) prin care se 
ajunge la cunoaşterea frumuseţii increate“21. Cu 
alte cuvinte, nu omul, ci Dumnezeu singur este 
izvorul frumosului. Vedem eternitatea oglindită 
în forme frumoase. În limbajul teologic utilizat de 
scolastici, aceasta însemna că frumosul este o pro- 
prietate esenţială a lucrurilor. 

3. FRUMOSUL ŞI BINELE. Dacă frumosul e 
definit, aşa cum îl defineşte Summa Alexandri, ca 
măsură, formă şi ordine, apare o dificultate, de- 
oarece acestea sînt caracteristici atît ale binelui 
cît şi ale frumosului. Atunci binele diferă oare de 
frumos şi, în caz afirmativ, prin ce anume diferă? 
Unii scolastici, printre care Guillaume d'Auvergne 
și Guillaume d'Auxerre, le-au identificat „Pur Şi 
simplu unul cu altul. Summa Alexandri însă indica 
o diferență, și anume că binele este obiectul iu- 
birii, pe cînd frumosul este obiectul contemplaţiei. 
Acelaşi lucru poate fi deopotrivă bun și frumos, 
dar este bun pentru că este obiectul dorinţei, și fru- 
mos ca obiect al cunoaşterii. Această soluţie pune 
în evidență nu numai diferenţa dintre bine și fru- 
mos, ci și o trăsătură esenţială a celor două (reve- 
lată şi în definiţia frumosului), şi anume că fie- 
care din ele este o proprietate a obiectelor, dar o 
proprietare corelată cu un subiect (într-un caz cu 
sentimentele lui, în celălalt cu cunoaşterea și con- 
templația)??. Această idee, preluată acum de către 
scolastici, fusese avansată aproape cu o mie de 

ns ani Înainte de către Vasile cel Mare. 


9. PERCEPEREA FRUMOSULUI. În perspec- 
tiva acestei noțiuni de frumos, aspectul subiectiv 
al frumosului avea o însemnătate aparte pentru 
scolastici. Ei cercetau nu numai proprietăţile esen- 
țiale ale frumosului, ci și modul în care acesta ac- 
ţionează asupra noastră, modul în care provoacă 
plăcere şi oferă satisfacție. Ei erau de acord asu- 
pra faptului că devenim conștienți de frumos prin 
percepţie. Potrivit lui Guillaume d'Auvergne, noi 
facem experiența frumosului în mod nemijlocit prin 
simţuri (ista omnia ipso experimento sensus fiunt). 
Perceperea frumosului e exprimată în Summa 
Alexandri printr-o diversitate de termeni. Appre- 
hensio era acela folosit cel mai frecvent; alții 
erau: spectare, intueri, aspicere. Toţi areşti ter- 
meni sînt sinonime pentru vedere (visus) care, 
după opinia lui Guillaume d'Auvergne, era ade- 
väratul „martor“ al frumosului și al urîtului, 
Numai văzul, scria el, intră în contact cu fru- 
museţea. El se gîndea însă atît la viziunea internă 
cît și la cea externă. Ca și victorinii înaintea lui, 
el lua viziunea într-un sens larg, drept modalitate 
intuitivă de percepere a unui obiect, drept contem- 
plare în contrast cu gîndirea discursivă. 

Esteticienii din secolul al XII-lea avuseseră 
tendința de a atribui tuturor simțurilor puterea de 
a percepe frumosul. Guillaume «Auvergne a reve- 
nit însă la concepţia grecească potrivit căreia nu- 
mai văzul şi auzul au această putere, deoarece nu- 
mai ele pot percepe măsura, ordinea și forma. Dar 
Guillaume ia „văzul“ în sensul lui mai larg, in- 
cluzînd și viziunea interioară (visus interior et 
intelligibilis). „însăşi privirea lăuntrică ne este 
martoră a frumuseţii inteligibile interioare aşa cum 
vederea exterioară este a celei exterioare.“! „Cînd 
voim să cunoaștem frumusețea vizibilă, recurgem la 
văzul exterior; în același fel, cînd e vorba de fru- 
museţea interioară, trebuie să consultăm (consulere) 
văzul interior şi să ne încredem în mărturia lui 
(ejus testimonio credere).“ 12 

Frumosul constituie obiectul unei dorințe natu- 
rale23. Perceperea lui este urmată de un senti- g 


ment de satisfacție. Summa Alexandri utilizează 
diferiți termeni pentru a exprima aceasta, ca, de 
pildă, delectare, placere. Nu există experienţă a 
frumosului fără satisfacţie, la fel cum nu există 
experienţă fără cunoaştere. Cunoaşterea e condiția 
necesară intrării în contact cu frumosul, iar satis- 
facţia este rezultaul unui atare contact. 


Scolasticii susțineau că satisfacția produsă de fru- 
mos poate fi de două feluri, egoistă și religioasă. În 
primul caz, atenţia subiectului e concentrată asupra 
obiectului frumos; în cel de-al doilea caz, ea este 
dirijată prin obiect spre Dumnezeu. 


„Se întîmplă deci să privim lucrurile create din 
punctul de vedere al frumuseţii sau al desfătării ce 
se află în ele, și nu raportindu-le la Dumnezeu... 
Altfel însă, desfătarea şi frumuseţea lor, atîta 
cît sînt, le socotim provenite din suprema frumu- 
scțe și desfătare."24 


10. IDEI VECHI ȘI NOI. Primii scolastici care 
au scris despre estetică au pus numaidecît pro- 
bleme fundamentale în legătură cu definiția fru- 
mosului, esența frumosului și atitudinea omului faţă 
de frumos. Răspunsul lor Ja toate aceste probleme 
a fost scurt. Ei defineau frumosul în termeni de 
plăcere (natum est placere). Considerau că forma 
(species) adecvată faţă de frumos este contempla- 
ţia (apprehensio, contemplatio). 

Ei nu au inițiat ceva cu totul nou. De la victo- 
rini au luat ideea că atitudinea reclamată de fru- 
mos e contemplativă. Dependența frumosului de 
măsură, formă şi ordine venea de la Augustin. 
Contribuţia lor cea mai personală a fost, poate, 
dezvoltarea dată noţiunii de formă (species). Ei 
au dus această noţiune dincolo de senzualismul pur 
sau de concepţia pur matematică Între care şovăiau 
esteticienii mai vechi. Dar contribuția lor cea mai 
importantă a fost modul metodic și sistematic în 
care au abordat subiectul, începînd cu problemele 
fundamentale. Ei au făcur astfel ca estetica să 
avanseze de la un stadiu de idei și observaţii vagi 

17 la o teorie a frumosului ştiinţific articulată, 


N. TEXTE DIN GUILLAUME D'AUVERGNE 
ȘI DIN „SUMMA ALEXANDRI”* 


DEFINIȚIA FRUMUSEŢII 


Guillaume d'Auvergne, ibidem, 210 (de Bruyne, 
bine şi rău), 206 (MS. Balliol, Pouillon, 315—6) 


1. Așa cum numim frumos pentru ochi ceea 
ce este făcut să placă prin sine însuși celor care-l 
privesc şi să desfete prin înfăţişarea lui, tot aşa 
şi frumuseţea interioară desfară sufletele privito- 
rilor şi le îndeamnă să o îndrăgească . . Ea se 
cheamă a fi lăudabilă şi frumoasă în sine şi îi 
face demni de laudă pe cei ce o posedă... . De toate 
acestea luăm cunoștință „prin experienţa simțuri- 
lor . . Nu vom zăbovi în explicarea ei deoarece 
însăşi privirea lăuntrică ne este martoră a frumu- 
seţii inteligibile interioare aşa cum vederea exte- 
rioară este a celei exterioare. 

SUPERIORITATEA FRUMUSEȚII SPIRITUALE 


Guillaume d'Auvergne, ibidem, 207 (Pouillon, 316) 

2. Am, denumit acea frumuseţe şi podoabă (mo- 
rală) prin comparaţie cu frumuseţea exterioară 
şi vizibilă. 


FRUMUSEȚEA OBIECTIVĂ 
Guillaume d'Auvergne, ibidem, 207 (Pouillon, 


3. Acesta este în mod „neîndoielnic şi esențial- 
mente frumos şi la locul său, iar esența şi calitatea 
lui este frumuseţea, adică este făcut să placă ochiu- 
lui nostru lăuntric numai datorită naturii proprii, 
Fără vreun adaos. 

NATURA CONDIȚIONATĂ A FRUMUSEȚII 


Guillaume d'Auvergne, ibidem, 206 (Pouillon, 316) 

4. Roşul este prin el însuși plăcut vederii și este 
frumos. Dacă însă colorează albul ochiului, ochiul 
devine urit. Ceea ce în sine este bun și frumos 
arată urît acolo unde nu merge, ca de pildă ver- 
dele, plăcut la vedere ca atare, dar urît unde nu 
se potriveşte. 


. Traduse de Miha! Gramatopol. 


Guillaume d'Auvergne, ibidem, 206 (Poillon, 316) 


5. Ochiul în sine are un aspect plăcut și e fru- 
mos; el împodobește faţa omenească cu frumu- 
sețea lui numai dacă e aşezat în locul cuvenit care 
i se potriveşte. Într-un loc ce nu i se potrivește, 
el urițește faţa însăşi. (Cf. supra, Vasile, B 2.] 


Guillaume d'Auvergne, ibidem, 207 (Pouillon, 316) 


6. Ceea ce este în sine frumos poate fi urit în 
raport cu altceva sau îmbinat cu ceva, sau cu- 
prins în ceva. 


URÎȚENIA 


Guillaume d'Auvergne, ibidem, 206 (Pouillon, 317) 
316—7) 


7. Am vorbit despre urîțenie prin opoziţie cu 
frumuseţea. Această opoziţie poate fi de două 
feluri: fie că ea relevă ceea ce nu se cuvine, fie 
că pune în evidenţă o lipsă. Spunem că este urit 
acela care are trei ochi, dar nu mai puţin și cel 
cu un ochi. Primul pentru că are ce n-ar trebui 
să aibă, ultimul pentru că nu are ce ar trebui 
să aibă. 


FRUMUSEŢEA ÎN FORMĂ, POZIŢIE ŞI CULOARE 
Guillaume d'Auvergne, ibidem, 207 (Pouillon, 317) 
8. Frumuseţea în sine este fie formă şi poziţie, 


fie culoare, fie ambele, fie una în comparaţie cu 
cealaltă. 


DUMNEZEU, JUDECĂTORUL FRUMUSEȚII 


Guillaume 'd'Auvergne, De bono ce malo (Despre 
III, 84) 


9. Despre nimic nu ştim că e frumos decît dacă 


place Domnului, nici că e urît decît dacă i-a dis- 
plăcut. 


FRUMUSEȚEA ȘI PRIVIREA 
Guillaume d'Auvergne, ibidem, 216 (Pouillon, 318) 
10. Nimic în afară de vedere nu e prin natura 


sa legat de frumuseţe, mă refer la frumuseţea vi- 
919 zibilă, nimic nu se bucură mai mult de ea decîr 


ochiul. Acelaşi lucru se poate spune despre fru- 
musețea interioară și despre privirea lăuntrică. 
FRUMUSEȚEA ȘI BINELE 

Guillaume d'Auvergne, ibidem, 207 (Pouillon, 316 
și de Bruyne, III, 76) 

11. Dăm numele de frumuseţe acelui bine pe 
care îl aprobă şi în care se complace vederea noas- 
tră, adică privirea noastră lăuntrică ... Urivenie 
numim răul pe care mintea noastră îl detestă și 
îl respinge de la sine și care prin priveliștea lui 
ne jignește privirea lăuntrică. 

FRUMUSEȚE VIZIBILĂ ȘI LĂUNTRICĂ 
Guillaume d'Auvergne, ibidem, 206 (Pouillon, 316) 


12. Cînd voim să cunoaștem frumuseţea vizibilă, 
recurgem la văzul exterior; în același fel, cînd e 
vorba de frumuseţea interioară, trebuie să con- 
sultăm văzul interior și să ne încredem în mărtu- 
ria lui. 

FRUMUSEȚE ȘI ADEVĂR 
Summa Alexandri, II, n. 75 (Quaracchi, p. 99) 


13. Adevărul este dispunerea interioară a părți- 
lor formei, iar frumusețea este dispunerea exte- 
zioară a părţilor acesteia; obișnuim să numim fru- 
mos ceea ce are în sine ceva plăcut privirii. 
FRUMUSEȚEA FIINȚELOR RAȚIONALE 
Summa Alexandri, II (Quaracchi, p. 576) 

14. Creaturile raţionale alcătuiesc în- cea mai 
mare măsură frumuseţea universului. 

FRUMUSEȚEA FIZICĂ ŞI SPIRITUALĂ 


Summa Alexandri, I (Quaracchi, p. 163) 

15. După cum „frumuseţea corpurilor rezultă 
din potrivire în dispunerea părţilor”, tot așa fru- 
museţea sufletelor se întemeiază pe armonizarea 
puterilor și rînduiala facultăţilor. 

CONCEPTUL DE FORMĂ (SPECIES) 


Summa Alexandri, I (Quaracchi, p. 181) 
16. Prin formă (species) se înţeleg două lucruri: 
întîi ceea ce deosebeşte un lucru de altul — şi 


atunci ea diferă de măsură (modus) şi ordine 
(ordo), căci măsura ar însemna ceea ce delimitează 
un lucru, formă (species) ceea ce îl deosebeşte, și 
ordine felul în care e legat de altul; în al doilea 
rînd forma înseamnă pricina pentru care un lucru 
place şi este prețuit: în acest sens forma este aspec- 
tul comun al ei înseși, al măsurii şi ordinii. 


FRUMUSEŢE ÎN MĂSURĂ, FORMĂ ŞI ORDINE 
Summa Alexandri, II (Quaracchi, p. 103) 


17. Se spune că un lucru e frumos pe lume atunci 
cînd posedă măsura cuvenită, formă și ordine. 


Summa Alexandri, I (Quaracchi, p. 175) 


18. În toate lucrurile, atît corporale cît și spiri- 
tuale, există măsură, formă și ordine; acestea sînt 
mai ușor de sesizat în lucrurile corporale, dar nu 
tot atît de uşor în cele spirituale. 


Summa Alexandri, II, n. 37 (Quaracchi, p. 47). 
| macina, De natura boni (Despre natura bine- 
ni), 3 (P. L., 42, 554). Vezi mai sus E. 9.] 


19. Toate lucrurile, cu cît au mai multă măsură, 
oaie È i $ 
formă și ordine, cu atît sînt mai bune. 


Summa Alexandri, II, n. 75 (Quaracchi, p. 99) 

20. Tot ce e creat implică trei caracteristici: mă- 
sură, formă (species) şi ordine; formă pare a fi mai 
ales ceea ce determină frumuseţea, din care pri- 
cină obişnuim să numim frumos acel lucru bine 
format (speciosum). 


URMELE FRUMUSEȚII PERFECTE 


Summa Alexandri, II, 81 (Quaracchi, p. 103) 
21. Frumuseţea unui lucru creat este urma gra- 

ție căreia ajungem la cunoașterea frumuseţii în- 

create (per cognitionem ad cognitionem increatam). 


FRUMOSUL ȘI BINELE 


Summa Alexandri, | (Quaracchi, p. 162) 

22. Frumosul și binele se deosebesc totuși: se 
numește frumuseţe acea calitate a unui bine care 
place percepţiei (apprebensio), în vreme ce binele 

321 priveşte o calitate care place afectului. 


DORINȚA NATURALĂ DE FRUMUSEȚE 

Summa Alexandri, II, n. 75 (Quaracchi, p. 99) 
23. Cuvenita potrivire (decorum) sau frumuse- 

ea este în chip natural rîvnită de orice lucru. 

CELE DOUĂ CĂI DE DOBINDIRE A FRUMUSEȚII 


Summa Alexandri, II, n. 40 (Quaracchi, p. 49) 

24. Se întîmplă deci să privim lucrurile create 
din punctul de vedere al frumuseţii sau al desfă- 
tării (delectabilitas) ce se află în ele, și nu rapor- 
tîndu-le la Dumnezeu... Altfel însă, desfătarea 
și frumuseţea lor, atîta cît sînt, le socotim pro- 
venite din suprema frumuseţe şi desfătare. 
PROBLEME ALE FRUMOSULUI 
Summa Alexandri, Il, pars I, Inq. I, tract. 2, 
q. 3, De creatura secundum qualitatem seu de 
pulchritudine creati (Despre calitatea lucrului creat 
san despre frumusețea lui) 

25. Urmează luarea în discuţie a frumuseţii și 
a frumosului. În această privinţă se disting urmă- 
toarele întrebări: întîi, ce e frumosul; în al doilea 
rînd, care e deosebirea dintre frumos (pulchrum) 
și potrivire (aptum); în al treilea rînd, cărui lucru 
i se potrivește frumosul; în al patrulea rînd, dacă 
în univers frumusețea poate crește sau descrește; 
în al cincilea rînd, care sînt principalele compo- 
nente ale frumuseţii universului; în al șaselea rînd, 
ce contribuie la frumuseţe. i 


FRUMUSEȚEA ESENȚIALĂ 
Summa Alexandri, II(Quaracchi, II, p. 102) 


26. Există o anumită frumusețe esențială care 
nici nu sporeşte nici nu se împuţinează În univers 
(iar dacă se ia în consideraţie, sub raportul formei, 
perfecțiunea torului, atunci universul este veșnic 
perfect). 


10. ESTETICA LUI ROBERT GROSSETESTE 


1. ORIENTAREA ȘTIINȚIFICĂ ÎN SCOLAS- 
TICA. Scolasticii se ocupau îndeosebi cu metafi- 
zica și teologia, dar existau unele grupuri — școala 


de la Chartres în secolul al XII-lea şi aceea de la 
Oxford în secolul al XIII-lea — care s-au consa- 
crat în mod intens ştiinţelor. Ei urmăreau o pre- 
cizie matematică deopotrivă în ştiinţă şi în meta- 
fizică. Stimulentul şi l-au găsit în scriitorii arabi, 
cu care Apusul ajunsese acum să se familiarizeze. 

Unul dintre cei mai iluștri reprezentanţi ai aces- 
tei orientări ştiinţifice a fost Robert Grosseteste 
(1175—1253), franciscan de la Oxford, episcop de 
Lincoln din 1235. El a discutat despre estetică 
atît în tratatele lui teologice — în special în He- 
xaëmeron (c. 1240) și în comentariul la Numele 
divine de Pseudo-Dionisie (c. 1243) — cît şi în 
disertaţiile lui despre matematică (de ex., De li- 
neis) și fizică (De Luce)”. Era din aceeași generaţie 
ca și Guillaume d'Auvergne și primii esteticieni 
franciscani, dar estetica lui prezintă unele particu- 
larităţi: în primul rînd, el cerea ca estetica să fie 
tratată matematic. 


2. ESTETICA MATEMATICĂ. Concepţia după 
care frumosul constă într-o armonie a părților 
oferea baza necesară acestui tip de abordare?. Sco- 
lasticii o luaseră de la început într-un sens cali- 
tativ; Grosseteste a revenit însă la sensul originar 
matematic, pitagorician. După el, o totalitate dară 
este armonioasă atunci cînd între părțile ei există 
o relaţie cantitativă simplă?. Acest gen de relaţie 
determină unitatea, iar din unitate rezultă fru- 
mosul3—4. Grosseteste susținea că „numai cele 
cinci proporții aflate între numerele unu, doi, trei 
şi patru se potrivesc îmbinării și armoniei oricărui 
lucru compus“. Aceste proporţii produc armonia 
în melodiile, mișcările și ritmurile muzicale, 

Pînă la un punct, cu Grosseteste, estetica mate- 
matică Înregistrează o cotitură. Anticii aplicaseră 
matematica lumii sunetului, adică muzicii. Potrivit 


* Fragmente estetice din manuscrisele lui teologice au 
fost publicate de Pouillon, op. cit., pp. 319—323. Tratatele 
naturaliste şi naturalist-metafizice au fost publicate de 
L. Baur, Die philosophischen Werke des Robert Grosseteste, 

lor, Sunetul e supus unor legi matematice, iar fru- 
museţea muzicii e derivată din proporţii numerice 
simple. Cu toate că Policlet încercase să descrie 
şi proporţiile perfecte ale corpului omenesc în ter- 
meni numerici, grecii n-au produs o concepţie ma- 
tematică generală despre frumos care să cuprindă 
deopotrivă universul vizibil şi pe cel audibil, după 
cum n-au făcut-o nici învățații din Evul Mediu. 
Aceasta era însă intenția lui Grosseteste. 

S-ar putea să fi ajuns la această idee prin ob- 
servarea unei analogii între sunet și formă sau de 
la faptul că ideile și cuvintele „pot fi reprezen- 
tate prin figuri vizibile“ (possibile est representari 
per tar visibilem). Numai pe această bază, 
ideea de proporţie matematică putea deveni parte 
componentă a unei teorii estetice generale. Mate- 
matica includea însă geometria ca și aritmetica. 
Astfel, sursa frumosului poate consta nu numai în 
numere simple, ci și în linii regulate, Boethius și 
grecii își limitaseră atenția la proporţii aritmetice; 
Grosseteste a inclus în teoria lui proporția geo- 
metrică. 

Estetica geometrică a lui Grosseteste corespun- 
dea cosmologiei lui, care avea o întemeiere geo- 
metrică. El trata întregul univers material ca pe 
un sistem de linii, planuri și corpuri geometrice 
cu o structură geometrică. Privind lumea ca fru- 
moasä, el combina geometria cu frumosul. Sus- 
ținea că lumea e frumoasă pentru că e construită 
geometric, . 

3. ESTETICA LUMINII. Pe lingă aceste con- 
cepte geometrice, estetica lui Grosseteste se baza 
și pe conceptul de lumină. În Hexaëmeron, el ar- 
gumenta cu pitagoricienii că frumosul e determi- 
nat de proporția matematică; în comentariul la 
Numele divine, îl urma pe loan Damaschinul, afir- 
mînd că lumea este „frumusețea şi podoaba 
creaţiei vizibile“. 

Ideea în sine nu era nouă. Ea venea de la Plotin, 
şi printre esteticienii creştini fusese acceptată de 
Vasile şi de Pseudo-Dionisie. Plotin o considera in- 
compatibilă cu estetica matematică, din cauză că 324 


aceasta din urmă presupune că frumosul constă în 
proporţia părţilor, pe cînd lumina nu are părți. E 
obligatoriu, așadar, să alegi între estetica matema- 
tică și estetica luminii. Pe de altă parte, Vasile a 
încercat să le reconcilieze extinzînd conceptul de 
proporţie astfel încît să includă efectul estetic al 
luminii. 

Deși Grosseteste și-a dat seama că frumuseţea 
luminii nu se bazează pe proporţie în sensul strict al 
cuvîntului”, le-a reconciliat în două feluri. Mai 
întfi, a susținut că orice este simplu (şi aici intră 
și lumina) posedă proporţia de o supremă perfec- 
țiune, adică cea mai uniformă și mai armonioasă 
lăuntric (maxime unita et ad se per aequalitatem 
concordissime proportionata. În al doilea rînd, 
dacă spunem că frumuseţea unui lucru e determi- 
nată d lumină, aceasta e mai degrabă o condiție 
de percepere a frumuseţii decît frumusețea însăși. 
Lumina, spune el, înfrumuseţează lucrurile și le 
revelează frumuseţea: lux est maxime pulcbrifica- 
tiva et pulcbritudinis manifestativa?; fără lumină, 
formele frumoase nu pot fi văzute, şi totul ar fi 
întuneric. 


În filosofia lui Grosseteste, conceptul de lumină 
juca un rol la fel de important ca și conceptele 
geometrice. El s-a numărat printre acei scolastici 
din secolul al XIII-lea care au dezvoltat așa-nu- 
mita „metafizică a luminii“. El susținea că lumea 
materială apare mai întîi ca lumină. Forma pe 
care o ia lumea rezultă din radiaţia luminii. Deoa- 
rece lumina radiază în linii drepte, ea îi conferă 
lumii o formă geometrică regulată și deci frumu- 
sețe a formei. Frumosul constă în regularitatea for- 
mei. Astfel, metafizica luminii intră în relaţie cu 
cosmologia lui geometrică şi ambele cu estetica. Teo- 
ria luminii la Grosseteste era în esență. o teorie cos- 
mologică, dar ea se ocupa de forțele cosmice care 
fac ca universul să fie frumos. Astfel, teoria lui 
cosmologică despre lumină implica o „estetică a 
luminii“, care era complementul „esteticii lui geo- 
metrice“, Combinarea acestor două concepte în 
estetică fusese tipică pentru Evul Mediu începînd 

4. FRUMUSEŢEA UNIVERSULUI. Cosmo- 
logia lui Grosseteste promova teza, populară în 
Evul Mediu, că lumea ca atare este frumoasă. Elevii 
lui au dezvoltat această teză, interpretînd-o în di- 
ferite chipuri, inspirîindu-se din Platon, Aristotel 
și Cicero. Thomas din York", elevul lui Grosse- 
teste, explica frumuseţea lumii prin referire la per- 
fecțiunea (a) creatorului ei, (b) a formei ei și (c) 
a elementelor ei. Grosseteste, urmînd tradiția, a 
atribuit frumuseţea lumii construcţiei ei intențio- 
nale. El credea că natura acționează întotdeauna 
„în modul cel mai potrivit, cel mai ordonat, cel 
mai rapid și cel mai desăvîrșit cu putință“ și, din 
acest motiv, ea este frumoasă. 

Grosseteste și-a aplicat teoria şi în artă. El cre- 
dea că și arta își datorează Frumuseţea intenţio- 
nalităţii ei. El susținea că omul nu poate, de unul 
singur, să producă opere intenţionale, ci învaţă 
de la natură cum s-o facă. În artă, omul imită 
natura, nu aparenţa naturii, ci mai degrabă, așa 
cum spune Democrit, modul intenţional în care 
lucrează ea. „Deoarece arta imită natura și natura 
acționează mereu în chipul cel mai bun cu putinţă, 
și arta, în consecinţă, este fără greşeală, aidoma 
naturii.“ 11 

5. ARTA. Scolasticii presupuneau, în conformi- 
tate cu tradiția, că esenţa artei stă în cunoașterea 
pe care o posedă artistul. Începînd din secolul al 
XII-lea s-a răspîndit însă ideea că cunoașterea nu 
explică suficient arta. Grosseteste a îmbrățișat 
această concepţie și nu numai că s-a îndepărtat de 
opinia tradițională, dar a şi anticipat poziția mo- 
dernă. El susţinea că arta constă nu numai în cu- 
noaştere, ci și în acțiune. Deosebirea dintre artă 
şi ştiinţă pare a fi aceea că ştiinţa se ocupă în- 
deosebi cu adevărul, pe cînd arta este un mod de 
a opera în conformitate cu adevărul?2. 


Destul de originală era explicaţia dată de Grosse- 
teste calităţilor artei. De exemplu, el nu considera 
ornamentaţia ca pe o condiţie indispensabilă a 
perfecțiunii, deoarece există arte care o repudiază, 
ornatum repudiant. Pe de altă parte, toate artele 
pretind trei lucruri: logică, muzică şi matematică. 

Toate cer o exprimare corectă, pentru care e ne- 
cesară logica; armonie, măsură și ritm, “care nece- 
sită muzică; și matematică, deoarece, în operele lor, 
artiştii fie divizează ceea ce în natură e legat, fie 
leagă ceea ce e divizat, fie introduc ordine și aran» 
jament (ordinem et situm), fie dau lucrurilor forme 
(liguras) — şi pentru toate acestea e nevoie de arit- 
metică și geometrie. 

Dintre argumentele și distincţiile conceptuale 
detaliate referitoare la artă, o menţiune specială 
merită observaţiile lui Grosseteste despre impor- 
tantul concept de formă. El demonstrează că ter- 
menul de CE me se referă, în primul rînd, la 
modelul exterior cu care lucrează artistul: în acest 
sens, calapodul folosir de un cizmar pentru con- 
fecţionarea unei sandale este o formă; în al doilea 
rînd, la ceea ce e folosit de artist pentru a-și forma 
inaterialul: în acest sens, tiparul utilizat de sculp- 
tor este o formă; şi în al treilea rînd, la imaginea 
pe care artistul o are în minte și conform căreia 
lucrează“. Cu aceste distincţii conceptuale, Grosse- 
teste a completat şi ameliorat: ideile scolastice des- 
pre formă din secolul al XII-lea. 


6. TRĂSĂTURI TIPICE ȘI INDIVIDUALE 
ALE ESTETICII LUI GROSSETESTE. Estetica 
lui Grosseteste — „estetica: geometrică“ și „estetica 
luminii“ împreună cu comentariile lui despre artă 
— era o estetică a lumii materiale, dar pentru el, 
ca și pentru ceilalți scolastici, exista un frumos 
divin situat deasupra frumosului lumii. „Se vor- 
beşte despre un om frumos, despre un suflet fru- 
mos, nepr o casă frumoasă, despre o lume fru- 
moasă; frumos «acesta», frumos «acela»“, scrie 
Grossetesţe, parafrazînd cuvintele lui Augustin, 
„dar înlătură pe «acesta» şi pe «acela» şi priveşte, 
dacă poţi, frumuseţea însăși. Astfel îl vei zări pe 
Dumnezeu.“14 Nu putem înţelege ce este frumo- 
sul decît privind cea mai înaltă formă de frumos. 
Dacă ne întemeiem, așadar, concepția despre fru- 
mos pe frumosul fizic, înțelegerea frumosului va 
deveni mai dificilă'5. 

Datorită cunoștințelor științifice, aspirațiilor ma- 

Robert Grosseteste a reprezentat oarecum o excep- 
ţie printre scolastici. În estetică, accepta însă 
același cadru ca și ceilalți scolastici — şi anume că 
lumea e frumoasă, că frumosul constă Într-o pro- 
orție simplă şi că forma su remă, de frumos e 
Frumosul divin. El s-a străduit să generalizeze 
teoria matematică a frumosului şi să-i dea o fun- 
damentare metafizică, stabilind totodată o dis- 
tincţie mai precisă între artă şi ştiinţă. Deşi a 
păstrat ideea că Dumnezeu este frumos, a inter- 
pretat-o altfel decît majoritatea scolasticilor: „cînd 
spunem despre Dumnezeu că este frumos în- 
seamnă că el însuși e cauza oricărei frumuseți“ 16. 
Aceasta Înseamnă că, deși a reținut o teză scolas- 
tică, el s-a întors de fapt la concepţia patristică 
despre frumos ca proprietate a creaţiei, nu a crea- 
torului, o proprietate a lucrurilor vizibile. 


O. TEXTE DIN ROBERT GROSSETESTE* 


DEFINIȚIA FRUMUSEȚII 


Grossteste, Commentarius in Divina nomina (Co- 
mentariu la Numele divine) (M. Erfurt 88*, 2) 


1. Frumuseţe înseamnă armonia (consonantia) 
evidentă şi clară a unui lucru cu sine însuşi, a 
părților între ele, a lui cu fiecare din acestea, a 
lui cu ceea ce se află în exteriorul său. 


Grosseteste, Hexacmeron (Despre creaţie) (Pouillon, 
290) 


2. Frumuseţea este armonia proporţiilor. 
FRUMUSEȚEA PROPORȚIILOR ŞI UNITATEA 


Grosseteste, Comentariu la Numele divine (Ma- 
nuscris Erfurt 89%, 1) 


3, Orice frumuseţe constă în identitatea propor- 
țiilor. 


* Traduse de Mlhal Gramatopol. 

Grosseteste, ibidem, (Ms. Efurt 88°, 2) 


4. Frumosul este ceea ce conţine tot ce există, 
h a 
strîngîndu-l într-un singur tot. 


CELE CINCI PROPORȚII PERFECTE 


Grosseteste, De luce (Despre lumină) (Baur, 58) 


5. Numai cele cinci proporţii aflate între nu- 
merele unu, doi, trei și patru se potrivesc îmbi- 
nării şi armoniei oricărui lucru compus. Din care 
pricină numai aceste cinci proporţii sînt armonice 
în melodiile muzicale, în mișcări şi în ritmuri. 


ETECTUL FORMELOR GEOMETRICE 


Grosseteste, De lineis, angulis et figuris (Despre 
linii, unghiuri şi figuri) (Baur, 60) 

6. Liniile, unghiurile și figurile își au importanța 
lor pentru simţul văzului în funcție de obiectul 
acestuia, dar şi pentru alte simțuri. 


FRUMUSEȚEA LUMINII 


Grosseteste, Hexaëmeron, 147 v (Ms. British 
Museum; de Bruyne, III, 133) 


7. Natura luminii este astfel încît întreaga ei 
Frumuseţe nu constă în număr, nici în măsură, nici 
în greutate sau în altceva, ci în vedere (in aspectu). 
Grosseteste, Hexaimeron, 147 (de Bruyne, III, 132) 


8. Lumina este frumoasă în sine deoarece natura 
ei e simplă şi pentru ea toate există deodată. De 
aceea este uniformă în cel mai înalt grad și, prin 
această egalitate, își este perfect proporționată 
sieși, iar armonia proporţiilor înseamnă frumu- 
seţe. De aceea, chiar dacă îi lipseşte proporţia ar- 
monioasă a figurilor corporale, lumina este fru- 
moasă și foarte plăcută privirii. 


Grosseteste, Numele divine, IV (Pouillon, 320) 


9. Lumina este în cel mai înalt grad înfrumu- 
sețătoare şi manifestatoare a frumuseţii. 


FRUMUSEȚEA UNIVERSULUI 
Thomas din York, Sapentiale (Pouillon, 326) 


10. Frumuseţea universului se desprinde din mai 
multe: întîi din frumuseţea creatorului lumii care 
e cel mai frumos (speciosissimus). El nu e numai 
frumos ci „incomparabil în frumusețe“, după cum 
spune Platon în Timaios. În al doilea rînd, fru- 
musețea universului se desprinde din figura cercu- 
lui, pomivit lui Aristotel, în Despre cer și univers, 
II, 5, care spune că întreaga lume e rotundă, sfe- 
rică, frumos făcută și împodobită ... În al treilea 
rînd, frumuseţea universului se deduce din părțile 
lui. Căci, după cum spune Cicero în Despre na- 
tura zeilor, II, 5: „toate părţile universului sînt 
astfel rânduite, î încît nu ar putea fi mai bune ca 
folosinţă, nici mai frumoase ca înfățișare“. 


ARTA ȘI NATURA 


Grosseteste, De generibus sonorum (Despre felu- 
rile sunetelor) (Baur, 8) 


11. Deoarece arta imită natura şi natura ac- 
ționează mereu în chipul cel mai bun cu putință, 
şi arta, în consecinţă, este fără greşeală, aidoma 
naturii. 


ARTA ȘI CUNOAŞTEREA 


Grosseteste, Summa de philosophia (Summa filoso- 
fiei) (Baur, 301). 


12. Între cunoaştere și artă pare a exista urmă- 
toarea diferenţă: cunoaşterea (scientia) are drept 
obiect și cercetează cauzele adevărului de care se 
ocupă, pe cînd arta studiază mai degrabă felul 
de a acţiona conform adevărului descoperit sau 
presupus. Filosoful și artistul au deci o materie 
comună, dar regulile sau principiile şi țelul sînt 
diferite. 


AMBIGUITATEA „FORMEI“ 


Grosseteste, De unica forma omnium (Despre forma 
unică a tuturor lucrurilor) (Baur, 109) 


13. Se numeşte formă 1) modelul (exemplar) la 
care se uită artistul pentru a-şi făuri opera prin 
imitare şi asemănare cu acesta: astfel, se cheamă 
formă a sandalei piciorul de lemn pe care-l pri- 
vește cizmarul ca să facă după el sandaua. 2) Se 

numește formă şi obiectul pe care se aplică ma- 
terialul căruia trebuie să i se dea formă, aplicare 
prin care acesta capătă tocmai forma care imită 
obiectul pe care s-a aplicat. Spunem despre un si- 
giliu de argint că este forma unuia de ceară și 
despre argila în care se toarnă statuia că este chiar 
forma statuii. 3) Atunci cînd artistul are în cuget 
imaginea operei pe care trebuie să o realizeze, pri- 
veşte numai la acea imagine pe care o are în minte 
pentru a-și făuri opera dupa asemănarea ei; acea 
asemănare din mintea artistului se numeşte forma 
operei. Din punct de vedere raţional acest înţeles 
al formei nu diferă mult de înţelesul mai înainte 
formulat. 


FRUMUSEȚEA PERFECTĂ 
Grosseteste, ibidem (Baur, 108) 


14. Dumnezeu este perfecta perfecțiune, întregul 
cel mai întregit, forma cea mai plină de formă şi 
frumusețea cea mai frumoasă. Se vorbeşte despre 
un om frumos, despre un suflet frumos, despre o 
casă frumoasă, despre o lume frumoasă; frumos 
„acesta“, frumos „acela“. Înlătură pe „acesta“ și 
„acela“ și priveşte, dacă poţi, frumusețea însăși. 
Astfel îl vei zări pe Dumnezeu frumos nu dato- 
rità unei forme străine, ci pentru că el însuși este 
frumusețea a tot ce e frumos. 


NU ÎNTREBA CE ESTE FRUMUSEȚEA 
Grosseteste, ibidem (Baur, 108—9) 


15. Nu întreba ce este frumuseţea, căci îndată 
întunecimea imaginilor lucrurilor corporale și norii 
fantasmelor vor tulbura seninătatea care ţi-a strá- 
lucit în clipa cînd ai pronunţat cuvîntul fru- 
wmuseţe. 


FRUMUSEȚEA LUI DUMNEZEU 
Grosseteste, Comentariu la Numele divine (Pouil- 
len, 321) 

16. Cînd spunem despre Dumnezeu că este fru- 
mos înseamnă că el însuşi e cauza oricărei fru- 
museţi, 


11. ESTETICA LUI BONAVENTURA 


1. CELE DOUĂ ORIENTĂRI ÎN ESTETICA 
SCOLASTICĂ. Estetica scolastică, datînd din al 
doilea pătrar al secolului a! XIII-lea, a atins 
punctul cel mai înalt de dezvoltare în cel de-al 
treilea pătrar al secolului. Tot atunci însă înce- 
puse să se împartă în două orientări. Alături de 
scolastica tradițională, care își avea originile în 
Platon și Augustin, se dezvolta o nouă orientare 
întemeiată pe Aristotel. Această diviziune s-a re- 
flectat în estetică. Prima orientare era susținută 
de franciscani, al căror principal reprezentant, în 
această perioadă de vîrf, a fost Bonaventura; cea 
de-a doua orientare, susținută de dominicani, a 
fost reprezentată de Toma din Aquino. Dintre toți, 
Bonaventura și Toma au formulat estetica sco- 
lastică în modul cel mai complet. 

Giovanni di Fidanza (1221-1274), cunoscut În 
ordinul său sub numele de Bonaventura, a fost 
conducătorul general al ordinului şi cardinal. Este- 
tica lui poate fi găsită în lucrări de natură ge- 
nerală ca Itinerarium mentis ad Deum (în spe- 
cial în II, 14) şi Breviloguium. De curînd au fost 
găsite notele lui autografe cuprinzînd comentarii 
la Sententiae-le lui Petrus Lombardus. Estetica lui 
o urmează pe aceea a franciscanilor timpurii, com- 
pletînd-o oarecum. Ea nu este pur scolastică, pre- 
cum estetica lui Toma din Aquino, ci include pa- 
saje mistice și analize empirice”. 

2. IDEI METAFIZICE FUNDAMENTALE 
ÎN ESTETICĂ. Ideile fundamentale din estetica 
lui Bonaventura nu erau originale, ci aparţineau 
esteticii medievale ca totalitate. Deși erau accep- 
tate de scolastici, li se consacra un spaţiu redus. 
Bonaventura, pe de altă parte, le-a tratat în de- 
taliu. Credem, așadar, că aici e locul să le re- 
zumăm. Sînt patru idei fundamentale. 1. Opti- 
mismul estetic sau ideea că lumea e frumoasă. 2. 


* E. Lutz, „Die Aesthetik Bonuventuras“, în: Festgabe 
Cl. Baeumker. Beiträge zur Geschichte der Philosophie des 
Miltelaliers, Suppl. Ba., 1913. 


Integralismul estetic potrivit căruia lumea e fru- 
moasă ca totalitate, adică nu în amănunt, ci dato- 
rită ordinii universale care domnește în ea. „Și 
după cum nimeni nu poate întrezări frumuseţea 
unui poem dacă nu l-a ascultat în întregime, tot 
așa nu poate fi văzută frumuseţea ordinii şi le- 
gilor universului dacă nu este privită în totalitatea 
ei.“2 3. Transcendentalismul estetic sau opinia că 
adevăratul frumos trebuie găsit în Dumnezeu: lu- 
mea este frumoasă din cauză că e creaţia lui și îi 
reflectă Frumusețea?. 4. Cît despre frumosul na- 
tural, frumuseţea sufletului e superioară frumu- 
seţii corpului. Avem de-a face aici cu acel asce- 
tism care recomandă rezerva față de frumuseţea 
Fizică?. 

3. CONCEPTUL DE FRUMOS. Pe lîngă aces- 
te idei fundamentale luare din teologie și meta- 
fizică, în estetica lui Bonaventura sînt și altele pro- 
venind dintr-o analiză a frumosului şi artei. În 
primul rînd era problema de a decide în ce constă 
Frumosul. Răspunsul lui Bonaventura la această 
întrebare era tipic pentru Evul Mediu. Cel mai 
frumos lucru, spunea el, e lumina5. Dar și forma 
e frumoasă. Aceasta era ideea lui principală. 
Forma se bazează pe proporţie (proportionalis); 
proporţia se bazează pe congruență (congruentia); 
iar congruenţa se bazează pe egalitate. Egalitatea 
poate fi măsurată; ea e înţeleasă aici ca egalitate 
numerică (aequalitas numerosa)’, implicînd deopo- 
trivă pluralitatea și egalitatea, pulchritudo consis- 
tit în pluralitate et aequalitate. Bonaventura preci- 
zează sursa de unde a luat această idee: Augustinus 
dicit, quod pulchritudo est numerosa aequalitas. 

Această noțiune se găsește și la greci, dar la 
Bonaventura, ca şi la Augustin înaintea lui, ea 
e înțeleasă într-un sens mai larg. Cînd Bonaventura 
defineşte frumosul ca congruenţă, el are în vedere 
o congruență care (a) se găseşte deopotrivă în lu- 
crurile spirituale şi în cele fizice şi constă atît 
în idei (rationum) cît şi în părți materiale (par- 
tium); (b) include atît obiecte simple cît şi acele 

și (c) există nu numai în obiecte, ci și între un 
obiect şi subiectul care-l percepe. 

În cadrul acestui concept de frumos foarte ge- 
neral, Bonaventura a distins o categorie separată 
de frumos fizic, sensibil și vizibil, pe care a denu- 
mit-o figură. El definea figura ca pe un aranja- 
ment rezultind din închiderea liniilor (dispositio 
ex clausione linearum), pe care a distins-o apoi de 
aparența exterioară a unui lucru (exterior rei fa- 
ciesY. Figura, astfel înţeleasă, e ceea ce astăzi se 
numeşte formă. Definiţia lui, spre deosebire de 
alte definiţii medievale, se apropia de concepţia 
modernă despre formă prin sublinierea ambigui- 
tăţii caracteristice a termenului și prin delimitarea 
formei ca aranjament al părţilor de forma ca 
aparență exterioară. 

4. EXPERIENȚA ESTETICĂ. Consideraţiile 
psihologice ocupă majoritatea esteticii lui Bona- 
ventura. În lunga introducere la Itinerarium, în- 
deosebi, el se ocupă pe larg de varietățile expe- 
rienţei estetice și ale plăcerii estetice, de condițiile 
lor cauzale, componentele și felurile lor”. 

(a) „Lumea sensibilă pătrunde în suflet prin per- 
cepție.“ Sîntem conștienți de frumosul fizic prin 
contact senzorial direct, adică prin percepţie. El 
produce și delectarea văzului interior (visus spi- 
ritualis) — aceasta e însă o altă problemăt?. 

(b) Percepția produce plăcere ca şi cînd ar exista 
un acord între subiectul percepător şi lucrul per- 
ceput: si sit rei convenientis, sequitur oblectatio”. 
Armonia e astfel sursa frumosului (omis delecta- 
tio est ratione proportionalitatis), adică o armonie 
între intelectul subiectului percepător şi lucrul 
perceput. 

(c) „Există trei feluri de plăcere: plăcerea pro- 
dusă de frumos, de agreabil și de sănătos“ (triplex 
ratio delectandi: pulchri, suavis, salubris). Agrea- 
bilul nu e nevoie decît să producă un efect asupra 
noastră, așa cum se întimplă mai ales în cazul sen- 
zaţiilor auditive şi olfactive. Pentru a fi dărăroare 
de sănătate, plăcerea trebuie să suplinească o anu- 
mită deficiență a organismului nostru, şi cele mai 


stimulate sînt aici simţul tactil sau cel gustativ. 
Pentru a sesiza frumosul (pulchritudo sau speciosi- 
tas), trebuie să ne concentrăm asupra percepţiei 
reale: astfel, o pictură poate fi o sursă de frumos 
fie pentru că reprezintă în mod adecvat un obiect, 
fie pentru că e corelată în mod potrivit cu acela 
care o percepe. Experienţa acestei plăceri (cunos- 
cute azi ca „plăcere estetică“) o trăim îndeosebi în 
percepția vizuală. Bonaventura a rezumat aceste 
trei tipuri de plăcere într-o frază succintă: plăce- 
rea vazului constă în frumos, aceea a auzului în 
sunete agreabile și aceea a gustului în ceea ce e 
sănătos (delectatio ratione speciositatis in visu, 
ratione suavitatis in anditu, ratione salubritatis in 
gustu). 

Bonaventura face o distincţie importantă între 
ceea ce este frumos (speciositas) şi ceea ce e doar 
plăcut sau atrăgător (swavitas), adică între valo- 
rile estetice şi cele hedoniste. Nu mai puţin im- 

ortantă e distincţia între plăcerea derivată din 
rumos și plăcerea derivată din sănătate (salubri- 
tas). Aceasta e însă o versiune a distincției dintre 
valorile estetice și cele vitale. 

(d) Plăcerea simţurilor e supusă anumitor legi 
fixe. Mai întîi, ea își are izvorul în senzaţii mo- 
derate, niciodată extreme; cele extreme sînt tot- 
deauna neplăcute: sensus tristatur in extremis et 
in medio delectatur. Apoi, plăcerea poate fi tre- 
zită numai în cineva care iubește lucrul respectiv: 
sine amore nullae sunt deliciae. Frumosul însă tre- 
zește simpatia prin însăși natura lui". Și, în sffr- 
şit, plăcerea derivată din frumos admite gradaţii: 
cu cît e mai mare frumosul, cu atît e mai mare 
plăcerea, pulchrum delectat et magis pulchrum ma- 
gis delectat. 

Observațiile psihologice ale lui Bonaventura, în 
contrast cu discuția lui despre frumosul perfect, 
în care face apel la ipoteze metafizice, sînt empi- 
rice, constituind observaţii: generalizate înteme- 
iate pe experiența umană a frumosului sensibil. 

5. ARTA. Cuprinderea artei este, după opinia 
lu: Bonaventura şi a majorității scolasticilor, li- 

Ni mitată. Omul nu poate crea lucruri din nimic, așa 


cum face Dumnezeu, şi nu poate nici produce lu- 
cruri reale din posibilitate, ca natura’, Rem na- 
inralem producere non potest. El nu poate decît 
transforma ceea ce există; nu poate crea pietre, 
poate doar construi cu ele case. Cu toare acestea, 
Bonaventura atribuie artei un grad de creativitate 
mai mare decît Scriitorii Antichității clasice. O 
operă de artă, în definitiv, î începe În mintea artis- 
tului. Ea există acolo ca idee pînă. cînd artistul 
o realizează şi-i dă formă. 

Bonaventura a preluat de la scriitorii Antichi- 
tăţii noțiunea lor de arte reprezentaţionale, dar 
prin reprezentare (repraesentatio), el învelegea alt- 
ceva. Funcţia artelor reprezentaţionale era, după 
părerea lui, aceea de a reprezenta nu atît obiectele 
exterioare cît ideea lăuntrică imaterială aflată în 
mintea artistului. Valoarea unei opere de artă re- 
zidă în asemănarta ei mai curînd cu ideea călău- 
zitoare a artistului decît cu realitatea exterioară. 
Astfel, funcţia artei e mai degrabă „expresia decît 
reprezentarea. Scriind despre pictură, el spune că 
ea nu numai imită, ci și exprimă: dicitur imago 
quod alterum exprimit et imitatur. Cu toate că 
artistul pictează şi sculptează lucruri exterioare 
(depingit et sculpit exterius), el face astfel în con- 
ormitate cu ceea ce a gîndit în sinea lui (fingit 
interius)13. Artistul creează după propria-i asemă- 
nare mai mult chiar decît după asemănarea lumii 
din jurul lui. 


Pictura și sculptura pot recrea realitatea sau 
nu; ideea artistului o exprimă întotdeauna. Bona- 
ventura făcea o distincție în cadrul acestor două 
forme de artă între operele de imitație, spre exem- 
plu un portret, şi operele de imaginaţie. Produsele 
de imaginaţie, chiar dacă nu prezintă lucruri noi, 
prezintă compoziţii noi. Aceste opinii ale lui Bo- 
naventura arată cît de bine, în comparaţie cu 
scriitorii antici sau medievali mai vechi, a înţeles 
el rolul imaginaţiei, al ideii artistice și al creati- 
vităţii în arta, 

O operă de artă, potrivit lui Bonaventura, poate 
fi considerată fie în raport cu realitatea fie în mod 
de sine stătător. O pictură bunăoară poate fi con- 


siderară fie ca pictură (pictura) fie ca o imagine 
(imago)! *, adică poate fi judecată în sine, indi- 
lerent de ceea ce reprezintă sau cum reprezintă. 
Astfel, pot exista două surse de plăcere, două fe- 
luri de frumos, într-o pictură: „Frumuseţea unei 
imagini nu e cu nimic mai prejos decît frumuse- 
tea lucrului reprezentat“ 15. 


Bonaventura distingea astfel frumuseţea ima- 
ginii de frumuseţea a ceea ce ea reprezintă sau, cu 
alte cuvinte, zugrăvirea frumoasă a unui lucru și 
zugrăvirea unui lucru frumos. O pictură e fru- 
moasă din cauză că e o bună reprezentare a unui 
obiect sau din cauză că e frumos pictată. În fie- 
care caz, „baza frumuseţii“ (ratio pulchritudinis) 
c diferită15. 

Bonaventura a discutat și funcţia artei. Și aici, 
el a adoptat o poziţie care era foarte modernă. 
A mers mai departe decît predecesorii săi, susţi- 
nînd că furnizarea plăcerii este una din func- 
piile artei, dar nu singura. Artistul, scria el, e mo- 
tivat în opera lui nu numai de dorinţa gloriei sau 
cîştigului, ci și de dorinţa de a produce o operă 
care să furnizeze plăcere. Evident, aceasta nu putea 
fi, pentru un scolastic, singura funcţie a artei; Bo- 
naventura era departe de a subscrie la doctrina 
artei pentru artă. Omnis enim artifex, scria el, 
intendit producere opus pulchrum et utile et sta- 
bile: fiecare artist urmărește să producă o operă 
frumoasă, utilă și durabilă. El distingea trei lu- 
cruri referitor la opera de artă: egressum, effec- 
tum Şi fructum, adică sursa, produsul şi efectul. 
Măiestria (ars operandi) este esenţială primului, 
calitatea operei (qualitas effecti artificii) este 
esenţială celui de-al doilea, iar utilitatea (stilitas 
fructus) celui de-al treilea”. 

6. CELE TREI RAMURI ALE ESTETICII. 
Ca în cazul tuturor esteticienilor medievali, și la 
Bonaventura putem discerne trei tipuri de pro- 
poziții estetice. În primul rînd, avem premisele 
generale despre frumuseţea lui Dumnezeu şi a 
lumii, care sînt teologice şi metafizice. Bonaventura 

137 s-a ocupat pe larg de ele, dar aici se situa în 


rînd cu estetica medievală în general şi nu spunea 
nimic personal. 

La cealaltă extremă a esteticii medievale găsim 
observaţii empirice amănunțite despre artă și des- 
pre experienţa estetică. Ele por fi găsite cel mai 
adesea în scrieri despre subiecte specifice, ca trata- 
tele de poezie sau de teorie a muzicii, dar şi în 
comentarii scrise în alte scopuri de către scolastici. 
Bonaventura a făcut numeroase observaţii de acest 
gen, uimitor de subtile şi de moderne, ca, de pildă, 
atunci cînd sugerează noțiunea de frumos formal, 
pe care îl numeşte „figură“, în cadrul conceptului 
mai larg de frumos; cînd observă ambiguitatea con- 
ceptului de formă externă; și cînd, în analiza 
artei, el subliniază rolul ideii, expresiei și imagina- 
ţiei artistice. 

În sfârșit, al treilea tip de propoziţie în este- 
tica medievală, specific scolastic ca origine, consta 
nu în ipoteze metafizice şi nici în observații em- 
pirice, ci mai curînd într-o analiză conceptuală, 
Dar această ramură a esteticii din secolul al 
XIII-lea, specific scolastică, nu joacă în estetica 
lui Bonaventura un rol la fel de important ca ana- 
liza empirică, în ciuda faptului că el a fost unul 
dintre cei mai mari scolastici din secolul al XIII-lea. 
De fapt, estetica acestui scolastic, deși medievală, 
nu e aproape deloc scolastică. Dar lucrurile au stat 
exact invers în cazul esteticii contemporanului 
său, Toma din Aquino. 


P. TEXTE DIN BONAVENTURA” 


OPTIMISM ESTETIC 
Breviloquium, prol., 3 (Quaracchi, V, 205) 


1. Mare este frumuseţa alcătuirii lumii, dar mai 
mare cea a Bisericii împodobite cu harurile sfin- 
ților și foarte mare frumusețea cerescului Ierusalim. 


INTEGRALISM ESTETIC 
Ibidem, prol., 2 (Quaracchi, V, 204) 
2. Toată această lume, în drumul ei foarte rîn- 


* Traduse de Mihai Gramatopol. 


duit... va fi descrisă decurgînd de la origine pînă 
la sfîrşit ca un poem foarte frumos alcătuit, în 
care, în funcţie de diversitatea scurgerii timpului, 
oricine poate întrezări multiplicitatea, egalitatea, 
ordinea, dreptatea și frumuseţea multor judecăți 
divine... Şi după cum nimeni nu poate întrezări 
frumuseţea unui poem dacă nu l-a ascultat în în- 
tregime, tot așa nu poate fi văzută frumuseţea or- 
dinii şi legilor universului dacă nu este privită în 
totalitatea ei. 

TRANSCENDENTALISM ESTETIC 

I Sententiae, D. | a.3 q.I (Quaracchi, I, 38) 


3. Frumosul desfată şi cu cît este mai mare fru- 
mosul cu atît desfată mai mult, deci frumosul su- 
prem dă o desfătare supremă. Ne folosim de ceea 
ce ne desfată cel mai mult, deci trebuie să ne fo- 
losim de Dumnezeu. 


ASCETISM ESTETIC 


IV, Sententiae, D. 24 a.1 q.1 ad 3 (Quaracchi, IV, 
609) 

4. Frumuseţea (decor) naturii e de două feluri: 
spirituală și corporală. Frumuseţea spirituală nu 
se degradează, cea corporală însă e deșartă și ea 
nu trebuie slujită, ci mai degrabă dispreţuită de 
către cei care voiesc să se pună în slujba frumu- 
seţii spirituale. Cei preocupaţi de spirit vor trebui 
să renunţe la grija pentru exterior. 


FRUMUSEȚEA LUMINII 
In sapientiam (Despre înţelepciune), 7, 10 (Qua- 
racchi, VI, 153) 

5. Lumina este cel mai frumos, cel mai desfă- 


tător şi cel mai bun dintre toate lucrurile cor- 
porale. 


FRUMUSEȚEA FORMEI 
II Sententiae, D. 34a. 2 q. 3 (Quaracchi, II, 814) 


6. Tot ceea ce există are o anumită formă şi 
339 tot ceea ce are formă are şi frumuseţe. 


PERCEPEREA FRUMUSEŢII 


Itinerarium mentis ad Deum (Drumul cugetului 
către Domnul), 2, 4—6 (Quaracchi, V, 300) 


7. În sufletul omenesc pătrunde, așadar, prin 
percepţie (per apprebensionem) toată această lume 
sensibilă. Percepției, dacă se referă la un lucru po- 
trivit, i se adaugă plăcerea. Simţurile se desfată 
la perceperea unui obiect datorită asemănării ab- 
stracte, fie î în ce priveşte aspectul, cum e cazul 
văzului, fie în privinţa dulceţii, cum e cazul mi- 
rosului şi auzului, fie sub raportul acelei stări dă- 
tătoare de sănătate (salubritas), pentru a ne ex- 
prima exact, aşa cum stau lucrurile în ce priveşte 
gustul și simțul tactil. Orice plăcere își are obir- 
şia în proporţionalitate  (proportionalitas). Pro- 

orționalitatea rezultă fie 1. din asemănarea con- 
Porm principiului înfățișării (speciei) sau formei 
(formae) şi atunci se numește aspect (speciositas) 
căci „frumuseţea nu e altceva decir o egalitate nu- 
merică” (aequalitas numerosa) sau „o anumită dis- 
unere a părților însoţită de un colorit plăcut“; 

Fe 2. din menţinerea, mai mult sau mai puţin, a 

principiului forţei sau tăriei și atunci ea capătă 
numele de plăcere (suavitas) cînd forța care acţio- 
nează nu depăşeşte posibilitatea celui ce o per- 
cepe, căci simţul e supărat de extreme și desfătat 
de calea de mijloc; în fine, proporţionalitatea re- 
zultă 3. din menţinerea raportului între acţiune 
(efficacia) şi rezultat (impressio). Acest raport este 
proporționat atunci cînd agentul completează o 
lipsă a celui asupra căruia acționează, - ţinîndu- l în 
viață şi hrănindu-l, cum se întîmplă mai ales în 
cazul gustului şi pipăitului. Răspunsul la întreba- 
rea care este temeiul frumuseţii este, așadar, plă- 
cerea şi starea de sănătate, cu alte cuvinte, temeiul 
este proporţia egalităţii (proportio aequalitatis). 


ARMONIA DINTRE PERCEPĂTOR ȘI OBIECTUL 
PERCEPUT 


In Hexatmeron, coll. 14,4 (Quaracchi, V, 393) 


8. Frumuseţea nu apare decît dacă există potri- 
vire între obiectul perceput şi percepător. 

AMBIGUITATEA CONCEPTULUI DE FIGURĂ 
IV Sententiae, D. 48 a. 2 q.3 (Quaracchi, IV, 993) 


9. Figură înseamnă pe de o parte dispunerea re- 
zultînd din închiderea unor linii (disposittio ex 
clausione linearum), iar pe de altă parte aspectul 
exterior al unui lucru (exterior rei facies) sau fru- 
museţe. 


VISUS SPIRITUALIS 


IV Sententiae, D. 49 a. 2 q. 1 (Quaracchi, IV, 
1926) 


10. Armonia a apărut pentru a desfăta nu pri- 
virea corporală, ci pe aceea spirituală. 


ÎNCLINAREA FIREASCĂ SPRE FRUMUSEȚE 


IV Sententiae, p. 30, dub. 6 (Quaracchi, IV, p. 
713) 

11. Frumuseţea atrage în chip firesc sufletul spre 
iubire, 


DUMNEZEU, NATURA ŞI ARTA 
II Sententiae, D, 7 p.2 q.2 (Quaracchi, II, 202) 


12. Există un triplu agent... Dumnezeu, natura 
şi inteligența. Aceștia sînt agenţi dependenţi în 
sensul că primul precedă pe cel de al doilea, iar 
acesta pe ultimul. Dumnezeu, creează din nimic, 
natura însă din ceea ce există în posibilitate, iar 
arta adoptă modul de creație al naturii, acţionînd 
asupra lucrurilor care există în fapt: de pildă, ea 
nu face pietrele, ci casa din pietre. 


IZVORUL INTERN AL ARTEI 


III Sententiae, D. 37 dub. (Quaracchi, III, 830) 
13. Sufletul face noi compoziții, deşi nu face 

lucruri noi; el pictează şi sculptează în exterior 

ceea ce plăsmuiește lăuntric. 

IMAGINEA ŞI MODELUL EI 


1 Sententiae, D. 3 p. 2 a. 1 q.2 (Quaracchi, I, 83) 

14. Trei lucruri trebuie înţelese prin conceptul 
de imagine. În primul rînd, imaginea trebuie exa- 
niinată în funcţie de conformitatea ei cu ceea ce 
reprezintă; în al doilea rînd, ceea ce concordă. cu 


imaginea trebuie în consecință să concorde şi cu 
ceea ce e reprezentat de ea. De pildă, dacă cineva 
vede imaginea lui Petru îl vede în consecință şi 
pe Petru. În al treilea rînd, sufletul, potrivit fa- 
cultăților sale, să se conformeze exact acelor lu- 
cruri către care-și îndreaptă percepţia sau pre- 
ferinţa. 

IMAGINE ŞI ASEMĂNARE 

1 Sententiae, D. 3 p.1 a.1 q.2 (Quaracchi, I, 72) 


14a. Pictura poate fi privită în două feluri, 
fie ca pictură, fie ca imagine. 


1 Sententiae, D. 31 p.2 a.2 q.1 (Quaracchi, I, 544) 


15. Raportul dintre frumuseţe și model (pro- 
totypum) este acela că frumuseţea imaginii nu este 
cu nimic mai prejos decît frumuseţea lucrului re- 
prezentat. Aici se pot întrevedea două temeiuri ale 
frumuseţii: o imagine este considerată frumoasă 
atunci cînd este bine realizată, dar şi atunci cînd 
reprezintă cu fidelitate subiectul respectiv. 


FRUMUSEȚE, FOLOS ȘI PERMANENŢĂ 


De reductione artium ad theologiam (Despre esența 
teologică a artelor, 13 (Quaracchi, V, 323) 


16. Fiecare artist intenționează să producă o 
operă frumoasă, folositoare şi durabilă. Priceperea 
(scientia) face opera frumoasă, voinţa folositoare, 
iar perseverența durabilă. 

CELE TREI TREPTE ALE ARTEI 
Ibidem, 11 (Quaracchi, V, 322) 


17. Într-o operă de artă putem distinge trei lu- 
cruri: obîrșia, realizarea și efectul; sau măiestria 
(ars operandi), calitatea realizării operei (qualitas 
effecti artificii) şi folosul efectului dobîndit (uti- 
litas fructus eliciti). 


12. ESTETICA LUI ALBERT CEL MARE 
ȘI A LUI ULRICH DIN STRASSBURG 


1. ALBERT CEL MARE. Dominicanii au mani- 
festat interes faţa de estetică ceva mai tîrziu decît 


franciscanii. Primul care a făcut-o a fost Albert 
cel Mare {Albertus Magnus, 1193—1280), savant 
de o vastă erudiție, cunoscut în istoria scolasticii 
atît ca filosof de sine stătător cît şi ca profesorul 
lui Toma din Aquino. În scrierile mai timpurii ale 
lu: Albert nu exista nimic privitor la probleme de 
estetică; abia în prelegerile din Köln, de pe la 
1250, a introdus discuții despre estetică. Subiectul 
prelegerilor era un comentariu la Numele divine 
de Pseudo-Dionisie: autorul comentat punea pro- 
bleme de estetică și a contribuit la formarea opi- 
niilor lui Albert asupra acestui subiect. 

Albert a luat de la greci distincția dintre frumos 
în sens restrîns, adică frumosul fizic, şi frumos în 
sensul mai larg, mai general!. El a preluat și ideea 
că frumosul fizic se bazează pe trei factori: pro- 
porție, mărime și culoare?. Propoziția fusese sus- 
ținută universal de greci ca factor; mărimea fu- 
sese introdusă de Aristotel, iar culoarea de stoici. 
Ale teze, Albert și le-a datorat lui Pseudo-Dio- 
nisie și, în ultimă, analiză neoplatonicilor. Din 
această sursă el a luat ideea că totul participă 
la frumos3; că numai frumosul perfect divin este 
frumosul adevărat; şi că acel frumos, în sensul 
cel mai general, se bazează pe strălucire și clari- 
tatef. Tot din Pseudo-Dionisie Albert a derivat 
si formula care împacă estetica grecească (frumosul 
bazat pe proporţie) cu estetica neoplatonică (frumo- 
sul bazat pe claritate), și anume orice fel de frumos 
se bazează deopotrivă pe proporţie şi strălucire. 

Ideea că frumosul se întemeiază pe două pro- 
prietăţi l-a făcut pe Albert să se întrebe ce raport 
există între ele. Răspunsul său a fost original, deşi, 
încă o dată, impulsul a venit din filosofia antică 
— nu însă de la Plotin şi Pseudo-Dionisie, ci de 
la Aristotel. Pseudo-Dionisie a stimulat întrebarea 
şi Aristotel a influențat răspunsul. L-a influenţat 
prin hilomorfismul lui, adică prin ideea că forma 
e întotdeauna legată de materie. Albert a identi- 
ficat claritatea neoplatonică şi dionisiană cu forma 
aristotelică. Pentru Aristotel, forma denota esența 

şi sînt frumoase atunci cînd esenţa lor răzbate prin 
aparența lor. El definea astfel frumosul ca stră- 
lucire (splendor) a formei asupra părților mate- 
riale proporțional dispuse, sau ca claritate (cla- 
ritas) a pară care eclipsează părțile lucrurilor 
materiale“, sau ca splendoare (resplendentia) a for- 
mei6. Unitatea unui lucru e determinată de forma 
lui și, prin urmare, frumosul conferă unitate”. Ast- 
fel, cu această concepţie aristotelică despre formă, 
teza că frumosul constă în formă nu era formalistă, 
ci dimpotrivă. 

Ideea fundamentală a lui Albert — reducerea 
frumosului la formă — a avut diverse consecințe: 
(a) Ea implica un anumit relativism în conceptul 
de frumos. Orice lucru are o frumuseţe potrivită 
formei lui, iar forma e diferită la orice kl de lucru. 
Astfel, frumosul constă în a avea märimea potri- 
vită şi a fi la locul potrivit, în a avea forma justă 
şi proporţiile juste. Cu toate acestea, Albert și 
elevii lui priveau frumosul provenit din formă ca 
absolut și deosebeau aptum, care e relativ, de 
pulchrum, care e absolut. (b) Introducerea concep- 
tului de formă sau esență în estetică l-a determinat 
pe Albert să facă şi o altă distincţie conceptuală, 
şi anume între frumosul esențial, adică frumosul 
aparţinind înseși esenței lucrurilor, şi frumosul 
accidental. Elevul lui Albert, Ulrich din Strass- 
burg, a dus această distincţie și mai departe: divi- 
zînd frumosul, după maniera tradiţională, în spi- 
ritual și fizic, el a făcut în cadrul fiecăruia o 
distincţie între frumosul esenţial şi accidental, adică 
frumosul legat de lucruri prin însăși esenţa lor, 
şi frumosul legat de ele întîmplător. 

2. ULRICH DIN STRASSBURG. Ideile lui 
Albert cel Mare le erau bine cunoscute celor doi 
vestiți elevi ai săi, Toma din Aquino și Ulrich, 
din prelegerile lui. Amîndoi au reţinut concepţia 
hilomorfistă a magistrului lor, dar Toma a modi- 
ficat-o considerabil, subliniindu-i aspectele aristo- 
telice, pe cînd Ulrich a rămas mai apropiat de 
Albert, mai neoplatonic şi dionisian. 

Ulrich Engelberti din Strassburg (m. 1287) a 
consacrat frumosului un capitol special din Summa 


sa. S-ar putea vorbi chiar de un „tratat“ despre 
frumos, dar nu ca operă de sine stătătoare, ci ca 
parte dintr-o operă mai mare. Tratate similare 
există în Summa Alexandri, în comentariul lui 
Albert cel Mare la Numele divine, și, printre sco- 
lasticii mai târzii, în Summa lui Dionisie Cartu- 
sianul. Toma din Aquino n-a scris nici un tratat 
de acest fel. Tratatul lui Ulrich e singurul publicat 
într-o ediție curentă, cu traducere și comentariu“, 
şi impune o atenţie specială. 

Estetica lui Ulrich, ca şi întreaga lui filosofie, 
a fost influențată de Plotin şi de Pseudo-Dionisie?. 
Forma fiind izvorul frumosului în orice lucru, 
„cu cît forma se eliberează mai mult de limitările 
materiei și deci cu cît mai clar apare, cu atît e mai 
frumoasă“. 


Toţi esteticienii scolastici plasau frumosul trans- 
cendent mai presus decît frumosul temporal, deşi 
unii îi acordau mai puţină atenție decît alții. Ul- 
rich se număra printre cei care i-au acordat o mare 
atenţie. Tratatul lui conţine chintesenţa transcen- 
dentalismului estetic. Dumnezeu, spune el, e nu 
numai cea mai înaltă frumuseţe, ci și cauza orică- 
rei frumuseți, cauza eficientă, exemplară și fi- 
nală!!. Ulrich dă însă atenţie și frumosului empiric. 
El face, bunăoară, distincția dintre frumosul esen- 
ţial și cel accidental, menţionată mai sus. În plus: 

(a) Ulrich făcea distincţia între frumosul ab- 
solut şi cel relativ. El aplica această distincție ab- 
senţei frumosului, urîtuluit?. Un lucru este în mod 
absolut urât cînd e lipsit de ceea ce i se datorește 
prin natură; el e relativ urît cînd îi lipsește fru- 
museţea întîlnită în lucrurile superioare, îndeosebi 
în acelea cu care e comparat. 

(b) Patru feluri de consonanță determină fru- 
museţea lucrurilor. Nici una dintre ele nu trebuie 
să lipsească pentru ca lucrul fizic să fie frumos. 
De pildă, un om nu e frumos, mai întîi, dacă are 


* M. Grabmann, Des Uirich Engelberii von Strassburg 
O. P. Abhandiung „De Puichro“, Sitzungsberichte der bayeri- 
schen Akademie der Wissenschaften, Philos. -philol. Klasse, 

945 Jahrg. 1925, München, 1926. 


un aspect nesănătos; în al doilea rînd, dacă este 
mărunt; în al treilea rînd, dacă este schilod; și în 
al patrulea rînd, dacă e diform’. 

(c) Inspirîndu-se dintr-o bogată terminologie 
scolastică, Ulrich făcea distincția între frumos în 
accepţia cea mai largă (numit de el decor) şi fru- 
mos în accepţia mai restrînsă (pulchrum). În ac- 
cepţia sa mai restrînsă, frumosul e contrapus adec- 
vării (aptitudo), pe care o include în accepţia lui 
mai largă. El cuprinde frumosul interior şi exte- 
rior, absolut şi relativ. Se pot găsi și alți termeni 
pentru frumos în această accepţie mai largă, bu- 
năoară „farmecul“, dar în terminologia modernă, 
conceptele distinse de Ulrich sînt de obicei numite 
„frumos“, astfel că un termen fundamental al este- 
ticii conține o ambiguitate. 

Combinația de idei aristotelice şi neoplatonice 
nu era specifică lui Albert și şcolii lui. Ea apare în 
întreaga estetică a secolului al XIII-lea. Cînd 
popularul autor al Legendei de aur, Iacob din 
Voragine, scrie că există patru cauze ale frumo- 
suluii5, mărimea şi numărul, culoarea şi lumina, 
avem aici o noţiune tipic aristotelică, mărimea, și 
o noţiune tipic neoplatonica, lumina. 

3. ACCEPTAREA LUI ARISTOTEL. Aristotel 
a fost cel puţin parţial primit în estetică. Dar con- 
diţiile erau nefavorabile, deoarece opera lui este- 
ucă cea mai importantă, Poetica, era încă necu- 
noscută. Și din nefericire, pasajul important pen- 
tru estetică din Metafizica n-a fost utilizat în se- 
colul al XIII-lea. În acest pasaj sînt enumerate ele- 
mentele principale ale frumosului. Cuvîntul „fru- 
mos“ a fost însă tradus de către traducătorul con- 
temporan al lui Aristotel, William din Moerbeke, 
nu prin pulchrum, ci prin bonum”. Aici îl urma 
pe leronim, care, în Vulgata, tradusese în ace- 
lași fel textul din Facerea, I, 31. De aceea, pasajul 
din Aristotel, care era oarecum chintesența este- 
ticii lui, a fost acceptat mai curînd în filosofia 
generală decît în estetică. 


* Grabmann, op. cit., Introducere. 

Adepții lui Aristotel, călăuziți de Toma din 
Aquino, erau însă familiarizați cu concepţiile fi- 
losofice generale ale Stagiritului și au introdus în 
uîndirea estetică medievală atît unele dintre ideile 
lui cît şi spiritul și atitudinea empirică aristotelică. 


Q. TEXTE DIN ALBERT CEL MARE 
ȘI ULRICH DIN STRASSBURG” 


FRUMUSEŢEA ÎN SENS RESTRÎNS ŞI LARG 


Albert cel Mare, Opusculum de pulchro et bono 
(Opuscul despre frumos şi bine) (Mandonnet, V, 
426) 


1. După cum frumuseţii corpului îi sînt indis- 
pensabile cuvenita proporţie a membrelor și culoa- 
cea care să le dea strălucire, tot așa și conceptului 
de frumuseţe universală i se cer proporţia reci- 
procă fie a părților, fie a principiilor, fie acea 
claritate (claritas) a formei care să le dea strălu- 
cire tuturor, 

MĂRIME, PROPORȚIE ŞI CULOARE 
Albert cel Mare, Mariale, 15—16 


2. Trei lucruri sînt cerute pentru frumuseţe: 
primul este mărimea elegantă și potrivită a corpu- 
lui, al doilea este aranjarea proporțională a mem- 
brelor, al treilea răspîndirea culorii bune și clare. 
ORICE LUCRU PARTICIPĂ LA FRUMUSEȚE 
Albert cel Mare, Opuscul despre frumos şi bine 
(Mandonnet, V, 327) 

3. Nimic din cîte există în fapt care să nu par- 
ticipe la frumuseţe şi la bine. 

FORMA ŞI STRĂLUCIREA EI 


Albert cel Mare, ibidem (Mandonnet, V, 327) 


4. Bine este ceea ce toți doresc. Cinstea (Po- 
nestum) adaugă binelui ceva pe deasupra deoarece 
datorită puterii şi demnităţii ei atrage către sine 


* Traduse de Mihal Gramatopol. 


dorința. Frumuseţea adaugă la acestea strălucire 
şi claritate. 


Albert cel Mare, ibidem (Mandonnet, V, 420) 


5, Se numește frumuseţe strălucirea (splendor) 
formei substanţiale (substantialis) sau actuale (ac- 
tualis) asupra părților materiei dispuse proporțional. 


Albert cei Mare, ibidem (Mandonnet, V, 421) 

6. Esenţa frumuseţii universale constă în stră- 
lucirea (resplendentia) formei asupra părţilor pro- 
porţional dispuse ale materiei sau asupra diverse- 
lor forțe şi acţiuni. 


FRUMUSEȚEA ÎN UNITATE 
Albert cel Mare, ibidem (Mandonnet, V, 420—421) 


7. Frumosul unește totul Şi această proprietate 
şi-o trage de la formă, a cărei strălucire produce 
Frumosul. Și pentru că frumosul strălucește asupra 
părţilor materiei, frumosul este raţiunea acestei 
unităţi. 


FRUMOSUL FIZIC, ESENȚIAL ȘI SPIRITUAL 


Albert cel Mare, Summa theologiae (Summa teolo- 
giei), Q. 26, membr. 1 a.2 


8. Augustin vorbeşte în acel loc despre frumu- 
seţea corporală care de fapt este amprenta frumu- 
seţii spirituale, Tot așa se pune problema și în 
cazul podoabei (decor) sau a frumuseţii corpuri- 
lor care constă, după cum spune Filosoful în To- 
pice, într-o elegantă comensurabilitate a părţilor 
sau, după cum spune Augustin, într-o comensura- 
bilitate a părţilor împreună cu suavitatea culorii, 
această comensurabilitate constînd la rîndul ei în 
cantitatea cuvenită, poziţia cuvenită, forma cuve- 
nită şi proporția cuvenită a părții cu partea şi a 
părții cu întregul: în ceea ce priveşte esenţele, co- 
mensurabilitatea este o comensurabilitate a consti- 
tuenților unul cu altul şi a fiecăruia cu întregul, 
iar în domeniul spiritual, e vorba de o comensu- 
rabilitate între forțe care sînt părți potenţiale 
una faţă de alta și între fiecare şi întreg. ȘI în 
această comensurabilitate constă frumusețea spi- 
rituală. 


FACTORUL MATERIAL ȘI FORMAL AL FRUMUSEȚII 


Ulrich din Strassburg, Liber de summo bono (Car- 
tea despre binele suprem), L. Il, tr. 3 c.5 


9. Frumuseţea este armonie și claritate (conso- 
nantia cum, claritate) după cum afirmă Dionisie. 
Dar armonia este aici constituentul material, iar 
claritatea (claritas) cel formal. După cum lumina 
corporală constituie din punct de vedere formal și 
cauzal frumuseţea tuturor lucrurilor vizibile, tot 
aşa lumina intelectuală (lux intelectualis) este cauza 
formală a oricărei forme substanţiale şi chiar a 
formei materiale. Cu cît o formă are mai puțină 
lumină de acest fel, din pricina umbrei materiei, 
cu atît este mai diformă, și cu cît are mai mult din 
această lumină prin înălțarea deasupra materiei, 
cu atît este mai frumoasă... Acolo unde această 
lumină ţine de esență, se află frumuseţea de ne- 
descris (inennarrabilis) pe care îngerii doresc să o 
privească. 


FRUMUSEȚEA FORMEI 


Ulrich din Strassburg, De pulchro (Despre fru- 
mos) (Grabmann, 73—4) 


10. Forma este frumuseţea fiecărui lucru ... Din 
acest motiv frumosului i se spune şi altfel, și anu- 
me: aspectuos (speciosus), de la aspect (species) 
sau formă (forma). 


FRUMUSEȚEA LUI DUMNEZEU 
Ulrich din Strassburg, ibidem, (Grabmann, 75) 


11. Dumnezeu nu numai că este frumos în sine 
y AA 5 Frate 
şi pe culmea frumuseţii, dar este și cauza eficientă, 
exemplară şi finală a oricărei frumuseți create. 


URIȚENIA ABSOLUTĂ ŞI RELATIVĂ 
Ulrich din Strassburg, ibidem, (Grabmann, 79) 


12. Imperfecţiunea este fie absolută, cînd unui 
lucru îi hpseşte ceva propriu naturii lui, şi atunci 
aceste lucruri stricate și murdare sînt urîre, fie 
relativă, cînd unui lucru îi lipseşte frumusețea 
unuia mai nobil, atunci cînd este comparat cu 

FRUMUSEȚEA NECESITĂ PATRU FELURI 
DE PROPORȚII 


Ulrich din Strassburg, ibidem (Grabmann, 77—8) 


13. Frumuseţea are nevoie de proporţia dintre 
materie şi formă; în corpuri această proporție 
constă dintr-o împătrită consonanţă. Mai întti, 
omul bine clădit este mai frumos în frumuseţea sa 
esențială decît un melancolic sau un altul rău 
făcut. În al doilea rînd, frumuseţea constă în sta- 
tura mare; oamenii mici pot fi dealtfel drăguţi şi 
proporționaţi, frumoși însă nu. În al treilea rînd, 
omul lipsit de un membru nu e frumos. În al pa- 
trulea rînd, cei monstruoşi din născare nu sînt 
deloc frumoşi. 


DECOR, PULCHRUM ŞI APTUM 
Ulrich din Strassburg, ibidem (Grabmann, 80) 


14. Isidor, în cartea Despre binele suprem, 
spune că farmecul (decor) tuturor lucrurilor constă 
în frumos (pulchrum) și în potrivit (aptum) şi în 
acest sens există o deosebire între cele trei: farmec 
(decor), frumuseţe Jeee și potrivire (apti- 
aa Farmecul (decor) unui lucru este tot ceea 
ce îl face agreabil (decens), fie că acest farmec 
se află înăuntrul lucrului sau în afara lui. Potri- 
vite sînt ornamentele hainelor şi ale podoabelor 
şi altele de acest fel. Deci farmecul este comun atît 
frumuseţii cît și potrivirii. După Isidor, cele două 
se deosebesc ca absolurul de relativ. 

CELE PATRU CAUZE ALE FRUMUSEȚII 


Iacob din Voragine, Mariale (Manuscris la Bibl. 
Nazionale din Florenţa, cod. B 2, 1219, fol. 124, 
Grabmann, p. 17) 

15. Cauzele frumuseții sînt patru, aşa cum le 
expune Filosoful în cartea Despre perspective, şi 
anume: mărimea şi numărul, culoarea și lumină. 


13. ESTETICA LUI TOMA DIN AQUINO 


1. ATITUDINEA LUI TOMA FAŢĂ DE ESTE- 
TICĂ. În Toma din Aquino (1225—1274), filo- 
sofii scolastici văd şi astăzi încă nu numai pe cel 

mai mare filosof al lor, ci și pe acela care a adus 
cele mai mari contribuţii în estetică. Trebuie spus 
că el nu avea un interes specific pentru probleme 
de estetică, ci se ocupa de ele pentru că nu le 
putea omite din sistemul lui filosofic. Chiar aici 
însă i s-a revelat măreţia, iar practica scolastică de-a 
alătura şi opune conceptele l-a făcut să-şi dea 
seama de anumite proprietăţi ale frumosului, care 
trecuseră neobservate pînă și de cei ce posedau o 
mai bună cunoaştere a artei. N-a fost singurul caz 
de acest fel din istoria esteticii; cinci sute de ani 
mai tîrziu, Kant, pe care estetica în sine nu-l 
interesa, a contribuit la dezvoltarea ei incluzînd-o 
în sistemul lui filosofic. 


Toma n-a scris nici un tratat specific despre 
frumos sau artă. Tratatul De pulchro, atribuit lui 
mai înainte, nu-i aparţine. Și nici n-a consacrat 
frumosului vreun capitol separat în vreuna din 
lucrările sale. N-a scris despre el decît atunci cînd 
celelalte subiecte discutate i-o impuneau. A scris 
puțin despre el și în termeni generali, dar scurtele 
lui referiri la acest subiect arată că avea opinii 
distincte despre frumos. Totuși, reconstruirea în- 
tregii teorii estetice a lui Toma din referiri în- 
tîmplătoare nu e ușoară, cu deosebire anevoioasă 

„ Fiind reconcilierea unor afirmaţii făcute în dife- 
rite perioade ale vieţii sale și în contexte diferite”. 


2. PROPOZIŢII TRADIȚIONALE ÎN ESTE- 
TICA LUI TOMA. Toma din Aquino i-a fost elev 


* M. de Wulf, „Les thâorles esthétiques propres à St, Tho- 
mas d'Aquin“, în Repue néo-scolastique, II, 1895. — Etudes 
historiques sur l'esthétique de St. Thomas, 1896. — J. Mari- 
tain, Art et scolastigue, 1920. — M. de Muunynck, „L’esthé- 
tique de St. Thomas d'Aquin“, in: San Tommaso d'Aquino, 
Miscellanea, Milano, 1923. — A. Dyrolf, „Uber die Entwik- 
klung und Wert der Ăsthetik des Thomas von Aquin“, în: 
Archiv für syst. Philosophie und Soziologie, Festgabe Stein, 
33, 1929. L. Callahan, A Theory of Esthetics according to the 
principles of St. Thomas Aquinas, Washington, D. C., 1947. — 
U. Eco, Il problema esteiico in San Tommaso, 1956. — Dom 
H. Poulllon, op. cit. — W. Stróžewski, „Próba systematy- 
zacji! określeń plekna występujących w tekstach św. To- 
masza“, Rocznikach filozoficznych, VI, 1, Lublin, 1958. F. J. 
Kovach, Die Ästhetik des Thomas von Aquin, Berlin, 1961: 

lui Albert cel Mare, care se ocupase de probleme 
estetice în prelegerile sale. Toma a preluat unele din 
ideile principale ale lui Aristotel, pe care Albert 
le introdusese în estetica sa — în primul rînd ideea 
de „formă“. A preluat de asemenea de la Albert, 
sau din alte surse, numeroase idei care fac parte 
integrantă din tradiția estetică a Evului Mediu: 
1. Ideea că pe lîngă frumosul sensibil există şi 
frumosul intelectual (sau, altfel spus, pe lîngă 
Frumosul fizic sau exterior, există și frumos spi- 
ritual sau interior). 2. Că pe lingă frumosul imper- 
fect pe care-l cunoaștem ră experienţă, există un 
frumos perfect divin. 3. Că frumosul imperfect 
e un reflex al frumosului perfect și există prin și 
în frumosul perfect, tinzînd către el. 4. Că fru- 
mosul diferă conceptual, deși nu in re, de bine, 
pentru că toate lucrurile bune sînt frumoase, și 
toate lucrurile frumoase sînt bune. 5. Că frumosul 
constă în armonie sau proporție (consonantia) şi 
în claritate (claritas). 

Aceste propoziții erau derivate din Pseudo-Dio- 
nisie și Augustin și, mergînd mai înapoi, din Pla- 
ton şi Plotin. Gînditorii medievali care le accep- 
tau erau înclinați să acorde o atenție redusă fru- 
mosului terestru. Constatăm însă că în Evul Mediu 
matur şi îndeosebi la Toma, s-a produs o schimbare. 
El continua să elogieze frumosul transcendental, 
dar conceptul lui de frumos se întemeia pe fru- 
mosul terestru. 

3. REFERIRILE LUI TOMA LA FRUMOS 
ȘI ARTĂ. Referiri la frumos şi artă şe găsesc în 
aproape toate operele lui Toma, începînd cu co- 
mentariul la Sententiae (1254—56) de Petrus 
Lombardus şi De veritate (1256—59) pînă la 
Summa theologiae (1265—73) şi Compendium 
theologiae. Dar cele mai bogate referiri se pot găsi 
în două opere: comentariul la Numele divine (pro- 
babil 1260—62) și Summa theologiae. Amîndouă, 
și în special cea din urmă, reflectă opiniile este- 
tice de maturitate ale lui Toma. 

4. DEFINIŢIA FRUMOSULUI. Definiţia dată 
de Toma frumosului îi aparţinea. O oferă în două 
versiuni în Summa theologiae. În esență, ele sînt 


identice, dar se deosebesc totuşi în unele parme 

În prima versiune, el spune că se numesc frumoase 

acele lucruri „care procură plăcere cînd sînt pri- 

vite“ (quae visa placent)!, iar în a doua, că se nu- 

mesc frumoase acele lucruri „a căror percepere 

place“ (cuius ipsa apprehensio place). Aceste de- 
finiţii ar putea părea incompatibile, pentru că 
una din ele defineşte frumosul în mod restrîns, re- 
ducîndu-l la văz, pe cînd cealaltă îl definește mai 
larg, în termeni de percepție: prima, așa zicînd, 
restrînge frumosul la lucrurile vizibile, pe cînd a 
doua, nu. Toma a explicat altundeva însă că vä- 
zul, ca simţul cel mai desăvârşit, ţine, în ter- 
minologia lui, locul tuturor simţurilor, și că ter- 
menul de „vedere“ e aplicat ad omnem cognitio- 
nem aliorum sensuum. Se poate astfel admite că 
Toma avea o singură definiție a frumosului, deși 
a formulat-o în două moduri diferite. 

Această definiţie este mai comprehensibilă decît 
ar putea părea astăzi: „vederea“ Seria) şi sper- 
cepţia“ (apprehensio) în Evul Mediu nu erau li- 
mitate la senzație. Toma le aplica oricărei cunoaș- 
teri intelectuale (ad cognitionem intellectus}; în 
scrierile lui, el vorbeşte nu numai de visio corpo- 
ralis, exterior şi sensibilis, ci şi de visio intellectiva, 
mentalis şi imaginativa, şi de visio supernaturalis, 
visio beata şi visio per essentiam. Vorbeşte de ase- 
menea de apprehensio nu numai per sensum, ci și 
per intellectum, apprehensio interior, universalis şi 
absoluta. Astfel, definiția dată frumosului trebuie 
înțeleasă larg: ea era întemeiată pe frumosul vi- 
zibil, dar extinsă prin analogie la frumosul spiri- 
tual. Era de aşteptat să fie aşa: concepția medie- 
vală despre frumos nu era limitată la frumosul 
sensibil. „Vederea“ și „percepţia“ lui Toma cuprin- 
deau orice formă de percepere directă a unui obiect, 
nu numai contemplarea prin simţuri, ci și contem- 
plarea intelectuală. Deși Toma nu a menţionat cu- 
vântul „contemplaţie” în definițiile date de el fru- 
mosului, el a utilizat termenul în altă parte în le- 
pătură cu frumosul, înţelegîndu-l într-un sens larg, 
astfel încît cuprindea şi contemplatio spiritualis, şi 

WI contemplatio intima (interioară). 


Cele două variante ale definiției frumosului date 
de Toma se mai deosebesc şi în altă privință: po- 
trivit uneia, lucrurile sînt frumoase cînd produc 
plăcere, iar potrivit celeilalte, lucrurile sînt fru- 
moase cînd însuși actul vederii produce plăcere; 
pe de o parte, cauza plăcerii rezidă în lucrurile 
văzute, pe de alta, în actul vederii lor. Sînt două 
moduri esențial diferite de a înțelege plăcerea 
estetică: unul obiectiv, iar celălalt subiectiv. Alte 
afirmaţii ale lui Toma arată că ideea lui era mai 
corect exprimată de prima variantă, pentru că, 
potrivit acesteia, plăcerea estetică depinde de lu- 
crurile văzute, iar nu de faptul de a fi văzute 
efectiv; vederea era totuși o condiţie a plăcerii 
estetice. 

Cu toată simplitatea ei, definiția lui Toma e 
de o mare importanță istorică. Ea conţine două 
idei fundamentale. În primul rînd, aceea că lu- 
crurile frumoase produc plăcere. Acesta e criteriul 
prin care le recunoaştem ca fiind frumoase. În al 
doilea rînd, nu orice produce plăcere este fru- 
mos, ci numai ceea ce produce plăcere în mod 
nemijlocit cînd este văzut. Nu numim un lucru 
frumos dacă ne produce plăcere din alte motive 
— de pildă pentru că e util. Prima dintre aceste 
idei poate fi găsită la scolasticii timpurii, de ex. 
Guillaume d'Auvergne, dar cea de-a doua repre- 
zintă contribuția proprie a lui Toma. Importantă 
însă era combinaţia acestor două idei, și nu fără 
motiv definiţia lui Toma este una din cele mai 
des citate dintre toate aserțiunile medievâle asupra 
esteticii și este privită chiar ca o chintesență a 
esteticii scolastice. 

Conceptul de frumos al lui Toma nu era „me- 
tafizic“ şi „transcendental“, aşa cum au afirmat 
unii istorici. El nu se întemeia pe un frumos ab- 
solut, ideal și simbolic, și nici nu era definit în 
termeni de perfecţiune sau desăvîrșire generală, ca 
multe definiţii medievale ale frumosului. În co- 
mentariul la Pseudo-Dionisie, Toma, sub influenţa 
autorului comentat, a luat ca punct de plecare fru- 
mosul divin perfect și de aici a trecut la frumo- 
sul lucrurilor create. În Summa, Toma a proce- 

dat exact invers: a luat ca punct de plecare fru- 
mosul creaţiei și a perceput frumosul perfect prin 
analogie cu frumosul creaţiei. Dar chiar și în co- 
mentariul despre Dionisie, el sublinia multiplici- 
tatea frumosul? și deosebirea dintre frumosul spi- 
ritual şi cel fizic. Contribuţia lui Toma la este- 
tica medievală a fost înlocuirea -conceptului de 
frumos platonic, ideal, utilizat de predecesorii săi, 
cu un concept empiric mai în spiritul lui Aristotel. 

Asemeni altor cîţiva scolastici, ca Albert cel 
Mare, Toma a definit uneori frumosul în mod mai 
restrîns: în aceste împrejurări, el utiliza formula 
antică potrivit căreia frumosul constă în proporția 
membrelor și a culorilort sau în forma și culoarea 
adecvată5. Aici, el se gîndea la frumos în sens mai 
restrîns, adică frumosul fizic (pulcbritudo corporis) 
sau exterior$, ca distinct de frumosul spiritual 
sau interior. Pe de altă parte, el a definit frumosul 
în accepţie largă în funcție de două caracteristici, 
şi anume plăcerea și contemplaţia. 

Acestea însă i-au fost suficiente pentru a izbuti 
ceva care le dăduse multă bătaie de cap atît anti- 
cilor cît şi scolasticilor mai vechi, şi anume să 
facă distincția între frumos şi bine”. Lui Toma, 
avînd aceste concepte la dispoziţie, i-a fost uşor 
s-o facă, pentru că frumosul este obiectul contem- 
plaţiei, iar nu al dorinţei, pe cînd binele este obiec- 
tul dorinţei, și nu al contemplaţiei. Ne străduim 
către bine, nu-l contemplăm. Frumosul e o formă 
pe care o contemplăm (pulchrum pertinet ad ra- 
tionem causae formalis), pe cînd binele este o fina- 
litate la care năzuim (bonum habet rationem finis). 
În scopul de a satisface dorința de bine, trebuie 
neapărat să posedăm binele însuşi, pe cînd pentru 
a satisface dorința de frumos, e suficient să po- 
sedăm imaginea frumosului. Trebuie să notăm 


însă — aşa cum au arătat-o Pseudo-Dionisie și 
numeroşi scolastici după el, de ex. loan din Ro- 
chelle şi Albert cel Mare — că deşi frumosul și 


binele constituie i atit diferite, ele apar ală- 
turate: lucrurile bune sînt frumoase, iar lucrurile 
frumoase sînt bune. 


5. ROLUL SUBIECTULUI PERCEPATOR. 
Frumosul, în definiția lui Toma, se raportează 
oare la subiectul care-l contemplă? De vreme ce 
o caracteristică a frumosului este de a produce 
plăcere, el nu poate exista decît dacă există și un 
subiect căruia să-i producă plăcere. El e proprie- 
tatea unui obiect, dar a unui obiect situat într-o 
anumită relaţie cu un subiect. Această idee era, în 
general, străină Antichității; anticii, mai toți, con- 
siderau frumosul ca pe o proprietate obiectivă 
care nu implică un subiect. Dar ideea de frumos 
ca relație s-a ivit odată cu începuturile esteticii 
creştine, de pildă printre Părinţii Bisericii, îndeo- 
sebi la Vasile. înaintea lui Toma, ea fusese preluată 
de cîţiva scolastici. Se întîlnește încă la Guillaume 
d'Auvergne şi la autorii Summei Alexandri, fără 
să apară însă în scrierile lui Albert cel Mare și 
Fiindu-i străină și lui Toma. Am fi înclinați să 
credem că definiţia sa a făcut din conceptul lui 
de frumos un concept relativ, dar nu unul su- 
biectiv, pentru că, deși nu poate exista frumos fără 
un subiect care să savureze plăcerea, nu poate 
exista frumos nici fără un obiect capabil să o 
provoace. Toma nu pare însă a fi luat în 
considerare relativitatea frumosului în funcție de 
subiect. O frumuseţe necunoscută, ar spune el, este 
la fel de reală în virtutea ordinii ei reale a părţilor. 
Urmîndu-l pe Augustin, Toma susţinea că un lucru 
nu e frumos pentru că-l iubim, ci mai degrabă pen- 
tru că e frumos și bun8. 

Frumosul, întrucît are o bază obiectivă, e un 
obiect al cunoașterii: pulchrum respicit ad vim cog- 
noscitivam. Un om trumos sau un animal frumos 
ne face să simțim plăcerea, care, deși e o emoție, 
îşi are rădăcinile în percepţie și, prin urmare, în 
cunoaştere. 

În ce fel de cunoaştere? În cunoaşterea percep- 
tuală. Percepția este un act senzorial, avînd însă 
un element intelectual: perceptio est quaedam ratio. 
În perceperea frumosului, subiectul își foloseşte nu 
numai simţurile, ci și potenţele intelectuale, obser- 
vaţia fiind valabilă nu numai în legătură cu per- 
ceperea frumosului intelectual, ci şi a frumosului 


sensibil. Din cauză că a recunoscut elementul inte- 
lectual din cunoașterea frumosului, psihologia fru- 
mosului la Toma poate fi numită intelectualism es- 
tetic. Acesta a rămas o trăsătură permanentă a este- 
ticii scolastice. După cum se exprimă Toma, în mod 
prudent şi adecvat: „strict vorbind, nici simurile 
și nici intelectul nu percep, ci percepe omul prin 
simțurile și intelectul lui“. 

Pentru Toma, cunoașterea frumosului — ca orice 
cunoaştere — consta în asimilarea obiectului de 
către subiect; el susținea că obiectul perceput este 
într-un anumit sens asimilat de subiect. Această 
opinie era exact contrariul concepției estetice mo- 
derne cunoscute sub numele de teoria empatiei, 
potrivit căreia subiectul percepe frumusețea unui 
obiect atunci cînd își proiectează sentimentele asu- 
pra acelui obiect. Toma coincide cu o concepție 
larg răspîndită astăzi, care atribuie atît obiectului 
cît şi subiectului un anumit rol în experiența este- 
tică, numai că el privea raportul dintre subiect 
şi obiect în sens opus celui susținut de majoritatea 
filosofilor din secolul al XX-lea. 

La o întrebare constant pusă de scolastici — 
sînt oare toate simțurile capabile să perceapă fru- 
mosul? — “Toma s-a situat de partea acelora care 
susțineau că nu toate o pot face. El apela în spri- 
jinul opiniei lui la uzul lingvistic care atribuie fru- 
musețe la ceea ce vedem și auzim, dar nu la ceea 
ce gustăm și mirosim. Simţurile prin excelență 
(praecipue) „estetice“ sînt, așadar, văzul și auzul?, 
ele fiind estetice din cauză că sînt cele mai „cog- 
nitive“, adică sînt cele mai strîns legate de inte- 
lect. Acest mod de a limita numărul simţurilor ca- 
pabile să perceapă frumosul este evident în re- 
laţie cu intelectualismul estetic al lui Toma. 

6. PLĂCEREA ESTETICĂ. În prezența fru- 
mosului, noi încercăm un sentiment de plăcere, 
adică plăcerea văzului (delectatio visus) sau a con- 
templaţiei (delectatio contemplations). Această plă- 
cere are un caracter propriu. Alte feluri de plăcere 
umană sînt legate mai ales de simţul tactil și sînt 
împărtășite cu alte fiinţe vii, ele apar în cursul efec- 

servarea vieţii. Plăcerea estetică, pe de altă parte, 
nu e legată de necesitățile naturale ale omului şi 
nici de conservarea vieţii. E privilegiul omului, după 
cum spune Toma, de a fi singura ființă capabilă 
să iubească frumosultl şi să-l savureze în sine?. 

Toma (pe urmele lui Aristotel) a demonstrat 
deosebirea dintre aceste două feluri de plăceri luînd 
ca exemplu glasul cerbului. Glasul cerbului, spune 
el, e plăcur atît leilor cît şi oamenilor, dar din 
motive diferite. El îi place leului din cauză că 
Făgăduiește hrană, omului însă îi place datorită 
armoniei lui (propter convenientiam sensibilium)". 
Leul savurează senzațiile auditive pentru că le 
corelează cu alte senzaţii de însemnătate bio- 
logică pentru el, pe cînd omul le savurează pentru 
ele înseși. Plăcerea încercată de om de pe urma su- 
netelor armonioase nu are nici o legătură cu păs- 
trarea vieții. Deşi își are izvorul în percepţia sen- 
zorială, în culoare sau sunet, ea nu e derivată din 
legătura lor cu activitatea biologică, ci din armonia 
lor. Sentimentele estetice nu sînt pur senzoriale ca 
anumite senzaţii biologice importante, nu sînt însă 
nici pur intelectuale ca sentimentele morale, ci 
stau la jumătate de drum între acestea. 


Toma a făcut distincția între două tipuri de 
sentimente estetice: unele sînt pur estetice și sînt 
evocate de culori, forme sau sunete și savurate în 
ele înseși, secundum se; altele sînt mixte, adică deo- 
potrivă biologice şi estetice. Ele sînt derivate nu 
numai din armonia culorilor sau sunetelor sau 
altor impresii senzoriale, ci şi din satisfacerea unor 
necesităţi și dorinţe naturale. De exemplu, mirosul 
parfumului întrebuințat de o femeie (non delec- 
tantur odoribus secundum se, sed : per aceata), 
ca şi, în genre, frumuseţea feminină şi podoabele 
ei (pulchritudo et ornatus feminae) îi produc bär- 
barului plăceri mixte. 

7. PROPRIETĂȚILE OBIECTIVE ALE FRU- 
MOSULUI. Deoarece, în definiția pe care a dat-o 
frumosului, Toma l-a conceput ca pe o proprie- 
tate a unui obiect în relaţie cu un subiect, problema 
frumosului avea pentru el două aspecte: unul su- 
biectiv şi unul obiectiv. Vederea lucrurilor fru- 


moase implică un videns și un visum, adică o per- 
soană care vede şi un lucru care este văzut. Am 
discutat mai sus aspectul subiectiv (pe care, în- 
timplător, Toma l-a tratat mai amănunţit decît 
de oricare alt scolastic); rămîne aspectul obiectiv. 
La cel dintii, întrebarea fundamentală este: cum 
percepem frumosul? Şi la cel din urmă: care sînt 
caracteristicile obiective ale frumosului ce ne pro- 
duc plăcere? 

Toma menţionează de obicei două: proportio și 
claritas. Încă în comentariul la Numele divine, el 
scria: „Un lucru este numit frumos atunci cînd 
are o strălucire corporală sau spirituală proprie fe- 
lului său“12. Și apoi în Summa, și mai succint, el 
spune: „Frumosul constă într-o anumită strălucire 
i proporţie“ (Pulcbhrum consistit in quadam cla- 
vitate et proportione)13. 

Nu era nimic nou în toate acestea: contempo- 
ranul lui Toma, Ulrich din Strassburg, scria într-un 
mod asemănător. Amîndoi studiaseră sub îndru- 
marea lui Albert cel Mare, și-și derivau formula 
duală din Pseudo-Dionisie (pulchritudo est con- 
sonantia cum claritate, ut dicit Dionysius, scrie 
Ulrich) şi, în ultimă analiză, de la grecii antici. 

(a) Proporția. La fel ca aceea a majorității sco- 
lasticilor, concepția lui Toma despre proporţie e 
mai largă decât aceea a grecilor antici. Ei o conce- 
puseră în termeni pitagoricieni, adică în mod can- 
titativ şi matematic, i ca atare, stricto sensu, o pu- 
teau găsi doar în lucruri materiale. Toma era fami- 
liarizat cu această concepţie cantitativă despre pro- 
porție („o relaţie fixă dintre o cantitate şi = 

certa habitudo unius quantitatis ad alteram). El 
însuși (ca şi Augustin înaintea lui) întrebuința însă 
un concept mai larg; în acest sens mai larg vorbim 
de proporţie ca despre o relaţie dintre un membru 
şi altul (alio modo quaelibet babitudo unius ad 
alteram proportio dicitur)". 

Pentru Toma, proporția includea astfel nu numai 
relații cantitative (commensuratio), ci și calitative 
(convenientia). Ea includea proporţiile lumii na- 

nu numai relaţia dintre un lucru şi suflet (proportio 
rei et animae), ci şi relaţia dintre un lucru şi mo- 
delul lui, ca aceea dintre o pictură și ceea ce repre- 
zinta ea, şi relaţia dintre un lucru şi ideea pe care 
o avem despre el și care, în cazul unei picturi, este 
ideea din spiritul artistului. Ea includea și relaţii 
din structura ontologică a lucrurilor, ca relația 
dintre formă şi materie, şi chiar relaţia dintre un 
lucru şi sine însuşi: cu alte cuvinte, armonia lui 
lăuntrică, faptul că este aşa cum trebuie să fie. 
Toma, așadar, a înțeles „proporţia“ într-un sens 
foarte larg. Dar în consens cu modul său de abor- 
dare empirică, concepţia despre proporție şi-o 
întemeia pe proporţiile materiale și aranjamentele 
vizibile care sînt cele mai simple şi mai nemijlocit 
perceptibile. Cînd definește omul, bunăoară, el 
vorbește despre proporţiile corpului, iar nu despre 
cele ale spiritului. 

Cînd este oare proporţia acea proporţie „justă“ 
(debita proportio) sau armonie!5 (harmonia, con- 
venientia, commensuratio), care constituie frumo- 
sul? Cînd e în conformitate cu scopul, natura, esen- 
ţa sau, În termeni aristotelici, forma unui lucru. 
Conformaţia (figura), cînd este în consens cu na- 
tura unui lucru dat, îl face frumos’. Proporția 
potrivită corpului omenesc este aceea care e adec- 
vată sufletului omenesc și activităţilor lui. Pro- 
porţia „justă“, aşa cum o înţelegea Toma, nu e o 
proporţie aritmetică. Şi nu e nici o proporție fixă 
care produce invariabil plăcere, indiferent de obiec- 
tul în care apare. Departe de a susţine că nu 
există decît o singură proporție frumoasă, Toma 
demonstra că frumusețea unui om e diferită de 
frumuseţea unui leu, iar aceea a unui copil di- 
ferită de aceea a unui bătrîn. Frumuseţea spiri- 
tuală e diferită de frumuseţea corporală, frumu- 
sețea unui trup diferă de-a altuia”. Toţi oamenii 
îndrăgesc frumuseţea, unii însă îndrăgesc frumu- 
sețea spirituală, iar alții îndrăgesc frumusețea fi- 
zicăB, 

(b) Claritatea (claritas). Scoțind în evidență 
„proporția şi claritatea“ ca elemente ale frumo- 
sului, Toma nu făcea decît să repete o formulă 


veche și aproape universal acceptată. Ca majori- 
tatea formulelor uzate, aceasta și-a modificat ac- 
cepţia, şi la Toma constatăm o deplasare în ac- 
cepţia cuvîntului „claritate“. El îl ia cînd într-un 
sens literal, cînd într-unul figurat. Dă ca exemplu 
de „claritate“ „culoarea strălucitoare“ (color ni- 
tidus), altădată însă vorbește de claritatea virtuţii 
(claritas et pulchritudo virtutis). 

Comentînd formula dionisiană, consonantia et 
claritas, şi luîndu-şi exemplul de la om, Toma 
scrie: „Spunem că un om este frumos atunci cînd 
membrele lui sînt proporționate ca număr şi așe- 
zare și cînd are o culoare limpede și strălucitoare”. 
Am putea înţelege în mod similar și alte cazuri: 
orice lucru e numit frumos atunci cînd posedă cla- 
ritatea spirituală sau fizică potrivită genului său 
și cînd este în conformitate cu proporția potrivită 
lui. În această explicație, „claritate“ e utilizată 
deopotrivă în sensul literal („culori clare și stră- 
lucitoare“) şi în sens figurat („claritate spirituală“). 

Dar ca elev al lui Albert cel Mare, Toma era 
familiarizat cu interpretarea hilomorfistă a terme- 
nului de claritas, ca „forma“ sau esenţa lucrurilor, 
a cărei lumină răzbate prin aparența lor exte- 
rioară. Toma a urmat această interpretare și a 
derivat noţiunea de claritate a trupului din cla- 
ritatea sufletului. Claritas causabitur ex redun- 
dantia gloriae animae in corpus. Acest concept 
lărgit, cuprinzînd deopotrivă radiaţia fizică și ra- 
diația spirituală, se adapta bine în sistemul sco- 
lastic, dar avea neajunsul de a conexa lucruri di- 
ferite numai pentru că erau legate de un cuvînt 
comun. 

Dacă așa înţelegea cu adevărat Toma „propor- 
ţia şi strălucirea“, atunci, potrivit lui, frumosul e 
determinat atît de aparenţa unui lucru (cînd co- 
respunde esenței lui) cât și de esența lui (cînd ea. 
răzbate pînă la aparenţa exterioară). Potrivit aces-- 
tei concepţii, despre care se spunea că este aristo-. 
telică (deşi ea nu poate fi întilnită la Aristotel), 
Frumosul ţine deopotrivă de esenţa lucrurilor şi 

M1 de aparența lor; el rezidă în lucrurile înseși, iar: 


nu, aşa cum afirmau multe teorii medievale, în 
semnificaţia lor alegorică. 

(c) Integritatea (integritas). În general, propor- 
ţia și claritatea, luate în sens larg, epuizau elemen- 
tele frumosului în ceea ce îl privea pe Toma”, 
Într-un pasaj din Summa, el a adăugat însă un al 
treilea element. În acest pasaj, el spune că pentru 
ca un lucru să fie frumos, sînt necesare trei ele- 
mente: întîi, integritatea (integritas) sau perfec- 
ţiunea (perfectio), fiindcă tot ce este defectuos e, 
în consecință, urit. Apoi, proporția justă sau ar- 
monia (consonantia). Și, în sfîrşit, claritatea (cla- 
ritas): lucrurile care au un colorit strălucitor le 
numim frumoase. Acest text din Toma — în care 
la lista elementelor frumosului e adăugată „inte- 
gritatea“ sau „perfecțiunea“ — este unul din cele 
mai frecvent citate de istorici şi e prezentat ca 
formularea definitivă a esteticii tomiste. 

Acest al treilea element e mai puţin ambiguu și 
mai ușor de înțeles decît celelalte două. Aici e 
implicată o idee simplă: un lucru nu poate fi fru- 
mos dacă îi lipsește ceea ce trebuie să-i aparțină 
prin natura lui. Un om, de pildă, e desfigurat de 
absența unui ochi sau a unei urechi sau de orice 
altă diformitate. Această idee este fără îndoială 
judicioasă și e meritul lui Toma că a propus-o, 
dar ea pare deja conținută în conceptul de pro- 
porţie, dacă acesta din urmă e înţeles la fel de 
larg cum l-a înţeles Toma. Pentru că, dacă un 
lucru are proporţie justă și membrele lui sînt în- 
tr-o relație mutuală corectă, nici un membru nu 

oate lipsi. Acesta e motivul pentru care, probabil, 
Foma a rămas de obicei la enumerarea tradițională, 
bipartită, a elementelor frumosului. 

În ultimă analiză, întrebarea dacă integritas tre- 
buie sau nu inclusă în cadrul conceptului de pro- 
portio e pur verbală. Opinia istoricilor care se re- 
feră la cele trei elemente ale frumosului ca la cea 
mai mare realizare a esteticii medievale nu pare 
corectă. Serviciul adus esteticii de Toma stă nu atit 
în această enumerare a elementelor frumosului cît 
în celelalte realizări ale lui. Este evident că el n-a 
acordat nici o importanță teoriei celor trei ele- 

mente ale frumosului, de vreme ce le-a menționat 
explicite doar o singură dată. Iar teoria celor două 
elemente nu-i aparţinea. 

Toma s-a situat în succesiunea majorităţii sco- 
lasticilor văzînd frumosul în natură, dar nu în 
astă. Definiţia şi teoria frumosului elaborate de 
el se aplicau naturii, iar exemplele lui de frumos 
erau luate de la om, și nu din rîndul operelor de 
sculptură sau arhitectură, chiar dacă el însuşi scria 
în epoca marilor catedrale gotice. Vederile lui sînt 
de puţin folos pentru interpretarea artei medie- 
vale”. Estetica lui şi estetica artei gotice diferă, 
deși au cîteva trăsături comune, împrejurare foarte 
firească de vreme ce amîndouă sînt produsele ace- 
leiaşi vremi. Teoria despre frumos a lui Toma nu 
se ocupa de artă, iar teoria lui despre artă nu se 
ocupa de frumos. 


8. TEORIA ARTEI. Teoria despre artă a lui 
Toma nu era o teorie a artelor frumoase, ci a artei 
în sens mai larg, îmbrăţişînd toate formele de pro- 
ducţie. Totuși o bună parte din teoria lui gene- 
rală despre artă se aplică artelor frumoase. 

(a) El utiliza cuvîntul artă (ars) spre a denumi 
capacitatea de a face ceva, iar activitatea efec- 
tivă de a face ceva a numit-o factio (factio est 
actio transiens in exteriorem materiam). Aceasta 
se conforma uzanţei antice și medievale. Arta o 
definea ca „regula corectă a raţiunii“ (recta ordi- 
natio rationis), care face posibilă atingerea scopu- 
lui prin anumite mijloace fixe. În cea mai concisă 
formulă, ideea suna astfel: recta ratio factibilium?', 
Opera de artă îşi are obîrşia în producător, și 
anume în ideea lui despre lucrul pe care urmează 
a-l face. Ideea unei case în mintea arhitectului tre- 
buie să preceadă neapărat construirea reală a ca- 
sei. În scopul de a-și realiza ideea, producătorul 
uebuie să posede cunoştinţe generale. Evul Mediu 
ştia bine acest lucru şi credea chiar că un ansam- 
blu de cunoștințe generale îi era suficient artistu- 
lui, dar Toma a completat această convingere într-o 
manieră aristotelică: de vreme ce producătorul își 


* M. Schapiro, op. cit., pp. 148 și urm. 


aplică cunoștințele în întreprinderi diferite, el are 
nevoie de ceva mai mult, şi anume de un simţ 
al realității concrete. 

(b) Deși începutul şi obîrșia activităţii artistice 
se află în producător, finalitatea ei stă în produs. 
Şi activitatea producătorului trebuie să i se con- 
formeze: „În artă nu se cere ca artistul să proce- 
deze bine, ci să facă o operă bună“21: Pe de-a-n- 
tregul în spiritul lui Aristotel, Toma credea că 
criteriul valorii unei opere de artă rezidă nu în ca- 
litățile subiective ale artistului, ci în calităţile 
obiective ale operei propriu-zise. 

(c) Arta se deosebește de știință pentru că scopul 
ei este să producă ceva de valoare (mai precis, 
ceva util sau plăcut sau frumos), pe cînd știința 
nu este o activitate productivă, ci cognitivă. Arta 
se deosebeşte şi de morală. Aceasta din urmă ţine 
de domeniul acţiunii, este îndreptată către un ţel 
comun întregii vieți omenești, în timp ce arta 
vizează totdeauna un ţel specific, adică o operă 
de un fel sau altul?2. Astfel, Toma a făcut dis- 
tincţia între principalele sfere ale activităţii umane. 

Scolasticii obișnuiau să includă științele prin- 
tre arte, ele fiind numite „arte speculative sau teo- 
retice“. Toma le-a inclus și el în rîndul artelor, 
dar numai „pe temeiul unei anumite asemănări 
între ele“ (per quandam similitudinem). De vreme 
ce însă „arta nu e doar cognitivă, ci și productivă“ 
(ars non solum est cognitiva, sed factiva eorum, 
quae secundum artem fiunt), artele propriu-zise 
sint arte nu „speculative“, ci „operative. Acesta 
a fost un pas important în dezvoltarea conceptului 
de artă, fiind făcut mai mult sau mai puțin simul- 
tan şi de alţi scolastici. 

(d) Cu toate acestea, sfera artelor a rămas pen- 
tru Toma foarte largă: ele includeau meșteșugurile 
şi „arte“ diverse ca gătitul, războiul, echitaţia, fi- 
nanțele și dreptul. Dar mai important din punctul 
de vedere al esteticii era faptul că Toma a 
combinat artele literară (scriptiva), picturală (pic- 
tiva) şi sculpturală (sculptiva) într-un singur con- 
cept, grupîndu-le într-o categorie aparte a artelor 


figurative (artes figurandi), dar utilizînd în acest 
scâp categoria tradiţională de arte reprezentaţio- 
nalk, și nu pe aceea de arte frumoase. 

) Arta imită natura: ars imitatur naturam. Fă- 
cînd această afirmaţie, Toma se gîndea nu numai 
la ârta reprezentaţională, ci la artă în general, 
adică nu la imitarea aparenţei naturii, ci la imi- 
tarea modurilor de a acţiona ale naturii, adică 
„imitaţia“ în sens democritian, nu platonic. Această 
idee ide imitație a naturii de către artă şi-o jus- 
tifica pe temeiul că, asemeni artei, natura e in- 
tenţională; ea urmăreşte scopuri bine definite23. 
Artele reprezentaţionale imită atît modul de-a ac- 
ţiona cît şi aparența naturii. 

(f) Toma nu a identificat artele reprezentaţio- 
nale cu artele frumoase. Urmînd concepția tradi- 
țională, el credea că diferenţa lor specifică nu este 
frumosul, de vreme ce toate artele pot şi trebuie 
să fie frumoase, ceea ce, după părerea lui, în- 
semna că perfecțiunea e posibilă în toate domeniile 
productivității umane. Dat fiind concepţia sco- 
lastică largă despre frumos, era firesc să se adopte 
un asemenea punct de vedere. Dar dacă frumosul 
nu era limitat la artele reprezentaţionale, aceasta 
nu însemna, desigur, că ele nu aveau nimic de-a 
face cu frumosul: „Nimeni nu vrea să plăsmuiască 
sau să reprezinte ceva decît cu intenția de a pro- 
duce ceva frumos“24. Formele creaţiilor artistice, 
scria altundeva Sf. Toma, „nu sînt nimic altceva 
decît compunere, ordonare şi configurare“25. în 
aceste proprietăţi rezidă frumosul. 

(g) Pe urmele tradiţiei, el împărțea artele în 
cele care produc plăcere şi cele care sînt utile. Ar- 
tele pe care astăzi le includem sub termenul de 
„arte frumoase“ puteau fi întâlnite în ambele grupe 
şi, în fapt, potrivit ideilor curente pe atunci, multe 
dintre artele pe care le-am numi „frumoase“ erau 
categorisite printre artele utile — pictura, bună- 
oară, era considerată în Evul Mediu ca fiind o 
artă utilă deoarece era folosită la instruirea celor 
care nu puteau beneficia de scris. 

(h) Toma îşi întemeia opinia despre valoarea ar- 

365 telor pe ipoteze medievale, dar a tras concluzii di- 


ferite de cele ale multor gînditori medievali. 
credea că, la fel ca orişice face omul, artele trebuie 
valorizate dintr-un punct de vedere religios/ şi 
moral, dar, spre deosebire de anumiţi rigoriști, 
considera că nu este nevoie ca acest tip de valbri- 
zare să fie defavorabil artelor. Artele pot fi/fo- 
losite pentru slăvirea Domnului şi în educarea 
oamenilor. Moderat în aprecierea valorii artelor şi 
evitînd ascetismul cistercienilor şi chiar pe cela 
al franciscanilor, Toma nu condamna „artele prac- 
ticate exclusiv pentru delectare şi încă mai uţin 
pe acelea care îmbină un anumit grad de utilitate 
cu plăcerea, ca, de pildă, giuvaergeria şi arta tex- 
uilelor, podoabelor şi parfumurilor. Spectacolele 
teatrale, muzica instrumentală şi poezia, în ochii 
lui, slujeau numai plăcerea, dar puteau fi î înga- 
duite pentru că ofereau artistului şi ascultătorilor 
agrement, Toma avea o singură rezervă — im- 
portantă însă: ele trebuie să-şi aibă Jocul cuvenit 
Într-o viaţă ordonată, raţională şi prin urmare ar- 
monioasă. „Să ne păzim a tulbura armonia sufle- 
tului,“ 

(i) Pe de altă parte, statutul metafizic al artelor 
nu era, în ochii lui Toma, la fel de favorabil ca 
statutul lor religios şi moral. Omnes formae arti- 
Jiciales sunt accidentales, toate formele de artă sînt 
accidentale. Arta nu poate crea forme noi. În 
această privință, „Toma împărtășea | ideea medie- 
vală universală, că în artă nu există cu adevărat 
creație sau plăsmuire, ci numai 1eprezeutăte Şi 
transformare. 

(j) Toma distingea două tipuri de artă pe care, 
în terminologia modernă, le-am numi „decorative“ 
și „funcționale“, pe acestea din urmă considerîn- 
du-le superioare. El credea că menirea propriu-zisă 
a artei e să fie funcţională. Ne straduim să-i dăm 
unei opere” forma cea mai bună cu putință — cea 
mai bună î în raport cu scopul pe care are a-l sluji, 
nu cea mai bună în sine”. 

Pe urmele lui Aristorel, Toma, ca şi Bonaventura 
înaintea lui, distingea două tipuri de frumos în ope- 
rele de artă: acela care constă în armonia formei 
şi acela care constă Într-o reprezentare satisfăcă- 


toare a subiectului. Despre aceasta din urmă el 
spunea că unele picturi sînt numite frumoase dacă 
reprezintă un lucru în chip desăvîrșit, chiar dacă 
lucrul reprezentat este urît”, 

9. IZVOARELE ESTETICII LUI TOMA 
DIN AQUINO. Ar fi o greşeală să presupunem 
că Toma a ajuns la toate aceste idei despre frumos 
şi artă de unul singur. Combinația consonantia 
et claritas poate fi întîlnită încă la Pseudo-Dio- 
nisie, iar conceptul de formă la Aristotel; Albert 
cel Mare combinase mai înainte conceptele de cla- 
ritate și formă; Guillaume d'Auvergne definise 
frumosul în funcţie de plăcere; definiția mai re- 
strînsă a frumosului fizic folosită de Toma era un 
concept stoic din Antichitate; distincţia dintre fru- 
mos și bine fusese făcută de scolastici încă de la 
începutul secolului al XIII-lea într-un mod ase- 
mănător cu acela al lui Toma; înaintea lui 'Toma, 
nu numai Guillaume d'Auvergne, dar și Vasile cel 
Mare, cu aproape o mie de ani mai devreme, core- 
laseră frumosul cu subiectul percepător; Augustin 
comparase cele două concepţii despre frumos, cea 
obiectivă şi cea subiectivă; compositio, ordo și fi- 
gura, pe care Toma le diferenţia în cadrul ope- 
rei de artă, nu se deosebeau mult de modus, ordo 
și species ale lui Augustin şi ale augustinienilor din 
secolul al XIII-lea; elementul intelectual din per- 
cepţie fusese accentuat mai înainte de către Bona- 
ventura; frumosul ca al treilea scop al activităţii 
umane, alături de plăcere și utilitate, fusese adău- 
gat anterior de Hugo de la Sf. Victor; tot el 
avansase ideea că orice fel de artă poate produce 
lucruri frumoase; visus interior apare la scolasticii 
mai timpurii; iar contrastul dintre plăcerea care 
provine dintr-o sursă biologică şi plăcerea pur es- 
tetică datează de la Aristotel. 

Ar fi o greșeală să trecem cu vederea aceste îm- 
prumuturi, dar la fel de greșit ar fi să fim sur- 
prinşi de ele. Opera scolasticilor era colectivă, ei 
aveau un stoc de idei comune, aderau la o schemă 
fixă și erau obligaţi să meargă pe urmele autori- 
tăților stabilite. Nu numai că îşi puteau asimila 

W7 idei considerate ca fiind corecte, ci erau obligaţi 


s-o facă. Nu se obișnuia să se citeze decît autori- 
tățile mai vechi, ca Aristotel, Pseudo-Dionisie ori 
Augustin. Meritul istoric al lui Toma nu stă, așa- 
dar, în formularea unor propoziţii specifice de un 
fel sau altul, ci în combinarea ideilor existente 
într-un sistem unitar și în faptul de a fi înclinat 
balanţa în favoarea unui sistem care, în ciuda 
transcendentalismului medieval, avea o conştiinţă 
a frumosului sensibil. 

10. REZUMAT. În opera lui Toma din Aquino 
estetica ocupă un loc redus, chiar relativ mai redus 
decît la alţi scolastici, ca victorinii şi misticii fran- 
ciscani. Un istoric a spus că magistrul scolasticii 
s-a arătat puțin interesat de frumos. Și autorul unei 
monografii despre estetica lui Toma din Aquino 
afirmă că Toma n-a simţit nevoia de a-și sistema- 
tiza opiniile estetice. În acest domeniu, el, într- 
adevăr, n-a lăsat decît comentarii incidentale. A- 
ceste comentarii privesc însă probleme fundamen- 
tale şi sînt expresia unei concepţii consecvent men- 
ţinute. 

Importante la Toma din Aquino sînt definiţia 
concisă și plină de conţinut pe care a dat-o fru- 
mosului; accentul pus pe rolul jucat de. subiect și 
pe elementul intelectual din experienţa estetică; 
distincția lui conceptuală dintre frumos şi bine și 
dintre artă şi ştiinţă; distincția dintre plăcerea es- 
tetică și cea biologică; legătura pe care o face între 
conceptul de frumos şi acela de integritate (inte- 
gritas); şi tratarea amănunţită a conceptului de 
artă. - 

Estetica lui Toma are importanța istorică chiar 
cînd nu este nouă, pentru că el a restabilit idei 
uitate, a consolidat idei controversate și a pus 
ordine în idei întîmplătoare. Nu el a inventat for- 
mula proportio et claritas, dar el a perpetuat-o; 
nu el a inventat hilomorfismul în estetica, dar el 
a resuscitat această concepție aristotelică. În este- 
tică, Toma din Aquino a fost un adevărat aristo- 
telician, chiar dacă n-a cunoscut principala operă 
estetică a lui Aristotel. A fost însuflețit de spiritul 
empirist aristotelic şi de o preferinţă pentru concret 
şi pentru moderație şi echilibru, pe care le-a intro- 

dus deopotrivă în estetica scolastică şi în metafi- 
zica şi etica scolastică. 

Acum o jumătate de veac, cineva scria că „in pu- 
ţinele observaţii despre estetică ale lui Toma nu e 
nici urmă de idee originală și nici vreo dezvoltare 
sistematică de idei vrednică de atenţie“. Singurul 
adevăr din toate acestea este că observaţiile lui re- 
feritoare la estetică au fost „puţine“, altminteri ver- 
dictul nu poate găsi susținători printre istoricii este- 
ticii din zilele noastre. Chiar dacă nu conțin totali- 
tatea esteticii medievale, concepţiile lui constituie 
cea mai matură expresie a ei. 


R. TEXTE DIN TOMA DIN AQUINO”* 


DEFINIȚIA FRUMUSEȚII 


Summa theologiae (Summa teologiei), I q. 5 a 4 
la 1 


1. Binele (bonum) priveşte dorința ... frumosul 
(pulchrum), puterea cognitivă; se cheamă frumoase 
acele lucruri care procură plăcere cînd sînt privite 
(quae visa placent), de unde înseamnă că frumosul 
constă în cuvenita proporţie, căci simţurile găsesc 
plăcere în lucrurile proporționare cum trebuie și 
asemănătoare propriilor lor proporţii, deoarece atit 
simțurile cât și orice putere cognitivă constituie un 
fel de rațiune şi deoarece cunoașterea se realizează 
prin asimilare (assinilatio), iar asimilarea ţine de 
formă. Frumosul ţine pe drept cuvînt de conceptul 
de cauză formală. 


Ibidem, |, II, q. 27 a 1 la 3 

2. Ține de esenţa frumosului ca vederea sau cu- 
noașterea lui să satisfacă dorința. Deci acele sim- 
țuri care iau îndeosebi contact cu frumosul sînt şi 
cele mai cognitive, precum văzul și auzul, care ser- 
vesc rațiunea, căci vorbim despre vederi frumoase 
şi despre sunete frumoase. În legătură cu lucrurile 


* O. Külpe, „Aulănge psychologischer Ästhetik bei den 
Griechen“, in: Festschrift M. Heinze, 1908, p. 126. 
** Traduse de Mihal Gramatopol. 


care fac obiectul altor simţuri, nu folosim însă cu- 
vîntul „frumuseţe“: nu spunem gusturi sau mirosuri 
frumoase. De aici rezultă limpede că frumosul în- 
tregeşte binele punînd „deasupra lui ordinea pu- 
terii cognitive astfel încît se poate spune că binele 
este pur şi simplu ceea ce place dorinţei. Numeas- 
că-se deci frumuseţe însăşi perceperea a ceea ce 
place. 


CONCEPTUL DE „VEDERE“ 
Ibidem, q. 67 a. 1 c. 


3. Primul sens al cuvîntului vedere (visio) este 
acela de a desemna activitatea simțului vederii; da- 
torită însă importanţei şi certitudinii acestui simţ, 
înțelesul cuvîntului s-a extins prin uzul vorbitorilor, 
la orice cnuoaștere prin celelalte simțuri și, în cele 
din urmă, la cunoașterea prin intelect. 


FRUMUSEȚEA FIZICĂ 
Despre Psaltire, 44 (Frette, vol. XVIII) 


4. Frumuseţea corpului constă în proporţia mem- 
brelor şi a culorilor. 


Summa teologiei, II, II q. 145 a 2 c 


5. Frumuseţea corpului constă în aceea ca omul 
să aibă membrele corpului bine proporţionate și 
o anumită strălucire a culorii. 


FRUMUSEȚEA SPIRITUALĂ ȘI FIZICĂ 


Contra impugnatores (Contra potrivnicilor), c. 7 
la 9 (Madonnet, Opuscula, vol. IV) 


6. Frumuseţea este de două feluri. Una spiri- 
tuală, care constă în ordonarea potrivită și în 
abundența bunurilor spirituale. Alta este frumu- 
scţea exterioară care constă în ordonarea cuvenită 
a corpului şi abundența de lucruri exterioare care 
i se subsumează. 


FRUMOSUL ŞI BINELE 


In De Divina nomina (Despre „Numele divine”), 
IV, 5 (Mandonnet, Opuscula, II, p. 367) 

7. Deşi frumosul şi „binele sînt tot una pentru 
percepător, deoarece atît strălucirea cît și armonia 


sînt cuprinse în ideea de bine, ele se deosebesc 
totuși conceptual prin aceea că frumosul între- 
geşte binele punînd deasupra lui ordinea puterii 
cognitive. 

CARACTERUL OBIECTIV AL FRUMUSEȚII 

Ibidem, IV, 10 (Madonnet, 398) 

8. Un lucru nu este frumos pentru că-l iubim, 
ci îl iubim tocmai pentru că e frumos și bun. 
OMUL ŞI FRUMUSEȚEA 
Summa teologiei, I q.91 a. 3 la 3 


9. Numai omul se bucură de frumusețea ca 
atare a lucrurilor sensibile. 


DELECTATIO ȘI AMOR 


Despre „Etica nicomabică“, L. III, 19, 600 (Fretté, 
vol. XVIII) 


10. Cauza acestei plăceri este dragostea. Fiecare 
se bucură de faptul că posedă ceea ce iubește, 


PLĂCEREA ESTETICĂ ȘI CEA BIOLOGICĂ 
Summa teologiei, II, II q. 141 a. 4 la 3 


11. Leul se bucură la vederea cerbului sau au- 
zindu-i glasul, din motiv de hrană. Omul însă se 
delectează cu toate simţurile nu numai din această 
pricină, ci din cauza armoniei senzaţiilor prilejuite. 
Senzaţiile provenind de la simţuri produc plăce- 
rea datorită armoniei lor, ca de pi atunci cînd 
omul se bucură de un sunet bine armonizat, această 
plăcere neavînd nici o legătură cu păstrarea vieții. 


STRĂLUCIRE ŞI PROPORȚIE 
Despre „Numele divine“, IV, 5 (Mandonnet, 363) 


12. Un lucru este numit frumos atunci cînd 
are o strălucire corporală sau spirituală proprie 
felului său și cînd este alcătuit după proporția 
cuvenită. 


Summa teologiei, II, II q. 180 a. 2 la 3 


13. Frumosul constă într-o anumită strălucire 
371 şi proporție. 


DUBLUL ÎNŢELES AL CONCEPTULUI 
DE PROPORŢIE 


Ibidem, | q. 12 a. 1 la 4 

14. Prin proporţie se înțeleg două lucruri: întii 
o relație precisă între o cantitate şi alta conform 
căreia dublul, triplul și Sale sînt variante ale 
proporţiei. În al doilea rînd, proporţia se numeşte 
relaţia unui corp cu altul. Astfel poate fi pro- 
porția dintre creaţie și Dumnezeu, la care cea din- 
ti se raportează asemenea efectului la cauză sau 
actul la posibilitate. 
DUBLUL ÎNŢELES AL CONCEPTULUI DE ARMONIE 


Dc anima (Despre suflet), 1, lect. 9, n. 135 (Pi- 
rotta, p. 50) 

15. Se știe că armonia (armonia) este propriu- 
zis o consonanță a sunetelor. Numele a fost apli- 
cat apoi oricărei proporţii juste privind atît lu- 
crurile compuse din părți diferite cît şi cele com- 
binate din părți contrarii. În consecință, armonia 
poate exprima două lucruri: fie compoziţia sau 
combinația (commixtio) ca atare, fie proporţia 
acelei compoziţii sau combinaţii. 

FORMĂ ŞI CULOARE 
Summa teologiei, 1, II, q. 49 a. 2 şi 1 

16. Aşa cum conformaţia (figura) ţine de na- 
tura lucrului şi culoarea ține de frumuseţe. 
INDIVIDUALITATEA FRUMOSULUI 
Despre „Numele divine“, IV, 5 (Madonnet, 362) 

17. Una este frumuseţea spiritului și alta fru- 
museţea corpului; și, în fine, alta aceea a unui 
corp sau a altuia. 


Despre Psaltire, 25,5 (Ed. altera Venera, I, p. 311) 
18. Fiecare om iubeşte frumosul, cei preocupaţi 

de trup CEAN frumosul trupesc, cei preocu- 

paţi de spirit, frumosul spiritual. 

CELE DOUĂ CONDIŢII ALE FRUMUSEŢII 

Despre „Numele divine“, IV, 5 (Madonnet, 362) 
19. Spunem că un om este frumos din cauză 

că membrele lui sînt proporţionate ca număr şi 


așezare și din cauză că are o culoare limpede și 
strălucitoare. În consecință, se poate afirma despre 
orice lucru că este frumos dacă are o claritate 
(claritas) proprie felului său, fie spirituală, fie 
corporală, şi dacă este bine alcătuit după cuvenita 
proporție. 

Summa teologiei, II, II q. 145, a. 2 


Din cuvintele lui Dionisie (Despre numele di- 
vine, IV, 1, 5—6) rezultă că noţiunea de frumu- 
seţe se întemeiază deopotrivă pe claritate și pe pro- 
porția cuvenită. El afirmă că Dumnezeu e numit 
frumos deoarece e cauza armoniei și clarităţii uni- 
versale. 


CELE TREI CONDIȚII ALE FRUMUSEȚII 
Ibidem, | q. 39 a. 8 


20. Frumuseţea pretinde trei condiţii: întâi, in- 
tegritatea sau perfecțiunea, căci lucrurile lipsite 
de ea sînt prin însăşi această lipsă urîte; în al 
doilea rînd, proporția cuvenită sau armonia; și, 
în fine, claritatea, motiv pentru care cele care au 
culoare strălucitoare se numesc frumoase. 


ARTISTUL ȘI ARTA 
Ibidem, 1, II q. 57 a. 5 la 1 


21. Binele artei e considerat a sta nu în artistul 
însuşi, ci în produsul artei, deoarece arta este 
concepția corectă despre lucrurile care pot fi pro- 
duse: producția care modelează materja exterioară 
nu este perfecțiunea producătorului, ci perfecțiu- 
nea produsului. În artă nu se cere ca artistul să 
procedeze bine, ci să facă o operă bună. 


ARTA ȘI VIAȚA MORALĂ 
Ibidem, 1, Il q. 21 a. 2 la 2 


22. În artă, mintea urmăreşte un singur țel 
anume; în morală ea se îndreaptă către scopul co- 
373 mun oricărei vieţi omeneşti. 


NATURA ȘI ARTA 


In Physica (Comentariu la Fizica lui Aristotel), 
II, 4 (Leonina, vol. II, p. 65) 


23. Arta imită natura, iar motivul acestei imi- 
taţii este că principiul activității artistice este cu- 
noașterea. Aşadar, lucrurile naturale pot fi imitate 
de artă, deoarece, conform unui principiu intelec- 
tual, întreaga natură se îndreaptă sere țelul ei ast- 
fel încît o operă a naturii pare a fi o operă a in- 
teligenţei, de vreme ce evoluează spre scopuri si- 
gure prin mijloace determinate: și tocmai aceasta 
e ceva ce imită arta în activitatea ei. 


ARTA ȘI FRUMUSEȚEA 
Despre „Numele divine“, IV. 5 (Mandonnet, 366) 


24. Nimeni nu vrea să plăsmuiască sau să re- 
prezinte ceva decît cu intenţia de a produce ceva 
tnumos. 


OPERA DE ARTĂ 
Summa teologiei, II, II q. 96 a. 2 la 2 


25. Formele operelor de artă izvorăsc din con- 
cepția artistului; ele nu sînt nimic altceva decît 
compunere, ordonare şi configurare (figura). 


DREPTUL OMENESC LA PLĂCERE 
Ibidem, I1, IL q. 168 a. 4 


26. Este împotriva raţiunii ca cineva să le fie 
altora povară, să nu producă nici o plăcere și să 
împiedice şi plăcerea altora. Austeritatea, în mă- 
sura în care e o virtute, nu exclude toate plăcerile, 
ci numai pe acelea excesive și dezordonate. 


ARTA SUBORDONATĂ UNUI ȚEL 
Ibidem, | q. 39 a. 8 


27. Oricare artist se străduieşte să imprime ope- 
rei sale cea mai bună dispunere (dispositio), nu în 
sens absolut, ci în raport cu țelul său. Dacă o 
atare dispunere implică vreun defect, artistul nu-și 
face griji. Dacă, de ildă artistul face un fierăs- 
trău destinat tăierii, îl face din fier, ca să fie po- 
trivit pentru tăiere, şi nici nu i-ar trece prin minte 

să-l facă din sticlă, care e un material mai fru- 
mos, din pricină că o astfel de frumuseţe contra- 
vine scopului. 

IMAGINE ŞI FRUMUSEŢE 

Ibidem, | q. 38 a. 8 


28. Vedem că o imagine e numită frumoasă dacă 
reprezintă perfect lucrul, chiar dacă acesta e urât. 


14. ESTETICA LUI ALHAZEN ȘI VITELO 


1. ALTĂ ORIENTARE ÎN ESTETICA SECO- 
LULUI AL XIII-lea. Nu toată estetica secolului 
al XIII-lea a fost scolastică. A existat și o este- 
tică a artiștilor şi a teoreticienilor artei. Chiar şi 
în estetica filosofică însăși, a apărut și o altă este- 
tică, mai autonomă, mai puţin dependentă de sis- 
teme filosofice şi teologice, mai empirică, speci- 
fică şi descriptivă. Așa a fost, în parte, estetica lui 
Hugo de la Sf. Victor, Robert Grosseteste, Summa 
lui Alexandru din Hales și Bonaventura. Dar este- 
tica anumitor filosofi mai tîrzii din secolul al 
XIII-lea, ca Roger Bacon și îndeosebi Vitelo”, era 
în întregime practică. 

Aici a operat și o influență extemă — influenţa 
filosofilor arabi și, în particular, aceea a lui Alha- 
zen**. Alhazen a trăit cu mult timp înainte, la 
răscrucea dintre veacurile al X-lea şi al XI-lea 
(935—1038). S-a născut la Basra şi a murit la 
Cairo. Apusul latin i-a cunoscut operele în se- 
colul al XIII-lea. Perspectiva lui (numită şi Optica) 
a fost tradusă în latinește şi adoptată de un filo- 
sof occidental care i-a dezvoltat și difuzat ideile. 

Acesta a fost Vitelo. El era de origine poloneză; 
de fapt, a fost primul filosof din istorie legar de 
Polonia. Opera lui, ca și aceea a lui Alhazen, 


purta titlul de Perspectiva. Introducîndu-l pe 


* CI. Baeuimker, „Witelo, ein Phllosoph und Natur- 
forscher des XIII. Jahrh.“, în: Beiträge zur Geschichte der 
Philosophie des Mittelalters, III, 1908. 

** H, Bauer, „Die Psychologie Alhazens“, în: Beiträge 
zur Geschichte der Philosophie des Mittelalters, X, 5, 1911. 


Alhazen în Apus, Virelo a iniţiat o nouă orientare 
în estetica medievală, o deplasare de la dialectică 
la observaţie. Era un lucru nou în estetica medie- 
vală, deși poate fi găsit la Aristotel. 

2. CELE PATRU PROPOZIŢII PSIHOLO- 
GICE ÎN ESTETICĂ. Ideile lui Alhazen şi Vitelo 
țin propriu-zis de optică și de psihologia vederii, 
dar ele au însemnătate şi pentru estetică și explică 
ce aptitudini sînt necesare în perceperea vizuală 
a formelor. 

Prima propoziție stabilește că unele fenomene 
ale lumii vizibile sînr sesizate de noi numai prin 
impresii vizuale (sola intuitio). Aşa stau lucrurile 
în cazul luminii şi al culorii; sînt percepute prin 
văz (visibilia per se) şi numai ele sînt percepute 
doar prin văz: „Nimic din ceea ce se vede, în 
afară de lumină și culoare, nu se percepe numai 
prin simțul văzului“2, 


Cea de-a doua propoziţie stabilește că în toate 
celelalte cazuri — în special î în perceperea formei 
— impresiile, vizuale nu sînt suficiente. Formele 
nu sînt numai impresii vizuale, ci constituie obiec- 
tul unor percepții complexe (apprehensio); nu vi- 
sibilia per se, ci, cum spune Vitelo, visibilia per 
accidens, adică ele sînt sesizate cu ajutorul altor 

otențe ale minții în afară de văz. Percepția se 
întemeiază pe impresii senzoriale, dar ea le com- 
pletează; impresiile sînt simple (aspectus simplex)!, 
percepția e complexă. Cunoaşterea de către noi a 
lumii vizibile o datorăm în mare măsură percep- 
ţiilor, nu doar văzului şi impresiilor senzoriale. 

Cea de-a treia propoziţie stabileşte că în percep- 
ție este implicat un factor total diferit, și anume 
capacitatea de a judeca sau distinge (vis indicativa 

e distinctiva). E vorba de o capacitate intelec- 
tualä, deși nu identică cu intelectul. Intelectul ope- 
rează cu principii generale, pe cînd această capa- 
citate operează cu materialul concret din mintea 
individului, dobîndit de el în prealabil (cum scien- 
tia praecedente), 

Percepția face uz de memorie. Și conținutul me- 
moriei este, după cum demonstrau Alhazen și Vi- 

telo, de două feluri: ea stochează imaginile indi- 
viduale ale lucrurilor (intentiones particulares), 
de pildă imaginile, cutărui şi cutărui animal și om; 
dar stochează şi imagini generice (intentiones 
speciales), adică imagini generale ale omului sau 
animalului formate ca rezultat al unei comparații. 
Aceste intentiones speciales şi formae universales 
joacă un rol de seamă în percepţie. 

Percepția, mai ales î în unele cazuri mai complexe, 
necesită atenţie şi efort. Vitelo a numit-o, așadar, 
intuitio diligens. Omul de rînd nu-şi dă seama de 
acest efort sau de diferitele potențe ale propriei 
lui minţi. I se pare că, pur și simplu, vede forme 
şi atribuie simţurilor ceea ce, în realitate provine 
din „minte. El nu observă că în percepțiile i 
joacă un rol și raţiunea (fit per rationem et 
tinctionem), judecata, memoria, imaginile pi del 
atenţia şi efortul mintal. Faptul că noi nu obser- 
văm funcţionarea minţii noastre era explicat de 
Alhazen prin rapiditatea gîndirii, iar explicația lui 
a fost acce tată în secolul al XIII-lea şi adoptată 
nu numai de Vitelo, ci şi de Roger Bacon (propter 
velocitatem innatam homini, sicut dicet Alhazen). 


Cea de-a patra propoziție se ocupă de întrebarea 
ce realizăm prin percepție. În primul rînd, putem 
sesiza formele în spațiu (comprehensio formarum}. 
Apei recunoaştem formele: le recunoaştem prin 

desco erirea similarităţii lor (assimilatio) cu imagi- 

nile din mintea noastră. Și Întrucît capacitatea de 
a judeca este activă, recunoaştem şi lucruri pe care 
le vedem doar parţial: de exemplu, recunoaștem 
un om chiar și numai pe baza miinii lui, iar în 
cursul lecturii, recunoaștem un întreg cuvint pe 
baza cîtorva litere. Mai mult, cînd percepem, com- 
parăm lucrurile și le distingem, percepîndu-le ase- 
mănările și deosebirile. 

Aceste teorii psihologice ale lui Alhazen și Vi- 
telo au fost de mare însemnătate. Ele au reprezen- 
tat o noutate nu numai pentru Evul Mediu. Ca- 
racteristica centrală a acestei teorii — faptul că 
asociaţia joacă un rol în cunoaştere — le era 
cunoscută grecilor, îndeosebi lui Aristotel, dar 

377 Aristotel credea că asociaţiile nu fac decît să în- 


soțească percepţia, în timp ce Alhazen și Vitelo 
au văzut că ele fac parte integrantă din percepţie 
şi sînt esențiale procesului de percepere complexă 
a lumii vizibile ie către noi. 

3. FRUMOSUL COMPLEX ȘI CEL SIMPLU. 
Aceste patru propoziţii psihologice, atît de dife- 
rite de viziunea naivă asupra percepţiei, au putut 
avea o largă aplicație. Deşi, aşa cum au fost dez- 
voltate de Alhazen și Vitelo, se limitau la percep- 
ţia vizuală, ele puteau, mutatis mutandis, să A 
aplicate tuturor R rmele de percepție, și, cu toate 
că erau în poma rînd psihologice, ele puteau 
servi ca fun amentare pentru estetică şi au și avut 
diverse consecințe în estetică, în special faptul că, 
aşa cum există două tipuri de vedere, unul constând 
în simple impresii senzoriale și celălalt în perce 
complexe, există şi două tipuri de frumos: aa 
mosul lucrurilor simple şi frumosul lucrurilor 
complexe. Unul ne este dat prin impresii senzo- 
riale, iar celălalt prin, percepţie. Frumuseţea lu- 
minii și a coloritului sînt exemple de primul tip, 
frumuseţea formilo, de al doilea. Acest de al doi- 
lea tip de f frumos poate apărea atît în forme in- 
dividuale cît şi într-o combinaţie de forme (ex 
coniunctione earum inter se) şi în proporţia co- 
rectă dintre ele. 


Credinţa că există două tipuri de frumos — 
simplu şi compus — a fost aproape universal sus- 
ținută „printre scolasticii din secolul al XIII-lea, 
întemeiată fiind însă pe premise filosofice (ca şi 
pe „dorința de a împăca două tradiţii: cea pitago- 
riciană și cea neoplatonică); justificarea psiholo- 
gică a primit-o de la Alhazen și Vitelo. 

4. ERORI ESTETICE. Ei au demonstrat de ase- 
menea că percepţia nu e totdeauna veridică şi că 
în realitate noi percepem lucrurile şi formele lor 
doar î în anumite condiţii. Dacă aceste condiţii nu 
sînt împlinite, ercepţia | noastră este deficitară, 
iar o judecată întemeiată pe o percepţie greşită 
devine ea Însăși eronată. Aceasta se aplică în ace- 
lași mod judecăților despre frumos şi urîr. Potrivit 
lui Alhazen și Vitelo, în judecata estetică se poate 
strecura o eroare atunci cînd: 1. lumina este ina- 

decvată; 2. lucrul perceput este prea îndepărtat; 
3. se află într-o poziţie anormală; 4. este prea mic; 
5. nu are contur distinct; 6. nu e destul de dens; 
7. văzut prea puţin timp și de asemenea 8. cînd 
văzul privitorului e prea slab5. Avem aici cea 
mai veche listă de acest fel care ne-a parvenit. 


5. ELEMENTELE FRUMOSULUI. Alhazen şi, 
după el, Virelo au întreprins misiunea nu mai pu- 
ţin importantă și dificilă de a enumera acele pro- 
prietăți care contribuie la frumuseţea unui lucru. 
În primul rînd, sînt lucrurile pe care le sesizăm 
cu ajutorul impresiilor, iar apoi acelea pe care le 
sesizăm prin. percepție. Ei au putut enumera doar 
două exemple dintre cele dintii: lumina (lux) şi 
culoarea (color), dar menţionează douăzeci refe- 
ritor la celelalte. Lista se caracterizează prin aceea 
că în rîndul acestor douăzeci de calităţi sînt incluse 
atît frumosul cît și urîtul, dar fiecare dintre ce- 
lelalte optsprezece proprietăți ale lucrurilor poate 
i frumoasă ori poate contribui la frumuseţea lu- 
crurilor. 

Lista cuprinde: 1. frumosul; 2. urîtul; 3. dis- 
tanţa (remotio), din cauză că distanţa poate as- 
cunde anumite lucruri urîte, precum pustulele și 
zbîrciturile de pe faţă; 4. poziţia lucrurilor (situs); 
de pildă, chiar cele mai frumoase litere dintr-un 
manuscris vor fi urîre dacă sînt scrise haotic; 
5. corporalitatea (corporeitas) — ne plac corpu- 
rile rotunjite sau sferice, precum coloanele; 6. forma 
(figura) — ochii ovali sînt mai frumoși decît cei 
rotunzi; 7. mărimea (magnitudo) — stelele mari 
sînt mai frumoase decît cele mici; 8. Continuitatea 
(continuatio) — deoarece ne place, bunăoară, masa 
verde compactă a copacilor sau a unei pajiști; dar 
ne place şi 9. discontinuitatea (discretio et sepa- 
ratio), precum stelele presărate pe cer; 10. numă- 
rul (numeris) — preferăm acele zone ale cerului 
unde sînt cele mai multe stele; 11. mişcarea (mo- 
tus) — o pesticluaţie adecvată întregește frumu- 
sețea unui discurs; dar şi 12. nemişcarea (quies), 
ca În imobilitatea unei statui; 13. asperitatea 
(asperitas), ca de pildă asprimea unei cămăși de 

iho zaie; dar şi 14. netezimea (lenitas), de pildă mo- 


liciunea mătăsii; 15. transparenţa (diapbanitas), 
de pildă transparenţa aerului care ne îngăduie să 
vedem stelele; dar şi 16. densitatea (spissitudo). 
Chiar 17. umbra (umbra) şi 18. întunericul (obscu- 
ritas) sînt izvoare ale frumosului, căci pe lună 
nouă, cerul e mai frumos decît pe lună plină. 19. 
Asemănarea (consimilitudo) — scrisul neuniform 
este urît, ca şi ochii de mărime inegală; dar și 
20. diversitatea (diversitas), căci scrisul fără va- 
rietate În grosimea trăsăturilor e neplăcut. 

Nimeni, nici chiar Aristotel și aristotelicienii, în 
ciuda pasiunii lor enumerative, nu mai dăduseră o 
listă, atît de cuprinzătoare de proprietăți. Oricit 
ar fi însă de bogată lista, ea nu e nici unitară, nici 
corectă din punct de vedere metodologic. Pe lîngă 
faptul de a menţiona frumosul şi urîtul în rînd 
cu proprietățile care contribuie la frumos și urit, 
ea include lucruri care sînt frumoase în sine (pre- 
cum culoarea) și condiţiile în care e perceput F 
mosul (ca distanţa). Printre alte observații, ea a 
atras însă atenţia asupra faptului că și contrariile 
pot fi în egală măsură izvoare ale frumosului: lu- 
mina şi umbra, continuitatea și discontinuitatea, 
mișcarea și repausul, asperitatea şi moliciunea, 
transparența și densitatea, similaritatea și diver- 
Sitatea. 

Deşi Alhazen și Vitelo au încercat să selecteze 
acele elemente care contribuie la frumusețea to- 
talităţilor complexe, ei erau foarte conștienți că 
frumuseţea întregului derivă nu numai din fru- 
musețea elementelor, ci şi din aranjamentul, pro- 
porţia și armonia (proportionalitas et consonantia) 
dintre ele. „Frumosul poate fi realizat printr-o 
percepţie simplă, dar poate fi realizat în întreaga-i 
perfecţiune numai prin proporţia şi armonia mul- 
tor percepții.“ 

6. SUBIECTIVITATEA SAU  OBIECIIVI- 
TATEA FRUMOSULUI. Alhazen şi Vitelo s-au 
ocupat de expresiile concrete ale frumosului, iar 
nu de probleme ale definiţiei generale, care consti- 
tuiau principala preocupare a scolasticilor. Vitelo 
spune foarte simplu: „Frumosul este numele dat la 
ceea ce place sufletului“ (placentia animae). Şi 


înaintea lui, Alhazen spusese: „A produce lucruri 
frumoase înseamnă a-i da sufletului posibilitatea 
de a vedea un lucru ca frumos“. 

Amîndouă aceste descrieri poartă un nimb su- 
biectiv. Dar pentru Alhazen și Vitelo, frumosul și 
urîtul erau proprietăţi echivalente cu forma și di- 
mensiunea şi, prin urmare, obiective. Ei nu luau în 
considerare latura subiectivă a esteticii. Ca psi- 
hologi, pe ei îi interesa cum recunoaștem noi pro- 
prietatea obiectivă care este frumosul. Aspectului 
subiectiv al frumosului ei i-au acordat poate mai 
puţină atenţie decît oricare dintre metafizicienii 
secolului al XIII-lea, Summae-le lui Alexandru 
din Hales sau Toma din Aquino. Alhazen conce- 
pea mai degrabă frumosul încă într-un mod o- 
biectiv și cu realism naiv, deşi Vitelo, chiar dacă 
în alte privinţe îl urma îndeaproape, începuse deja, 
poate sub înrîurirea metafizicienilor, să-și îndrepte 
atenţia spre condiţiile subiective ale frumosului. 

7. EMPIRISM ȘI RELATIVISM. Empiriști 
fiind, Alhazen şi Vitelo nu se îndoiau că frumosul, 
ca oricare altă proprietate, poate fi cunoscut doar 
prin experiență. Dar experiența este oare consec- 
ventă? Alhazen n-a ridicat problema, Virelo a afir- 
mat însă în mod explicit că experiența este diversă, 
variabilă, relativă şi dependentă de uzanţe. Mau- 
rilor le plac anumite culori, scandinavilor alzele. 
Ceea ce e frumos pentru cei dintii, este urît pen- 
tru ceilalți. Vitelo a acordat o atenţie deosebită 
unui factor care determină natura relativă și su- 
biectivă a judecăților omenești despre frumos şi 
urât, şi anume uzanța. Caracterul unui om e deter- 
minat de obiceiurile lui. „Așa cum fiecare își are 
obiceiurile sale proprii (proprius mos), tot astfel 
posedă și un criteriu propriu de judecare a fru- 
museţii (aestimatio pulchritudinis).“ 

În estetică Vitelo nu era însă un relativist, după 
cum nu era nici un subiectivist. El nu susținea că, 
în ultimă instanţă, oricine are dreptate în materie 
de frumos, ci, dimpotrivă, că unii au dreptate, iar 
alții greşesc. Era încredințat că există o eroare 

|1 estetică, menționînd diversele ei izvoare, cum ar 


fi condiţiile de iluminare nefavorabile, distanţa 
excesivă, o anumită incapacitate a spectatorului: 
slăbiciunea organelor lui de simţ etc. 


S. TEXTE DIN VITELO” 


FORME VIZIBILE 
Optica, III, 51 (Alhazen, II, 64), (ed. Baeumker) 


1. Orice vedere (visio) se efectuează fie prin 
simplă, privire, fie prin scrutare sîrguincioasă. Nu- 
mim simplă privire (aspectus simplex) acel act.prin 
care suprafața ochiului primește direct forma 
obiectului văzut; numim scrutare (intuitio) actul 
prin care vederea, cercetînd sîrguincios, surprinde 
adevărata înțelegere a formei lucrului, nemulţu- 
mindu-se numai cu simpla lui receptare, ci doar cu 
o examinare profundă. 


Ibidem, III, 59 (Alhazen, II, 18) 


2., Nimic din ceea ce se vede, în afară de lu- 
mină și culoare, nu se percepe numai prin simţul 
văzului. 


Ibidem, ïl1, 62 Alhazen, II, 69) 


3. Orice înţelegere (comprebensio) adevărată a 
formelor vizibile se face fie doar prin scrutare 
(intuitio), fie prin scrutare combinată cu cunoaş- 
tere anterioară (cum scientia praecedente). 


Ibidem, IV, 2 (Alhazen, II, 63) 


4. Văzul sesizează întotdeauna simultan mai 
multe percepții individuale, pe care numai ima- 
ginaţia le di iferențiază cu ajutorul puterii deose- 
biroare (virtus distinctiva). 


CAUZELE ERORILOR ESTETICE 
Ibidem, IV, 150 (Alhazen, III, 32) 


5. Cînd privește frumusețea sau urîenia, puterii 
deosebitoare i se întîmplă să greșească din pri- 


* Traduse de Mihal Gramatopol. 


cina dispunerii nepotrivite a opt împrejurări în 
care se poate afla obiectul privit: 1. puţinătatea 
luminii, 2. prea marea depărtare (este de asemenea 
o cauză a privirii greșite), 3. poziţia anormală 
(obiectul este în afara axei obișnuite), 4. excesiva 
micime, 5. cînd nu are un contur limpede, 6. cînd 
este prea inconsistent (din pricina aerului întu- 
necos), 7. cînd este [vazut] prea puţin timp, 8. 
cînd vederea este slabă. 


ELEMENTELE FRUMUSEȚII 
Ibidem, IV (Alhazen, II, 59) 


6. Frumuseţea e receptată de privire fie prin 
simpla sesizare a săi pe vizibile plăcute sufle- 
tului, fie prin combinarea mai multor percepții ale 
lucrurilor vizibile aflate între ele într-o proporție 
potrivită formei vizibile. 

Plăcerea sufletului căreia i se spune frumuseţe 
ia naştere din simpla sesizare a formelor vizibile, 
așa cum rezultă din trecerea în revistă a tuturor 
acestora. 

Să dăm un exemplu și să lămurim cu el și alte 
lucruri: lumina, cea dintîi dintre cele vizibile, de- 
termină frumuseţea, din care pricină soarele, luna 
şi stelele ne apar frumoase numai datorită luminii 
lor. 

Culoarea determină şi ea frumuseţea ca, de pildă, 
verdele, trandafiriul şi alte culori scînteietoare care 
aştern în faţa privirii acea formă a luminii care 
le e specifică. 

Distanţa (remotio) şi apropierea (approximatio) 
determină de asemenea perceperea vizuală a fru- 
museţii. Căci unele chipuri frumoase au mici pete 
urâte și riduri care displac privitorului, dar care 
din cauza distanţei rămîn ascunse vederii, acesteia 
ajungîndu-i datorită depărtării numai o formă 
plăcută sufletului. Și la multe forme frumoase se 

rcep mici particularități subrile care le sporesc 
li de cum ar fi un potrivit joc de linii sau 
o grațioasă dispunere a părților: ele apar nu- 
mai de aproape şi fac ca forma chipului să pară 

Mărimea (magnitudo), de asemenea, face ca lu- 
crurile să apară frumoase vederii. De aceea, luna 
apare mai frumoasă decît alte stele pentru că pare 
mai mare, iar stelele mai mari par mai frumoase 
decît cele mai mici cum se poate constata în cazul 
celor de prima sau de a doua mărime. 

Poziţia (situs) face și ea ca lucrurile să apară 
frumoase vederii deoarece multe percepții nu par 
frumoase cînd le privim decît datorită orînduirii 
părților şi a poziţiilor. În consecință, scrisul şi 
pictura și toate percepțiile vizuale ordonate şi 
transformate nu par frumoase decît graţie poziţiei 
cuvenite fiecăreia conform ordinii specifice aces- 
tora. Chiar dacă formele literelor sînt toate bine 
orînduite și frumoase, dacă însă una e mare iar 
alta mică, vederea nu va socoti frumos scrisul re- 
zultat din alăturarea lor. 

Forma (figura) determină şi ea frumuseţea. Ast- 
el, operele artei bine formare sînt frumoase; cu 
atît mai mult cele produse de natură. Ochii ome- 
nești sînt frumoși cînd sînt migdalaţi şi ovali, pe 
cînd ochii rotunzi sînt urâţi. 

Corporalitatea (corporeitas) determină și ea fru- 
musețea. Astfel apar frumoase corpuri ca sfera, 
coloana rotundă şi paralelipipedul. 

Continuitatea (enorme) determină și ea fru- 
musețea pentru vedere. Astfel, spaţiile verzi con- 
tinui plac privirii, ca şi desişul plantelor verzi, 
întrucit ceea ce este continuu este mai frumos 
decît ceea ce este risipit. i 

Discontinuitatea (divisio) determină şi ea fru- 
musețea pentru vedere. Astfel, stelele separate și 
distincte sînt mai frumoase decît cele foarte apro- 
piate ale galaxiilor, iar lumînările separate sînt 
mai frumoase decît un singur foc mare. 

Numărul (nwmerus) determină şi el frumusețea 
pentru vedere; şi, din acest motiv, regiunile ce- 
rului cu multe stele distincte sînt mai frumoase 
decît regiunile cu puţine stele, și tot așa lumînările 
multe sînt mai frumoase decît cele puţine. 

Mișcarea (motus) ca şi nemişcarea (quies) deter- 
mină frumuseţea pentru vedere. Mișcarea unui om 


cînd vorbește și se întrerupe determină frumu- 
seţea; și de aceea pare frumoasă gravitatea în vor- 
bire și tăcerea care distinge şi orînduieşte cuvintele. 

Asprimea (asperitas) determină de asemenea fru- 
musețea. De pildă țepoşenia unei cămăși de zale 
şi a altora asemănătoare place văzului. Netezi- 
mea (planities) la rîndu-i determină frumuseţea, 
căci moliciunea hainelor de mătase chiar dacă ele 
sînt uzate și şterse, este plăcută sufletului și fru- 
moasă privirii. 

Transparenţa (diaphanitas) determină apariţia 
rumuseţii, deoarece datorită ei se văd noaptea 
lucrurile strălucitoare, cum e cazul aerului limpede, 
prin care noaptea se zăresc stelele, ceea ce nu se 
întîmplă prin aerul saturat de vapori de apă. Den- 
sitatea (spissitudo) determină frumusețea deoarece 
lumina, culoarea, formele, liniile și orice fel de 
frumos vizibil sînt percepute de privire graţie con- 
turului corpurilor cărora cele abia enumerate le 
sînt caracteristice, iar aceste contururi sînt deter- 
minate de densitate. 

Şi umbra (umbra) determină apariţia frumuseţii, 
pentru că în multe forme vizibile există mici pete 
care le urîţesc cînd sînt expuse la lumină, dar ace- 
leași pete, în umbră sau la lumină mai mică, rā- 
mîn ascunse privirii. Împestrițarea penelor păsă- 
rilor, cum sînt cele ale păunilor sau ale altora, 
pentru că face umbre (ape), determină apariţia fru- 
museţii tocmai din acest motiv: umbra, prin ames- 
tecul ei cu lumina, pricinuieşte diferite culori care 
nu sînt vizibile la umbră sau la lumină slabă. În- 
tunericul (obscuritas) la rîndu-i determină apari- 
ţia frumuseţii, căci stelele nu se văd decît în în- 
tuneric, 

Asemănarea (similitudo) determină frumuseţea 
deoarece membrele unei fiinţe, de pildă Socrate, 
par frumoase numai dacă se aseamănă între ele. 
Tot așa şi ochii nu sînt frumoși dacă unul e rotund 
şi altul oval, sau dacă unul e mai mare decît celă- 
lalt, sau dacă unul e negru şi celălalt verde, sau 
dacă un obraz e scofilcit şi altul umflat; întreaga 
față va fi uriîtă dacă ambele ei părți nu vor fi 

Diversitatea (diversitas) determină şi ea frumu- 
sețea, pentru că diversele părți ale universului îl 
împodobesc și-l fac frumos, și tot asemenea păr- 
ţile unei ființe; mîna e înfrumuseţată de diversi- 
tatea degetelor. Întreaga frumusețe a membrelor 
decurge din felurimea formelor părţilor lor. 

Astfel frumuseţea e sesizată de văz prin per- 
ceperea simplă a formelor vizibile care plac su- 
fletului. 

Frumusețea prin văz ia naştere nu numai din 
percepțiile simple ale lucrurilor vizibile, ci și din 
combinarea acestora, căci culorile strălucitoare şi 
pictura proporționată sînt mai frumoase decît cu- 
lorile şi imaginile lipsite de această ordonare. Tot 
așa și în privinţa chipului omenesc. Rotunjimea 
unei feţe, dimpreună cu delicatețea și subtilitatea 
coloritului ei, este mai frumoasă decît o figură 
lipsită de una sau alta din aceste însușiri; o gură 
mică și cu buze subțiri și proporţionate este mai 
frumoasă decît o gură mică cu buze groase. De 
multe ori, conjugarea diferitelor forme vizibile 
creează un gen de frumusețe căruia nu-i poate da 
naștere prin ea însăși nici una din percepțiile in- 
dividuale. 

Cuvenita proporție a părților unei forme natu- 
rale sau artificiale determină frumusețea mai mult 
într-o combinare a percepţiilor sensibile decît în 
percepții individuale. 

Acestea sînt modalitățile prin care privirea per- 
cepe frumuseţea tuturor formelor sensibile. În ca- 
zul multora din ele, obiceiul (consuetudo) deter- 
mină frumuseţea. Fiecare nație aprobă forma cu 
care s-a obișnuit ca pe aceea pe care, în sfera fru- 
mosului, o consideră drept frumos în sine. Maurul 
aprobă o anumită culoare și anumite proporţii ale 
părților trupului omenesc şi ale reprezentărilor, în 
vreme ce danezul alege altele, iar între aceste două 
extremităţi, dar apropiate lor, germanul alege culo- 
rile mijlocii, trupurile înalte și moravurile cumpă- 
tate. Așa cum fiecare își are obiceiurile sale pro- 
prii, tot astfel posedă și un criteriu propriv de 
judecare (aestimatio) a frumuseții. 


15. ESTETICA SCOLASTICĂ TIRZIE 


1. OPRIRE ÎN DEZVOLTAREA ESTETICII. 
După secolul al XIV-lea, estetica scolastică ia sfîr- 
şit. Cauza pare a fi fost faptul că secolele al 
XIV-lea și mai ales al XV-lea au cunoscut două 
orientări principale: Evul Mediu îşi trăia ultimele 
zile, şi în același timp, Renaşterea se şi ivise la 
orizont. Cu roate că filosofia scolastică persista 
și continua să se dezvolte, în acelaşi timp îşi fā- 
cea apariţia filosofia Renaşterii. Oricine avea gust 
și talent pentru logică adera la scolastică, pe cînd 
cei cu gust și talent pentru estetică se îndreptau 
spre noua filosofie. Astfel, de-a lungul acestor 
veacuri a existat o bună logică scolastică, dar nu 
şi o estetică scolastică. 

Aceasta se aplică în cazul celor mai distinși fi- 
losofi scolastici ai perioadei: Duns Scotus (înainte 
de 1270—1308), de la sfîrşitul secolului al XIII-lea 
şi începutul secolului al XIV-lea, şi William 
Ockham (înainte de 1300—1349), din prima ju- 
mătate a secolului al XIV-lea. Epistemologia lor 
se caracteriza prin importanţa pe care o dădeau 
intuiției și individualităşii. Ei credeau că baza cu- 
noașterii e intuiţia, adică perceperea directă a unui 
obiect, și că realitatea e individuală; după cum 
alirma Scotus, pe lîngă forma lui generică, fie- 
care lucru are o formă individuală (Paecceitas). 
S-ar părea că intuiţionismul şi individualismul ofe- 
reau o bază mai favorabilă pentru estetică decit 
intelectualismul scolasticilor mai vechi; dar dacă 
orice cunoaștere e intuitivă și individuală, cunoaș- 
terea estetică nu mai are nimic distinctiv. 

În scrierile scolasticilor tîrzii nu găsim nici mă- 
car comentariile incidentale despre estetică pe care 
le întîlneam la Bonaventura sau Toma din Aquino. 
Cînd apar, ele sînt marginale, ca la scriitorii din 
secolul al XII-lea, care, dezvoltînd concepte lo- 
gice şi metafizice, au adus servicii esteticii. Scotus 
și Ockham au dezvoltat aceleași concepte: formă 
şi figură, idee şi creativitate, artă și imagine, cu 
un dublu rezultat. În primul rînd, ei au definit 
387 aceste concepte mai precis, revelîndu-le ambigui- 


tatea şi subliniind anumite nuanţe. În al doilea 
rînd, le-au tratat într-o manieră relativistă şi no- 
minalistă, tipică pentru scolastica târzie. Ei se opu- 
neau oricărei încercări de reificare a conceptelor 
și le considerau ca absolute, tratînd astfel chiar şi 
conceptele de frumos, formă și idee. Aceasta le 
conferă un loc în istoria esteticii, deși ei nu s-au 
ocupat în mod direct de estetică. 

2. DUNS SCOTUS. În scrierile lui Duns Scotus 
există un pasaj despre frumos foarte citat și care 
sună astfel: „Frumuseţea nu este o calitate abso- 
lută a unui corp frumos, ci e combinarea tuturor 
proprietăţilor acelui corp, adică a mărimii, formei 
şi culorii, și combinarea tuturor acestora cu corpul 
însuși şi între ele“!. În fraza următoare, Scotus 
aplică acest concept de frumos frumosului moral: 
„lot așa, binele actului moral este oarecum po- 
doaba lui, cuprinzînd combinarea cuvenitei pro- 
porții cu toate cele cu care trebuie să se propor- 
ționeze actul, adică cu puterea,. obiectul, scopul, 
timpul, locul și modul, acestea la rîndul lor tre- 
buind să-și corespundă una alteia conform dreptei 
raţiuni”. 

Se spune că acest pasaj e o definiţie a frumo- 
sului. Dacă este, atunci e una total diferită de 
definiția lui Toma din Aquino. E însă oare într-a- 
devăr o definiție? Oare nu cumva include fru- 
mosul în clasa relaţiilor? Reversibilă nu este. Com- 
binația unor raporturi de mărime, formă și cu- 
loare poate fi la fel de bine urîtă sau frumoasă, 
afară numai dacă, aşa cum se subînțelege din ex- 
tinderea definiției asupra „ornamentului“ moral, 
implicată nu este chiar orice proporţie, ci numai 
proporţia „potrivită“ sau „cuvenită“ (debita). 

Ideea că frumosul constă într-o relație nu era 
nouă, dar la Duns Scotus ea a încetat să mai fie 
o considerație secundară, devenind esenţială. 

Scotus prezintă și conceptul de formă ca pe o 
relaţie. Trebuie să ne amintim că, în Evul Mediu, 
acest concept era teribil de ambiguu: pe de o parte, 
el denota, în sensul aristotelic, forma conceptuală, 
iar pe de alta, într-un sens mai apropiat de ac- 

cepția lui modernă, era sinonim cu „figură“, apa- 
rență, formă exterioară și cu aranjamentul părți- 
lor. În estetica secolului al XIII-lea, el era folosit 
în ambele sensuri. Scotus l-a folosit tot în cel 
de-al doilea sens. Forma, scria el, este, ca și figura, 
„a dispunere exterioară unui lucru“2. Figura o de- 
finea ca pe relația mutuală a părților sau a con- 
tururilor. Sau, spune el altundeva, figura, cel pu- 
tin în una din semnificaţiile ei, este „dispunerea 
părților în spaţiu și în cadrul unui corp conți- 
nător“3. Astfel, el corela forma și figura Într-un 
mod cu totul asemănător frumosului, cu alte cu- 
vinte ca relaţie. 

Scotus a mai formulat și ideea că forma este 
acel element din artă care provine de la produ- 
cător şi în virtutea căruia opera este făcută să 
semene cu producătorul. În felul acesta, forma e 
nu numai relativă, ci şi subiectivă. Concepînd 
forma în acest fel, Scotus a introdus în conceptul de 
artă un element subiectiv care nu se întâlnește 
în concepția antică şi medievală. 

Scotus trata conceptul de idee într-un mod cu 
totul asemănător. El definea o idee5 în termenii 
a ceea ce avea să se numească mai tirziu un „ideal“. 
Spre deosebire de Platon, el nu susținea că o idee 
are existență reală. 

Scotus vorbeşte adeseori despre creaţie şi creati- 
vitate, şi o face ca teolog. Creatorul e Dumnezeu, 
iar creativitatea constă esențialmente în a face 
ceva din nimic?. Potrivit acestui concept de crea- 
tivitate, activitatea artistului nu era de fapt 
creativă. Aceeași opinie era susținută de Ockham. 
Astfel, concepţia tradițională după care arta nu 
e creaţie a persistat de-a lungul Evului Mediu. 

Duns Scotus a susținut și dezvoltat o noţiune 
care dominase teoria artei începînd din secolul al 
XII-lea, și anume că arta nu poate fi definită nu- 
mai în termeni de cunoaştere şi talent. Ea constă 
şi În acţiune şi producţie. Arta, scria el, „este 
conceptul corect al produselor”8. În altă parte, el 

moaşterea pe care se întemeiază acţiunea, ci și în 
capacitatea de a dirija această acţiune. 


3. OCKHAM. Ockham a vorbit chiar și mai 
puţin despre frumos. A definit frumosul ca pe 
„cuvenita proporţie a membrelor combinată cu 
sănătatea corpului“10. Această definiţie, care nu 
era originală, se limitează la frumusețea corpului 
omenesc sau animal. El a făcut însă şi alte co- 
mentarii, mai specifice, în care se depărta și mai 
mult decît Scotus de obiectivismul estetic_tradiţio- 
nal şi se opunea în şi mai mare măsură iposta- 
zierii în estetică, 

(a) El arăta că forma şi figura denotă numai un 
anumit aranjament al părților, neexistînd inde- 
pendent de substanță". 

(e O idee aparţine doar spiritului și ca atare, 
Ockham, nominalist fiind, susţinea că ea nu este 
reala 12. Totuşi, luînd în considerare idei, omul 
poate produce ceva real. Coborînd astfel statutul 
ontologic al ideilor, Ockham deschidea calea unei 
posibile aplicări a noţiunii la teoria artei. 

(c) Ceea ce Ockham avea de spus despre bine 
se putea aplica și în estetică. Scolasticii T finiseră 
binele în termeni de dorință, dar Ockham a ob- 
servat că această definiţie este ambiguă: în sensul 
mai larg, binele include orice este dorit, dar într-un 
sens mai restrîns, numai ceea ce e în mod just do- 
rit. „Binele“, în sensul mai larg, include binele 
estetic, distincţia lui Ockham fiind prin urmare 
urilă în estetică. 

(d) El făcea distincţia între produsele” artistice 
care sînt parţial produsul naturii şi acelea care — 
ca o casă, un pat sau o pictură — sînt produse 
în exclusivitate ale artei. Opunînd arta naturii, 
el a ajuns la concluzia, la care Antichitatea şi Evul 
Mediu găseau că e greu de ajuns, că de vreme 
ce necesitatea e caracteristica acţiunii naturii, ca- 
racteristica artei trebuie să fie libertatea". 


(e) Analizînd conceptul de imagine sau asemă- 
nare (imago), Ockham a arătat că definiţia lui 
poate fi dată în două moduri diferite'6. Termenul 
poate Însemna fie ceea ce seamănă cu un model, 

fie ceva neîntilnit în natură, dar liber plăsmuit 
de artist, chiar fără un model anume. Această ul- 
timă definiţie corespunde utilizării cuvîntului „ima- 
ine“ în limbajul modern. Ea poate fi restrînsă 
la simpla reprezentare sau ilustrare a unui lucru 
sau poate include opere abstracte care nu repre- 
zintă nimic. 

Exemplele de mai sus de analize conceptuale 
efectuate de Duns Scotus şi Ockham arată că sco- 
lastica, în faza ei mai tîrzie — așa-numita via 
moderna — deşi n-a prea nutrit preocupări pentru 
estetică, a făcut totuşi un serviciu esteticii prin 
clarificarea cîtorva dintre conceptele ei. A făcut 
aceasta în maniera caracteristică scolasticii târzii: 
mai întîi prin revelarea ambiguităţii acestor con- 
cepte, iar în al doilea rînd, și mai ales, prin sub- 
linierea aspectului subiectiv şi relativ al artei şi 
frumosului, acolo unde estetica tradițională ac- 
centuase aspectul obiectiv și pe cel absolur. 

4. VIA ANTIQUA: DIONISIE CARTUSIA- 
NUL. Toate acestea se aplică la principalul curent 
al scolasticii din secolul al XIV-lea, via moderna. 
Ockhamiştii, care reprezentau această orientare, 
se consacrau logicii și științelor naturale. Ei se stră- 
duiau să atingă precizia, şi estetica nu-i atrăgea. 
Via moderna nu era însă singura mișcare filosofică 
a vremii. Un număr însemnat de scolastici aderau 
la via antiqua, filosofia tradiţională, și acordau 
v mai mare atenţie esteticii. Dar acest tip de filo- 
sofie îşi epuizase posibilităţile și n-a produs nici 
o gîndire originală. 

În secolul al XIV-lea, nici chiar filosofii tradi- 
ționalişti nu s-au ocupat în mod serios de estetică 
și nu s-a scris nici un tratat specific despre ca. 
Abia în secolul al XV-lea, odară cu cartusianul 
Dionysius Ryckel”, doctor ecstaticus care a scris 
despre toate, a reînceput discutarea problemelor 


* O. Zâckler, „Dlonys des Karläusers Schrift De Venus" 
tale Mundi“, in: Teologische Studien und Kritiken, 1881» 
pp. 636 şi urm. 


estetice. Scrierile lui includ De venustate mundi et 
pulchritudine Dei”. 

Nici chiar această lucrare nu conține nimic care 
sä nu fi fost spus de scolasticii mai vechi. Ea re- 

roduce doctrina care afirmă că frumosul rezidă 
iu claritate și în armonia părților; că frumuseţea 
naturii constă mai ales în intenţionalitate, iar fru- 
museţea artei în execuţia subtilă; că frumosul divin 
e singurul frumos adevărat şi numai Dumnezeu 
e frumos (pulcher), pe cînd universul este venustus, 
adică drăguţ sau fermecător; că dacă frumosul îl 
predispune pe om la evlavie şi contemplaţie, este 
lăudabil, fiind însă primejdios dacă-l predispune și 
la trufie și depravare. Nu numai că în scrierea aces- 
tui scolastic tîrziu nu e nimic care să nu fi fost 
spus de predecesorii lui, ba e chiar mai puțin. El 
nu dă nici o definiție a conceptelor mai generale, 
după cum găsim la Toma din Aquino, nici o cla- 
sificare a lucrurilor frumoase, ca la Hugo de la 
Sf. Victor, nici o analiza e experienţelor estetice, 
ca la Bonaventura; nu există aici nici acea extensie 
a esteticii către psihologia frumosului și artei care- 
şi făcuse apariţia încă din secolul al XIII-lea. 
Lipsesc cele două calități cardinale ale scolasticii 
mature: precizia în definirea conceptelor și pune- 
rea sistematică a problemelor. În locul considera- 
pilor generale, găsim nişte observaţii îndoielnice, 
ca aceea că pietrele sînt frumoase din cauză că 
strălucesc, iar cămilele din cauză că au fost fă- 
cute cu un scop. 

Scolastica târzie fie nu s-a ocupat deloc de este- 
tică, fie s-a ocupat aproape fără nici un rezultat, 
Am putea spune că în secolele al XIV-lea și al 
XV-lea n-a existat estetică. În același timp, arta 
înflorea. 

5. ESTETICA ARTIŞTILOR ŞI A TEORE- 
TICIENILOR. Arta vremii îşi avea de fapt o 
estetică proprie, deosebită de aceea a teoreticieni- 
lor. Pictorii și sculptorii nu se interesau de sum- 


* Dionysii Cartustani Opera Omnia, 1902, vol. XXXIV, 
pp. 223—253. 


mae-le filosofilor şi teologilor, iar aceştia din 
urmă nu țineau seama de opera pictorilor și sculp- 
torilor contemporani. Unii discutau despre fru- 
mosul etern, ceilalţi decorau palatele suveranilor 
cu o frumuseţe de tipul cel mai temporal. Artiştii 
adoptau estetica diferitelor cercuri de curte pentru 
care lucrau. Ei nu aveau un limbaj comun cu Dio- 
nisie Cartusianul şi cu grupurile ascetice care se 
dezvoltaseră în orașe”. 

6. ESTETICA MEDIEVALĂ ȘI RENASCEN- 
TISTĂ. Estetica „medievală“ e definită uneori ca 
transcendentală în opoziţie cu estetica renascen- 
tistă a frumosului sensibil. Sau e definită ca deri- 
vînd legile frumosului şi artei din cosmos, în timp 
ce Renaşterea le deriva din om. Sau e definită ca o 
estetică în care frumosul și arta erau privite ca mij- 
loace, în contrast cu estetica Renașterii în care 
frumosul și arta erau considerate ca scopuri în 
sine. Dacă admitem însă atare definiții, Evul Me- 
diu a avut și el o „Renaștere“. Au existat oameni 
în Evul Mediu, ca de pildă Vitelo, a căror estetică 
cra „renascentistă“. 

Estetica „medievală“, pe de alră parte, și-a găsit 
susținători chiar în epoca Renașterii în oameni 
ca Savonarola, care doreau să se întoarcă la idea- 
lurile Evului Mediu**, ca și în oameni ca Mar- 
silio Ficino, filosof tipic al Renașterii florentine 
şi conducător al Academiei platonice***. Estetica 
florentină își întorcea privirile spre Platon, așa 
cum făcuse și estetica creştină cu multe veacuri în 
urmă. 

În neglijarea generală a esteticii care s-a in- 
staurat după perioada matură a secolelor al XII-lea 
şi al XIII-lea, a existat însă o excepție — Dante. 


* J. Huizinga, Herbst des Mittelalters, 1924, pp. 385 
ȘI urm. [Cf. Amurgul Evului Mediu, trad. de H. R. Radlan, 
Univers, București, 1970. — N. trad.] 
+e J, Schnitzer, Savonarola, 1924, p. 801. CI. M. Grab- 
mann, Des Ulrich Engelberti von Strassburg Abhandlung 
„De Pulchro“, 1926, Introducere. 
*** M. Ficino, Opera omnia, Basileae, 1451, pp. 1059 
)93 şi urm. Cf. Grabmann, op. cit. 


T. TEXTE DIN DUNS SCOTUS 
ȘI WILLIAM OCKHAM” 


DEFINIȚIA FRUMOSULUI 


Duns Scotus, Opus oxoniense (Opera de la Ox- 
ford), I q. 17, a. 3, n. 13 


1. Frumuseţea nu este o calitate absolută a unui 
corp frumos, ci e combinarea (aggregatio) tuturor 
proprietăţilor acelui corp, adica a mărimii, formei 
şi culorii, și combinarea tuturor acestora cu corpul 
însuși precum şi între ele. 

“Tot așa, binele actului moral este oarecum po- 
doaba lui, cuprinzînd combinarea cuvenitei pro- 
porții cu toate cele cu care trebuie să se propor- 
ționeze actul, adică cu puterea, obiectul, scopul, 
timpul, locul și modul, acestea la rîndul lor tre- 
buind să-și corespundă una alteia conform dreptei 
raţiuni. 


Duns Scotus, Opus oxoniense (Opera de la Oxford), 
IV, d. 12, q. 4, n. 19 (Garcia, p. 281). 


2. Atît forma (forma) cît şi figura (figura) sînt 
o dispunere (dispositio) exterioară unui lucru. 


Duns Scotus, Opus oxoniense, IV, d. 12, q. 4, 
n. 19 (Garcia, p. 281) 


3. În afara unei cantităţi, figura exprimă numai 
relaţia părților între ele sau a contururilor (ter- 
minorum) care cuprind părţi. 

Duns Scotus, ibidem, IV, d. 10, q. 2, n. 24 (Gar- 
cia, p. 281). 

Prin figură se înţeleg două lucruri: fie forma 
absolută, aceasta fiind forma cantitativă sau fi- 
gura constantă a unui obiect, fie figura care 
reprezintă dispunerea părţilor în spaţiu și în cadrul 
unui corp conținător. 


Duns Scotus, ibidem, |, d. 9, q. 7, n. 39 (Garcia, 
p. 858) 


4. În producător forma este principiul actului 
* Traduse de Mihal Gramatopol. 


productiv în care formă producătorul îşi asimilează 
sieși obiectul produs (opera). 
IDEEA 


Duns Scotus, ibidem, IV, d. 50, q. 3, n. 4 (Garcia, 
p. 325) 


5, Acea esență care reprezintă în chip perfect 
orice lucru . . . este conceptul de idee. 


Duns Scotus, ibidem, I, d. 35, n. 12 (Garcia, 
p. 325) 


6. Acesta pare a fi de acord cu spusa lui Platon, 
de la care st. Augustin a preluat numele de idee. 
Piaton, potrivit lui Aristotel, consideră ideile 
drept esențe ale lucrurilor, bucurîndu-se de exis- 
tență de sine stătătoare, şi rău face, în vreme ce, 
potrivit lui Augustin, ele există doar în raţiunea 
divină, și este bine spus. 


CREAȚIA 
Duns Scotus, ibidem, IV, d. 1, q. 1, n. 33 (Garcia, 
p. 98) 

7. Creaţia înseamnă propriu-zis producere din 


nimic, adică nu din ceva care să fie parte a unui 
produs originar sau receptor al formei impuse. 


Duns Scotus, Collectanae (Culegere), I, n. 19 (Gar- 
cia, p. 773) 

8. Raportul între artă și produsele ei este iden- 
tic cu cel dintre prudenţă şi acţiuni, deoarece arta 
este conceptul corect al produselor. 


Duns Scotus, Opera de la Oxford, 1, d. 38, n. 5 
(Garcia, p. 101) 

9. Arta este abilitatea producătoare bazată pe 
cunoașterea adevărată (vera ratio) (Aristotel, Etica 
nicomabică, VI); pentru a căpăta un înţeles ge- 
neral, definiția de mai sus a artei este de completat 
în sensul că prin cunoaşterea corectă se înţelege și 
acea capacitate de a îndruma sau de a rectifica abi- 
litatea de producere conform principiilor artei; în 
sens restrîns, arta înseamnă abilitate bazată pe cu- 

priveşte sesizarea corectitudinii a ceea ce trebuie fă- 
cut, şi nu acea abilitate care îndrumă sau rectifică 
ceea ce trebuie făcut. 
DEFINIȚIA FRUMUSEŢII 


William Ockham, Summulae in libros physicorum 
(Mici summe despre cărțile de medicină), Ul, c. 17, 
p. 69 (Baudry, p. 223) 


10. Frumuseţea este cuvenita proporţie a mem- 
brelor combinată cu sănătatea corpului. 


FORMA 


William Ockham, Expositio aurea (Expunerea de 
aur) (Baudry, p. 94) 


11. Figura, forma, rectitudinea (rectitudo) sau 
încovoierea (curvitas) nu se referă la ceva separat 
de substanță și calități, ci denotă o ordonare fixă 
și determinată a părţilor. 

IDEEA 


William Ockham, Quaestiones in IV sententiarum 
libros (Chestiuni despre cele patru cărți de sen- 
tențe), I, d. 35, q. 5 D, Lyon, 1945 (Baudry, p.111) 


12. Ideea nu are nimic real, deoarece este un 
nume conotativ și relativ. Ideea este ceva cunos- 
cut de către inteligenţa activă (a principio effec- 
tivo intellectuali), care concentrîndu-și atenţia asu- 
pra acţiunii poate produce ceva În existența reală. 


BINELE 
William Ockham, ibidem, I, d. 2, q. 9 {Baudry, 
p. 31) 

13. Binele este fie o entitate dorită de voinţă, 


sau ceva asemănător, fie o entitate dorită potrivit 
dreptei raţiuni. 
ARTA ŞI NATURA 
William Ockham, Chestiuni despre cărţile de me- 
dicină, q. 116, Ms. la Paris, lat. 17841, Bibl. Nat. 
(Baudry, p. 27) 

14. Sînt unele opere de artă (artificialis) la care 
participă nu numai artistul (artifex), ci şi natura, 
cum este cazul medicinei. Sînt altele în care acţio- 


nează doar artistul, nu și natura, ca de pildă rea- 
lizarea unei case, a unui pat sau a unei imagini. 


ARTA ȘI LIBERTATEA 


William Ockham, Chestiuni despre cele patru cărți 
de sentențe, III, q. 3 F (Baudry, p. 169) 


15. Se acceptă într-un fel diferența dintre opera 
Pa z A ist 
naturii şi opera de artă... şi în consecință tot 
ceea ce acţionează fără libertate se cheamă natural. 


CONCEPTUL DE IMAGINE 


William Ockham, ;bidem, I, d. 3, q. 10 B (Bau- 
dry, 0.298) 


16. (a) În sensul cel mai restrâns, imaginea este 
o substanță formată de artist după asemănarea 
alteia. În acest sens, esenţa imaginii constă în 
faptul că e o imitație a acelui lucru a cărui ima- 
gine este; imaginea nu este un lucru natural, ci 
ia naştere prin intenţia producătorului. 

(b) În alt sens, prin imagine se înţelege orice 
lucru produs, indiferent dacă se imită ceva 
sau nu. 

(c) În al treilea rînd, numele de imagine este dat 
oricărui produs realizat din ceva şi care, prin Însăși 
raţiunea producerii sale, este asemănător cu ceva, 
În acest sens se poate spune că fiul este o imagine 
a tatălui. 


16. ESTETICA LUI DANTE 


1. DANIE ȘI SCOLASTICA. Dante Alighieri 
(1265—1321) a fost nu numai poet și autorul 
Divinei Comedii, ci a scris și despre filosofie. În 
filosofie, îl interesa mai ales metafizica, dar ca 
poet, era în mod firesc interesat de esretică. În 
Divina Comedie, ca şi în Summa lui Toma din 
Aquino, se întîlnesc frecvente, deși incidentale, 
comentarii despre frumos şi artă. El a consacrat 
însă în mod specific literaturii doua scrieri în proză: 
un tratat în limba italiană, în care îşi comenta 
397 propriile opere poetice, și un tratat în limba 


latină, Despre arta cuvîntului în limba vulgară 
(De vulgari eloquentia). 


Deși a fost poet, filosofia lui Dante nu era poe- 
tică. După cum nu e nici originală; a mers pe 
urmele filosofiei vremii. Era bine familiarizat cu 
scolastica şi, în oarecare măsură, cu izvoarele ei 
greceşti. (În Divina Comedie, vorbind despre artă, 
se referă la Fizica lui Aristotel). Cele mai impor- 
tante figuri ale filosofiei medievale, Toma din 
Aquino, Albert cel Mare, Areopagitul, Richard de 
la Sf. Victor şi Bernard, apar în Divina Comedie, 
în cerul al IV-lea al Soarelui. Dante s-a inspirat 
îndeosebi din Toma din Aquino, fiind doar cu o 
generație mai tînăr ca el. Îl privea ca pe maestrul 
lui și, în poemul său, a pus în gura lui Toma din 
Aquino versuri despre „frumusețea veșnică“. I-a 
adoptat în primul rînd conceptele teologice și 
cosmologice, dar şi pe cele estetice. 

El a preluat doctrina tomistă fundamentală des- 
pre frumos, şi anume că frumosul constă în con- 
sonantia și claritas; că el se deosebeşte conceptual, 
dar nu in re, de bine; că pe lîngă frumosul per- 
ceptibil văzului şi auzului, există şi un frumos 
spiritual; și că frumosul în toată perfecțiunea sa 
poate fi găsit numai în Dumnezeu. Aceste idei erau 
de fapt împărtășite de toți scolasticii. În confor- 
mitate cu doctrina scolastică, Dante scria că harul 
lui Dumnezeu iradiază o frumusețe eternăf, și atât 
frumuseţea trupului cît și frumusețea sufletului 
constau într-o „potrivită îmbinare a părţilor“ 
(risulta dalle membra, in quanto sono debitamente 
ordinate’. 

2. Conceptul de iubire. Dintre toate ideile este- 
tice ale lui Dante, cea mai originală era conceptul 
lui de iubire, cu toate că și acesta aparținea tra- 
diţiei poetice și filosofice medievale. Trubadurii 
spiritualizaseră conceptul de iubire concepîndu-l 
ca pe o necesitate spirituală, iar filosofii medie- 
vali, adepţi ai lui Pseudo-Dionisie, făcuseră din ea 
o putere cosmică, o forţă care modelează lumea și 
ne conduce la Dumnezeu. „Iubirea care mişcă sori 
şi stele“ — sînt ultimele cuvinte ale Divinei Co- 
medii. Dante a preluat deopotrivă aspectul poetic 

şi pe cel filosofic al conceptului de iubire şi le-a 
aplicat în estetică. Iubirea e izvorul frumosului, 
atît al celui natural cît și al celui artistic. Core- 
larea artei cu iubirea îi rămăsese străină scolasticii. 
Ea nu corespundea noţiunii intelectuale potrivit 
căreia arta constă în pricepere și execuţie de bună 
calitate mai curînd decît în sensibilitate. Dante 
spune despre sine că scrie după cum „dispune 
iubirea“ și exprimă în cuvinte ceea ce „dictează“ 
cad. 

3. NOI IDEALURI ÎN ARTĂ. Astfel, deși în 
teoria lui despre frumos Dante adera la scolastică, 
în teoria despre artă o depășea. În această privinţă 
nu se putea inspira din Toma din Aquino, din 
cauză că Toma se ocupa de artă în accepţia (me- 
dievală) largă, care includea meșteşugul, pe cînd 
Dante era preocupat numai de arta poeziei, care 
impune o ară concepţie și o apreciere diferită. 

Frumosul naturii și, mai mult încă, frumosul 
artei, erau adesea considerate ca neimportante în 
Evul Mediu, datorită preocupării acestuia pentru 
ideea de frumos etern. În Evul Mediu, mai cu 
seamă în Evul Mediu timpuriu, se credea că arta 
nu poate ajunge la frumos, ci poate doar delecta 
și fi utilă. Acest punct de vedere fusese pus sub 
semnul întrebării de unii scolastici chiar înaintea 
lu: Dante, în special de Toma. Potrivit lui Toma 
din Aquino, deşi natura nu atinge frumosul etern, 
ea are o frumuseţe proprie. Dante a acceptat 
această vedere, cînd trupul „e bine alcătuit şi pre- 
dispus, atunci e frumos și întreg, și în parte, căci 
buna alcătuire (/'ordine debito) a mădularelor pro- 
duce plăcerea unei nespuse și minunate armonii“4. 

întocmai cum Toma din Aquino a luat apăra- 
rea frumosului natural, la fel şi Dante a luat 
apărarea frumosului artei. El argumenta că arta 
reproduce natura, care este opera lui Dumnezeu. 
Aici, o noţiune modernă era susținută cu ajutorul 
unui argument medieval. Citindu-l pe Aristotel, 
Dante scria: 


Nu singur într-un loc filosofia 
o spune cul voleşte-a cerceta 
că firii voastre-l este obirșla 


divinul intelect și arta sa. 
Şi-n fizică aac-o citeşti, nu toată, 
ci-n prea puţine flle vei afla, 
că firii arta — cit e scris să poată — 
e ca şi unul maislru-nvăţăcelul, 
dec! e lul Dumnezeu ca și-o nepoată. 


(Trad. G. Coşbuc) 


Acest pasaj vestit din Divina Comedie despre 
„nepoata lui Dumnezeu“ (a Dio quasi è nipote) 
era foarte sugestiv pentru spiritul medieval. Dante 
a dezvoltat această idee în cartea lui Monarbia. 
Ideea unei analogii dintre artă și natură (aceasta 
din urmă fiind ea însăși opera Artistului divin), cu 
care a început estetica medievală, a fost formulată 
pentru prima oară de către Părinţii Bisericii. 

Atitudinea lui Dante faţă de artă, şi îndeosebi 
faţă de poezie, era complexă şi chiar de-a dreptul 
contradictorie. El era un poet care dorea să fie 
filosof. Filosofia era în dezacord cu experienţa 
lui ca poet. În scrierile lui teoretice, Dante susţi- 
nea, ca filosof, că poezia „nu e altceva decît o 
închipuire exprimată în versuri, potrivit retoricii 
şi muzicii“, nimic mai mult decît „o minciună 
frumoasă“ (una bella menzogna)’. Experienţa lui 
ca poet l-a dus la concluzia opusă: „Nu-ntrece-al 
dinșii farmec numai zborul/oricărei fantazii, ci sin- 
gur cred/că-ntreg i-l simte singur Creatorul!“ 

Poezia lui Dante era pe de-a-ntregul medievală 
în conținut, dar nu se aliniase teoriei poetice me- 
dievale. Potrivit teoriei medievale, poezia trebuie 
să se supună unor reguli și să îndeplinească anumite 
funcţii de natură mai ales didactică. Poezia lui 
Dante nu a fost însă guvernată de reguli, iar scopul 
nu i-a fost să instruiască. În Evul Mediu au existat 
o serie de conflicte între exigenţele poeziei vii 
şi exigenţele impersonale ale poeticii. Unii poeți au 
evitat asemenea conflicte subordonînd poezia poe- 
ticii; alții au lăsat ca poezia și poetica să-și urmeze 
drumurile proprii. Dante a ales un al treilea drum: 
a creat o nouă poetică, adaptind-o propriei lui 
poezii. El a conceput sursele și scopurile poeziei 
altfel decît poetica medievală. 


În ceea ce privește sursele, poezia izvorăște mai 
mult din inspiraţie, idei și experienţe lăuntrice de- 
cît din reguli. Poetul nu poate face altceva decît 
să exprime ceea ce poartă în sinea lui, el nu poate 
crea un personaj diferit de acela pe care l-ar putea 
întrupa el însușiă. 

Poezia, cel puţin poezia scrisă de el, nu se limita 
să delecteze și să fie utilă. Ea urmărea cele mai 
înalte valori umane: adevărul, binele și frumosul. 

4. CELE DOUĂ CULMI ALE PARNASULUI. 
Învemeindu-se pe propriile lui opere, Dante a pre- 
tins pentru poezie un loc mai puţin modest printre 
activitățile umane decît îi fusese atribuit în Evul 
Mediu. Scopurile pe care le-a pus în faţa poetului 
erau, dimpotrivă, atît de sublime, încît întreceau 
puterea omenească și nu puteau fi pe de-a-ntregul 
atinse — atît de sublime de fapt, încît adeseori 
forma nu concorda cu intenţia artistului?. Artistul 
care atinge culmea se vede lipsit de putere. Efor- 
turile lui se izbesc de rezistența materiei; aceasta 
trebuie atribuită „unei imperfecţiuni în forma ar- 
tistică“11, cu alte cuvinte materia nu izbutește să 
se ridice la înălțimea ideii din mintea artistului. 

Vorbind poetic, Dante spune că poezia urcă 
pe culmea Parnasului. Parnasul are însă două 
culmi'2, una naturală, cealaltă supranaturală, una 
accesibilă cu ajutorul rațiunii, cealaltă cu ajutorul 
harului şi inspiraţiei. În /nfernul şi Purgatoriul, el 
le cerea Muzelor putere naturală, iar în Paradisul, 
Îi cerea lui Apolo putere supranaturală. Făcea 
de asemenea distincţia între două feluri de" poeţi, 
filosofici și teologici. Ambiţia lui personala era 
de a fi poet teologic și de-a ajunge pe culmea 
supranaturală a Parnasului, fără însă a da uitării, 
nici În practică, nici în teorie, cealalră culme. 
Faptul acesta poate fi luat ca un semn de sfîrşit al 
Evului Mediu şi de început al unei ere noi, care 
se dezvolta ea însăşi din Evul Mediu. 

5. INTERPRETAREA LITERALĂ ȘI FIGU- 
RATĂ A POEZIEI. În pofida schimbărilor consi- 
derabile introduse de Dante în conceptul de artă, 

dievale: anume că arta trebuie să se conformeze 
adevărului. Nu adevărului artistic — această idee 
nici nu apăruse practic pe atunci —, ci adevăruri- 
lor credinței și cunoaşterii faptelor. Dar aceste 
adevăruri nu e nevoie să fie exprimate literal, 
ele putînd fi exprimate figurat. 

Incă de pe vremea lui Filon fuseseră recunos- 
cute patru căi de interpretare a Bibliei. Dintre 
acestea, cea mai de jos era cea literală; toate cele- 
lalte erau figurate. Dante a aplicat această con- 
cepţie poezieit. În Convivio, el scria: „E necesar 
să se ştie că scrierile pot fi înțelese și trebuie des- 
luşite în cel mult patru sensuri. Unul se numeşte 
literal şi este cel care se mărginește la înțelesul strict 
al cuvintelor ce alcătuiesc ficțiunea. Celălalt se 
numeşte alegoric, şi este cel care se ascunde sub 
haina acestor născociri poetice, fiind un adevär 
învăluit într-o minciună frumoasă. Al treilea sens 
se numeşte moral, iar pe acesta cititorii trebuie să 
caute cu tot dinadinsul a-l descoperi în scrieri, spre 
binele lor şi al urmașilor. Al patrulea sens se 
numeşte anagogic, adică Supra-sens, ceea ce în- 
scamnă lămurirea spirituală a unei scrieri care, chiar 
dacă e adevărată şi în sens literal, prin cele ară- 
tate vorbește despre supremele lucruri. ale gloriei 
i 

POEZIE ȘI FRUMOS. Dacă însă lucrul 
al. e adevărul, la ce bun atunci poezia? De 
ce oare să nu afirmăm pur şi simplu adevărul, fără 
ficțiuni poetice? În Vita nuova, Dante explică 
modul său de a utiliza imagini poetice,- dînd în 
acest sens motivații hedoniste și didactice. Dar în 
Convivio, temeiul invocat este de ordin estetic. 
Poezia e scrisă pentru frumusețea ei. Un poem, 
spune Dante, poate fi sugestiv chiar pentru cei care 
nu-i pot pătrunde sensul mai adinc, și aceasta 
datorită frumuseţii lui. Canţona spune: „Ci luați 
aminte cît sînt de frumoasă!“ Dacă nu vedeți altă 
rațiune de a fi pentru poezie, trebuie cel puţin să-i 
recunoașteţi frumuseţea. Această idee este reluată 
în Divina Comedie, unde Dante rămîne credincios 
convingerii medievale generale că în poezie poate 
şi trebuie să existe o frumuseţe a formei indepen- 402 


dentă de conţinut. Chiar dacă poezia e o min- 
ciună, ea e o minciună frumoasă. 

Deşi în multe privinţe n-a existat un poet sau 
un gânditor mai medieval decît Dante, el a făcut 
un pas către poetica Renașterii corelind conceptul 
de artă cu acela de frumos. Dorind să adereze la 
tradiție, el a dat o nouă orientare esteticii. Poezia 
lui, Întemeiată pe premise scolastice, a subminat 
teoria scolastică a poeziei. Deși urca pe culmea 
supranaturală a Parnasului, el nu a pierdut din 
vedere cealaltă culme. Antichitatea, în perioada ei 
de declin, începea să coreleze arta cu frumosul: și 
acum, în perioada de declin a Evului Mediu, se pe- 
trecea acelaşi fenomen. Cu toate că Dante a îm- 
brăţişar această nouă atitudine numai faţă de poe- 
zie, pasul fusese făcut şi nu era greu ca ea să fie 
adoptată și faţă de celelalte arte. 


U. TEXTE DIN DANTE" 


FRUMOSUL ETERN 
Paradisul, VII, 64—66 


1. Divina milă ce din ea goneşte 
orice invidii, -arzînd, scînteie-n sine, 
şi-eterne frumuseți din ea stîrneşte. 
FRUMOSUL FIZIC ȘI CEL MORAL 


Ospățul, IIL, 15 


2. Aici trebuie să se ştie că învățătura morală 
este frumusețea Filosofiei; căci așa cum frumuseţea 
trupului rezultă din potrivita îmbinare a părților 
sale, tot așa frumusețea înțelepciunii, care este tru- 
pul Filosofiei, după cum s-a spus, rezultă din îm- 
binarea virtuţilor morale, care fac simțită acea 
plăcere. 


* Pasajele din Divina Comedie sint dute in traducerea 
lui G. Coșbuc. Celelalte texte sint reproduse după Dante, 
Opere minore, Univers, 1971 (Ospăţul, trad. de Oana Busulo- 
ceanu; Despre arta cuvintului tn limba vulgară, lrad. de Petru 
Creţia; Monarhia. trad. de Francisca Băltăceanu, Titus 
Bărbulescu și Sandu Mihai Lăzărescu; Rime, trad. de Ștefan 

103 Aug. Doinaș). 


ARTĂ ŞI IUBIRE 
Paradisul, XIII, 76—81 


3. Natura-i însă-n veci aci-n scădere: 
artist ce-a artei siguranţ-o pune 
de-ajuns în op, dar cea din mini îi piere. 
Deci cînd Virtutea prim-astfel dispune, 
şi-mprim-așa iubirea sa-nfocată, 
s-atinge-atunci suprema perfecţiune. 


FRUMUSEŢEA ȘI TRUPUL 
Ospăţul, IV, 25 


4. Iar cînd [trupul] e bine alcătuit ŞI predispus, 
atunci e frumos şi întreg, şi în parte, căci buna 
aicătuire a mădularelor produce plăcerea unei nes- 
puse şi minunate armonii. 


DUMNEZEU — NATURĂ — ARTĂ 
Infernul, XI, 97—105 


"5. Nu singur într-un loc filosofia 
o spune cui voieşte-a cerceta 
că firii voastre-i este obirşia 
divinul intelect și arta sa. 
Şi-n fizică dac-o citeşti, nu toată, 
ci-n prea puţine file vei afla, 
că firii arta — cât e scris să poată — 
e ca și unui maistru-nvăţăcelul, 
deci e lui Dumnezeu ca și-o nepoată. 


POEZIA: FICȚIUNE ŞI MUZICĂ 
Despre arta cuvîntului în limba vulgară, I1, 4 


6. Dacă judecăm bine ce este poezia: nu alt- 
ceva, decît o închipuire exprimată în versuri, po- 
trivit retoricii şi muzicii. 


MINCIUNA FRUMOASĂ 
Ospăţul, II, 1 


7. E necesar să se știe că scrierile pot fi înțelese 
şi trebuie deslușite în cel mult patru sensuri. Unul 
se numește literal, şi este cel care se „mărginește la 
înţelesul strict al cuvintelor ce alcătuiesc ficţiu- 
nea... Celălalt se numeşte alegoric şi este cel 
care se ascunde sub haina acestor născociri, fiind 
un adevăr învăluit într-o minciună frumoasă... 


Al treilea sens se numește moral, iar pe acesta 
cititorii trebuie să caute cu tot dinadinsul a-l des- 
coperi în scrieri, spre binele lor și al urmașilor... 
Al patrulea sens se numește anagogic, adică supra- 
sens, ceea ce înseamnă lămurirea spirituală a unei 
scrieri care, chiar dacă e adevărată și în sens lite- 
ral, prin cele arătate vorbeşte despre supremele 
lucruri ale gloriei veşnice. 


ARTISTUL ȘI OPERA LUI 
Ospățul, Canţona III, 52—53 
8. ... omul o figură 
nu poate zugrăvi de-n gînd n-o are. 


Ospățul, IV, 10 

8a. Căci nici un pictor n-ar putea face un chip 
dacă nu l-ar avea mai întîi în gînd așa cum tre- 
buie să fie. 
REZISTENȚA MATERIEI 
Paradisul, I, 127—129 


9. E drept, c-așa precum o formă n-are 
adese-acord cu ce artistul vrea, 
e A SARA 
căci neag-a ei materie-orice-adaptare .. . 


LIMITELE ARTEI 
Paradisul, XXX, 31—33 
10. Ci-aici poema mea zăgaz îşi pune, 


ca orice-artist dup-opintiri supreme, 
să cînte-n vers a vrajei ei minune. 


Paradisul, XXX, 19—22 


10a. Nu-ntrece-al dînșii farmec numai zborul 
oricărei fantazii, ci singur cred 
că-ntreg i-l simte singur creatorul. 
Că-n puncru-acesta sînt învins, conced..,. 


NIVELURILE ARTEI 
Monarhia, II, 2 


11. Trebuie deci ştiut că, după cum arta se ma- 
nifestă în trei aspecte: în mintea artistului, în 
unealtă şi în materia care capătă formă artistică, 
tot astfel şi natura poate fi privită în trei ipo- 

[05 staze... După cum dacă, existînd un artist desă- 


virşit, înzestrat cu un instrument perfect, apare to- 
tuși o imperfecţiune în forma artistică, de vină 
este numai materia (...) iar tot ce este bun în 
lucrurile inferioare, neputînd izvori din însăși ma- 
teria — care este simplă potență — înseamnă că 
există în primul rînd datorită lui Dumnezeu, care 
e artistul şi apoi cerului, care e instrumentul artei 
divine, numită de obicei „natură“. 

CELE DOUĂ CULMI ALE PARNASULUI 


Paradisul, 1, 16—18 


12. Căci pîn-aici o culme de Parnas 
de-ajuns îmi fu; de-acum cu două cară 
să intru-n calea cîtă mi-a rămas. 

ARTĂ ŞI SPIRIT 


Paradisul, XXVII, 91—92 


13. Oricîte firea și-arta noastră cată 
momeli de-a prinde mintea, prin vedere... 


FRUMUSEȚEA POEZIEI 
Ospăţul, II, Canţona I 


14. Canţonă, cred că rari vor fi cei care 
îşi vor pricepe tilcurile toate 
căci anevoie sînt şi grele-n sine. 
Dar dacă întîmplarsa-n cale-ţi scoate 
doar unii din aceia despre care 
Îţi va părea că nu-nţeleg prea bine, 
ți-aş cere-atunci un gînd să te aline, 
spunîndu-le, tu, nouă și aleasă, 
„Ci luaţi aminte cît sînt de frumoasă!“ 


17. BILANŢUL ESTETICII MEDIEVALE 


Estetica medievală se întinde pe o perioadă mai 
lungă decît estetica antică, durînd aproape o mie 
de ani. Ea a fost pe de-a-ntregul creştină și cu 
toate că s-a dezvoltat nu numai pe baza unor 
principii creştine, s-a făcut un efort de adaptare 
la acestea a principiilor necreştine. Pe de altă 
parte, ea n-a fost în întregime scolastică. A deve- 


nit scolastică abia în secolul al XII-lea, și chiar 
atunci numai în parte, pentru că epitetul „scolas- 
tică“ nu poate fı conferit nici esteticii misticilor, 
nici esteticii artiștilor, care au înflorit în ultimele 
veacuri ale Evului Mediu. 

În Evul Mediu, ca și în Antichitate, estetica 
nu a fost o disciplină separată. Tratatele specifice 
despre estetică erau rare. Dar în comentariile filo- 
sofice și în summae erau discutate și probleme este- 
tice deoarece frumosul era privit ca o proprietate 
importantă și universală. Probleme estetice au fost 
discutate şi în tratatele tehnice ale muzicienilor şi 
arhitecţilor, deoarece, în Evul Mediu, chiar și teo- 
rile despre tehnici erau raportate la problematica 
generală din metafizică şi estetică. Dar chiar dacă 
nu a existat o estetică, un punct de vedere estetic 
a existat deopotrivă în metafizică și în teoria teh- 
nică. 

Estetica medievală a fost excepţional de con- 
secventă. Ideile ei de bază au fost stabilite de tim- 
puriu și s-au transmis de la o generaţie la alta. 
Aceasta s-a datorat faptului că estetica era subor- 
donată concepţiei generale a vremii. Cînd au apă- 
rut deosebiri de-a lungul epocii, era vorba de 
deosebiri mai curînd de metodă decît de concluzii 
diferite. Esteticienii de orientare filosofică utili- 
zau o metodă, artiștii alta, dar toți susțineau teze 
comune și ajungeau la concluzii comune. A existat 
o singură mare controversă doctrinală în estetica 
medievală. Ea a dus la convocări Je sinoade și 
i-a divizat pe oamenii din secolele al VIII-lea şi 
al IX-lea în tabere rivale. Aceasta a fost contro- 
versa cu privire la venerarea imaginilor. Și încă 
nici ea nu ar fi fost arît de violentă dacă ar fi 
fost pur estetică. În Evul Mediu mai tîrziu n-au 
mai existat asemenea controverse. Divergenţele 
ivite se limitau la amănunte. 

În estetica medievală se pot distinge două tipuri 
de teze: unul din ele ar putea fi numit „al postula- 
telor“, celălalt „al intuiţiilor“. Cele dintii consti- 
tuiau partea permanentă a esteticii medievale, ele 
erau transmise de la o generaţie la alta, explicîind 

să se refere la ele în aproape fiecare capitol. Ele 
constituiau teze generale și, potrivit concepţiei con- 
temporane, esențiale, alcătuind mai degrabă cadrul 
decît corpul științei şi fiind î în mare măsură im- 
portate d n metafizică în estetică. 


Tezele de al doilea tip erau mai puțin generale, 
mai specific estetice. Ele aveau o întemeiere empi- 
rică, Esau -se pe observarea operelor de artă şi 
a experiențelor estetice. Ele, nu se bucurau de o 
ia seu generală, fiind însă caracteristice perso- 
nalităților individuale, Problemele estetice strict 
vorbind au trezit în Evul Mediu un interes mai 
redus decît problemele metafizice. 

Dăm aici încă o dată un rezumat al acelor teze 
susținute în mod persistent în Evul Mediu. Mai 
întîi cele despre Frumos, iar apoi cele despre artă. 


I. Despre frumos, medievalii susțineau că: 


1. Sînt frumoase acele lucruri care ne plac, tre- 
zind admiraţia şi desfătarea. Frumusețea lor Constă 
în capacitatea de a plăcea. Această concepţie des- 
pre, frumos, dominantă î în Evul Mediu, era moşte- 
nită în cea mai mare parte din Antichitate. Era 
un concept larg şi vag: singur Toma din Aquino 
l-a precizat, definindu-l cu mai multă exactitate 
şi explicînd că numim frumoase acele obiecte care 
evoca nu orice fel de plăcere, ci numai plăcerea ce 
rezultă direct din vedere și contemplare. Definiţia 
lui Toma din Aquino a fost formulată către sfir- 
şitul Evului Mediu, rezumînd însă reflecţia întregii 
perioade. 


2. Aria de aplicare a unui concept de frumos 
atît de general era, fireşte, largă. Unele lucruri 
frumoase pot fi percepute de văz sau auz; altele 
numai de intelect. Aceasta înseamnă că există deo- 
potrivă frumos fizic şi spiritual. Sîntem mai fami- 
iarizaţi cu frumosul fizic, dar frumosul spiritual 
e o formă superioară de frumos. 

Frumosul, așa cum era conceput în Evul Mediu, 
transcendea frumosul sensibil în două moduri: (a) 
El includea frumosul spiritual, prin care se înţele- 
gea aproape în exclusivitate frumosul moral. Fu- 


sese conceput în felul acesta de către stoici. Cicero 
traducea grecescul kalón cu bonestum, de la el 
noţiunea fiind preluată de Augustin și transmisă 
Evului Mediu. (b) Conceptul de frumos includea 
şi frumosul supralumesc, cel mai adevărat şi cel 
mai perfect, în contrast cu care frumosul sensibil 
e nesemnificativ. Acest transcendentalism estetic, 
sau ideea că adevărata frumuseţe nu e direct per- 
cepribilă, era caracteristic esteticii medievale. Pen- 
tru unii filosofi medievali, deși nicidecum pentru 
toţi, frumosul fizic aproape a încetat să mai fie 
frumos în comparaţie cu frumosul spiritual şi ideal. 
Majoritatea scolasticilor făceau distincţie între 
frumos în sensul mai larg şi frumosul sensibil pro- 
priu-zis sau chiar frumosul vizual. Alberr cel 
Mare definea frumosul fizic: In corporalibus 
pulchrum dicitur splendens in visu. Toma din 
Aquino l-a definit într-un mod asemänätor. 


3. În Evul Mediu, conceptul de frumos era 
strîns legat de conceptul de bine. Opinia primor- 
dială era că frumosul şi binele se deosebesc din 
punct de vedere conceptual, dar nu in re; toate 
lucrurile frumoase sînt bune și toate lucrurile bune 
sînt frumoase: lumea ca rotalitate e frumoasă, în- 
tocmai cum, ca totalitate, e bună. Această noţiune 
nu-și avea originea în Evul Mediu, putînd fi 
întâlnită în Antichitate. Deosebirea dintre aceste 
două concepte a fost în mod explicit formulată 
de Toma: frumosul este ceea ce admirăm, iar binele 
este ceea ce ne străduim să realizăm. 

4. Frumosul nu e doar un ideal, el poate fi găsit 
oriunde în lume. 

(a) Această idee fusese de la bun început sus- 
ţinută de estetica creştină, cu referire constantă 
la Facere. Părinţii greci aveau conceptul de pan- 
kalia, ei credeau că totul e frumos. Acest optimism 
estetic se întemeia nu atît pe observaţii, cît pe un 
postulat religios a priori. Vasile îndeosebi justifica 
teoria pankaliei prin faptul că lumea e construită 
intențional. . 

(b) Esteticienii creștini nu susțineau însă că fie- 
care detaliu al lumii e frumos. Unele lucruri, luate 

„Intocmai după cum nimeni nu poate percepe fru- 
museţea unui poem dacă nu-l consideră ca pe un 
întreg, tot așa nimeni nu poate vedea frumuseţea 
care se află în ordinea universului dacă nu ia 
seama la această ordine din întreaga lume“, după 
cum spune Augustin. După cum frumuseţea lumii 
nu e aparentă nici în fiecare moment în parte, 
ci numai în totalitatea istoriei ei. Aceasta era con- 
cepţia normală a teodiceii aplicată la estetică. Vă- 
zută sub această lumină, urîțenia unui amănunt era 
privită fie ca necesară pentru frumuseţea între- 
gului, fie ca ireală, ca o simplă lipsă a frumuseţii. 
Acest „integralism estetic“ medieval, ca şi „opti- 
mismul estetic“, era o concepţie metafizică şi reli- 
gioasă a priori. 

(c) În cursul Evului Mediu, optimismul creștin 
a suferit o evoluţie. Iniţial, lumea era cea conside- 
rată frumoasă, mai tîrziu se susţinea că existența 
însăși este frumoasă. Sursa acestei idei poate fi gà- 
sită încă la Plotin şi Pseudo-Dionisie, fiind însă 
enunțată în mod explicit abia de către scolasti- 
cii din secolul al XIII-lea. Proprietăţile universale 
ale existenței erau numite „transcendentalii“. După 
cît se știe, primul care le-a enumerat a fost Filip 
Cancelarul. El a numit numai trei, #num, verum, 
bonum — unitatea, adevărul şi binele; frumuse- 
țea a fost adăugată mai tîrziu. 

In Summa Alexandri găsim aceeași listă, dar cu 
observaţia că frumosul și binele sînt identice, idem 
sunt. Bonaventura a numit patru transcendentalii, 
a patra fiind frumosul. Albert cel Mare mai spu- 
nea că nu există nici o ființă care să nu se împăr- 
tășească din frumos şi bine: non est aliquid de 
numero existentium actu, quod non participet 
pulchro et bono. Această concepție era cu totul 
paradoxală, neputînd fi susținută pe baza unui 
concept particular de frumos. Deși Toma din 
Aquino susținea că frumosul şi binele sînt iden- 
tice in re şi privea binele ca pe o proprietate 
transcendentală, el n-a enumerat niciodată frumo- 
sul printre transcendentalii*. 


* Poulllon, op. cit. 

(d) Evul Mediu a explicat frumuseţea lumii prin 
faptul că aceasta din urmă e opera lui Dumnezeu 
sau, în termeni neoplatonici, prin faptul că ea e un 
reflex al frumuseții lui. Această concepţie se ba- 
zează și pe premise metafizico-teologice,. 

5. Medievalii au perceput frumuseţea atît în 
natură cît și în artă. Ei au acordat o mai mare 
atenţie similitudinilor decît deosebirilor dintre ele. 
Susţineau că arta se modelează după natură, na- 
tura o concepeau. însă, prin asemănarea cu arta, 
ca fiind opera artistului divin. Cu toate acestea, 
frumusețea naturii o puneau mai presus de fru- 
museţea artei. Mai susțineau de asemenea că arta 
nu se poate abate de la natură. 

6. Concepţia stabilită în Evul Mediu era că fru- 
mosul constă în armonie (proporţie) și claritate. 
Aceste două proprietăţi ale frumosului fuseseră 
identificate de către Pseudo-Dionisie, iar medie- 
valii n-au făcut decît să le preia pînă la capăt. 
Aceste proprietăţi nu defineau frumosul, frumosul 
fiind definit prin contemplare şi plăcere, dar ele 
constituiau teoria fundamentală a frumosului po- 
trivit căreia plăcerea în contemplare necesită pro- 
porţie şi claritate. Era o descriere mai completă 
decît aceea dată în Antichitate şi care, în genere, 
menţiona o singură sursă a frumosului: fie, ca în 
era clasică, proporția, fie, începînd cu Plotin, lu- 
mina. Pseudo-Dionisie şi medievali: au încercat să 
facă un compromis între noţiunea platonică de 
proporţie şi noţiunea neoplatonică de lumină. 

(a) Conceptul de proporţie. Conceptul de pro- 
porție era discutat sub termeni diferiţi, ca proportio 
sau convenientia, commensuratio sau consonantia, 
adică armonie, fiind numit și ordo şi mensura. În 
sens calitativ, proporţia denota o selecție și o 
aranjare adecvată a părţilor, iar în sens cantitativ, 
raportul matematic simplu dintre părţi. În sens 
cantitativ, conceptul de frumos ca proporţie poate 
fi găsit încă din Cartea înţelepciunii. Părinţii greci 
şi latini și Boethius (care își întemeia conceptul de 
frumos pe muzică) îl utilizau şi ei. Deoarece se 

uțin utilizat în Evul Mediu, fiind transformat 
in sens calitativ şi totodată metafizic. Faptul e 
adevărat îndeosebi la Pseudo-Dionisie și Augustin 
care, deşi considera numeroase aequalitas ca prin- 
cipiu al frumosului în muzică, în alte cazuri con- 
cepea proporția în mod diferit. Pe de altă parte, 
în secolul al XIII-lea, în parte sub influenţa arabă, 
s-a produs o întoarece la estetica matematică, bună- 
oară în estetica lui Robert Grosseteste și Roger 
Bacon. Albert cel Mare vorbea despre commensu- 
ratio ca fiind întemeiată pe debita quantitate, situ, 
figura, proportione partis cum parte et partis ad 
totum. Deoarece el corela commensuratio nu numai 
cu „părţile“, ci și cu „facultățile“, el a fost în 
măsură să aplice conceptul la frumosul spiritual. 
Pe de altă parte, Toma din Aquino, deși cunoștea 
conceptul cantitativ de proporție, în estetică a 
lucrat exclusiv cu conceptul calitativ. 

(b) Conceptul de claritas. Aşa cum erau multe 
sinonime latinești pentru „proporţie“, la fel şi ter- 
menul de claritas poate fi tradus prin mai multe 
cuvinte moderne: claritate, strălucire şi lumină. 
Iar lucrul cel mai important era că denota lumina 
și strălucirea fizică precum, de exemplu, atunci 
cînd era aplicat stelelor sau culorilor strălucitoare, 
denotînd însă și „strălucirea virtuții” sau lumen 
rationis. Scolasticii nu priveau această utilizare a 
cuvîntului ca metaforică. 

Claritatea ʻa jucat un rol însemnat în estetica 
medievală. Formula binară consonantia et claritas 
accentua că frumosul nu e determinat doar-de pro- 
porţia părţilor; chiar şi în obiectele fizice, fru- 
museţea e determinată nu numai de corp, ci și de 
formă, esență sau suflet, a căror „strălucire“ răz- 
bate prin corp. 

În secolul al S111-lea, vedem uneori că cele două 
elemente” tradiţionale sînt înlocuite de patru: 
„Există patru cauze ale frumuseţii, şi anume mă- 
rimea și numărul, culoarea și lumina“ (magnitudo 
ct nurivrus, color et lux). 

7. În Evul Mediu, frumosul era conceput ca pro- 
prietate a acelor obiecte care produc plăcere. În 
perioada scolasticii mature din secolul al XIII-lea, 

Guillaume d'Auvergne şi Toma din Aquino și-au 
dat seama că de vreme ce frumosul e obiectul plă- 
cerii, trebuie să existe și un subiect ce să-l poată 
contempla și să se delecteze cu el. Astfel, frumosul 
are un aspect obiectiv şi unul subiectiv. Psihologia 
frumosului, care se ocupa de aspectul subiectiv 
(contemplarea şi savurarea frumosului), a ocupat 
un loc important în estetica acestor scolastici. 

$. Potrivit esteticienilor medievali, existau anu- 
mite condiţii necesare pentru perceperea frumo- 
sului. În primul rînd, deoarece frumosul e o pro- 
prietate obiectivă, el pretinde o atitudine cogni- 
tivă, pulchrum respicit ad vim cognoscitivam. În 
al doilea rînd, această atitudine trebuie să fie con- 
templativă: un obiect frumos trebuie să-l pri- 
veşti, nu să raţionezi despre el. În al treilea rînd, 
erau numite condiţii emoţionale: spectatorul tre- 
buie să nutrească simpatie pentru obiect, să-l pri- 
vească dezinteresat şi să posede un ritm lăuntric 
adecvat. Consideraţiile acestea psihologice fuseseră 
dezvoltate încă de Augustin, au fost lăsate apoi 
pe planul al doilea, fiind resuscitate în secolul al 
XIII-lea cînd Vitelo și Toma din Aquino au dat 
descrieri mai exacte ale condiţiilor și procesului per- 
cepției estetice. 

9. Valorizarea frumosului în decursul Evului 
Mediu a fost complicată. Ca atribut al lui Dumne- 
zeu, frumosul e perfect. Dar frumuseţea sensibilă 
a lumii, pe care omul o are în faţa ochilor, e im- 
perfectă. Ea trezeşte emoţii nedorite, precum cu- 
riozitatea (curiositas) şi dorința (concupiscentia). 
Unii esteticieni medievali, călăuziți de motive re- 
ligioase şi morale, recomandau o atitudine asce- 
tică faţă de frumos, alții, ca Bonaventura, făceau 
o distincţie între tratarea frumosului sensibil ca 
scop suprem, care e rea, şi strădania de-a ajunge 
prin frumosul sensibil la alt frumos, superior, care 
e bună. Sf. Francisc a văzut urme ale frumuseţii 
divine în orice fel de frumuseţe. Aşa cum scria 
Bonaventura, sf. Francisc a văzut Preafrumosul în 
lucruri frumoase: contuebatur in pulchris Pulcher- 

tur ubique Dilectum. Aceasta a fost deviza întregii 
mişcări franciscane. 

Convingerile medievale erau predominant meta- 
fizice. Totuşi nu toate tezele estetice au avut acest 
caracter; constatarea nu se aplică nici la defini- 
ţia frumosului (mai sus, 1) și nici la teoria fru- 
mosului (mai sus, 6). Ele nu ţin nici de religie, 
nici de metafizică. 

O viziune care-i îndrepta pe oameni spre fru- 
mosul transcendental îi îndepărta de investigația 
estetică amănunţită. Pentru victorini însă, ca și 
pentru Guillaume d'Auvergne, Bonaventura, Toma 
din Aquino și Vitelo, frumosul transcendental] nu 
eclipsa frumosul terestru, iar metafizica nu eclipsa 
estetica. 

Evul Mediu n-a dus lipsă de comentarii specific 
estetice și de distincţii conceptuale. Acestea inclu- 
deau distincția dintre frumos și adecvare, utilitate 
şi plăcere (care îşi aveau obîrșia la Augustin); dis- 
tincția dintre diferitele tipuri de frumos: sensibil 
şi simbolic (victorinii și Guillaume d'Auvergne); 
distincţia dintre frumosul întemeiat pe armonie 
şi frumosul rezultat din omamentație; lista ele- 
mentelor frumosului (Vitelo); descrierea experien- 
tei estetice (Bonaventura) şi distincţia. dintre plă- 
cerea estetică și cea biologică (Toma din Aquino). 

II. Principalele opinii medievale despre artă 
erau diferite. În timp ce opiniile despre frumos au 
fost formulate aproape exclusiv de către filosofi 
şi teologi, cele despre artă au fost formulate şi de 
către artiști. Ă 

1. Evul Mediu a păstrat vechea definiție a ar- 
tei, ca aptitudine de a produce un lucru conform 
regulilor. La începutul Evului Mediu, Cassiodorus 
scria: ars dicta est quod nos snis regulis arctet et 
constringat. Către sfîrşitul perioadei, Toma din 
Aquino definea arta ca: recta ordinatio rationis, 
qua per determinata media ad debitum finem actus 
bumani perveniunt. Acest concept de artă a fost 
preluat de la antici, dar cu un mai puternic ac- 
cent pe cunoaştere, astfel încât se considera că știin- 
tele sînt arte. Singur Toma din Aquino a stabilit 
o distincţie între artă şi ştiinţă. 

2. Medievalii erau conștienți că fiecare artă as- 
piră la frumos (în sensul medieval, general, al fru- 
mosului). Acesta a fost unul din motivele pentru 
care artele frumoase nu au fost tratate ca un grup 
separat. Un alt motiv a fost însă acela că teoria 
contemporană a artei nu lua practic în conside- 
rare frumosul (în sensul pur estetic al termenului). 
La începutul erei creştine, în estetica lui Augustin, 
a existat o anumită apropiere între conceptul de 
artă şi acela de frumos, care însă n-a mai fost 
adîncită în cursul Evului Mediu. În teorie, func- 
vile artei erau religioase, morale, într-o oarecare 
măsură practice şi educative; foarte rar — numai 
incidental — crau estetice. Sugestia că funcția ar- 
tei era ad venustatem parietum, să înfrumuseţeze 
pereții, era mai degrabă o excepţie. Poetul, după 
cum se exprimă un istoric, era considerat de me- 
dievali fie ca teolog, fie ca un mincinos. 

Nu există nici o dovadă că teoria medievală a 
artei ar fi luat în considerare ceea ce făceau artiştii 
contemporani: ea era mult prea a priori pentru 
aceasta. Pe de altă parte, artiștii țineau seama de 
teorie. Influenţaţi de teoria nu atît estetică cît 
etică şi teologică, artiştii erau încredințaţi că func- 
ţia lor nu era numai de a produce obiecte frumoase, 
ci de a-l sluji pe Dumnezeu, de a contribui la edu- 
caţia morală, de a revela legile fundamentale ale 
existenţei (ca în muzică) și de a simboliza cerul 
(ca în edificiile bisericești). Aceasta teoretic; în 
practică, lucrurile stăteau altfel, și artiştii medie- 
vali n-ar fi fost artiști şi n-ar fi realizat ceea ce 
au realizat dacă n-ar fi fost călăuziți de căutarea 
frumuseții. Astfel, în Evul Mediu a existat o di- 
vergență între teoria contemporană a artei şi arta 
propriu-zisă. 

Augustin a stabilit astfel relaţia dintre artă şi 
frumos: arta trebuie să reveleze urmele de fru- 
mos care pot fi găsite în realitate. Această formulă 
a fost în general uitată în teoria medievală ulte- 
rioară, artiştii însă au aderat la ea. 

Arta, potrivit teoriei medievale, era simbolică. 
Deoarece adevărul şi frumosul etern nu pot fi re- 

late cu ajutorul unor simboluri. Arta era demon- 
strativă: ea prezenta adevărul în imagini. Ea era 
şi exemplară şi oferea modele de viață bună; arta 
impieta oarecum și asupra ritualului religios, în 
mistere și în muzica bisericească. 

4. Potrivit teoriei medievale, arta are diferite 
niveluri: ea înfățișează spiritualul şi divinul, dar 
o face cu ajutorul lucrurilor sensibile. Muzica re- 
flecră legile cosmice, totodată însă desfată auzul, 
mulcet aures. Poezia trebuie să fie gravis et illus- 
tris, dar ea trebuie să aibă şi eleganță a formei și 
să fie înveşmîntată în polita verba. E de resortul 
teologilor să decidă conţinutul artei; forma ei apar- 
ţine artistului. Combinația acestor elemente varia 
însă, nivelul spiritual era esenţial pentru icono- 
dulii mistici bizantini, dar era repudiat de raţio- 
naliștii iconoclaști. 

5. Evul Mediu n-a avut un concept de „adevăr 
artistic“, privea însă universul ca desăvârşit, ajun- 
gînd astfel în mod firesc la concluzia că scopul cel 
mai preţios pentru un artist era să reprezinte uni- 
versul. Potrivit teoriei medievale a artei, orice aba- 
tere de la adevăr era nejustificată. Dar întrucît 
artistul trebuie să înfăţişeze lumea spirituală, el 
trebuie să spiritualizeze, să idealizeze și să defor- 
meze lumea sensibilă. Adevărul în accepţia me- 
dievală fiind universul, artistul nu avea de ce se sfii 
să generalizeze și deci să schematizeze formele 
lumii. În spiritul filosofiei contemporane, aceste 
forme erau înlocuite cu semne, cifruri și simboluri. 
Arta reprezentațională din Evul Mediu fluctua, 
așadar, între realismul radical și idealismul radical. 
Deşi în esenţă a existat o singură teorie a artei la 
care au aderat artiștii, arta lor a îmbrăcat forme 
diferite, 

6. Artele erau cel mai adesea apreciate din punct 
de vedere moral. Concluziile variau însă de la 
condamnare, care a început cu Augustin, Ieronim, 
Tertullian şi Grigore cel Mare, reapărînd în pe- 
rioadele ascetice, la o extremitate, pînă la dragostea 
pentru artă, ca în mişcarea franciscană, la cealaltă 
extremitate. Clerul, nu esteticienii, a fost însă cel 


care a condamnat arta. Iconoclaștii au constituit o 
excepţie prin sprijinul acordat artei laice în timp 
ce se opuneau artei religioase. Teoria ascetică a 
artei a rămas doar o teorie, neafectind arta însăși, 
care a continuat să se dezvolte de-a lungul Evului 
Mediu. 

7. Ca în Antichitate, și în Evul Mediu, concep- 
tul de artă nu numai că era limitat la artele „fru- 
moase“, dar în clasificările artelor, el nu era deo- 
sebit de științe şi meşteşuguri. . 

Clasificarea artelor făcură de Hugo de la Sf. 
Victor, cea mai completă dintre toate cele alcă- 
tuite în Evul Mediu, izola artele teoretice sau știin- 
ţele, şi artele mecanice sau meşteșugurile, dar nu 
prevedea nici un loc pentru artele frumoase. De 
asemenea, pînditorii medievali n-au situat artele 
Frumoase mea celorlalte arte: cînd au fost 
nevoiţi să denumească artele superioare, ei au men- 
ționat numai artele liberale sau teoretice. Dintre 
cele pe care noi le-am numi „arte frumoase“, nu- 
mai muzica era considerată ca artă liberală. Arhi- 
tectura era inclusă printre artele mecanice; pic- 
turii şi sculpturii nu li se atribuia nici un loc 
aparte, în practică fiind însă tratate ca meşteşu- 
guri. Poezia şi-a pierdut poziţia excepţională pe 
care o avusese în Antichitate, poetul a încetat să 
mai fie un vizionar, păstrîndu-și însă statutul deoa- 
rece poezia era inclusă în categoria retoricii, adică 
a cunoașterii. 

Pe lingă aceste „postulate“ despre artă, susți- 
nute mai mult ori mai puţin universal în Evul 
Mediu, au existat alte intuişii sau idei incidentale. 
Acestea au fost adeseori mai exacte şi mai moderne 
decît celelalte postulate și por fi privite ca po- 
doaba esteticii medievale, deşi îi sînt ma: puţin 
caracteristice și au fost izolate. Ele por fi găsite 
mai ales la Augustin și Eriugena, la victorini, 
Bonaventura și Toma din Aquino. Ele vizau psiho- 
logia artistului şi spectatorului, ca și geneza şi di- 
feritele posibilități ale artei; includeau afirmaţia 
lui Augustin că arta extrage vestigia pulcbri din 
realitate, și distincţia lui Bonaventura dintre fru- 

reale reprezentate, și frumuseţea datorată modului 
În care acestea sînt reprezentate, 

Este firesc ca arta și teoria artei dintr-o perioadă 
dară să-și corespundă. Ele evoluează paralel cu 
expersia practică și teoretică a concepției generale 
a epocii. Mai mult, teoria trage îndeobşte foloase 
din experienţa artei, iar arta din preceptele teo- 
retice. Ele nu numai că evoluează paralel, dar se 
și înrîuresc reciproc. 

Aşa au stat lucrurile în Antichitate, nu însă și 
în Evul Mediu. Motivul a fost că teoria medievală 
a artei a fost inspirată mai mult de filosofie şi 
teologie decît de artă, pe cînd în arta însăși se 
afirmau cu mai multă pregnanță exigenţele spe- 
cific estetice ale frumosului, forma, coloritul, rit- 
mul și expresia. Din acest motiv, estetica impli- 
cită în arta medievală nu a coincis cu estetica ex- 
plicit formulată de către teoreticienii contemporani. 


18. ESTETICA ANTICĂ ȘI MEDIEVALĂ 


1. MOŞTENIREA ANTICHITĂȚII. Evul Mediu 
a moştenit, în mod firesc, principalele idei este- 
tice ale anticilor: primii esteticieni creștini, Vasile, 
Augustin şi Boethius, au fost totodată ultimii este- 
ticieni ai Antichității. Deși în perioada năvălirilor 
barbare se pierduse o parte considerabilă din moș- 
tenirea estetică antică, aceasta a fost redescoperită 
treptat în manuscrise antice. Nu toţi esteticienii 
antici cunoscuți nouă au fost cunoscuţi și “medie- 
valilor; ei erau familiarizați cu Platon, Cicero, Vi- 
truviu și Horaţiu, ca și cu unele manuale de reto- 
rică, poetică şi muzică. 

Evul Mediu a păstrat cele mai importante doc- 
trine ale anticilor — în primul rînd concepţia lor 
despre frumosul însuşi; concepția lor despre artă, 
muzică și poezie; împărțirea artelor în teoretice 
şi practice, creative și reprezentaţionale; relaţia 
dintre artă şi natură. Chiar şi canoanele artei gre- 
cești au fost păstrate: au fost considerate perfecte 
aceleași proporţii, continuînd să se acorde o însem- 
nătate deosebită triunghiurilor pitagoriciene şi pă- 414 


tratelor platonice. În poetică, retorică și teoria 
muzicii s-a păstrat ordinea şi succesiunea proble- 
melor. Au fost reținute și conceptele și teoriile an- 
tice. Evul Mediu a păstrat însă în primul rînd 
acele concepte și idei care în Antichitate se bucu- 
raseră de o acceptare durabilă de-a lungul veacu- 
rilor. Acestea ar putea fi numite „postulatele“ es- 
retice ale Antichității. 

Dar Evul Mediu a preluat și unele concepte și 
idei care apăruseră în Antichitate fără a fi însă 
unanim acceptate şi rămînind ca „intuiții® izo- 
late, specifice anumitor perioade, curente de gîn- 
dire, şcoli și personalități. Augustin şi — aproape 
o mie de ani după el — școala de la Charmes 
s-au bizuit pe Platon; unii dintre Părinţii greci 
pe stoici, Eriugena pe Plotin, Robert Grosseteste 
pe pitagoricieni, iar Toma din Aquino pe Aristotel. 

2. POSTULATE ANTICE DESPRE FRUMOS. 
Rămîne să trecem în revistă postulatele estetice ale 
Antichităţii și să stabilim care din ele au fost pre- 
luate de Evul Mediu și care au fost abandonate. 

(a) Anticii utilizau un concept larg de frumos 
în care se includea orice lucru de valoare atractiv 
sau delectabil. Era un concept înţeles de toată lu- 
mea, dar pe care nimeni, cu excepţia lui Aristotel, 
n-a încercat să-l definească, iar el a definit, în- 
tr-un limbaj dificil, ceea ce oricine înţelegea lesne. 
Evul Mediu a preluat acest concept, l-a restrâns şi 
l-a definit. Definiţia medievală a frumosului, în 
formularea lui Toma din Aquino, suna astfel: 
pulchra sunt, quae visa placent — sînt frumoase 
acele lucruri care produc plăcere cînd sînt văzute. 

(b) Pentru antici, frumosul era mai mult sau mai 

uțin acelaşi lucru ca și binele, care era luat tot 
într-un sens larg. Ele au fost unificate într-un 
concept unic kalâs-kagat6s, frumos-și-bun, care nu 
denota două calităţi, ci una singură, pregnant ex- 
primată. Evul Mediu a continuat să identifice fru- 
mosul cu binele, făcînd însă o distincţie concep- 
tuală între ele, întrucât, după cum explica Toma 
din Aquino, binele e obiectul dorinţei, iar fru- 

(c) Anticii nu au distins iniţial tipurile și for- 
mele de frumos — frumosul sensibil și spiritual 
sau frumosul formei și frumosul conţinutului. Ei 
admiteau mai degrabă că orice frumos conţine un 
element sensibil și unul spiritual: ceea ce solicită 
numai simţurile e plăcut, dar nu frumos. Platon 
cel dintii a făcut distincția între frumosul spiritual 
sau ideal și frumosul sensibil. Medievalii nu numai 
că au preluat distincția platonică, dar au făcut 
din ea o axiomă a esteticii medievale. 

(d) Cît despre întrebarea dacă frumosul poate 
fi găsit în lume, anticii au susținut multă vreme 
un punct de vedere moderat. Ei nu afirmau că lu- 
mea e fie pe de-a-ntregul frumoasă, fie pe de-a- 
ntregul urîtă; unele lucruri sînt frumoase, iar al- 
rele urîte. Stoicii au fost primii care au afirmat că 
lumea e frumoasă în întregime. Această opinie a 
coincis cu concluzia la care au ajuns esteticienii 
creștini pe baza Bibliei şi a devenit convingerea 
universală a filosofilor medievali. 

e) Anticii găseau frumuseţea atît în natură cît 
şi în artă, dar mult mai mult în natură. Ei consi- 
derau că natura e mai desăvârşită și mai frumoasă 
decît arta. Dacă arta e frumoasă e din cauză că 
se modelează după natură. Medievalii au reţinut 
această opinie, inversînd-o însă într-o privință. Ei 
au continuat să susțină că frumosul artistic ia naş- 
tere prin natură, dar au susținut de asemenea că 
frumosul natural ia naștere prin artă, deoarece ei 
priveau natura ca opera artei divine. Frumuseţea 
artei (omenești) depinde de natură, dar -frumuse- 
țea naturii depinde de artă (arta divină). 

(f) În Antichitate, frumosul era valorizat într-un 
mod simplu: frumosul era evident ceva bun și 
demn de a fi cultivat. De vreme ce, fundamental, 
el era identic cu binele, între ele nu putea exista 
un conflict. Concepţia medievală a fost mai com- 
plexă: frumosul era considerat bun într-o privință, 
dar rău în alta. Pentru medievali, frumosul divin 
era evident perfect. Ei admirau şi frumuseţea pă- 
mîntească şi, în anumite perioade, au apreciat-o 
cu multă competență. Se temeau însă ca ea să nu 
devină obiectul unui interes excesiv şi să-şi creeze 

o supremație față de revendicările morale, în care 
caz ea n-ar mai fi fost bună, ci rea. 


(8) Cu privire la esenţa frumosului, anticii, mai 
cu seamă în era clasică, erau unanimi, susținind 
că ea constă într-o armonie a părţilor și în propor- 
ţia perfectă dintre ele. Ei considerau că propor- 
țiile numerice cele mai simple sînt cele mai per- 
fecte. Vreme îndelungată, acest punct de vedere 
a fost universal acceptat, nefiind pus sub semnul 
întrebării pînă în anii de declin ai Antichității 
clasice, cînd Plotin a avansat opinia după care nu 
numai proporția, ci şi calitățile elementelor deter- 
mină frumuseţea unui lucru. Medievalii au rămas 
fideli tradiţiei clasice, ajungînd însă la un compro- 
mis între cele două opinii, prin combinarea lor. Ei 
susțineau că există două principii ale frumosului: 
consonantia și clariias. 

Pe lîngă proporţia corectă, anticii preţuiau foarte 
mult convenienţa, adecvarea la timp, loc şi îm- 
prejurări (numite de ei kair6s) şi adecvarea la 
funcţie (numită prépon, termen tradus în latineşte 
de către Cicero ca decorum, dar care s-a numit 
și aptum). În general, ei nu au inclus adecvarea și 
conveniența în conceptul de frumos, dar le-au tra- 
tat ca pe calități legate, deși distincte, de el. Au- 
gustin, în pragul Evului Mediu, a fost probabil 
primul care a combinat pulchrum cu aptum. Me- 
dievalii au mers aici pe urmele lui, privind aceste 
două concepte ca pe cele două categorii principale 
ale esteticii. 

(b) Anticii nu au pus sub semnul întrebării fap- 
tul că frumosul e o proprietate a lucrurilor şi nici 
n-au discutat posibilitatea că el ar putea fi o sim- 
plă reacţie subiectivă față de ele. Nu negau că 
omul trebuie să posede anumite aptitudini şi să 
adopte o anumită atitudine faţă de frumos în 
scopul de a-l percepe şi aprecia, dar acordau puţină 
atenție aptitudinilor şi atitudinii respective. Este- 
ticienii din Evul Mediu au reţinut viziunea obiec- 
tivă a frumosului, exprimată de Augustin și Toma 
din Aquino, acordînd însă o mai mare atenţie la- 
turii subiective a experienţei estetice şi aptitudi- 


nilor sufletești necesare pentru perceperea și va- 
lerizarea frumosului. 


Astlel, Evul Mediu a preluat majoritatea opi- 
niilor antice despre frumos, modificînd însă multe 
din ele. Unele „intuiţii“ specifice numai anumitor 
şcoli din Antichitate, ca de pildă pankalia stoică 
sau ideea de „frumuseţe a elementelor simple“ de 
obirşie platonică au devenit convingeri universal 
susținute în Evul Mediu. 

3. POSTULATE ANTICE DESPRE ARTĂ. 
Și în acest domeniu, Antichitatea și-a avut pro- 
priile ei opinii statornicite, care au fost transmise 
în mare măsură Evului Mediu. 

(a) Ele includeau concepţia despre artă ca apti- 
tudine de a produce lucruri conform anumitor re- 
guli. Şi deoarece îndemînarea presupune cunoaş- 
tere, arta era apropiată de ştiinţă. Numai câţiva 
filosofi antici, ca Aristotel, au încercat să desco- 
pere prin ce se diferenţiază arta de știință. Este- 
ticienii medievali au păstrat acest concept de artă 
şi au susținut că între ars şi scientia nu e decît o 
mică diferență. 

(b) Această concepţie despre artă avea o sferă 
Foarte largă, incluzînd atît meşteșugurile cît şi ar- 
tele frumoase. Anticii au clasificat artele în dife- 
rite chipuri: în arte liberale şi servile sau arte de 
agrement și arte utile, dar ei nu au prevăzut o 
categorie aparte cuprinzînd artele frumoase, lucru 
pe care nici medievalii nu l-au făcut. Principalul 
motiv al acestui fapt a fost următorul: A 

(c) Anticii considerau că orice formă de artă 

oate şi trebuie să fie frumoasă. Era firesc să îm- 

sie acest punct de vedere, dată fiind con- 
cepţia lor largă despre frumos, care includea per- 
fecțiunea de orice EL. Majoritatea scolasticilor au 
împărtășit acest punct de vedere. 

(d) Anticii priveau plăcerea şi utilitatea, delec- 
tare et prodesse, ca fund funcţia artei. Frumuse- 
ņa era de asemenea menționată, dar numai oca- 
zional. Pe de altă parte, începînd din perioada ate- 
niană, ei au reiterat în mod constant opinia că 
funcţia artei este să instruiască, să ofere pilde de 

conduită morală corectă şi să asigure înălțarea mo- 
rală. Ideea că arta are o funcţie simbolică și că 
ea poate înfăţişa adevărul cu ajutorul simbolurilor, 
a apărut numai la sfârșitul Antichității. În Evul 
Mediu, această funcţie a fost adusă în primul plan, 
cu toate că nici funcția estetică și nici cea didac- 
tico-morală n-au fost repudiare. 

(e) Anticii susțineau că dacă arta reprezintă rea- 
litatea, ea trebuie să respecte adevărul. Orice în- 
depărtare de la adevăr, orice ficţiune poetică era 
considerată reprobabilă, primejdioasă și capabilă 
să corupă sufletul. Şi în Evul Mediu s-a susţinut că 
arta e subordonată adevărului, dar acesta putea fi 
adevăr alegoric care, în alte privințe, poseda ca- 
racteristicile ficţiunii poetice. 

(f) Era firesc pentru antici să considere că ar- 
tele — inclusiv ceea ce noi numim arte frumoase 
— sînt valoroase şi demne de a fi practicate. Unele 
arte însă, ca poezia și artele plastice, erau suspec- 
tate pentru că utilizau ficțiuni şi puteau avea o 
iniluenţă pernicioasă asupra caracterului. Aceasta 
i-a făcut pe cîţiva dintre principalii filosofi ai 
Antichității să osîndească artele. [a Evul Mediu, 
după cum am mai spus, opinia despre valoarea 
artei a fost fluctuantă. 

(g) Funcţia acelor arte care nu servesc nici unei 
[inalităţi utile erau, în opinia anticilor, aceea de 
a imita (mimesis). Imitația nu era însă înţeleasă 
în sensul de reproducere servilă a realităţii, ci mai 
degrabă ca un comentariu liber al artistului pe 
marginea ei. Platon face mai curînd excepţie prin 
concepţia despre artă ca o copie a realității. Me- 
dieval, deoarece priveau funcţia artei ca simbo- 
lică, menţionau imitatio mai puţin și mai arareori. 

(b) Anticii nu considerau arta ca pe un act 
creativ, iar dacă totuși era, faptul nu era spre lauda 
ei. Valoarea artei, dimpotrivă, stătea în conformi- 
tatea ei cu legile imuabile și formele permanente 
ale cosmosului. Menirea ei era de a revela forme, 
nu de a le crea. Numai în perioada elenistică a 
apărut ideea că formele de artă ar putea fi deri- 

aflate în mintea artistului. Evul Mediu, îndepăr- 
tîndu-se de concepția de artă ca imitatio, ar fi 
putut adopta noţiunea de creatio, dacă acest con- 
cept n-ar fi denotat în teologie creaţia din nimic, 
fiind astfel un termen impropriu aplicării la artă. 

Cele opt idei fundamentale despre artă de mai 
sus, postulatele de bază ale Antichității, au fost 
păstrate sub o formă sau alta şi în estetica medie- 
vală. Au fost reţinute și unele „intuiţii“ antice, 
ca moralismul platonic, atitudinea nefavorabilă 
[aţă de artă a epicurienilor și concepţiile elenis- 
tice despre ideea artistică. 

4. UNITATEA ESTETICII VECHI. În con- 
trast cu estetica modernă, cu mulțimea ei de teo- 
rii diferite şi reciproc inconciliabile, Antichitatea 
a avut în esență o singură teorie, alcătuită din 
aceste „postulate fundamentale“ despre Frumos și 
artă. De-a lungul întregului mileniu de estetică an- 
tică, această teorie însă n-a rămas stabilă, s-a dez- 
voltat, a fost întregită şi transformată. Pitagori- 
cienii au accentuat aspectul matematic al frumo- 
sului şi artei, platonicienii fundamentul lor me- 
tafizic și consecinţele morale, iar aristotelicienii 
baza lor empirică. Eclecticii au vizat un compro- 
mis între aceste variante, neoplatonicii le-au tratat 
transcendental, iar neopitagoricienii mistic. Sofiștii 
şi scepticii au întărit poziţia fundamentală prin 
critica și opoziţia lor, care i-au silit pe ceilalți s-o 
formuleze mai bine. Dar în ciuda dezvoltărilor, 
variantelor și opoziţiei, ea a rămas în esență una 
şi aceeași teorie. Muzicienii vorbeau de „armonie“, 
sculptorii de „canoane“ și „simetrie“, Platon de 
„măsură“ și Aristotel de „ordine“ — și totuşi con- 
cepţia fundamentală a rămas aceeaşi. Doar în teo- 
ria muzicală au existat şcoli diferite. Deşi au exis- 
tat polemici privitor la teoria artelor plastice, în 
poetică şi în estetica filosofică generală n-au existat 
şcoli de opinie distincte: a fost o singură opinie do- 
minantă și o opoziţie minoritară. 

Estetica medievală a conservat unitatea esteticii 
antice și chiar a întărit-o. Cadrul medieval al es- 
teticii antice limita posibilitatea de variaţie, ast- 

fel încît teoria dominantă n-a avut nici măcar opo- 
ziţia pe care o avusese în Antichitate, În estetica 
medievală însă, ca și în estetica antică, era loc 
entru varietate: nu în opiniile fundamentale, ci 
în intuițiile şi ideile individuale. 

5. INDIVIDUALITATEA ESTETICII ME- 
DIEVALE. Principiile de bază ale. esteticii vechi 
alcătuiesc două grupuri: Un grup aparține teme- 
liilor teoriei estetice, iar celălalt suprastructurii ei. 
Primul grup constă din definiții și axiome (ca, bu- 
năoară, concepţia potrivit căreia frumosul constă 
în proporţia părților). Celălalt grup nu constă nici 
din definiţii, nici din observaţii empirice; funcţia 
lui era de a insera problemele frumosului într-un 
sistem filosofic, ca, de pildă, ideea formulată în 
Antichitatea tîrzie și Evul Mediu timpuriu că fru- 
mosul empiric e un reflex al frumosului etern. Pri- 
mul grup era specific estetic, cel de-al doilea, me- 
tafizic. 

Opiniile specific estetice au apărut în Antichi- 
tate odată cu pitagoricienii şi au fost codificate de 
Aristotel; opiniile metafizice au fost definite de 
Platon, iar forma finală le-a fost dată de Plotin. 
În estetica medievală, întîlnim aceleași două gru- 
puri. Augustin, care a vorbit despre experienţa 
estetică, și Toma din Aquino, care a definit arta, 
țin de primul grup. Concepţia despre frumos a 
lui Pseudo-Dionisie aparţine celui de-al doilea. 
Deosebirea dintre cele două perioade rezidă însă 
în faptul că majoritatea propoziţiilor antice erau 
specific estetice, pe cînd printre tezele medievale 
erau şi unele metafizico-estetice şi religioso-estetice. 

Individualitatea esteticii medievale nu rezidă în 
faptul că are trăsături religioase; şi estetica antică 
a fost religioasă la început (pitagoricienii) și la 
sfîrşit (Dio, Plutarh și Plotin). Și mai puţin rezidă 
în caracterul ei teologic, pentru că estetica medie- 
vală nu a fost în întregime teologică şi nici nu s-a 
ocupat în exclusivitate de frumosul divin. Ea stă 
mai degrabă în faptul că a depins de o religie di- 
ferita de aceea din Antichitate — de religia creș- 

sofiei şi esteticii o direcție precisă. În estetica creş- 
tinā, frumosul își are obîrșia în Dumnezeu și se 
accentuează adevărul moral al artei. Estetica creş- 
tină a fost mai preocupată decît estetica antică cu 
probleme psihologice şi cu simbolismul şi, într-un 
anumit sens, a fost chiar romantică. 

Estetica medievală era simbolică pentru că îm- 
brățișa concepţia potrivit căreia obiectele sensibile 
îşi derivă valoarea estetică nu numai din ele în- 
seși, ci și din obiectele pe care le simbolizează și 
care aparţin unei realități diferite, mai înalte și in- 
vizibile. Deşi în Antichitate locurile sacre și munţii 
erau sălașurile şi simbolurile zeilor pentru majo- 
ritatea grecilor, ele nu erau același lucru și pentru 
filosofi. În Evul Mediu însă și filosofii împărtă- 
şeau concepția simbolică despre frumos și artă. 

Dacă prin „romantism“ se înțelege ideea că 
esenţa artei constă în exprimarea sentimentelor și 
în posibilitatea de acţiune asupra lor, nici este- 
tica clasică, nici estetica filosofică medievală n-au 
fost romantice, dar arta gotică și estetica impli- 
cită în ea au fost. 

Noutatea esteticii medievale stă ma: mult în 
idei individuale decît în atitudinea generală față 
de frumos și artă. Aceasta a fost posibil deoarece, 
după cum bine a observat E. R. Curtius, legătura 
dintre detaliile esteticii medievale şi principiile 
metafizice și teologice generale erau vagi: esteti- 
cianul avea o ramă prescrisă în care era liber să 
monteze imagini diferite. 

Cînd Vasile a extins conceptul de proporţie es- 
tetică la relația dintre obiect şi subiect sau cînd 
Augustin a extins conceptul de ritm la suflet; cînd 
Eriugena a definit ca dezinteresată atitudinea este- 
tică şi cînd Hugo de la Sf. Victor a clasificat ti- 
purile de frumos şi Vitelo izvoarele lui; cînd 
Bonaventura a descris stadiile experienţei estetice, 
iar Toma din Aquino a definit frumosul, ei au in- 
trodus idei strict estetice, independente de cadrul 
religios. 

19. ESTETICA VECHE ȘI ESTETICA NOUĂ 
1. IDEI VECHI ÎN ESTETICA MODERNĂ. 


Multe dintre vederile susținute de către esteticienii 
din Antichitate şi care au supravieţuit în Evul 
Mediu nu mai sînt susținute şi nu-și mai găsesc nici 
un loc în estetica modernă. Să luam conceptul de 
frumos: astăzi nu mai există un concept fix de 
frumos așa cum exista în Antichitate. Sau relația 
dintre frumos şi bine: astăzi frumosul e mai de- 
grabă contrapus binelui decît comparat cu el. Sau 
frumosul spiritual: astăzi, el stîrnește prea puțin 
interes. Cît despre frumosul natural, astăzi nu se 
fac nici un fel generalizări: unele lucruri sînt fru- 
moase, altele urîte. Și relația dintre frumosul ar- 
tistic și frumosul natural? Azi, ele sînt considerate 
atît de diferite, încât nu sînt deloc comparate, iar 
uneori frumosul artistic e chiar preferat frumosului 
natural. Și în ceca ce privește esenţa frumosului? 
În locul unei concepții unanim împărtășite în vre- 
murile vechi, e o discordie totală, fiecare școală 
avîndu-și concepţia proprie. Și obiectivitatea fru- 
mosului? Punctul de vedere subiectiv e azi pre- 
dominant. 

Cît despre conceptul de artă, s-a născut unul to- 
tal diferit, nepăstrîndu-se decît termenul. Mește- 
şugul e contrapus artei şi nu mai face parte din 
conceptul de artă, ca în Antichitare. În problema 
artei și frumosului, tendinţa modernă e de a con- 
sidera frumosul ca privilegiu al unui singur grup 
de arte. Cît despre funcţia artei, numeroase func- 
ţii noi, ca expresia artistică şi evocarea emoției, 
considerate de antici mai puţin importante, s-au 
situat acum pe primul plan. Cît despre raportul 
dintre artă şi realitate, estetica modernă nu e atît 
de unanim realistă ca estetica Antichității. Cît 
despre valoarea artei, îndoielile relative la utili- 
tatea și valoarea ei simţite în Antichitate nu sînt 
împărtășite azi: Tolstoi a rămas izolat în gestul 
său de condamnare a artei. Cît despre elementul 
creativ din artă, estetica modernă e tot atît de 
convinsă de existența lui pe cît era de înclinată 

Deosebirile dintre estetica antică şi cea modernă 
şi dintre estetica medievală şi cea modernă nu sînt 
coar mari în sine, ci diferă în funcţie de şcoala sau 
generaţia modernă cu care e comparată estetica 
mai veche. Estetica modernă e incomparabil mai 
variată. Puţine „postulate“ stabile” şi universal 
acceptate mai sînt susținute astăzi în Coiparație 
cu Antichitatea și Evul Mediu. Între estetica veci 
și cea nouă mai este însă și altă deosebire. În e 
cclul al XX-lea, chiar în cadrul aceleiași generaţii, 
coexistă estetica idealistă şi cea realistă, estetica 
exacerbat  formalistă și cea marxistă (cu princi- 
piul unităţii dintre formă și conţinut susținut de 
ea). 

2. IDEI MODERNE ÎN ESTETICA VECHE. 
Întrebarea: cît s-a păstrat din estetica mai „veche 
trebuie com letată cu întrebarea inversă: cît din 
estetica modernă provine din Antichitate sau Evul 
Mediu. Deși poziţiile permanent si universa] sus- 
ținute în estetica modernă sînt puţine, există Însă 
unele care sînt larg acceptate și sînt caracteristice 
pentru gîndirea modernă. 

a) Că arta satisface o nevoie omenească elemen- 
tară şi că ea este expresia naturală a artistului, 
nu produsul regulilor şi al meşteșugului, e o idee 
îndeobște acceptată azi. Aceasta însă nu concordă 
cu noțiunea antică sau medievală de artă. Se con- 
venea că stimulul artei și îndeosebi al artelor re- 
prezentaţionale trebuie găsit în natura umană — 
Aristotel considera impulsul imitariv ca fiind în- 
născut —, dar prin definiție, arta se baza pe 
reguli. 

(b) Că arta e expresie, cu alte cuvinte că ea îşi 
datorează existența necesităţii artistului de a-şi 
exprima simţirile şi gîndurile, e tot o idee străină 
concepției antice şi medievale despre artă. Arta nu 
era definită prin sursa ei, ci prin finalitatea către 
care tinde. Muzica era singura artă despre care 
se credea că are de-a face cu sensibilitatea. În 
epoca elenistică a avut loc o importantă schim- 
bare în concepţia despre artă. Arta era privită tot 
ca imitativă, imitînd nu însă lumea exterioară, ci 
ideea din mintea artistului. Chiar şi această con- 

cepţie despre artă e totuşi mai intelectuală decît 
ideea moderni a artei ca expresie. 

(c) Arta este creativitate. În epoca modernă, 
sîntem înclinați să considerăm creativitatea nu 
chiar ca pe o trăsătură a artei, ci ca trăsătura care 
distinge arta de alte activităţi ale omului. Nu există 
artă fara creativitate, şi oriunde e creativitate este 
şi artă. Această concepţie era străină Antichității, 
care pretindea în primul rînd supunere față de 
reguli, iar regulile lăsau puţin loc pentru creati- 
vitate. Noţiunea de creativitate estetică și-a făcut 
o apariție modestă în epoca elenistică și s-a dez- 
voltat oarecum în Evul Mediu, fără să ocupe însă 
un loc important în teoria artei pînă în epoca 
modernă. 

(d) Opera de artă e unică. O operă de artă 
poate fi produsă în mai multe feluri, și astfel fie- 
care artist are dreptul de a o produce în felul său 
propriu. Această concepţie modernă nu concordă 
cu ideea mai veche după care arta e normată de 
reguli. În Antichitate și în Evul Mediu, princi- 
piile artei erau considerate ca fiind la fel de uni- 
versale ca principiile ştiinţei. O formulare mai pre- 
cisă a gel e m care ar fi putut reconcilia cele 
două vederi, a fost găsită de un autor elenistic 
care spunea că arta însăşi, ca aptitudine de a pro- 
duce ceva, e universală, dar că produsele artei 
sînt unice, 

A spune că arta e o activitate liberă e un alt 
mod de a exprima ideea modernă că arta se ca- 
râcterizează prin creativitate și unicitate. Și ea 
trebuie să fi Bist străină Antichității. 

(e) Că artistul e îndreptăţit şi dator să producă 
forme noi e o altă variantă a ideii că arta constă 
în creativitate. Noutatea e o mare calitate a unei 
opere de artă. Anticii nu priveau noutatea în felul 
acesta. Ei se temeau că efortul de a găsi forme 
noi e un obstacol pentru ceea ce considerau a fi 
misiunea proprie artei şi anume efortul de a rea- 
liza forma perfectă. 

(f) Principiile artei nu pot fi reduse pur și 

Anticii și, în, general, medievalii susțineau opinia 
exact contrară. Arta, în concepţia multor moderni, 
e misterioasă: ea ia ființă într-un mod misterios 
și ia în posesiune proprietăţi misterioase ale reali- 
tății, pe care rațiunea „umană e incapabilă să le 
sesizeze; pentru antici însă arta nu era mai mis- 
terioasă decât ştiinţa. 

(g) Forma, nu conţinutul, e lucrul -esențial în 
artă. Și această concepţie modernă larg răspîndită 
era străină esteticii mai vechi. Anticilor le lipsea 
cu desăvârșire un concept de formă care să poată 
fi opusă conținutului. Pentru ei, contrariul formei 
era nu conținutul, ci materia. Abia filosofii me- 
dievali au fost aceia care au elaborat un nou con- 
cept de formă care, putea. fi comparată cu conți- 
nutul, dar, pentru ei, conţinutul, în particular con- 
ţinutul ri a lic al unei opere, era elementul cel 
mai însemnat al acesteia. Cu toate că au ajuns la 
un nou concept de formă, ei nu au susținut că 
forma e singurul element esenţial dintr-o operă 
de artă. 

(b) Că arta poate şi trebuie să întreacă natura 
e, de asemenea, contrariul a ceea ce credeau anticii. 
Pentru ei, arta putea doar întregi natura și putea 
face aceasta în bune condiții numai dacă se mo- 
dela după natură. Medievalii puneau şi ei natura 
mai presus de artă și aduceau ca justificare argu- 
mentul că natura este o operă divină, pe cînd arta 
e numai opera omului. 

„(î) Concepţia că arta poate deforma natura și 
că artistul e îndreptăţit să modifice formele na- 
turale pentru a-și atinge scopurile pare perfect 
evidentă multor moderni. Deşi artiştii antici Și 
medievali au utilizat din belșug deformarea în 
scopul de a face formele naturale mai expresive 
sau de a compensa iluziile şi a înfățișa astfel o ima- 
gine mai adevărată a realităţii, marii teoreticieni 
ai artei, mergînd pe urmele lu: Platon, au con- 
damnat această practică. În ansamblu, esteticienii 
antici și medievali n-au aprobar deformarea na- 
turii. 

(ON mn oate fi nonreprezentațională, nonfigu- 
rativă şi abstractă; această noţiune apare pentru 


prima oară în vremurile moderne. Ea nu poate 
ti întâlnită nici în Antichitate, nici în Evul Mediu. 
E dept în Antichitate și în Evul Mediu exista 
artă abstractă, dar nu şi o teorie care să o jus- 
tilice sau să o recomande. Deși Platon susținea că 
frumusețea formelor geometrice e superioară fru- 
museţii obiectelor reale, nici el şi nici alți autori 
din Antichitate şi Evul Mediu nu admiteau că 
producerea acestui tip de frumuseţe constituie 
funcţia artei. 

(k) Arta trebuie să fie structurală şi funcţională. 
Forma unei case sau a unui scaun trebuie să fie 
determinată de structura lor şi de funcţia care 
o îndeplinesc. Numai atunci ele vor produce un 
elect estetic. Acest principiu modern a fost, prac- 
tic, aplicat de artiştii mai vechi, de cei care au 
creat arhitectura dorică şi gotică, dar el nu a 
făcut parte din teoria antică sau medievală despre 
artă. Anticii apreciau conveniența sau adecvarea 
la funcție, ei însă n-au identificat-o cu frumosul, 
ci o priveau ca pe o calitate diferită de frumos. 
Mai degrabă scolasticii din secolul al XIII-lea spu- 
neau că frumuseţea proporţiei poate fi determi- 
nază de adecvare sau de adaptarea la funcție. 

(1) Arta este joc. Scriitorii mai vechi din dome- 
niul esteticii nu gîndeau arta ca joc în nici unul 
din sensurile cuvîntului. Ei nu concepeau arta ca 
joc nici în sensul lui Friedrich Schiller, cu alte 
cuvinte ca pe o activitate liberă și neinhibată, şi 
nici în sensul psihologilor şi biologilor din seco- 
lul al XIX-lea, cu alte cuvinte ca pe o activitate 
ludică, fără finalitate nemijlocită, deși necesară 
ca relaxare sau ca formă de exerciţiu, fie ca pe 
un mijloc de a-ţi recupera energia și eficiența. 

(m) Arta pentru artă. În Antichitate și în Evul 
Mediu, această sintagmă modernă ar fi fost ac- 
ceptată în sensul că artistul trebuie să se concen- 
treze asupra operei pe care o produce și să fie 
călăuzit de exigenţele ei (și nu de propriile lui 
necesităţi, sentimente şi noţiuni). Acesta era însă 
un sens complet diferit de cel în care sintagma 

(n) Arta e cunoaştere. Această idee modernă 
poate fi găsită în estetica mai veche, dar nu în 
sensul ei modern, adică în sensul de reflectare a 
realităţii prin arta (ca în marxism), nici în sensul 
de pătrundere în structura și esența ei (ca la Fied- 
ler şi la abstracționiștii din secolul al XX-lea). 
Dacă unii esteticieni moderni cred că arta ne spune 
cum este lumea, esteticienii clasici credeau că ea 
ne spune cum poate fi desăvîrşită lumea. Într-a- 
devăr, arta îți dă putinţa să descoperi legi eterne, 
nu legile existenţei, ci pe acelea ale activităţii pro- 
ductive. Faptul că ei credeau că legile produc- 
tivității trebne adaptate legilor existenței este o 
altă problemă. Arta însă derivă aceste legi din 
știință și nu invers. Scriitorii Antichității târzii și 
ai Evului Mediu începuseră deja să gîndească alt- 
fel. Lumea transcendentă, se spunea, poate fi 
atinsă mai direct prin intuiţia artistică decât prin 
deducţia ştiinţifică. Potrivit teoriei lor mistice 
despre artă, teologii bizantini susțineau chiar că 
pictorul îl înfățișează pe însuşi Dumnezeu în ima- 
ginile lui. 

(o) Arta e intuitivă, pe cînd ştiinţa e intelectuală. 
Nici anticii, nici scolasticii n-au aplicat această 
distincție: ei considerau că arta și știința deopo- 
trivă depind în egală măsură de intuiţie şi de in- 
telect, 

(p) Arta trezeşte emoţiile, aceasta fiind funcţia 
ei proprie. Funcţia artei e derivată astfel din efec- 
tul ei. Pentru anticii din era clasică, țelul artei 
stătea în operă și nu în efectele ei. Și catParsisul? 
Nici un grec n-a spus vreodată că scopul sculpturii 
sau al arhitecturii e de a-l produce. E drept, Pla- 
ton a atras atenţia asupra efectelor emoţionale ale 
artei: dar tocmai din acesr motiv a condamnat 
arta. Numai scriitorii elenistici au dat importanță 
emoţiei suscitate de artă. 

(r) Poezia e artă. În perspectiva concepției mo- 
derne despre poezie şi artă, afirmaţia ţine mai de- 
grabă de evidență, dar scriitorii clasici au contra- 
pus poezia şi arta, privind-o ca pe produsul inspi- 
raţiei, în timp ce arta e produsul regulilor. Arta 


nu produce catharsis, adică nu purifică pasiunile, 
pe cînd poezia, da. 

(s) Frumosul e subiectiv. El nu e o proprietate 
a obiectelor, ci o reacţie a omului față de ele. 
Această concepție modernă larg răspîndită e opusă 
concepţiei obiective despre frumos care s-a men- 
ţinut neclintită în Antichitate și a dominat vreme 
îndelungară și estetica Evului Mediu. Din această 
deosebire rezultă o deosebire de metodă. O conse- 
cinţă a concepției moderne este aplicarea metodei 
psihologice şi sociologice în estetică. Aceste meto- 
de n-au fost folosite în Antichitate, iar în Evul 
Mediu numai rareori, incidental și parţial. 

(t) Frumosul apare sub diferite forme. Lucruri 
complet diferite unul de altul pot fi deopotrivă 
de Ferice: stiluri diferite și incompatibile au 
existat concomitent în artele frumoase. Acest plu- 
ralism modern e complet străin esteticii mai vechi. 
Estetica clasică era monistă. Scriitorii antici care 
au pus sub semnul întrebării monismul estetic, ca 
de pildă sofiştii și scepticii, nu erau pluralişti. Ei 
au ajuns în extrema cealaltă — relativism estetic 
şi scepticism, şi chiar dacă Evul Mediu a avut un 
pluralist — Vitelo —, el n-a fost un caz repre- 
zentativ pentru acea perioadă. 

(4) Estetica e o știință de sine stătătoare. Unii 
esteticieni moderni, deși nu toți, lucrează în cadrul 
filosofiei, dar toţi o tratează ca pe o disciplină 
separată, cu propriul ei complex de probleme și 
propria ei metode (deşi nu cad de acord cu pri- 
vire la problemele şi metoda ei). Nici filosofii cla- 
sici, nici cei scolastici n-au privit-o ca pe o dis- 
ciplină separată. Ideea unei atare discipline n-a 
apărut înainte de secolul al XVIII-lea şi n-a fost 
realizată înainte de secolul al XIX-lea. În Anti- 
chitare şi în Evul Mediu, aserţiunile despre este- 
tică erau risipite prin tratate filosofice, numai 
unele ramuri specifice ale esteticii — poetica și 
teoria muzicii — fiind tratate separat. 

Toate aceste idei moderne din estetică nu pot 
[i găsite la esteticienii mai vechi. Ele există însă 
implicit În arta epocilor mai vechi, mai cu seamă 

433 în aceea a Evului Mediu, în arta romanică şi go- 


ucă, deşi esteticienii acelor vremuri le-au neglijat. 
Această artă era expresivă şi liberă, structurală si 
funcţională și raportată adeseori în exclusivitate la 
valori strict estetice, la forma propriu-zisă și la 
diversitatea şi noutatea ei. Artiştii care au produs 
această artă profesau, așadar, o estetică diferită de 
aceea difuzată de către esteticienii contemporani 
si, Într-o oarecare măsură, mai apropiată „de este- 
tica modernă, Sîntem puși astfel în faţa împreju- 
rării stranii că estetica modernă corespunde aproape 
mai bine decît cea veche anumitor manifestări ale 
artei medievale. Aceasta poate însemna că în An- 
tichitate şi în Evul Mediu, artiştii și publicul lor 
cunoșteau și apreciau anumite aspecte ale artei care 
nv fuseseră încă descrise de teoreticieni. Această 
împrejurare se poate explica prin faptul că „teore- 
ticienii timpurii au ales şi s-au concentrat în ex- 
clusivitate asupra anumitor trăsături esenţiale ale 
artei, trecîndu-le cu vederea pe celelalte. Ei au ob- 
servat că arta e supusă regulilor şi au accentuat 
locul regulilor în artă în asemenea măsură, încît 
nu au mai admis posibilitatea libertăţii artistice 
si creativităţii. Ei au fost atît de preocupați de 
unitatea frumosului, încît n-au mai izbutit, și au 
și refuzat, să-i vadă diversitatea. Astfel, ei au 
produs o estetică monumentală, dar unilaterală. 
Cu o statornicie și o tenacitate uimitoare, această 
estetică a fost respectată veacuri și chiar milenii 
de-a rîndul. Pe de altă parte, în decursul acestor 
milenii, arta a fost aventuroasă, experimentală, va- 
riată și schimbătoare. Unele dintre formele ei co- 
respund esteticii perene, dar altele trec dincolo de 
ea și-și găsesc expresia teoretică numai În estetica 
modernă. 

3. TRANZIŢIA DE LA ESTETICA MAI 
VECHE LA ESTETICA NOUA. Cînd s-a produs 
cotitura de la estetica veche la cea nouă? Schim- 
barea s-a făcut treptat. Unele trăsături „moderne“ 
îşi făcuseră apariţia încă din epoca elenistică, al- 
tele în secolul al XII-lea, iar altele la Duns Scotus, 
Ockham şi Dante. Acestea au fost dezvoltate în- 
tr-o anumită măsură, deşi nu prea mare, în timpul 
Renaşterii. Metodele psihologice au fost introduse 


în estetică abia în secolul al XVIII-lea, și nume- 
roase idei, teorii şi generalizări pe care le consi- 
derăm tipice pentru estetica modernă sînt opera 
secolului al XIX-lea. 

În zilele noastre, înțelepciunea estetică a anti- 
cilor se bucură, și pe bună dreptate, de o înaltă 
preţuire, pentru că ideile lor au fost originale, 
consecvente, monumentale și ştiinţifice. Dar deşi 
respectate, ele sînt foarte îndepărtate de cele cu- 
rente astăzi. Chiar şi estetica medievală a fost 
ceva mai apropiată de estetica modernă, deoarece 
includea anumite tendinţe care duceau spre aceasta. 

Și totuşi estetica antică nu ne este pe de-a-ntregul 
străină. Și astăzi se mai spune că frumosul e su- 
bordonat unor reguli universale și că arta e un 
meșteșug. Fapt e însă că, deși unele idei antice 
continuă a fi considerate corecte, ele coexistă ade- 
seori cu idei incompatibile care sînt considerate la 
fel de corecte. Pentru că între epoca veche și cea 
modernă mai există încă o deosebire, și anume că 
în perioada mai veche predomina o singură con- 
cepţie cu cîteva variante şi cu o opoziţie doar cu 
totul minoritară, pe cînd estetica din zilele noastre 
e caracterizată printr-o varietate de concepții, teorii 
şi curente. Estetica antică și medievală era limitată, 
dar unitară; estetica modernă e bogată și variată, 
dar eterogenă. 

şi meșteșugul, 86, 122— 
123, 132, 136, 203, 422, 
427; clasificarea arte- 
lor, vezi Clasificarea, au- 
tonomia artel, 87, 142, 
143, 164—165; etero- 
nomia artel, 38—37, 113, 
246, 415; concepția teo- 
logică despre artă, 256— 


257, 258; concepţia cos- 
mologică despre artă, 
254—256, 134, 326 

Artele plastice: teoria, 
218—217; teoria arhi- 
tecturii, 230—246; teo- 
rla picturii și a sculptu- 
ril, 208—215; reguli, ra- 
porturi numerice și pro- 
porții, 207—210, 298— 
299, 237; tematica, 58— 
59, 116— 117, 118, 207— 
208, 213—214, 299, 
430— 431; caracterul re- 
productiv, 18—21 (vezi 
şi Reproducerea în artă, 
Venerarea imaginilor; 
relaţia cu natura, 66— 
67, 70, 212, 213—214, 
228, 336, 423; expresia, 
vezi Expresia în arlă; 
iluziile optice și corec- 
tarea lor, 430; materla- 
le, 246—252; scop și 
electe, 220— 221, 248— 
251. 

Artistul: 30, 39, 58—59, 
99, 192—193, 203, 249, 
304; autorul și poetui 
184—185; muzicianul 
și cîntăreţul, 204; pozl- 
țla iul socială, 192— 
193; rolul artistului, 
65—66, 142, 143, 163, 
164, 168, 244—245, 256, 
336, 363—364, 405; 
Creatorul văzut ca ar- 
list, 30, 31, 38—39, 
163—164, 245; 293, 
300—301, 405, 406; ar- 
tistul și Ideea, pezi Idcea; 
aprecierea artistului, 
58—59, 88, 192—193, 
363—364, 373; artistul 
şi meşieşugul, 203 


Clasificarea artelor: 122— 
124, 127, 170—172, 
276—277, 299, 304, 
364—365, 417, 418 

Compoziția: 179, 182, 
185—1868, 221—222, 
223, 228, 274, 374 


Configurația (species; vezi 
și Forma), 94, 122, 221, 
314, 317, 320—321 

Contemplaţia în estetică: 
145, 146, 156, 194, 281— 
283; în sens larg: 273, 
281, 282, 283, 284, 288— 
291; diferite tipuri de 
contemplaţie, 289—2%1, 
300, 315, 316, 353, 355, 
408 

Contrastul: 78—79, 95 

Conţinutul în artă: în poe- 
zic, 87—88, 180, 182— 
183, 187; conținut şi 
formă, 141, 142—143, 
179—180, 237; vezi For- 
ma in opoziție cu con- 
ținutul 

Convenienţa: vezi Adecva- 
rea 

Creativitatea: 47—48, 
54—55, 69, 71—72, 80, 
93, 98, 113, 125, 127, 
177, 184— 185, 193— 194, 
223, 258, 321, 363— 364, 
374, 389, 395, 405, 423, 
429, 432 


Dansul: 206 
„Decorum“: vezi 
rea 


Adecva- 


Eleganța: 179, 185— 186 
Estetica şi filosofia, 7, 
257—262, 433; oblecti- 


vismul estetic, vezi: 
Frumosul  (absolul și 
obiectiv); moralism, 


267—268, 295; intelec- 
tualism, 125—126; 130, 
132—133, 147, 149—150, 
310, 352; estetica, 87, 
89, 272—273, 275, 279, 
295; funcţlonalisin este- 
tic, 148; plurallsm, 87— 
88, 275, 276, 235, 378— 
379, 380, 383— 386, 433; 
factori! empirlcl în este- 
Uca medievală, 272— 
281, 310—322, 332— 
335, 341—342, 343, 346, 
375—386, 414; judecata 
estetică, coreclā și gre- 


şltă, 378—379, 382— 
383; observații despre 
metodologia esteticii, 
131—132, 170, 259— 
280, 261—262, 433 

Experienţa estetică: 55, 
57, 80—381, 143, 145, 
165, 281—283, 316— 
317, 334—335, 340, 
353, 357— 358, 371, 436, 

Expresia în artă: 128, 175, 
212, 224, 257, 428 


Farmecul: 17, 179, 185, 
221, 267, 271 

Ficțiunea în artă: 86, 87, 
88, 98—99, 109 

Forma: concept ambiguu, 
130— 131, 327, 330— 331, 
338, 339, 343—344, 
347—348, 349, 352, 
388—389, 394; forma ca 
aranjament al părților, 
17, 21, 27, 38, 77—79, 
93, 94, 121, 130—131, 
136, 162, 183— 184, 223, 
257, 267, 271—272, 274, 
284—285, 293, 296— 
303, 311, 334, 388— 389, 
394—396; forma și con- 
Hnutul, 87—88, 129, 
138, 141—142, 143, 
181—182, 194, 221, 
257, 334, 402— 403, 430; 
forma Internă (compo- 
silio, formositas), 221— 
222, 327, 330—331; for- 
ma Individuală, 388— 
389, 390, 429, 430; fcr- 
ma ornamentată, 33, 
131, 179—180, 194, 195, 
222, 227—228, 249, 268. 
269, 326 

Forme simbolice in artă: 
16, 35, 50, 116, 140, 
210—211, 218, 221, 228, 
247—248, 257, 279, 416, 
423 

Frumosul (frumuseţea): 
conceplul, 9, 11, 12, 16, 
18, 25, 45, 46, 47—48, 
79, 83—84, 89, 22, 95, 
121, 122, 127, 132, 150, 
157, 161—162, 221, 

222, 2066, 309—313, 
318, 319, 327, 328, 333, 
344—346, 347—350, 
352—355, 360, 361, 382, 
363, 369, 370, 380—381, 
388, 392, 393, 394, 398, 
398, 108—4110, 419— 
422, 427; diferitele ti- 
puri de frumos, 16—22. 
128, 136, 217, 213, 221, 
222, 247, 266—267, 
271—273, 273, 274, 
2R0, 284—286. 367, 
378, 333—386, 427; 
condițiile frumosului, 
76, 270, 271, 310-311, 
325, 343—350, 373, 
373—379, 380, 383— 386; 
izvoarele frumosului, 
284—285, 293, 321, 322, 
379. 380, 382—386, 
1401— 127; valoarea fru- 
mosului, 15, 19, 22, 24, 
31, 40, 41, 121—122, 
128—130, 158—159, 
227, 251, 253, 264—208, 
279, 309—310, 315, 392, 
414, 420; frumosul spi- 
ritual şi cel fizic, 18, 22, 
31, 40, 44, 52—53, 54, 
72. 83, 84. 128, 147, 
162, 214— 215, 264—285, 
287, 269, 270, 271, 273, 
284, 309—310, 318, 320, 
334, 339, 343, 345, 348, 
349, 353, 370, -108— 4109, 
413, 420, 427; experien- 
ţa senzorială și Inlelec- 
tuală a frumuseţii, 18, 
54, 80—831, 84. 96, 113, 
122, 178, 223, 229, 
316—317, 319, 320, 353, 
356—357, 376—377; 
frumosul și binele, 12, 
21, 45—53, 142, 154, 
266, 311, 315, 320, 321, 
352, 355, 370—371, 398, 
409, 410, 419, 420, 427: 
frumosul şi adevărul, 
144, 320: frumosul, utl- 
litatea şi intenționalita- 
tea (funcționalitatea). 
28—29. 36. 38, 79. 95— 
96. 127. 137, 185. 223. 


286, 312. 355, 421: în 
sensul de adecvare 
(aptum), 29, 79, 95— 96, 
128, 136, 137, 221, 275. 
288, 344, 346, 350, 421, 
frumusețea și plăcerea, 
28, 79, 85, 93, 127, 141, 
152, 309, 316—317, 322, 
334, 335, 440, 357—358, 
374; teoria frumuseţii 
universului, 11—12, 14, 
18, 21—22, 23, 29—32, 
38—39, 82—85, 92, 143, 
162-164, 244, 288, 293 
326, 329— 330, 332— 333, 
109, 410, 411, 427; fru- 
musețea naturii, 13, 14, 
15, 18, 25, 92, 39, 45 
(negativ), 288, 326. 355, 
363, 411, 427; frumosul 
şi arta, 30, 85—80, 163, 
184. 195—196 (muzica), 
214, 215, 222— 225, 286, 
326—327, 374, 411; as- 
pectul relativ şi cel su- 
blecLiv al frumuseţii, 28, 
29, 122, 132, 266, 303, 
110, 311, 318, 343, 345, 
356—357, 380—381, 
386, 387, 413, 414, 433: 
Irumosul absolut şi 
obiectiv, 28, 29, 41, 46, 
75—76. 89, 92, 266— 
271, 273, 303, 309—311, 
318, 344, 345, 349, 354. 
358 — 359, 371, 380— 381, 
12, 421, 427; concepția 
teologică despre frumos, 
250—257; concepția cos- 
mologică despre frit- 
mos, 254—255, 256; fru- 
mosul simbolic, 16, 21, 
35, 36, 58, 81, 85, 147. 
157, 163, 256, 279—280, 
288, 293, 413—414, 426; 
frumusețea  coloritului, 
17, 27, 41, 56, 78, 79, 
95, 266. 267, 271, 298. 
303, 309. 311, 318. 319, 
343, 372: frumnsetea pro- 
parției. pezi Propor- 
ţia; frumusețea luminii 
(strălucirea — rlarifas). 
27. 37—38. AR. 30, 52. 


129, 211, 212, 217, 
324—325, 329, 333, 339, 
343 — 344, 347 — 348, 
352, 359, 360—361, 371, 
411, 412, 421; cauzele 
frumuseţii, 30, 39, 43— 
46, 49, 52—53, 288, 328, 
345, 350, 352; frumosul 
suprem, 24, 31, 44—45, 
40, 47. 48, 49, 50, 52— 
53, 83, 89, 142, 151, 
157, 162—163, 256, 258, 
264, 266, 280, 288, 290, 
303, 321, 322, 328, 331, 
333, 339, 344, 345, 349, 
352, 355. 399— 402, 410, 
413—414 

Iconoclasınul: vezi Vene- 
rarea Imagtnilor 

Iconodulla: vezi venerarea 
imaginilor 

Ideca: 33, 46, 47, 54, 59, 
65, 71, 72, 147, 181, 
292—293, 299, 300, 
304 — 305, 327, 336, 337, 
360, 389, 395, 396, 401, 
423 — 424 

Idealizarea în artă: 182, 
213—214 

Jluzla în artă: 85—87, 129, 
430 

Imaginaţia (imaginatio): 
131; însemnătatea el in 
artă, 300, 336, 341, 427 

Imaginea (imago): vezi 
Pictura 

Imitaţia in artă (imita- 
tio): 47, 85—86, 127, 
164, 296, 299, 336, 424, 
428 

Impresille senzoriale: 27, 
28—29, 36, 76, 80, 83— 
84. 96, 98, 111, 124. 
129, 131, 135, 141, 152, 
194, 205, 274—275, 282, 
314, 317, 319, 320, 334, 
335, 352, 353, 356—357, 
358, 369—370. 376— 
378, 381, 382, 383 

Inspirația: 178, 247, 401 

Intuiția: 121, 316, 432 


Literatura: conceptul. 
184; tcorla, 88—89; ge- 
nuri, 177, 184; proza şi 
poezia, 177; efectul li- 
teraturii, 128, 136; va- 
loarea ei, 143—144, 178; 
literatura şi arta, 87— 
58, 99; şi știința, 109: 
şi muzica, 115, 129, 135; 
și artele plastice, 143— 
145, 148, 149, 155— 156, 
160 


Lumina, pezi: Frumosul 
frumusețea luminii 
(strălucirea — claritas) 


Măsura (moderația — 
modus): 94, 313, 317, 
321 

Muzica: conceptul, 123— 
125, 132—136, 137, 189, 


190—192, 199—204; 
variante, caracteristici 
și stiluri, 110—115, 


132, 133, 134, 189—192, 
195—199, 201; teorla 
muzicii, 113—115, 121, 
123, 132—133, 140, 
188—206, 254, 257; 
teorla contrapunctului, 
196—199; forme şi rce- 


goli, 110—113, 143, 
183—134, 188—199; 
canonul in muzică. 


112—113, 189: scop și 
electe, 110—111, 123— 
124, 127—128, 133— 
135, 152, 193—194, 
206—207; scopul moral 
al muzicii, 111, 127, 
194; muzica şi catharsi- 
sul, 127, 194; efectul 
hedonistic, 111 (negativ) 
127, 194, 204—205; 
valoarea muzicii, 34— 
35, 88, 110—111, 132— 
133, 141, 195, 199, 
293; muzica universului 
(a sferelor), 124—125, 
190—192, 195, 200— 
203, 254—255; sensul 
cognitiv al muzicii, 127, 
189—192, 195. 255; mu- 
zica şi ştiinţa, 114, 115; 

și imitaţia, 191; şi poe- 
zla, 111, 112, 115, 123— 
124, 133, 195—196. 
198— 199; şi artele plas- 
tice, 114, 115,; şi dan- 
sul, 196 


Ordinea (armonia — ordo): 
conceptul, 76, 77, 93. 
94, 140, 146, 151, 163, 
293, 312—313, 321 


Pictura: conceptul, 137— 
138; teoria picturii bi- 
zantine, 61— 66; scheme 
geometrice în pictură 
242—245; imitaţia na- 
turli, 58—59, 65, 66, 
98—99, 137—138, 153, 
209, 213—214, 228, 243, 
244, 305, 336, 337, 
341—342; factori ilu- 
zioniști, 129, 209, 305, 
430; expresia, 336; efec- 
tul, 129, 148—149, 153, 
158—160; valoarea, 
224, 226—227, 342; va- 
loarea socială, 34—35, 
36, 144, 155, 158—159; 
pictura in raport cu 
poezla și literatura, 99, 
143—144, 148—149, 
155—156, 160; imagi- 
nea (imago), 63—66, 70, 
71, 131, 299, 304, 336— 
337, 341—342, 390-- 
391, 397; icoane, 58— 
59, 60, 71, 72 

Poezia: conceptul, 174. 
175, 184, 400, 401, 404; 
genurl, 177, 179—180. 
181; teorla, formelele și 
regulile, 108—109, 173, 
174, 175— 184, 185, 256, 
257, 400, 401; factori. 
129, 178—180; obiectul 
poeziei, 172, 173, 174, 
182; scopul și efectul ei, 
129, 143—144, 155. 


175—179, 182—183. 
185, 401—403, 432— 
433; rolul inspiraţiei, 


178, 398—401, 432; 
valoarea poeziei, 88. 


143—144, 154, 179, 
399—403, 423; poezia 
și adevărul, 36, 43, 87, 
88, 177, 182 — 183, 
399—402, 404—405; şi 
frumosul, 179—183, 
399—402, 406; şi mora- 
litatea, 182, 183; și plă- 
cerea, 178—179; și pro- 
za, 177, 180—181; şi 
muzica, 115, 133, 173-. 
174, 183; și artele plas- 
tice, 99, 143—144, 172, 
182—183; şi filosofia, 
109, 183 


Proporția: 15, 21—22, 
27—28, 37—39, 49, 
52—53, 77—79, 82, 


92—95, 115, 121, 189— 
190, 208, 217, 230—216, 
255—256, 269, 293, 254, 
323—324, 325, 328— 
329, 333, 340, 343, 347, 
352, 359—360, 362, 371, 
372, 411—412, 418- 
419, 421 


Regulile: importanța lor 
in artă 126, 127, 129, 
134, 137, 152, 177—184, 
255—256, 327, 423-- 
424, 429, 434 

Reprezentarea, pezi Re- 
producerea în artă 

Reproducerea (reprezen- 
tarea) in artă: 14, 21, 
31—32, 35—36, 41-- 
42, 54, 64, 65, 69, 228, 
256—257, 258, 299, 335, 
336, 365, 416, 423 

Retorica: 127, 171 

Ritmul: 78—79, 81, 93— 
95, 195, 200, 426 


Sculptura: preporțlile el, 
208—212, 243—246; 
sculptura şi natura, 
209—211; criterlile va- 
łorizărli el, 217—218; 
valoarea, 33, 34, 225; 
și arhitectura, 208—212 

Stiluri: clasicismul pe- 
rioadei carolingiene, 
139— 140; stilurile Evu- 


lui Mediu matur: roma- 
nic, 200—211; gotic, 
211—215: gotlcul şi 
clasicismul, 215, 216; 
stilurile în poezie, 181, 
187 

Sublimul: 56, 113, 182 


Talentul: conceptul, 279; 
talentul și priceperea 
177 

Teatrul: conceptul (thea- 
trica), 277; misterele, 
174—175, 416; trage- 
dia, 88—89, 177; co- 
media, 177 

Theatrica: vezi Teatrul 


Uritul (urtţenia): 82—83, 
97, 136, 268, 272, 311— 
312, 318, 319, 345—346, 
349, 367, 378— 379, 378, 
409— 410 


Venerarea Îmaginilor: ad- 
versarii („lconoclas- 
mul“), 34—36, 41—412, 
58—70, 72, 84, 147— 
148, 158, 163, 213, 256, 
415; partizanii ei(„lco- 
nodulla“), 42, 51—52, 
60—66, 68, 72, 147, 148, 
152—153, 157, 415— 
416; problema veneră- 
rii imaginilor. 159 

Artă şi gindire 


ESTETICA _ 
MEDIEVALĂ 


Istoricii, în ideea că Evul Mediu era preocupat de teologie 
sau cel mult de psihologie și cosmologie, nu s-au gîndit să caute 
și estetica în moștenirea medievală: după ce se ocupau de 
estetica antică, treceau direct la analiza esteticii moderne. [...] 
Estetica medievală a conservat unitatea esteticii antice și 
chiar a întărit-o. Cadrul medieval al esteticii antice limita 
posibilitatea de variație, astfel încît teoria dominantă n-a 
întîmpinat nici măcar opoziţia pe care o întimpinase în Anti- 
chitate. În estetica medievală însă, ca și în estetica antică, 
era loc pentru varietate: nu în tezele fundamentale, ci în 
intuiţiile și ideile individuale. 

